
Buch I 


Ist zwivel herzen nächgebür, 
daz muoz der s&le werden sür. 
gesmzhet unde gezieret 

ist, swä sich parrieret 
unverzaget mannes muot, 

als agelstern varwe tuot. 

der mac dennoch wesen geil: 
wand an im sint beidiu teil, 
des himels und der helle. 

der unstzxte geselle 

hät die swarzen varwe gar, 
und wirt och näch der vinster var: 
sö habet sich an die blanken 
der mit staaten gedanken. 


diz vliegende bispel 

ist tumben liuten gar ze snel, 
sine mugens niht erdenken: 
wand ez kan vor in wenken 
rehte alsam ein schellec hase. 
zin anderhalp ame glase 
geleichet, und des blinden troum, 
die gebent antlützes roum, 
doch mac mit state niht gesin 
dirre trüebe lihte schin: 

er machet kurze fröude alwär. 
wer roufet mich dä nie kein här 
gewuohs, inne an miner hant? 
der hät vil nähe griffe erkant. 


sprich ich gein den vorhten och, 
daz glichet miner witze doch. 
wil ich triwe vinden 

aldä si kan verswinden, 

als viur in dem brunnen 

unt daz tou von der sunnen? 
ouch erkante ich nie sö wisen man, 
ern möhte gerne künde hän, 
welher stiure disiu mzere gernt 
und waz si guoter l&re wernt. 
dar an si nimmer des verzagent, 

beidiu si vliehent unde jagent, 

si entwichent unde k£rent, 

si lasternt unde £rent. 

swer mit disen schanzen allen kan, 
an dem hät witze wol getän, 

der sich niht versitzet noch verget 
und sich anders wol verstet. 
valsch geselleclicher muot 

ist zem hellefiure guot, 

und ist höher werdekeit ein hagel. 
sin triwe hät sö kurzen zagel, 

daz si den dritten biz niht galt, 
fuor si mit bremen in den walt. 


Dise manger slahte underbint 
iedoch niht gar von manne sint. 
für diu wip stöze ich disiu zil. 
swelhiu min räten merken wil, 

diu sol wizzen war si k&re 

ir pris und ir Ere, 

und wem si dä näch si bereit 
minne und ir werdekeit, 

sö daz si niht geriuwe 

ir kiusche und ir triuwe. 

vor gote ich guoten wiben bite, 
daz in rehtiu mäze volge mite. 
scham ist ein slöz ob allen siten: 
ich endarf in niht m£r heiles biten. 
diu valsche erwirbet valschen pris. 
wie state ist ein dünnez is, 

daz ougestheize sunnen hät? 

ir lop vil balde alsus zergät. 


manec wibes schoene an lobe ist breit: 


ist da daz herze conterfeit, 

die lob ich als ich solde 

daz safer ime golde. 

ich enhän daz niht für lihtiu dinc, 
swer in den kranken messinc 
verwurket edeln rubin 

und al die äventiure sin 

(dem gliche ich rehten wibes muot). 
diu ir wipheit rehte tuot, 

dane sol ich varwe prüeven niht, 
noch ir herzen dach, daz man siht. 

ist si inrehalp der brust bewart, 
so ist werder pris da niht verschart. 


Solt ich nu wip unde man 

ze rehte prüeven als ich kan, 
dä füere ein langez maere mite. 
nu hoert dirre äventiure site. 
diu lät iuch wizzen beide 

von liebe und von leide: 
fröud und angest vert ta bi. 
nu lat min eines wesen dri, 
der ieslicher sunder phlege 
daz miner künste widerwege: 
dar zuo gehörte wilder funt, 
op si iu gerne tzten kunt 
daz ich iu eine künden wil. 

si heten arbeite vil. 


ein maere wil i'u niuwen, 

daz seit von grözen triuwen, 
wiplichez wibes reht, 

und mannes manheit alsö sleht, 
diu sich gein herte nie gebouc. 
sin herze in dar an niht betrouc, 
er stahel, swa er ze strite quam, 
sin hant dä sigelichen nam 

vil manegen lobelichen pris. 

er küene, tracliche wis, 

(den helt ich alsus grüeze) 

er wibes ougen süeze, 

unt da bi wibes herzen suht, 

vor missewende ein wäriu fluht. 
den ich hie zuo hän erkorn, 

er ist mareshalp noch ungeborn, 
dem man dirre äventiure giht, 
und wunders vil des dran geschiht. 


Sie pflegents noch als mans dö pflac, 
swä lit und welhsch gerihte lac. 

des pfliget ouch tiuscher erde ein ort: 
daz habt ir äne mich gehört. 

swer ie dä pflac der lande, 

der geböt wol äne schande 

(daz ist ein wärheit sunder wän) 

daz der altest bruoder solde hän 
sins vater ganzen erbeteil. 

daz was der jungern unbheil, 
daz in der töt die pflihte brach 
als in ir vater leben verjach. 
dä vor was ez gemeine: 

sus hätz der alter eine. 

daz schuof iedoch ein wise man, 
daz alter guot solde hän. 
jugent hät vil werdekeit, 

daz alter siuften unde leit. 

ez enwart nie niht als unfruot, 
sö alter unde armuot. 

künge, gräven, herzogen, 

(daz sag ich iu für ungelogen) 
daz die da huobe enterbet sint 
unz an daz elteste kint, 

daz ist ein fremdiu zeche. 

der kiusche und der vreche 
Gahmuret der wigant 

verlös sus bürge unde lant, 

dä sin vater schöne 

truoc zepter unde kröne 

mit grözer küneclicher kraft, 
unz er lac töt an riterschaft. 


Dö klagte man in s£re. 

die ganzen triwe und @re 
bräht er unz an sinen töt. 

sin elter sun für sich geböt 
den fürsten üzem riche. 

die kömen ritterliche, 

wan si ze rehte solden hän 
von im gröz l&hen sunder wän. 


dö si ze hove wären komen 
und ir reht was vernomen, 

daz se ir löhen alle enpfiengen, 
nu hoeret wie siz ane viengen. 
si gerten, als ir triwe riet, 

rich und arme, gar diu diet, 
einer kranken ernstlicher bete, 
daz der künec an Gahmurete 
bruoderliche triwe me£rte, 

und sich selben Erte, 
daz er in niht gar verstieze, 
und im sines landes lieze 


hantgemalde, daz man möhte sehen, 


dä von der herre müese jehen 
sins namen und siner vriheit. 
daz was dem künege niht ze leit: 
er sprach «ir kunnet mäze gern: 
ich wil iuch des und fürbaz wern. 
wan nennet ir den bruoder min 
Gahmuret Anschevin? 
Anschouwe ist min lant: 

dä wesen beide von genant.» 


Sus sprach der künec her. 

«min bruoder der mac sich meEr 
der staeten hilfe an mich versehen, 
denne ich sö gähes welle jehen. 
er sol min ingesinde sin. 
deiswär ich tuon iu allen schin 
daz uns beide ein muoter truoc. 
er hät wenc, und ich genuoc: 
daz sol im teilen sö min hant, 
des min salde niht si pfant 

vor dem der git unde nimt: 

üf reht in b&der der gezimt.» 


dö die fürsten riche 

vernämen al geliche 

daz ir herre triwen phlac, 

daz was in ein lieber tac. 
ieslicher im sunder neic. 
Gahmuret niht langer sweic 
der volge, als im sin herze jach: 
zem künge er güetlichen sprach 
«herre unde bruoder min, 

wolt ich ingesinde sin 

iwer oder decheines man, 

sö het ich min gemach getän. 
nu prüevet dar näch minen pris 
(ir sit getriuwe unde wis), 

und rätt als ez geziehe nuo: 

dä grifet helfliche zuo. 

niht wan harnasch ich hän: 

het ich dar inne meEr getän, 

daz virrec lop mir braehte, 

etswä man min gedahte.» 
Gahmuret sprach ave sän 
«sehzehen knappen ich hän, 

der sehse von Iser sint. 

dar zuo gebt mir vier kint, 

mit guoter zuht, von höher art. 
vor den wirt nimmer niht gespart, 
des ie bejagen mac min hant. 

ich wil keren in diu lant. 

ich hän ouch & ein teil gevarn. 

ob mich gelücke wil bewarn, 

so erwirbe ich guotes wibes gruoz. 
ob ich ir dar näch dienen muoz, 
und ob ich des wirdec bin, 

sö ratet mir min bester sin 

daz ichs mit rehten triwen phlege. 
got wise mich der saalden wege. 
wir fuoren gesellecliche 

(dennoch het iwer riche 

unser vater Gandin), 

manegen kumberlichen pin 

wir bede dolten umbe liep. 

ir wäret ritter unde diep, 

ir kundet dienen unde heln: 


wan kunde ouch ich nu minne steln! 


öwe wan het ich iwer kunst 
und anderhalp die wären gunst!» 


der künec siufte unde sprach 
«öwe daz ich dich ie gesach, 
sit du mit schimphlichen siten 
min ganzez herze häst versniten, 
unt tuost op wir uns scheiden. 
min vater hät uns beiden 
Geläzen guotes harte vil: 

des stöze ich dir gelichiu zil. 
ich bin dir herzenlichen holt. 
lieht gesteine, rötez golt, 

liute, wäpen, ors, gewant, 

des nim sö vil von miner hant, 
daz du näch dinem willen varst 
unt dine mildekeit bewarst. 


15 


20 


25 


10 


10 


15 


20 


din manheit ist üz erkorn: 
waerstu von Gylstram geborn 
oder komen her von Ranculat, 
ich hete dich immer an der stat 
als ich dich sus vil gerne hän. 


du bist min bruoder sunder wän.>» 


«herre, ir lobt mich umbe nöt, 
sit ez iwer zuht geböt. 

dar näch tuot iwer helfe schin. 
welt ir und diu muoter min 
mir teilen iwer varnde habe, 
sö stige ich üf und ninder abe. 


min herze iedoch näch hoehe strebet: 


ine weiz war umbez alsus lebet, 


daz mir swillet sus min winster brust. 


öwe war jaget mich min gelust? 
ich solz versuochen, ob ich mac. 
nu nähet min urloubes tac.» 


Der künec in alles werte, 

mer denne er selbe gerte; 

fünf ors erwelt und erkant, 

de besten über al sin lant, 
küene, starc, niht ze laz; 

manec tiwer goltvaz, 

und mangen guldinen klöz. 

den künec wäEnec des verdröz, 
er enfultes im vier soumschrin: 
gesteines muose ouch vil dar In. 
dö si gefüllet lägen, 

knappen, die des pflägen, 

wärn wol gekleidet und geriten. 
dane wart jämer niht vermiten, 
do er für sine muoter gienc 

und si in sö vaste zuo ir vienc. 
«fil li roy Gandin, 

wilt du niht langer bi mir sin?» 
sprach daz wipliche wip. 

«Ööwe nu truoc dich doch min lip: 
du bist och Gandines kint. 

ist got an siner helfe blint, 

oder ist er dran betoubet, 

daz er mir niht geloubet? 

sol ich nu niwen kumber haben? 

ich hän mins herzen kraft begraben, 
die süeze miner ougen: 

wil er mich fürbaz rouben, 

und ist doch ein rihtzere, 

sö liuget mir daz mxre 

als man von siner helfe saget, 

sit er an mir ist sus verzaget.» 

Dö sprach der junge Anschevin 
«got troeste iuch, frowe, des vater min: 
den suln wir beidiu gerne klagen. 

iu enmac nie man von mir gesagen 
deheiniu klagelichiu leit. 

ich var durch mine werdekeit 

näh ritterschaft in fremdiu lant. 
frouwe, ez ist mir sus gewant.» 


dö sprach diu küneginne 

«sit du näch höher minne 
wendest dienest unde muot, 
lieber sun, lä dir min guot 

üf die vart niht versmähen. 
heiz von mir enpfähen 

dine kamerzere 

vier soumschrin swaere: 

dä ligent inne phelle breit, 
ganze, die man nie versneit, 
und manec tiwer samit. 
süezer man, lä mich die zit 
hoeren, wenn du wider kumest: 
an minen fröuden du mir frumest.» 


«frouwe, des enweiz ich niht, 

in welhem lande man mich siht: 
wan swar ich von iu k&re, 

ir habt näch ritters &re 

iwer werdekeit an mir getän. 
och hät mich der künic län 

als im min dienest danken sol. 
ich getrüwe iu des vil wol, 

daz ir in deste werder hät, 

swie halt mir min dinc ergät.» 


Als uns diu äventiure saget, 
dö het der helt unverzaget 

enpfangen durch liebe kraft 

unt durch wiplich geselleschaft 
kleinoetes tüsent marke wert. 
swä noch ein jude pfandes gert, 
er möhtz derfür enphähen: 

ez endorft im niht versmähen. 
daz sande im ein sin friundin. 
an sinem dienste lac gewin, 
der wibe minne und ir gruoz: 


doch wart im selten kumbers buoz. 


urloup nam der wigant. 
muoter, bruoder, noch des lant, 
sin ouge nimmer m£r erkös; 
dar an doch maneger vil verlös. 
der sich hete an im erkant, 

& daz er waere dan gewant, 

mit deheiner slahte günste zil, 
den wart von im gedanket vil. 
es dühte in m@re denne genuoc: 
durch sine zuht er nie gewuoc 
daz siz teten umbe reht. 

sin muot was ebener denne sleht. 
swer selbe sagt wie wert er si, 
da ist lihte ein ungeloube bi: 
es solten de umbeszxzen jehen, 
und ouch die h&öten gesehen 
siniu werc da er fremde waere: 
sö geloupte man dez maere. 


Gahmuret der site phlac, 

den rehtiu mäze widerwac, 
und ander schanze enkeine. 
sin rüemen daz was kleine, 
gröz Ere er lidenlichen leit, 
der löse wille in gar vermeit. 
doch wände der gefüege, 

daz niemen kröne trüege, 
künec, keiser, keiserin, 

des messenie er wolde sin, 
wan eines der die hoehsten hant 
trüege üf erde übr elliu lant. 
der wille in sinem herzen lac. 
im wart gesagt, ze Baldac 
waere ein sö gewaltic man, 

daz im der erde undertän 

diu zwei teil waeren oder mi£r. 

sin name heidensch was sö her 
daz man in hiez den bäruc. 

er hete an krefte alsolhen zuc, 

vil künege wären sine man, 

mit kröntem libe undertän. 

dez bäruc-ambet hiute stet. 

seht wie man kristen & beget 

ze Röme, als uns der touf vergiht. 
heidensch orden man dort siht: 
ze Baldac nement se ir bäbestreht 
(daz dunket se äne krümbe sleht), 
der bäruc in für sünde 

git wandels urkünde. 


Zwen bruoder von Babilön, 
Pompeius und Ipomidön, 

den nam der bäruc Ninive 

(daz was al ir vordern ®): 

si täten wer mit kreften schin. 
dar kom der junge Anschevin: 
dem wart der bäruc vil holt. 

ja nam näch dienste aldä den solt 
Gahmuret der werde man. 

nu erloubt im daz er müeze hän 
ander wäpen denne im Gandin 
dä vor gap, der vater sin. 

der herre pflac mit gernden siten 
üf sine kovertiure gesniten 

anker lieht hermin: 

dä näch muos ouch daz ander sin, 
üfme schilt und an der wät. 
noch grüener denne ein smärät 
was geprüevet sin gereite gar, 
und näch dem achmardi var. 
daz ist ein sidin lachen: 

dar üz hiez er im machen 
wäpenroc und kursit: 

ez ist bezzer denne der samit. 
hermin anker drüf gent, 
guldiniu seil dran gedrt. 


sin anker heten niht bekort 

ganzes lands noch landes ort, 
dane wärn si ninder in geslagen: 
der herre muose fürbaz tragen 
disen wäpenlichen last 

in manegiu lant, der werde gast, 
Nach dem anker disiu mäl, 
wand er deheiner slahte twäl 
hete ninder noch gebite. 

wie vil er lande durchrite 

und in schiffen umbefüere? 

ob ich iu da näch swüere, 

sö saget iu üf minen eit 

min ritterlichiu sicherheit 

als mir diu äventiure giht: 

ine hän nu m£r geziuges niht. 
diu seit, sin manlichiu kraft 
behielt den pris in heidenschaft, 
ze Marroch unt ze Persia. 

sin hant bezalt ouch anderswa, 
ze Dämasc und ze Hälap, 

und swä man ritterschaft dä gap, 
ze Aräbie und vor Aräbı, 

daz er was gegenstrites vri 

vor ieslichem einem man. 

disen ruoft er dä gewan. 

sins herzen gir näch prise greif: 
ir aller tät vor im zesleif 

und was vil näch entnihtet. 

sus was ie der berihtet, 

der gein im tjostierens phlac. 
man jach im des ze Baldac: 

sin ellen strebte sunder wanc: 
von dan fuor er gein Zazamanc 
in daz künecriche. 

die klageten al geliche 
Isenharten, der den lip 

in dienste vlös umbe ein wip. 
des twang in Belacäne, 

diu süeze valsches äne. 

daz si im ir minne nie geböt, 
des lager näch ir minne töt. 
Den rächen sine mäge 
offenliche und an der läge, 

die frouwen twungen si mit her. 

diu was mit ellenthafter wer, 
dö Gahmuret kom in ir lant, 

daz von Schotten Vridebrant 
mit schiffes her verbrande, 

& daz er dannen wande. 


nu hoert wie unser riter var. 

daz mer warf in mit sturme dar, 
sö daz er küme iedoch genas. 
gein der küngin palas 

kom er gesigelt in die habe: 

dä wart er vil geschouwet abe. 
dö saher üz an dez velt. 

dä was geslagen manec gezelt 

al umb die stat wan gein dem mer: 
dä lägn zwei kreftigiu her. 

dö hiez er vrägn der maere, 

wes diu burc waere; 

wan err künde nie gewan, 

noch dehein sin schifman. 

si teten sinen boten kunt, 

ez waere Pätelamunt. 

daz wart im minnecliche enboten. 
si manten in bi ir goten 

daz er in hulfe: es waere in nöt, 

si rungen niht wan umben töt. 


dö der junge Anschevin 

vernam ir kumberlichen pin, 

er böt sin dienest umbe guot, 
als noch vil dicke ein riter tuot, 
oder daz sim sageten umbe waz 
er solte doln der vinde haz. 

Dö sprach üz einem munde 

der sieche unt der gesunde, 

daz im war al gemeine 

ir golt und ir gesteine; 

des solter alles herre wesen, 
und er möhte wol bi in genesen. 
doch bedorfter wEnec soldes: 
von Aräbie des goldes 

heter manegen knollen bräht. 
liute vinster sö diu naht 

wärn alle die von Zazamanc: 

bi den düht in diu wile lanc. 
doch hiez er herberge nemen: 
des moht och si vil wol gezemen, 
daz se im die besten gäben. 

die frouwen dennoch lägen 

zen venstern unde sähen dar: 
sinzemen des vil rehte war, 

sine knappen und sin harnas, 
wie daz gefeitieret was. 


dö truoc der helt milte 

üf einem hermin schilte 

ine weiz wie manegen zobelbalc: 
der küneginne marschalc 

hetez für einen anker gröz. 

ze sehen in wenic dar verdröz. 
dö muosen siniu ouge jehen 
daz er het & gesehen 

disen ritter oder sinen schin. 
daz muost ze Alexandrie sin, 
dö der bäruc dervor lac: 

sinen pris dä niemen widerwac. 


Sus fuor der muotes riche 

in die stat behagenliche. 

zehen soumeer hiez er vazzen: 
die zogeten hin die gazzen. 

dä riten zweinzec knappen näch. 
sin bovel man dort vor ersach: 
garzüne, koche unde ir knaben 
heten sich hin für erhaben. 

stolz was sin gesinde: 

zwelf wol geborner kinde 

dä hinden näch den knappen riten, 
an guoter zuht, mit süezen siten. 
etslicher was ein Sarrazin. 

dar näch muos ouch getrecket sin 
aht ors mit zindäle 

verdecket al zemäle. 

daz niunde sinen satel truoc: 

ein schilt, des ich & gewuoc, 

den fuorte ein knappe vil gemeit 
derbi. näch den selben reit 
pusüner, der man och bedarf. 


ein tambürr sluog unde warf 
vil höhe sine tambür. 

den herren nam vil untür 
dane riten floitierre bi, 

und guoter videlzere dri. 

den was allen niht ze gäch. 
selbe reit er hinden näch, 
unt sin marnare 

der wise unt der maere. 


Swaz dä was volkes inne, 

Moere und Mcerinne 

was beidiu wip unde man. 

der herre schouwen began 
manegen schilt zebrochen, 

mit spern gar durchstochen: 

der was dä vil gehangen für, 

an die wende und an die tür. 

si heten jäamer unde guft. 

in diu venster gein dem luft 

was gebettet mangem wunden man, 
swenn er den arzät gewan, 

daz er doch mohte niht genesen. 
der was bi vinden gewesen. 

sus warb ie der ungerne vlöch. 
vil orse man im widerzöch, 
durchstochen und verhouwen. 
manege tunkele frouwen 

sach er b&denthalben sin: 

näch rabens varwe was ir schin. 


sin wirt in minnecliche enpfienc; 
daz im näch fröuden sit ergienc. 
daz was ein ellens richer man: 
mit siner hant het er getän 
manegen stich unde slac, 

wand er einer porten phlac. 

bi dem er manegen riter vant, 
die ir hende hiengen in diu bant, 
unt den ir houbet schrunden. 
die heten sölhe wunden, 

daz si doch täten riterschaft: 

si heten läzen niht ir kraft. 

Der burcgräve von der stat 

sinen gast dö minneclichen bat 
daz er niht verbaere 

al daz sin wille waere 

über sin guot und über den lip. 
er fuorte in dä er vant sin wip, 
diu Gahmureten kuste, 

des in doch wEnc geluste. 

dar näch fuor er enbizen sän. 

dö diz alsus was getän, 

der marschalc fuor von im zehant 
alda er die küneginne vant, 

und iesch vil gröziu botenbröt. 
er sprach «frouwe, unser nöt 

ist mit freuden zergangen. 

den wir hie haben enphangen, 
daz ist ein riter sö getän, 

daz wir ze vl&hen immer hän 
unsern goten, die in uns brähten, 
daz si des ie gedähten.» 


«nu sage mir üf die triwe din, 
wer der ritter müge sin.» 
«frouwe, ez ist ein degen fier, 
des bäruckes soldier, 

ein Anschevin von höher art. 
dvoy wie we@nic wirt gespart 
sin (ip, swä man in lazet an! 
wie rehter dar unde dan 
entwichet unde k&ret! 

die vinde er schaden lEret. 

Ich sach in striten schöne, 

dä die Babylöne 

Alexandrie lossen solten, 
unde dö si dannen wolten 
den bäruc triben mit gewalt. 
waz ir dä nider wart gevalt 
an der schumphentiure! 

da begienc der gehiure 

mit sime libe sölhe tät, 

sine heten vliehens keinen rät. 
dar zuo hört i'n nennen, 

man solt in wol erkennen, 
daz er den pris übr manegiu lant 

hete al ein zuo siner hant.> 


«nu sih et wenne oder wie, 

und füeg daz er mich spreche hie. 
wir hän doch fride al disen tac; 
dä von der helt wol riten mac 

her üf ze mir: od sol ich dar? 

er ist anders denne wir gevar: 
öwi wan taete im daz niht wel 
daz het ich gerne erfunden &: 

op mirz die mine rieten, 

ich solt im Ere bieten. 

geruochet er mir nähen, 

wie sol ich in enphähen? 

ist er mir dar zuo wol geborn, 
daz min kus niht si verlorn?» 
«frowe, erst für küneges künne erkant: 
des si min lip genennet phant. 
Frowe, ich wil iwern fürsten sagn, 
daz si richiu kleider tragn, 

und daz si vor iu biten 

unz daz wir zuo ziu riten. 

daz saget ir iweren frouwen gar. 
wan swenne ich nu hin nider var, 
sö bring ich iu den werden gast, 
dem süezer tugende nie gebrast.» 


harte wEnic des verdarp: 

vil behendeclichen warp 

der marschalc siner frouwen bete. 
balde wart dö Gahmurete 

richiu kleider dar getragen: 

diu leiter an. sus hört ich sagen, 
daz diu tiwer waeren. 

anker die swaeren 

von aräbischem golde 

wärn drüfe alser wolde. 

dö saz der minnen geltes lön 

üf ein ors, daz ein Babylön 

gein im durh tjostieren reit: 

den stach er drabe, daz was dem leit. 


op sin wirt iht mit im var? 
er und sine riter gar. 

ja deiswär, si sint es frö. 

si riten mit ein ander dö 

und erbeizten vor dem palas, 
dä manec riter üffe was: 

die muosen wol gekleidet sin. 
siniu kinder liefen vor im in, 

le zwei ein ander an der hant. 
ir herre manege frouwen vant, 
gekleidet wünnercliche. 

der küneginne riche 

ir ougen fuogten höhen pin, 
dö si gesach den Anschevin. 
der was sö minnecliche gevar, 
daz er entslöz ir herze gar, 

ez waere ir liep oder leit: 

daz beslöz dä vor ir wipheit. 


ein wenc si gein im dö trat, 
ir gast si sich küssen bat. 
sinam in selbe mit der hant: 
gein den vinden an die want 
säzen se in diu venster wit 

üf ein kultr gesteppet samit, 
dar undr ein weichez pette lac. 
ist iht liehters denne der tac, 
dem glichet niht diu künegin. 
si hete wiplichen sin, 

und was abr anders riterlich, 
der touwegen rösen ungelich. 


näch swarzer varwe was ir schin, 


ir kröne ein liehter rubin: 


ir houbet man derdurch wol sach. 


diu wirtin zir gaste sprach, 

daz ir liep waer sin komn. 
«herre, ich hän von iu vernomn 
vil riterlicher werdekeit. 

durch iwer zuht lät iu niht leit, 
ob i'u minen kumber klage, 

den ich nähe im herzen trage.» 


«Min helfe iuch, frowe, niht irret. 


swaz iu war od wirret, 
swä daz wenden sol min hant, 
diu si ze dienste dar benant. 

ich pin niht wan einec man: 
swer iu tuot od hät getän, 

dä biut ich gegen minen schilt: 
die vinde wEnec des bevilt.» 


mit zühten sprach ein fürste sän: 
<heten wir einen houbetman, 
wir solden vinde wEnic sparn, 
sit Vridebrant ist hin gevarn. 
der laset dort sin eigen lant. 
ein künec, heizet Hernant, 

den er durh Herlinde sluoc, 

des mäge tuont im leit genuoc: 
sine wellent si's niht mäzen. 

er hät hie helde läzen; 

den herzogen Hiuteger, 

des ritertät uns manegiu ser 
frumt, und sin geselleschaft: 

ir strit hät kunst unde kraft. 

sö hät hie mangen soldier 

von Normandie Gaschier, 

der wise degen höre. 

noch hät hie riter m£&re 

Kaylet von Hoskurast, 

manegen zornigen gast. 

die brahten alle in diz lant 

der Schotten künec Vridebrant 
und sinre genöze viere 

mit mangem soldiere. 
Westerhalp dort an dem mer 

dä lit Isenhartes her 

mit fliezenden ougen. 

offenlich noch tougen 

gesach si nimmer mer kein man, 
sine müesen jämers wunder hän 
(ir herzen regen die güsse warp), 
sit an der tjost ir herre starp.» 
der gast zer wirtinne 

sprach mit ritters sinne 

<«saget mir, ob irs ruochet, 
durh waz man iuch sö suochet 
zornliche mit gewalt. 

ir habet sö manegen degen balt: 
mich müet daz si sint verladen 

mit vinde hazze näch ir schaden.» 


«daz sage i'u, hErre, sit irs gert. 
mir diende ein ritter, der was wert. 
sin lip was tugende ein bernde ris. 
der helt was küene unde wis, 

der triwe ein reht beklibeniu fruht: 
sin zuht wac für alle zuht. 

er was noch kiuscher denne ein wip: 
vrecheit und ellen truoc sin lip, 
sone gewuohs an ritter milter hant 
vor im nie über elliu lant 


(ine weiz waz näch uns süle geschehen: 


des läzen ander liute jehen): 

er was gein valscher fuore ein tör, 
in swarzer varwe als ich ein Mör. 

sin vater hiez Tankanis, 

ein künec: der het och höhen pris. 
Min friunt der hiez Isenhart. 

min wipheit was unbewart, 


dö ich sin dienst näch minne enphienc, 


deiz im näch fröuden niht ergienc. 
des muoz ich immer jämer tragen. 
si waenent daz i'n schüef erslagen: 
verrätens ich doch wenic kan, 
swie mich des zihen sine man. 

er was mir lieber danne in. 

äne geziuge ich des niht bin, 

mit den ichz sol bewaeren noch: 
die rehten wärheit wizzen doch 
mine gote und ouch die sine. 

er gap mir manege pine. 

nu hät min schamndiu wipheit 

sin lön erlenget und min leit. 

dem helde erwarp min magetuom 
an riterschefte manegen ruom. 

do versuocht i'n, ober kunde sin 
ein friunt. daz wart vil balde schin. 
er gap durh mich sin harnas 
enwec, daz als ein palas 

dort st&t (daz ist ein höch gezelt: 
daz brähten Schotten üf diz velt). 
dö daz der helt äne wart, 

sin lip dö wenic wart gespart. 


des lebens in dä näch verdröz, 
mange äventiure suohter blöz. 
dö ditz alsö was, 
ein fürste (Pröthizilas 
25 Der hiez) min massenie, 
vor zageheit der vrie, 
üz durch äventiure reit, 
dä gröz schade in niht vermeit. 
zem förest in Azagouc 
ein tjost im sterben niht erlouc, 
28 die er tet üf einen küenen man, 
der ouch sin ende aldä gewan. 
daz was min friunt Isenhart. 
ir ieweder innen wart 
5 eins spers durh schilt und durh den lip. 
daz klag ich noch, vil armez wip: 
ir beder töt mich immer müet. 
üf miner triwe jämer blüet. 


ih enwart nie wip decheines man.» 
10 Gahmureten dühte san, 
swie si waere ein heidenin, 
mit triwen wiplicher sin 
in wibes herze nie geslouf. 
ir kiusche was ein reiner touf, 
15 und ouch der regen der si begöz, 
der wäc der von ir ougen flöz 
üf ir zobel und an ir brust. 
riwen phlege was ir gelust, 
und rehtiu jämers lEre. 
20 si seit im fürbaz m&re 


«dö suohte mich von über mer 
der Schotten künec mit sinem her: 
der was sins oeheimes suon. 
sine mohten mir niht m&r getuon 
25 schaden dan mir was geschehen 
an Isenharte, ich muoz es jehen. >» 
Diu frouwe ersiufte dicke. 
durch die zäher manege blicke 
si schamende gastlichen sach 
an Gahmureten: dö verjach 
29 ir ougen dem herzen sän 
daz er waere wol getän. 

si kunde ouch liehte varwe spehen: 
wan si het och & gesehen 
manegen liehten heiden. 

alda wart undr in beiden 

ein vil getriulichiu ger: 

sie sach dar, und er sach her. 


dar näch hiez si schenken sän: 
getorste si, daz waere verlän. 

ez müete si deiz niht beleip, 
wand ez die ritter ie vertreip, 
die gerne sprächen widr diu wip. 
doch was ir lip sin selbes lip: 
ouch het er ir den muot gegebn, 
sin leben was der frouwen lebn. 


dö stuont er üf unde sprach 
«frouwe, ich tuon iu ungemach. 
ich kan ze lange sitzen: 

daz tuon ich niht mit witzen. 

mir ist vil dienestlichen leit 

daz iwer kumber ist sö breit. 
frouwe, gebietet über mich: 

swar ir welt, darst min gerich. 

ich dien iu allez daz ich sol.» 

si sprach «h£r, des trüwe i'u wol.» 


Der burcgräve sin wirt 
nu vil wenic des verbirt, 
ern kürze im sine stunde. 
ze vrägen er begunde, 


ober wolde baneken riten: 

«und schouwet wä wir striten, 
wie unser porten sin behuot.» 
Gahmuret der degen guot 

sprach, er wolde gerne sehen 

wä riterschaft dä waere geschehen. 


her ab mit dem helde reit 
manec riter vil gemeit, 

hie der wise, dort der tumbe. 
si fuorten in alumbe 

für sehzehen porten, 

und beschieden im mit worten, 
daz der decheiniu waere bespart, 
sit wurde gerochen Isenhart 

«an uns mit zorn. naht unde tac 
unser strit vil näch geliche wac: 
man beslöz ir keine sit. 

uns git vor ähte porten strit 

des getriwen Isenhartes man: 
die hänt uns schaden vil getän. 
si ringent mit zorne, 

die fürsten wol geborne, 

des küneges man von Azagouc.>» 
vor ieslicher porte flouc 

ob küener schar ein liehter van; 
ein durchstochen riter dran, 

als Isenhart den lip verlös: 

sin volc diu wäpen dä näch kös. 


«Dä gein hän wir einen site: 

dä stille wir ir jämer mite. 

unser vanen sint erkant, 

daz zwä@ne vinger üz der hant 
biutet gein dem eide, 

irn geschaehe nie sö leide 

wan sit daz Isenhart lac töt 
(miner frouwen frumt er herzenöt), 
sus stet diu künegin gemäl, 

frou Belakäne, sunder twäl 

in einen blanken samit 

gesniten von swarzer varwe sit 
daz wir diu wäpen kuren an in 

(ir triwe an jämer hät gewin): 

die steckent ob den porten höch. 
vür die andern ähte uns suochet noch 
des stolzen Fridebrandes her, 

die getouften von über mer. 


ieslicher porte ein fürste phliget, 
der sich strites üz bewiget 

mit siner baniere. 

wir haben Gaschiere 

gevangen einen gräven abe: 

der biutet uns vil gröze habe. 

der ist Kayletes swester suon: 
swaz uns der nu mac getuon, 
daz muoz ie dirre gelten. 

sölch gelücke kumt uns selten. 
Grüenes angers lützel, sandes 
wol drizec poinder landes 

ist zir gezelten vome grabn: 

dä wirt vil manec tjost erhabn.» 
disiu mare sagt im gar sin wirt. 
«ein ritter nimmer daz verbirt, 
ern kom durch tjostieren für. 

op der sin dienest dort verlür 

an ir diu in sante her, 

waz hulfe in dan sin vrechiu ger? 
daz ist der stolze Hiuteger. 

von dem mag ich wol sprechen mer, 
sit wir hie sin besezzen, 

daz der helt vermezzen 

ie smorgens vil bereite was 

vor der porte gein dem palas. 
ouch ist von dem küenen man 
kleincetes vil gefüeret dan, 

daz er durch unser schilte stach, 
des man für gröze koste jach 

so ez die krigierre brächen drabe. 
er valt uns manegen riter abe. 
er lat sich gerne schouwen, 

in lobent ouch unser frouwen. 
swen wip lobent, der wirt erkant, 
er hät den pris ze siner hant, 

unt sines herzen wunne.» 

dö hete diu müede sunne 

ir liehten blic hinz ir gelesn. 

des bankens muose ein ende wesn. 
der gast mit sime wirte reit, 

er vant sin ezzen al bereit. 


Ich muoz iu von ir spise sagen. 

diu wart mit zühten für getragen: 
man diende in riterliche. 

diu küneginne riche 

kom stolzlich für sinen tisch. 

hie stuont der reiger, dort der visch. 
si was durch daz hinz im gevarhn, 

si wolde selbe daz bewarn 

daz man sin pflaage wol ze frumen: 
si was mit juncfrouwen kumen. 

si kniete nider (daz was im leit), 
mit ir selber hant si sneit 

dem riter siner spise ein teil. 

diu frouwe was ir gastes geil. 

dö böt si im sin trinken dar 

und phlac sin wol: och nam er war, 
wie was gebaerde unde ir wort. 
zende an sines tisches ort 

säzen sine spilman, 

und anderhalp sin kappelän. 


al schemende er an die frouwen sach, 


harte blüclicher sprach 

«ichn hän mi's niht genietet, 
als ir mirz, frouwe, bietet, 

mins lebens mit sölhen Eren. 

ob ich iuch solde lEren, 

sö wer hint sän an iuch gegert 
eins phlegens des ich waere wert, 
sone wert ir niht her ab geritn. 
getar ich iuch des, frouwe, bitn, 
Sö lät mich in der mäze lebn. 

ir habt mir Er ze vil gegebn.» 
sine wolt och des niht läzen, 

dä siniu kinder säzen, 

diu bat si ezzen vaste. 

diz böt si zern ir gaste. 

gar disiu junch£rrelin 

wären holt der künegin. 

dar näch diu frouwe niht vergaz, 
si gieng och dä der wirt saz 

und des wip diu burcrävin. 

den becher huop diu künegin, 
sisprach «lä dir bevolhen sin 
unseren gast: diu Ere ist din. 
dar umbe ich iuch beidiu man.» 
sinam urloup, dö gienc si dan 
aber hin wider für ir gast. 

des herze truoc ir minnen last. 
daz selbe ouch ir von im geschach; 
des ir herze unde ir ouge jach: 
diu muosens mit ir phlihte hän. 

mit zühten sprach diu frouwe sän 
«gebietet, herre: swes ir gert, 
daz schaf ich: wand ir sit es wert. 
und lät mich iwer urloup hän. 
wirt iu hie guot gemach getän, 
des vröwen wir uns über al.» 
guldin wärn ir kerzstal: 

vier lieht man vor ir drüfe truoc. 
si reit ouch dä si vant genuoc. 


Sine äzen och niht langer dö. 

der helt was trüric unde frö. 

er fröute sich daz man im böt 
gröz Ere: in twanc doch ander nöt. 
daz was diu strenge minne: 

diu neiget höhe sinne. 


diu wirtin fuor an ir gemach: 
harte schiere daz geschach. 

man bette dem helde sän: 

daz wart mit vlize getän. 

der wirt sprach zem gaste 

«nu sult ir släfen vaste, 

und ruowet hint: des wirt iu nöt.» 
der wirt den sinen daz geböt, 

si solten dannen k&ren. 

des gastes junch£rren, 

der bette alumbe dez sine lac, 

ir houbet dran, wand er des pflac. 
dä stuonden kerzen harte gröz 
und brunnen lieht. den helt verdröz 
daz sö lanc was diu naht. 

in brähte dicke in unmaht 

diu swarze Moerinne, 

des landes küneginne. 

er want sich dicke alsam ein wit, 
daz im krachten diu lit. 

strit und minne was sin ger: 

nu wünschet daz mans in gewer. 
sin herze gap von stözen schal, 
wand ez näch riterschefte swal. 
Daz begunde dem recken 

sine brust b&de erstrecken, 

sö die senwen tuot daz armbrust. 

dä was ze drate sin gelust. 


der herre än allez släfen lac, 

unz errkös den gräwen tac: 

der gap dennoch niht liehten schin. 
dö solt och dä bereite sin 

zer messe ein sin kappelän: 

der sanc si got und im sän. 

sin harnasch truoc man dar ze hant: 
er reit da er tjostieren vant. 


dö saz er an der stunde 

üf ein ors, daz beidiu kunde 
hurtlichen dringen 

und snelleclichen springen. 

bek&ric swä manz wider zöch. 
sinen anker üf dem helme höch 
man gein der porte füeren sach; 
aldä wip unde man verjach, 

sine gesehn nie helt sö wünnerclich: 
ir gote im solten sin gelich. 


man fuort ouch starkiu sper dä bi. 
wie er gezimieret si? 

sin ors von Iser truoc ein dach: 
daz was für slege des gemach. 
dar üf ein ander decke lac, 
ringe, diu niht swaere wac: 

daz was ein grüener samit. 

sin wäpenroc, sin kursit 

was ouch ein grüenez achmardi!: 
daz was geworht dä zAräbi. 
Dar an ich liuge niemen: 

sine schiltriemen, 

swaz der dar zuo gehörte, 

was ein unverblichen borte 

mit gesteine harte tiure: 
geliutert in dem fiure 

was sin bukel röt golt. 

sin dienest nam der minnen solt: 
ein scharpher strit in ringe wac. 
diu küngin in dem venster lac: 
bi ir sazen frouwen m£r. 

nu seht, dort hielt och Hiuteger, 


alda im & der pris geschach. 
do er disen riter komen sach 

15 zuo zim kalopieren hie, 
dö dähter «wenne oder wie 
kom dirre Franzois in diz lant? 
wer hät den stolzen her gesant? 
het ich den für einen Mör, 

20 sö waer min bester sin ein tör.» 


diu doch von sprungen nicht belibn, 
ir ors mit sporen si b&de tribn 
üzem walap in die rabbin. 

si täten riters ellen schin, 

25 der tjost ein ander si niht lugen. 
die sprizen gein den lüften flugen 
von des küenen Hiutegeres sper: 
ouch valt in sines strites wer 
hinderz ors üf dez gras. 

vil ungewent er des was. 

38 Er reit üf in und trat in nider. 
des erholt er sich dicke wider, 
er tet werlichen willen schin: 
doch stecket in dem arme sin 

5 diu Gahmuretes lanze. 
der iesch die fianze. 
sinen meister heter funden. 
«wer hät mich überwunden?» 
alsö sprach der küene man. 

10 der sigehafte jach dö sän 
«ich pin Gahmuret Anschevin.» 
er sprach «min sicherheit si din.» 


die enphienger unde sande in In. 
des muoser vil gepriset sin 

15 von den frouwen die daz sähen. 
dort her begunde gähen 
von Normandie Gaschier, 
der ellens riche degen fier, 
der starke tjostiure. 

20 hie hielt och der gehiure 
Gahmuret zer anderen tjost bereit. 
sim sper was daz iser breit 
unt der schaft veste. 
aldä werten die geste 

ein ander: ungelichez wac. 
Gaschier dernider lac 

mit orse mit alle 

von der tjoste valle, 

und wart betwungen sicherheit, 
ez waere im liep oder leit. 
Gahmuret der wigant 

sprach «mir sichert iwer hant: 
diu was bi manlicher wer. 

nu ritet gein der Schotten her, 
und bitet si daz si uns verbern 
mit strite, op si des wellen gern: 
und komt näch mir in die stat.» 
swaz er geböt oder bat, 
endehaft ez wart getän: 

die Schotten muosen striten län. 


dö kom gevaren Kaylet. 

von dem kärte Gahmuret: 

wand er was siner muomen suon: 
waz solter im dö leides tuon? 

der Spänöl rief im näch genuoc. 

ein strüz er üf dem helme truoc: 
gezimieret was der man, 

als ich dä von ze sagenne hän, 

mit phelle wit unde lanc. 

daz gevilde näch dem helde klanc: 
sine schellen gabn gedoene. 

er bluome an mannes schoene! 

sin varwe an schoene hielt den strit, 
unz an zwen die näch im wuohsen sit, 
Beäcurs Lötes kint 

und Parziväl, die dä niht sint: 

die wären dennoch ungeborn, 

und wurden sit für schoene erkorn. 


Gaschier in mit dem zoume nam, 
«iwer wilde wirt vil zam 

(daz sag i'u üf die triwe min), 
best&t ir den Anschevin, 

Der mine sicherheit dort hät. 

ir sult merken minen rät, 

und dar zuo, h&rre, mine bete. 
ich hän geheizen Gahmurete 

daz ich iuch alle wende: 

daz lobt ich siner hende. 

durch mich lät iwer streben sin: 
er tuot iu kraft an strite schin.» 
dö sprach der künec Kaylet 

«ist daz min neve Gahmuret 

fil li roy Gandin, 

mit dem läz ich min striten sin. 
lät mirn zoum.» «in läz ius niht, 
& daz min ouge alrerst ersiht 
iwer blözez houbet. 

daz mine ist mir betoubet.» 
den helm er im her ab dö bant. 
Gahmuret mer strites vant. 


ez was wol mitter morgen dö. 
die von der stat des wären vrö, 
die dise tjost ersähen. 

si begunden alle gähen 

an ir werlichen letze. 

er was vor in ein netze: 


swaz drunder kom, daz was beslagen. 


ein ander ors, sus hoere ich sagen, 
dar üf saz der werde: 

daz flouc und ruorte d’erde, 
gereht ze b&den siten, 

küen dä man solt striten, 
Verhalden unde drte. 

waz er dar üfe t&te? 

des muoz ich im für ellen jehn. 
er reit da in Mören mohten sehn, 
aldä die lägen mit ir her, 
westerhalp dort an dem mer. 


ein fürste Razalic dä hiez. 
deheinen tac daz nimmer liez 
der richeste von Azagouc 

(sin geslehte im des niht louc, 
von küneges frühte was sin art), 
der huop sich immer dannewart 
durh tjostieren für die stat. 

aldä tet siner krefte mat 

der helt von Anschouwe. 

daz klagte ein swarziu frouwe, 

diu in hete dar gesant, 

daz in dä iemen überwant. 

ein knappe böt al sunder bete 

sime herren Gahmurete 

ein sper, dem was der schaft ein rör: 
dä mite stach er den Mör 

hinderz ors üfen griez: 

(niht langer er in ligen liez) 

dä twanc in sicherheit sin hant. 

dö was daz urliuge gelant, 

und im ein grözer pris geschehen. 
Gahmuret begunde sehen 

aht vanen sweimen gein der stat, 
die er balde wenden bat 

Den küenen sigelösen man. 

dar näch geböt er im dö sän 

daz er k&rte näch im in. 

daz tet er: wan ez solt et sin. 
Gaschier sin kumn ouch niht verbirt; 
an dem innen wart der wirt 

daz sin gast was komen üz. 

daz er niht isen als ein strüz 

und starke vlinse verslant, 

daz machte daz err niht envant. 
sin zorn begunde limmen 

und als ein lewe brimmen. 

dö brach er üz sin eigen här, 

er sprach «nu sint mir miniu jär 
näch grözer tumpheit bewant. 

die gote heten mir gesant 

einen küenen werden gast: 

ist er verladen mit strites last, 
sone mag ich nimmer werden wert. 
waz touc mir schilt unde swert? 

er sol mich schelten, swer michs mane.» 
dö kErter von den sinen dane, 

gein der porte er vaste ruorte. 

ein knappe im widerfuorte 

ein schilt, üzen und innen dran 
gemält als ein durchstochen man, 
geworht in Isenhartes lant. 

ein helm er fuorte ouch in der hant, 
unde ein swert daz Razalic 

durch ellen bräht in den wic. 

Dä was er von gescheiden, 

der küene swarze heiden. 

des lop was virrec unde wit: 

starb er äne toufen sit, 

so erkenn sich über den degen balt, 
der aller wunder hät gewalt. 


dö der burcräve daz ersach, 

sö rehte liebe im nie geschach. 
diu wäppen errkande, 

hin üz der porte er rande. 

sinen gast sach er dort halden, 
den jungen, niht den alden, 

al gernde striteclicher tjost. 

dö nam in Lachfilirost, 

sin wirt, und zöch in vaste widr. 
ern stach tä mä@r decheinen nidr. 


Lachfilirost schahtelakunt 
sprach «h£rre, ir sult mir machen kunt, 
hät betwungen iwer hant 
Razaligen? unser lant 

ist kamphes sicher immer me£r. 
der ist ob al den Mören her, 

des getriwen Isenhartes man, 
die uns den schaden hänt getän. 
sich hät verendet unser nöt. 

ein zornic got in daz geböt. 
dazs uns hie suohten mit ir her: 
nu ist enschumphiert ir wer.» 
Er fuort in in: daz was im leit. 
diu küneginne im widerreit. 
sinen zoum nam si mit ir hant, 
si entstricte der fintälen bant. 
der wirt in muose läzen. 

sine knappen niht vergäzen, 

sine k&rten vaste ir herren näch. 
durch die stat man füeren sach 
ir gast die küneginne wis, 

der dä behalden het den pris. 

si erbeizt aldä sis dühte zit. 
«we wie getriwe ir knappen sit! 
ir weent verliesen disen man: 
dem wirt än iuch gemach getän. 

nemt sin ors unt füert ez hin: 
sin geselle ich hie bin.» 


vil frouwen er dort üfe vant. 
entwäpent mit swarzer hant 
wart er von der künegin. 

ein declachen zobelin 

und ein bette wol geh£ret, 

dar an im wart gemö£ret 

ein heinlichiu Ere. 

aldä was niemen me&re: 

die juncfrouwen giengen für 
und sluzzen näch in zuo die tür. 
dö phlac diu küneginne 

einer werden süezer minne, 

und Gahmuret ir herzen trüt. 
ungelich was doch ir zweier hüt. 
Si brähten opfers vil ir goten, 
die von der stat. waz wart geboten 
dem küenen Razalige, 

dö er schiet von dem wige? 

daz leister durh triuwe: 

doch wart sin jäamer niuwe 
näch sime härren Isenhart. 

der burcräve des innen wart, 
daz er kom. dö wart ein schal: 
dar kömn die fürsten über al 

üz der küngin lant von Zazamanc: 
die sageten im des prises danc, 
den er het aldä bezalt. 

ze rehter tjost het er gevalt 

vier und zweinzec riter nidr, 

und zöch ir ors almeistic widr. 
dä wärn gevangen fürsten dri: 
den reit manec riter bi, 

ze hove üf den palas. 

entsläfen unde enbizzen was, 
unt wünnercliche gefeitet 

mit kleidern wol bereitet 

was des höhsten wirtes lip. 

diu € hiez magt, diu was nu wip; 
diu in her üz fuorte an ir hant. 
si sprach «min lip und min lant 
ist disem riter undertän, 


obez im vinde wellent län.» 


dö wart gevolget Gahmurete 
einer höfschlichen bete. 

46 «get näher, min her Razalic: 
ir sult küssen min wip. 
Als tuot ouch ir, her Gaschier. >» 
Hiutegern den Schotten fier 

5 bat er si küssen an ir munt: 
der was von siner tjoste wunt. 


er bat si alle sitzen, 
al steEnder sprach mit witzen 
«ich sehe och gerne den neven min, 
10 möht ez mit sinen hulden sin, 
der in hie gevangen hät. 
ine häns von sippe decheinen rät, 
ine müez in ledec machen.» 
diu küngin begunde lachen, 
15 sie hiez balde näch im springen. 
dort her begunde dringen 
der minnecliche b&ä kunt. 
der was von riterschefte wunt, 
und hetz ouch dä vil guot getän. 
20 Gaschier der Oriman 
in dar brähte: er was kurtoys, 
sin vater was ein Franzoys, 
er was Kayletes swester barn: 
in wibes dienster was gevarn: 
25 er hiez Killirjacac, 
aller manne schoene er widerwac. 


Dö in Gahmuret gesach 
(ir antlütze sippe jach: 
diu wärn ein ander vil gelich), 
er bat die küneginne rich 
47 in küssen unde vähen zir. 
er sprach «nu ging ouch her ze mir.» 
der wirt in kuste selbe dö: 
si wärn ze sehen ein ander vrö. 
5 Gahmuret sprach aber san 
«ÖöWwe junc süezer man, 
waz solte her din kranker lip? 
sag an, geböt dir daz ein wip?» 

«die gebietent wänic, herre, mier. 
mich hät min veter Gaschier 

her bräht, er weiz wol selbe wie. 
ich hän im tüsent riter hie, 

unt sten im dienestliche bi. 

ze Röems in Normandı 

kom ich zer samnunge: 

ich bräht im helde junge, 

ich fuor von Schampän durch in. 
nu wil kunst unde sin 

der schade an in kEren, 

irn welt iuch selben @ren. 
gebietet ir, sö lät in min 
geniezen, senftet sinen pin.» 


«den rät nim du vil gar zuo dier. 
var du und min her Gaschier, 
und bringet mir Kayleten her.» 
dö wurben si des heldes ger, 

si brähten in durch sine bete. 
dö wart och er von Gahmurete 
minnecliche enphangen, 

und dicke umbevangen 

von der küneginne rich. 

si kuste den degen minneclich. 
sie mohtez wol mit @ren tuon: 
er was ir mannes muomen suon 
Und was von arde ein künic h£r. 
der wirt sprach lachende mer 
«got weiz, her Kaylet, 

ob ich iu name Dölet 

und iwer lant ze Späne, 

durch den künec von Gascäne, 
der iu dicke tuot mit zornes gir, 
daz wre ein untriwe an mir: 
wan ir sit miner muomen kint. 
die besten gar mit iu hie sint, 
der riterschefte herte: 

wer twang iuch dirre verte?» 


dö sprach der stolze degen junc 
«mir geböt min veter Schiltunc, 
des tohter Vridebrant da hät, 

daz ich im diende, ez wer sin rät. 

der hät von sime wibe 

hie von min eines libe 

sehs tüsent riter wol bekant: 
die tragent werliche hant. 

ich bräht ouch riter mer durch in: 
der ist ein teil gescheiden hin. 
hie wären durch die Schotten 
die werliche rotten. 

im kom von Gruonlanden 
helde zen handen, 

zwen künge mit grözer kraft: 
die vluot von der riterschaft 

si brähten, unde manegen kiel: 
ir rotte mir vil wol geviel. 

hie was och Mörholt durch in: 
des strit hät kraft unde sin. 


Die sint nu hin gek£ret: 

swie mich min frouwe l£ret, 

als tuon ich mit den minen. 

min dienst sol ir erschinen: 

dune darft mir dienstes danken niht, 
wand es diu sippe sus vergiht. 

die vrävelen helde sint nu din: 

waern sie getoufet sö die min, 

und an der hiut näch in getän, 

sö wart gekroenet nie kein man, 

ern hete strits von in genuoc. 

mich wundert waz dich her vertruoc: 
daz sag mir rehte, unde wie.» 

«ich kom gestern, hiute bin ich hie 
worden h£rre überz lant. 

mich vienc diu künegin mit ir hant: 
dö wert ich mich mit minne. 

sus rieten mir die sinne.» 


«ich wan dir hät din süeziu wer 
betwungen beidenthalp diu her.» 
«du meinst durch daz ich dir entran. 
vaste riefe du mich an: 

waz woltste an mir ertwingen? 

la mich sus mit dir dingen.» 

«da erkant ich niht des ankers din: 
miner muomen man Gandin 

hät in gefüeret selten üz.» 

«do rekante abr ich wol dinen strüz, 
ame schilde ein sarapandratest: 

din strüz stuont höch sunder nest. 


Ich sach an dinre gelegenheit, 
dir was diu sicherheit vil leit, 
die mir täten zw&ne man: 

die hetenz dä vil guot getän.» 


«mir waere ouch lihte alsam geschehen. 


ich muoz des eime tiuvel jehen, 

des fuor ich nimmer wirde vrö: 

het er den pris behalten sö 

an vrävelen helden sö din lip, 

für zucker gazen in diu wip.» 

«din munt mir lobs ze vil vergiht.» 
«nein, in kan gesmeichen niht: 

nim anderr miner helfe war.» 

si riefen Razalige dar. 


mit zühten sprach dö Kaylet 
«iuch hät min neve Gahmuret 
mit siner hant gevangen.» 

«her, daz ist ergangen. 

ich hän den helt dä für rekant, 
daz im Azagouc daz lant 

mit dienste nimmer wirt verspart, 
sit unser hErre Isenhart 

alda niht kröne solde tragen. 

er wart in ir dienste erslagen, 
diu nu ist iwers neven wip. 
umbe ir minne er gap den lip: 
daz hät min kus an si verkorn. 
ich hän herren und den mäg verlorn. 
wil nu iwer muomen suon 
riterliche fuore tuon, 

daz er uns wil ergetzen sin, 

sö valt ich im die hende min. 

Sö hät er richeit unde pris, 

und al dä mite Tankanis 
Isenharten gerbet hät, 

der gebalsemt ime her dort stät. 
alle tage ich sine wunden sach, 
sit im diz sper sin herze brach.» 

daz zöch er üzem buosem sin 
an einer snüere sidin: 

hin wider hiengz der degen snel 
für sine brust an blözez fel. 
«ez ist noch vil höher tac. 

wil min her Kyllirjacac 

inz her werben als i'n bite, 

sö ritent im die fürsten mite.» 
ein vingerlin er sande dar. 

die näch der helle wärn gevar, 
die kömen, swaz dä fürsten was, 
durch die stat üf den palas. 


dö l&ch mit vanen hin sin hant 
von Azagouc der fürsten lant. 
ieslicher was sins ortes geil: 
doch beleip der bezzer teil 
Gahmurete ir herren. 

die selben wärn die Erren: 
näher drungen die von Zazamanc, 
mit grözer fuore, niht ze kranc. 
si enphiengen, als ir frouwe hiez, 
von im ir lant und des geniez, 
als ieslichen an gezöch. 

diu armuot ir hErren flöch. 

dö hete Prötyzilas, 

der von arde ein fürste was, 
läzen ein herzentuom: 


daz lech er dem der manegen ruom 


mit siner hant bejagete 

(gein striter nie verzagete): 
Lahfilirost schahtelacunt 
nam ez mit vanen sä zestunt. 


Von Azagouc die fürsten her 
nämen den Schotten Hiuteger 
und Gaschiern den Orman, 

si giengen für ir herren sän: 
der liez si ledic umb ir bete. 
des dancten si dö Gahmurete. 
Hiuteger den Schotten 

si bäten sunder spotten 

«lät mime herren daz gezelt 

hie umb äventiure gelt. 

ez zuct uns Isenhartes lebn, 

daz Fridebrande wart gegebn 

diu zierde unsers landes: 

sin freude diu stuont phandes, 

er stet hie selbe ouch ame re. 
unvergolten dienst im tet ze we.» 
üf erde niht sö guotes was, 

der helm, von arde ein adamas 
dicke unde herte, 

ame strite ein guot geverte. 

dö lobte Hiutegeres hant, 
swenner koeme in sines herren lant, 
daz erz wolde erwerben gar 
und senden wider wol gevar. 


daz teter unbetwungen. 

näch urloube drungen 

zem künege swaz dä fürsten was: 
dö rümten si den palas. 

swie verwüestet waer sin lant, 
doch kunde Gahmuretes hant 
swenken sölher gäbe solt 

als al die boume trüegen golt. 
Er teilte gröze gäbe. 

sine man, sine mäge 

nämen von im des heldes guot: 
daz was der küneginne muot. 


der brütloufte höhgezit 

hete dä vor manegen grözen strit: 
die wurden sus ze suone bräht. 
ine hän mirs selbe niht erdäht: 
man sagete mir daz Isenhart 
künecliche bestatet wart. 

daz täten dien erkanden. 

den zins von sinen landen, 

swaz der gelten moht ein jär, 
den selben liezen si dä gar: 

daz täten se umb ir selber muot. 
Gahmuret daz gröze guot 

sin volc hiez behalden: 

die muosens sunder walden. 

smorgens vor der veste 

rümdenz gar die geste. 

sich schieden die da wären, 

und fuorten manege bären. 

daz velt herberge stuont al blöz, 
wan ein gezelt, daz was vil gröz. 
daz hiez der künec ze schiffe tragn: 
dö begunderm volke sagn, 

er woldez füern in Azagouc: 

mit der rede er si betrouc. 


dä was der stolze küene man, 
unz er sich vaste senen began. 
daz er niht riterschefte vant, 

des was sin freude sorgen phant. 
Doch was im daz swarze wip 
lieber dan sin selbes lip. 

ez enwart nie wip geschicket baz: 
der frouwen herze nie vergaz, 

im enfüere ein werdiu volge mite, 
an rehter kiusche wiplich site. 


von Sibilje üzer stat 

was geborn den er dä bat 

dan kErens zeiner wile. 

der het in manege mile 

dä vor gefuort: er bräht in dar. 

er was niht als ein Mör gevar. 

der marnaere wise 

sprach «ir sultz helen lise 

vor den die tragent das swarze vel. 
mine kocken sint sö snel, 

sine mugen uns niht genähen. 

wir sulen von hinnen gähen.» 

sin golt hiez er ze schiffe tragn. 
nu muoz ich iu von scheiden sagn. 
die naht fuor dan der werde man: 
daz wart verholne getän. 

dö er entran dem wibe, 

dö hete si in ir libe 

zwelf wochen lebendic ein kint. 
vaste ment in dan der wint. 


diu frouwe in ir biutel vant 

einen brief, den schreib ir mannes hant. 
en franzoys, daz si kunde, 

diu schrift ir sagen begunde 

<Hie enbiutet liep ein ander liep. 
ich pin dirre verte ein diep: 

die muose ich dir durch jämer steln. 
frouwe, in mac dich niht verheln, 
waer din ordn in miner &, 

sö war mir immer näch dir we: 
und hän doch immer näch dir pin. 
werde unser zweier kindelin 
anme antlütze einem man gelich, 
deiswär der wirt ellens rich. 

erst erborn von Anschouwe. 

diu minne wirt sin frouwe: 

sö wirt ab er an strite ein schür, 
den vinden herter nächgebür. 
wizzen sol der sun min, 

sin an der hiez Gandin: 

der lac an riterschefte töt. 

des vater leit die selben nöt: 

der was geheizen Addanz: 

sin schilt beleip vil selten ganz. 
der was von arde ein Bertün: 

er und Utepandragün 

wären zweier bruoder kint, 

die b&ede alhie geschriben sint. 
daz was einer, Lazaliez: 

Brickus der ander hiez. 

der zweier vatr hiez Mazadän. 
den fuort ein feie in Feimurgän: 
diu hiez Terdelaschoye: 

er was ir herzen boye. 

von in zwein kom geslehte min, 
daz immer mä£r git liehten schin. 
ieslicher sider kröne truoc, 

und heten werdekeit genuoc. 
frouwe, wiltu toufen dich, 

du maht ouch noch erwerben mich.» 
Des engerte se keinen wandel niht. 
«öwe wie balde daz geschiht! 

wil er wider wenden, 

schiere sol ichz enden. 

wem hät sin manlichiu zuht 

hie läzen siner minne fruht? 
öwe lieplich geselleschaft, 
sol mir nu riwe mit ir kraft 
immer twingen minen lip! 


sime gote ze @ren,» sprach daz wip, 


«ich mich gerne toufen solte 
unde leben swie er wolte.» 

der jämer gap ir herzen wic. 

ir freude vant den dürren zwic, 
als noch diu turteltübe tuot. 
diu het ie denselben muot: 
swenne ir an trütscheft gebrast, 
ir triwe kös den dürren ast. 


diu frouwe an rehter zit genas 
eins suns, der zweier varwe was, 
an dem got wunders wart enein: 
wiz und swarzer varwe er schein. 
diu küngin kust in sunder twäl 
vil dicke an siniu blanken mäl. 
diu muoter hiez ir kindelin 
Feirefiz Anschevin. 

der wart ein waltswende: 

die tjoste siner hende 

manec sper zebrächen, 

die schilde dürkel stächen. 

Als ein agelster wart gevar 

sin här und och sin vel vil gar. 


nu wasez ouch über des järes zil, 
daz Gahmuret gepriset vil 

was worden dä ze Zazamanc: 
sin hant dä sigenunft erranc. 
dennoch swebter üf dem s&: 

die snellen winde im täten we. 
einn sidin segel saher roten: 


den truoc ein kocke, und ouch die boten, 


die von Schotten Vridebrant 
vroun Belakänen hete gesant. 
er bat si daz se üf in verkür, 
swer den mäg durch si verlür 
daz si von im gesuochet was. 
dö fuorten si den adamas, 


ein swert, einn halsperc und zwuo hosen. 

hie mugt ir gröz wunder losen, 
daz im der kocke widerfuor, 

als mir diu äventiure swuor. 

si gäbenz im: dö lobt ouch er, 
sin munt der botschefte ein wer 
wurde, swenner koeme zir. 

si schieden sich. man sagte mir, 
daz mer in truoc in eine habe: 
ze Sibilje kerter drabe. 

mit golde galt der küene man 
sinem marnzxre sän 

harte wol sin arbeit. 


si schieden sich: daz was dem leit. 

Buch II 


Dä ze Späne im lande 

er den künec erkande. 

daz was sin neve Kaylet: 

näch dem k£rt er ze Dölet. 

der was näh riterschefte gevarn, 
dä man niht schilde dorfte sparn. 
dö hiez ouch er bereiten sich 
(sus wert diu äventiure mich) 
mit speren wol gemälen 

mit grüenen zindälen: 

ieslichez hete ein banier, 

dri härmin anker dran sö fier 
daz man ir jach für richeit. 

si wären lang unde breit, 

und reichten vaste unz üf die hant, 
sö mans zem spers Iser bant 

dä niderhalp ein spanne. 

der wart dem küenen manne 
hundert dä bereitet 

und wol hin näch geleitet 

von sines neven liuten. 

eren unde triuten 

kunden sin mit werdekeit. 

daz was ir hörren niht ze leit. 


er streich, in weiz wie lange, näch, 
unzer geste herberge ersach 

ime lande ze Wäleis. 

dä was geslagen für Kanvoleis 
manc poulün üf die pläne. 

ine sagez iu niht näch wäne: 
Gebiet ir, sö ist ez wär. 

sin volc hiez er üf halden gar: 
der herre sande vor hin in 

den kluogen meisterknappen sin. 
der wolde, als in sin hErre bat, 
herberge nemen in der stat. 

dö was im snellichen gäch: 

man zöch im soumaere näch. 


sin ouge ninder hüs dä sach, 

schilde waern sin ander dach, 
und die wende gar behangen 
mit spern al umbevangen. 

diu künegin von Wäleis 
gesprochen hete ze Kanvoleis 
einen turney alsö gezilt, 

des manegen zagen noch bevilt 
swa er dem geliche werben siht: 
von siner hant es niht geschiht. 
si was ein maget, niht ein wip, 
und böt zwei lant unde ir lip 
swer dä den pris bezalte. 

diz mzre manegen valte 
hinderz ors üf den sämen. 

die solch gevelle nämen, 

ir schanze wart gein flust gesagt. 
des phlägen helde unverzagt, 
si täten riters ellen schin. 

mit hurteclicher rabbin 

wart dä manc ors ersprenget 
und swerte vil erklenget. 


Ein schifprücke üf einem plän 
gieng übr einen wazzers trän, 
mit einem tor beslozzen. 

der knappe unverdrozzen 
tetez üf, als im ze muote was. 
dar ob stuont der palas: 

ouch saz diu küneginne 

zen venstern dar inne 

mit maneger werden frouwen. 
die begunden schouwen, 

waz dise knappen täten. 

die heten sich beräten 

und sluogen üf ein gezelt. 
umb unvergolten minnen gelt 
wart ez ein künec äne: 

des twang in Belacäne. 


mit arbeit wart üf geslagn 

daz drizec soumzaer muosen tragn, 
ein gezelt: daz zeigte richeit. 

ouch was der plän wol sö breit, 
daz sich die snüere stracten dran. 

Gahmuret der werde man 

die selben zit dort üze enbeiz. 
dar näch er sich mit vlize vleiz, 
wier höfsliche koeme geritn. 
des enwart niht langer dö gebitn, 
sine knappen an den stunden 
siniu sper ze samne bunden, 
ieslicher fünviu an ein bant: 
daz sehste fuorter an der hant 
Mit einer baniere. 

sus kom gevarn der fiere. 


vor der küngin wart vernomn 
daz ein gast dä solte komn 

üz verrem lande, 

den niemen dä rekande. 

«sin volc daz ist kurtoys, 

beidiu heidensch und franzoys: 
etslicher mag ein Anschevin 

mit siner spräche iedoch wol sin. 
ir muot ist stolz, ir wät ist clär, 
wol gesniten al für wär. 

ich was sinen knappen bi: 

die sint vor missewende fri: 

sie jehent, swer habe geruoche, 
op der ir herren suoche, 

den scheid er von sweere. 

von im vrägt ich der maere: 

dö sageten si mir sunder wanc, 
ez waere der künec von Zazamanc.» 


disiu mar sagt ir ein garzün. 
«ävoy welch ein poulün! 

iwer kröne und iwer lant 

weern derfür niht halbez phant.» 
«dune darft mirz sö loben niht. 
min munt hin wider dir des giht, 
ez mac wol sin eins werden man, 
der niht mit armüete kan.» 

alsus sprach diu künegıin. 

«we wan kumt er et selbe drin?» 


Den garzün si des vrägen bat. 
höfslichen durch die stat 

der helt begunde trecken, 

die släfenden wecken. 

vil schilde sach er schinen. 

die hellen pusinen 

mit krache vor im gäben döz. 
von würfen und mit slegen gröz 
zwen tambüre gäben schal: 
der galm übr al die stat erhal. 
der dön iedoch gemischet wart 
mit floytieren an der vart: 

ein reisenote si bliesen. 

nu sulen wir niht verliesen, 
wie ir herre komen si: 

dem riten videlaere bi. 


dö leite der degen wert 

ein bein für sich üfez phert, 
zwen stiväl über blöziu bein. 

sin munt als ein rubin schein 
von roete als ober brünne: 

der was dicke und niht ze dünne. 
sin lip was allenthalben clär. 
lieht reideloht was im sin här, 
swä manz vor dem huote sach: 
der was ein tiwer houbetdach. 
grüene samit was der mandel sin: 


ein zobel dä vor gap swarzen schin, 


ob einem hemde daz was planc. 


von schouwen wart dä gröz gedranc. 


Vil dicke aldä gevräget wart, 
wer waere der ritter äne bart, 
der fuorte alsölhe richeit. 

vil schiere wart daz mare breit: 
si sagetenz in für unbetrogn. 
do begundens an die brüke zogn, 
ander volc und ouch die sine. 
von dem liehten schine, 

der von der künegin erschein, 
derzuct im neben sich sin bein: 
üf rihte sich der degen wert, 

als ein vederspil, daz gert. 

diu herberge düht in guot. 

alsö stuont des heldes muot: 

si dolt ouch wol, diu wirtin, 
von Wäleis diu künegıin. 


dö vriesch der künec von Späne, 
daz üf der L&öpläne 

stüend ein gezelt, daz Gahmurete 
durch des küenen Razaliges bete 
beleip vor Pätelamunt. 

daz tet im ein riter kunt. 

dö fuor er springende als ein tier, 
er was der freuden soldier. 

der selbe riter aber sprach 
«iwer muomen sun ich sach 
kumende als er ie was fier. 

ez sint hundert banier 

zuo eime schilde üf grüene velt 
gestözen für sin höch gezelt: 

die sint ouch alle grüene. 

ouch hät der helt küene 

Dri härmin anker lieht gemäl 

üf ieslichen zindäl.» 

«ist er gezimieret hie? 

avoy sö sol man schouwen wie 
sin lip den poinder irret. 

wie erz mit hurte wirret! 

der stolze künec Hardiz 

hät mit zorne sinen vliz 

nu lange vaste an mich gewant: 
den sol hie Gahmuretes hant 
mit siner tjoste neigen. 

min saelde ist niht der veigen.» 


sine boten santer sän 

dä Gaschier der Oriman 

mit grözer mässenie lac, 

unt der liehte Killirjakac: 

die wären dä durch sine bete. 
zem poulün si mit Kailete 
fuoren mit geselleschaft. 

do enphiengen si durh liebe kraft 
den werden künec von Zazamanc. 
si düht ein beiten gar ze lanc 
daz sin niht & gesähen; 

des si mit triwen jähen. 

dö frägter si der maere, 
wer dä ritter waere. 


dö sprach siner muomen kint 
«üz verrem lande hie sint 
ritter die diu minne jagt, 

vil küener helde unverzagt. 


Hie hat mangen Bertün 

roys Utrepandragün. 

ein maere in stichet als ein dorn, 
daz er sin wip hät verlorn, 

diu Artüses muoter was. 

ein phaffe der wol zouber las, 

mit dem diu frouwe ist hin gewant: 
dem ist Artüs näch gerant. 

ez ist nu ime dritten jär, 

daz er sun und wip verlös für wär. 
hie ist och siner tohter man, 

der wol mit riterschefte kan, 

Löt von Norwzagge, 

gein valscheit der trage 

und der snelle gein dem prise, 

der küene degen wise. 

hie ist och Gäwän, des suon, 

sö kranc daz er niht mac getuon 
riterschaft enkeine. 

er was bi mir, der kleine: 

er sprichet, möhter einen schaft 
zebrechen, tröst in des sin kraft, 
er taete gerne riters tät. 

wie fruos sin ger begunnen hät! 
hie hät der künec von Patrigalt 
von speren einen ganzen walt. 

des fuore ist da engein gar ein wint, 
wan die von Portegäl hie sint. 

die heizen wir die vrechen: 

si wellnt durch schilde stechen. 
Hie hänt die Provenzäle 

schilde wol gemäle. 

hie sint die Wäleise, 

daz si behabent ir reise 

durch den poinder swä sis gernt: 
von der kraft ir landes si des wernt. 


10 


15 


20 


25 
30 


68 


10 
15 


hie ist manc ritter durch diu wip, 
des niht erkennen mac min lip. 
al die ich hie benennet hän, 

wir lign mit wärheit sunder wän 
mit grözer fuore in der stat, 

als uns diu küneginne bat. 


ich sage dir wer ze velde ligt, 

die unser wer vil ringe wigt. 

der werde künec von Ascalün, 
unt der stolze künec von Arragün, 
Cidegast von Lögroys, 

unt der künec von Punturtoys: 
der heizet Brandelidelin. 

da ist ouch der küene Lehelin. 

da ist Mörholt von Yrlant: 

der brichet ab uns gabiu phant. 
dä ligent üf dem pläne 

die stolzen Alemäne: 

der herzoge von Bräbant 

ist gestrichen in diz lant 

durch den künec Hardizen. 

sine swester Alizen 

gap im der künec von Gascön: 
sin dienst hät vor enphangen lön. 


Die sint mit zorne hie gein mir. 
nu sol ich wol getrüwen dir. 
gedenke an die sippe din. 
durch rehte liebe warte min.» 


dö sprach der künec von Zazamanc 
«dune darft mir wizzen keinen danc, 
swaz dir min dienst hie z&ren tuot. 
wir sulen haben einen muot. 

stet din strüz noch sunder nest? 
du solt din sarapandratest 

gein sinem halben grifen tragn. 
min anker vaste wirt geslagn 
durch lenden in sins poinders hurt: 
er muoz selbe suochen furt 
hinderm ors üfme grieze. 

der uns zein ander lieze, 

ich valt in, odr er valte mich: 

des wer ich an den triwen dich.» 


Kaylet ze herbergen reit 

mit grözen freuden sunder leit. 
sich huob ein kriieren 

vor zwein helden fieren: 

von Poytouwe Schyolarz 

und Gurnemanz de Gräharz 
die tjostierten üf dem plän. 
sich huop diu vesperie sän. 
hie riten sehse, dort wol dri: 
den fuor vil lihte ein tropel bi. 
si begunden rehte riters tät: 
des enwas et dö dechein rät. 


Ez was dennoch wol mitter tac: 
der h&rre in sime gezelte lac. 

dö vriesch der künec von Zazamanc 
daz die poynder wit unde lanc 
wärn ze velde worden 

al näch riters orden. 

er huob och sich des endes dar 
mit maneger banier lieht gevar. 
ern kErt sich niht an gähez schehen: 
müezecliche er wolde ersehen 
wiez ze b&der sit dä waer getän. 
sinen tepich leit man üf den plän, 
dä sich die pönder wurren 

unt diu ors von stichen kurren. 
von knappen was umb in ein rinc, 
dä bi von swerten klinga klinc. 
wie si näch prise rungen, 

der klingen alsus klungen! 

von spern was gröz krachen dä. 
ern dorfte niemen vrägen wä. 
poynder wärn sin wende: 

die worhten riters hende. 


diu riterschaft sö nähe was, 

daz die frouwen ab dem palas 
wol sähn der helde arbeit. 

doch was der küneginne leit 

daz sich der künec von Zazamanc 
dä mit den andern niht endranc. 

si sprach «we war ist er komn, 
von dem ich wunder hän vernomn?» 


Nu was ouch rois de Franze töt, 
des wip in dicke in gröze nöt 
brähte mit ir minne: 

diu werde küneginne 

hete aldar näch im gesant, 

ob er noch wider in daz lant 
waer komen von der heidenschaft. 
des twanc si grözer liebe kraft. 


Ez wart dä harte guot getän 
von manegem küenem armman, 
die doch der hoehe gerten niht, 
des der küngıin zil vergiht, 

ir [bes unde ir lande: 

si gerten anderr phande. 


nu was och Gahmuretes lip 

in harnasche, dä sin wip 

wart einer suone bi gemant; 
daz ir von Schotten Vridebrant 
ze gebe sande für ir schaden: 
mit strite heter si verladen. 

üf erde niht sö quotes was. 

dö schouwet er den adamas: 
daz was ein helm. dar üf man bant 
einen anker, dä man inne vant 
verwieret edel gesteine, 

gröz, niht ze kleine: 

daz was iedoch ein sweerer last. 
gezimieret wart der gast. 


wie sin schilt geh&ret si? 

mit golde von Aräbi 

ein tiweriu bukel drüf geslagn, 
swaere, die er muose tragn. 

diu gap von rcete alsolhez prehen, 
daz man sich drinne mohte ersehen. 
ein zobelin anker drunde. 

mir selben ich wol gunde 

des er het an den lip gegert: 

wand ez was maneger marke wert. 

Sin wäpenroc was harte wit: 

ich waene kein sö guoten sit 

ie man ze strite fuorte; 

des lenge den teppech ruorte. 

ob i'n geprüeven künne, 

er schein als ob hie brünne 

bi der naht ein queckez fiwer. 
verblichen varwe was im tiwer: 
sin glast die blicke niht vermeit: 
ein baesez oug sich dran versneit. 
mit golde er gebildet was, 

daz zer muntäne an Kaukasas 
ab einem velse zarten 

grifen kla, diez dä bewarten 

und ez noch hiute aldä bewarent. 
von Aräbi liute varent: 

die erwerbent ez mit listen dä 
(sö tiwerz ist ninder anderswä) 
und bringentz wider zAräbi, 

dä man diu grüenen achmardi 
wurket und die phellel rich. 
ander wät ist der vil ungelich. 
den schilt nam er ze halse sän. 
hie stuont ein ors vil wol getän, 
gewäpent vaste unz üf den huof, 
hie garzüne ruofä ruof. 

sin lip spranc drüf, wand erz dä vant. 
vil starker sper des heldes hant 
mit hurte verswande: 

die poynder er zetrande, 

immer durch, anderthalben üz. 
dem anker volgete näch der strüz. 


Gahmuret stach hinderz ors 
Poytwin de Prienlascors 

und anders manegen werden man, 
an den er sicherheit gewan. 

swaz dä gekriuzter ritter reit, 

die genuzzen sheldes arbeit: 

diu gewunnen ors diu gaber in: 

an im lag ir gröz gewin. 


gelicher baniere 


20 


25 


30 


73 


10 


15 


20 


25 


man gein im fuorte viere 

(küene rotten riten drunde: 

ir herre striten kunde), 

an ieslicher eins grifen zagel. 

daz hinder teil was ouch ein hagel 
an riterschaft: des wären die. 

daz vorder teil des grifen hie 

der künec von Gascöne truoc 
üfme schilt, ein riter kluoc. 
gezimieret was sin lip 

sö wol geprüeven kunnen wip. 

er nam sich vor den andern üz, 
do'r üfem helme ersach den strüz. 
der anker kom doch vor an in. 

dö stach in hinderz ors dort hin 
der werde künec von Zazamanc, 
und vieng in. dä was gröz gedranc, 
höhe fürhe sleht getennet, 

mit swerten vil gekemmet. 

Dä wart verswendet der walt 

und manec ritter ab gevalt. 

si wunden sich (sus hört ich sagn) 
hindenort, dä hielden zagn. 


der strit was wol sö nähen, 
daz gar die frouwen sähen 

wer dä bi prise solde sin. 

der minnen gernde Riwalın, 

von des sper snite ein niwe leis: 
daz was der künec von Lohneis: 
sine hurte gäben kraches schal. 
Mörholt in einen riter stal, 
üzem satel ern für sich huop 
(daz was ein ungefüeger uop): 
der hiez Killirjacac. 

von dem het der künec Lac 

dä vor enphangen solhen solt, 
den der vallende an der erde holt: 
er hetez dä vil guot getän. 

dö luste disen starken man 
daz er in twunge sunder swert: 
alsus vienc er den degen wert. 


hinderz ors stach Kayletes hant 

den herzogn von Bräbant: 

der fürste hiez Lambekin. 

waz dö taten die sin? 

die beschutten in mit swerten: 
die helde strites gerten. 


Dö stach der künec von Arragün 
den alten Utepandragün 

hinderz ors üf die pläne, 

den künec von Bertäne. 

ez stuont dä bluomen vil umb in. 
we wie gefüege ich doch pin, 

daz ich den werden Berteneis 

sö schöne lege für Kanvoleis, 

dä nie getrat vilänes fuoz 

(ob ichz iu rehte sagen muoz) 
noch lihte nimmer dä geschiht. 
ern dorfte sin besezzen niht 
üfem ors aldä er saz. 

niht langer man sin dö vergaz, 
in beschutten die ob im dä striten. 
dä wart gröz hurten niht vermiten. 


dö kom der künec von Punturteis. 
der wart alhie vor Kanvoleis 
gevellet üf sins orses sla, 

daz er derhinder lac aldäa. 

daz tet der stolze Gahmuret. 
wetä herre, wetä wet! 

mit strite funden si geweten. 
siner muomen sun Kayleten 
den viengen Punturteise. 

dä wart vil rüch diu reise. 

do der künec Brandelidelin 
wart gezucket von den sin, 
Einen andern künec si viengen. 
dä liefen unde giengen 

manc werder man in isenwät: 
den wart dä gälünt ir brät 
mit treten und mit kiulen. 

ir vel truoc swarze biulen: 

die helde gehiure 

derwurben quaschiure. 

ine sagez iu niht für waehe: 

dä was diu ruowe smz&he. 

die werden twanc diu minne dar, 
manegen schilt wol gevar, 

und manegen gezimierten helm: 
des dach was worden dä der melm. 
daz velt etswä geblüemet was, 
dä stuont al kurz grüene gras: 
dä vielen üf die werden man, 

den diu Ere en teil was getän. 
min gir kan sölher wünsche doln, 
daz et ich besaze üf dem voln. 


dö reit der künec von Zazamanc 
hin dan dä in niemen dranc, 

näch eim orse daz geruowet was. 
man bant von im den adamas, 
niwan durch des windes luft, 

und anders durch decheinen guft. 
man stroufte im ab sin härsenier: 
sin munt was röt unde fier. 

Ein wip diech & genennet hän, 

hie kom ein ir kappelän 

und kleiner juncherren dri: 

den riten starke knappen bi, 
zwen soumaer giengen an ir hant. 
die boten hete dar gesant 

diu küneginne Ampflise. 

ir kappelän was wise, 

vil schiere bekanter disen man, 
en franzois er in gruozte sän. 
«bien sei venüz, b&äs sir, 

miner frouwen unde mir. 

daz ist r&gin de Franze: 

die rüeret diner minnen lanze.» 
einen brief gaber im in die hant, 
dar an der härre grüezen vant, 
unde ein kleine vingerlin: 

daz solt ein wärgeleite sin, 

wan daz enphienc sin frouwe 
von dem von Anschouwe. 

er neic, dö er die schrift ersach. 
welt ir nu hoeren wie diu sprach? 

«dir enbiutet minne unde gruoz 
min lip, dem nie wart kumbers buoz 
sit ich diner minne enphant. 

din minne ist slöz unde bant 
mins herzen unt des fröude. 

din minne tuot mich töude. 

sol mir din minne verren, 

sö muoz mir minne werren. 
Kum wider, und nim von miner hant 
kröne, zepter unde ein lant. 

daz ist mich an erstorben: 

daz hät din minne erworben. 
hab dir ouch ze soldiment 

dise richen prisent 

in den vier soumschrin. 

du solt ouch min ritter sin 

ime lande ze Wäleis 

vor der houbtstat ze Kanvoleis. 
ine ruoche obez diu küngin siht: 
ez mac mir vil geschaden niht. 
ich bin schoener unde richer, 
unde kan och minneclicher 
minne enphähn und minne gebn. 
wiltu näch werder minne lebn, 
sö hab dir mine kröne 

näch minne ze löne.>» 


an disem brieve er niht mer vant. 
sin härsnier eins knappen hant 
wider üf sin houbet zöch. 
Gahmureten trüren flöch. 

man bant im üf den adamas, 

der dicke unde herte was: 

er wolt sich arbeiten. 

die boten hiez er leiten 

durch ruowen underz poulün. 

swa gedrenge was, dä machter rün. 


Dirre flös, jener gewan. 

dä moht erholen sich ein man, 
het er versümet sine tät: 

alhie was genuoger rät. 

si solden tjostieren, 

dort mit rotten punieren. 

si geloubten sich der sliche 

die man heizet friwendes stiche: 
heinlich gevaterschaft 

wart dä zefuort mit zornes kraft. 
dä wirt diu krümbe selten sleht. 
man sprach dä wenic riters reht: 
swer iht gewan, der habt im daz: 
ern ruochte, hetes der ander haz. 
si wärn von manegen landen, 

die dä mit ir handen 

schildes ambet worhten 

und schaden wenic vorhten. 


aldä wart von Gahmurete 
geleistet Ampflisen bete, 

daz er ir ritter waere: 

ein brief sagt im daz meere. 
ävoy nu wart er läzen an. 

op minne und ellen in des man? 
gröz liebe und starkiu triuwe 
sine kraft im frumt al niuwe. 

nu saher wä der künic Löt 
sinen schilt gein der herte böt. 
der was umbe näch gewant: 
daz werte Gahmuretes hant. 
mit hurte er den poinder brach, 
den künec von Arragün er stach 
hinderz ors mit eime rör. 

der künec hiez Schafillör. 

Daz sper was sunder banier, 

dä mit er valte den degen fier: 
er hetz bräht von der heidenschaft. 
die sine werten in mit kraft: 
doch vienger den werden man. 
die inren täten de üzern sän 
vaste riten üfez velt. 

ir vesperi gap strites gelt, 

ez mohte sin ein turnei: 

wan dä lac manc sper enzwei. 


do begunde zürnen Lähelin, 
«sul wir sus enteret sin? 

daz machet der den anker treit. 
unser entwedr den andern leit 

noch hiute da er unsamfte ligt. 

si hänt unz vil näch an gesigt.» 
ir hurte gab in rümes vil: 

dö giengez üz der kinde spil. 

si worhten mit ir henden 

daz den walt begunde swenden. 
diz was geliche ir beider ger, 
sperä härre, sperä sper. 

doch muose et dulden Lähelin 
einen sma&hlichen pin. 

in stach der künec von Zazamanc 
hinderz ors, wol spers lanc, 

daz in ein rör geschiftet was. 
sine sicherheit er an sich las. 
doch lase ich samfter süeze birn, 
swie die ritter vor im nider rirn. 


Der krie dö vil maneger wielt, 
swer vor siner tjoste hielt, 
«hie kumt der anker, fiä fi.» 
zegegen kom im gehurtet bi 
ein fürste üz Anschouwe 

(diu riwe was sin frouwe) 

mit üf kerter spitze: 

daz lErt in jämers witze. 

diu wäpen er rekande. 

war umber von im wande? 
welt ir, ich bescheide iuch des. 
si gap der stolze Gälöes 

fil li roi Gandin, 

der vil getriwe bruoder sin, 

dä vor unz im diu minne erwarp 
daz er an einer tjost erstarp. 


dö bant er abe sinen helm. 
wederz gras noch den melm 
sin strit da niht mEr bante: 
gröz jämer in des mante. 

mit sime sinner bägte, 

daz er niht dicker frägte 
Kayleten siner muomen suon, 
waz sin bruoder wolde tuon, 
daz er niht turnierte hie. 

daz enwesser leider, wie 

er starp vor Muntöri. 

dä vor was im ein kumber bi: 
des twanc in werdiu minne 
einer richen küneginne. 

diu kom och sit näch im in nöt, 
si lag an klagenden triwen töt. 


Swie Gahmuret waer ouch mit klage, 


doch heter an dem halben tage 
gefrumt sö vil der sper enzwei; 
waere worden der turnei, 

sö waere verswendet der walt. 
gevärwet hundert im gezalt 
wärn, diu gar vertet der fiere. 
sine liehten baniere 

wärn den krigierren worden. 
daz was wol in ir orden. 


dö reit er gein dem poulün. 

der Wäleisinne garzün 

huop sich näch im üf die vart. 

der tiwer wäpenroc im wart, 
durchstochen unde verhouwen: 
den truoger für die frouwen. 

er was von golde dennoch guot, 
er gleste als ein glüendic gluot. 
dar an kös man richeit. 

dö sprach diu künegin gemeit 
«dich hät ein werdez wip gesant 
bi disem ritter in diz lant. 

nu manet mich diu fuoge min, 
daz die andern niht verkrenket sin, 
die äventiure brähte dar. 

ieslicher nem mins wunsches war: 
wan si sint mir alle sippe 

von dem Adämes rippe. 

doch waene et Gahmuretes tät 
den hossten pris derworben hät.» 


Die andern taten riterschaft 
mit sö bewander zornes kraft, 


daz siz wielken vaste unz an die naht. 


die inren heten die üzern bräht 
mit strite unz an ir poulün. 
niwan der künec von Ascalün 


und Mörholt von Yrlant, 
durch die snüere in waere gerant. 


dä was gewunnen und verlorn: 

genuoge heten schaden erkorn, 

die andern pris und Ere. 

nu ist zit daz man si k&re 

von ein ander. niemen hie gesiht: 

sine wert der phander liehtes niht: 
15 wer solt ouch vinsterlingen spiln? 

es mac die müeden doch beviln. 


der vinster man vil gar vergaz, 
dä min her Gahmuret dort saz 
als ez waer tac. des was ez nieht: 

20 dä wärn ave ungefüegiu lieht, 
von kleinen kerzen manec schoup 
geleit üf ölboume loup; 
manec kulter riche 
gestrecket vlizecliche, 

25 derfür manec teppech breit. 

30 diu küngin an die snüere reit 
mit manger werden frouwen: 
si wolte gerne schouwen 
den werden künec von Zazamanc. 
vil müeder ritter näch ir dranc. 

83 
[Diu] tischlachen wären ab genomn 
& si inz poulün waere komn. 
üf spranc der wirt vil schiere, 
und gevangener künege viere: 

5 den fuor och etslich fürste mite. 
do enphienger si näch zühte site. 
er geviel ir wol, dö sin ersach. 
diu Wäleisin mit freuden sprach 
«ir sit hie wirt da ih iuch vant: 

10 sö bin ich wirtin überz lant. 
ruocht irs daz i'uch küssen sol, 
daz ist mit minem willen wol.» 
er sprach «iur kus sol wesen min, 
suln dise herrn geküsset sin. 

15 sol künec od fürste des enbern, 
sone getar och ichs von iu niht gern.» 

20 «deiswär daz sol och geschehn. 

ine hän ir keinen & gesehn.» 
si kuste dies td wären wert: 
des hete Gahmuret gegert. 


er bat sitzen die künegin. 

min her Brandelidelin 

mit zühten zuo der frouwen saz. 
grüene binz, von touwe naz, 
dünne üf die tepch geströut, 

dä saz üf des sich hie fröut 

diu werde Wäleisinne: 

si twanc iedoch sin minne. 

er saz für si sö nähe nidr, 

daz sin begreif und zöch in widr 
Anderhalp vast an ir lip. 

si was ein magt und niht ein wip, 
diu in sö nähen sitzen liez. 

welt ir nu hoeren wie si hiez? 

diu küngin Herzeloyde; 

unde ir base Rischoyde: 

die hete der künec Kaylet, 

des muomen sun was Gahmuret. 
vrou Herzeloyde gap den schin, 
waern erloschen gar die kerzen sin, 
dä waer doch lieht von ir genuoc. 
wan daz gröz jämer under sluoc 
die hoehe an siner freude breit, 
sin minne waere ir vil bereit. 


si sprächen gruoz näch zühte kür. 
bi einer wile giengen schenken für 
mit gezierd von Azagouc, 

dar an gröz richeit niemen trouc: 
die truogen junch&rren in. 

daz muosen tiure näphe sin 

von edelem gesteine, 

wit, niht ze kleine. 

si wären alle sunder golt: 

ez was des landes zinses solt, 
den Isenhart vil dicke böt 

frön Belakän für gröze nöt. 

dö böt man in daz trinken dar 

in manegem steine wol gevar, 
smäräde unde sardin: 

Für daz poulün dö reit 

zwen ritter üf ir sicherheit. 

die wärn hin üz gevangen, 

und kömn her in gegangen. 

daz eine daz was Kaylet. 

der sach den künec Gahmuret 
sitzen als er waere unfrö. 

er sprach «wie gebärstu sö? 

din pris ist doch dä für rekant, 
frön Herzeloyden unde ir lant 

hät din lip errungen. 

des jehent hie gar die zungen: 

er si Bertün od Yrschman, 

od swer hie wälhisch spräche kan, 
Franzois od Bräbant, 

die jehent und volgent diner hant, 
dir enkünne an sö bewantem spiln 
gliche niemen hie geziln. 

des lis ich hie den wären brief: 
din kraft mit ellen dö niht slief, 
dö dise herren kömn in nöt, 

der hant nie sicherheit geböt; 
min her Brandelidelin, 

unt der küene Lähelin, 

Hardiz und Schaffillör. 

öwe Razalic der Mör, 

dem du vor Pätelamunt 

tete ouch fianze kunt! 

des gert din pris an strite 

der hoehe und och der wite.» 


«Min frowe mac wanen daz du tobst, 


sit du mich alsö verlobst. 
dune maht min doch verkoufen niht, 
wan etswer wandel an mir siht. 
din munt ist lobs ze vil vernomn. 
sag et, wie bistu wider komn?>» 
<«diu werde diet von Punturteys 
hät mich und disen Schampöneys 
ledic läzen über al. 

Mörholt, der minen neven stal, 
von dem sol er ledic sin, 


20 


25 


30 


87 


10 


15 


20 


25 


mac min her Brandelidelin 

ledic sin von diner hant. 

wir sin noch anders beide phant, 
ich unt miner swester suon: 

du solt an uns genäde tuon. 

ein vesperie ist hie erliten, 

daz turnieren wirt vermiten 

an dirre zit vor Kanvoleiz: 

die rehten wärheit ich des weiz. 
wan d'üzer herte sitzet hie: 

nu sprich et, wä von oder wie 
möhtens uns vor gehalden? 

du muost vil prises walden.» 
diu küngin sprach ze Gahmurete 
von herzen eine süeze bete. 
«swaz mines rehtes an iu si, 

dä sult ir mich läzen bi: 

dar zuo min dienst genäden gert. 
wird ich der beider hie gewert, 
sol iu daz pris verkrenken, 

sö lät mich fürder wenken.» 


Der künegin Ampflisen, 
der kiuschen unt der wisen, 
üf spranc balde ir kappelän. 


er sprach «niht. in sol ze rehte hän 


min frouwe, diu mich in diz lant 
näch siner minne hät gesant. 
diu lebt näch im ins libes zer: 
ir minne hät an im gewer. 

diu sol behalden sinen lip: 
wan sist im holt für elliu wip. 
hie sint ir boten fürsten dri, 
kint vor missewende vri. 

der heizet einer Lanzidant, 
von höher art üz Gruonlant: 
der ist ze Kärlingen komn 


und hät die spräche an sich genomn. 


der ander heizet Liedarz, 
fil li cunt Schiolarz.>» 


wer nu der dritte waere? 
des hoeret ouch ein maere. 
des muoter hiez Beaflürs, 

unt sin vater Pansämürs: 

die wären von der feien art: 
daz kint hiez Liahturteltart. 
diu liefen älliu driu für in. 

si sprächen «härre, hästu sin 
(dir zelt regin de Franze 

der werden minne schanze), 
sö mahtu spilen sunder phant: 


din freude ist kumbers ledec zehant.>» 


Dö diu botschaft was vernomn, 
Kaylet, der & was komn, 


saz ter küngin undr ir mandels ort: 


hinz im sprach si disiu wort. 


«sag an, ist dir iht m@r geschehen? 


ich hän slege an dir gesehen.» 
dö begreif im diu gehiure 

sine quaschiure 

mit ir linden handen wiz: 

an den lac der gotes fliz. 

dö was im gamesieret 

und sere zequaschieret 

hiufel, kinne, und an der nasen. 
er hete der küneginne basen, 
diu dise &re an im begienc 

daz sin mit handen zir gevienc. 


si sprach näch zühte lere 

hinz Gahmurete me&re 

«iu biutet vaste ir minne 

diu werde Franzoysinne. 

nu @ret an mir elliu wip, 

und lät ze rehte minen lip. 

sit hie unz ich min reht genem: 
ir Läzet anders mich in schem.» 
daz lobte ir der werde man. 
sinam urloup, dö fuor si dan. 
si huop Kaylet, der degen wert, 
sunder schamel üf ir pfert, 

und gienc von ir hin wider in, 
aldä er sach die friunde sin. 


Er sprach ze Hardize 
«iwer swester Alize 


mir minne böt: die nam ich dä. 
diu ist bestatet anderswa, 
und werdeclicher dan ze mir. 
durch iwer zuht lät zornes gir. 
si hät der fürste Lämbekin. 
10 al sül si niht gekroenet sin, 
si hat doch werdekeit bekant: 
Hänouwe und Bräbant 
ir dienet, und manc ritter guot. 
kert mir ze grüezen iweren muot, 
15 lät mich in iwern hulden sin, 
und nemt hin widr den dienest min.» 


der künec von Gascöne sprach 
als im sin manlich ellen jach 
«iwer rede was ie süeze: 
20 swer iuch dar umbe grüeze, 
dem ir vil lasters hät getän, 
der woltez doch durch vorhte län. 
mich vienc iwer muomen suon: 
der kan an niemen missetuon.>» 
25 «ir wert wol ledec von Gahmurete. 
30 daz sol sin min Erstiu bete. 
swenne ir dan unbetwungen sit, 
min dienst gelebet noch die zit 
daz ir mich zeinem friwende nemt. 
90 ir möht iuch nu wol hän verschemt. 
swaz halt mir von iu geschiht, 
mich enslüege doch iur swester niht.> 


Der rede si lachten über al. 
dö wart getrüebet in der schal. 
5 den wirt sin triwe mente 
daz er sich wider sente: 
wan jämer ist ein schärpher gart. 
ir ieslicher innen wart 
daz sin lip mit kumber ranc 
10 und al sin freude was ze kranc. 
dö zurnde siner muomen suon, 
er sprach «du kanst unfuoge tuon.» 


«nein, ich muoz bi riwen sin: 
ich sen mich näch der künegıin. 
15 ich liez ze Pätelamunt 

dä von mir ist min herze wunt, 

in reiner art ein süeze wip. 

ir werdiu kiusche mir den lip 

näch ir minne jäamers mant. 

si gap mir liute unde lant. 

mich tuot frö Belakäne 

manlicher freuden äne: 

ez ist doch vil manlich, 

swer minnen wankes schamet sich. 
der frouwen huote mich üf pant, 
daz ich niht riterschefte vant: 

dö wände ich daz mich riterschaft 
naem von ungemüetes kraft. 

der hän ich hie ein teil getän. 

nu waent manc ungewisser man 
daz mich ir swerze jagte dane: 

die sah ich für die sunnen ane. 

ir wiplich pris mir füeget leit: 

si ist [ein] bukel ob der werdekeit. 


Einz undz ander muoz ich klagen: 
ich sach mins bruoder wäpen tragen 
mit üf kertem orte.» 

öwe mir dirre wortel 

daz mare wart dö jamerlich. 
von wazzer wurden d'ougen rich 
dem werden Spänöle. 

«öwi küngıin Föle, 

durch dine minne gap den lip 
Gälöes, den elliu wip 

von herzen klagen solten 

mit triwen, op si wolten 

daz ir site braehte 

lop swä mans gedzhte. 

küngin von Averre, 

swie lützel ez dir werre, 

den mäg ich doch durch dich verlös, 
der riterlichen ende kös 

von einer tjoste, diu in sluoc 

do'r din kleincete truoc. 

fürsten, die gesellen sin, 

tuont herzenliche ir klagen schin. 
si hänt ir schildes breite 

näch jämers geleite 


zer erden gek£ret: 

gröz trüren si daz lEret. 

alsus tuont si riterschaft. 

si sint verladen mit jäamers kraft, 

sit Gälöes minr muomen suon 

näch minnen dienst niht solde tuon.» 


5 Dö er vernam des bruoder töt, 
daz was sin ander herzenöt. 
mit jämer sprach er disiu wort. 
«wie hät nu mins ankers ort 
in riwe ergriffen landes habe!» 
10 der wäppen teter sich dö abe. 
sin riwe im hertes kumbers jach. 
der helt mit wären triwen sprach 
«von Anschouwe Gälöes! 
fürbaz darf niemen vrägen des: 
15 ez enwart nie manlicher zuht 
geborn: der wären milte fruht 
üz dime herzen blüete. 
nu erbarmet mich din güete.» 


er sprach ze Kaylette 

20 «wie gehabt sich Schöette, 
min muoter freuden arme?» 
«sö daz ez got erbarme. 
dö ir erstarp Gandin 
und Gälöes der bruoder din, 

25 unt dö si din bi ir niht sach, 

30 der töt och ir daz herze brach.» 
dö sprach der künec Hardiz 
«nu kert an manheit iwern vliz. 
ob ir manheit kunnet tragn, 

93 _sö sult ir leit ze mäzen klagn.» 
sin kumber leider was ze gröz: 
ein güsse im von den ougen vlöz. 
er schuof den rittern ir gemach, 
und gienc da er sine kamern sach, 

5 ein kleine gezelt von samit. 
die naht er dolte jämers zit. 


Als der ander tac erschein, 
si wurden alle des enein, 
10 die innern und daz üzer her, 

swer dä mit striteclicher wer 
were, junc oder alt, 

oder bloede oder balt, 

dien solden tjostieren nieht. 

dö schein der mitte morgen lieht. 
si wärn mit strite sö verribn 

unt d'ors mit sporn alsö vertribn, 
daz die vrechen ritterschaft 

ie dennoch twanc der müede kraft. 
diu küngin reit dö selbe 

näch den werden hin ze velde, 

und bräht si mit ir in die stat. 

die besten si dort inne bat 

daz si zer L&öpläne riten. 

done wart ir bete niht vermiten: 

si kömen dä man messe sanc 

dem trüregen künec von Zazamanc. 
als der benditz wart getän, 

dö kom frou Herzeloyde sän. 

an Gahmuretes lip si sprach: 

si gerte als ir diu volge jach. 

dö sprach er «frouwe, ich hän ein wip: 
diu ist mir lieber danne der lip. 

ob ich der äne waere, 

dennoch wess ich ein maere, 

dä mit ich iu enbraste gar, 

naem iemen mines rehtes war.» 


«Ir sult die Moerinne 

län durch mine minne. 

des toufes segen hät bezzer kraft. 
nu änet iuch der heidenschaft, 
und minnet mich näch unser &: 
wan mirst näch iwerr minne we. 
oder sol mir gein iu schade sin 
der Franzoyser künegin? 

der boten sprächen süeziu wort, 
si spiltn ir maere unz an den ort.» 


«ja diu ist min wäriu frouwe. 

ich bräht in Anschouwe 

ir rät und miner zühte site: 

mir wont noch hiute ir helfe mite, 
dä von daz mich min frouwe zöch, 

die wibes missewende ie flöch. 
wir wären kinder beidiu dö, 

unt doch ze sehen ein ander vrö. 
diu küneginne Amphlise 

wont an wiplichem prise. 

mir gap diu gehiure 

vom lande de besten stiure: 

(ich was dö ermer denne nuo) 
dä greif ich willeclichen zuo. 
zelt mich noch für die armen. 
ich solt iuch, frouwe, erbarmen: 
mir ist min werder bruoder töt. 
durch iwer zuht lät mich än nöt. 
kert minne dä diu freude si: 

wan mir wont niht wan jämer bi.» 


«Lät mich den lip niht langer zern: 
sagt an, wä mite welt ir iuch wern?» 
«ich sage näch iwerre fräge ger. 
ez wart ein turney dä her 
gesprochen: des enwart hie niht. 
manec geziuc mir des giht.>» 

«den hät ein vesperie erlemt. 

die vrechen sint sö hie gezemt, 

daz der turney dervon verdarp.>» 
«iwerr stete wer ich warp 

mit den diez guot hie hänt getän. 
ir sult mich nötrede erlän: 

ez tet hie manec ritter baz. 

iwer reht ist gein mir laz; 

niwan iwer gemeiner gruoz, 

ob ich den von iu haben muoz.>» 


als mir diu äventiure sagt, 

dö nam der ritter und diu magt 
einen rihtzere übr der frouwen klage. 
dö nähet ez dem mitten tage. 
man sprach ein urteil zehant, 
«swelch ritter helm hie üf gebant, 
der her näch riterschaft ist komn, 
hät er den pris hie genomn, 

den sol diu küneginne hän.» 

dar näch diu volge wart getän. 

dö sprach si «h£r, nu sit ir min. 

ich tuon iu dienst näch hulden schin, 
und füege iu sölher fröuden teil, 
daz ir näch jämer werdet geil.» 


Er het iedoch von jämer pin. 

dö was des abrillen schin 
zergangen, dar näch komen was 
kurz kleine grüene gras. 

daz velt was gar vergrüenet; 
daz plaediu herzen küenet 

und in git höchgemüete. 

vil boume stuont in blüete 

von dem süezen luft des meien. 
sin art von der feien 

muose minnen oder minne gern. 
des wolt in friundin dä gewern. 


an [frön] Herzeloyden er dö sach: 
sin süezer munt mit zühten sprach 
«frowe, sol ich mit iu genesen, 

sö lät mich äne huote wesen. 

wan verlaet mich immer jämers kraft, 
sö tet ich gerne riterschaft. 

lät ir niht turnieren mich, 

sö kan ich noch den alten slich, 

als dö ich minem wibe entran, 

die ich ouch mit riterschaft gewan. 
dö si mich üf von strite bant, 

ich liez ir liute unde lant.> 

si sprach «h£r, nemt iu selbe ein zil: 
ich läz iu iwers willen vil.>» 


«ich wil frumen noch vil der sper enzwei: 


aller mänedglich ein turnei, 
des sult ir frouwe ruochen, 
daz ich den müeze suochen.>» 
diz lobte si, wart mir gesagt: 
er enphienc diu lant unt och die magt. 


Disiu driu junch£rrelin 
Ampflisen der künegin 

hie stuonden, unde ir kappelän, 
dä volge und urteil wart getän, 
aldä erz hörte unde sach. 
heinliche er Gahmureten sprach. 

«man tet miner frouwen kunt 
daz ir vor Pätelamunt 

den haehsten pris behieltet 
unt dä zweir kröne wieltet. 

si hät ouch lant unde muot, 
und git iu [ip unde guot.» 


«dö si mir gap die riterschaft, 
dö muos ich näch der ordens kraft, 
als mir des schildes ambet sagt, 
derbi beliben unverzagt. 

wan daz ich schilt von ir gewan, 
ez waer noch anders ungetän. 

ich werdes trüric oder geil, 

mich behabt hie riters urteil. 
vart wider, sagt ir dienest min; 
ich sül iedoch ir ritter sin. 

ob mir alle kröne waern bereit, 
ich hän näch ir min haehste leit.» 
er böt in sine gröze habe: 

siner gebe täten si sich abe. 

die boten fuorn ze lande 

gar än ir frouwen schande. 

sine gerten urloubes niht, 

als lihte in zorne noch geschiht. 
ir knappen fürsten, disiu kint 
wärn von weinen vil näch blint. 


Die den schilt verkert da hänt getragn, 


den begunde ir friwent ze velde sagn 
«frou Herzeloyd diu künegin 
hät behabt den Anschevin.» 
«wer was von Anschouwe dä? 
unser h£rre ist leider anderswa, 
durch riters pris zen Sarrazin. 
daz ist nu unser höhster pin.» 
«der hie den pris hät bezalt 
unt sö mangen ritter ab gevalt, 
unt der sö stach unde sluoc, 
unt der den tiwern anker truoc 
üf dem helme lieht gesteinet, 
daz ist den ir dä meinet. 

mir sagt der künec Kaylet, 

der Anschevin waer Gahmuret. 
dem ist hie wol gelungen.» 

näch den orsen si dö sprungen. 

ir wät wart von den ougen naz, 

dö si kömen dä ir härre saz. 

si enphiengen in, ernphienc ouch sie. 
freude und jämer daz was hie. 


dö kuster die getriuwen, 

er sprach «iuch sol niht riuwen 
zunmäzer wis der bruoder min: 
ich mag iuch wol ergetzen sin. 
kert üf den schilt näch siner art, 
gehabt iuch an der freuden vart. 
ich sol mins vater wäpen tragn: 
sin lant min anker hät beslagn. 
der anker ist ein recken zil: 

den trage und nem nu swer der wil. 
Ich muoz nu lebeliche 

gebären: ich bin riche. 

wan solt ich volkes h£rre sin? 
den t&te w& der jämer min. 
frou Herzeloyde, helfet mir, 

daz wir biten, ich unt ir, 

künge und fürsten die hie sin, 
daz si durch den dienest min 
beliben, unz ir mich gewert 

des minnen werc zer minnen gert.» 
die bete warb ir beider munt: 
die werden lobtenz sä ze stunt. 


ieslicher fuor an sin gemach: 

diu künegin zir friunde sprach 
«nu habt iuch an mine phlege.» 
si wist in heinliche wege. 

siner geste phlac man wol ze frumn, 
swar halt ir wirt waere kumn. 
daz gesinde wart gemeine: 

doch fuor er dan al eine, 

wan zwei junch£rrelin. 
juncfrouwen unt diu künegin 

in fuorten dä er freude vant 

und al sin trüren gar verswant. 
entschumphiert wart sin riwe 
und sin höchgemüete al niwe: 
daz muose iedoch bi liebe sin. 

frou Herzeloyd diu künegin 

ir magettuom dä äne wart. 

die munde wären ungespart: 

die begunden si mit küssen zern 

und dem jämer von den freuden wern. 


Dar näch er eine zuht begienc: 

si wurden ledic, dier dä vienc. 
Hardizen und Kaylet, 

seht, die versuonde Gahmuret. 
da ergienc ein sölhiu höhgezit, 
swer der hät gelichet sit, 

des hant iedoch gewaldes phlac. 
Gahmuret sich des bewac, 

sin habe was vil ungespart. 
arzebesch golt geteilet wart 
armen ritern al gemeine, 

unt den küngen edel gesteine 
teilte Gahmuretes hant, 

und ouch swaz er dä fürsten vant. 
dä wart daz varnde volc vil geil: 
die enphiengen richer gäbe teil. 


lat si riten, swer dä geste sin: 

den gap urloup der Anschevin. 

dez pantel, daz sin vater truoc, 

von zoble üf sinen schilt man sluoc. 
al kleine wiz sidin 

ein hemde der künegin, 

als ez ruorte ir blözen lip, 

diu nu worden was sin wip, 

daz was sins halsperges dach. 
ahzehniu manr durchstochen sach 
und mit swerten gar zerhouwen, 

& er schiede von der frouwen. 

daz leit ouch si an blöze hüt, 

sö kom von riterschaft ir trüt, 

der manegen schilt vil dürkel stach. 
ir zweier minne triwen jach. 


Er hete werdekeit genuoc, 
dö in sin manlich ellen truoc 
hin über gein der herte. 
mich jämert siner verte. 

im kom diu wäre botschaft, 

sin herre der bäruc waer mit kraft 
überriten von Babylön. 

einer hiez Ipomidön, 

der ander Pompeius. 

den nennet d'äventiure alsus. 
daz was ein stolz werder man 
(niht der von Röme entran 
Julius dä bevor): 

der künec Nabchodonosor 

siner muoter bruoder was, 

der an trügelichen buochen las 
er solte selbe sin ein got. 

daz waere nu der liute spot. 

ir ip, ir guot was ungespart. 
die gebruoder wärn von höher art, 
von Ninus, der gewaldes pflac 
& wurde gestiftet Baldac. 

der selbe stift ouch Ninnive. 

in tet schade und laster we: 
der jach der bäruc zurborn. 

des wart gewunnen unt verlorn 
genuoc ze b&den siten: 

man sach tä helde striten. 

dö schift er sich über mer, 

und vant den bäruc mit wer. 
mit freuden er enphangen wart, 
swie mich jämer siner vart. 


Waz tä geschehe, wiez dort erge, 
gewin und flust, wie daz geste, 
desn weiz frou Herzeloyde nieht. 
diu was als diu sunne lieht 

und hete minneclichen lip. 
richeit bi jugent phlac daz wip, 
und freuden m£re dan ze vil: 
siwas gar ob dem wunsches zil. 
si kerte ir herze an guote kunst: 
des bejagte si der werlde gunst. 
frou Herzeloyd diu künegin, 

ir site an lobe vant gewin, 

ir kiusche was für pris erkant. 
küngin über driu lant, 

Wäleys und Anschouwe, 

dar über was si frouwe, 

si truog ouch krön ze Norgäls 

in der houbetstat ze Kingriväls. 

ir was ouch wol sö liep ir man, 
ob ie kein frouwe m&r gewan 

sö werden friunt, waz war ir daz? 
si möhtez läzen äne haz. 


do er üze beleip ein halbez jär, 
sins komens warte si für wär: 
daz was ir lipgedinge. 

dö brast ir freuden klinge 

mitten ime hefte enzwei. 

öwe unde heid hei, 

daz güete alsölhen kumber tregt 
und immer triwe jämer regt! 
alsus vert diu mennischeit, 

hiute freude, morgen leit. 


Diu frouwe umb einen mitten tac 
eins angestlichen släfes pflac. 
ir kom ein forhtlicher schric. 
si dühte wie ein sternen blic 
si gein den lüften fuorte, 

dä si mit kreften ruorte 

manc fiurin donersträle. 

die flugen al zemäle 

gein ir: dö sungelt unde sanc 
von gänstern ir zöphe lanc. 
mit krache gap der doner duz: 
brinnde zäher was sin guz. 


ir [ip si dad näch wider vant, 

dö zuct ein grif ir zeswen hant: 
daz wart ir verk@rt hie mite. 

si dühte wunderlicher site, 

wie sie ware eins wurmes amme, 
der sit zerfuorte ir wamme, 

und wie ein trache ir brüste süge, 
und daz der gähes von ir flüge, 
sö daz sin nimmer m£&r gesach. 
daz herze err üzem libe brach: 
die vorhte muose ir ougen sehen. 
ez ist selten wibe m&r geschehen 

in släfe kumber dem gelich. 

dä vor was si ritterlich: 

ach wenc, daz wirt verk&ret gar, 
si wirt näch jämer nu gevar. 

ir schade wirt lanc unde breit: 
ir nähent komendiu herzenleit. 


Diu frouwe dö begunde, 

daz si dä vor niht kunde, 

beidiu zabeln und wuofen, 

in släfe lüte ruofen. 

vil juncfrouwen säzen hie: 

die sprungen dar und wacten sie. 
dö kom geriten Tampanis, 

ir mannes meisterknappe wis, 
und kleiner juncherren vil. 

dä giengez üz der freuden zil. 

die sagten klagende ir hErren töt: 
des kom frou Herzeloyde in nöt, 
si viel hin unversunnen. 

die ritter sprächen «wiest gewunnen 
min herre in sime harnas, 

sö wol gewäpent sö er was?» 


swie den knappen jämer jagte, 

den helden er doch sagte 

«minen herren lebens lenge vlöch. 
sin härsenier von im er zöch: 

des twanc in starkiu hitze. 
gun£rtiu heidensch witze 

hät uns verstoln den helt guot. 
ein ritter hete bockes bluot 
genomen in ein langez glas: 

daz sluoger üf den adamas: 

dö wart er weicher danne ein swamp. 
den man noch mälet für daz lamp, 
und ouchz kriuze in sine klän, 

den erbarme daz td wart getän. 


dö si mit scharn zein ander ritn, 
ävoy wie dä wart gestritn! 

Des bäruckes ritterschaft 

sich werte wol mit ellens kraft. 
vor Baldac üfme gevilde 


30 


106 


10 


15 


20 


25 


30 


107 


10 


durchstochen wart vil schilde, 
dä si zein ander gähten. 

die poynder sich tä flähten, 
sich wurren die banier: 

dä viel manec degen fier. 

aldä worht mins härren hant 
dä von ir aller pris verswant. 
dö kom gevarn Ipomidön: 

mit töde er mime h£rren lön 
gap, daz er in nider stach 
dä'z manec tüsent ritter sach. 


von Alexandrie 

min herre valsches vrie 

gein dem künege kE£rte, 

des tjost in sterben l£rte. 

sinen helm versneit des spers ort 
durch sin houbet wart gebort, 
daz man den trunzün drinne vant. 
iedoch gesaz der wigant, 

al töunde er üz dem strite reit 
üf einen plän, die was breit. 

übr in kom sin kappelän. 

er sprach mit kurzen worten sän 
sine bihte und sande her 

diz hemde unt daz selbe sper 
daz in von uns gescheiden hät. 
er starp än alle missetät. 
juncherren und die knappen sin 
bevalch er der künegin. 

Er wart geleit ze Baldac. 

diu kost den bäruc ringe wac. 
mit golde wart geh£ret, 

gröz richeit dran gek@ret 

mit edelem gesteine, 

dä inne lit der reine. 

gebalsemt wart sin junger re. 
vor jämer wart vil liuten we. 

ein tiwer rubin ist der stein 

ob sime grabe, dä durch er schein. 
uns wart gevolget hie mite: 

ein kriuze näch der marter site, 
als uns Kristes töt löste, 

liez man stözen im ze tröste, 

ze scherm der s&le, überz grap. 
der bäruc die koste gap: 

ez was ein tiwer smärät. 

wir tätenz äne der heiden rät: 

ir orden kan niht kriuzes phlegn, 
als Kristes töt uns liez den segn. 
ez betent heiden sunder spot 

an in als an ir werden got, 

niht durch des kriuzes @re 

noch durch des toufes l£re, 

der zem urteillichen ende 

uns loesen sol gebende. 

diu manliche triwe sin 

git im ze himel liehten schin, 
und ouch sin riwic pihte. 

der valsch was an im sihte. 

In sinen helm, den adamas, 

ein epitafum ergraben was, 
versigelt üfz kriuze obeme grabe. 
sus sagent die buochstabe. 
«durch disen helm ein tjoste sluoc 
den werden der ellen truoc. 
Gahmuret was er genant, 
gewaldec künec übr driu lant. 
ieglichez im der kröne jach: 

dä giengen riche fürsten näch. 
er was von Anschouwe erborn, 
und hät vor Baldac verlorn 

den lip durch den bäruc. 

sin pris gap sö höhen ruc, 
niemen reichet an sin zil, 

swä man noch ritter prüeven wil. 
er ist von muoter ungeborn, 

zuo dem sin ellen habe gesworn: 
ich mein der schildes ambet hät. 
helfe und manlichen rät 

gap er mit staete'n friunden sin: 
er leit durch wip vil schärpfen pin. 
er truoc den touf und kristen &: 
sin töt tet Sarrazinen we 

sunder liegen, daz ist wär. 

siner zit versunnenlichiu jär 

sin ellen sö näch prise warp, 

mit ritterlichem prise er starp. 

er hete der valscheit an gesigt. 

nu wünscht im heiles, der hie ligt.> 
diz was alsö der knappe jach. 
Wäleise man vil weinen sach. 

Die muosen wol von schulden klagn. 
diu frouwe häte getragn 

ein kint, daz in ir libe stiez, 

die man än helfe ligen liez. 
ahzehen wochen hete gelebt 

des muoter mit dem töde strebt, 
frou Herzeloyd diu künegin. 

die andern heten kranken sin, 

daz si hulfen niht dem wibe: 

wan si truoc in ir libe 

der aller ritter bluome wirt, 

ob in sterben hie verbirt. 

dö kom ein altwiser man 

durch klage über die frouwen sän, 
dä si mit dem töde ranc. 

die zene err von ein ander twanc: 
man göz ir wazzer in den munt. 
aldä wart ir versinnen kunt. 


si sprach «öwe war kom min trüt?» 
diu frouwe in klagete über lüt. 
«mines herzen freude breit 

was Gahmuretes werdekeit. 

den nam mir sin vrechiu ger. 

ich was vil junger danne er, 

und bin sin muoter und sin wip. 
ich trage alhie doch sinen lip 

und sines verhes sämen. 

den gäben unde nämen 

unser zweier minne. 

hät got getriwe sinne, 

sö läzer mirn ze frühte komn. 

ich hän doch schaden ze vil genomn 
An minem stolzen werden man. 
wie hät der töt ze mir getän! 

er enphienc nie wibes minnen teil, 
ern waere al ir vröuden geil: 

in müete wibes riuwe. 

daz riet sin manlich triuwe: 
wand er was valsches lzere.> 

nu heert ein ander maere, 


waz diu frouwe dö begienc. 

kint und büch si zir gevienc 

mit armen und mit henden. 
sisprach «mir sol got senden 

die werden fruht von Gahmurete. 
daz ist mines herzen bete. 

got wende mich sö tumber nöt: 
daz waer Gahmurets ander töt, 

ob ich mich selben slüege, 

die wile ich bi mir trüege 

daz ich von siner minne enphienc, 
der mannes triwe an mir begienc.> 
diu frouwe enruochte wer daz sach, 
daz hemde von der brust si brach. 
ir brüstel linde unde wiz, 

dar an k£rte si ir vliz, 

si dructes an ir röten munt. 

si tet wipliche fuore kunt. 

alsus sprach diu wise. 

«du bist kaste eins kindes spise: 
die hät ez vor im her gesant, 

sit ichz lebende im libe vant.» 


Diu frouwe ir willen dar an sach, 
daz diu spise was ir herzen dach, 
diu milch in ir tüttelin: 

die dructe drüz diu künegıin. 

si sprach «du bist von triwen komn. 
het ich des toufes niht genomn, 

du waerest wol mins toufes zil. 

ich sol mich begiezen vil 

mit dir und mit den ougen, 
offenlich und tougen: 

wande ich wil Gahmureten klagn.» 
diu frouwe hiez dar näher tragn 
ein hemde näch bluote var, 

dar inne ans bäruckes schar 
Gahmuret den lip verlös, 

der werlichen ende kös 

mit rehter manlicher ger. 


diu frouwe vrägte ouch näch dem sper, 


daz Gahmurete gab den re. 


25 
30 


112 


10 


15 


20 


25 
30 


113 


Ipomidön von Ninnive 

gap alsus werlichen lön, 

der stolze werde Babylön: 

daz hemde ein hader was von slegn. 
diu frouwe woldez an sich legn, 
als si dä vor hete getän, 

sö kom von ritterschaft ir man: 

dö nämen siz ir üzer hant. 

die besten über al daz lant 
bestatten sper und ouch daz bluot 
ze münster, sö man töten tuot. 

in Gahmuretes lande 

man jämer dö bekande. 


Dann übr den vierzehenden tac 
diu frouwe eins kindelins gelac, 
eins suns, der sölher lide was 
daz si vil küme dran genas. 


hiest der äventiure wurf gespilt, 
und ir begin ist gezilt: 

wand er ist alrerst geborn, 

dem diz mzre wart erkorn. 

sins vater freude und des nöt, 
beidiu sin leben und sin töt, 

des habt ir wol ein teil vernomn. 
nu wizzet wä von iu si komn 
diss maeres sachewalte, 

und wie man den behalte. 

man barg in vor ritterschaft, 

& er kaeme an siner witze kraft. 


dö diu küngin sich versan 

und ir kindel wider zir gewan, 
si und ander frouwen 

begunde betalle schouwen 
zwischen beinn sin visellin. 

er muose vil getriutet sin, 

do er hete manlichiu lit. 

er wart mit swerten sit ein smit, 
vil fiwers er von helmen sluoc: 
sin herze manlich ellen truoc. 
die küngin des geluste 

daz sin vil dicke kuste. 


si sprach hinz im in allen flız 
«bon fiz, scher fiz, bea fız.» 


Diu küngin nam dö sunder twal 

diu röten välwelohten mäl: 

ich meine ir tüttels gränsel: 

daz schoup sim in sin vlänsel. 
5 selbe was sin amme 

diu in truoc in ir wamme: 

an ir brüste si in zöch, 

die wibes missewende vlöch. 

si düht, si hete Gahmureten 
10 wider an ir arm erbeten. 

si kert sich niht an lösheit: 

diemuot was ir bereit. 


[frou] Herzeloyde sprach mit sinne 
«diu haehste küneginne 

15 Jesus ir brüste böt, 
der sit durch uns vil scharpfen töt 
ame kriuze mennischliche enphienc 
und sine triwe an uns begienc. 
swes lip sin zürnen ringet, 

20 des s&le unsamfte dinget, 
swie kiuscher si und waere. 
des weiz ich wäriu maere.» 


sich begöz des landes frouwe 
mit ir herzen jämers touwe: 

25 ir ougen regenden üf den knabn. 

30 si kunde wibes triwe habn. 
beidiu siufzen und lachen 
kunde ir munt vil wol gemachen. 
si vreute sich ir suns geburt: 

114 ir schimph ertranc in riwen furt. 
Swer nu wiben sprichet baz, 
deiswär daz läz ich äne haz: 
ich vriesche gerne ir freude breit. 
wan einer bin ich unbereit 

5 dienstlicher triuwe: 
min zorn ist immer niuwe 
gein ir, sit ich se an wanke sach. 
ich bin Wolfram von Eschenbach, 

10 unt kan ein teil mit sange, 

unt bin ein habendiu zange 
minen Zorn gein einem wibe: 

diu hät mime libe 

erboten solhe missetät, 

ine hän si hazzens keinen rät. 
dar umb hän ich der andern haz. 
öwe war umbe tuont si daz? 


alein si mir ir hazzen leit, 

ez ist iedoch ir wipheit, 

sit ich mich versprochen hän 
und an mir selben missetän; 
daz lihte nimmer mär geschiht. 
doch sulen si sich vergähen niht 
mit hurte an min hämit: 

si vindent werlichen strit. 

ine hän des niht vergezzen, 

ine künne wol gemezzen 

beide ir baerde unt ir site. 
swelhem wibe volget kiusche mite, 
der lobes kemphe wiil ich sin: 
mir ist von herzen leit ir pin. 


Sin lop hinket ame spat, 

swer allen frouwen sprichet mat 
durch sin eines frouwen. 

swelhiu min reht wil schouwen, 
beidiu sehen und hoeren, 

dien sol ich niht betoeren. 

schildes ambet ist min art: 

swä min ellen si gespart, 

swelhiu mich minnet umbe sanc, 

sö dunket mich ir witze kranc. 

ob ich guotes wibes minne ger, 

mag ich mit schilde und ouch mit sper 
verdienen niht ir minne solt, 

al dar näch si sie mir holt. 

vil höhes topels er doch spilt, 

der an ritterschaft näch minnen zilt. 


hetenz wip niht für ein smeichen, 
ich solt iu fürbaz reichen 

an disem mazere unkundiu wort, 
ich spraeche iu d'äventiure vort. 

swer des von mir geruoche, 
dern zels ze keinem buoche. 
ine kan decheinen buochstap. 
dä nement genuoge ir urhap: 
disiu äventiure 

vert äne der buoche stiure. 

& man si hete für ein buoch, 
ich waere & nacket äne tuoch, 
sö ich in dem bade sxze, 

ob ichs questen niht vergaze. 


Buch Ill 


5 Ez machet trüric mir den lip, 
daz alsö mangiu heizet wip. 
ir stimme sint geliche hel: 
genuoge sint gein valsche snel, 
etsliche valsches laere: 
sus teilent sich diu maere. 
daz die geliche sint genamt, 
des hät min herze sich geschamt. 
wipheit, din ordenlicher site, 
dem vert und fuor ie triwe mite. 

10 
genuoge sprechent, armuot, 
daz diu si ze nihte guot. 
swer die durch triwe lidet, 
hellefiwer die s&le midet. 

15 die dolte ein wip durch triuwe: 
des wart ir gäbe niuwe 
ze himel mit endelöser gebe. 
ich waene ir nu vil wEnic lebe, 
die junc der erden rihtuom 

20 liezen durch des himeles ruom. 
ich erkenne ir nehein. 
man und wip mir sint al ein: 
die mitenz al geliche. 
frou Herzeloyd diu riche 

25 ir drier lande wart ein gast: 

30 si truoc der freuden mangels last. 
der valsch sö gar an ir verswant, 
ouge noch öre in nie dä vant. 
ein nebel was ir diu sunne: 

117 si vlöch der werlde wunne. 
ir was gelich naht unt der tac: 
ir herze niht wan jämers phlac. 


Sich zöch diu frouwe jämers balt 
üz ir lande in einen walt, 
5 zer waste in Soltäne; 
niht durch bluomen üf die pläne. 
ir herzen jämer was sö ganz, 
sine k&rte sich an keinen kranz, 
10 er waere röt oder val. 

si brähte dar durch flühtesal 
des werden Gahmuretes kint. 
liute, die bi ir da sint, 

müezen büwn und riuten. 

si kunde wol getriuten 

ir sun. & daz sich der versan, 

ir volc si gar für sich gewan: 

ez ware man oder wip, 

den geböt si allen an den lip, 
daz se immer ritters wurden lüt. 
«wan friesche daz mins herzen trüt, 
welch ritters leben waere, 

daz wurde mir vil sweere. 

nu habt iuch an der witze kraft, 
und helt in alle riterschaft.» 


der site fuor angestliche vart. 
der knappe alsus verborgen wart 
zer waste in Soltäne erzogn, 

an küneclicher fuore betrogn; 

ez enmöht an eime site sin: 
bogen unde bölzelin 

die sneit er mit sin selbes hant, 
und schöz vil vogele die er vant. 
Swenne abr er den vogel erschöz, 
des schal von sange & was sö gröz, 
sö weinder unde roufte sich, 

an sin här kErt er gerich. 

sin lip was clär unde fier: 

üf dem plän am rivier 

twuog er sich alle morgen. 

erne kunde niht gesorgen, 

ez enwzre ob im der vogelsanc, 
die süeze in sin herze dranc: 

daz erstracte im siniu brüstelin. 
al weinde er lief zer künegin. 

sö sprach si «wer hät dir getän? 
du waere hin üz üf den plän.» 
ern kunde es ir gesagen niht, 

als kinden lihte noch geschiht. 


dem meere gienc si lange näch. 
eins tages si in kapfen sach 
üf die boume näch der vogele schal. 

si wart wol innen daz zeswal 
von der stimme ir kindes brust. 
des twang in art und sin gelust. 
frou Herzeloyde k£rt ir haz 

an die vogele, sine wesse um waz: 
si wolt ir schal verkrenken. 

ir büliute unde ir enken 

die hiez si vaste gähen, 

vogele würgn und vähen. 

die vogele wären baz geriten: 
etsliches sterben wart vermiten: 
der bleip dä lebendic ein teil, 

die sit mit sange wurden geil. 


Der knappe sprach zer künegin 
«waz wizet man den vogelin?» 

er gert in frides sä zestunt. 

sin muoter kust in an den munt: 

diu sprach «wes wende ich sin gebot, 
der doch ist der haehste got? 

suln vogele durch mich freude län?» 
der knappe sprach zer muoter sän 
«Ööwe muoter, waz ist got?» 

«sun, ich sage dirz äne spot. 

er ist noch liehter denne der tac, 

der antlitzes sich bewac 

näch menschen antlitze. 

sun, merke eine witze, 

und fl&he in umbe dine nöt: 

sin triwe der werlde ie helfe böt. 

sö heizet einr der helle wirt: 

der ist swarz, untriwe in niht verbirt. 
von dem k&r dine gedanke, 

und och von zwivels wanke.» 


sin muoter underschiet im gar 
daz vinster unt daz lieht gevar. 
dar näch sin snelheit verre spranc. 
er lernte den gabilötes swanc, 

dä mit er mangen hirz erschöz, 
des sin muoter und ir volc genöz. 
ez waere aber oder sng, 

dem wilde tet sin schiezen we. 

nu hoeret fremdiu meere. 

swennerrschöz daz swaere, 
des waere ein mül geladen genuoc, 
als unzerworht hin heim erz truoc. 


Eins tages gieng er den weideganc 

an einer halden, diu was lanc: 

er brach durch blates stimme en zwic. 
dä nähen bi im gienc ein stic: 

dä hörter schal von huofslegen. 

sin gabylöt begunder wegen: 

dö sprach er «waz hän ich vernomn? 
wan wolt et nu der tiuvel komn 

mit grimme zornecliche! 

den bestüende ich sicherliche. 

min muoter freisen von im sagt: 

ich waene ir ellen si verzagt.» 


alsus stuont er in strites ger. 

nu seht, dort kom geschüftet her 
dri ritter nach wunsche var, 

von fuoze üf gewäpent gar. 

der knappe wände sunder spot, 

daz ieslicher waere ein got. 

dö stuont ouch er niht langer hie, 
in den phat viel er üf siniu knie. 

lüte rief der knappe sän 

«hilf, got: du maht wol helfe hän.» 


der vorder zornes sich bewac, 

dö der knappe im phade lac: 

«dirre toersche Wäleise 

unsich wendet gäher reise.» 

ein pris den wir Beier tragn, 

muoz ich von Wäleisen sagn: 

die sint toerscher denne beiersch her, 
unt doch bi manlicher wer. 

swer in den zwein landen wirt, 
gefuoge ein wunder an im birt. 


Dö kom geleischieret 

und wol gezimieret 

ein ritter, dem was harte gäch. 
er reit in striteclichen näch, 
die verre wären von im komn: 


zwen ritter heten im genomn 
eine frouwen in sim lande. 
den helt ez dühte schande: 
in müete der juncfrouwen leit, 
diu jamerliche vor in reit. 
dise dri wärn sine man. 
20 er reit ein schoene kastelän: 
sins schildes was vil w@nic ganz. 
er hiez Karnahkarnanz 
leh cons Ulterlec. 
er sprach «wer irret uns den wec?» 
25 sus fuor er zuome knappen sän. 
30 den dühter als ein got getän: 
ern hete sö liehtes niht erkant. 
üfem touwe der wäpenroc erwant. 
mit guldin schellen kleine 
122 vor iewederm beine 
wärn die stegreife erklenget 
unt ze rehter mäze erlenget. 
sin zeswer arm von schellen klanc, 
swar ern böt oder swanc. 
5 der was durch swertslege sö hel: 
der helt was gein prise snel. 
sus fuor der fürste riche, 
gezimiert wünnecliche. 


Aller manne schoene ein bluomen kranz, 
10 den vrägte Karnahkarnanz 
«juncherre, säht ir für iuch varn 
zwen ritter die sich niht bewarn 
kunnen an ritterlicher zunft? 
si ringent mit der nötnunft 
15 und sint an werdekeit verzagt: 
si füerent roubes eine magt.>» 
der knappe wände, swaz er sprach, 
ez wzere got, als im verjach 
frou Herzeloyd diu künegin, 
20 dö sim underschiet den liehten schin. 
dö rief er lüte sunder spot 
«nu hilf mir, hilfericher got.» 
vil dicke viel an sin gebet 
fil li roy Gahmuret. 
25 der fürste sprach «ich pin niht got, 
30 ich leiste ab gerne sin gebot. 

du maht hie vier ritter sehn, 
ob du ze rehte kundest spehn.» 


der knappe frägte fürbaz 

«du nennest ritter: waz ist daz? 
hästu niht gotlicher kraft, 

sö sage mir, wer git ritterschaft?» 
«daz tuot der künec Artüs. 
junch@rre, komt ir in des hüs, 

der bringet iuch an ritters namn, 
daz irs iuch nimmer durfet schamn. 
ir mugt wol sin von ritters art.» 
von den helden er geschouwet wart: 
Dö lac diu gotes kunst an im. 

von der äventiure ich daz nim, 

diu mich mit wärheit des beschiet. 
nie mannes varwe baz geriet 

vor im sit Adämes zit. 

des wart sin lob von wiben wit. 


aber sprach der knappe sän, 

dä von ein lachen wart getän. 

«ay ritter guot, waz mahtu sin? 
du häst sus manec vingerlin 

an dinen Lip gebunden, 

dort oben unt hie unden.» 

aldä begreif des knappen hant 
swaz er Isers ame fürsten vant: 
dez harnasch begunder schouwen. 
«miner muoter juncfrouwen 

ir vingerlin an snüeren tragnt, 

diu niht sus an einander ragnt.»> 
der knappe sprach durch sinen muot 
zem fürsten «war zuo ist diz guot, 
daz dich sö wol kan schicken? 

ine mages niht ab gezwicken.> 


der fürste im zeigete sä sin swert: 
«nu sich, swer an mich strites gert, 
des selben wer ich mich mit slegn: 
für die sine muoz ich an mich legn, 
und für den schuz und für den stich 
muoz ich alsus wäpen mich.» 

aber sprach der knappe snel 

«ob die hirze trüegen sus ir vel, 
so verwunt ir niht min gabylöt. 
der vellet manger vor mir töt.» 


Die ritter zurnden daz er hielt 

bi dem knappen der vil tumpheit wielt. 
der fürste sprach «got hüete din. 
öwi wan waer din schoene min! 
dir hete got den wunsch gegebn, 
ob du mit witzen soldest lebn. 
diu gotes kraft dir virre leit.» 
die sine und och er selbe reit, 
unde gähten harte balde 

zeinem velde in dem walde. 

dä vant der gefüege 

frön Herzeloyden phlüege. 

ir volke leider nie geschach; 

die er balde eren sach: 

si begunden san, dar näch egen, 
ir gart ob starken ohsen wegen. 
der fürste in guoten morgen böt, 
und frägte se, op si sehen nöt 
eine juncfrouwen liden. 

sine kunden niht vermiden, 

swes er vrägt daz wart gesagt. 
«zweEne ritter unde ein magt 

dä riten hiute morgen. 

diu frouwe fuor mit sorgen: 

mit sporn si vaste ruorten, 

die die juncfrouwen fuorten.>» 

ez was Meljahkanz. 

den ergähte Karnachkarnanz, 
mit strite er im die frouwen nam: 
diu was dä vor an freuden lam. 
si hiez Imäne 

von der Beäfontäne. 


Die büliute verzagten, 

dö die helde für si jagten. 

si sprächen «wiest uns sus geschehen? 
hät unser junch£&rre ersehen 

üf disen rittern helme schart, 

sone hän wir uns niht wol bewart. 

wir sulen der küneginne haz 


von schulden hoeren umbe daz, 
wand er mit uns dä her lief 
hiute morgen dö si dannoch slief.» 
der knappe enruochte ouch wer dö schöz 
die hirze kleine unde gröz: 
25 er huop sich gein der muoter widr, 
30 und sagt ir meer. dö viel si nidr: 
siner worte si sö sere erschrac, 
daz si unversunnen vor im lac. 


dö diu küneginne 

126 widr kom zir sinne, 
swie si dd vor waere verzagt, 
dö sprach si «sun, wer hät gesagt 
dir von ritters orden? 
wä bist dus innen worden?» 

5 «muoter, ich sach vier man 
noch liehter danne got getän: 
die sagten mir von ritterschaft. 
Artüs küneclichiu kraft 
sol mich näch riters Eren 

10 an schildes ambet k&ren.» 
sich huop ein niwer jämer hie. 
diu frouwe enwesse rehte, wie 
daz si ir den list erdaehte 
unde in von dem willen brahte. 


15 Der knappe tump unde wert 
iesch von der muoter dicke ein pfert. 
daz begunde se in ir herzen klagn. 
si dähte «in wil im niht versagn: 
ez muoz abr vil boese sin.» 
20 do gedähte m£r diu künegin 
«der liute vil bi spotte sint. 
tören kleider sol min kint 
ob sime liehten libe tragn. 
wirt er geroufet unt geslagn, 
25 sö kumt er mir her wider wol.» 
30 öwe der jaamerlichen dol! 
diu frouwe nam ein sactuoch: 
si sneit im hemde unde bruoch, 
daz doch an eime stücke erschein, 
127 unz enmitten an sin blankez bein. 
5 daz wart für tören kleit erkant. 


ein gugel man obene drüfe vant. 
al frisch rüch kelberin 

von einer hüt zwei ribbalin 

näch sinen beinen wart gesnitn. 

dä wart gröz jämer niht vermitn. 


diu küngin was alsö bedäht, 
si bat beliben in die naht. 
«dune solt niht hinnen k&ren, 
10 ich wil dich list & lEren. 
an ungebanten sträzen 
soltu tunkel fürte läzen: 
die sihte und lüter sin, 
dä solte al balde riten in. 
15 du solt dich site nieten, 
der werlde grüezen bieten. 
Op dich ein grä wise man 
zuht wil lern als er wol kan, 
dem soltu gerne volgen, 
20 und wis im niht erbolgen. 
sun, la dir bevolhen sin, 
swä du guotes wibes vingerlin 
mügest erwerben unt ir gruoz, 
daz nim: ez tuot dir kumbers buoz. 
25 du solt zir kusse gähen 
30 und ir ip vast umbevähen: 
daz git gelücke und höhen muot, 
op si kiusche ist unde guot. 


du solt och wizzen, sun min, 

128 der stolze küene Lähelin 
dinen fürsten ab ervaht zwei lant, 
diu solten dienen diner hant, 
Wäleis und Norgäls. 
ein din fürste Turkentäls 

5 den töt von siner hende enphienc: 
din volc er sluoc unde vienc.» 
«diz rich ich, muoter, ruocht es got: 
in verwundet noch min gabylöt.» 


des morgens dö der tag erschein, 
10 der knappe balde wart enein, 
im was gein Artüse gäch. 
15 [frou] Herzeloyde in kuste und lief im näch. 


der werlde riwe aldäa geschach. 

dö si ir sun niht langer sach 

(der reit enwec), wemst deste baz? 
dö viel diu frouwe valsches laz 

üf die erde, alda si jämer sneit 

sö daz se ein sterben niht vermeit. 


ir vil getriulicher töt 

20 der frouwen wert die hellenöt. 
öwol si daz se ie muoter wart! 
sus fuor die lönes bernden vart 
ein wurzel der güete 
und ein stam der diemüete. 

25 öwe daz wir nu niht enhän 

30 ir sippe unz an den eilften spän! 
des wirt gevelschet manec lip. 
doch solten nu getriwiu wip 
heiles wünschen disem knabn, 
der sich hie von ir hät erhabn. 

129 
Dö kErt der knabe wol getän 
gein dem förest in Brizljän. 
er kom an einen bach geritn. 
den hete ein han wol überschritn: 

5 swie dä stuonden bluomen unde gras, 
durch daz sin fluz sö tunkel was, 
der knappe den furt dar an vermeit. 
den tager gar derneben reit, 
alsez sinen witzen tohte. 

10 er beleip die naht swier mohte, 
unz im der liehte tag erschein. 
der knappe huob sich dan al ein 
zeime furte lüter wol getän. 
dä was anderhalp der plän 

15 mit eime gezelt geh£ret, 
gröz richeit dran gek£ret. 
von drier varwe samit 
ez was höh unde wit: 
üf den naten lägn borten guot. 

20 dä hienc ein liderin huot, 
den man drüber ziehen solte 
immer swenne ez regenen wolte. 


25 duc Orilus de Lalander, 


des wip dort unde vander 
ligende wünnercliche, 

30 die herzoginne riche. 
glich eime riters trüte. 
si hiez Jeschüte. 


Diu frouwe was entsläfen. 

130 si truoc der minne wäfen, 
einen munt durchliuhtic röt, 
und gerndes ritters herzen nöt. 
innen des diu frouwe slief, 
der munt ir von einander lief: 

5 der truoc der minne hitze fiur. 
sus lac des wunsches äventiur. 
von snewizem beine 
nähe bi ein ander kleine, 
sus stuonden ir die liehten zene. 

10 ich waen mich iemen küssens wene 
an ein sus wol gelobten munt: 
daz ist mir selten worden kunt. 


ir deckelachen zobelin 
erwant an ir hüffelin, 

15 daz si durch hitze von ir stiez, 
dä si der wirt al eine liez. 
si was geschicket unt gesniten, 
an ir was künste niht vermiten: 
got selbe worht ir süezen lip. 

20 och hete daz minnecliche wip 
langen arm und blanke hant. 
der knappe ein vingerlin dä vant, 
daz in gein dem bette twanc, 
da er mit der herzoginne ranc. 

25 dö dähter an die muoter sin: 

30 diu riet an wibes vingerlin. 
ouch spranc der knappe wol getän 
von dem teppiche an daz bette sän. 


Diu süeze kiusche unsamfte erschrac, 
131 do der knappe an ir arme lac: 

si muost iedoch erwachen. 

mit schame al sunder lachen 

diu frouwe zuht geleret 
5 sprach «wer hät mich ent£eret? 

junch£rre, es ist iu gar ze vil: 
ir möht iu nemen ander zil.> 


diu frouwe lüte klagte: 

ern ruochte waz si sagte, 

ir munt er an den sinen twanc. 
dä näch was dö niht ze lanc, 

er druct an sich die herzogin 

und nam ir och ein vingerlin. 

an ir hemde ein fürspan er dä sach: 
ungefuoge erz dannen brach. 

diu frouwe was mit wibes wer: 

ir was sin kraft ein ganzez her. 
doch wart dä ringens vil getän. 
der knappe klagete'n hunger sän. 
diu frouwe was ir libes lieht: 

si sprach «ir solt min ezzen nieht. 
waert ir ze frumen wise, 

ir naemt iu ander spise. 

dort st&t bröt unde win, 

und ouch zwei pardrisekin, 

alss ein juncfrouwe brähte, 

dius wEnec iu gedähte.» 

Ern ruochte wä diu wirtin saz: 
einen guoten kropf er az, 

dar näch er swaere trünke tranc. 
die frouwen dühte gar ze lanc 
sins wesens in dem poulün. 

si wände, er ware ein garzün 
gescheiden von den witzen. 

ir scham begunde switzen. 
iedoch sprach diu herzogin 
«juncherre, ir sult min vingerlin 
hie läzen unt min fürspan. 

hebt iuch enwec: wan kumt min man, 
ir müezet zürnen liden, 

daz ir gerner möhtet miden.» 


dö sprach der knappe wol geborn 
«we waz fürht ich iurs mannes zorn? 
wan schadet ez iu an @ren, 

sö wil ich hinnen k&ren.» 

dö gienger zuo dem bette sän: 

ein ander kus dä wart getän. 

daz was der herzoginne leit. 

der knappe än urloup dannen reit: 
iedoch sprach er «got hüete din: 
alsus riet mir diu muoter min.» 


der knappe des roubes was gemeit. 
do er eine wil von dan gereit, 

wol näch gein der mile zil, 

dö kom von dem ich sprechen wil. 
der spürte an dem touwe 

daz gesuochet was sin frouwe. 

der snüere ein teil was üz getret: 
dä hete ein knappe dez gras gewet. 
Der fürste wert unt erkant 

sin wip dort unde al trüric vant. 
dö sprach der stolze Orilus 

«öwe& frowe, wie hän ich sus 

min dienst gein iu gewendet! 

mir ist näch laster gendet 

manec riterlicher pris. 

ir habt ein ander ämis.» 

diu frouwe böt ir lougen 

mit wazzerrichen ougen 

sö, daz sie unschuldic waere. 

ern geloubte niht ir maere. 


iedoch sprach si mit forhten siten 
«dä kom ein tör her zuo geriten: 
swaz ich liute erkennet hän, 

ine gesach nie lip sö wol getän. 
min fürspan unde ein vingerlin 
nam er äne den willen min.» 
«hey sin lip iu wol gevellet. 

ir habt iuch zim gesellet.>» 

dö sprach si «nune welle got. 
siniu ribbalin, sin gabilöt 

wärn mir doch ze nähen. 

diu rede iu solte smähen: 
fürstinne ez übele zame, 

op si dd minne name.» 


aber sprach der fürste sän 
«frouwe, ich hän iu niht getän: 
irn welt iuch einer site schamn: 


ir liezet küneginne namn 
und heizt durch mich ein herzogin. 
der kouf git mir ungewin. 
Min manheit ist doch sö quec, 
daz iwer bruoder Erec, 
min swäger, fil liroy Lac, 
iuch wol dar umbe hazzen mac. 
5 mich erkennet och der wise 
an sö bewantem prise, 
der ninder mag ente£ret sin, 
wan daz er mich vor Prurin 
mit siner tjoste valte. 
10 an im ich sit bezalte 
höhen pris vor Karnant. 
ze rehter tjost stach in min hant 
hinderz ors durh fianze: 
durch sinen schilt min lanze 
15 iwer kleinoete brähte. 
vil wenc ich dö gedähte 
iwerr minne eim anderm trüte, 
min frouwe Jeschüte. 


frouwe, ir sult gelouben des, 

20 daz der stolze Gälöes 
fil li roy Gandin 
töt lac von der tjoste min. 
ir hielt ouch dä nähen bi, 
dä Plihopliheri 

25 gein mir durch tjostieren reit 

30 und mich sin striten niht vermeit. 
min tjoste in hinderz ors verswanc, 
daz in der satel ninder dranc. 
ich hän dicke pris bezalt 

135 und manegen ritter ab gevalt. 
des enmoht ich nu geniezen niht: 
ein höhez laster mir des giht. 


Si hazzent mich besunder, 
die von der tavelrunder, 
5 der ich ähte nider stach, 
da'z manec wert juncfrouwe sach, 
umben spärweer ze Kanedic. 
ich behielt iu pris und mir den sic. 
10 daz sähet ir unt Artüs, 

der mine swester hät ze hüs, 

die süezen Cunnewären. 

ir munt kan niht gebären 

mit lachen, & si den gesiht 

dem man des höhsten prises giht. 
wan koem mir doch der selbe man! 
sö wurde ein striten hie getän, 
als hiute morgen, dö ich streit 
und eime fürsten frumte leit, 

der mir sin tjostieren böt: 

von miner tjoste lager töt. 


ich enwil iu niht von zorne sagen, 
daz manger hät sin wip geslagen 
umb ir krenker schulde. 

het ich dienst od hulde, 

daz ich iu solte bieten, 

ir müest iuch mangels nieten. 

ich ensol niht m&r erwarmen 

an iweren blanken armen, 

dä ich etswenn durch minne lac 
manegen wünnerclichen tac. 

ich sol velwen iweren röten munt, 
[und] iwern ougen machen roete kunt. 
ich sol iu fröude ent£&ren, 

[und] iwer herze siuften l&ren.» 
Diu fürstin an den fürsten sach: 
ir munt dö jamerlichen sprach 
«nu Eret an mir ritters pris. 

ir sit getriuwe unde wis, 

und ouch wol sö gewaldic min, 

ir muget mir geben höhen pin. 

ir sult & min gerihte nemn. 

durch elliu wip läts iuch gezemn: 
ir mugt mir dannoch füegen nöt. 
laege ich von andern handen töt, 
daz iu niht pris geneicte, 

swie schier ich denne veicte, 

daz ware mir ein süeziu zit, 

sit iwer hazzen an mir lit.» 


aber sprach der fürste mer 
«frouwe, ir wert mir gar ze her: 
des sol ich an iu mäzen. 


geselleschaft wirt läzen 
mit trinken und mit ezzen: 
bi ligens wirt vergezzen. 
ir enphähet mä@r dehein gewant, 
30 wan als ich iuch sitzen vant. 
iwer zoum muoz sin ein bästin seil, 
iwer phert bejagt wol hungers teil, 
iwer satel wol gezieret 
137 der wirt enschumphieret. >» 
vil balder zarte unde brach 
den samit drabe: dö daz geschach, 
er zersluoc den satel dä se inne reit 
(ir kiusche unde ir wipheit 
5 Sin hazzen liden muosten): 
mit bästinen buosten 
bant ern aber wider zuo. 
ir kom sin hazzen alze fruo. 


dö sprach er an den ziten 
10 «frowe, nu sulen wir riten. 
koeme ich ann, des wurde ich geil, 
der hie nam iwerre minne teil. 
ich bestüende in doch durch äventiur, 
ob sin ätem gabe fiur, 
15 als eines wilden trachen. > 
al weinde sunder lachen 
diu frouwe jämers riche 
schiet dannen trürecliche. 
sine müete niht, swaz ir geschach, 
20 wan ir mannes ungemach: 
des trüren gap ir gröze nöt, 
daz si noch sampfter waere töt. 
nu sult ir si durch triwe klagn: 
si begint nu höhen kumber tragn. 
25 waer mir aller wibe haz bereit, 
30 mich müet doch froun Jeschüten leit. 
sus riten si üf der släa hin näch: 
dem knappen vorn ouch was vil gäch. 
doch wesse der unverzagte 
138 niht daz man in jagte: 
wan swen sin ougen sähen, 
so er dem begunde nähen, 
den gruozte der knappe guoter, 
5 und jach «sus riet min muoter.» 


sus kom unser toerscher knabe 
geriten eine halden abe. 
wibes stimme er hörte 
vor eines velses orte. 
ein frouwe üz rehtem jämer schrei: 
10 ir was diu wäre freude enzwei. 
der knappe reit ir balde zuo. 
nu hoeret waz diu frouwe tuo. 
dä brach frou Sigüne 
ir langen zöpfe brüne 
15 vor jämer üzer swarten. 
der knappe begunde warten: 
Schiänatulander 
den fürsten töt dä vander 
der juncfrouwen in ir schöz. 
aller schimphe si verdröz. 


20 
«er si trüric od freuden var, 
die bat min muoter grüezen gar. 
got halde iuch,»> sprach des knappen munt. 
«ich hän hie jemerlichen funt 
25 in iwerm schöze funden. 
30 wer gap iun ritter wunden?» 


der knappe unverdrozzen 

sprach «wer hät in erschozzen? 

geschahez mit eime gabylöt? 
139 mich dunket, frouwe, er lige töt. 

welt ir mir dä von iht sagn, 

wer iu den riter habe erslagn? 

ob ich in müge erriten, 

ich wil gerne mit im striten.» 


5 Dö greif der knappe mare 
zuo sime kochaere: 
vil scharphiu gabylöt er vant. 
er fuort ouch dannoch beidiu phant 
diu er von Jeschüten brach 

10 unde ein tumpheit dä geschach. 
het er gelernt sins vater site, 
die werdecliche im wonte mite, 
diu bukel waere gehurtet baz, 
da diu herzoginne al eine saz, 

15 diu sit vil kumbers durch in leit. 


mä&r danne ein ganzez jär si meit 
gruoz von ir mannes libe. 
unrehte geschach dem wibe. 
nu hoert ouch von Sigünen sagn: 
20 diu kunde ir leit mit jäamer klagn. 
si sprach zem knappen «du häst tugent. 
geret si din süeziu jugent 
unt din antlütze minneclich. 
deiswär du wirst noch saelden rich. 
25 disen ritter meit dez gabylöt: 
30 er lac ze tjostieren töt. 
du bist geborn von triuwen, 
daz er dich sus kan riuwen.>» 
& si den knappen riten lieze, 
140 si vrägte in & wie er hieze, 
und jach er trüege den gotes vliz. 
«bon fiz, scher fız, b&aä fız, 
alsus hät mich genennet 
der mich dä heime erkennet.» 


5 Dö diu rede was getän, 
si erkant in bi dem namen sän. 
nu hcert in rehter nennen, 
daz ir wol müget erkennen 
wer dirre äventiur h£rre si: 
10 der hielt der juncfrouwen bi. 
ir röter munt sprach sunder twäl 
«deiswär du heizest Parziväl. 
der nam ist rehte enmitten durch. 
gröz liebe ier solch herzen furch 
15 mit diner muoter triuwe: 
din vater liez ir riuwe. 
ichn gihe dirs niht ze ruome, 
din muoter ist min muome, 
und sag dir sunder valschen list 
20 die rehten wärheit, wer du bist. 
din vater was ein Anschevin: 
ein Wäleis von der muoter din 
bistu geborn von Kanvoleiz. 
die rehten wärheit ich des weiz. 
25 du bist och künec ze Norgäls: 
30 in der houbetstat ze Kingriväls 
sol din houbet kröne tragen. 
141 dirre fürste wart durch dich erslagen, 

wand er din lant ie werte: 

sine triwe er nie verscherte. 
junc vlaetic süezer man, 

die gebruoder hänt dir vil getän. 
zwei lant nam dir Lähelin: 
disen ritter unt den vetern din 
ze tjostiern sluoc Orilus. 

der liez och mich in jämer sus. 
Mir diende än alle schande 
dirre fürste von dim lande: 

dö zöch mich din muoter. 
lieber neve guoter, 

nu hoer waz disiu maere sin. 
ein bracken seil gap im den pin. 
in unser zweier dienste den töt 
hät er bejagt, und jämers nöt 
mir näch siner minne. 

ich hete kranke sinne, 

daz ich im niht minne gap: 

des hät der sorgen urhap 

mir freude verschröten: 

nu minne i'n alsö töten.» 


dö sprach er «niftel, mir ist leit 
din kumber und min laster breit. 
swenne ich daz mac gerechen, 
daz wil ich gerne zechen.» 

dö was im gein dem strite gäch. 
si wiste in unrehte näch: 

si vorht daz er den lip verlür 

unt daz si groezeren schaden kür. 
eine sträze er dö gevienc, 

diu gein den Berteneysen gienc: 
diu was gestricht unde breit. 
swer im widergienc od widerreit, 
ez waere rittr od koufman, 

die selben gruozter alle sän, 

und jach, ez waer sinr muoter rät. 
diu gabn ouch äne missetät. 


der abent begunde nähen, 
gröz müede gein im gähen. 
Do ersach der tumpheit genöz 
ein hüs ze guoter mäze gröz. 


dä was inne ein arger wirt, 
als noch üf ungeslähte birt, 
daz was ein vischaere 
und aller güete leere. 

15 den knappen hunger lErte 
daz er dergegene k&rte 
und klagte dem wirte hungers nöt. 
der sprach «in gabe ein halbez bröt 
iu niht ze drizec jären. 

20 swer miner milte vären 
vergebene wil, der sümet sich. 
ine sorge umb niemen danne um mich, 
dar näch um miniu kindelin. 
iren komt tälanc dä her in. 

25 het ir phenninge oder phant, 

30 ich behielt iuch al zehant.»> 
dö böt im der knappe sän 
froun Jeschüten fürspan. 
dö daz der vilän ersach, 

143 sin munt derlachte unde sprach 
«wiltu beliben, süezez kint, 
dich Erent al die hinne sint.» 
«wiltu mich hint wol spisen 
und morgen rehte wisen 

5 gein Artüs (dem bin ich holt), 
sö mac beliben dir daz golt.» 
«diz tuon ich,» sprach der vilän. 
«ine gesach nie lip sö wol getän. 
ich pringe dich durch wunder 
für des künges tavelrunder.>» 

10 
Die naht beleip der knappe da: 
man sah in smorgens anderswä. 
des tages er küme erbeite. 
der wirt ouch sich bereite 

15 und lief im vor, der knappe näch 
reit: dö was in beiden gäch. 


min her Hartmann von Ouwe, 
frou Ginover iwer frouwe 
und iwer herre der künc Artüs, 
20 den kumt ein min gast ze hüs. 
bitet hüeten sin vor spotte. 
25 ern ist gige noch diu rotte: 


30 


144 


10 


15 


20 


25 


30 


145 


si sulen ein ander gampel nemn: 

daz läzen sich durch zuht gezemn. 
anders iwer frouwe Enide 

unt ir muoter Karsnafide 

werdent durch die mül gezücket 
unde ir lop gebrücket. 

sol ich den munt mit spotte zern, 
ich wil minen friunt mit spotte wern. 


dö kom der vischaere 

und ouch der knappe mzre 

einer houptstat sö nähen, 

aldä si Nantes sähen. 

dö sprach er «kint, got hüete din. 
nu sich, dort soltu riten in.» 

dö sprach der knappe an witzen laz 
«du solt mich wisen fürbaz.» 
«wie wol min lip daz bewart! 

diu mässenie ist sölher art, 
genzht ir immer vilän, 

daz waer vil sere missetän.» 


Der knappe al eine fürbaz reit 

üf einen plän niht ze breit: 

der stuont von bluomen lieht gemäl. 
in zöch nehein Curvenäl: 

er kunde kurtösie niht, 

als ungevarnem man geschiht. 

sin zoum der was pästin, 

und harte kranc sin phärdelin: 

daz tet von strüchen manegen val. 
ouch was sin satel über al 
unbeslagen mit niwen ledern. 
samit, härminer vedern 

man dä vil lützel an im siht. 

ern bedorfte der mantelsnüere niht: 
für sukni und für surköt, 

dä für nam er sin gabylöt. 

des site man gein prise maz, 

sin vater was gekleidet paz 

üfem tepch vor Kanvoleiz. 

der geliez nie vorhtlichen sweiz. 


im kom ein ritter widerriten. 


den gruozter näch sinen siten. 
«got hald iuch, riet min muoter mir.» 
«juncherre, got lön iu unt ir,» 
sprach Artüses basen sun. 
den zöch Utepandragün: 
ouch sprach der selbe wigant 
10 erbeschaft ze Bertäne üfez lant. 
ez was Ithär von Gaheviez: 
den röten riter man in hiez. 


Sin harnasch was gar sö röt 
daz ez den ougen roete böt: 
15 sin ors was röt unde snel, 
al röt was sin gügerel, 
röt samit was sin covertiur, 
sin schilt noch roeter danne ein fiur, 
al röt was sin kursit 
20 und wol an in gesniten wit, 
röt was sin schaft, röt was sin sper, 
al röt näch des heldes ger 
was im sin swert geroetet, 
näch der scherpfe iedoch gelostet. 
25 der künec von Kukümerlant, 
30 al röt von golde üf siner hant 
stuont ein kopf vil wol ergrabn, 
ob tavelrunder üf erhabn. 
blanc was sin vel, röt was sin har. 
146 der sprach zem knappen sunder vär 
«geret si din süezer lip: 
dich bräht zer werlde ein reine wip. 
wol der muoter diu dich bar! 
ine gesach nie lip sö wol gevar. 
5 du bist der wären minne blic, 
ir schumphentiure unde ir sic. 
vil wibes freude an dir gesigt, 
der näch dir jämer swaere wigt. 
lieber friunt, wilt du dä hin in, 
10 sö sage mir durch den dienest min 
Artüse und den sinen, 
ine süle niht flühtic schinen: 
ich wil hie gerne beiten 
swer zer tjost sich sol bereiten. 


15 Ir neheiner habz für wunder. 


ich reit für tavelrunder, 

mins landes ich mich underwant: 

disen koph min ungefüegiu hant 

üf zucte, daz der win vergöz 
20 froun Ginovern in ir schöz. 

underwinden mich daz lErte. 

ob ich schoube umbe k£rte, 

sö wurde ruozec mir min vel. 

daz meit ich,» sprach der degen snel. 
25 «ine hänz ouch niht durch roup getän: 
30 des hät min kröne mich erlän. 

friunt, nu sage der künegin, 

ich begüzzes än den willen min, 

aldä die werden säzen, 
147 die rehter wer vergäzen. 

ez sin künge od fürsten, 

wes länt se ir wirt erdürsten? 

wan holent sim hie sin goltvaz? 

ir sneller pris wirt anders laz.» 


5 der knappe sprach «ich wirbe dir 
swaz du gesprochen häst ze mir.» 
er reit von im ze Nantes in. 
dä volgeten im diu kindelin 
üf den hof für den palas, 

10 dä maneger slahte fuore was. 
schiere wart umb in gedranc. 
Iwänet dar näher spranc: 
der knappe valsches vrie 
derböt im kumpaänie. 


15 Der knappe sprach «got halde dich, 
bat reden min muoter mich, 
& daz ich schiede von ir hüs. 
ich sihe hie mangen Artüs: 
wer sol mich ritter machen?» 

20 Iwänet begunde lachen, 
er sprach «dun sihst des rehten niht; 
daz aber schiere nu geschiht.» 


er fuort in in zem palas, 
dä diu werde massenie was. 
25 sus vil kund er in schalle, 
30 er sprach «got halde iuch [hErren] alle, 

benamn den künec und des wip. 
mir geböt min muoter an den lip, 
daz ich die gruozte sunder: 

unt die ob [der] tavelrunder 

von rehtem prise heten stat, 

die selben si mich grüezen bat. 
dar an ein kunst mich verbirt, 

ine weiz niht welher hinne ist wirt. 
dem hät ein ritter her enboten 
(den sah ich allenthalben roten), 
er well sin düze biten. 

mich dunct er welle striten. 

im ist ouch leit daz er den win 
vergöz üf die künegin. 

öwi wan het ich sin gewant 
enphangen von des künges hant! 
sö waer ich freuden riche: 

wan ez stet sö riterliche.» 


Der knappe unbetwungen 
wart harte vil gedrungen, 
gehurtet her unde dar. 

sie nämen siner varwe war. 
diz was selpschouwet, 
geh@rret noch gefrouwet 
wart nie minneclicher fruht. 
got was an einer süezen zuht, 
do'r Parzivälen worhte, 

der vreise wenec vorhte. 


sus wart für Artüsen bräht 

an dem got wunsches het erdäht. 
im kunde niemen vient sin. 

do besah in ouch diu künegin, 

& si schiede von dem palas, 

dä si dä vor begozzen was. 

Artüs an den knappen sach: 

zuo dem tumben er dö sprach 
«juncherre, got vergelt iu gruoz, 
den ich vil gerne dienen muoz 

mit [dem] libe und mit dem guote. 
des ist mir wol ze muote.»> 


«wolt et got, wan waer daz war! 


der wile dunket mich ein jär. 

daz ich niht ritter wesen sol, 

daz tuot mir wirs denne wol. 

nune sümet mich niht m£re, 

phlegt min näch ritters &re.» 

<«daz tuon ich gerne,» sprach der wirt, 

«ob werdekeit mich niht verbirt. 
15 Du bist wol sö gehiure, 

rich an koste stiure 

wirt dir min gäbe undertän. 

d&swär ich solz ungerne län. 

du solt unz morgen beiten: 

ich wil dich wol bereiten.» 


20 
der wol geborne knappe 
hielt gagernde als ein trappe. 
er sprach «in wil hie nihtes biten. 
mir kom ein ritter widerriten: 
25 mac mir des harnasch werden niht, 
30 ine ruoch wer küneges gäbe giht. 


sö git mir aber diu muoter min: 
ich waen doch diust ein künegin.» 


Artüs sprach zem knappen sän 

150 «daz harnasch hät an im ein man, 
daz ich tirs niht getörste gebn. 
ich muoz doch sus mit kumber lebn 
an alle mine schulde, 
sit ich darbe siner hulde. 

5 ez ist Ither von Gaheviez, 
der trüren mir durch freude stiez.» 


«ir waert ein künec unmilte, 
ob iuch sölher gäbe bevilte. 
gebtz im dar,» sprach Keye sän, 
10 «und lät in zuo zim üf den plän. 
sol iemen bringen uns den kopf, 
hie helt diu geisel, dort der topf: 
lätz kint in umbe triben: 
sö lobt manz vor den wiben. 
15 ez muoz noch dicke bägen 
und sölhe schanze wägen. 
Ine sorge umb ir deweders lebn: 
20 man sol hunde umb ebers houbet gebn.» 

<ungerne wolt ich im versagn, 
wan daz ich fürhter werde erslagn, 
dem ich helfen sol der riterschaft, >» 
sprach Artüs üz triwen kraft. 


der knappe iedoch die gäbe enphienc, 
dä von ein jämer sit ergienc. 

dö was im von dem künege gäch. 
junge und alte im drungen näch. 
Iwänet in an der hende zöch 

für eine louben niht ze höch. 

dö saher für unde widr: 

ouch was diu loube sö nidr, 

daz er drüffe hörte unde ersach 

dä von ein trüren im geschach. 


dä wolt ouch diu künegin 

selbe an dem venster sin 

mit rittern und mit frouwen. 

die begundenn alle schouwen. 

dä saz frou Cunnewäre, 

diu fiere und diu cläre. 

diu enlachte decheinen wis, 

sine s&he in die den höhsten pris 
hete od solt erwerben: 

si wolt & sus ersterben. 

allez lachen si vermeit, 

unz daz der knappe für si reit: 
do erlachte ir minneclicher munt. 
des wart ir rükke ungesunt. 


Dö nam Keye scheneschlant 

froun Cunnewären de Lälant 

mit ir reiden häre: 

ir lange zöpfe cläre 

die want er umbe sine hant, 

er spancte se äne türbant. 

ir rüke wart kein eit gestabt: 

doch wart ein stap sö dran gehabt, 
unz daz sin siusen gar verswanc, 
durch die wät unt durch ir vel ez dranc. 
dö sprach der unwise 

«iwerm werdem prise 

ist gegebn ein smzhiu letze: 

ich pin sin vängec netze, 

ich soln wider in iuch smiden 
daz irs enpfindet üf den liden. 

ez ist dem künge Artüs 

üf sinen hof unt in sin hüs 

sö manec werder man geriten, 
durch den ir lachen hät vermiten, 
und lachet nu durch einen man 
der niht mit ritters fuore kan.» 


in zorne wunders vil geschiht. 

sins slages waer im erteilet niht 
vorem riche üf dise magt, 

diu vil von friwenden wart geklagt. 
op si halt schilt solde tragn, 

diu unfuoge ist dä geslagn: 

wan si was von arde ein fürstin. 
Orilus und Lähelin 

ir bruoder, hetenz die gesehen, 

der slege minre waere geschehen. 


Der verswigen Antanor, 

der durch swigen düht ein tör, 
sin rede unde ir lachen 

was gezilt mit einen sachen: 
ern wolde nimmer wort gesagn, 
sine lachte diu dä wart geslagn. 
dö ir lachen wart getän, 

sin munt sprach ze Keyen sän 
«got weiz, her scheneschlant, 
daz Cunnewäre de Lälant 

durch den knappen ist zerbert, 
iwer freude es wirt verzert 

noch von siner hende, 

ern si nie sö ellende.» 


«sit iwer Erste rede mir dröut, 

ich waene irs wEnic iuch gevröut.» 
sin brät wart gälünet, 

mit slegen vil gerünet 

dem witzehaften tören 

mit fiusten in sin ören: 

daz tet Kaye sunder twäl. 

dö muose der junge Parziväl 


disen kumber schouwen 
Antanors unt der frouwen. 
im was von herzen leit ir nöt: 
vil dicker greif zem gabilöt. 
15 vor der künegin was sölch gedranc, 
daz er durch daz vermeit den swanc. 


urloup nam dö Iwänet 
zem fil li roy Gahmuret: 
Des reise al eine wart getän 
20 hin üz gein Ith&r üf den plän. 
dem sagter sölhiu mzere, 
daz niemen dinne waere 
der tjostierens gerte. 
«der künec mich gäbe werte. 
25 ich sagte, als du mir jache, 
30 wiez äne danc geschahe 
daz du den win vergüzze, 
unfuoge dich verdrüzze. 
ir decheinen lüstet strites. 
154 gip mir dä du üffe rites, 
unt dar zuo al din harnas: 
daz enpfieng ich üf dem palas: 
dar inne ich ritter werden muoz. 
widersagt si dir min gruoz, 
5 ob du mirz ungerne gist. 
wer mich, ob du bi witzen sist.» 


der künec von Kukümerlant 
sprach «hät Artüses hant 
dir min harnasch gegebn, 
10 deswär daz tater ouch min lebn, 
möhtestu mirz an gewinnen. 
sus kan er friwende minnen. 
was er dir abr & iht holt, 
din dienst gedient sö schiere den solt.» 
15 «ich getar wol dienen swaz ich sol: 
ouch hät er mich gewert vil wol. 
gip her und läz din lantreht: 
ine wil niht langer sin ein kneht, 
ich sol schildes ambet hän.» 
20 er greif im näch dem zoume sän: 
«du maht wol wesen Lähelin, 
25 von dem mir klaget diu muoter min.» 

Der riter umbe kErt den schaft, 
und stach den knappen sö mit kraft, 
daz er und sin pfärdelin 

muosen fallende üf die bluomen sin. 
der helt was zornes drte: 

er sluog in daz im wate 

vome schafte üzer swarten bluot. 
Parzival der knappe guot 

stuont al zornic üf dem plän. 

sin gabylöt begreif er sän. 

dä der helm unt diu barbier 

sich locheten ob dem härsnier, 
durchz ouge in sneit dez gabylöt, 
unt durch den nac, sö daz er töt 
viel, der valscheit widersatz. 
[wibe] siufzen, herzen jäamers kratz 
gap Ith&rs töt von Gaheviez, 

der wiben nazziu ougen liez. 
swelhiu siner minne enphant, 
durch die freude ir was gerant, 
unde ir schimpf enschumphiert, 
gein der riwe gecondewviert. 


Parziväal der tumbe 

kert in dicke al umbe. 

er kunde im ab geziehen niht: 

daz was ein wunderlich geschiht: 
helmes snüer noch siniu schinnelier, 
mit sinen blanken handen fier 

kund ers niht üf gestricken 

noch sus her ab gezwicken. 

vil dickerz doch versuochte, 

wisheit der umberuochte. 


Daz ors unt daz phärdelin 
erhuoben ein sö höhen grin, 

daz ez Iwänet erhörte 

vor der stat ans graben orte, 
froun Ginovern knapp unde ir mäc. 
do'r von dem orse erhörte den bäc, 
und dö er niemen drüffe sach, 

von sinen triwen daz geschach 

die er näch Parziväle truoc, 

dö gähte dar der knappe kluoc. 


er vant Ithären töt, 

unt Parziväln in tumber nöt. 
snellich er zin beiden spranc: 

dö sageter Parziväle danc 

prises des erwarp sin hant 

an dem von Kukümerlant. 

«got lön dir. nu rät waz ich tuo: 
ich kan hie harte wäEnic zuo: 

wie bringe ichz ab im unde an mich?» 
«daz kan ich wol gelEren dich,» 
sus sprach der stolze Iwänet 

zem fil li roy Gahmuret. 

entwäpent wart der töte man 

aldä vor Nantes üf dem plän, 

und an den lebenden geleget, 

den dannoch gröziu tumpheit reget. 


Iwänet sprach «diu ribbaliın 
sulen niht underem Isern sin: 
du solt nu tragen ritters kleit.> 
diu rede was Parzivale leit: 

Dö sprach der knappe guoter 
«swaz mir gap min muoter, 
des sol vil wEnic von mir komn, 
ez ge ze schaden odr ze fromn.» 
daz dühte wunderlich genuoc 
Iwäneten (der was kluoc): 
iedoch muos er im volgen, 

ern was im niht erbolgen. 

zwuo liehte hosen iserin 
schuohterm über diu ribbaliın. 
sunder leder mit zwein porten 
zwene sporen dar zuo gehörten: 
er spien im an daz goldes werc. 
& erm büte dar den halsperc, 

er stricte im umb diu schinnelier. 
sunder twäl vil harte schier 

von fuoze üf gewäpent wol 
wart Parziväl mit gernder dol. 


dö iesch der knappe mare 
sinen kochaere. 

«ich enreiche dir kein gabylöt: 

diu ritterschaft dir daz verböt» 
sprach Iwänet der knappe wert. 
der gurte im umbe ein scharpfez swert: 
daz lErt ern üz ziehen 

und widerriet im fliehen. 

dö zöher im dar näher sän 

des töten mannes kastelän: 

daz truoc pein höh unde lanc. 

der gewäpent in den satel spranc: 
ern gerte stegereife niht, 

dem man noch snelheite giht. 
Ywäneten niht bevilte, 

ern lErte in underm schilte 
künsteclich gebären 

und der vinde schaden vären. 

er böt im in die hant ein sper: 

daz was gar äne sine ger: 

doch vrägt ern «war zuo ist diz frum?» 
<«swer gein dir zer tjoste kum, 

dä soltuz balde brechen, 

durch sinen schilt verstechen. 
wiltu des vil getriben, 

man lobt dich vor den wiben.» 


als uns diu äventiure gieht, 

von Kölne noch von Mästrieht 
kein schiltzere entwürfe in baz 
denn alser üfem orse saz. 

dö sprach er ze Ywänete sän 
«lieber friunt, min kumpän, 

ich hän hie 'rworben des ich pat. 
du solt min dienst in die stat 
dem künege Artüse sagen 

und ouch min höhez laster klagen. 
bring im widr sin goltvaz. 

ein ritter sich an mir vergaz, 

daz er die juncfrouwen sluoc 
durch daz si lachens min gewuoc. 
mich müent ir jemerlichen wort. 
diun rüerent mir kein herzen ort: 
ja muoz enmitten drinne sin 

der frouwen ungedienter pin. 

Nu tuoz durch dine gesellekeit, 


und läz dir [sin] min laster leit. 
got hüet din: ich wil von dir varn: 
der mag uns b&de wol bewarn.» 


Ithern von Gaheviez 
er jaamerliche ligen liez. 
der was doch töt sö minneclich: 
lebende was er salden rich. 

5 waer ritterschaft sin endes wer, 
zer tjost durch schilt mit eime sper, 
wer klagte dann die wunders nöt? 
er starp von eime gabylöt. 


Iwänet üf in dö brach 
10 der liehten bluomen zeime dach. 
er stiez den gabylötes stil 
zuo zim näch der marter zil. 
der knappe kiusche unde stolz 
dructe en kriuzes wis ein holz 
15 durch des gabylötes sniden. 
döne wolt er niht vermiden, 
hin in die stat er sagte 
des manec wip verzagte 
und manec ritter weinde, 
20 der klagende triwe erscheinde. 
dä wart jämers vil gedolt. 
der töte schöne wart geholt. 
diu künegin reit üz der stat: 
daz heilictuom si füeren bat. 
25 ob dem künege von Kukümerlant, 
30 den töte Parziväles hant, 
Vrou Ginover diu künegin 
sprach jamerlicher worte sin. 
«öwe unde heid hei, 
160 Artüss werdekeit enzwei 
sol brechen noch diz wunder, 
der ob der tavelrunder 
den hoehsten pris solde tragn, 
daz der vor Nantes lit erslagn. 
5 sins erbeteils er gerte, 
dä man in sterbens werte. 
er was doch mässenie alhie 
alsö daz dechein öre nie 
10 dehein sin untät vernam. 


er was vor wildem valsche zam: 
der was vil gar von im geschabn. 
nu muoz ich alze fruo begrabn 
ein slöz ob dem prise. 
sin herze an zühten wise, 
15 obem slöze ein hantveste, 
riet im benamn daz beste, 
swä man näch wibes minne 
mit ellenthaftem sinne 
solt erzeigen mannes triuwe. 
20 ein berendiu fruht al niuwe 
ist trürens üf diu wip gest. 
üz diner wunden jämer wet. 
dir was doch wol sö röt din här, 
daz din bluot die bluomen clär 
25 niht roeter dorfte machen. 
30 du swendest wiplich lachen.» 
Ither der lobes riche 
wart bestatet künecliche. 
des töt schoup siufzen in diu wip. 
161 sin harnasch im verlös den lip: 
dar umbe was sin endes wer 
des tumben Parziväles ger. 
sit dö er sich paz versan, 
ungerne het erz dö getän. 


5 daz ors einer site pflac: 
gröz arbeit ez ringe wac: 
ez ware kalt oder heiz, 
ezn liez durch reise keinen sweiz, 
ez trete stein oder ronen. 

10 er dorft im keines gürtens wonen 
doch eines loches näher baz, 
swer zwene tage drüffe saz. 
gewäpent reitz der tumbe man 
den tac sö verre, ez hete län 

15 ein blöz wiser, solt erz hän geriten 
zwEne tage, ez waere vermiten. 
er lie'z et schüften, selten drabn: 
er kunde im lützel üf gehabn. 


hin gein dem äbent er dersach 
20 eins turnes gupfen unt des dach. 
25 den tumben dühte s£re, 


wie der türne wüehse m£re: 
der stuont dä vil üf eime hüs. 
dö wänder si sat Artüs: 
des jaher im für heilikeit, 
30 unt daz sin s&lde waere breit. 
Alsö sprach der tumbe man. 
«miner muoter volc niht püwen kan. 
jane wehset niht sö lanc ir sät, 
162 swaz sir in dem walde hät: 
gröz regen si selten dä verbirt.» 
Gurnemanz de Gräharz hiez der wirt 
üf dirre burc dar zuo er reit. 
dä vor stuont ein linde breit 
5 üf einem grüenen anger: 
der was breiter noch langer 
niht wan ze rehter mäze. 
daz ors und ouch diu sträze 
in truogen dä er sitzen vant 
des was diu burc unt ouch daz lant. 
10 
ein gröziu müede in des betwanc, 
daz er den schilt unrehte swanc, 
ze verre hinder oder für, 
et ninder näch der site kür 
15 die man dä gein prise maz. 
Gurnamanz der fürste al eine saz: 
ouch gap der linden tolde 
ir schaten, als si solde, 
dem houbetman der wären zuht. 
20 des site was vor valsche ein fluht, 
der enpfienc den gast: daz was sin reht. 
bi im was ritter noch kneht. 


sus antwurt im dö Parziväl 

üz tumben witzen sunder twäl. 
25 «mich pat min muoter nemen rät 
30 ze dem der gräwe locke hät. 

dä wil ich iu dienen näch, 

sit mir min muoter des verjach.» 

«Sit ir durch rätes schulde 
163 her komen, iwer hulde 

müezt ir mir durch räten län, 

und welt ir rätes volge hän.» 

dö warf der fürste mare 

ein müzerspärwaere 

von der hende. in die burc er swanc: 
ein guldin schelle dran erklanc. 

daz was ein bote: dö kom im sän 

vil juncherren wol getän. 

er bat den gast, den er dä sach, 

in füern und schaffen sin gemach. 
der sprach «min muoter sagt al wär: 
altmannes rede st&t niht ze vär.» 


hin in sin fuorten al zehant, 

da er manegen werden ritter vant. 

üf dem hove an einer stat 

ieslicher in erbeizen bat. 

dö sprach an dem was tumpheit schin 
«mich hiez ein künec ritter sin: 

swaz halt drüffe mir geschiht, 

ine kum von disem orse niht. 

gruoz gein iu riet min muoter mir.» 

si dancten beidiu im unt ir. 

dö daz grüezen wart getän 

(daz ors was müede und ouch der man), 
maneger bete si gedähten, 

& sin von dem orse brähten 

in eine kemenäten. 

si begundn im alle räten 

«lätz harnasch von iu bringen 

und iweren liden ringen.» 


Schiere er muose entwäpent sin. 

dö si diu rühen ribbalin 

und diu tören kleit gesähen, 

si erschräken die sin pflägen. 

vil blügez wart ze hove gesagt: 

der wirt vor schame was näch verzagt. 
ein ritter sprach durch sine zuht 
«deiswär sö werdecliche fruht 
erkös nie miner ougen sehe. 

an im lit der selden spehe 

mit reiner süezen höhen art. 

wiest der minnen blic alsus bewart? 
mich jäamert immer daz ich vant 

an der werlde freude alsölh gewant. 

wol doch der muoter diu in truoc, 
an dem des wunsches lit genuoc. 
sin zimierde ist riche: 

dez harnasch stuont riterliche 

& ez koem von dem gehiuren. 

von einer quaschiuren 

bluotige amesiere 

kös ich an im schiere.» 


der wirt sprach zem ritter sän 

«daz ist durch wibe gebot getän.» 
«nein, herre: erst mit sölhen siten, 

ern kunde nimer wip gebiten 

daz si sin dienst naeme. 

sin varwe der minne zzame.» 

der wirt sprach «nu sule wir sehn 

an des waete ein wunder ist geschehn.» 


Si giengen dä si funden 

Parziväaln den wunden 

von eime sper, daz bleip doch ganz. 
sin underwant sich Gurnemanz. 
sölch was sin underwinden, 

daz ein vater sinen kinden, 

der sich triwe kunde nieten, 
möhtez in niht paz erbieten. 

sine wunden wuosch unde bant 

der wirt mit sin selbes hant. 


dö was ouch üf geleit daz pröt. 
des was dem jungen gaste nöt, 
wand in gröz hunger niht vermeit. 
al vastende er des morgens reit 
von dem vischaere. 

sin wunde und harnasch swaere, 
die vor Nantes er bejagete, 

im müede unde hunger sagete; 
unt diu verre tagereise 

von Artüse dem Berteneise, 

dä mann allenthalben vasten liez. 
der wirt in mit im ezzen hiez: 

der gast sich dä gelabte. 

in den barn er sich sö habte, 

daz er der spise swande vil. 


30 daz nam der wirt gar zeime spil: 
dö bat in vlizecliche 
Gurnemanz der triwen riche, 
daz er vaste xze 
unt der müede sin vergaze. 
166 
Man huop den tisch, dö des wart zit. 
«ich waene daz ir müede sit» 
sprach der wirt: «waert ir iht fruo?» 
«got weiz, min muoter slief duo. 
5 diu kan sö vil niht wachen.» 
der wirt begunde lachen, 
er fuort in an die släfstat. 
der wirt in sich üz sloufen bat: 
ungernerz tet, doch muosez sin. 
10 ein declachen härmin 
wart geleit übr sin blözen lip. 
sö werde fruht gebar nie wip. 


gröz müede und släf in lErte 
daz er sich selten kErte 
15 an die anderen siten. 
sus kunder tages erbiten. 
dö geböt der fürste mare 
daz ein bat bereite waere 
reht umbe den mitten morgens tac 
20 zende am teppich, da er dä lac. 
daz muose des morgens alsö sin. 
man warf dä rösen oben in. 
swie wenic man umb in dä rief, 
der gast erwachte der dä slief. 
25 der junge werde süeze man 
30 gienc sitzen in die kuofen sän. 
ine weiz wer si des bzete: 
juncfrowen in richer wate 
und an libes varwe minneclich, 
167 die kömen zühte site gelich. 
Si twuogn und strichen schiere 
von im sin amesiere 
mit blanken linden henden. 
jane dorft in niht ellenden 
5 der dä was witze ein weise. 
sus dolter freude und eise, 
10 tumpheit er wEnc gein in enkalt. 


juncfrouwen kiusche unde balt 
in alsus kunrierten. 
swä von si parlierten, 
dä kunder wol geswigen zuo. 
ez dorft in dunken niht ze fruo: 
wan von in schein der ander tac. 
der glast alsus en strite lac, 

15 sin varwe laschte beidiu lieht: 
des was sin lip versümet nieht. 


man böt ein badelachen dar: 
des nam er vil kleine war. 
sus kunder sich bi frouwen schemn, 

20 vor in wolt erz niht umbe nemn. 
die juncfrouwen muosen gen: 
sine torsten dä niht langer sten. 
ich ween si gerne heten gesehn, 
ob im dort unde iht waere geschehn. 

25 wipheit vert mit triuwen: 

30 si kan friwendes kumber riuwen. 
der gast an daz bette schreit. 
al wiz gewant im was bereit. 
von golde unde sidin 

168 einen bruochgürtel zöch man drin. 
scharlachens hosen röt man streich 
an in dem ellen nie gesweich. 

Avoy wie stuonden siniu bein! 
reht geschickede ab in schein. 

5 brün scharlachen wol gesniten, 
(dem was furrieren niht vermiten) 
beidiu innen härmin blanc, 
roc und mantel wären lanc: 
breit swarz unde grä 

10 zobel dervor man kös alda. 
daz leit an der gehiure. 
undr einen gürtel tiure 
wart er gefischieret, 
und wol gezimieret 

15 mit einem tiuren fürspan. 
sin munt dä bi vor roete bran. 


dö kom der wirt mit triwen kraft: 
näch dem gienc stolziu riterschaft. 
20 der enphienc den gast. dö daz geschach, 

der ritter ieslicher sprach, 

sine gesehen nie sö schaenen lip. 
mit triwen lobten si daz wip, 

diu gap der werlde alsölhe fruht. 
durch wärheit und umb ir zuht 
si jähen «er wirt wol gewert, 
swä sin dienst genäden gert: 

im ist minne und gruoz bereit, 
mager geniezen werdekeit.>» 
ieslicher im des tä verjach, 

unt dar näch swer in ie gesach. 


Der wirt in mit der hant gevienc, 
geselleclicher dannen gienc. 

in vrägt der fürste mare, 

welch sin ruowe waere 

des nahtes dä bi im gewesen. 
«her, dan waere ich niht genesen, 
wan daz min muoter her mir riet 
des tages dö ich von ir schiet.» 
«got müeze lönen iu unt ir. 
herre, ir tuot genäde an mir.» 

dö gienc der helt mit witzen kranc 
dä man got und dem wirte sanc. 
der wirt zer messe in lerte 

daz noch die saelde m£rte, 

opfern unde segnen sich, 

und gein dem tiuvel kErn gerich. 


dö giengens üf den palas, 

aldä der tisch gedecket was. 

der gast ze sime wirte saz, 

die spiser ungesmhet az. 

der wirt sprach durch höfscheit 
«herre, iu sol niht wesen leit, 

ob ich iuch vräge mare, 

wannen iwer reise waere.» 

er saget im gar die underscheit, 
wier von siner muoter reit, 

umbez vingerl unde umbz fürspan, 
und wie erz harnasch gewan. 

der wirt erkante den ritter röt: 

er dersiufte, in derbarmt sin nöt. 
sinen gast des namn er niht erliez, 

den röten ritter er in hiez. 


Dö man den tisch hin dan genam, 
dar näch wart wilder muot vil zam. 
der wirt sprach zem gaste sin 

«ir redet als ein kindelin. 

wan geswigt ir iwerr muoter gar? 
und nemet anderr mzere war. 

habt iuch an minen rät: 

der scheidet iuch von missetät. 


sus heb ich an: läts iuch gezemn. 

ir sult niemer iuch verschemn. 
verschamter lip, waz touc der me@r? 
der wont in der müze rer, 

dä im werdekeit entriset 

unde in gein der helle wiset. 


ir tragt geschickede unde schin, 

ir mugt wol volkes h£rre sin. 

ist höch und haeht sich iwer art, 
lat iweren willen des bewart, 

iuch sol erbarmen nötec her: 

gein des kumber sit ze wer 

mit milte und mit güete: 

vlizet iuch diemüete. 

der kumberhafte werde man 

wol mit schame ringen kan 

(daz ist ein unsüez arbeit): 

dem sult ir helfe sin bereit. 
swenne ir dem tuot kumbers buoz, 
sö nähet iu der gotes gruoz. 

im ist noch wirs dan den die gent 
näch porte aldä diu venster stEnt. 


Ir sult bescheidenliche 

sin arm unde riche. 

wan swä der herre gar vertuot, 
daz ist niht herlicher muot: 
sament er ab schaz ze s£re, 
daz sint och un£re. 


gebt rehter mäze ir orden. 
ich pin wol innen worden 


daz ir rätes dürftic sit: 
nu lät der unfuoge ir strit. 


irn sult niht vil gevrägen: 
ouch sol iuch niht beträgen 

15 bedähter gegenrede, diu ge 
reht als jenes vrägen ste, 
der iuch wil mit worten spehen. 
ir kunnet hoeren unde sehen, 
entseben unde draehen: 
daz solt iuch witzen nzehen. 


20 
lat derbärme bi der vrävel sin. 
sus tuot mir rätes volge schin. 
an swem ir strites sicherheit 
bezalt, ern hab iu sölhiu leit 
25 getän diu herzen kumber wesn, 
30 die nemt, und läzet in genesn. 


ir müezet dicke wäpen tragn: 

so'z von iu kom, daz ir getwagen 

undr ougen unde an handen sit, 
172 des ist näch isers räme zit. 

sö wert ir minneclich gevar: 

des nement wibes ougen war. 


Sit manlich und wol gemuot: 
daz ist ze werdem prise guot. 
5 und lät iu liep sin diu wip: 
daz tiwert junges mannes lip. 
gewenket nimmer tag an in: 
daz ist reht manlicher sin. 
welt ir in gerne liegen, 
10 ir muget ir vil betriegen: 
gein werder minne valscher list 
hät gein prise kurze vrist. 
dä wirt der slichaere klage 
daz dürre holz ime hage: 
15 daz pristet unde krachet: 
der wahtzere erwachet. 
ungeverte und hämit, 
dar gedihet manec strit: 
diz mezzet gein der minne. 
20 diu werde hät sinne, 
25 gein valsche listecliche kunst: 


swenn ir bejaget ir ungunst, 
sö müezet ir gun&ret sin 
und immer dulten schemeden pin. 


dise lEre sult ir nähe tragn: 
30 ich wil iu mer von wibes orden sagn. 
man und wip diu sint al ein; 
als diu sunn diu hiute schein, 
und ouch der name der heizet tac. 
173 der enwederz sich gescheiden mac: 
si blüent üz eime kerne gar. 
des nemet künstecliche war.» 


Der gast dem wirt durch räten neic. 
siner muoter er gesweic, 

5 mit rede, und in dem herzen niht; 
als noch getriwem man geschiht. 


der wirt sprach sin Ere. 
«noch sult ir lernen me&re 
kunst an riterlichen siten. 
10 wie kömet ir zuo mir geriten! 
ich hän beschouwet manege want 
dä ich den schilt baz hangen vant 
denner iu ze halse tte. 
ez ist uns niht ze spate: 
15 wir sulen ze velde gähen: 
dä sult ir künste nähen. 
bringet im sin ors, und mir dez min, 
und ieslichem ritterz sin. 
juncherren sulen ouch dar komn, 
20 der ieslicher habe genomn 
einen starken schaft, und bringe in dar, 
der näch der niwe si gevar.» 


sus kom der fürste üf den plän: 
dä wart mit riten kunst getän. 
25 sime gaste er räten gap, 
30 wierz ors üzem walap 
mit sporen gruozes pine 
mit schenkelen fliegens schine 
üf den poinder solde wenken, 
174 [und] den schaft ze rehte senken, 
5 [und] den schilt gein tjoste für sich nemen. 


er sprach «des läzet iuch gezemen.» 


Unfuoger im sus werte 
baz denne ein swankel gerte 
diu argen kinden brichet vel. 
dö hiez er komen ritter snel 
gein im durch tjostieren. 
er begunde in condwieren 
einem zegegen an den rinc. 
10 dö brähte der jungelinc 
sin Ersten tjost durch einen schilt, 
deis von in allen wart bevilt 
unt daz er hinderz ors verswanc 
einen starken riter niht ze kranc. 


15 ein ander tjostiur was komn. 
dö het ouch Parziväl genomn 
einen starken niwen schaft. 
sin jugent het ellen unde kraft. 
der junge süeze äne bart, 

20 den twanc diu Gahmuretes art 
und an geborniu manheit, 
daz ors von rabbine er reit 
mit volleclicher hurte dar, 
er nam der vier nagele war. 

25 des wirtes ritter niht gesaz, 

30 al vallende er den acker maz. 
dö muosen kleiniu stückelin 
aldä von trunzünen sin. 
sus stach err fünve nidr. 

175 der wirt in nam und fuorte in widr. 
alda behielt er schimpfes pris: 
er wart ouch sit an strite wis. 


Die sin riten gesähen, 
al die wisen im des jähen, 
5 dä füere kunst und ellen bi. 
«nu wirt min herre jämers vri: 
sich mac nu jungen wol sin lebn. 
er sol im ze wibe gebn 
sine tohter, unser frouwen. 
10 ob wirn bi witzen schouwen, 
sö lischet im sin jämers nöt. 
15 für siner drier süne töt 

ist im ein gelt ze hüs geriten: 
nu hät in saelde niht vermiten.» 


sus kom der fürste säbents in. 
der tisch gedecket muose sin. 

sine tohter bat er komn 

ze tische: alsus hän ichz vernomn. 
do er die maget komen sach, 

nu hoeret wie der wirt sprach 

ze der schoenen Liäzen. 

«du solt di'n küssen läzen, 

disen ritter, biut im Ere: 

er vert mit salden l£re. 

ouch solt an iuch gedinget sin 
daz ir der meide ir vingerlin 

liezet, op siz möhte hän. 

nune hät sis niht, noch fürspan: 
wer gabe ir sölhen volleist 

so der frouwen in dem föreist? 
diu het etswen von dem sie 'npfienc 
daz iu zenpfähen sit ergienc. 

ir muget Liäzen niht genemn.» 
der gast begunde sich des schemn, 
ledoch kuster se an den munt: 
dem was wol fiwers varwe kunt. 
Liäzen lip was minnerclich, 

dar zuo der wären kiusche rich. 


der tisch was nider unde lanc. 
der wirt mit niemen sich dä dranc, 
er saz al eine an den ort. 

sinen gast hiez er sitzen dort 
zwischen im unt sime kinde. 

ir blanken hende linde 

muosen sniden, sö der wirt geböt, 
den man dä hiez den ritter röt, 
swaz der ezzen wolde. 

nieman si wenden solde, 

sine gebärten heinliche. 

diu magt mit zühten riche 

leist ir vater willen gar. 

si unt der gast wärn wol gevar. 


dar näch schier gienc diu maget widr. 

sus pflac man des heldes sidr 
unz an den vierzehenden tac. 

bi sime herzen kumber lac 
anders niht wan umbe daz: 

er wolt € gestriten baz, 

& daz er dar an wurde warm, 
daz man dä heizet frouwen arm. 
in dühte, wert gedinge 

daz waere ein höhiu linge 

ze disem libe hie unt dort. 

daz sint noch ungelogeniu wort. 


Eins morgens urloubs er bat; 

dö rümter Gräharz die stat. 

der wirt mit im ze velde reit: 

dö huop sich niwez herzenleit. 

dö sprach der fürste üz triwe erkorn 
«ir sit min vierder sun verlorn. 

ja wänd ich ergetzet waere 

drier jemerlichen maere. 

der wären dennoch niht wan driu: 
der nu min herze envieriu 

mit siner hende slüege 

und ieslich stücke trüege, 

daz diuhte mich ein gröz gewin, 
einz für iuch (ir ritet hin), 

diu driu für miniu werden kint 

diu ellenthaft erstorben sint. 

sus lönt iedoch diu ritterschaft: 

ir zagel ist jämerstricke haft. 


ein töt mich lemt an freuden gar, 
mines sunes wol gevar, 

der was geheizen Schenteflürs. 
dä Cundwir ämürs 

Lip unde ir lant niht wolte gebn, 
in ir helfer flös sin lebn 

von Clämid& und von Kingrün. 
des ist mir dürkel als ein zün 
min herze von jämers sniten. 

nu sit ir alze fruo geriten 

von mir tröstelösen man. 

öwe daz ich niht sterben kan, 
sit Liaz diu schoene magt 

und ouch min lant iu niht behagt. 


Min ander sun hiez cons Lascoyt. 
den sluoc mir IdEr fil Noyt 

umb einen sparwaere. 

des sten ich freuden laere. 

min dritter sun hiez Gurzgri. 

dem reit Mahaute bi 

mit ir schoenem libe: 

wan si gap im ze wibe 

ir stolzer bruoder Ehkunat. 

gein Brandigän der houbetstat 
kom er näch Schoydelakurt geritn. 
dä wart sin sterben niht vermitn: 
dä sluog in Mäbonagrin. 

des verlös Mahaute ir liehten schin, 
und lac min wip, sin muoter, töt: 
gröz jämer irz näch im geböt.» 


der gast nams wirtes jämer war, 
wand erz im underschiet sö gar. 

dö sprach er «hö£rre, in bin niht wis: 
bezal abr i'emer ritters pris, 

sö daz ich wol mac minne gern, 

ir sult mich Liäzen wern, 

iwerr tohter, der schoenen magt. 

ir habt mir alze vil geklagt: 

mag ich iu jämer denne entsagen, 
des läz ich iuch sö vil niht tragen.» 


urloup nam der junge man 

von dem getriwen fürsten san 
unt zal der massenie. 

des fürsten jämers drie 

was riwic an daz quater komn: 
die vierden flust het er genomn. 


Buch IV 


Dannen schiet sus Parziväl. 
ritters site und ritters mäl 
sin (ip mit zühten fuorte, 
öwe wan daz in ruorte 
manec unsüeziu strenge. 
im was diu wite zenge, 

15 und ouch diu breite gar ze smal: 
elliu grüene in dühte val, 
sin röt harnasch in dühte blanc: 
sin herze d'ougen des bedwanc. 
sit er tumpheit äne wart, 

20 done wolt in Gahmuretes art 
denkens niht erläzen 
näch der schoenen Liäzen, 
der meide salden riche, 
diu im gesellecliche 

25 sunder minn böt Ere. 

30 swar sin ors nu kEre, 
er enmages vor jämer niht enthabn, 
ez welle springen oder drabn. 


kriuze unde stüden stric, 
180 dar zuo der wagenleisen bic 
sine waltsträzen meit: 
vil ungevertes er dö reit, 
dä w£nic wegeriches stuont. 
tal und berc wärn im unkuont. 
5 genuoge hänt des einen site 
und sprechent sus, swer irre rite 
daz der den slegel fünde: 
slegels urkünde 
lac da äne mäze vil, 
sulen gröze ronen sin slegels zil. 
10 
Doch reit er wEnec irre, 
wan die slihte an der virre 
kom er des tages von Gräharz 
in daz künecrich ze Bröbarz 
15 durch wilde gebirge höch. 
der tac gein dem äbent zöch. 
20 dö kom er an ein wazzer snel: 

daz was von sime duzze hel: 
ez gäbn die velse ein ander. 
daz reit er nider: dö vander 
die stat ze Pelrapeire. 

der künec Tampenteire 

het si gerbet üf sin kint, 

bi der vil liute in kumber sint. 


daz wazzer fuor näch polze siten, 
die wol gevidert unt gesniten 
sint, sö si armbrustes span 

mit senewen swanke tribet dan: 
dar über gienc ein brükken slac, 
dä manec hurt üffe lac: 

ez flöz aldä reht in daz mer. 
Pelrapeir stuont wol ze wer. 

seht wie kint üf schocken varn, 
die man schockes niht wil sparn: 
sus fuor diu brücke äne seil: 

diun was vor jugende niht sö geil. 


dort anderhalben stuonden 

mit helmen üf gebuonden 

sehzec ritter oder mer. 

die riefen alle kerä k&r: 

mit üf geworfen swerten 

die kranken strites gerten. 

Durch daz sin dicke sähen &, 

si wänden ez waer Clämidg, 

wand er sö küneclichen reit 

gein der brücke üf dem velde breit. 


dö si disen jungen man 

sus mit schalle riefen an, 

swie vil erz ors mit sporen versneit, 
durch vorht ez doch die brüken meit. 
den rehtiu zageheit ie flöch, 

der rebeizte nider unde zöch 

sin ors üf der brücken swanc. 

eins zagen muot weer alze kranc, 
solt er gein sölhem strite varn. 

dar zuo muos er ein dinc bewarn: 
wander vorhte des orses val. 

dö lasch ouch anderhalp der schal: 


die ritter truogen wider in 
helme, schilde, ir swerte schin, 
und sluzzen zuo ir porten: 
groezer her si vorhten. 


sus zöch hin über Parziväl, 
und kom geriten an ein wal, 
5 dä maneger sinen töt erkös, 
der durch ritters pris den lip verlös 
vor der porte gein dem palas, 
der höch und wol gehä@ret was. 
einen rinc er an der porte vant: 
10 den ruorter vaste mit der hant. 
sins rüefens nam dä niemen war, 
wan ein juncfrouwe wol gevar. 
üz einem venster sach diu magt 
den helt halden unverzagt. 


15 Diu schoene zühte riche 
sprach «sit ir vientliche 
her komen, h£rre, deist än nöt. 
an iuch man uns vil hazzens pöt 
vome lande und üf dem mer, 

20 zornec ellenthaftez her.» 
dö sprach er «frowe, hie habt ein man 
der iu dienet, ob ich kan. 
iwer gruoz sol sin min solt: 
ich pin iu dienstlichen holt.» 

25 dö gienc diu magt mit sinne 

30 für die küneginne, 
und half im daz er kom dar in; 
daz in sit wante höhen pin. 


sus wart er in verläzen. 

183 _iewederthalp der sträzen 
stuont von bovel ein gröziu schar. 
die werliche kömen dar, 
slingzere und patelierre, 
der was ein langiu vierre, 

5 und arger schützen harte vil. 
er kös ouch an dem selben zil 
vil küener sarjande, 
der besten von dem lande, 

10 mit langen starken lanzen 

schärpfen unde ganzen. 

als ichz mare vernomen hän, 
dä stuont ouch manec koufman 
mit häschen und mit gabilöt, 
als in ir meisterschaft geböt. 


die truogen alle slachen balc. 
der küneginne marschalc 
Muose in durch si leiten 

üffen hof mit arbeiten. 

der was gein wer beräten. 

türn oben kemenäten, 

wichüs, perfrit, ärker, 

der stuont dä sicherlichen m@r 
denn er dä vor gesahe ie. 

dö kömen allenthalben hie 
ritter die in enpfiengen. 

die riten unde giengen: 

ouch was diu jamerliche schar 
elliu näch aschen var, 

oder alse valwer leim. 

min h&rre der gräf von Wertheim 
wer ungern soldier dä gewesn: 
er möht ir soldes niht genesn. 


der zadel fuogte in hungers nöt. 
sine heten k&se, vleisch noch pröt, 
si liezen zenstüren sin, 

und smalzten ouch deheinen win 
mit ir munde, sö si trunken. 

die wambe in nider sunken: 

ir hüffe höch unde mager, 
gerumphen als ein Ungers zager 
was in diu hüt zuo den riben: 

der hunger het inz fleisch vertriben. 
den muosen si durch zadel dolen. 
in trouf vil wEnic in die kolen. 

des twanc si ein werder man, 

der stolze künec von Brandigän: 

si arnden Clämid&s bete. 

sich vergöz dä selten mit dem mete 
der zuber oder diu kanne: 

ein Trühendingzer phanne 

mit kraphen selten dä erschrei: 

in was der selbe dön enzwei. 


wolt ich nu daz wizen in, 

sö het ich harte kranken sin. 
wan dä ich dicke bin erbeizet 
und da man mich h£rre heizet, 
dä heime in min selbes hüs, 
dä wirt gefreut vil selten müs. 
wan diu müese ir spise steln: 
die dörfte niemen vor mir heln: 
ine vinde ir offenliche niht. 
alze dicke daz geschiht 

mir Wolfram von Eschenbach, 
daz ich dulte alsolch gemach. 


miner klage ist vil vernomn: 

nu sol diz mare wider komn, 
wie Pelrapeir stuont jämers vol. 
dä gap diu diet von freuden zol. 
die helde triwen riche 

lebten kumberliche. 

ir wäriu manheit daz geböt. 

nu solde erbarmen iuch ir nöt: 
ir [ip ist nu benennet phant, 
sine loese drüz diu höhste hant. 


nu hoert m&r von den armen: 
die solten iuch erbarmen. 

Si enphiengen schämliche 

ir gast ellens riche. 

der dühtes anders wol sö wert, 
daz er niht dörfte hän gegert 

ir herberge als ez in stuont: 

ir gröziu nöt was im unkuont. 


man leit ein teppech üfez gras, 
da vermüret und geleitet was 
durch den schaten ein linde. 

do entwäpent inz gesinde. 

er was in ungeliche var, 

dö er den räm von im sö gar 
getwuoc mit einem brunnen: 
dö het er der sunnen 
verkrenket näch ir liehten glast. 


des dühter si ein werder gast. 
man böt im einen mantel san, 
gelich alsö der roc getän, 

der & des an dem helde lac: 

des zobel gap wilden niwen smac. 


si sprächen «welt ir schouwen 
die küngin, unser frouwen?» 
dö jach der helt stxte 
10 daz er daz gerne txte. 
si giengen geinme palas, 
dä höch hin üf gegrädet was. 
ein minneclich antlützes schin, 
dar zuo der ougen süeze sin, 
15 von der küneginne gienc 
ein liehter glast, & sin enpfienc. 


Von Katelangen Kyöt 
unt der werde Manpfilyöt 
(herzogen beide wären die), 

20 ir bruoder kint si brähten hie, 
des landes küneginne. 
durch die gotes minne 
heten se üf gegebn ir swert. 
dä giengen die fürsten wert 

25 grä unde wol gevar, 

30 mit grözer zuht si brähten dar 
die frouwen mitten an die stegen. 
dä kuste si den werden degen: 
die munde wären be&de röt. 

187 _diu künegin ir hant im böt: 
Parziväln si fuorte wider 
aldä si säzen beidiu nider. 


frouwen unde riterschaft 
heten alle swache kraft, 
5 die dä stuondn und säzen: 
si heten freude läzen, 
daz gesinde und diu wirtin. 
Condwir admürs ir schin 
doch schiet von disen striten: 
10 Jeschüten, Eniten, 
und Cunnewären de Lälant, 
15 und swä man lobs die besten vant, 

dä man frouwen schoene gewuoc, 
ir glastes schin vast under sluoc, 
und b&der Isalden. 

ja muose prises walden 

Condwir ämürs: 

diu truoc den rehten b&ä curs. 
Der name ist tiuschen schoener lip. 
ez wären wol nütziu wip, 

die disiu zwei gebären, 

diu dä bi ein ander wären. 

dö schuof wip unde man 

niht mer wan daz si sahen an 
diu zwei bi ein ander. 

guote friunt dä vander. 

der gast gedäht, ich sage iu wie. 
«Liäze ist dort, Liäze ist hie. 

mir wil got sorge mäzen: 

nu sihe ich Liäzen, 

des werden Gurnemanzes kint.>» 
Liäzen schoene was ein wint 

gein der meide diu hie saz, 

an der got wunsches niht vergaz 
(diu was des landes frouwe), 

als von dem süezen touwe 

diu röse üz ir bälgelin 

blecket niwen werden schin, 

der beidiu wiz ist unde röt. 

daz fuogte ir gaste gröze nöt. 
sin manlich zuht was im sö ganz, 
sit in der werde Gurnamanz 

von siner tumpheit geschiet 

unde im vrägen widerriet, 

ez enware bescheidenliche, 

bi der küneginne riche 

saz sin munt gar äne wort, 

nähe aldä, niht verre dort. 
maneger kan noch rede sparn, 
der m£r gein frouwen ist gevarn. 


Diu küneginne gedähte san 

«ich waen, mich sm&het dirre man 
durch daz min lip vertwälet ist. 
nein, er tuotz durch einen list: 

er ist gast, ich pin wirtin: 


30 diu &rste rede waere min. 
dar näch er güetlich an mich sach, 
sit uns ze sitzen hie geschach: 
er hät sich zuht gein mir enbart. 
189 min rede ist alze vil gespart: 
hie sol niht m&r geswigen sin.» 
zir gaste sprach diu künegin 


«herre, ein wirtin reden muoz. 
ein kus erwarp mir iwern gruoz, 

5 ouch but ir dienst dä her in: 
sus sagte ein juncfrouwe min. 
des hänt uns geste niht gewent: 
des hät min herze sich gesent. 
herre, ich vräge iuch maere, 

10 wannen iwer reise waere.» 
«frouwe, ich reit bi disem tage 
von einem man, den ich in klage 
liez, mit triwen äne schranz. 
der fürste heizet Gurnamanz, 

15 von Gräharz ist er genant. 
dannen reit ich hiut in ditze lant.» 


alsus sprach diu werde magt. 
<hetz anders iemen mir gesagt, 
der volge wurde im niht verjehn, 

20 deiz eines tages waere geschehn: 
wan swelch min bote ie baldest reit, 
die reise er zwe&ne tage vermeit. 

Sin swester was diu muoter min, 
iwers wirtes. siner tohter schin 

25 sich ouch vor jäamer krenken mac. 

30 wir haben manegen süren tac 
mit nazzen ougen verklaget, 
ich und Liäze diu maget. 
sit ir iwerem wirte holt, 

190 _sö nemtz hinte als wirz gedolt 
hie lange hän, wip unde man: 
ein teil ir dienet im dar an. 
ich wil iu unsern kumber klagen: 
wir müezen strengen zadel tragen.» 


5 dö sprach ir veter Kyöt 
10 «frouwe, ich sende iu zwelf pröt, 


15 


20 


25 


30 


191 


10 


15 


20 


schultern unde hammen dr: 

dä ligent ähte kzse bi, 

unt zwei buzzel mit win. 

iuch sol ouch der bruoder min 
hinte stiuren: des ist nöt.» 

dö sprach Manpfiljöt 

«frouwe, ich send iu als vil.» 
dö saz diu magt an vreuden zil: 
ir grözer danc wart niht vermitn. 
si namen urloup unde ritn 

dä bi zir weidehüsen. 

zer wilden albe klüsen 

die alten säzen sunder wer: 

si heten ouch fride vome her. 


ir bote wider quam gedrabt: 

des wart diu kranke diet gelabt. 

dö was der burgaere nar 

gedigen an dise spise gar: 

Ir was vor hunger maneger töt 

& daz in dar koeme'z bröt. 

teiln ez hiez diu künegıin, 

dar zuo die kase, dez vleisch, den win, 
dirre kreftelösen diet: 

Parziväl ir gast daz riet. 

des bleip in zwein vil küme ein snite: 
die teiltens äne bägens site. 


diu wirtschaft was ouch verzert, 
dä mite maneges töt erwert, 
den der hunger leben liez. 

dem gaste man dö betten hiez 
sanfte, des ich waenen wil. 
warn die burgzer vederspil, 

sine waeren überkrüpfet niht; 
des noch ir tischgerihte giht. 

si truogen alle hungers mäl, 
wan der junge Parziväl. 


der nam släfes urloup. 

ob sine kerzen waeren schoup? 
nein, si wären bezzer gar. 

dö gienc der junge wol gevar 
an ein bette riche 


gehert künecliche, 

niht näch armüete kür: 

ein teppich was geleit derfür. 

er bat die ritter wider gen, 

diene liez er dä niht langer sten. 

kint im entschuohten, sän er slief; 

unz im der wäre jämer rief, 
25 und liehter ougen herzen regen: 
30 die wacten schiere den werden degen. 

Daz kom als ich iu sagen wil. 

ez prach niht wiplichiu zil: 

mit staete kiusche truoc diu magt, 
192 von der ein teil hie wirt gesagt. 

die twanc urliuges nöt 

und lieber helfaere töt 

ir herze an sölhez krachen, 

daz ir ougen muosen wachen. 
5 dö gienc diu küneginne, 

niht näch sölher minne 

diu sölhen namen reizet 

der meide wip heizet, 

si suochte helfe unt friundes rät. 
10 an ir was werlichiu wät, 

ein hemde wiz sidin: 

waz möhte kampflicher sin, 

dan gein dem man sus komende ein wip? 

ouch swanc diu frouwe umb ir lip 
15 von samit einen mantel lanc. 

si gienc als si der kumber twanc. 


juncfrouwen, kamerzere, 
swaz der dä bi ir waere, 
die lie si släfen über al. 

20 dö sleich si lise än allen schal 
in eine kemenäten. 
daz schuofen diez tä täten, 
daz Parziväl al eine lac. 
von kerzen lieht alsam der tac 

25 was vor siner släfstat. 

30 gein sinem bette gieng ir pfat: 
üffen teppech kniete si für in. 
si heten beidiu kranken sin, 

Er unt diu küneginne, 

193 an bi ligender minne. 


hie wart alsus geworben: 
an freuden verdorben 
was diu magt: des twanc si schem: 
ober si hin an iht nem? 
5 leider des enkan er niht. 
äne kunst ez doch geschiht, 
mit eime alsö bewanden vride, 
daz si diu süenebeeren lide 
niht zein ander brähten. 
wenc si des gedähten. 
10 
der magede jämer was sö gröz, 
vil zäher von ir ougen vlöz 
üf den jungen Parziväl. 
der rehörte ir weinens sölhen schal, 
15 daz er si wachende an gesach. 
leit und liep im dran geschach. 
üf rihte sich der junge man, 
zer küneginne sprach er sän 
«frouwe, bin ich iwer spot? 
20 ir soldet knien alsus für got. 
geruochet sitzen zuo mir her» 
(daz was sin bete und sin ger): 
«oder leit iuch hie aldä ich lac. 
lat mich beliben swä ich mac.» 
25 si sprach «welt ir iuch Eren, 
30 sölhe mäze gein mir keren 
daz ir mit mir ringet niht, 
min ligen aldä bi iu geschiht.» 
des wart ein vride von im getän: 
si smouc sich an daz bette sän. 
194 
Ez was dennoch sö sp&te 
daz ninder huon dä krate. 
hanboume stuonden blöz: 
der zadel hüener abe in schöz. 
5 diu frouwe jämers riche 
vrägt in zühtecliche, 
ober hoeren wolt ir klage. 
si sprach «ich fürhte, ob ichz iu sage, 
ez wende iu släf: daz tuot iu we. 
10 mir hät der künec Clämid& 
und Kingrün sin scheneschlant 
15 verwüestet pürge unde lant 

unz an Pelrapeire. 

min vater Tampenteire 

liez mich armen weisen 

in vorhteclichen vreisen. 

mäge, fürsten unde man, 

rich und arme, undertän 

was mir gröz ellenthaftez her: 
die sint erstorben an der wer 
halp oderz märre teil. 

wes möht ich armiu wesen geil? 
nu ist ez mir komen an daz zil, 
daz ich mich selben toeten wil, 
& daz ich magetuom unde lip 
gebe und Clämid&s wip 

werde; wan sin hant mir sluoc 
Schenteflürn, des herze truoc 
manegen riterlichen pris. 

er mannes schoene ein blüende ris, 
er kunde valscheit mäzen, 

der bruoder Liazen.» 


Dö Liaze wart genant, 

näch ir vil kumbers was gemant 
der dienst gebende Parziväl. 

sin höher muot kom in ein tal: 
daz riet Liäzen minne. 

er sprach zer küneginne 

«vrouwe, hilft iuch iemens tröst?» 
«ja, herre, ob ich wurde erlöst 
von Kingrüne scheneschlant. 

ze rehter tjost hät mir sin hant 
gevellet manegen ritter nidr. 

der kumt morgen dä her widr, 

und waenet daz ter herre sin 

süle ligen an dem arme min. 

ir säht wol minen palas, 

der ninder sö gehoehet was, 

ine viel & nider in den grabn, 

& Clämide solde habn 

mit gewalt min magetuom. 

sus wolt ich wenden sinen ruom.» 


dö sprach er «frouwe, ist Kingrün 
Franzoys od Bertün, 


od von swelhem lande er vert, 
30 mit miner hant ir sit gewert 
als ez min lip volbringen mac.» 
diu naht het ende und kom der tac. 
diu vrouwe stuont üf unde neic, 
196 ir grözen danc si niht versweic. 
dö sleich si wider lise. 
nieman was dä sö wise, 
der wurde ir gens dä gewar, 
wan Parziväl der lieht gevar. 


5 Der slief niht langer dö dernäch. 
der sunnen was gein hoehe gäch: 
ir glesten durch die wolken dranc. 
dö hörter maneger glocken klanc: 
kirchen, münster suocht diu diet 
die Clämid& von freuden schiet. 

10 
üf rihte sich der junge man. 
der küneginne kappelän 
sanc gote und siner frouwen. 
ir gast si muose schouwen, 

15 unz daz der benediz geschach. 
näch sinem harnasch er sprach: 
dä wart er wol gewäpent in. 
er tet ouch ritters ellen schin 
mit rehter manlicher wer. 

20 dö kom Clämides her 
mit manger baniere. 

Kingrün kom schiere 
vor den andern verre 
üf eim ors von Iserterre, 

25 als i'z mare hän vernomn. 

30 dö was och für die porten komn 
fil li roy Gahmuret. 
der het der burgaere gebet. 


diz was sin Erste swertes strit. 
197 er nam den poinder wol sö wit, 
daz von siner tjoste hurt 
beden orsen wart enkurt. 
darmgürtel brästen umbe daz: 
ietweder ors üf hähsen saz. 
5 die & des üf in säzen, 

ir swert si niht vergäzen: 

In den scheiden si die funden. 
Kingrün truoc wunden 

durch den arm und in die brust. 
disiu tjost in lErte flust 

an sölhem prise, des er phlac 
unz an sin höchvart-swindens tac. 
sölch ellen was üf in gezalt: 
sehs ritter solter hän gevalt, 

die gein im koemen üf ein velt. 
Parziväl im brähte gelt 

mit siner ellenthaften hant, 

daz Kingrün scheneschlant 
wände vremder maere, 

wie ein pfeteraere 

mit würfen an in seigte. 

ander strit in neigte: 

ein swert im durch den helm erklanc. 
Parziväl in nider swanc: 

er sazt im an die brust ein knie. 
er böt daz wart geboten nie 
deheinem man, sin sicherheit. 

ir enwolde niht der mit im streit: 
er bat in fianze 

bringen Gurnamanze. 


«nein, her, du maht mir gerner tuon 
den töt. ich sluog im sinen suon, 
Schenteflür nam ich sin lebn. 

got hät dir @ren vil gegebn: 

swä man saget daz von dir 

diu kraft erzeiget ist an mir, 

daz tu mich häst betwungen, 

sö ist dir wol gelungen.» 


Dö sprach der junge Parziväl 
«ich wil dir läzen ander wal. 

nu sicher der künegin, 

der din herre höhen pin 

hät gefrumt mit zorne.» 

«sö wurde ich der verlorne. 

mit swerten waer min lip verzert 
klein sö daz in sunnen vert. 
wande ich hän herzeleit getän 

dort inne manegem küenen man.» 


«sö füer von disem pläne 

inz lant ze Bertäne 

din ritterliche sicherheit 

einer magt, diu durch mich leit 
des si niht liden solde, 

der fuoge erkennen wolde. 

und sag ir, swaz halt mir geschehe, 
daz si mich nimmer vrö gesehe, 
& daz ich si gereche 

aldä ich schilt durchsteche. 
sage Artüse und dem wibe sin, 
in beiden, von mir dienest min, 
dar zuo der massenie gar, 

und daz ich nimmer kume dar, 
& daz ich lasters mich entsage, 
daz ich geselleclichen trage 
mit ir diu mir lachen böt. 

des kom ir lip in gröze nöt. 

sag ir, ich si ir dienstman, 
dienstlicher dienste undertän.» 
der rede ein volge dä geschach: 
die helde man sich scheiden sach. 


Hin wider kom gegangen, 

dä sin ors was gevangen, 

der burgaere kampfes tröst. 

si wurden sit von im erlöst: 
zwivels pflac daz üzer her, 

daz Kingrün an siner wer 

was enschumpfieret. 

nu wart gecondwieret 

Parziväl zer künegin. 

diu tet im umbevähens schin, 
si druct in vaste an ir lip, 

si sprach «in wirde niemer wip 
üf erde decheines man, 

wan den ich umbevangen hän.» 
si half daz er entwäpent wart: 
ir dienst was vil ungespart. 
näch siner grözen arbeit 

was krankiu wirtschaft bereit. 
die burgaere sus gefuoren, 


daz sim alle hulde swuoren, 
und jähn er müese ir hErre sin. 
dö sprach ouch diu künegin, 
er solte sin ir ämis, 
sit daz er sö höhen pris 
5 bezalt an Kingrüne. 
zwene segele brüne 
die kös man von der wer hin abe: 
die sluoc gröz wint vast in die habe. 
die kiele wärn geladen sö 
10 des die burgaer wurden vrö: 
sine truogen niht wan spise. 
daz fuogte got der wise. 


Hin von den zinnen vielen 
und gähten zuo den kielen 
15 daz hungerc her durch den roup. 
si möhten vliegen sö diu loup, 
die magern und die sihten, 
von vleische die lihten: 
in was erschoben niht der balc. 
20 der küneginne marschalc 
tet den schiffen sölhen vride, 
daz er geböt bi der wide 
daz se ir decheiner ruorte. 
die koufliuter fuorte 
25 für sinen herren in die stat. 
30 Parziväl in gelten bat 
ir habe zwispilte. 
[die] koufliute des bevilte: 
sus was vergolten in ir kouf. 
den burgaern in die kolen trouf. 
201 
ich waer dä nu wol soldier: 
wan dä trinket niemen bier, 
si hänt wins und spise vil. 
dö warp als ich iu sagen wil 
5 Parziväl der reine. 
von Erst die spise kleine 
teilter mit sin selbes hant. 
er sazt die werden dier dä vant. 
er wolde niht ir laeren magn 
10 überkrüpfe läzen tragn: 
15 er gab in rehter mäze teil. 


si wurden sines rätes geil. 
hin ze naht schuof er in m£r, 
der unlöse niht ze her. 


Bi ligens wart gevräget da. 
er unt diu küngin sprächen ja. 
er lac mit sölhen fuogen, 
des nu niht wil genuogen 
mangiu wip, der in sö tuot. 
20 daz si durch arbeitlichen muot 
ir zuht sus parrierent 
und sich dergegen zierent! 
vor gesten sint se an kiuschen siten: 
ir herzen wille hät versniten 
25 swaz mac an den gebaerden sin. 
30 _irfriunt si heinlichen pin 
füegent mit ir zarte. 
des mäze ie sich bewarte, 
der getriwe state man 
202 wol friwendinne schönen kan. 
er denket, als ez liht ist wär, 
«ich hän gedienet miniu jär 
näch löne disem wibe, 
diu hät mime libe 
5 erboten tröst: nu lige ich hie. 
des hete mich genüeget ie, 
ob ich mit miner blözen hant 
müese rüeren ir gewant. 
ob ich nu gites gerte, 
10 untriwe es für mich werte. 
solt ich si arbeiten, 
unser beider laster breiten? 
vor släfe süeziu maere 
sint frouwen site gebaere.» 
15 sus lac der Wäleise: 
kranc was sin vreise. 


Den man den röten ritter hiez, 
die künegin er maget liez. 
si wände iedoch, si waer sin wip: 
20 durch sinen minneclichen lıp 
des morgens si ir houbet bant. 
dö gap im bürge unde lant 
25 disiu magetba&riu brüt: 


wand er was ir herzen trüt. 


si wären mit ein ander sö, 

30 daz si durch liebe wären vrö, 
zwen tage unt die dritten naht. 
von im dicke wart gedäht 
umbevähens, daz sin muoter riet: 

203 Gurnemanz im ouch underschiet, 
man und wip waern alein. 
si vlähten arm unde bein. 
ob ichz iu sagen müeze, 
er vant daz nähe süeze: 

5 der alte und der niwe site 
wonte aldä in beiden mite. 


in was wol und niht ze we. 
nu hoeret ouch wie Clämide& 
in krefteclicher hervart 

10 mit maeren ungetroestet wart. 
sus begund im ein knappe sagen, 
des ors zen siten was durchslagen. 
«vor Pelrapeire üf dem plän 
ist werdiu riterschaft getän, 

15 scharpf genuoc, von ritters hant. 
betwungen ist der scheneschlant, 
des hers meister Kingrün 
vert gein Artüse dem Bertün. 

Die soldier ligent noch vor der stat, 

20 do er dannen schiet, als er si bat. 
ir und iwer b&diu her 
vindet Pelrapeir mit wer. 
dort inne ist ein ritter wert, 
der anders niht wan strites gert. 

25 iwer soldier jehent besunder, 

30 daz von der tavelrunder 
diu küneginne habe besant 
Ithern von Kukümerlant: 
des wäpen kom zer tjoste für 
und wart getragen näch prises kür.» 

204 
der künec sprach zem knappen sän 
«Condwir dmürs wil mich hän, 
und ich ir lip unt ir lant. 

5 Kingrün min scheneschlant 


mir mit wärheit enböt, 

si gebn die stat durch hungers nöt, 
unt daz diu küneginne 

mir büte ir werden minne.>» 


der knappe erwarp dä niht wan haz. 
10 der künec mit her reit fürbaz. 

im kom ein ritter widervarn, 

der ouch daz ors niht kunde sparn: 

der sagt diu selben maere. 

Clämid& wart swaere 
15 freude und riterlicher sin: 

ez düht in gröz ungewin. 


des küneges man ein fürste sprach 
«Kingrünen niemen sach 
striten für unser manheit: 

20 niwan für sich einen er dä streit. 
Nu lät in sin ze töde erslagen: 
sulen durch daz zwei her verzagen, 
diz, und jenez vor der stat?» 
sinen herrn er trüren läzen bat: 

25 «wir sulenz noch paz versuochen. 

30 wellnt si wer geruochen, 
wir geben in noch strites vil 
und bringenz üz ir freuden zil. 
man und mäge sult ir manen, 

205 und suocht die stat mit zwein vanen. 
wir mugen an der liten 
wol ze orse zuo zin riten: 
die porten suochen wir ze fuoz. 
deis wär wir tuon in schimphes buoz.» 

5 den rät gap Galogandres, 
der herzoge von Gippones: 
der bräht die burgare in nöt, 
er holt och an ir letze en töt. 
als tet der gräve Närant, 

10 ein fürste üz Ukerlant, 
und manec wert armman, 
den man töten truoc her dan. 


nu heert ein ander maere, 
wie die burgzere 
15 ir letze täten goume. 

si namen lange boume 

und stiezen starke stecken drin 
(daz gap den suochaeren pin), 
mit seilen si die hiengen: 

die ronen in redern giengen. 

daz was geprüevet allez & 

si suochte sturmes Clämide, 
Näch Kingrünes schumpfentiur. 
och kom in heidensch wilde fiur 
mit der spise in daz lant. 

daz üzer antwerc wart verbrant: 
ir ebenhaehe unde ir mangen, 
swaz üf redern kom gegangen, 
igel, katzen in den graben, 

die kundez fiwer hin dan wol schaben. 


Kingrün scheneschlant 

was komen ze Bertäne in daz lant 
und vant den künec Artüs 

in Brizljän zem weidehüs: 

daz was geheizen Karminäl. 
dö warber als in Parziväl 
gevangen hete dar gesant. 
froun Cunnewären de Lälant 
brähter sine sicherheit. 

diu juncfrouwe was gemeit, 
daz mit triwen klagt ir nöt 
den man dä hiez den ritter röt. 


über al diz mare wart vernomn. 
dö was ouch für den künec komn 
der betwungene werde man. 

im unt der messenie sän 

sagter waz in was enboten. 

Keie erschrac und begunde roten: 
dö sprach er «bistüz Kingrün? 
dvoy wie mangen Bertün 

hät enschumpfieret din hant, 

du Clämid&s scheneschlant! 

wirt mir din meister nimmer holt, 
dins amts du doch geniezen solt: 
Der kezzel ist uns undertän, 

mir hie unt dir ze Brandigän. 

hilf mir durch dine werdekeit 

Cunnewären hulde umb krapfen breit.» 


er böt ir anders wandels niht. 
die rede lät sin, hoert waz geschiht 
dä wir diz maere liezen &. 

für Pelrapeir kom Clämide. 
dane wart gröz stürmen niht vermiten: 
die inren mit den üzern striten. 
si heten tröst unde kraft, 

man vant die helde werhaft: 

dä von behabten si daz wal. 

ir Landes hE&rre Parziväl 

streit den sinen verre vor: 

dä stuonden offen gar diu tor. 
mit slegen er die arme erswanc, 
sin swert durch herte helme erklanc. 
swaz er dä ritter nider sluoc, 
die funden arbeit genuoc: 

die kunde man si l&ren 

zer halsperge geren: 

die burger täten räche schin, 

si erstächen si zen slitzen in. 
Parziväl in werte daz. 

do si drumbe erhörten sinen haz, 
zweinzec sir lebende geviengen 
& si vom strite giengen. 

Parziväl wart wol gewar 

daz Clämid& mit siner schar 
riterschaft zen porten meit, 

unt daz er anderhalben streit. 
Der junge muotes herte 

kerte anz ungeverte: 

hin umbe begunder gähen, 

des küneges vanen nähen. 

seht, dö wart Clämides solt 
alrerst mit schaden dä geholt. 
die burger striten kunden, 

sö daz in gar verswunden 

die herten schilde von der hant. 
Parziväles schilt verswant 

von slegen und von schüzzen. 
swie wenec sis genüzzen, 

die suochzr die daz sahen, 

den priss sim alle jähen. 

Galogandres den vanen 

truoc: der kundez her wol manen: 
der lag ans küneges siten töt. 
Clämid& kom selbe in nöt: 

im und den sinen wart da we. 
den sturm verböt dö Clämide. 

die burger manheite wis 
behielten frum unt den pris. 


Parziväl der werde degn 

hiez der gevangen schöne pflegn 
unz an den dritten morgen. 

daz üzer her pflac sorgen. 

der junge stolze wirt gemeit 
nam der gevangen sicherheit: 

er sprach «als ichz iu 'nbiute, 
komt wider, guoten liute.> 

ir harnasch er behalden bat: 

inz her si kErten für die stat. 


Swie si waern von trünken röt, 

die üzeren sprächen «hungers nöt 
habt ir gedolt, ir armen.» 

«lät iuch uns niht erbarmen» 
sprach diu gevangene ritterschaft. 
«dort inne ist spise alsölhiu kraft, 
wolt ir hie ligen noch ein jär, 

si behielten iuch mit in für wär. 
de küngin hät den schoensten man 
der schildes ambet ie gewan. 

er mac wol sin von höher art: 
aller ritter @re ist zim bewart.» 


dö diz erhörte Clämidg, 

alrerst tet im sin arbeit we. 
boten sander wider in, 

und enböt, swer bi der künegin 
dä gelegen waere, 

«ist er kampfes baere 

sö daz sin dä für hät erkant 
daz er ir lip unde ir lant 

mir mit kampfe türre wern, 

sö si ein fride von b&den hern.» 

Parziväl des wart al vrö, 

daz im diu botschaft alsö 

gein sin eines kampfe was gesagt. 
dö sprach der junge unverzagt 

«dä für si min triwe pfant, 

des inren hers dechein hant 

kumt durch mine nöt ze wer.» 
zwischem graben und dem üzern her 
wart gestattet dirre vride. 

dö wäpnden sich die kampfes smide. 


Dö saz der künec von Brandigäan 
üf ein gewäpent kastelän. 

daz was geheizen Guverjorz. 
von sime neven Grigorz, 

dem künec von Ipotente, 

mit richer prisente 

was ez komen Clämide 

norden über den Ukerse. 

ez brähte cuns Närant, 

und dar zuo tüsent sarjant 

mit harnasche, al sunder schilt. 
den was ir solt alsus gezilt, 
volleclichen zwei jär, 

ob d'äventiure sagt al wär. 
Grigorz im sande ritter kluoc, 
fünf hundert: ieslicher truoc 
helm üf houbt gebunden; 

die wol mit strite kunden. 

dö hete Clämides her 

üf dem lande und in dem mer 
Pelrapeire alsö belegn, 

die burgaer muosen kumbers pflegn. 


üz kom geriten Parziväl 

an daz urteilliche wal, 

dä got erzeigen solde 

ober im läzen wolde 

des künec Tampenteires parn. 
stolzlich er kom gevarn, 

niwan als dez ors den walap 
vor der rabbine gap. 

daz was gewäpent wol für nöt: 
von samit ein decke röt 


Lac üf der iserinen. 
an im selben liez er schinen 
röt schilt, röt kursit. 
Clämid& erhuop den strit. 
kurz ein unbesniten sper 
bräht er durch tjoste vellen her, 
dä mit er nam den poinder lanc. 
10 Guverjorz mit hurte spranc. 
wol dä getjostieret wart 
von den zwein jungen äne bart 
sunder fälieren. 
von liuten noch von tieren 
15 wart nie gestriten herter kampf. 
ieweder ors von müede dampf. 


sus heten si gevohten, 
daz diu ors niht m&re enmohten: 
dö sturzten si dar under, 

20 ensamt, niht besunder. 
ir ieweder des geruochte, 
daz erz fiwer im helme suochte. 
sine mohten virens niht gepflegn, 
in was ze werke aldä gegebn. 

25 dö zerstuben in die schilde, 

30 als der mit schimpfe spilde 
und vedern würfe in den wint. 
dennoch was Gahmuretes kint 
ninder müede an keinem lide. 

212 dö wände Clämidg, der vride 
waere gebrochen üz der stat: 
sinen kampfgenöz er bat 
daz er sich selben &rte 
und mangen würfe werte. 

5 Ez giengen üf in slege gröz: 
die wärn wol mangen steins genöz. 
sus antwurt im des landes wirt. 
«ich waen dich mangen wurf verbirt: 
wan dä für ist min triwe pfant. 

10 hetest et vride von miner hant, 
dirn br&eche mangen swenkel 
brust houbet noch den schenkel.> 


Clämid& dranc müede zuo: 
15 diu was im dennoch gar ze fruo. 


sic gewunnen, sic verlorn, 
wart sunder dä mit strite erkorn. 
doch wart der künec Clämide& 
an schumpfentiur beschouwet &. 
mit eime niderzucke 
20 von Parziväles drucke 
bluot wate üz örn und üz der nasen: 
daz machte röt den grüenen wasen. 
er enblözt imz houbet schier 
von helme und von herssenier. 
25 gein slage saz der betwungen lip. 
30 der sigehafte sprach «min wip 
mac nu beliben vor dir vri. 
nu lerne waz sterben si.» 
«neinä, werder degen balt. 
213 din re wirt sus drizecvalt 
vast an mir rezeiget, 
sit du mich häst geneiget. 
wä möht dir höher pris geschehn? 
Condwir ämürs mac wol jehn 
5 daz ich der uns&lige bin 
unt din gelücke hät gewin. 
Din lant ist erloeset, 
als der sin schif eroeset: 
ez ist vil deste lihter. 
10 min gewalt ist sihter, 
reht manlichiu wünne 
ist worden an mir dünne. 
durch waz soltstu mich sterben? 
ich muoz doch laster erben 
15 üf alle mine nächkumn. 
du häst den pris und den frumn. 
tuostu mir m£r, deist än nöt. 
ich trage den lebendigen töt, 
sit ich von ir gescheiden bin, 
20 diu mir herze unde sin 
ie mit ir gewalt beslöz, 
unt ich des nie gein ir genöz. 
des muoz ich uns&lic man 
ir [ip ir lant dir ledec län.» 


25 dö dähte der den sic hät 
30 sän an Gurnemanzes rät, 
214 daz ellenthafter manheit 

erbärme solte sin bereit. 

sus volget er dem räte näch: 

hin ze Clämid& er sprach 

«ine wil dich niht erläzen, 

ir vater, Liazen, 

dune bringest im din sicherheit.» 
«nein, her, dem hän ich herzeleit 
getän, ich sluog im sinen suon: 
dune solt alsö mit mir niht tuon. 
durch Condwir ämürs 

vaht ouch mit mir Schenteflürs: 
Ouch waer ich töt von siner hant, 
wan daz mir half min scheneschlant. 
in sande inz lant ze Bröbarz 
Gurnemanz de Gräharz 

mit werdeclicher heres kraft. 

dä täten quote ritterschaft 

niun hundert ritter die wol striten 
(gewäpent ors die alle riten) 

und fünfzehn hundert sarjant 
(gewäpent ich se in strite vant: 
den gebrast niht wan der schilte). 
sins heres mich bevilte: 

ir kom ouch küme der säme widr. 
mer helde verlös ich sidr. 

nu darbe ich freude und Ere. 

wes gerstu von mir me&re?» 


«ich wil senften dinen vreisen. 
var gein den Berteneisen 

(dä vert och vor dir Kingrün) 
gein Artüse dem Bertün. 

dem soltu minen dienest sagen: 
bit in daz er mir helfe klagen 
laster daz ich fuorte dan. 

ein juncfrowe mich lachte an: 
daz man die durch mich zeblou, 
sö sere mich nie dinc gerou. 
der selben sage, ez si mir leit, 
und bring ir dine sicherheit 

sö daz du leistes ir gebot: 

oder nim alhie den töt.» 


«sol daz geteilte gelten, 


sone wil ichz niht beschelten:> 
Sus sprach der künec von Brandigän: 
«ich wil die vart von hinnen hän.» 
mit gelübde dö dannen schiet 
den & sin höchvart verriet. 
15 Parziväl der wigant 
gienc da er sin ors al müede vant. 
sin fuoz dernäch nie gegreif, 
er spranc drüf äne stegreif, 
daz alumbe begunden zirben 
sin verhouwene schildes schirben. 
20 
des wärn die burgaere gemeit: 
daz üzer her sach herzeleit. 
brät und lide im täten we: 
man leite den künec Cläamide& 
25 dä sine helfaer wären. 
30 die töten mit den bären 
frümt er an ir reste. 
dö rümdenz lant die geste. 
Clämid& der werde 
reit gein Löver üf de erde. 
216 
ensamt, niht besunder, 
die von der tavelrunder 
wärn ze Dianazdrün 
bi Artüse dem Bertün. 
5 ob ich iu niht gelogen hän, 
von Dianazdrün der plän 
muose zeltstangen wonen 
mär dan in Spehteshart si ronen: 
mit sölher messnie lac 
10 durch höchkezit den pfinxtac 
Artüs mit maneger frouwen. 
ouch mohte man dä schouwen 
Mange baniere unde schilt, 
den sunderwäpen was gezilt, 
15 manegen wol geh£rten rinc. 
ez diuhten nu vil gröziu dinc: 
wer möht diu reiselachen 
solhem wibe her gemachen? 
och wände dö ein frouwe sän, 
20 si solt den pris verloren hän, 
25 hete si dä niht ir ämis. 

ich entaetes niht decheinen wis 
(ez was dö manec tumber lip), 
ich braehte ungerne nu min wip 
in alsö gröz gemenge: 

ich vorht unkunt gedrenge. 
etslicher hin zir spraeche, 

daz in ir minne staeche 

und im die freude blante: 

op si die nöt erwante, 

daz dienter vor unde näch. 

mir waere € mit ir dannen gäch. 


ich hän geredet um min dinc: 

nu hoert wie Artüses rinc 

sunder was erkenneclich. 

vor üz mit maneger schoie rich 
diu messnie vor im az, 

manc werder man gein valsche laz, 
und manec juncfrouwe stolz, 

daz niht wan tjoste was ir bolz: 
ir friwent si gein dem vinde schöz: 
lert in strit dä kumber gröz, 

sus stuont liht ir gemüete 

daz siz galt mit güete. 


Clämid& der jungelinc 

reit mitten in den rinc. 
verdecket ors, gewäpent lip, 
sah an im Artüses wip, 

sin helm, sin schilt verhouwen: 
daz sähen gar die frouwen. 

sus was er ze hove komn. 

ir habet & wol vernomn 

daz er des wart betwungen. 

er rebeizte. vil gedrungen 

wart sin lip, & er sitzen vant 
froun Cunnewären de Lälant. 
dö sprach er «frouwe, sit ir daz, 
der ich sol dienen äne haz? 

ein teil mich es twinget nöt. 
sin dienst iu'nböt der ritter röt. 
der wil vil ganze pflihte hän 
swaz iu ze laster ist getän, 
ouch bitt erz Artüse klagen. 


ich waene ir sit durch in geslagen. 
frouwe, ich pring iu sicherheit. 
sus geböt der mit mir streit: 

nu leist ichz gerne, swenn ir welt. 
min lip gein töde was verselt.» 


frou Cunnewäre de Lälant 
10 greif an die giserten hant, 

aldäa frou Ginover saz, 

diu äne den künec mit ir az. 

Keie ouch vor dem tische stuont, 

aldä im wart diz mare kuont. 
15 der widersaz im ein teil: 

des wart frou Cunnewäre geil. 


Dö sprach er «frouwe, dirre man, 
swaz der hät gein iu getän, 
des ist er vaste underzogen. 
20 doch waene ich des, erst üf gelogen. 
ich tetz durch hoflichen site 
und wolt iuch hän gebezzert mite: 
dar umbe hän ich iwern haz. 
iedoch wil ich iu räten daz, 
25 heizt entwäpen disen gevangen: 
30 in mac hie stEns erlangen.» 
im bat diu juncfrouwe fier 
ab nemen helm untz hersnier. 
dö manz von im strouft unde bant, 
219 Clämide wart schiere erkant. 
Kingrün sach dicke 
an in kuntliche blicke. 
dö wurden an den stunden 
sin hende alsö gewunden, 
5 daz si begunden krachen 
als die dürren spachen. 


den tisch stiez von im zehant 
Clämides scheneschlant. 
sinen herren frägter maere: 
10 den vander freuden laere. 
der sprach «ich pin ze schaden geborn. 
ich hän sö wirdic her verlorn, 
daz muoter nie geböt ir brust 
15 dem der erkante höher flust. 


mich enriwet niht mins heres töt 

dä gegen: minne mangels nöt 

lestet üf mich sölhen last, 

mir ist freude gestin, höhmuot gast. 
Condwir ämürs frumt mich grä. 

20 Pilätus von Poncia, 
und der arme Jüdas, 
der bi eime kusse was 
an der triwenlösen vart 
dä Jesus verräten wart, 

25 swie daz ir schepfaer raeche, 

30 die nöt ich niht verspraeche, 
daz Bröbarz&re frouwen lip 
mit ir hulden waer min wip, 
sö daz ich se umbevienge, 

220 swiez mir dar näch ergienge. 
ir minne ist leider verre 
dem künec von Iserterre. 
min lant untz volc ze Brandigan 
müezens immer jämer hän. 

5 mins vetern sun Mäbonagrin 
leit och dä ze langen pin. 
nu bin ich, künec Artüs, 
her geriten in din hüs, 
betwungen von ritters hant. 

10 du weist wol daz in min lant 
dir manec laster ist getän: 
des vergiz nu, werder man, 
die wile ich hie gevangen si, 
laz mich sölhes hazzes vri. 

15 mich sol frou Cunnewäre 
ouch scheiden von dem väre, 
diu mine sicherheit enpfienc, 
dö ich gevangen für si gienc.» 
Artüs vil getriwer munt 
verkös die schulde sä zestunt. 

20 
Dö vriesch wib unde man 
daz der künec von Brandigän 
was geriten üf den rinc. 
nu dar näher dringä drinc! 

25 schiere wart daz maere breit. 

30 mit zühten iesch gesellekeit 

221 Clämide der freuden äne: 


«ir sult mich Gäwäne 
bevelhen, frouwe, bin ichs wert. 
sö weiz ich wol daz ers ouch gert. 
leist er dar an iwer gebot, 
er Ert iuch unt den riter röt.» 
Artüs bat siner swester suon 
gesellekeit dem künege tuon: 

5 daz waere iedoch ergangen. 
dö wart wol enphangen 
von der werden massenie 
der betwungene valsches vrie. 


ze Clämid& sprach Kingrün 

10 «öwe daz ie kein Bertün 
dich betwungen sach ze hüs! 
noch richer denne Artüs 
waer du helfe und urborn, 
und hetes dine jugent bevorn. 

15 sol Artüs dä von pris nu tragn, 
daz Kai durch zorn hät geslagen 
ein edele fürstinne, 
diu mit herzen sinne 
ir mit lachen hät erwelt 

20 der äne liegen ist gezelt 
mit wärheit für den höhsten pris? 
die Berteneise ir lobes ris 
Waenent nu höch gestözen hän: 
an ir arbeit istz getän, 

25 daz töt her wider wart gesant 

30 der künec von Kukümerlant, 
unt daz min h£rre im siges jach 
den man gein im in kampfe sach. 
der selbe hät betwungen mich 

222 gar äne hallingen slich. 
man sach dä fiwer üz helmen waen 
unt swert in henden umbe draen.» 


dö sprächens alle geliche, 
beide arm und riche, 
5 daz Keie hete missetän. 
hie sule wir diz mare län, 
und komens wider an die vart. 
daz wüeste lant erbüwen wart, 
10 dä kröne truoc Parziväl: 


man sach dä freude unde schal. 
sin sweher Tampenteire 
liez im üf Pelrapeire 
lieht gesteine und rötez golt: 
daz teilter sö daz man im holt 
15 was durch sine milte. 
vil banier, niwe schilte, 
des wart sin lant gezieret, 
und vil geturnieret 
von im und von den sinen. 
20 er liez dick ellen schinen 
an der marc sins landes ort, 
der junge degen unervort. 
sin tät was gein den gesten 
geprüevet für die besten. 
25 Nu hoert ouch von der künegıin. 
30 wie möht der imer baz gesin? 
diu junge süeze werde 
het den wunsch üf der erde. 
ir minne stuont mit sölher kraft, 
223 gar äne wankes anehaft. 
si het ir man dä für erkant, 
iewederz an dem andern vant, 
er was ir liep, als was si im. 
swenne ich daz mxre an mich nu nim, 
5 daz si sich müezen scheiden, 
dä wehset schade in beiden. 
ouch riwet mich daz werde wip. 
ir liute, ir lant, dar zuo ir lip, 
schiet sin hant von grözer nöt; 
dä gein si im ir minne böt. 
10 
eins morgens er mit zühten sprach 
(manc rittr ez hörte unde sach) 
«ob ir gebietet, frouwe, 
mit urloube ich schouwe 
15 wiez umbe mine muoter ste. 
ob der wol oder we 
si, daz ist mir harte unkunt. 
dar wil ich zeiner kurzen stunt, 
und ouch durch äventiure zil. 
20 mag ich iu gedienen vil, 
daz giltet iwer minne wert.» 
25 sus het er urloubs gegert. 


30 


er was ir liep, so'z maere giht: 
sine wolde im versagen niht. 
von allen sinen mannen 
schiet er al eine dannen. 


Buch V 


Swer ruochet hoeren war nu kumt 
den äventiur hät üz gefrumt, 
der mac gröziu wunder 

224 merken al besunder. 
lät riten Gahmuretes kint. 
swä nu getriwe liute sint, 
die wünschn im heils: wan ez muoz sin 
daz er nu lidet höhen pin, 

5 etswenne ouch freude und Ere. 
ein dinc in müete sere, 
daz er von ir gescheiden was, 
daz munt von wibe nie gelas 
noch sus gesagte maere, 

10 diu schoenr und bezzer waere. 
gedanke näch der künegin 
begunden krenken im den sin: 
den müeser gar verloren hän, 
waerz niht ein herzehafter man. 

15 mit gewalt den zoum daz ros 
truog über ronen und durchez mos: 
wandez wiste niemens hant. 
uns tuot diu äventiure bekant 
daz er bi dem tage reit, 

20 ein vogel hetes arbeit, 
solt erz allez hän erflogen. 
mich enhab diu äventiure betrogen, 
sin reise unnäch was sö gröz 
des tages do er Ith&ren schöz, 

25 unt sit dö er von Gräharz 

30 kom in daz lant ze Bröbarz. 

Welt ir nu hoern wiez im geste&? 
er kom des äbnts an einen se. 
dä heten geankert weideman: 

225 den was daz wazzer undertän. 
dö si in riten sahen, 
si wärn dem stade sö nähen 
daz si wol hörten swaz er sprach. 
einen er im schiffe sach: 

5 der het an im alsolch gewant, 
ob im dienden elliu lant, 

10 daz ez niht bezzer möhte sin. 

gefurriert sin huot was pfäwin. 
den selben vischaere 

begunder vrägen mare, 

daz er im riete durch got 

und durch siner zühte gebot, 
wa er herberge möhte hän. 

sus antwurte im der trüric man. 


er sprach «h£r, mirst niht bekant 
daz weder wazzer oder lant 

inre drizec miln erbüwen si. 

wan ein hüs lit hie bi: 

mit triwen ich iu räte dar: 

war möht ir tälanc anderswar? 
dort an des velses ende 

dä k&rt zer zeswen hende. 

so'r üf hin komet an den grabn, 
ich waen dä müezt ir stille habn. 
bit die brüke iu nider läzen 

und offen iu die sträzen.» 

Er tet als im der vischer riet, 

mit urlouber dannen schiet. 

er sprach «komt ir rehte dar, 

ich nim iwer hint selbe war: 

sö danket als man iwer pflege. 
hüet iuch: dä gent unkunde wege: 
ir muget an der liten 

wol misseriten, 

deiswär des ich iu doch niht gan.» 
Parziväl der huop sich dan, 

er begunde wackerlichen draben 
den rehten pfat unz an den graben. 
dä was diu brükke üf gezogen, 

diu burc an veste niht betrogen. 

si stuont reht als si waere gedrt. 
ez enflüge od hete der wint gewagt, 
mit sturme ir niht geschadet was. 
vil türne, manec palas 

dä stuont mit wunderlicher wer. 
op si suochten elliu her, 

sine gaben für die selben nöt 

ze drizec jären niht ein bröt. 


ein knappe des geruochte 

und vrägte in waz er suochte 
od wann sin reise waere. 

er sprach «der vischzere 

hät mich von im her gesant. 
ich hän genigen siner hant 
niwan durch der herberge wän. 
er bat die brükken nider län, 
und hiez mich zuo ziu riten in.» 
«herre, ir sult willekomen sin. 
sit es der vischaere verjach, 
man biut iu &re unt gemach 
durch in der iuch sande widr, > 
sprach der knappe und lie die brükke nidr. 


In die burc der küene reit, 

üf einen hof wit unde breit. 

durch schimpf er niht zetretet was 
(dä stuont al kurz grüene gras: 

dä was bühurdiern vermiten), 

mit baniern selten überriten, 

alsö der anger z'Abenberc. 

selten freelichiu werc 

was dä gefrümt ze langer stunt: 
in was wol herzen jämer kunt. 


wenc er des gein in enkalt. 

in enpfiengen ritter jung unt alt. 
vil kleiner junche@rrelin 

sprungen gein dem zoume sin: 
ieslichez für dez ander greif. 

si habten sinen stegreif: 

sus muoser von dem orse sten. 
in bäten ritter fürbaz gen: 

die fuorten in an sin gemach. 
harte schiere daz geschach, 

daz er mit zuht entwäpent wart. 
dö si den jungen äne bart 
gesähen alsus minnerclich, 

si jähn, er waere saelden rich. 
Ein wazzer iesch der junge man, 
er twuoc den räm von im sän 
undern ougen unt an handen. 
alt und junge wänden 

daz von im ander tag erschine. 


10 


15 


20 


25 


30 


229 


10 


15 


sus saz der minnecliche wine. 
gar vor allem tadel vri 

mit pfelle von Aräbi 

man truoc im einen mantel dar: 
den legt an sich der wol gevar; 
mit offenre snüere. 

ez was im ein lobs gefüere. 


dö sprach der kameraere kluoc 
<«Repanse de schoye in truoc, 

min frouwe de künegin: 

ab ir sol er iu glihen sin: 

wan iu ist niht kleider noch gesniten. 
ja mohte ich sis mit Eren biten: 
wande ir sit ein werder man, 

ob ichz geprüevet rehte hän.» 
«got lön iu, hErre, daz irs jeht. 

ob ir mich ze rehte speht, 

sö hät min lip gelücke erholt: 

diu gotes kraft git sölhen solt.» 
man schancte im unde pflac sin sö, 
die trüregen wären mit im vrö. 
man böt im wirde und Ere: 

wan dä was rätes m&re 

denne er ze Pelrapeire vant, 

die dö von kumber schiet sin hant. 
Sin harnasch was von im getragen: 
daz begunder sider klagen, 

da er sich schimpfes niht versan. 
ze hove ein redespzher man 

bat komn ze vrävelliche 

den gast ellens riche 

zem wirte, als ob im ware Zorn. 
des het er näch den lip verlorn 

von dem jungen Parziväl. 

dö er sin swert wol gemäl 

ninder bi im ligen vant, 

zer fiuste twanger sus die hant 
daz dez pluot üzen nagelen schöz 
und im den ermel gar begöz. 
«nein, herre,» sprach diu ritterschaft, 
«ez ist ein man der schimpfes kraft 
hät, swie trürc wir anders sin: 

tuot iwer zuht gein im schin. 


ir sultz niht anders hän vernomn, 
wan daz der vischar si komn. 
dar g&t: ir sit im werder gast: 
und schütet ab iu zornes last.» 


si giengen üf ein palas. 
20 hundert kröne dä gehangen was, 
vil kerzen drüf gestözen, 
ob den hüsgenözen, 
kleine kerzen umbe an der want. 
hundert pette er ligen vant 
25 (daz schuofen dies dä pflägen): 
30 hundert kulter drüffe lägen. 
le vier gesellen sundersiz, 
da enzwischen was ein underviz. 
derfür ein teppech sinewel, 
230 filliroy Frimutel 
mohte wol geleisten daz. 
eins dinges man dä niht vergaz: 
sine hete niht betüret, 
mit marmel was gemüret 
5 dri vierekke fiwerrame: 
dar üffe was des fiwers name, 
holz hiez lign alöe. 
sö gröziu fiwer sit noch & 
sach niemen hie ze Wildenberc: 
10 jenz wären kostenlichiu werc. 
der wirt sich selben setzen bat 
gein der mitteln fiwerstat 
üf ein spanbette. 
ez was worden wette 
15 zwischen im und der vröude: 
er lebte niht wan töude. 


in den palas kom gegangen 
der dä wart wol enpfangen, 
Parziväl der lieht gevar, 
20 von im der in sante dar. 
er liez in dä niht langer sten: 
in bat der wirt näher gen 
und sitzen, «zuo mir dä her an. 
sazte i'uch verre dort hin dan, 
25 daz waere iu alze gastlich.» 
30 sus sprach der wirt jämers rich. 


Der wirt het durch siechheit 
gröziu fiur und an im warmiu kleit. 
wit und lanc zobelin, 
231 sus muose üze und inne sin 
der pelliz und der mantel drobe. 
der swechest balc wer wol ze lobe: 
der was doch swarz unde grä: 
des selben was ein hübe dä 
5 üf sime houbte zwivalt, 
von zobele den man tiure galt. 
sinwel aräbsch ein borte 
oben drüf gehörte, 
mitten dran ein knöpfelin, 
ein durchliuhtic rubin. 
10 
dä saz manec ritter kluoc, 
dä man jämer für si truoc. 
ein knappe spranc zer tür dar in. 
der truog eine glavin 
15 (der site was ze trüren guot): 
an der sniden huop sich pluot 
und lief den schaft unz üf die hant, 
deiz in dem ermel wider want. 
dä wart geweinet unt geschrit 
20 üf dem palase wit: 
daz volc von drizec landen 
möhtz den ougen niht enblanden. 
er truoc se in sinen henden 
alumb zen vier wenden, 
25 unz aber wider zuo der tür. 
30 der knappe spranc hin üz derfür. 
Gestillet was des volkes nöt, 
als in der jämer & geböt, 
des si diu glaevin het ermant, 
die der knappe brähte in siner hant. 


232 
wil iuch nu niht erlangen, 
sö wirt hie zuo gevangen 
daz ich iuch bringe an die vart, 
wie dä mit zuht gedienet wart. 
5 zende an dem palas 


ein stählin tür entslozzen was: 
10 dä giengen üz zwei werdiu kint. 


nu hoert wie diu geprüevet sint, 
daz si wol g&ben minnen solt, 
swerz dä mit dienste het erholt. 
daz wären juncfrouwen clär. 
zwei schapel über blöziu här 
blüemin was ir gebende. 
iewederiu üf der hende 
15 truoc von golde ein kerzstal. 
ir här was reit lanc unde val. 
si truogen brinnendigiu lieht. 
hie sule wir vergezzen nieht 
umbe der juncfrowen gewant, 
20 dä man se kumende inne vant. 
de gr&vin von Tenabroc, 
brün scharlachen was ir roc: 
des selben truoc ouch ir gespil. 
si wären gefischieret vil 
25 mit zwein gürteln an der krenke, 
30 ob der hüffe ame gelenke. 
Näch den kom ein herzogin 
und ir gespil. zwei stöllelin 
si truogen von helfenbein. 
233 ir munt näch fiwers roete schein. 
die nigen alle viere: 
zwuo satzten schiere 
für den wirt die stollen. 
dä wart gedient mit vollen. 
5 die stuonden ensamt an eine schar 
und wären alle wol gevar. 


den vieren was gelich ir wät. 
seht wä sich niht versümet hät 
ander frouwen vierstunt zwuo. 
10 die wären dä geschaffet zuo. 
viere truogen kerzen gröz: 
die andern viere niht verdröz, 
sine trüegen einen tiuren stein, 
dä tages de sunne lieht durch schein. 
15 dä für was sin name erkant: 
ez was ein gränät jächant, 
beide lanc unde breit. 
durch die lihte in dünne sneit 
swer in zeime tische maz; 
20 dä obe der wirt durch richheit az. 

si giengen harte rehte 

für den wirt al ehte, 

gein nigen si ir houbet wegten. 
viere die taveln legten 

üf helfenbein wiz als ein sn&, 
stollen die dä kömen &. 

Mit zuht si kunden wider gen, 
zuo den &rsten vieren sten. 


an disen aht frouwen was 

röcke grüener denn ein gras, 

von Azagouc samit, 

gesniten wol lanc unde wit. 

dä mitten si zesamne twanc 
gürteln tiur smal unde lanc. 
dise ahte juncfrouwen kluoc, 
ieslichiu ob ir häre truoc 

ein kleine blüemin schapel. 

der gräve Iwän von Nönel 

unde Jernis von Ril, 

ja was über manege mil 

ze dienst ir tohter dar genomn: 
man sach die zwuo fürstin komn 
in harte wünneclicher wät. 

zwei mezzer snidende als ein grät 
brähten si durch wunder 

üf zwein twehelen al besunder. 
daz was silber herte wiz: 

dar an lag ein spaher vliz: 

im was solch scherpfen niht vermiten, 
ez hete stahel wol versniten. 
vorm silber kömen frouwen wert, 
der dar ze dienste was gegert: 
die truogen lieht dem silber bi; 
vier kint vor missewende vri. 

sus giengen se alle sehse zuo: 
nu hoert was ieslichiu tuo. 

Si nigen. ir zwuo dö truogen dar 
üf die taveln wol gevar 

daz silber, unde leitenz nidr. 

dö giengen si mit zühten widr 
zuo den &rsten zwelven sän. 

ob i'z geprüevet rehte hän, 

hie sulen ahzehen frouwen sten. 

ävoy nu siht man sehse gen 
in waete die man tiure galt: 
daz was halbez plialt, 

daz ander pfell von Ninnive. 
dise unt die &rsten sehse & 
truogen zwelf röcke geteilt, 
gein tiwerr kost geveilt. 


näch den kom diu künegin. 

ir antlütze gap den schin, 

si wänden alle ez wolde tagen. 
man sach die maget an ir tragen 
pfellel von Aräbı. 

üf einem grüenen achmardi 
truoc si den wunsch von pardis, 
b&ede wurzeln unde ris. 

daz was ein dinc, daz hiez der Gräl, 
erden wunsches überwal. 
Repanse de schoy si hiez, 

die sich der gräl tragen liez. 

der gräl was von sölher art: 
wol muoser kiusche sin bewart, 
die sin ze rehte solde pflegn: 
die muose valsches sich bewegn. 
Vorem gräle kömen lieht: 

diu wärn von armer koste nieht; 
sehs glas lanc lüter wolgetän, 
dar inne balsem der wol bran. 
dö si kömen von der tür 

ze rehter mäze alsus her für, 
mit zühten neic diu künegin 

und al diu juncfröwelin 

die dä truogen balsemvaz. 

diu küngin valscheite laz 

sazte für den wirt den gräl. 

dez mare giht daz Parziväl 
dicke an si sach unt dähte, 

diu den gräl dä brähte: 

er het och ir mantel an. 

mit zuht die sibene giengen dan 
zuo den ahzehen ärsten. 

dö liezen si die hersten 
zwischen sich; man sagte mir, 
zwelve iewederthalben ir. 


diu maget mit der kröne 
stuont dä harte schöne. 


swaz ritter dö gesezzen was 
über al den palas, 
den wären kamerzere 
mit guldin becken swaere 
ie viern geschaffet einer dar, 
und ein junch&rre wol gevar 
25 der eine wize tweheln truoc. 
30 man sach dä richeit genuoc. 
Der taveln muosen hundert sin, 
die man dä truoc zer tür dar in. 
man sazte iesliche schiere 
237 für werder ritter viere: 
tischlachen var näch wize 
wurden drüf geleit mit vlize. 


der wirt dö selbe wazzer nam: 

der was an höhem muote lam. 
5 mit im twuoc sich Parziväl. 

ein sidin tweheln wol gemäl 

die böt eins gräven sun dernäch: 

dem was ze knien für si gäch. 


swä dö der taveln keiniu stuont, 
10 dä tet man vier knappen kuont 

daz se ir diens niht vergxezen 

den die drobe s&xzen. 

zwene knieten unde sniten: 

die andern zw&ne niht vermiten, 
15 sine trüegen trinkn und ezzen dar, 

und nämen ir mit dienste war. 


hoert m&r von richheite sagen. 
vier karräschen muosen tragen 
manec tiwer goltvaz 
20 ieslichem ritter der dä saz. 
man zöhs zen vier wenden. 
vier ritter mit ir henden 
mans üf die taveln setzen sach. 
ieslichem gieng ein schriber näch, 
25 der sich dar zuo arbeite 
30 und si wider üf bereite, 

Sö dä gedienet waere. 
nu hoert ein ander mzere. 


hundert knappen man geböt: 
die nämn in wize tweheln bröt 
mit zühten vor dem gräle. 

die giengen al zemäle 

und teilten für die taveln sich. 
man sagte mir, diz sag ouch ich 
üf iwer iesliches eit, 

daz vorem gräle waere bereit 
(sol ich des iemen triegen, 

sö müezt ir mit mir liegen) 

swä näch jener böt die hant, 
daz er al bereite vant 

spise warm, spise kalt, 

spise niwe unt dar zuo alt, 

daz zam unt daz wilde. 

esn wurde nie kein bilde, 
beginnet maneger sprechen. 

der wil sich übel rechen: 

wan der gräl was der salden fruht, 
der werlde süeze ein sölh genuht, 
er wac vil näch geliche 

als man saget von himelriche. 


in kleiniu goltvaz man nam, 

als ieslicher spise zam, 

salssen, pfeffer, agraz. 

dä het der kiusche und der vräz 
alle geliche genuoc. 

mit grözer zuht manz für si truoc. 
Möraz, win, sinöpel röt, 

swä näch den napf ieslicher böt, 
swaz er trinkens kunde nennen, 
daz mohter drinne erkennen 

allez von des gräles kraft. 

diu werde geselleschaft 

hete wirtschaft vome gräl. 

wol gemarcte Parziväl 

die richeit unt daz wunder gröz: 
durch zuht in vrägens doch verdröz. 


er dähte «mir riet Gurnamanz 

mit grözen triwen äne schranz, 
ich solte vil gevrägen niht. 

waz op min wesen hie geschiht 
die mäze als dort pi im? 

äne vräge ich vernim 

wiez dirre massenie stet.» 

in dem gedanke näher get 

ein knappe, der truog ein swert: 
des palc was tüsent marke wert, 
sin gehilze was ein rubin, 

ouch möhte wol diu klinge sin 
grözer wunder urhap. 

der wirt ez sime gaste gap. 

der sprach «h£rre, ich prähtz in nöt 
in maneger stat, & daz mich got 
ame libe hät geletzet. 

nu sit dermit ergetzet, 

ob man iwer hie niht wol enpflege. 
ir mugetz wol füeren alle wege: 
Swenne ir geprüevet sinen art, 

ir sit gein strite dermite bewart.» 


öwe daz er niht vrägte döl 

des pin ich für in noch unvrö. 
wan do erz enpfienc in sine hant, 
dö was er vrägens mit ermant. 
och riwet mich sin süezer wirt, 
den ungenande niht verbirt, 

des im von vrägn nu waere rät. 
genuoc man dä gegeben hät: 
dies pflägen, die griffenz an, 

si truognz gerüste wider dan. 


vier karräschen man dö luot. 
ieslich frouwe ir dienest tuot, 
& die jungsten, nu die Ersten. 
dö schuofen se abr die hersten 
wider zuo dem gräle. 

dem wirte und Parziväle 

mit zühten neic diu künegin 
und al diu juncfröwelin. 

si brähten wider in zer tür 

daz si mit zuht & truogen für. 


Parziväl in blicte näch. 

an eime spanbette er sach 

in einer kemenäten, 

& sinäch in zuo getäten, 

den aller schaensten alten man 

des er künde ie gewan. 
25 ich magez wol sprechen äne guft, 
30 er was noch gräwer dan der tuft. 

Wer der selbe waere, 

des freischet her näch mare. 

dar zuo der wirt, sin burc, sin lant, 
241  diu werdent iu von mir genant, 

her näch sö des wirdet zit, 

bescheidenlichen, äne strit 

unde än allez für zogen. 

ich sage die senewen äne bogen. 


5 diu senewe ist ein bispel. 
nu dunket iuch der boge snel: 
doch ist sneller daz diu senewe jaget. 
ob ich iu rehte hän gesaget, 
diu senewe gelichet maeren sleht: 

10 diu dunkent ouch die liute reht. 
swer iu saget von der krümbe, 
der wil iuch leiten ümbe. 
swer den bogen gespannen siht, 
der senewen er der slehte giht, 

15 man welle si zer biuge erdenen 
sö si den schuz muoz menen. 
swer aber dem sin mare schiuzet, 
des in durch nöt verdriuzet: 
wan daz hät dä ninder stat, 

20 und vil gerümeclichen pfat, 
zeinem ören in, zem andern für. 
min arbeit ich gar verlür, 
op den min maere drunge: 
ich sagte oder sunge, 

25 daz ez noch paz vernzeme ein boc 

30 odr ein ulmiger stoc. 

Ich wil iu doch paz bediuten 

von disen jämerbaeren liuten. 

dar kom geriten Parziväl, 
242 man sach dä selten freuden schal, 
5 ez waere buhurt oder tanz: 

ir klagendiu stte was sö ganz, 
sine kerten sich an schimphen niht. 
swä man noch minner volkes siht, 
den tuot etswenne vreude wol: 
dort wärn die winkel alle vol, 

und ouch ze hove dä man se sach. 
der wirt ze sime gaste sprach 

«ich waen man iu gebettet hät. 

sit ir müede, so ist min rät 

daz ir get, leit iuch släfen.» 

nu solt ich schrien wäfen 

umb ir scheiden daz si tuont: 

ez wirt gröz schade in beiden kuont. 


vome spanbette trat 

üfen tepch an eine stat 

Parziväl der wol geslaht: 

der wirt böt im guote naht. 

diu riterschaft dö gar Üf spranc. 
ein teil ir im dar näher dranc: 
dö fuorten si den jungen man 

in eine kemenäten sän. 

diu was alsö geheret 

mit einem bette geEret, 

daz mich min armuot immer müet, 
sit d'’erde alsölhe richheit blüet. 
Dem bette armuot was tiur. 
alser glohte in eime fiur, 

lac drüffe ein pfellel lieht gemäl. 
die ritter bat dö Parziväl 

wider varen an ir gemach, 

do'r dä niht m£r bette sach. 

mit urloube se fuoren dan. 

hie hebt sich ander dienst an. 


vil kerzen unt diu varwe sin 

die gäbn ze gegenstrite schin: 

waz möhte liehter sin der tac? 

vor sinem bette ein anderz lac, 

dar üfe ein kulter, da er dä saz. 
juncherren snel und niht ze laz 
maneger im dar näher spranc: 

si enschuohten bein, diu wären blanc. 
ouch zöch im mä&r gewandes abe 

manec wol geborner knabe. 
vlaetec wärn diu selben kindelin. 
dar näch gienc dö zer tür dar in 
vier cläre juncfrouwen: 

die solten dennoch schouwen 
wie man des heldes pflaege 

und ober sanfte lagge. 

als mir diu äventiure gewuoc, 
vor ieslier ein knappe truoc 

eine kerzen diu wol bran. 
Parziväl der snelle man 

spranc underz declachen. 

si sagten «ir sult wachen 
Durch uns noch eine wile.» 

ein spil mit der ile 

het er unz an den ort gespilt. 
daz man gein liehter varwe zilt, 
daz begunde ir ougen süezen, 

& si enpfiengen sin grüezen. 
ouch fuogten in gedanke nöt, 
daz im sin munt was sö röt 
unt daz vor jugende niemen dran 
kös gein einer halben gran. 


dise vier juncfrouwen kluoc, 
hoert waz ieslichiu truoc. 
möraz, win unt lütertranc 
truogen dri üf henden blanc: 

diu vierde juncfrouwe wis 

truog obz der art von pardis 

üf einer tweheln blanc gevar. 
diu selbe kniete ouch für in dar. 
er bat die frouwen sitzen. 

si sprach «lät mich bi witzen. 
sö weert ir diens ungewert, 

als min her für iuch ist gegert.» 
süezer rede er gein in niht vergaz: 
der hErre tranc, ein teil er az. 
mit urloube se giengen widr: 
Parziväl sich leite nidr. 

ouch sazten junch£rrelin 

üfen tepch die kerzen sin, 

dö si in släfen sähen: 

si begunden dannen gähen. 


Parziväl niht eine lac: 
gesellecliche unz an den tac 
was bi im strengiu arbeit. 

245 ir boten künftigiu leit 
sanden im in släfe dar, 
sö daz der junge wol gevar 
siner muoter troum gar widerwac, 
des si näch Gahmurete pflac. 

5 sus wart gesteppet im sin troum 
mit swertslegen umbe den soum, 
dervor mit maneger tjoste rich. 
von rabbine hurteclich 
er leit in släfe etsliche nöt. 

10 möhter drizecstunt sin töt, 
daz heter wachende & gedolt: 
sus teilt im ungemach den solt. 


von disen strengen sachen 
muos er durch nöt erwachen. 
15 im switzten ädern unde bein. 
der tag ouch durch diu venster schein. 
dö sprach er «we wa sint diu kint, 
daz si hie vor mir niht sint? 
wer sol mir bieten min gewant?» 
20 sus wart ir der wigant, 
unz er anderstunt entslief. 
nieman dä redete noch enrief: 
si wären gar verborgen. 
umbe den mitten morgen 
25 do erwachte aber der junge man: 
30 üf rihte sich der küene sän. 
Ufem teppech sach der degen wert 
ligen sin harnasch und zwei swert: 
daz eine der wirt im geben hiez, 
246 daz ander was von Gaheviez. 
dö sprach er zim selben sän 
«ouwe durch waz ist diz getän? 
deiswär ich sol mich wäpen drin. 
ich leit in släfe alsölhen pin, 
5 daz mir wachende arbeit 
noch hiute waetlich ist bereit. 
hät dirre wirt urliuges nöt, 
sö leist ich gerne sin gebot 
10 und ir gebot mit triuwen, 

diu disen mantel niuwen 

mir l&Ech durch ir güete. 

wan stüende ir gemüete 

daz si dienst wolde nemn! 

des kunde mich durch si gezemn, 
und doch niht durch ir minne: 
wan min wip de küneginne 

ist an ir libe alse clär, 

oder fürbaz, daz ist wär.» 


er tet alser tuon sol: 

von fuoz üf wäpent er sich wol 
durch strites antwurte, 

zwei swert er umbe gurte. 

zer tür üz gienc der werde degen: 
dä was sin ors an die stegen 
geheftet, schilt unde sper 

lent derbi: daz was sin ger. 

E Parziväl der wigant 

sich des orses underwant, 
mangez er der gadem erlief, 

sö daz er näch den liuten rief. 
nieman er hörte noch ensach: 
ungefüege leit im dran geschach. 
daz het im zorn gereizet. 

er lief da er was erbeizet 

des äbents, dö er komen was. 

dä was erde unde gras 

mit tretenne gerüeret 

untz tou gar zerfüeret. 


al schrinde lief der junge man 
wider ze sime orse sän. 

mit pägenden worten 

saz er drüf. die porten 

vander wit offen sten, 
derdurch üz gröze slä gen: 
niht langer er dö habte, 

vast üf die brükke er drabte. 
ein verborgen knappe'z seil 
zöch, daz der slagebrüken teil 
hetz ors vil näch gevellet nidr. 
Parziväl der sach sich widr: 
dö wolter hän gevräget baz. 


«ir sult varen der sunnen haz, > 
sprach der knappe. «ir sit ein gans. 
möht ir gerüeret hän den flans, 
und het den wirt gevräget! 

30 vil priss iuch hät beträget.» 
Näch den maeren schrei der gast: 
gegenrede im gar gebrast. 
swie vil er näch geriefe, 

248 reht alser gende sliefe 
warp der knappe und sluoc die porten zuo. 
dö was sin scheiden dan ze fruo 
an der flustbaeren zit 
dem der nu zins von freuden git: 

5 diu ist an im verborgen. 
umbe den wurf der sorgen 
wart getoppelt, do er den gräl vant, 
mit sinen ougen, äne hant 
und äne würfels ecke. 

10 ob in nu kumber wecke, 
des was er dä vor niht gewent: 
ern hete sich niht vil gesent. 


Parziväl der huop sich näch 
vast üf die slä dier dä sach. 

15 er däht «die vor mir riten, 
ich wen die hiute striten 
manlich um mins wirtes dinc. 
ruochten sis, sö waere ir rinc 
mit mir niht verkrenket. 

20 dane wurde niht gewenket, 
ich hulfe in an der selben nöt, 
daz ich gediende min bröt 
und ouch diz wünnecliche swert, 
daz mir gap ir herre wert. 

25 ungedient ich daz trage. 

30 si waenent lihte, ich si ein zage.» 
Der valscheite widersaz 
kert üf der huofslege kraz. 
sin scheiden dan daz riwet mich. 
alrerst nu äventiurt ez sich. 

249 
do begunde krenken sich ir spor: 
sich schieden die dä riten vor. 

5 ir sla wart smal, diu & was breit: 

er verlös se gar: daz was im leit. 
maer vriesch dö der junge man, 
dä von er herzenöt gewan. 


do erhörte der degen ellens rich 
einer frouwen stimme jaemerlich. 
ez was dennoch von touwe naz. 
vor im üf einer linden saz 

ein magt, der fuogte ir triwe nöt. 
ein gebalsemt ritter töt 

lent ir zwischenn armen. 

swenz niht wolt erbarmen, 

der si sö sitzen she, 

untriwen ich im jzehe. 


sin ors dö gein ir wante 

der wenic si bekante: 

si was doch siner muomen kint. 

al irdisch triwe was ein wint, 

wan die man an ir libe sach. 
Parziväl si gruozte unde sprach 
«frouwe, mir ist vil leit 

iwer senelichiu arebeit. 

bedurft ir mines dienstes iht, 

in iwerem dienste man mich siht.>»> 
Si danct im üz jämers siten 

und vrägt in wanne er koeme geriten. 
si sprach «ez [ist] widerzeme 

daz iemen an sich neme 

sine reise in dise waste. 

unkundem gaste 

mac hie wol grözer schade geschehn. 
ich hänz gehört und gesehn 

daz hie vil liute ir lip verlurn, 

die werliche'n töt erkurn. 

kert hinnen, ob ir welt genesn. 
saget &, wä sit ir hint gewesn?» 
«dar ist ein mile oder m£r, 

daz ich gesach nie burc sö her 

mit aller slahte richheit. 

in kurzer wile ich dannen reit.» 


si sprach «swer iu getrüwet iht, 
den sult ir gerne triegen niht. 

ir traget doch einen gastes schilt. 
iuch möht des waldes hän bevilt, 
von erbüwenem lande her geritn. 
inre drizec miln wart nie versnitn 
ze keinem büwe holz noch stein: 
wan ein burc diu stet al ein. 

diu ist erden wunsches riche. 
swer die suochet flizecliche, 
leider der envint ir niht. 

vil liute manz doch werben siht. 
ez muoz unwizzende geschehen, 
swer immer sol die burc gesehen. 
Ich wen, h@r, diust iu niht bekant. 
Munsalvzesche ist si genant. 

der bürge wirtes royam, 

Terre de Salvssche ist sin nam. 
ez brähte der alte Tyturel 

an sinen sun. rois Frimutel, 

sus hiez der werde wigant: 
manegen pris erwarp sin hant. 
der lac von einer tjoste töt, 

als im diu minne dar geböt. 

der selbe liez vier werdiu kint. 

bi richeit driu in jämer sint: 

der vierde hät armuot, 

durch got für sünde er daz tuot. 
der selbe heizet Trevrizent. 
Anfortas sin bruoder lent: 

der mac geriten noch gegen 
noch geligen noch gesten. 

der ist üf Munsalvasche wirt: 
ungenäde in niht verbirt.> 


si sprach «hör, waert ir komen dar 
zuo der jaamerlichen schar, 

sö waere dem wirte worden rät 
vil kumbers den er lange hät.» 
der Wäleis zer meide sprach 
«groezlich wunder ich dä sach, 
unt manege frouwen wol getän.» 
bi der stimme erkante si den man. 
Dö sprach sie «du bist Parziväl. 
nu sage et, sehe du den gräl 

unt den wirt freuden lzere? 


la hoeren liebiu mare. 

ob wendet ist sin freise, 

wol dich der saelden reise! 

wan swaz die lüfte hänt beslagen, 
dar ob muostu hoehe tragen: 

dir dienet zam unde wilt, 

ze richeit ist dir wunsch gezilt.» 


5 Parziväl der wigant 
sprach «wä von habt ir mich erkant?» 
sisprach «dä bin ichz diu magt 
diu dir & kumber hät geklagt, 
und diu dir sagte dinen namn. 

10 dune darft dich niht der sippe schamn, 
daz din muoter ist min muome. 
wiplicher kiusche ein bluome 
ist si, geliutert äne tou. 
got lön dir daz dich dö sö rou 

15 min friwent, der mir zer tjost lac töt. 
ich hänn alhie nu prüeve nöt 
die mir got hät an im gegebn, 
daz er niht langer solde lebn. 
er pflac manlicher güete 

20 sin sterben mich dö müete: 
och hän ich sit von tage ze tage 
fürbaz erkennet niwe klage.» 


«öwe war kom din röter munt? 
bistuz Sigüne, diu mir kunt 
25 tet wer ich was, än allen vär? 
30 din reideleht lanc prünez här, 
Des ist din houbet blöz getän. 
zem förest in Brizljän 
sah ich dich dö vil minneclich, 
253 swie du waerest jämers rich. 
du häst verlorn varw unde kraft. 
diner herten geselleschaft 
verdrüzze mich, solt ich die haben: 
wir sulen disen töten man begraben.» 
5 dö natzten d'ougen ir die wät. 
ouch was froun Lüneten rät 
ninder dä bi ir gewesen. 
diu riet ir frouwen «lät genesen 
10 disen man, der den iweren sluoc: 

er mag ergetzen iuch genuoc.» 
Sigüne gerte ergetzens niht, 
als wip die man bi wanke siht, 
manege, der ich wil gedagn. 
hoert m&r Sigünen triwe sagn. 


diu sprach «sol mich iht gevröun, 
daz tuot ein dinc, ob in sin töun 
laezet, den vil trürgen man. 
schiede du helfliche dan, 

sö ist din lip wol prises wert. 

du füerst och umbe dich sin swert: 
bekennestu des swertes segen, 

du maht än angest strites pflegen. 
Sin ecke ligent im rehte: 

von edelem geslehte 

worhtez Trebuchetes hant. 

ein brunne st&t pi Karnant, 

dar näch der künec heizet Lac. 

daz swert gestet ganz einen slac, 
am andern ez zevellet gar: 

wilt duz dan wider bringen dar, 

ez wirt ganz von des wazzers trän. 
du muost des urspringes hän, 
underm velse, @ in beschin der tac. 
der selbe brunne heizet Lac. 

sint diu stücke niht verrert, 

der se reht zein ander k£rt, 

sö se der brunne machet naz, 
ganz unde sterker baz 

wirt im valz und ecke sin 

und vliesent niht diu mäl ir schin. 
daz swert bedarf wol segens wort: 
ich fürht diu habestu läzen dort: 
häts aber din munt gelernet, 

sö wehset unde kernet 

immer saelden kraft bi dir: 

lieber neve, geloube mir, 

sö muoz gar dienen diner hant 
swaz din lip dä wunders vant: 
ouch mahtu tragen schöne 

immer salden kröne 

höhe ob den werden: 

den wunsch üf der erden 


hästu vollecliche: 
niemen ist sö riche, 
der gein dir koste mege hän, 
30 hästu vräge ir reht getän.» 
Er sprach «ich hän gevräget niht.» 
«öwe daz iuch min ouge siht, >» 
sprach diu jamerbaeriu magt, 
255 «sit ir vrägens sit verzagt! 
ir sähet doch sölch wunder gröz: 
daz iuch vrägens dö verdröz! 
aldä ir wärt dem gräle bi; 
manege frouwen valsches vri, 
5 die werden Garschiloyen 
und Repans de schoyen, 
und snidnde silbr und bluotec sper. 
öwe waz wolt ir zuo mir her? 
gun£rter lip, verfluochet man! 
10 ir truogt den eiterwolves zan, 
dä diu galle in der triuwe 
an iu bekleip sö niuwe. 
iuch solt iur wirt erbarmet hän, 
an dem got wunder hät getän, 
15 und het gevräget siner nöt. 
ir lebt, und sit an salden töt.» 


dö sprach er «liebiu niftel min, 
tuo bezzeren willen gein mir schin. 
ich wandel, hän ich iht getän.» 
20 «ir sult wandels sin erlän, >» 
sprach diu maget. «mirst wol bekant, 
ze Munsalvzssche an iu verswant 
ere und riterlicher pris. 
iren vindet nu decheinen wis 
25 decheine geinrede an mir.» 
30 Parziväl sus schiet von ir. 
Daz er vrägens was sö laz, 
do'r bi dem trüregen wirte saz, 
daz rou dö grozzliche 
256 den helt ellens riche. 
durch klage und durch den tac sö heiz 
begunde netzen in der sweiz. 
durch den luft von im er bant 
den helm und fuort in in der hant. 
5 er entstricte die vinteilen sin: 


durch Isers ram was lieht sin schin. 


er kom üf eine niwe sld. 
wandez gienc vor im aldä 
ein ors daz was wol beslagen, 
10 und ein barfuoz pfäret daz muose tragen 
eine frouwen die er sach. 
näch der ze riten im geschach. 
ir pfärt gein kumber was verselt: 
man het im wol durch hüt gezelt 
15 elliu siniu rippe gar. 
als ein harm ez was gevar. 
ein bästin halfter lac dar an. 
unz üf den huof swanc im diu man. 
sin ougen tief, die gruoben wit. 
20 ouch was der frouwen runzit 
vertwälet unde vertrecket, 
durch hunger dicke erwecket. 
ez was dürre als ein zunder. 
sin gen daz was wunder: 
25 wandez reit ein frouwe wert, 
30 diu selten kunrierte pfert. 
Dä lac üf ein gereite, 
smal an alle breite, 
geschelle und bogen verrö&ret, 
257 gröz zadel dran geme£ret. 
der frouwen trürec, niht ze geil, 
ir surzengel was ein seil: 
dem was sie doch ze wol geborn. 
ouch heten die este und etslich dorn 
5 ir hemde zerfüeret: 
swa'z mit zerren was gerüeret, 
dä saher vil der stricke: 
dar unde liehte blicke, 
ir hüt noch wizer denn ein swan. 
10 sine fuorte niht wan knoden an: 
swä die wärn des velles dach, 
in blanker varwe er daz sach: 
daz ander leit von sunnen nöt. 
swiez ie kom, ir munt was röt: 
15 der muose alsölhe varwe tragen, 
man hete fiwer wol drüz geslagen. 
swä man se wolt an riten, 
20 daz was zer blözen siten: 

[nantes iemen vilän, 

der het ir unreht getän:] 

wan si hete wEnc an ir. 

durch iwer zuht geloubet mir, 

si truoc ungedienten haz: 
wiplicher güete se nie vergaz. 
ich saget iu vil armuot: 

war zuo? diz ist als guot. 

doch name ich sölhen blözen lip 
für etslich wol gekleidet wip. 

Dö Parziväl gruoz gein ir sprach, 
an in si erkenneclichen sach. 

er was der schönste übr elliu lant; 
dä von sin schiere het erkant. 

si sagete «ich hän iuch & gesehn. 
dä von ist leide mir geschehn: 
doch müez iu freude unt &re 

got immer geben m£re 

denn ir um mich gedienet hät. 
des ist nu ermer min wät 

denn ir si jungest sähet. 

wert ir niht genähet 

mir an der selben zit, 

sö het ich &re äne strit.» 


dö sprach er «frouwe, merket baz, 
gein wem ir k&ret iwern haz. 
jane wart von mime libe 

iu noch decheinem wibe 

laster nie gem£@ret 

(sö het ich mich gun£ret) 

sit ich den schilt von Erst gewan 
und riters fuore mich versan. 
mirst ander iwer kumber leit.> 
al weinde diu frouwe reit, 

daz si begöz ir brüstelin, 

als sie gedrt solden sin. 

diu stuonden blanc höch sinewel: 
jane wart nie drahsel sö snel 
der si gedrat hete baz. 

swie minneclich diu frouwe saz, 
si muose in doch erbarmen. 

mit henden und mit armen 
begunde si sich decken 


vor Parziväl dem recken. 


Dö sprach er «frouwe, nemt durch got 
üf rehten dienst sunder spot 

an iwern lip min kursit.» 

«herre, waer daz äne strit 

5 daz al min freude laege dran, 
so getörst ichz doch niht grifen an. 
welt ir uns toetens machen vr, 
sö ritet daz i'u verre si. 
doch klagte ich wEnec minen töt, 

10 wan daz ich fürhte ir komts in nöt.» 
«frouwe, wer nam uns ez lebn? 
daz hät uns gotes kraft gegebn: 
ob des gerte ein ganzez her, 
man she mich für uns ze wer.» 

15 si sprach «es gert ein werder degen: 
der hät sich strites sö bewegen, 
iwer sehse koemns in arbeit. 
mirst iwer riten bi mir leit. 
ich was etswenne sin wip: 

20 nune möhte min vertwaälet lip 
des heldes dierne niht gesin: 
sus tuot er gein mir zürnen schin.» 
dö sprach er zuo der frouwen sän 
«wer ist hie mit iwerem man? 

25 wan flühe ich nu durch iwern rät, 

30 daz diuht iuch lihte ein missetät. 
swenne ich fliehen lerne, 
sö stirb ich als gerne.» 


Dö sprach diu blöze herzogin 

260 «er hät hie niemen denne min. 
der tröst ist kranc gein strites sige.» 
niht wan knoden und der rige 
was an der frouwen hemde ganz. 
wiplicher kiusche lobes kranz 

5 truoc si mit armüete: 
si pflac der wären güete 
sö daz der valsch an ir verswant. 
die finteiln er für sich pant, 
gein striter wolde füeren 

10 den helm er mit den snüeren 

15 eben ze sehne ructe. 

innen des daz ors sich pucte, 
gein dem pfärde ez schrien niht vermeit. 
der vor Parziväl dä reit 

und vor der blözen frouwen, 
der erhörtz und wolde schouwen 
wer bi sime wibe rite. 

daz ors warf er mit zornes site 
vaste üz dem stige. 

gein striteclichem wige 

hielt der herzoge Orilus 

gereit zeiner tjost alsus, 

mit rehter manlicher ger, 

von Gaheviez mit eime sper: 
daz was gevärwet genuoc, 
reht als er siniu wäpen truoc. 
Sinen helm worhte Trebuchet. 
sin schilt was ze Dölet 

in Kailetes lande 

geworht dem wigande: 

rant und buckel heten kraft. 
zAlexandrie in heidenschaft 
was geworht ein pfellel guot, 
des der fürste höch gemuot 
truoc kursit und wäpenroc. 

sin decke was ze Tenabroc 
geworht üz ringen herte: 

sin stolzheit in lErte, 

der iserinen decke dach 

was ein pfellel, des man jach 
daz der tiwer waere. 

rich und doch niht swaere 

sine hosen, halsperc, hersnier: 
und in iseriniu schillier 

was gewäpent dirre küene man, 
geworht ze B&älzenän 

in der houbetstat zAnschouwe. 
disiu blöziu frouwe 

fuort im ungelichiu kleit, 

diu dä sö trüric näh im reit: 
dane hete sis niht bezzer state. 
ze Sessün was geslagen sin plate; 
sin ors von Brumbäne 

de Salväsche ah muntäne: 

mit einer tjost rois Lähelin 

bejagetez dä, der bruoder sin. 
Parziväl was ouch bereit: 

sin ors mit walap er reit 

gein Orilus de Lälander. 

üf des schilde vander 

einen trachen als er lebte. 

ein ander trache strebte 

üf sime helme gebunden; 

an den selben stunden 

manec guldin trache kleine 

(mit mangem edelen steine 
muosen die geh£ret sin: 

ir ougen wären rubin) 

üf der decke und ame kursit. 

dä wart genomn der poynder wit 
von den zwein helden unverzagt. 
newederhalp wart widersagt: 

si wärn doch ledec ir triuwe. 
trunzüne starc al niuwe 

von in weten gein den lüften. 
ich wolde mich des güften, 

het ich ein sölhe tjost gesehen 
als mir diz mare hät verjehen. 
dä wart von rabbine geriten, 

ein sölch tjoste niht vermiten: 
froun Jeschüten muot verjach, 
schoener tjost si nie gesach. 

diu hielt da, want ir hende. 

si freuden ellende 

gunde enwederm helde schaden. 
diu ors in sweize muosen baden. 
Priss si bede gerten. 

die blicke von den swerten, 

und fiwer daz von helmen spranc, 
und manec ellenthafter swanc, 
die begunden verre glesten. 

wan dä wären strits die besten 
mit hurte an ein ander kumen, 
ez ge ze schaden odr ze frumen 
den küenen helden maeren. 

swie willec d'ors in waeren, 

dä sı bede üf sazen, 

der sporn si niht vergäzen, 

noch ir swerte lieht gemäl. 

pris gedient hie Parziväl, 
daz er sich alsus weren kan 
wol hundert trachn und eines man. 


ein trache wart vers&ret, 

sine wunden gem£ret, 

der üf Orilus helme lac. 

sö durchliuhtec daz der tac 
vollecliche durch in schein, 

wart drab geslagen manc edel stein. 
daz ergienc zorse und niht ze fuoz. 
froun Jeschüten wart der gruoz 
mit swertes schimphe aldä bejagt, 
mit heldes handen unverzagt. 

mit hurt si dicke ein ander schuben, 
daz die ringe von den knien zestuben, 
swie si waeren iserin. 

ruocht irs, si täten strites schin. 
Ich wil iu sagen des einen zorn. 

daz sin wip wol geborn 

dä vor was genötzogt: 

er was iedoch ir rehter vogt, 

sö daz si schermes wart an in. 

er wände, ir wiplicher sin 

wer gein im verkEret, 

unt daz si gun&ret 

het ir kiusche unde ir pris 

mit einem andern ämis. 

des lasters nam er pflihte. 

ouch ergienc sin gerihte 

über si, daz groezer nöt 

wip nie gedolte äne töt, 

unde än alle ir schulde. 

er möht ir sine hulde 

versagen, swenner wolde: 

nieman daz wenden solde, 

ob [der] man des wibes hät gewalt. 
Parziväl der degen balt 

Oriluses hulde gerte 

froun Jeschüten mit dem swerte. 
des hört ich ie güetliche bitn: 

ez kom dä gar von smeiches sitn. 
mich dunket si hän b&de reht. 

der beidiu krump unde sleht 


geschuof, künner scheiden, 
sö wender daz an beiden, 
deiz äne sterben dä erge. 

30 si tuont doch sus ein ander we. 
Da ergienc diu scharpfe herte. 
iewederr vaste werte 
sinen pris vor dem ander. 

265 duc Orilus de Lälander 
streit näch sime gel£rten site. 
ich waene ie man sö vil gestrite. 
er hete kunst unde kraft: 
des wart er dicke sigehaft 

5 an maneger stat, swiez dä ergienc. 
durch den tröst zuo zim er vienc 
den jungen starken Parziväl. 
der begreif ouch in dö sunder twäl 
unt zucte in üz dem satel sin: 

10 als ein garbe häberin 
vastern under de arme swanc: 
mit im er von dem orse spranc, 
und dructe in über einen ronen. 
dä muose schumpfentiure wonen 

15 der sölher nöt niht was gewent. 
«du garnest daz sich hät versent 
disiu frouwe von dim zorne. 
nu bistu der verlorne, 
dune läzest si din hulde hän.» 

20 «daz enwirt sö gähes niht getän» 
sprach der herzoge Orilus: 

«ich pin noch niht bedwungen sus.» 


Parziväl der werde degen 
druct in an sich, daz bluotes regen 

25 spranc durch die barbiere. 

30 dä wart der fürste schiere 
bedwungen swes man an in warp. 
er tet als der ungerne starp. 

Er sprach ze Parziväle sän 

266 «öwe küene starker man, 
wa gedient ich ie dise nöt 
daz ich vor dir sol ligen töt?» 


«ja läze ich dich vil gerne lebn » 
5 sprach Parziväl, «ob tu wilt gebn 


dirre frouwen dine hulde.» 
«ich entuons niht: ir schulde 
ist gein mir ze groezlich. 
si was werdekeite rich: 
die hät si gar verkrenket 
10 und mich in nöt gesenket. 
ich leiste anders swes du gerst, 
op du mich des lebens werst. 
daz het ich etswenn von gote: 
nu ist din hant des worden bote 
15 daz ichs danke dime prise.» 
sus sprach der fürste wise. 


«min leben kouf ich schöne. 
in zwein landen kröne 
treit gewaldecliche 
20 min bruoder, der ist riche: 
der nim dir swederz du wellest 
daz du mich töt niht vellest. 
ich pin im liep, er loeset mich 
als ich gedinge wider dich. 
25 Dar zuo nim ich min herzentuom 
30 vonddir, din prislicher ruom 
hät werdekeit an mir bezalt. 
nu erläz mich, küener degen balt, 
suone gein disem wibe, 
267 und gebiut mime libe 
anders swaz din Ere sin. 
gein der gun&rten herzogin 
mag ich suone gepflegen niht, 
swaz halt anders mir geschiht.> 


5 Parziväl der höch gemuot 
sprach <«-liute, lant, noch varnde guot, 
der decheinez mac gehelfen dir, 
dune tuost des sicherheit gein mir, 
daz du gein Bertäne varst, 

10 unt die reise niht langer sparst, 
zeiner magt, die blou durch mich 
ein man, gein dem ist min gerich 
äne ir bete niht verkorn. 
du solt der meide wol geborn 

15 sichern und min dienest sagen: 

20 oder wirt alhie erslagen. 


sage Artüse und dem wibe sin, 
in beiden, von mir dienest min, 
daz si min dienst sus letzen, 
[und] die magt ir slege ergetzen. 
dar zuo wil ich schouwen 
in dinen hulden dise frouwen 
mit suone äne väre: 
ode du muost ein bäre 
25 töt hinnen riten, 
30  wiltu michs widerstriten. 
Merc diu wort, unt wis der werke ein wer: 
des gib mir sicherheit alher.> 
dö sprach der herzoge Orilus 
268 zem künege Parziväl alsus. 
«mac niemen dä für niht gegebn, 
sö leist ichz: wande ich wil noch lebn.» 


durch die vorhte von ir man 
frou Jeschüt diu wol getän 
5 stritscheidens gar verzagte: 
ir vindes nöt si klagte. 
Parziväl in üf verliez 
do'r froun Jeschüten suone gehiez. 
der betwungene fürste sprach 
10 «frowe, sit diz durch iuch geschach, 
in strit diu schumpfentiure min, 
wol her, ir sult geküsset sin. 
ich hän vil priss durch iuch verlorn: 
waz denne? ez ist doch verkorn.>» 
15 diu frouwe mit ir blözem vel 
was zem sprunge harte snel 
von dem pfärde üf den wasen. 
swie dez pluot von der nasen 
den munt im hete gemachet röt, 
20 si kust in dö er kus geböt. 
dä wart niht langer dö gebitn, 
si bede und ouch diu frouwe ritn 
für ein klösen in eins velses want. 
eine kefsen Parziväl dä vant: 
25 ein gemälet sper derbi dä lent. 
30 der einsidel hiez Trevrizent. 
Parziväl dö mit triwen fuor: 
er nam daz heiltuom, drüf er swuor. 
269 sus stabter selbe sinen eit. 


er sprach «hän ich werdekeit: 
ich hab se odr enhab ir niht, 
swer mich pime schilde siht, 

der prüevet mich gein riterschaft. 
des namen ordenlichiu kraft, 

5 als uns des schildes ambet sagt, 
hät dicke höhen pris bejagt: 
ez ist ouch noch ein höher name. 
min lip gein werltlicher schame 
immer si gewenket 

10 und al min pris verkrenket. 
dirre worte si mit werken pfant 
min gelücke vor der hashsten hant: 
ich hänz dä für, die treit got. 
nu müeze ich flüsteclichen spot 

15 ze b&den liben immer hän 
von siner kraft, ob missetän 
disiu frouwe habe, dö diz geschach 
daz i'r fürspan von ir brach. 
och fuort ich m@r goldes dan. 

20 ich was ein töre und niht ein man, 
gewahsen niht pi witzen. 

vil weinens, dä bi switzen 
mit jämer dolte vil ir lip. 
sist benamn ein unschuldic wip. 

25 däne scheide ich üz niht m£re: 

30 des si pfant min salde und E£re. 
Ruocht irs, si sol unschuldec sin. 
set, gebt ir widr ir vingerlin. 
ir fürspan wart sö vertän 
daz es min törheit danc sol hän.» 

270 
die gäbe enpfienc der degen guot. 
dö streich er von dem munde'z pluot 
und kuste sines herzen trüt. 
ouch wart verdact ir blöziu hüt. 

5 Orilus der fürste erkant 
stiez dez vingerl wider an ir hant, 
und gap ir an sin kursit: 
die was von richem pfelle, wit, 
mit heldes hant zerhouwen. 

10 ich hän doch selten frouwen 
wäpenroc an gesehen tragn, 

15 die waere in strite alsus zerslagn: 

von ir krie wart ouch nie turnei 
gesamliert noch sper enzwei 
gestochen, swä daz solde sin. 
der guote knappe und Lämbekin 
die tjost zesamne trüegen baz. 
sus wart diu frouwe trürens laz. 


dö sprach der fürste Orilus 

aber ze Parziväle alsus. 

«helt, din unbetwungen eit 

git mir gröz liep und krankez leit. 
ich hän schumpfentiure gedolt, 
diu mir freude hät erholt. 

ja mac mit &ren nu min lip 
ergetzen diz werde wip, 

Daz ich se hulde min verstiez. 

dö ich die süezen eine liez 

waz mohte si, swaz ir geschach? 
dö se aber von diner schoene sprach, 
ich wänd dä waere ein friuntschaft bi. 
nu lön dir got, sist valsches vri. 
ich hän unfuoge an ir getän. 

fürz förest in Brizljän 

reit ich dö in jüven poys.» 
Parziväl diz sper von Troys 

nam und fuortez mit im dan. 

des vergaz der wilde Tauriän, 
Dodines bruoder, dä. 

nu sprechet wie oder wä 

die helde des nahtes megen sin. 
helm unde ir schilde heten pin: 
die sah man gar verhouwen. 
Parziväl zer frouwen 

nam urloup unt zir ämis. 

dö ladete in der fürste wis 

mit im an sine fiwerstat: 

daz half in niht, swie vil ers pat. 


alda schieden die helde sich, 
diu dventiur wert maere mich. 
dö Orilus der fürste erkant 
kom dä er sin poulün vant 
und siner messenie ein teil, 
daz volc was al geliche geil 


30 


272 


10 


15 


20 


25 


30 


273 


10 


daz suone was worden schin 

gein der saeldebernden herzogıin. 
Daz wart niht langer dö gespart, 
Orilus entwäpent wart, 

bluot und räm von im er twuoc. 

er nam die herzoginne kluoc 

und fuorte se an die suonstat 

und hiez bereiten in zwei bat. 

dö lac frou Jeschüte 

al weinde bi ir trüte, 

vor liebe, unt doch vor leide niht, 
als guotem wibe noch geschiht. 
ouch ist genuogen liuten kunt, 
weindiu ougn hänt süezen munt. 
dä von ich mä@r noch sprechen wil. 
gröz liebe ist freude und jämers zil. 
swer von der liebe ir maere 

treit üf den seigaere, 

oberz immer wolde wegn, 

ez enkan niht anderr schanze pflegn. 


da ergienc ein suone, des wen ich. 
dö fuorn si sunder baden sich. 
zwelf cläre juncfrouwen 

man mohte bi ir schouwen: 

die pflägen ir, sit si gewan 

zorn än ir schult von liebem man. 
si hete ie snahtes deckekleit, 

swie blöz si bime tage reit. 

die batten dö mit freuden sie. 
ruochet ir nu hoeren (wie 

Orilus des innen wart) 

äventiur von Artüses vart? 

Sus begund im ein riter sagen. 
«ich sach üf einen plän geslagen 
tüsent poulün oder me£r. 

Artüs der riche künec her, 

der Berteneise herre, 

lit uns hie niht verre 

mit wünnerclicher frouwen schar. 
ungevertes ist ein mile dar. 

da ist ouch von ritern grezzlich schal. 
bi dem Plimizoel ze tal 

ligents an iewederm stade.> 


dö gähte vaste üzem bade 
der herzoge Orilus. 
Jeschüte und er gewurben sus. 


diu senfte süeze wol getän 
gieng ouch üz ir bade sän 
an sin bette: dä wart trürens rät. 
ir lide gedienden bezzer wät 
15 dan si dä vor truoc lange. 
mit nähem umbevange 
behielt ir minne freuden pris, 
der fürstin und des fürsten wis. 
juncfrouwen kleitn ir frouwen sän. 
20 sin harnasch truoc man dar dem man. 
Jeschüten wät man muose lobn. 
vogele gevangen üf dem klobn 
si mit freuden äzen, 
dä se an ir bette säzen. 
25 frou Jeschüte etslichen kus 
30 enpfienc: den gab ir Orilus. 
Dö zöch man der frouwen wert 
starc wol gende ein schoene pfert, 
gesatelt unt gezoumet wol. 
274 man huop si drüf, diu riten sol 
dannen mit ir küenen man. 
sin ors wart gewäpent sän, 
reht als erz gein strite reit. 
sin swert, dä mit ers tages streit, 
5 man vorn an den satel hienc. 
von fuoz üf gewäpent gienc 
Orilus zem orse sin: 
er spranc drüf vor der herzogin. 
Jeschüte und er fuoren dan. 
10 sine mässenie sän 
gein Lälant bat er alle kEren. 
wan ein riter solt in leren 
gein Artüse riten: 
er bat daz volc des biten. 


15 si kömen Artüs sö nähen, 
daz si siniu poulün sähen 
vil nähe ein mile dez wazzer nidr. 
der fürste sant den riter widr, 

20 der in gewiset hete dar: 


frou Jeschüt diu wol gevar 
was sin gesinde, unt niemen m£r. 
der unlöse Artüs niht ze her 
was gegangen, dö ers äbents gaz, 
üf einen plän. umb in dä saz 

25 Diu werde massenie. 

30 Orilus der valsches vrie 
kom an den selben rinc geritn. 
sin helm sin schilt was sö versnitn 
daz niemen dran kös keiniu mäl: 
die slege frumte Parziväl. 

275 
vom orse stuont der küene man: 
frou Jeschüte enpfiengez sän. 
vil junch@rrn dar näher spranc: 
umb in und si was gröz gedranc. 

5 si jäahn «wir suln der orse pflegn.» 
Orilus der werde degn 
leit schildes schirben üfez gras. 
näch ir, durch die er komen was, 
begunder vrägen al zehant. 

10 froun Cunnewären de Lälant 
zeigte man im, wä diu saz. 
ir site man gein prise maz. 


gewäpent er sö nähe gienc. 
der künec, diu küngin, in enpfienc: 
15 er dancte in, böt fianze sän 
siner swester wol getän. 
bi den trachen üfem kursit 
erkande sin wol, wan ein strit: 
si sprach «du bist der bruoder min, 
20 Orilus, od Lähelin. 
ich nim iur dweders sicherheit. 
ir wärt mir b&de ie bereit 
ze dienste als ich iuch gebat: 
mir waere üf den triwen mat, 
25 solt ich gein iu kriegen, 
30 [und] min selber zuht betriegen.» 
Der fürste kniete vor der magt. 
er sprach «du häst al wär gesagt: 
ich pinz din bruoder Orilus. 
276 der röte riter twanc mich sus 
5 daz ich dir sicherheit muoz gebn: 


dä mit erkoufte ich dö min lebn. 
die enphäch: sö wirt hie gar getän 
als ich gein im gelobet hän.» 

do enpfienc si triwe in wize hant 
von im der truoc den serpant, 

unt liez in ledec. dö daz geschach, 
dö stuont er üf unde sprach 


«ich sol und muoz durch triwe klagen. 
10 öwe wer hät dich geslagen? 
dine slege tuont mir nimmer wol: 
wirts zit daz ich die rechen sol, 
ich ginre den, swerz ruochet sehen, 
daz mir gröz leit ist dran geschehen. 
15 ouch hilft mirz klagen der küenste man 
den muoter ie zer werlt gewan: 
der nennet sich der riter röt. 
her künec, frou küngin, er enböt 
iu beiden samt dienest sin, 
20 dar zuo benamn der swester min. 
er bitet sin dienst iuch letzen, 
[und] dise magt ir slege ergetzen. 
och het ichs dö genozzen 
gein dem helde unverdrozzen, 
25 wesser wie si mich bestet 
30 und mir ir leit ze herzen gät.» 
Keie erwarp dö niwen haz, 
von rittern, frouwen, swer dä saz 
ame stade bi dem Plimizeel. 
277 _Gawän und Jofreit fiz Idoel, 
unt des nöt ir habt gehceret &, 
der gevangene künec Clämide, 
und anders manec werder man 
(ir namn ich wol genennen kan, 
5 wan daz ichz niht wil lengen), 
die begunden sich dö mengen. 
ir dienst mit zühten wart gedolt. 
frou Jeschüte wart geholt 
üf ir pfärde, aldä si saz. 
10 der künec Artüs niht vergaz, 
und ouch diu künegin sin wip, 
si enpfiengen Jeschüten lip. 


15 von frouwen dä manc kus geschach. 


Artüs ze Jeschüten sprach 

«iwern vater, den künec von Karnant, 
Lacken, hän ich des erkant, 

daz ich iwern kumber klagte 

sit man mirn zem Ersten sagte. 

ouch sit ir selb sö wol getän, 

20 es solt iuch friwent erläzen hän. 
wan iwer minneclicher blic 
behielt den pris ze Kanedic: 
durch iwer schoene mare 
bleip iu der sparwaere, 

25 Iwer hant er dannen reit. 

30 swie mir von Oriluse leit 
geschahe, in gunde iu trürens niht, 
noch engetuon swa’z geschiht. 
mirst liep daz ir die hulde hät, 

278 unt daz ir frowenliche wät 
tragt näch iwer grözen nöt.» 
si sprach «h£r, daz vergelt iu got: 
dar an ir haehet iwern pris.» 
Jeschüten unt ir dmis 

5 frou Cunnewäre de Lälant 
dannen fuorte sä zehant. 


einhalp an des küneges rinc 
über eins prunnen ursprinc 
stuont ir poulün üf dem plän, 
10 als oben ein trache in sinen klän 
hets ganzen apfels halben teil. 
den trachen zugen vier wintseil, 
reht alser lebendec dä flüge 
untz poulün gein den lüften züge. 
15 dä bi erkandez Orilus: 
wan siniu wäpen wären sus. 
er wart entwäpent drunde. 
sin süeziu swester kunde 
im bieten @re unt gemach. 
20 über al diu messenie sprach, 
des röten riters ellen 
naem den pris zeime gesellen. 


Des jähen se äne rünen. 
Kei bat Kingrünen 
25 Orilus dienn an siner stat. 

er kundez wol, den ers da bat: 
wander hetes vil getän 

vor Clämid& ze Brandigän. 

Kei durch daz sin dienst liez: 
unsaelde ins fürsten swester hiez 
ze sere älünn mit eime stabe: 
durch zuht entweich er diens abe. 
ouch was diu schulde niht verkorn 
von der meide wol geborn. 

doch schuof er spise dar genuoc: 
Kingrünz für Orilusen truoc. 


Cunnewär diu lobes wise 

sneit ir bruoder sine spise 

mit ir blanken linden hant. 

frou Jeschüte von Karnant 

mit wiplichen zühten az. 

Artüs der künec niht vergaz, 

ern koem dä diu zwei säzen 

und friwentlichen äzen. 

dö sprach er «gezt ir übele hie, 
ez enwart iedoch min wille nie. 
irn gesäzt nie über wirtes bröt, 
derz iu mit bezzerem willen böt 
sö gar än wankes väre. 

min frou Cunnewaäre, 

ir sult iurs bruoder hie wol pflegn. 
guote naht geb iu der gotes segn.» 
Artüs fuor släfen dö. 

Orilus wart gebettet sö 

daz sin frou Jeschüte pflac 
geselleclich unz an den tac. 


Buch VI 


Welt ir nu hoern wie Artüs 
von Karidoel üz sime hüs 
und ouch von sime lande schiet, 
280 als im diu messenie riet? 
sus reit er mit den werden 
sins lands und anderr erden, 
diz mzre giht, den ahten tac 
sö daz er suochens pflac 
5 den der sich der riter röt 
nante und im solh &re böt 
daz er in schiet von kumber gröz, 
do er den künec Itheren schöz 
und Clämiden und Kingrün 
10 ouch sande gein den Bertün 
in sinen hof besunder. 
über die tafelrunder 
wolt er in durch gesellekeit 
laden. durch daz er näch im reit, 


15 alsö bescheidenliche: 
beide arme und riche, 
die schildes ambet ane want, 
lobten Artüses hant, 
swä si sahen riterschaft, 
20 daz si durch ir gelübde kraft 
decheine tjost entzxten, 
ez enwzre op si in bx&ten 
daz er se lieze striten. 
er jach «wir müezen riten 
25 in manec lant, daz riters tät 
30 uns wol ze gegenstrite hät: 
Uf gerihtiu sper wir müezen sehn. 
welt ir dan für ein ander schehn, 
als vreche rüden, den meisters hant 
281 abe stroufet ir bant, 
dar zuo hän ich niht willen: 
ich sol den schal gestillen. 
ich hilf iu swa's niht rät mac sin: 
des wartet an daz ellen min.» 


5 dise gelübde habt ir wol vernomn. 

welt ir nu hoeren war si komn 
Parziväl der Wäleis? 

von sn&we was ein niwe leis 

des nahtes vast üf in gesnit. 

ez enwas iedoch niht sn&wes zit, 
istz als ichz vernomen hän. 
Artüs der meienbz&re man, 

swaz man ie von dem gesprach, 
zeinen pfinxten daz geschach, 
odr in des meien bluomenzit. 
waz man im süezes luftes git! 
diz maere ist hie vast undersniten, 
ez parriert sich mit sn@wes siten. 


sine valkenaer von Karidcoel 

riten sabnts zem Plimizcel 

durch peizen, da si schaden kuren. 
ir besten valken si verluren: 

der gähte von in balde 

und stuont die naht ze walde. 
von überkrüphe daz geschach 

daz im was von dem luoder gäch. 
Die naht bi Parziväle er stuont, 

da in b&den was der walt unkuont 
und dä se b&de s£re vrös. 

dö Parziväl den tac erkös, 

im was versnit sins pfades pan: 
vil ungevertes reit er dan 

über ronen und [über] manegen stein. 
der tac ie lanc höher schein. 

ouch begunde liuhten sich der walt, 
wan daz ein rone was gevalt 

üf einem plän, zuo dem er sleich: 
Artüs valke al mite streich; 

dä wol tüsent gense lägen. 

dä wart ein michel gägen. 

mit hurte vlouger under sie, 

der valke, und sluog ir eine hie, 
daz sim harte küme enbrast 
under des gevallen ronen ast. 

an ir höhem fluge wart ir we. 

üz ir wunden üfen sn& 

vieln dri bluotes zäher röt, 

die Parziväle fuogten nöt. 

von sinen triwen daz geschach. 
do er die bluotes zäher sach 

üf dem sn& (der was al wiz), 

dö dähter «wer hät sinen vliz 
gewant an dise varwe clär? 
Cundwier ämürs, sich mac für wär 
disiu varwe dir gelichen. 

mich wil got salden richen, 

Sit ich dir hie gelichez vant. 
geret si diu gotes hant 

und al diu cr&atiure sin. 
Condwir ämürs, hie lit din schin. 
sit der sn& dem bluote wize böt, 
und ez den sn& sus machet röt, 
Cundwir dmürs, 

dem glichet sich din b&a curs: 
des enbistu niht erläzen.» 

des heldes ougen mäzen, 

als ez dort was ergangen, 

zwen zaher an ir wangen, 

den dritten an ir kinne. 

er pflac der wären minne 

gein ir gar äne wenken. 

sus begunder sich verdenken, 
unz daz er unversunnen hielt: 
diu starke minne sin dä wielt, 
sölhe nöt fuogt im sin wip. 
dirre varwe truoc gelichen lip 
von Pelrapeir diu künegin: 

diu zuct im wizzenlichen sin. 


sus hielt er als er sliefe. 

wer dä zuo zim liefe? 
Cunnewären garzün was gesant: 
der solde gegen Lälant. 

der sach an den stunden 

einen helm mit maneger wunden 
und einen schilt gar verhouwen 
in dienste des knappen frouwen. 
Dä hielt gezimiert ein degn, 

als er tjostierns wolde pflegn 
gevart, mit üf gerihtem sper. 
der garzün huop sich wider her. 

het in der knappe erkant enzit, 
er waer von im vil unbeschrit, 
deiz siner frouwen ritter waere. 
als gein einem zhtzre 
schupfterz volc hin üz an in: 

er wolt im werben ungewin. 
sine kurtösie er dran verlös. 

lat sin: sin frouwe was ouch lös. 


sölch was des knappen krie. 

«fia fıa fie, 

fi ir vertänen! 

zelent si Gäwänen 

und ander dise riterschaft 

gein werdeclicher prises kraft, 

und Artüs den Bertün?» 

alsus rief der garzün. 

«tavelrunder ist geschant: 

iu ist durch die snüere alhie gerant.»> 


dä wart von rittern gragzlich schal: 
si begunden vrägen über al, 

ob riterschaft dä waere getän. 

dö vrieschen si daz einec man 

dä hielt zeiner tjost bereit. 
genuogen was gelübde leit, 

die Artüs von in enphienc. 

sö balde, daz er niht engienc, 
Beide lief unde spranc 

Segramors, der ie näch strite ranc. 
swä der vehten wände vinden, 

dä muose man in binden, 

odr er wolt dermite sin. 

ninder ist sö breit der Rin, 

saher stritn am andern stade, 

dä wurde wenec näch dem bade 
getast, ez waer warm oder kalt: 

er viel sus dran, der degen balt. 


snelliche kom der jungelinc 

ze hove an Artüses rinc. 

der werde künec vaste slief. 
Segramors im durch die snüere lief, 
zer poulüns tür dranger in, 

ein declachen zobelin 

zuct er ab in diu lägen 

und süezes släfes pflägen, 

sö daz si muosen wachen 

und sinre unfuoge lachen. 

dö sprach er zuo der niftel sin. 
«Gynover, frouwe künegin, 
unser sippe ist des bekant, 
man weiz wol über manec lant 
daz ich genäden wart an dich. 
nu hilf mir, frouwe, unde sprich 
gein Artüse dinem man, 

daz ich von im müeze hän 

(ein äventiure ist hie bi) 

daz ich zer tjost der Erste si.» 
Artüs ze Segramorse sprach 
«din sicherheit mir des verjach, 
du soltst näch minem willen varn 
unt din unbescheidenheit bewarn. 
wirt hie ein tjost von dir getän, 
dar näch wil manc ander man 
daz ich in läze riten 

und ouch näch prise striten: 

dä mite krenket sich min wer. 
wir nähen Anfortases her, 

daz von Munsalvzsche vert 
untz förest mit strite wert: 

sit wir niht wizzen wä diu stet, 
ze arbeit ez uns lihte erget.» 


Gynover bat Artüsen sö 

des Segramors wart al vrö. 

dö sim die äventiure erwarp, 
wan daz er niht vor liebe starp, 
daz ander was dä gar geschehen. 
ungerne het er dö vergehen 

sins kumenden prises pflihte 
ieman an der geschihte. 


der junge stolze äne bart, 

sin ors und er gewäpent wart. 
üz fuor Segramors roys, 
kalopierende ulter juven poys. 
sin ors übr höhe stüden spranc. 


manc guldin schelle dran erklanc, 
üf der decke und an dem man. 
30 man möht in wol geworfen hän 
zem fasän inz dornach. 
swems ze suochen waere gäch, 
der fünde in bi den schellen: 
die kunden lüte hellen. 
287 
Sus fuor der unbescheiden helt 
zuo dem der minne was verselt. 
wedr ern sluoc dö noch enstach, 
& er widersagen hin zim sprach. 
5 unversunnen hielt dä Parziväl. 
daz fuogten im diu bluotes mäl 
und ouch diu strenge minne, 
diu mir dicke nimt sinne 
unt mir daz herze unsanfte regt. 
10 ach nöt ein wip an mich legt: 
wil si mich alsus twingen 
unt selten hilfe bringen, 
ich sol sis underziehen 
und von ir tröste vliehen. 
15 nu hoeret ouch von jenen beiden, 
umb ir komn und umb ir scheiden. 


Segramors sprach alsö. 
«ir gebäret, hErre, als ir sit vrö 
daz hie ein künec mit volke ligt. 
20 swie unhöhe iuch daz wigt, 
ir müezt im drumbe wandel gebn, 
odr ich verliuse min lebn. 
ir sit üf strit ze nähe geriten. 
doch wil ich iuch durch zuht biten, 
25 ergebet iuch in mine gewalt; 
30 odr ir sit schier von mir bezalt, 
daz iwer vallen rüert den sn&. 
sö tt irz baz mit Eren &.» 


Parziväl durch drö niht sprach: 

288 frou minne im anders kumbers jach. 
durch tjoste bringen warf sin ors 
von im der küene Segramors. 
umbe wande ouch sich dez kastelän, 

5 dä Parziväal der wol getän 


unversunnen üffe saz, 
sö daz erz bluot übermaz. 
sin sehen wart drab gek£ret: 
des wart sin pris gemö£ret. 
do er der zaher niht mer sach, 
frou witze im aber sinnes jach. 
10 
hie kom Segramors roys. 
Parziväl daz sper von Troys, 
daz veste unt daz zxhe, 
von värwen daz wahe, 
15 als erz vor der klüsen vant, 
daz begunder senken mit der hant. 
ein tjost enpfienger durch den schilt: 
sin tjost hin wider wart gezilt, 
daz Segramors der werde degen 
20 satel rümens muose pflegen, 
und daz dez sper doch ganz bestuont, 
dä von im wart gevelle kuont. 
Parziväl reit äne vrägen 
dä die bluotes zäher lägen. 
25 do er die mit den ougen vant, 
30 frou minne stricte in an ir bant. 
weder ern sprach dö sus noch sö: 
wan er schiet von den witzen dö. 


Segramors kastelän 
289 huop sich gein sinem barne sän. 
er muose üf durch ruowen sten, 
ober inder wolde gen. 
sich legent genuoc durch ruowen nidr: 
daz habt ir dicke freischet sidr. 
5 waz ruowe kös er in dem sn@? 
mir tete ein ligen drinne we. 
der schadehafte erwarb ie spot: 
saelden pflihtzer dem half got. 


daz her lac wol sö nähen 
10 daz si Parzivälen sähen 
haben als im was geschehen. 
der minne er muose ir siges jehen, 
diu Salmönen ouch betwanc. 
dä näch was dö niht ze lanc, 
15 & Segramors dort zuo zin gienc. 


swer in hazte od wol enpfienc, 
den was er al geliche holt: 
sus teilter bägens grözen solt. 


er sprach «ir habt des freischet vil, 
20 riterschaft ist topelspil, 
unt daz ein man von tjoste viel. 
ez sinket halt ein mers kiel. 
lat mich nimmer niht gestriten, 
daz er min getorste biten, 
25 ober bekande minen schilt. 
30 des hät mich gar an im bevilt, 
der noch dort üze tjoste gert. 
sin Lip ist ouch wol prises wert.» 


Keye der küene man 
290 brähtz mxre für den künec sän, 
Segramors ware gestochen abe, 
unt dort üze hielt ein strenger knabe, 
der gerte tjoste reht als &. 
er sprach, «he&r, mir tuot immer we&, 
5 sol ers genozzen scheiden hin. 
ob ich iu sö wirdec pin, 
lät mich versuochen wes er ger, 
sit er mit üf gerihtem sper 
dort habt vor iwerm wibe. 
10 nimmer ich belibe 
in iwerem dienste m£&re: 
tavelrunder hät un£re, 
ob manz im niht bezite wert. 
üf unsern pris sin ellen zert. 
15 nu gebt mir strites urloup. 
wer wir alle blint oder toup, 
ir soltz im weren: des waere zit.» 
Artüs erloubte Keien strit. 


gewäpent wart der scheneschalt. 
20 _dö wolder swenden den walt 

mit tjost üf disen kumenden gast. 

der truoc der minne grözen last: 

daz fuogte im sn& unde bluot. 

ez ist sünde, swer im m&r nu tuot. 
25 ouch häts diu minne kranken pris: 
30 _diu stiez üf in ir krefte ris. 

Frou minne, wie tuot ir sö6, 
daz ir den trürgen machet vrö 
mit kurze wernder fröude? 

ir tuot in schiere töude. 


wie stet iu daz, frou minne, 
daz ir manliche sinne 

und herzehaften höhen muot 
alsus enschumpfieren tuot? 
daz smzhe unt daz werde, 

und swaz üf der erde 

gein iu decheines strites pfligt, 
dem habt ir schiere an gesigt. 
wir müezen iuch pi kreften län 
mit rehter wärheit sunder wän. 


frou minne, ir habt ein Ere, 

und wenc decheine m£re. 

frou liebe iu git geselleschaft: 
anders weer vil dürkel iwer kraft. 


frou minne, ir pflegt untriuwen 
mit alten siten niuwen. 

ir zucket manegem wibe ir pris, 
unt rät in sippiu ämis. 

und daz manec herre an sinem man 
von iwerr kraft hät missetän, 

unt der friunt an sime gesellen 
(iwer site kan sich hellen), 

unt der man an sime herren. 

frou minne, iu solte werren 

daz ir den lip der gir verwent, 
dar umbe sich diu sele sent. 

Frou minne, sit ir habt gewalt, 
daz ir die jugent sus machet alt, 
dar man doch zelt vil kurziu jar, 
iwer werc sint hälscharlicher var. 
disiu rede enzame keinem man, 
wan der nie tröst von iu gewan. 
het ir mir geholfen baz, 

min lop waer gein iu niht sö laz. 
ir habt mir mangel vor gezilt 

und miner ougen ecke alsö verspilt 
daz ich iu niht getrüwen mac. 

min nöt iuch ie vil ringe wac. 

doch sit ir mir ze wol geborn, 

daz gein iu min kranker zorn 
immer solde bringen wort. 

iwer druc hät sö strengen ort, 

ir ladet üf herze swaeren soum. 
her Heinrich von Veldeke sinen boum 
mit kunst gein iwerm arde maz: 
het er uns dö bescheiden baz 

wie man iuch süle behalten! 

er hät her dan gespalten 

wie man iuch sol erwerben. 

von tumpheit muoz verderben 
maneges tören höher funt. 

was od wirt mir daz noch kunt, 
daz wize ich iu, frou minne. 

ir sit slöz ob dem sinne. 

ezen hilfet gein iu schilt noch swert, 
snell ors, höch purc mit türnen wert: 
ir sit gewaldec ob der wer. 

bede üf erde unt in dem mer 

waz entrinnet iwerm kriege, 

ez flieze oder fliege? 

Frou minne, ir tätet ouch gewalt, 
dö Parzival der degen balt 

durch iuch von sinen witzen schiet, 
als im sin triwe dö geriet. 

daz werde süeze cläre wip 

sand iuch ze boten an sinen lip, 
diu künegin von Pelrapeire. 
Kardeiz fiz Tampenteire, 

ir bruoder, nämt ir och sin lebn. 
sol man iu sölhe zinse gebn, 

wol mich daz ich von iu niht hän, 
iren wolt mir bezzer senfte län. 


ich hän geredet unser aller wort: 
nu hoert ouch wiez ergienge dort. 


Keie der ellens riche 

kom gewäpent riterliche 
üz, alser strites gerte: 
ouch waene in strites werte 
des künec Gahmuretes kint. 

swä twingende frouwen sint, 

die sulen im heiles wünschen nuo: 
wande in bräht ein wip dar zuo 
daz minne witze von im spielt. 

Keie siner tjost enthielt, 

unz er zem Wäleise sprach 

«herre, sit iu sus geschach, 

Daz ir den künec gelastert hät, 
welt ir mir volgen, so ist min rät 
unt dunct mich iwer bestez heil, 
nemt iuch selben an ein brackenseil 
unt lät iuch für in ziehen. 

iren megt mir niht enpfliehen, 

ich bringe iuch doch betwungen dar: 
sö nimt man iwer unsanfte war.» 


den Wäleis twanc der minnen kraft 
swigens. Keie sinen schaft 

üf zöch und frumt im einen swanc 
anz houbet, daz der helm erklanc. 
dö sprach er «du muost wachen. 
äne linlachen 

wirt dir din släfen hie benant: 

ez zilt al anders hie min hant: 

üf den sn& du wirst geleit. 

der den sac von der müle treit, 
wolt man in sö bliuwen, 

in möhte lazheit riuwen.» 


frou minne, hie seht ir zuo: 

ich wen manz iu ze laster tuo: 
wan ein gebür spraeche sän, 
mime herrn si diz getän. 

er klagt ouch, möhter sprechen. 
frou minne, lät sich rechen 

den werden Wiäleise: 

wan liez in iwer vreise 

unt iwer strenge unsüezer last, 
ich ween sich werte dirre gast. 
Keie hurte vaste an in 

unt drang imz ors alumbe hin, 
unz daz der Wäleis übersach 
sin süeze sürez ungemach, 
sines wibes glichen schin, 

von Pelrapeir der künegin: 

ich meine den geparrierten sn&. 
dö kom aber frou witze als &, 
diu im den sin her wider gap. 
Keie ez ors liez in den walap: 
der kom durch tjostieren her. 
von rabin sancten si diu sper. 


Keie sine tjoste brähte, 

als im der ougen mez gedähte, 
durchs Wäleis schilt ein venster wit. 
im wart vergolten dirre strit. 

Keie Artüs schenescalt 

ze gegentjoste wart gevalt 

übern ronen dä diu gans entran, 

sö daz dez ors unt der man 

liten beidiu samt nöt: 

der man wart wunt, dez ors lac töt. 
zwischen satelbogen und eime stein 
Keyn zeswer arm und winster bein 
zebrach von disem gevelle: 
surzengel, satel, geschelle 

von dirre hurte gar zebrast. 

sus galt zwei bliwen der gast: 

daz eine leit ein maget durch in, 
mit dem andern muoser selbe sin. 
Parziväl der valscheitswant, 

sin triwe in lErte daz er vant 
snewec bluotes zäher dri, 

die in vor witzen machten vri. 

sine gedanke umben gräl 

unt der küngin glichiu mäl, 
iewederz was ein strengiu nöt: 

an im wac für der minnen löt. 
trüren unde minne 

brichet zzhe sinne. 

sol diz äventiure sin? 

si möhten b&de heizen pin. 


küene liute solten Keien nöt 
klagen: sin manheit im geböt 
genendecliche an manegen strit. 
man saget in manegen landen wit 
daz Keie Artüs scheneschalt 


mit siten waere ein ribbalt: 

des sagent in miniu maere blöz: 
er was der werdekeit genöz. 
swie kleine ich des die volge hän, 
getriwe und ellenthaft ein man 
was Keie: des giht min munt. 

20 ich tuon ouch m£re von im kunt. 
Artüses hof was ein zil, 
dar kom vremder liute vil, 
die werden unt die sm&hen, 
mit siten die when, 

25 Swelher partierens pflac, 

30 der selbe Keien ringe wac: 
an swem diu kurtösie 
unt diu werde cumpänie 
lac, den kunder &ren, 
sin dienst gein im kären. 

297 
ich gihe von im der mare, 
er was ein merkzaere. 
er tet vil rühes willen schin 
ze scherme dem h£rren sin: 

5 partierre und valsche diet, 
von den werden er die schiet: 
er was ir fuore ein strenger hagel, 
noch scherpfer dan der bin ir zagel. 
seht, die verk&rten Keien pris. 

10 der was manlicher triwen wis: 
vil hazzes er von in gewan. 
von Dürgen fürste Herman, 
etslich din ingesinde ich maz, 
daz üzgesinde hieze baz. 

15 dir waere och eines Keien nöt, 
sit wäriu milte dir geböt 
sö manecvalten anehanc, 
etswä sm&hlich gedranc 
unt etswä werdez dringen. 

20 des muoz här Walther singen 
«guoten tac, baes unde guot.>» 
swä man solhen sanc nu tuot, 
des sint die valschen g£ret. 

Kei hets in niht gel£ret, 
25 noch hr Heinrich von Rispach. 
30 hoert wunders m£r, waz dort geschach 

Uf dem Plimizceles plän. 

Keie wart geholt sän, 

in Artüs poulün getragen. 

sine friunt begunden in dä klagen, 
vil frouwen unde manec man. 

dö kom ouch min här Gawän 

über in, dä Keie lac. 

er sprach «öwe uns&lic tac, 

daz disiu tjost ie wart getän, 

dä von ich friunt verloren hän.» 

er klagt in senliche. 

Keie der zornes riche 

sprach «h£rre, erbarmet iuch min lıp? 
sus solten klagen altiu wip. 

ir sit mins herren swester suon: 
möht ich iu dienst nu getuon, 

als iwer wille gerte 

dö mich got der lide werte! 

sone hät min hant daz niht vermiten, 
sine habe vil durch iuch gestriten: 
ich tete ouch noch, unt solt ez sin. 
nune klagt nim£r, lät mir den pin. 
iwer oeheim, der künec her, 
gewinnet nimmer sölhen Keien m£r. 
ir sit mir räch ze wol geborn: 

het ab ir ein vinger dort verlorn, 

dä wägte ich gegen min houbet. 
seht ob ir mirz geloubet. 


kert iuch niht an min hetzen. 

er kan unsanfte letzen, 

der noch dort üze unflühtec habt: 
weder ern schüftet noch endrabt. 
Och enist hie ninder frouwen här 
weder sö mürwe noch sö clär, 

ez enware doch ein veste bant 
ze wern strites iwer hant. 

swelch man tuot solhe diemuot schin, 
der Eret ouch die muoter sin: 
vaterhalb solter ellen hän. 

kert muoterhalp, her Gäwän: 

sö wert ir swertes blicke bleich 
und manlicher herte weich.» 


sus was der wol gelobte man 
gerant zer blözen siten an 

mit rede: er kunde ir gelten niht, 
als wol gezogenem man geschiht, 
dem scham versliuzet sinen munt, 
daz dem verschamten ist unkunt. 


15 Gawän ze Keien sprach 
«swä man sluog oder stach, 
swaz des gein mir ist geschehn, 
swer mine varwe wolde spehn, 
diu waene ich ie erbliche 

20 von slage odr von stiche. 
du zürnest mit mir äne nöt: 
ich pin der dir ie dienst pöt.» 
üzem poulün gienc her Gäwän, 
sin ors hiez er bringen sän: 

25 sunder swert und äne sporn 

30 saz drüf der degen wol geborn. 
Er kert üz da er den Wäleis vant, 
des witze was der minnen pfant. 
er truoc dri tjoste durch den schilt, 

300 mit heldes handen dar gezilt: 
ouch het in Orilus versniten. 
sus kom Gäwän zuo zim geriten, 
sunder kalopieren 
unt äne punieren: 

5 er wolde güetliche ersehen, 
von wem der strit dä waere geschehen. 
dö sprach er grüezenliche dar 
ze Parziväl, dies kleine war 
nam. daz muose et alsö sin: 

10 dä tet frou minne ir ellen schin 
an dem den Herzeloyde bar. 
ungezaltiu sippe in gar 
schiet von den witzen sine, 
unde üf gerbete pine 

15 von vater und von muoter art. 
der Wäleis weEnec innen wart, 
waz mins hern Gäwänes munt 
mit worten im dä taete kunt. 


dö sprach des künec Lötes suon 
20 «herre, ir welt gewalt nu tuon, 

sit ir mir grüezen widersagt. 

ine bin doch niht sö gar verzagt, 
ine bringz an ander vräge. 

ir habet man und mäge 

unt den künec selbe enteret, 
unser laster hie gemö£ret. 

Des erwirbe ich iu die hulde, 

daz der künec lat die schulde, 
welt ir näch mime räte lebn, 
geselleschaft mir für in gebn.» 


des künec Gahmuretes kint, 
dröwen und vl&hn was im ein wint. 
der tavelrunder höhster pris 
Gawän was solher noete al wis: 
er het se unsanfte erkant, 

do er mit dem mezer durh die hant 
stach: des twang in minnen kraft 
unt wert wiplich geselleschaft. 
in schiet von töde ein künegin, 
dö der küene Lähelin 

mit einer tjoste riche 

in twanc sö vollecliche. 

diu senfte süeze wol gevar 

ze pfande sazt ir houbet dar, 
roin Ingüse de Bahtarliez: 

alsus diu getriwe hiez. 

dö dähte min her Gawän 

«waz op diu minne disen man 
twinget als si mich dö twanc, 
und sin getriulich gedanc 

der minne muoz ir siges jehen?» 
er marcte des Wäleises sehen, 
war stüenden im diu ougen sin. 
ein failen tuoches von Sürin, 
gefurriert mit gelwem zindäl, 

die swanger über diu bluotes mäl. 
Dö diu faile wart der zaher dach, 
sö daz ir Parziväl niht sach, 

im gap her wider witze sin 

von Pelrapeir diu künegin: 

diu behielt iedoch sin herze dort. 
nu ruochet hoeren siniu wort. 

er sprach «öwe frowe unde wip, 
wer hät benomn mir dinen lip? 
erwarp mit riterschaft min hant 

din werde minn, krön unde ein lant? 
bin ichz der dich von Clämide 

löste? ich vant ach unde we, 

und siufzec manec herze frebel 

in diner helfe. ougen nebel 

hät dich bi liehter sunnen hie 

mir benomn, jan weiz ich wie.» 


er sprach «öwe war kom min sper, 
daz ich mit mir brähte her?» 

dö sprach min her Gawän 

«herre, ez ist mit tjost vertän.» 
«gein wem?» sprach der degen wert. 
«irn habt hie schilt noch dez swert: 
waz möht ich priss an iu bejagen? 
doch muoz ich iwer spotten tragen: 
ir biet mirz lihte her näch paz. 
etswenne ich ouch vor tjost gesaz. 
vinde ich nimmer an iu strit, 

doch sint diu lant wol sö wit, 

ich mac dä pris und arbeit holen, 
beidiu freude und angest dolen.» 
Min her Gawän dö sprach 

«swaz hie mit rede gein iu geschach, 
diu ist lüter unde minnerclich, 

und niht mit staeter trüebe rich. 

ich ger als ichz gedienen wil. 

hie lit ein künec und riter vil 

und manec frouwe wol gevar: 
geselleschaft gib ich iu dar, 

lät ir mich mit iu riten. 

da bewar ich iuch vor striten.» 
«iwer genäde, h£rre: ir sprechet wol, 
daz ich vil gerne dienen sol. 

sit ir cumpänle bietet mir, 

nu wer ist iur herre oder ir?» 


«ich heize herre einen man 
von dem ich manec urbor hän. 
ein teil ich der benenne hie. 

er was gein mir des willen ie 

daz er mirz riterliche böt. 

sine swester het der künec Löt, 
diu mich zer werlde brähte. 
swes got an mir gedähte, 

daz biutet dienst siner hant. 

der künec Artüs ist er genant. 
min nam ist ouch vil unverholn, 
an allen steten unverstoln: 

liute die mich erkennent, 

Gawän mich die nennent. 

iu dient min lip und der name, 
welt irz k&ren mir von schame.» 
Dö sprach er «bistuz Gäwän? 
wie kranken pris ich des hän, 

op du mirz wol erbiutes hie! 

ich hörte von dir sprechen ie, 

du erbütesz allen liuten wol. 

din dienst ich doch enpfähen sol 
niwan üf gegendienstes gelt. 

nu sage mir, wes sint diu gezelt, 
der dort ist manegez üf geslagn? 
lit Artüs dä, sö muoz ich klagn 
daz ich in niht mit &ren min 
mac gesehen, noch die künegin. 
ich sol rechen & ein bliuwen, 

dä von ich sit mit riuwen 

fuor, von solhen sachen. 

ein werdiu magt mir lachen 

böt: die blou der scheneschalt 
durch mich, daz von ir reis der walt.> 


«unsanfte ist daz gerochen, » 

sprach Gäwän: «imst zebrochen 

der zeswe arm untz winster bein, 

rit her, schouw ors und ouch den stein. 
hie ligent ouch trunzüne üf dem sn& 
dins spers, näch dem du vrägtest &.» 
dö Parziväl die wärheit sach, 

dö vrägter fürbaz unde sprach 

«diz läze ich an dich, Gäwän, 

op daz si der selbe man 

der mir hät laster vor gezilt: 

sö rit ich mit dir swar du wilt.» 

«Ine wil gein dir niht liegens pflegn, > 

sprach Gäwän. «hiest von tjost gelegn 
Segramors ein strites helt, 

des tät gein prise ie was erwelt. 

du taetz & Keie wart gevalt: 

an in b&den hästu pris bezalt.» 


si riten mit ein ander dan, 

der Waäleis unt Gäwän. 

vil volkes zorse unt ze fuoz 

dort inne böt in werden gruoz, 
Gäwäne und dem riter röt, 

wande in ir zuht daz geböt. 
Gäwän k&rt da er sin poulün vant. 
froun Cunnewären de Lälant 

ir snüere unz an die sine gienc: 
diu wart vrö, mit freude enpfienc 
diu magt ir riter, der si rach 

daz ir von Keien & geschach. 
sinam ir bruoder an die hant, 

unt froun Jeschüten von Karnant: 
sus sach si komen Parziväl. 

der was gevar durch isers mäl 
als touwege rösen dar gevlogen. 
im was sin harnasch ab gezogen. 
er spranc üf, do er die frouwen sach: 
nu hoert wie Cunnewäre sprach. 
«Got alrest, dar näch mir, 

west willekomen, sit daz ir 

belibt bi manlichen siten. 

ich hete lachen gar vermiten, 

unz iuch min herze erkande, 

dö mich an freuden pfande 

Keie, der mich dö sö sluoc. 

daz habt gerochen ir genuoc. 

ich kust iuch, waere ich kusses wert.» 
«des het ich hiute san gegert, >» 
sprach Parziväl, «getorst ich sö: 
wand ich pin iwers enpfähens vrö.» 


si kust in unde sazt in nider. 
eine juncfrowen si sande wider 
und hiez ir bringen richiu kleit. 
diu wärn gesniten al gereit 

üz pfelle von Ninnive: 

si solde der künec Clämide, 

ir gevangen, hän getragen. 

diu magt si brähte und begunde klagen, 
der mantel ware äne snuor. 
Cunnewäre sus gefuor, 

von blanker site ein snüerelin 

si zucte und zöhez im dar in. 
mit urloube er sich dö twuoc, 
den räm von im: der junge truoc 
bi rötem munde liehtez vel. 
gekleidet wart der degen snel: 
dö was er fier unde clär. 

swer in sach, der jach für wär, 
er waere gebluomt für alle man. 
diz lop sin varwe muose hän. 


Parziväl stuont wol sin wät. 
einen grüenen smärät 

spien sim für sin houbtloch. 
Cunnewär gap im mä&r dennoch, 
einen tiweren gürtel fier. 

mit edelen steinen manec tier 
muose üzen üf dem borten sin: 
diu rinke was ein rubin. 

wie was der junge äne bart 
geschicket, do er gegürtet wart? 
diz maere giht, wol genuoc. 

daz volc im holdez herze truoc: 
swer in sach, man oder wip, 
die heten wert sinen lip. 


der künec messe het gehört: 
man sach Artüsen komen dort 
mit der tavelrunder diet, 

der neheiner valscheit nie geriet. 
die heten alle & vernomn, 

der röte riter waere komn 

in Gäwänes poulün. 

dar kom Artüs der Bertün. 


der zerblüwen Antanor 

spranc dem künege allez vor, 

unz er den Wäleis ersach. 

den vrägter «sit irz der mich rach, 

und Cunnewären de Lälant? 

vil prises giht man iwerre hant. 
Keie hät verpfendet: 

sin dröun ist nu gelendet. 

ich fürhte wEnec sinen swanc: 
der zeswe arm ist im ze kranc.» 
Dö truoc der junge Parziväl 

äne flügel engels mäl 

sus geblüet üf der erden. 

Artüs mit den werden 

enpfieng in minnecliche. 

guots willen wären riche 

alle dien gesähen dä. 

ir herzen volge sprächen jd, 

gein sime lobe sprach niemen nein: 
sö rehte minneclicher schein. 


Artüs sprach zem Wiäleis sän 

«ir habt mir lieb und leit getän: 
doch habt ir mir der @re 

bräht unt gesendet m£re 

denne ich ir ie von manne enpfienc. 
da engein min dienst noch kleine gienc, 
het ir priss nimer getän, 

wan daz diu herzogin sol hän, 
frou Jeschüt, die hulde. 

ouch weere iu Keien schulde 
gewandelt ungerochen, 

het ich iuch & gesprochen.» 

Artüs saget im wes er bat, 

war umbe er an die selben stat 
und ouch m&r landes was geritn. 
si begunden in dö alle bitn 

daz er gelobte sunder 

den von der tavelrunder 

sin riterlich gesellekeit. 

im was ir bete niht ze leit: 

Ouch moht ers sin von schulden vrö. 
Parziväl si werte dö. 


nu rätet, hoeret unde jeht, 

ob tavelrunder meg ir reht 

des tages behalden. wande ir pflac 
Artüs, bi dem ein site lac: 


nehein riter vor im az 

des tages swenn äventiure vergaz 
daz si sinen hof vermeit. 

im ist dventiure nu bereit: 

daz lop muoz tavelrunder hän. 
swie si waer ze Nantes län, 

man sprach ir reht üf bluomen velt: 

10 dane irte stüde noch gezelt. 
der künec Artüs daz geböt 
zeren dem riter röt: 
sus nam sin werdekeit da lön. 
ein pfelle von Acratön, 

15 üz heidenschefte verre bräht, 
wart zeime zil aldä gedäht, 
niht breit, sinewel gesniten, 
al näch tavelrunder siten; 
wande in ir zuht des verjach: 

20 näch gegenstuol dä niemen sprach, 
diu gesitz wärn al geliche h£r. 
der künec Artüs geböt in mer 
daz man werde ritr und werde frouwen 
an dem ringe müese schouwen. 

25 die man dä gein prise maz, 

30 magt wib und man ze hove dö az. 
Dö kom frou Gynover dar 
mit maneger frouwen lieht gevar; 
mit ir manc edel fürstin: 

310 die truogen minneclichen schin. 
ouch was der rinc genomn sö wit 
daz äne gedrenge und äne strit 
manc frouwe bi ir ämis saz. 
Artüs der valsches laz 

5 bräht den Wäleis an der hant. 
frou Cunnewäre de Lälant 
gieng im anderthalben bi: 
diu was dö trürens worden vri. 
Artüs an den Wäleis sach; 

10 nu sult ir hoeren wie er sprach. 
«ich wil iweren clären lip 
lazen küssen min [altez] wip. 
des endorft ir doch hie niemen bitn, 
sit ir von Pelrapeire geritn: 

15 wan da ist des kusses höhstez zil. 

20 eins dinges ich iuch biten wil: 


kom ich imer in iwer hüs, 
gelt disen kus,» sprach Artüs. 
«ich tuon swes ir mich bitet, dä,» 
sprach der Wäleis, «unde ouch anderswäd.» 
ein lützel gein im si dö gienc, 
diu küngin in mit kusse enpfienc. 
«nu verkiuse ich hie mit triwen, > 
sprach si, «daz ir mich mit riwen 
25 liezt: die het ir mir gegebn, 
30 dö ir rois Ither nämt sin lebn.» 
Von der suone wurden naz 
der küngin ougen umbe daz, 
wan Ithärs töt tet wiben we. 
311 man sazte den künec Clämide 
anz uover zuo dem Plimizeel: 
bi dem saz Jofreit fız Ideel. 
zwischen Clämid& und Gäwän 
der Waleis sitzen muose hän. 
5 als mir diu äventiure maz, 
an disem ringe niemen saz, 
der muoter brust ie gesouc, 
des werdekeit sö lützel trouc. 
wan kraft mit jugende wol gevar 
10 der Waleis mit im brähte dar. 
swer in ze rehte wolde spehn, 
sö hät sich manec frouwe ersehn 
in trüeberm glase dan war sin munt. 
ich tuon iu vonme velle kunt 
15 an dem kinne und an den wangen: 
sin varwe zeiner zangen 
waer guot: si möhte state habn, 
diu den zwivel wol hin dan kan schabn. 
ich meine wip die wenkent 
20 und ir vriuntschaft überdenkent. 
sin glast was wibes state ein bant: 
ir zwivel gar gein im verswant. 
ir sehen in mit triwe enpfienc: 
durch diu ougen in ir herze er gienc. 


25 Man und wip im wären holt. 
30 sus het er werdekeit gedolt, 

unz üf daz siufzebaere zil. 

hie kom von der ich sprechen wil, 
312 ein magt gein triwen wol gelobt, 


wan daz ir zuht was vertobt. 
ir mzere tet vil liuten leit. 
nu hoert wie diu juncfrouwe reit. 
ein mül höch als ein kastelän, 
val, und dennoch sus getän, 

5 nassnitec unt verbrant, 
als ungerschiu marc erkant. 
ir zoum und ir gereite 
was geworht mit arbeite, 
tiwer unde riche. 

10 ir mül gienc vollecliche. 
si was niht frouwenlich gevar. 
we waz solt ir komen dar? 
si kom iedoch: daz muose et sin. 
Artüs her si brähte pin. 


15 der meide ir kunst des verjach, 
alle spräche si wol sprach, 
latin, heidensch, franzoys. 
si was der witze kurtoys, 
dialetike und j&ometri: 

20 ir wären ouch die liste bi 
von astronomie. 
si hiez Cundrie: 
surziere was ir zuoname; 
in dem munde niht diu lame: 

25 wand er geredet ir genuoc. 

30 vil höher freude se nider sluoc. 
Diu maget witze riche 
was gevar den ungliche 
die man dä heizet b&ä schent. 

313 ein brütlachen von Gent, 
noch pläwer denne ein läsür, 
het an geleit der freuden schür: 
daz was ein kappe wol gesniten 
al näch der Franzoyser siten: 

5 drunde an ir lib was pfelle guot. 
von Lunders ein pfawin huot, 
gefurriert mit einem blialt 
(der huot was niwe, diu snuor niht alt), 
der hieng ir an dem rücke. 

10 ir maere was ein brücke: 
über freude ez jämer truoc. 

15 si zuct in schimpfes dä genuoc. 


über den huot ein zopf ir swanc 
unz üf den mül: der was sö lanc, 
swarz, herte und niht ze clär, 
linde als eins swines rückehär. 
si was genaset als ein hunt: 
zwen ebers zene ir für den munt 
giengen wol spannen lanc. 
20 ietweder wintprä sich dranc 
mit zöpfen für die härsnuor. 
min zuht durch wärheit missefuor, 
daz ich sus muoz von frouwen sagen: 
kein andriu darf ez von mir klagen. 
25 Cundri truoc ören als ein ber, 
30 niht näch friundes minne ger: 
Rüch was ir antlütze erkant. 
ein geisel fuorte se in der hant: 
dem wärn die swenkel sidin 
314 _unt der stil ein rubbin. 
gevar als eines affen hüt 
truoc hende diz gabe trüt. 
die nagele wären niht ze lieht; 
wan mir diu äventiure gieht, 
5 si stüenden als eins lewen klän. 
näch ir minn was selten tjost getän. 


sus kom geriten in den rinc 

trürens urhap, freuden twinc. 

si kerte aldä se den wirt vant. 
10 frou Cunnewäre de Lälant 

az mit Artüse: 

de küngin von Janfüse 

mit froun Ginoveren az. 

Artüs der künec schöne saz. 
15 Cundri hielt für den Bertenoys, 

si sprach hin zim en franzoys: 

ob ichz iu tiuschen sagen sol, 

mir tuont ir mare niht ze wol. 


«fil li roy Utpandragün, 

20 dich selbn und manegen Bertün 
hät din gewerp alhie geschant. 
die besten über elliu lant 

25 s&zen hie mit werdekeit, 

wan daz ein galle ir pris versneit. 
tavelrunder ist entnihtet: 

der valsch hät dran gepflihtet. 
Künc Artüs, du stüent ze lobe 
höhe dinn genözen obe: 

din stignder pris nu sinket, 

din snelliu wirde hinket, 

din höhez lop sich neiget, 

din pris hät valsch erzeiget. 
tavelrunder prises kraft 

hät erlemt ein geselleschaft 

die drüber gap her Parziväl, 

der ouch dort treit diu riters mäl. 
ir nennet in den ritter röt, 

näch dem der lac vor Nantes töt: 
unglich ir zweier leben was; 

wan munt von riter nie gelas, 

der pflaag sö ganzer werdekeit.» 
vome künge se für den Waleis reit, 


si sprach «ir tuot mir site buoz, 
daz ich versage minen gruoz 
Artüse unt [der] messnie sin. 
gun£rt si iwer liehter schin 

und iwer manlichen lide. 

het ich suone oder vride, 

diu wzern iu beidiu tiure. 

ich dunke iuch ungehiure, 

und bin gehiurer doch dann ir. 
her Parziväl, wan sagt ir mir 
unt bescheidt mich einer maere, 
dö der trürge vischaere 

saz äne freude und äne tröst, 
war umb irn niht siufzens hät erlöst. 
Er truog iu für den jämers last. 
ir vil ungetriwer gast! 

sin nöt iuch solt erbarmet hän. 
daz iu der munt noch werde wan, 
ich mein der zungen drinne, 

als iuz herze ist rehter sinne! 
gein der helle ir sit benant 

ze himele vor der höhsten hant: 
als sit ir üf der erden, 
versinnent sich die werden. 

ir heiles pan, ir saelden fluoch, 

des ganzen prises reht unruoch! 

ir sit manlicher @ren schiech, 

und an der werdekeit sö siech, 
kein arzet mag iuch des ernern. 
ich wil üf iwerem houbte swern, 
git mir iemen des den eit, 

daz groezer valsch nie wart bereit 
necheinem alsö schaenem man. 

ir vederangl, ir nätern zan! 

iu gap iedoch der wirt ein swert, 
des iwer wirde wart nie wert: 

da erwarb iu swigen sünden zil. 

ir sit der hellehirten spil. 

gun£rter lip, her Parziväl! 

ir säht ouch für iuch tragen den gräl, 
und snidnde silbr und bluotic sper. 
ir freuden letze, ir trürens wer! 


waer ze Munsalvssche iu vrägen mite, 
in heidenschaft ze Tabronite 

Diu stat hät erden wunsches solt: 
hie het iu vrägen mär erholt. 

jenes landes künegin 

Feirefiz Anschevin 

mit herter riterschefte erwarp, 

an dem diu manheit niht verdarp, 
die iwer b&der vater truoc. 

iwer bruoder wunders pfligt genuoc: 
ja ist beidiu swarz unde blanc 

der küngin sun von Zazamanc. 


nu denke ich ave an Gahmureten, 
des herze ie valsches was erjeten. 
von Anschouwe iwer vater hiez, 
der iu ander erbe liez 

denn als ir habt geworben. 

an prise ir sit verdorben. 

het iwer muotr ie missetän, 

sö solt ichz dä für gerne hän, 

ir möht sin sun niht gesin. 

nein, si lErte ir triwe pin: 
geloubet von ir guoter mare, 
unt daz iwer vater waere 


manlicher triwe wise 
unt witvengec höher prise. 
er kunde wol mit schallen. 
gröz herze und kleine gallen, 
dar ob was sin brust ein dach. 
er was riuse und vengec vach: 
25 sin manlichez ellen 
30 kund den pris wol gestellen. 
Nu ist iwer pris ze valsche komn. 
öwe daz ie wart vernomn 
von mir, daz Herzeloyden barn 
an prise hät sus missevarn!» 
318 
Cundri was selbe sorgens pfant. 
al weinde si die hende want, 
daz manec zaher den andern sluoc: 
gröz jämer se üz ir ougen truoc. 
5 die maget lErt ir triuwe 
wol klagen ir herzen riuwe. 
wider für den wirt si kErte, 
ir maer si dä gemä£rte. 


si sprach «ist hie kein riter wert, 

10 des ellen prises hät gegert, 
unt dar zuo höher minne? 
ich weiz vier küneginne 
unt vier hundert juncfrouwen, 
die man gerne möhte schouwen. 

15 ze Schastel marveil die sint: 
al äventiure ist ein wint, 
wan die man dä bezalen mac, 
höher minne wert bejac. 
al hab ich der reise pin, 

20 ich wil doch hinte drüffe sin.» 
diu maget trürec, niht gemeit, 
än urloup vome ringe reit. 
al weinde se dicke wider sach: 
nu hcert wie si ze jungest sprach. 

25 «ay Munsalvzssche, jämers zil! 

30 we daz dich niemen trossten will!» 
Cundrie la surziere, 
diu unsüeze und doch diu fiere, 
den Wäleis si beswaeret hät. 

319 _waz half in küenes herzen rät 


unt wäriu zuht bi manheit? 
und dennoch me£r im was bereit 
scham ob allen sinen siten. 
den rehten valsch het er vermiten: 
5 wan scham git pris ze löne 
und ist doch der s&le kröne. 
scham ist ob siten ein güebet uop. 
Cunnewär daz Erste weinen huop, 
daz Parziväl den degen balt 
10 Cundrie surzier sus beschalt, 
ein alsö wunderlich geschaf. 
herzen jämer ougen saf 
gap maneger werden frouwen, 
die man weinde muose schouwen. 


15 Cundrie was ir trürens wer. 
diu reit enwec: nu reit dort her 
ein riter, der truoc höhen muot. 
al sin harnasch was sö guot 
von den fuozen unz ans houbtes dach, 
20 daz mans für gröze koste jach. 
sin zimierd was riche, 
gewäpent riterliche 
was dez ors und sin selbes lip. 
nu vander magt man unde wip 
25 trürec ame ringe hie: 
30 dä reit er zuo, nu hoeret wie. 
Sin muot stuont höch, doch jämers vol. 
die bede schanze ich nennen sol. 
höchvart riet sin manheit, 
jämer l£Ert in herzenleit. 
320 
er reit üz zem ringe. 
op man in dä iht dringe? 
vil knappen spranc dar näher sän, 
do enpfiengen si den werden man. 
5 sin schilt unt er wärn unbekant. 
den helm er niht von im bant: 
der vreuden ellende 
truoc dez swert in siner hende, 
bedecket mit der scheiden. 
10 dö vrägter näh in beiden, 
«wa ist Artüs unt Gäwän?» 
15 junche@rren zeigten im die sän. 

sus gienger durch den rinc wit. 
tiwer was sin kursit, 

mit liehtem pfelle wol gevar. 

für den wirt des ringes schar 
stuont er unde sprach alsus. 
«got halt den künec Artüs, 

dar zuo frouwen unde man. 

swaz ich der hie gesehen hän, 

den biut ich dienstlichen gruoz. 
wan einem tuot min dienst buoz, 
dem wirt min dienst nimmer schin. 
ich wil bi sime hazze sin: 

swaz hazzes er geleisten mac, 
min haz im biutet hazzes slac. 
Ich sol doch nennen wer der si. 
ach ich arman unde öwi, 

daz er min herze ie sus versneit! 
min jämer ist von im ze breit. 

daz ist hie her Gawän, 

der dicke pris hät getän 

und höhe werdekeit bezalt. 

unpris sin het aldä gewalt, 

dö in sin gir dar zuo vertruoc, 
ime gruozer minen herren sluoc. 
ein kus, den Jüdas teilte, 

im solhen willen veilte. 

ez tuot manc tüsent herzen we 
daz strenge mortliche r& 

an mime herren ist getän. 
lougent des her Gäwän, 

des antwurte üf kampfes slac 
von hiute [über] den vierzegisten tac, 
vor dem künec von Ascalün 

in der houbetstat ze Schanpfanzün. 
ich lade in kampfliche dar 

gein mir ze komenne kampfes var. 


kan sin lıp des niht verzagen, 

ern welle dä schildes ambet tragen, 
sö man i'n dennoch m£&re 

bi des helmes &re 

unt durch ritter ordenlichez lebn: 
dem sint zwuo riche urbor gegebn, 

rehtiu scham und werdiu triwe 
gebent pris alt unde niwe. 

Her Gäwän sol sich niht verschemn, 
ob er geselleschaft wil nemn 

ob der tavelrunder, 

diu dort st&t besunder. 

der reht waere gebrochen sän, 

s&ze drob ein triwenlöser man. 

ine bin her niht durch schelten komn: 
geloubet, sit irz habt vernomn, 

ich vorder kampf für schelten, 

der niht wan töt sol gelten, 

oder lebn mit Eren, 

swenz wil diu salde leren.» 


der künec swigt und was unvrö, 
doch antwurte er der rede alsö. 
«herre, erst miner swester suon: 
wzer Gawän töt, ich wolde tuon 
den kampf, & sin gebeine 

laege triwenlös unreine. 

wil glücke, iu sol Gäwänes hant 
mit kampfe tuon daz wol bekant 
daz sin lip mit triwen vert 

und sichs valsches hät erwert. 
hab iu anders iemen leit 

getän, sö machet niht sö breit 
sin laster äne schulde: 

wan erwirbt er iwer hulde 

sö daz sin lip unschuldec ist, 

ir habt in dirre kurzen vrist 

von im gesagt daz iweren pris 
krenket, sint die liute wis.» 
Beäcurs der stolze man, 

des bruoder was her Gäwän: 

der spranc üf, sprach zehant 
«herre, ich sol dä wesen pfant, 
swar Gäwäne ist der kampf gelegt. 
sin velschen mich unsanfte regt: 
welt irs niht erläzen in, 

habt iuch an mich: sin pfant ich pin, 
ich sol für in ze kampfe st£n. 

ez mac mit rede niht ergen 

daz höher pris geneiget si, 

der Gawän ist ledecliche b1.> 


er kerte aldä sin bruoder saz, 
fuozvallens er dä niht vergaz. 

den bat er sus, nu horret wie. 
<«gedenke, bruoder, daz du ie 

mir hülfe grözer werdekeit. 

la mich für din arbeit 

ein kampflichez gisel wesn. 

ob ich in kampfe sol genesn, 

des hästu immer &re.» 

er bat in fürbaz mä&re 

durch bruoderlichen riters pris. 
Gäwän sprach «ich pin sö wis 
daz ich dich, bruoder, niht gewer 
diner bruoderlichen ger. 

ine weiz war umbe ich striten sol, 
ouch entuot mir striten niht sö wol: 
ungerne wolt ich dir versagn, 
wan daz ich müesez laster tragn.» 
Beäcurs al vaste bat. 

der gast stuont an siner stat: 

er sprach «mir biutet kampf ein man, 
des ich neheine künde hän: 

ine hän och niht ze sprechen dar. 
starc, küene, wol gevar, 

getriuwe unde riche, 

hät er diu vollecliche, 

er mac porgen deste baz: 

ine trage gein im decheinen haz. 
er was min herre und min mäc, 
durch den ich hebe disen bäc. 
unser vätr gebruoder hiezen, 

die nihts ein ander liezen. 

nehein man gekroenet wart 

nie, ichn het im vollen art 

mit kampfe rede ze bieten, 

mich räche gein im nieten. 

ich pin ein fürste üz Ascalün, 

der lantgräve von Schanpfanzün, 
und heize Kingrimursel. 

ist her Gawän lobes snel, 

der mac sich anders niht entsagn, 
ern müeze kampf dä gein mir tragn. 


ouch gib i'm vride übr al daz lant, 
niwan von min eines hant: 

mit triwen ich vride geheize 
üzerhalp des kampfes kreize. 

25 got hüete al der ich läze hie; 

30 wan eins, er weiz wol selbe wie.» 
Sus schiet der wol gelobte man 
von dem Plimizoeles plän. 
dö Kingrimursel wart genant, 

325  ohteiz dö wart er schiere erkant. 
werden virrigen pris 
het an im der fürste wis: 
si jähen daz her Gawän 
des kampfes sorge müese hän 

5 gein siner wären manheit, 
des fürsten der dä von in reit. 
och wante manegen trürens nöt, 
daz man im dä niht &ren böt. 
dar wären solhiu maere komn 

10 als ir wol & hät vernomn, 
die lihte erwanden einen gast 
daz wirtes gruozes im gebrast. 


von Cundrien man och innen wart 
Parziväls namn und siner art, 

15 daz in gebar ein künegin, 
unt wie die 'rwarp der Anschevin. 
maneger sprach «vil wol ichz weiz 
daz er si vor Kanvoleiz 
gediende hurtecliche 

20 mit manegem poynder riche, 
und daz sin ellen unverzagt 
erwarp die saeldenbaeren magt. 
Amphlise diu geherte 
ouch Gahmureten lErte, 

25 dä von der helt wart kurtoys. 

30 nu sol ein ieslich Bertenoys 
sich vröun daz uns der helt ist komn, 
dä pris mit wärheit ist vernomn 
an im und ouch an Gahmurete. 
reht werdekeit was sin gewete.» 

326 
Artüss her was an dem tage 

5 komen freude unde klage; 


10 


15 


20 


25 


30 


327 


10 


15 


ein solch geparriertez lebn 
was den helden dä gegeben. 
si stuonden üf über al: 

dä was trüren äne zal. 

ouch giengen die werden sän 
da der Wäleis und Gawän 

bi ein ander stuonden: 

si trösten se als si kuonden. 


Clämid& den wol geborn 

düht, er hete m@r verlorn 

dan iemen der dä möhte sin, 
unt daz ze scharpf wer sin pin. 
er sprach ze Parziväle 

«waert ir bi dem gräle, 

sö muoz ich sprechen äne spot, 
in heidenschaft Tribalibot, 

dar zuo'z gebirge in Kaukasas, 
swaz munt von richeit ie gelas, 
und des gräles werdekeit, 

dine vergülten niht min herzeleit 
daz ich vor Pelrapeire gewan. 
ach ich arm unselic man! 

mich schiet von freuden iwer hant. 
hie ist vrou Cunwär de Lälant: 
och wil diu edele fürstin 

sö verre ziwerm gebote sin 

daz ir diu niemen dienen lät, 
swie vil si dienstgeltes hät. 

Si möht iedoch erlangen 

daz ich pin ir gevangen 

alsus lange hie gewesen. 

ob ich an freuden sol genesen, 
sö helft mir daz si @re sich 

sö daz ir minne ergetze mich 
ein teil des ich von iu verlös, 

dä mich der freuden zil verkös. 
ich hetz behalten wol, wan ir: 
nu helfet dirre meide mir.» 
«daz tuon ich,» sprach der Wäleis, 
«ist si bete volge kurteis. 

ich ergetze iuch gern: wan sist doch min, 
durch die ir welt pi sorgen sin. 
ich mein diu treit den b&ä curs, 

Condwiren dmürs.» 

von Janfüse de heidenin, 

Artüs unt daz wip sin, 

und Cunnewäre de Lälant, 

und frou Jeschüte von Karnant, 
die giengen dä durch trasten zuo. 
waz welt ir daz man m£r nu tuo? 
Cunnewärn si gäben Clämide: 
wan dem was näch ir minne we. 
sinen lip gap err ze löne, 

unde ir houbet eine kröne, 

Da'z diu von Janfüse sach. 

diu heidenin zem Wäleis sprach 
«Cundrie nant uns einen man, 
des ich iu wol ze bruoder gan. 
des kraft ist wit unde breit. 
zweier kröne richeit 

stet vorhtecliche in siner pflege 
üf dem wazzer und der erden wege. 
Azagouc und Zazamanc, 

diu lant sint kreftec, ninder kranc. 
sime richtuom glichet niht 

an den bäruc, swä mans giht, 
und äne Tribalibot. 

man bett in an als einen got. 

sin vel hät vil spaehen glast: 

er ist aller mannes varwe ein gast, 
wiz unde swarz [ist er] erkant. 
ich fuor dä her durch ein sin lant. 
er wolde gern erwendet hän 

min vart diech her hän getän: 
daz warber, döne mohter. 

siner muoter muomen tohter 

bin ich: er ist ein künec h£r. 

ich sage iu von im wunders mär. 
nie man gesaz von siner tjost, 

sin pris hät vil höhe kost, 

sö milter lip gesouc nie brust, 

sin site ist valscheite flust, 
Feirefiz Anschevin, 

des tät durch wip kan liden pin. 
Swie fremdez mir hie waere, 

ich kom ouch her durch mxre 
unt zerkennen äventiure. 

nu lit diu hoehste stiure 

an iu, des al getouftiu diet 

mit prise sich von laster schiet, 
sol guot gebaerde iuch helfen iht, 
unt daz man iu mit wärheit giht 
liehter varwe und manlicher site. 
kraft mit jugende vert dä mite.» 
diu riche wise heidenin 

het an künste den gewin 

daz si wol redete franzeis. 

dö antwurt ir der Wäleis: 


solch was sin rede wider sie. 
«got löne iu, frouwe, daz ir hie 
mir gebt sö güetlichen tröst. 

ine bin doch trürens niht erlöst, 
und wil iuch des bescheiden. 

ine mages sö niht geleiden 

als ez mir leide kündet, 

daz sich nu manger sündet 

an mir, der niht weiz miner klage 
und ich dä bi sin spotten trage. 
ine wil deheiner freude jehn, 

ine müeze alrerst den gräl gesehn, 
diu wile si kurz oder lanc. 

mich jaget des endes min gedanc: 
dä von gescheide ich nimmer 
mines lebens immer. 

Sol ich durch miner zuht gebot 
hoeren nu der werlte spot, 

sö mac sin räten niht sin ganz: 
mir riet der werde Gurnamanz 
daz ich vrävelliche vräge mite 
und immer gein unfuoge strite. 
vil werder riter sihe ich hie: 

durch iwer zuht nu rätt mir wie 
daz i'uwern hulden n&he mich. 
ez ist ein strenge schärpf gerich 
gein mir mit worten hie getän: 
swes hulde ich drumbe vloren hän, 
daz wil ich wenec wizen im. 
swenne ich her näch pris genim, 
sö habt mich aber denne dernäch. 
mir ist ze scheiden von iu gäch. 


ir gäbt mir alle geselleschaft, 

die wile ich stuont in prises kraft: 
der sit nu ledec, unz ich bezal 

dä von min grüeniu freude ist val. 
min sol gröz jäamer alsö pflegn, 
daz herze geb den ougen regn, 

sit ich üf Munsalvssche liez 

20 daz mich von wären freuden stiez, 
ohteiz wie manege cläre magt! 
swaz iemen wunders hät gesagt, 
dennoch pflit es m&r der gräl. 
der wirt hät siufzebaeren twäl. 

25 ay helfelöser Anfortas, 

30 waz half dich daz ich pi dir was?» 
Sine mugen niht langer hie gesten: 
ez muoz nu an ein scheiden gen. 
dö sprach der Wäleise 

331 _zArtüse dem Berteneise 
unt zen rittern und zen frouwen, 
er wolt ir urloup schouwen 
unt mit ir hulden vernemn. 
des moht et niemen dä gezemn: 

5 daz er sö trürec von in reit, 
ich wen, daz was in allen leit. 


Artüs lobt im an die hant, 
koem imer in sölhe nöt sin lant 
als ez von Clämid& gewan, 

10 des lasters wolder pflihte hän: 
im waere ouch leit daz Lähelin 
im naam zwuo riche krönen sin. 
vil diens im dä maneger böt: 
den helt treip von in trürens nöt. 


15 frou Cunnewär diu cläre magt 
nam den helt unverzagt 
mit ir hant unt fuort in dan. 
dö kust in min her Gäwän: 
dö sprach der manliche 
20 ze dem helde ellens riche 
«ich weiz wol, friwent, daz din vart 
gein strites reise ist ungespart. 
dä geb dir got gelücke zuo, 
25 und helfe ouch mir daz ich getuo 

dir noch den dienst als ich kan gern. 
des müeze mich sin kraft gewern.» 
Der Wäleis sprach «w& waz ist got? 
war der gewaldec, sölhen spot 
het er uns p&den niht gegebn, 
kunde got mit kreften lebn. 

ich was im diens undertän, 

sit ich genäden mich versan. 

nu wil i'm dienst widersagn: 

hät er haz, den wil ich tragn. 
friunt, an dines kampfes zit 

dä nem ein wip für dich den strit: 
diu müeze ziehen dine hant; 

an der du kiusche häst bekant 

unt wipliche güete: 

ir minn dich dä behüete. 

ine weiz wenn ich dich m&r gesehe: 
min wünschen sus an dir geschehe.» 
ir scheiden gap in trüren 

ze strengen nächgebüren. 

frou Cunnewäre de Lälant 

in fuorte dä se ir poulün vant, 

sin harnasch hiez si bringen dar: 

ir linden hende wol gevar 
wäpnden Gahmuretes suon. 

sijach «ich solz von rehte tuon, 
sit der künec von Brandigäan 

von iwern schulden mich wil hän. 
gröz kumber iwer werdekeit 

git mir siufzebaerez leit. 

swenne ir sit trürens niht erwert, 
iwer sorge mine freude zert.» 

Nu was sin ors verdecket, 

sin selbes nöt erwecket. 

ouch het der degen wol getän 
lieht wiz isernharnasch an, 

tiwer än aller slaht getroc: 

sin kursit, sin wäpenroc, 

was geh£rt mit gesteine. 

sinen helm al eine 

het er niht üf gebunden: 

dö kuster an den stunden 
Cunnewärn die clären magt. 

alsus wart mir von ir gesagt. 


da ergienc ein trürec scheiden 
von den gelieben beiden. 


hin reit Gahmuretes kint. 
swaz äventiure gesprochen sint, 
diene darf hie niemen mezzen zuo, 
irn hoert alrerst waz er nu tuo, 
15 war er k&re und war er var. 
swer den lip gein riterschefte spar, 
der endenk die wile niht an in, 
ob ez im räte stolzer sin. 
Condwier dmürs, 
20 din minneclicher be&ä curs, 
an den wirt dicke nu gedäht. 
waz dir wirt äventiure bräht! 
schildes ambet umben gräl 
wirt nu vil güebet sunder twäl 
25 von im den Herzeloyde bar. 
30 er was ouch ganerbe dar. 
Dö fuor der massnie vil 
gein dem arbeitlichen zil, 
ein äventiur ze schouwen, 
334 dä vier hundert juncfrouwen 
und vier küneginne 
gevangen wären inne, 
ze Schastel marveile. 
swaz in dä wart ze teile, 
5 daz haben äne minen haz: 
ich pin doch frouwen lönes laz. 


dö sprach der Krieche Clias 
«ich pin der dä versümet was.» 
vor in allen er des jach. 

10 «der turkoyte mich tä stach 
hinderz ors, ich muoz mich schamn. 
doch sagter mir vier vrouwen namn, 
die dä krönebaere sint. 
zwuo sint alt, zwuo sint noch kint. 

15 der heizet einiu Itonj&, 
diu ander heizet Cundrie, 
diu dritte heizt Arnive, 
diu vierde Sangive.» 
daz wolt ieslicher dä besehn. 

20 ez enmoht ir reise niht volspehn: 

si muosten schaden dä bejagn. 
den sol ouch ich ze mäzen klagn. 
wan swer durch wip hät arbeit, 
daz git im freude, etswenne ouch leit 
an dem orte fürbaz wigt: 

sus dicke minne ir lönes pfligt. 
Do bereite ouch sich her Gäwän 
als ein kampfbaere man 

hin für den künec von Ascalün. 
des trürte manec Bertün 

und manec wip unde magt. 
herzenliche wart geklagt 

von in sin strites reise. 

der werdekeit ein weise 

wart nu diu tavelrunder. 
Gäwän maz besunder 

wä mit er möhte wol gesign. 
alt herte schilde wol gedign 
(ern ruochte wie si wärn gevar) 
die brähten koufliute dar 

üf ir soumen, doch niht veile: 
der wurden im dri ze teile. 

do erwarp der wäre strites helt 
siben ors ze kampfe erwelt. 

ze sinen friwenden er dö nam 
zwelf schärpfiu sper von Angram, 
starc roerine schefte drin 

von Oraste Gentesin 

üz einem heidenschen muor. 
Gawän nam urloup unde fuor 
mit unverzagter manheit. 
Artüs was im vil bereit, 

er gap im richer koste solt, 
lieht gesteine und rötez golt 
und silbers manegen staerlinc. 
gein sorgen wielzen siniu dinc. 
Ekubä diu junge 

fuor gein ir schiffunge: 

ich mein die richen heidenin. 

dö kerte manegen ende hin 

daz volc von dem Plimizceel. 
Artüs fuor gein Karideel. 
Cunnewäre und Clämide 

die näamn ouch sinen urloup &. 

Orilus der fürste erkant 

und frou Jeschüte von Karnant 
die namn ouch sinen urloup sän, 
doch beliben se üf dem plän 

bi Clamid& den dritten tac, 
wand er der brütloufte phlac, 
niht mit benanter höhgezit: 

si wart dä heime grogzer sit. 
wand im sin milte daz geriet, 

vil ritter, kumberhaftiu diet, 
beleib in Clämides schar, 

und ouch daz varende volc vil gar. 
die fuorter heim ze lande: 

mit &ren äne schande 

wart in geteilet dä sin habe, 

mit valsche niht gewiset abe. 


dö fuor frou Jeschüte 

mit Orilus ir trüte 

durch Clämiden ze Brandigän. 
daz wart zeinen @rn getän 

froun Cunnewärn der künegin. 
dä krönte man die swester sin. 
Nu weiz ich, swelch sinnec wip, 
ob si hät getriwen lip, 

diu diz mzxere geschriben siht, 
daz si mir mit wärheit giht, 

ich kunde wiben sprechen baz 
denne als ich sanc gein einer maz. 
de küngin Belakäne 

was missewenden äne 

und aller valscheite laz, 

dö si ein töter künec besaz, 

sit gap froun Herzeloyden troum 
siufzebaeren herzeroum. 

welch was froun Ginoveren klage 
an Ith&res endetagel 

dar zuo was mir ein trüren leit, 
daz alsö schamlichen reit 

des künges kint von Karnant, 
frou Jeschüte kiusche erkant. 
wie wart frou Cunnewäre 
gälünet mit ir härel! 

des sint si vaste wider komn: 


25 
30 


ir beder scham hät pris genomn. 


ze machen nem diz mzre ein man, 
der äventiure prüeven kan 

unde rime künne sprechen, 

beidiu samnen unde brechen. 

ich tatz iu gerne fürbaz kunt, 
wolt ez gebieten mir ein munt, 
den doch ander füeze tragent 

dan die mir ze stegreif wagent. 

Buch VII 


Der nie gewarp näch schanden, 
ein wil zuo sinen handen 

sol nu dise äventiure hän 

der werde erkande Gäwän. 

diu prüevet manegen äne haz 
derneben oder für in baz 

dan des maeres herren Parziväl. 
swer sinen friunt alle mäl 

mit worten an daz haehste jagt, 
der ist prises anderhalp verzagt. 
im waere der liute volge guot, 
swer dicke lop mit wärheit tuot. 
wan, swaz er sprichet oder sprach, 
diu rede belibet äne dach. 

wer sol sinnes wort behalten, 
es enwelln die wisen walten? 
valsch lügelich ein maere, 

daz wen ich baz noch waere 
äne wirt üf eime sn&, 

sö daz dem munde wurde we, 
derz üz für wärheit breitet: 

sö het in got bereitet 

als guoter liute wünschen stet, 
den ir triwe zarbeite erget. 
swem ist ze sölhen werken gäch, 
dä missewende hoeret näch, 
pfliht werder lip an den gewin, 
daz muoz in lären kranker sin. 
er midetz &, kan er sich schemn: 
den site sol er ze vogte nemn. 
Gawän der reht gemuote, 

sin ellen pflac der huote, 

sö daz diu wäre zageheit 

an prise im nie gefrumte leit. 

sin herze was ze velde ein burc, 
gein scharpfen striten wol sö kurc, 
in strits gedrenge man in sach. 
friunt und vient im des jach, 

sin krie waer gein prise hel, 

swie gerne in Kingrimursel 

mit kampfe hete dä von genomn. 


nu was von Artüse komn, 
des enweiz ich niht wie mangen tac, 
Gäwän, der manheite pflac. 
sus reit der werde degen balt 
sin rehte sträze üz einem walt 
mit sime gezog durch einen grunt. 
dä wart im üf dem bühel kunt 
15 ein dinc daz angest lErte 
und sine manheit m£rte. 


dä sach der helt für umbetrogn 
näch manger baniere zogn 
mit grözer fuore niht ze kranc. 
20 er dähte «mirst der wec ze lanc, 
flühtic wider geim walde.>»> 
dö hiez er gürten balde 
einem orse daz im Orilus 
gap: daz was genennet sus, 
25 mit den röten ören Gringuljete: 
30 er enpfiengz än aller slahte bete. 
Ez was von Muntsalväsche komn, 
unt hetz Lehelin genomn 
ze Brumbäne bime se&: 
340 eime riter tet sin tjost we, 
den er töt derhinder stach; 
des sider Trevrizent verjach. 


Gäwän dähte «swer verzagt 
sö daz er fliuhet & man jagt, 
5 des sime prise gar ze fruo. 
ich wil in näher stapfen zuo, 
swaz mir dä von nu mac geschehn. 
ir hat michz m£rre teil gesehen. 
des sol doch guot rät werden.» 
10 do erbeizter zer erden, 
reht als er habete einen stal. 
die rotte wären äne zal, 
die dä mit cumpänie riten. 
er sach vil kleider wol gesniten 
15 und mangen schilt sö gevar 
daz err niht bekande gar, 
noch keine baniere under in. 
«disem her ein gast ich pin,» 
20 sus sprach der werde Gäwän 


«sit ich ir keine künde hän. 
wellent siz in übel wenden, 
eine tjost sol ich in senden 
deiswär mit min selbes hant, 
& daz ich von in si gewant.» 
25 dö was ouch Gringuljeten gegurt, 
30 daz in mangen angestlichen furt 
gein strite was zer tjoste bräht: 
des wart och da hin zim gedäht. 


Gawän sach geflörieret 

341 _unt wol gezimieret 
von richer koste helme vil. 
si fuorten gein ir nitspil 
wiz niwer sper ein wunder, 
diu gemält wärn besunder 

5 juncherrn gegeben in die hant, 
ir herren wäpen dran erkant. 


Gawän fil li roy Löt 
sach von gedrenge gröze nöt, 
mül die harnasch muosen tragen, 
10 und manegen wol geladen wagen: 
den was gein herbergen gäch. 
ouch fuor der market hinden näch 
mit wunderlicher pärät: 
des enwas et dö kein ander rät. 
15 ouch was der frouwen dä genuoc: 
etslichiu'n zwelften gürtel truoc 
ze pfande näch ir minne. 
ez wärn niht küneginne: 
die selben trippäniersen 
20 hiezen soldiersen. 
hie der junge, dort der alde, 
dä fuor vil ribalde: 
ir loufen machte in müede lide. 
etslicher zem baz an der wide, 
25 denne er daz her dä m£rte 
30 unt werdez volc un£rte. 
Für was geloufen und geriten 
daz her, des Gawän het erbiten. 
von solhem wäne daz geschach: 
342 swer den helt dä halden sach, 
5 der wände er waere des selben hers. 

disehalp noch jensit mers 
gefuor nie stolzer riterschaft: 
si heten höhes muotes kraft. 


nu fuor in balde hinden näch 
vast üf ir slä (dem was vil gäch) 
ein knappe gar unfuoge vri. 
ein ledec ors gieng im bi: 
einen niwen schilt er fuorte, 
mit beden sporen er ruorte 
äne zart sin runzit, 

er wolde gähen in den strit. 
wol gesniten was sin kleit. 
Gawän zuo dem knappen reit, 
näch gruozer vrägte maere, 
wes diu massenie waere. 


dö sprach der knappe «ir spottet min. 
herre, hän ich sölhen pin 

mit unfuoge an iu erholt, 

het ich dann ander nöt gedolt, 
diu stüende mir gein prise baz. 
durch got nu senftet iwern haz. 
ir erkennt ein ander baz dan ich: 
waz hilft dan daz ir fräget mich? 
ez sol iu baz wesen kunt 

zeinem mäle und tüsentstunt.» 
Gawän böt des mangen eit, 
swaz volkes dä für in gereit, 

daz er des niht erkande. 

er sprach «min varn hät schande, 
sit ich mit wärheit niht mac jehn 
daz ich ir keinen habe gesehn 
vor disem tage an keiner stat, 
swar man min dienst ie gebat.» 
der knappe sprach ze Gawän 
«her, sö hän ich missetän: 

ich soltz iu & hän gesagt. 

dö was min bezzer sin verzagt. 
nu rihtet mine schulde 

näch iwer selbes hulde. 

ich solz iu dar näch gerne sagn: 
lat mich min unfuoge & klagn.» 
«juncher, nu sagt mir wer si sin, 

durch iwern zuhtbaeren pin.» 


«her, sus heizt der vor iu vert, 
dem doch sin reise ist unrewert: 
roys Poydiconjunz, 

und duc Astor de Lanverunz. 
dä vert ein unbescheiden lip, 
dem minne nie geböt kein wip: 
er treit der unfuoge kranz 
unde heizet Meljacanz. 

ez waere wib oder magt, 

swaz er dä minne hät bejagt, 
die nam er gar in noeten: 

man solt in drumbe toeten. 

Er ist Poydiconjunzes suon 
und wil ouch riterschaft hie tuon: 
der pfligt der ellens riche 
dicke unverzagetliche. 

waz hilft sin manlicher site? 
ein swinmuoter, lief ir mite 

ir värhelin, diu wert ouch sie. 
ine hörte man geprisen nie, 
was sin ellen äne fuoge: 

des folgent mir genuoge. 


her, noch hoert ein wunder, 

lat iu daz sagen besunder. 
gröz her näch iu dä füeret 

den sin unfuoge rüeret, 

der künec Meljanz von Liz. 
höchvartlichen zornes vliz 

hät er gevrumet äne nöt: 
unrehtiu minne im daz geböt.» 


der knappe in siner zuht verjach 
«herre, ich sagez iu, wand i'z sach. 
des künec Meljanzes vater, 

in tödes leger für sich bater 

die fürsten sines landes. 

unerloeset pfandes 

stuont sin ellenthaftez lebn: 

daz muose sich dem töde ergebn. 
in der selben riuwe 

bevalher üf ir triuwe 


Meljanzen den clären 

30 allen den die da wären. 
Er kös im einen sunder dan: 
der fürste was sin höhster man, 
gegen triwe alsö bewaeret, 

345 aller valscheit erlaeret: 
den bater ziehen sinen suon. 
er sprach «du maht an im nu tuon 
diner triwe hantveste. 
bit in daz er die geste 

5 unt die heinlichen habe wert: 
swenne es der kumberhafte gert, 
dem bit in teilen sine habe.» 
sus wart bevolhen dä der knabe. 


dö leiste der fürste Lyppaut 
10 al daz sin herre der künec Schaut 
an tödes legere gein im warp: 
harte wenec des verdarp, 
endehaft ez wart geleistet sidr. 
der fürste fuorte den knappen widr. 
15 der hete dä heime liebiu kint, 
als sim noch pilliche sint; 
ein tohter der des niht gebrach, 
wan daz man des ir zite jach, 
si waere wol ämie. 
20 si heizet Obie 
ir swester heizet Obilöt. 
Obie frumt uns dise nöt. 
eins tages ged&hez an die stat 
daz si der junge künec bat 
25 näch sime dienste minne. 
30 si verfluochte im sine sinne, 
unde vrägte in wes er wände, 
war umb er sich sinnes ände. 
Si sprach hin zim «waert ir sö alt, 
346 daz under schilde waere bezalt 
in werdeclichen stunden, 
mit helm üf houbt gebunden 
gein herteclichen vären, 
iwer tage in fünf jären, 
5 daz ir den pris dä het genomn, 
und weert ir danne wider komn 
10 ze mim gebote gewesen dä, 


sprache ich denne alröste ja, 
des iwer wille gerte, 

alze fruo ich iuch gewerte. 

ir sit mir liep (wer lougent des?) 
als Annören Gälöes, 

diu sit den töt durch in erkös, 
dö sin von einer tjost verlös.» 


15 «ungern ich,» sprach er «frouwe, 
iuch sö bi liebe schouwe 
daz iwer zürnen üf mich get. 
genäde doch bim dienste ste&t, 
swer triwe rehte mezzen wil. 
20 frouwe, es ist iu gar ze vil 
daz ir minen sin sus smähet: 
ir habt iuch gar vergähet. 
ich möht doch des genozzen hän, 
daz iwer vater ist min man, 
25 unt daz er hät von miner hant 
30 manege burc und al sin lant.» 
«Swen ir iht liht, der diene ouch daz,» 
sprach si. «min zil sich hoehet baz. 
ine wil von niemen l&hen hän: 
347 min vriheit ist sö getän, 
ieslicher kröne höch genuoc, 
die irdisch houbet ie getruoc.» 
er sprach «ir sitz gelEeret, 
daz ir höchvart sus mö£ret. 
5 sit iwer vater gap den rät, 
er wandelt mir die missetät. 
ich sol hie wäpen alsö tragn 
daz wirt gestochen unt geslagn. 
ez si striten oder turnei, 
hie belibet vil der sper enzwei.» 
10 
mit zorne schiet er von der magt. 
sin zürnen s&re wart geklagt 
von al der massenie: 
in klagt ouch Obie. 
15 gein dirre ungeschihte 
böt sin gerihte 
und anders wandels genuoc 
Lyppaut, der unschulde truoc. 
20 ez waere krump oder sleht, 

er gerte sinre genöze reht, 

hof dä die fürsten waeren: 

und er waer zuo disen maeren 
komen äne schulde. 
gen&declicher hulde 

er vaste sinen härren bat. 

dem tet der zorn üf freuden mat. 
Man kunde dä niht gähen 

sö daz Lyppaut wolt vähen 

sinen herren: wander was sin wirt; 
als noch getriwer man verbirt. 

der künec än urloup dannen schiet, 
als im sin kranker sin geriet. 

sine knappen, fürsten kindelin, 

al weinde täten klagen schin, 

die mit dem künec dä wärn gewesen. 
vor den mac Lyppaut wol genesen, 
wand ers mit triwe hät erzogen, 
gein werder fuore niht betrogen; 
ez ensi dan min h£rre al ein, 

an dem dochs fürsten triwe erschein. 
min herre ist ein Franzeys, 

li schahteliur de B&äveys: 

er heizet Lisavander. 

die eine unt die ander 

muosen dem fürsten widersagn, 
dö si schildes ambet muosen tragn. 
bime künege ritter worden sint 

vil fürsten hiute und ander kint. 
des vordern hers pfligt ein man 
der wol mit scharpfen striten kan, 
der künec Poydiconjunz von Gors: 
der füert manc wol gewäpent ors. 
Meljanz ist sins bruoder suon: 

si kunnen b&de höchvart tuon, 

der junge und ouch der alde. 

daz es unfuoge walde! 

Sus hät der zorn sich für genomn, 
daz b&de künege wellent komn 

für B&ärosche, dä man muoz 
gedienn mit arbeit wibe gruoz. 

vil sper muoz man dä brechen, 
bediu hurtn und stechen. 
Beärosche ist sö ze wer, 

ob wir heten zweinzec her, 
ieslichez groezer dan wir hän, 
wir müesens unzerfüeret län. 


min reise istz hinder her verholn: 
disen schilt hän ich dan verstoln 
üz von andern kinden, 

ob min härre möhte vinden 

ein tjost durch sinen Ersten schilt, 
mit hurtes poynder dar gezilt.> 
der knappe hinder sich dö sach. 
sin herre fuor im balde näch: 
driu ors unt zwelf wiziu sper 
gähten mit im balde her. 

ich waen sin gir des iemen trüge, 
er wolde gern ze vorvlüge 

die Ersten tjost dä hän bejagt. 
sus hät mir d'äventiure gesagt. 


der knappe sprach ze Gawän 
«her, lät mich iwern urloup hän.» 
der k&rte sime herren zuo. 

waz welt ir daz Gäwän nu tuo, 
ern besehe waz disiu maere sin? 
doch lErt in zwivel strengen pin. 
Er dähte «sol ich striten sehn, 
und sol des niht von mir geschehn, 
sost al min pris verloschen gar. 
kum ab ich durch striten dar 

und wirde ich dä geletzet, 

mit wärheit ist entsetzet 

al min werltlicher pris. 

ine tuon es niht decheinen wis: 
ich sol & leisten minen kampf.» 
sin nöt sich in ein ander klampf. 
gegen siner kampfes verte 

was ze beliben alze herte: 

ern moht ouch dä niht für gevarn. 
er sprach «nu müeze got bewarn 
die kraft an miner manheit.» 
Gäwän gein B&ärosche reit. 


burg und stat sö vor im lac, 
daz niemen bezzers hüses pflac. 


ouch gleste gein im schöne 
aller ander bürge ein kröne 
mit türnen wol gezieret. 
nu was geloschieret 
dem her derfür üf den plän. 
20 _dö marcte min her Gäwän 
mangen rinc wol geh£rt. 
dä was höchvart gemert: 
wunderlicher baniere 
kös er dä mange schiere, 
25 und manger slahte fremden bovel. 
30 der zwivel was sins herzen hovel, 
Dä durch in starkiu angest sneit. 
Gäwän mitten durch si reit. 


doch ieslich zeltsnuor de andern dranc, 
351 ir her was wit unde lanc. 
dö saher wie si lägen, 
wes dise und jene pflägen. 
swer byen sey venüz dä sprach, 
gramerzis er wider jach. 
5 gröz rotte an einem orte lac, 
sarjande von Semblidac: 
den lac dä sunder nähen bi 
turkople von Kaheti. 
unkünde dicke unminne sint. 
10 sus reit des künec Lötes kint: 
belibens bete in niemen bat. 
Gäwän k&rte gein der stat. 


er dähte «sol ich kipper wesn, 
ich mac vor flüste baz genesn 

15 dort in der stat dan hie bi in. 
ine ker mich an dehein gewin, 
wan wiech dez min behalde 
sö deis gelücke walde.» 


Gäwän gein einer porten reit. 
20 der burgaer site was im leit: 
sine hete niht betüret, 
al ir porten wärn vermüret 
und al ir wichüs werlich, 
dar zuo der zinnen ieslich 
25 mit armbruste ein schütze pflac, 


30 der sich schiezens her üz bewac: 
Si vlizzen sich gein strites werc. 
Gäwän reit üf an den berc. 
swie wenec er dä waere bekant, 

352 erreit üf da er die burc vant. 
sin ougen muosen schouwen 
mange werde frouwen. 
diu wirtin selbe komen was 
durch warten üf den palas 

5 mit ir schoenen tohtern zwein, 
von den vil liehter varwe schein. 


schier het er von in vernomn, 
si sprächen «wer mac uns hie komn?» 
sus sprach diu alte herzogin. 

10 «waz gezoges mac diz sin?» 
dö sprach ir elter tohter san 
«muoter, ez ist ein koufman.» 
«nu füert man im doch schilde mite.> 
«daz ist vil koufliute site.» 

15 ir junger tohter dö sprach 
«du zihst in daz doch nie geschach: 
swester, des mahtu dich schamen: 
er gewan nie koufmannes namen. 
er ist sö minneclich getän, 

20 ich wil in zeime ritter hän. 
sin dienst mac hie lönes gern: 
des wil ich in durch liebe wern.>» 


sine knappen namn dö goume 
daz ein linde und ölboume 
25 unden bi der müre stuont. 
30 daz dühte si ein geber fuont. 
Waz welt ir daz si mer nu tuon? 
wan do'rbeizte der künec Lötes suon, 
alda er den besten schaten vant. 
353 sin kamera truoc dar zehant 
ein kulter unde ein matraz, 
dar üf der stolze werde saz. 
ob im saz wibe hers ein fluot. 
sin kamergewant man nider luot 
5 unt dez harnasch von den soumen. 
hin dan undern andern boumen 
10 herberge nämen sie, 

knappen die dä kömen hie. 


diu alte herzogin sprach sän 
«tohter, welch koufman 

kunde alsus gebären? 

dune solt sin sus niht vären.» 

dö sprach diu junge Obilöt 
«unfuoge ir dennoch m£&r geböt: 
geim künege Meljanz von Liz 

si kerte ir höchverte vliız, 

dö er si bat ir minne. 

gune£rt sin sölhe sinnel» 

dö sprach Obie, 

vor zorne niht diu vrie, 

«sin fuore ist mir unmaere. 

dort sitzt ein wehselaere: 

des market muoz hie werden guot. 
sin soumschrin sint sö behuot, 
dins ritters, toerschiu swester min: 
er wil ir selbe goumel sin.» 

Gar dirre worte höre 

kom Gäwän in sin öre. 

die rede lät sin als si nu st: 

nu hoeret wiez der stat erge. 

ein schefraeh wazzer für si flöz 
durch eine brükke steinin gröz, 
niht gein der vinde want: 
anderhalp was unverhert daz lant. 
ein marschalc kom geriten sän: 
für die brücken üf den plän 

nam er herberge wit. 

sin herre kom an rehter zit, 

und ander die dä solden komn. 
ich sagez iu, hät irs niht vernomn, 
wer ins wirtes hilfe reit, 

und wer durch in mit triwen streit. 
im kom von Brevigariez 

sin bruoder duc Marangliez. 

durch den kömn zwen ritter snel, 
der werde künec Schirniel: 

der truoc krön ze Lyrivoyn: 

als tet sin bruoder ze Avendroyn. 


dö die burgaere sähen 


daz in helfe wolde nähen, 
daz & des was ir aller rät, 
daz düht si dö ein missetät. 
der fürste Lyppaut dö sprach 
«öwe daz B&ärosche ie geschach 
25 daz ir porten suln vermüret sin! 
30 _ _wan swenne ich gein dem härren min 
Schildes ambet zeige, 
min bestiu zuht ist veige. 
ez hulfe mich und stüende ouch baz 
355 sin hulde dan sin grözer haz. 
wie stet ein tjost durch minen schilt, 
mit siner hende dar gezilt, 
odr ob versniden sol min swert 
sinen schilt, mins herren wert! 
5 gelobt daz iemer wise wip, 
diu treit alze lösen lip. 
nu lät mich minen herren hän 
in mime turne: ich müeste in län 
und mit im in den sinen. 
10 swar an er mich wil pinen, 
des stEn ich gar ze sime gebote. 
doch sol ich gerne danken gote 
daz er mich niht gevangen hät, 
sit in sin zürnen niht erlät 
15 eren well mich hie besitzen. 
nu rätet mir mit witzen, >» 
sprach er zen burgzeren, 
«gein disen strengen maeren.» 


dö sprach dä manc wise man 
20 «möht ir unschult genozzen hän, 
ez enwaer niht komn an disiu zil.> 
si gaben im des rätes vil, 
daz er sin porte üf tate 
und al die besten bate 
25 üz gein der tjoste riten. 
30 si jäahn «wir mugen sö striten, 
E daz wir uns von zinnen wern 
Meljanzes b&den hern. 
ez sint doch allez meistec kint, 
356 die mit dem künec dä komen sint: 
da erwerbe wir vil lihte ein pfant, 
5 dä von ie grözer zorn verswant. 


der künec ist lihte alsö gemuot, 
swenn er hie ritterschaft getuot, 
er sol uns nöt erläzen 
und al sin zürnen mäzen. 
veltstrits sol uns doch baz gezemen, 
dan daz se uns üz der müre nemen. 
wir solten wol gedingen 
10 dort in ir snüeren ringen, 
wan Poydiconjunzes kraft: 
der füert die herten ritterschaft. 
dä ist unser groester freise 
die gevangen Berteneise, 
15 der pfligt der herzoge Astor: 
den siht man hie gein strite vor. 
da ist och sin sun Meljacanz. 
het den erzogen Gurnamanz, 
sö wer sin pris gehoehet gar: 
20 doch siht man in in strites schar. 
da engegen ist uns gröz helfe komn.» 
ir habt ir räten wol vernomn: 


der fürste tet als man im riet. 
die müre er üzen porten schiet. 
25 die burgzere ellens unbetrogn 
30 begunden üz ze velde zogn, 
Hie ein tjost, diu ander dort. 
daz her begunde ouch trecken vort 
her gein der stat durch höhen muot. 
357 ir vesprie wart vil guot. 
ze b&der site rotten ungezalt, 
garzüne krie manecvalt. 
b&de schottesch und walsch 
wart dä gerüefet sunder valsch. 
5 der ritter tät was äne vride: 
die helde erswungen dä die lide. 


ez wärn doch allez meistec kint, 
die üzem her dar komen sint. 
die begiengen dä vil werde tät, 
10 die burgaer pfanten se üf der sät. 
der nie gediende an wibe 
kleinoet, der möhte an sime libe 
niemer bezzer wät getragen. 
15 von Meljanze hört ich sagen, 

sin zimierde waere guot: 

er het och selbe höhen muot 

und reit ein schoene kastelän, 

daz Meljacanz dort gewan, 

do'r Keyn sö höhe derhinder stach 
daz mann am aste hangen sach. 
do ez Meljacanz dort erstreit, 
Meljanz von Liz ez hie wol reit. 

sin tät was vor üz sö bekant. 

al sin tjost in ir ougen vant 

Obi dort üf dem palas, 

dar si durch warten komen was. 
«Nu sich,» sprach si, «swester min. 
deiswär min ritter unt der din 
begent hie ungelichiu werc. 

der dine waent daz wir den berc 
unt die burc sülen verliesen. 
ander wer wir müezen kiesen.> 
diu junge muose ir spotten doln: 
sisprach «er mac si's wol erholn: 
ich gib im noch gein ellen tröst, 
daz er dins spottes wirt erlöst. 

er sol dienst gein mir k&ren, 

unde ich wil im freude m£ren. 

sit du gihst er si ein koufman, 

er sol mins lönes market hän.» 


ir beder strit der worte 

Gäwän ze merke hörte. 

als ez im dö getohte 

übersaz erz, swie er mohte. 

sol lüter herze sich niht schemen, 
daz muoz der töt dervon &@ nemen. 


daz gröze her al stille lac, 

des Poydiconjunz dort pflac: 

wan ein werder jungelinc 

was im strite und al sin rinc, 

der herzoge von Lanverunz. 

dö kom Poydiconjunz: 

ouch nam der alt wise man 

die eine und die andern dan. 

diu vesperie was erliten 

und wol durch werdiu wip gestriten. 


Dö sprach Poydiconjunz 
zem herzogen von Lanverunz 
«geruocht ir min niht biten, 
359 so ir vart durch rüemen striten? 
sö went ir daz si guot getän. 
hie ist der werde Lahedumän 
unde ouch Meljacanz min suon: 
swaz die bede solden tuon, 
5 und ich selbe, ir möht dä striten sehn, 
ob ir striten kundet spehn. 
ine kum nimer von dirre stat, 
ine mache uns alle strites sat: 
ode mir gebent man unde wip 
her üz gevangn ir b&der Lip.» 
10 
dö sprach der herzoge Astor 
«her, iwer neve was dä vor, 
der künec, und al sin her von Liz: 
solt iwer her an släfes vliz 
15 die wil sich hän gekEret? 
habt ir uns daz gel£&ret? 
sö släf ich dd man striten sol: 
ich kan bi strite släfen wol. 
doch gloubt mir daz, wzer ich niht komn, 
20 die burger heten dä genomn 
frumen und pris zir handen: 
ich bewart iuch dä vor schanden. 
durch got nu senftet iwern zorn. 
da ist mer gewunnen dan verlorn 
25 von iwerre massenie, 
30  wils jehen frou Obie.» 
Poydiconjunzes zorn was ganz 
üf sinen neven Meljanz. 
doch bräht der werde junge man 
360 viltjost durch sinen schilt her dan: 
daz endorft sin niwer pris niht klagn. 
nu hoeret von Obien sagn. 


diu böt ir hazzes genuoc 
Gawän, dern äne schulde truoc: 
5 si wolt im werben schande. 
einen garzün si sande 
hin ze Gäwän, dä der saz: 
10 si sprach «nu vräge in fürbaz, 

ob diu ors veile sin, 

und ob in sinen soumschrin 
lige inder werdez krämgewant. 
wir frowen koufenz al zehant.» 


der garzün kom gegangen: 

mit zorn er wart enpfangen. 
Gawäns ougen blicke 

in lerten herzen schricke: 

der garzün sö verzagte 

daz ern vrägte noch ensagte 

al daz [in] sin frouwe werben hiez. 
Gäwaän die rede ouch niht enliez, 
er sprach «vart hin, ir ribbalt. 
mülslege al ungezalt 

sult ir hie vil enpfähen, 

welt ir mir fürbaz nähen.» 

der garzün dan lief oder gienc: 
nu hoeret wiez Obie an vienc. 
Einen juncherrn si sprechen bat 
den burcgräven von der stat: 
der was geheizen Scherules. 

si sprach «du solt in biten des 
daz erz durch minen willen tuo 
und manliche grife zuo. 

undern ölboumen bime grabn 
stent siben ors: diu sol er habn, 
und ander richeite vil. 

ein koufman uns hie triegen wil: 
bit in daz er daz wende. 

ich getrüw des siner hende, 

si nemez unvergolten: 

ouch hät erz unbescholten.» 


der knapp hin nider sagte 

al daz sin frowe klagte. 

«ich sol vor triegen uns bewarn, > 
sprach Scherules, «ich wil dar varn.> 
er reit hin üf da Gawän saz, 

der selten ellens ie vergaz; 

an dem er vant krancheite flust, 

lieht antlütze und höhe brust, 

und einen ritter wol gevar. 

Scherules in pruovte gar, 


sine arme unde ieweder hant 
und swaz geschickede er dä vant. 
dö sprach er «h£rre, ir sit ein gast: 
guoter witze uns gar gebrast, 

25 sit ir niht herberge hät. 

30 nu prüevetz uns für missetät. 
Ich sol nu selbe marschalc sin: 
liute und guot, swaz heizet min, 
daz k&r ich iu gein diens siten. 

362 nie gast zuo wirte kom geriten, 
der im waere als undertän.» 
«her, iwer genäde,» sprach Gäwän. 
«daz hän ich ungedient noch: 
ich sol iu gerne volgen doch.» 


5 Scherules der lobs geherte 
sprach als in sin triwe lErte. 
«sit ez sich hät an mich gezogt, 
ich pin vor flust nu iwer vogt; 
ezen nem iu dan daz üzer her: 

10 dä bin ich mit iu an der wer.» 
mit lachendem munde er sprach 
hin zal den knappen dier dä sach 
«ladet üf iur harnasch über al: 
wir sulen hin nider in daz tal.» 


15 Gawän fuor mit sime wirt. 
Obie nu daz niht verbirt, 
ein spilwip si sande, 
die ir vater wol erkande, 
und enböt im solhiu maere, 

20 dä füere ein valschaere: 

«des habe ist riche unde guot: 
bit in durch rehten riters muot, 
sit er vil soldiere hät, 

üf ors, üf silber unde üf wat, 

25 daz diz si ir Erste gelt. 

30 ez frumt wol siben üfez velt.» 
Daz spilwip zem fürsten sprach 
al des sin tohter dar verjach. 
swer ie urliuges pflac, 

363 dem was vil nöt, ob er bejac 
möhte an richer koste hän. 

5 Lyppauten den getriwen man 


überlesten soldiere, 

daz er gedähte schiere 

«ich sol diz guot gewinnen 

mit zorne od abe mit minnen.» 

die nächreiser niht vermeit. 

Scherules im widerreit, 

er vrägte war im war sö gäch. 
10 «ich rite eim trügenaere näch: 

von dem sagt man mir maere, 

ez si ein valschaere.» 


unschuldec was her Gäwän: 
ezen hete niht wan d'ors getän, 
15 und ander daz er fuorte. 
Scherulesn lachen ruorte: 
er sprach «he£rre, ir sit betrogen: 
swerz iu saget, er hät gelogen, 
ez si maget man oder wip. 
20 unschuldec ist mins gastes lip: 
ir solt in anders prisen. 
ern gewan nie münzisen, 
welt ir der rehten mare losen, 
sin lip getruoc nie wehselpfosen. 
25 seht sin gebär, hoert siniu wort: 
30 in mime hüs liez ich in dort: 
Kunt ir dan ritters fuore spehen, 
ir müezt im rehter dinge jehen. 
sin (ip gein valsche nie wart palt. 
364 swer im dar über tuot gewalt, 
warz min vater ode min kint, 
al die gein im in zorne sint, 
min mäge ode min bruoder, 
die müesn diu strites ruoder 
5 gein mir ziehn: ich wil in wern, 
vor unrehten striten nern, 
swa ich, h&r, vor iwern hulden mac. 
üz schildes ambt in einen sac 
wolt ich mich & ziehen, 
10 sö verre üz arde fliehen 
dä mich niemn erkande, 
& daz ir iwer schande, 
herre, an im begienget. 
güetlich ir enpfienget 
15 billicher al die her sint komn 

und iwern kumber hänt vernomn, 
dan daz irs welt rouben. 

des sult ir iuch gelouben. >» 

der fürste sprach «nu läz mi'n sehn. 
dä mac niht arges üz geschehn.» 
er reit da er Gäwänen sach. 

zwei ougen unde ein herze jach, 
diu Lyppaut mit im brähte dar, 
daz der gast war wol gevar 

und rehte manliche site 

sinen gebaerden wonten mite. 
Swem wäriu liebe ie erholte 

daz er herzeminne dolte, 
herzeminne ist des erkant, 

daz herze ist rehter minne ein pfant, 
alsö versetzet unde verselt, 

kein munt ez nimmer gar volzelt 
waz minne wunders füegen kan. 
ez sı wıb oder man, 

die krenket herzeminne 

vil dicke an höhem sinne. 

Obie unt Meljanz, 

ir zweier minne was sö ganz 

und stuont mit solhen triuwen, 
sin zorn iuch solde riuwen, 

daz er mit zorne von ir reit: 

des gab ir trüren solhez leit 

daz ir kiusche wart gein zorne balt. 
unschuldec Gäwän des enkalt, 

und ander diez mit ir da liten. 

si kom dicke üz frouwenlichen siten: 
sus flaht ir kiusche sich in zorn. 

ez was ir beder ougen dorn, 

swä si den werden man gesach: 

ir herze Meljanze jach, 

er müest vor üz der höste sin. 

si dähte «ob er mich l£ret pin, 
den sol ich gerne durch in hän. 
den jungen werden süezen man 
vor al der werlt ich minne: 

dar jagent mich herzen sinne. > 
Von minn noch zornes vil geschiht: 
nune wizetz Obien niht. 

nu hoeret wie ir vater sprach, 

do er den werden Gäwän sach 
undern in daz lant enpfienc, 

wie erz mit rede dö ane vienc. 

dö sprach er «härre, iwer kumn 
daz mac an s&lden uns gefrumn. 
ich hän gevaren manege vart: 

sö suoze in minen ougen wart 

nie von angesihte. 

zuo dirre ungeschihte 

sol iwer kümfteclicher tac 

uns troesten, wander troesten mac.» 
er bat in tuon därritters tät. 

«ob ir harnaschs mangel hät, 

des lät iuch wol bereiten gar. 
welt ir, sit, herre, in miner schar.» 


dö sprach der werde Gäwäan 

«ich weer des ein bereiter man: 
ich hän harnasch und starke lide; 
wan daz min striten stet mit fride 
unz an eine benante stunde. 

ir laaget ob odr unde, 

daz wolt ich durch iuch liden: 

nu muoz ichz durch daz miden, 
herre, unz ein min kamph erget, 
dä min triwe sö höhe pfandes stet, 
durch aller werden liute gruoz 
ichs mit kamphe l&sen muoz 
(Sus pin ich üf der sträzen), 

odr ich muoz den lip dä läzen.» 


daz was Lyppaute ein herzeleit. 
er sprach «h£r, durch iur werdekeit 
unt durch iwerre zühte hulde 

sö vernemet min unschulde. 

ich hän zwuo tohter die mir sint 
liep: wan si sint miniu kint. 

swaz mir got hät an den gegebn, 
dä wil ich pi mit freuden lebn. 
öwol mich daz ich ie gewan 
kumber den ich von in hän! 

den treit iedoch diu eine 

mit mir al gemeine. 

unglich ist diu gesellekeit: 


min h£rre ir tuot mit minnen leit, 
und mir mit unminne. 
als ich michs versinne, 
min herre mir gewalt wil tuon 
durch daz ich hän decheinen suon. 
mir sulen ouch tohter lieber sin: 
waz denne, ob ichs nu lide pin? 
den wil ich mir ze s&lden zeln. 

20 swer sol mit siner tohter weln, 
swie ir verboten si dez swert, 
ir wer ist anders als wert: 
si erwirbt im kiuschecliche 
einen sun vil ellens riche. 

25 des selben ich gedingen hän.» 

30 «nu gewers iuch got,» sprach Gäwän. 
Lyppaut der fürste al vaste bat. 
«her, durch got, die rede lät:» 
sus sprach des künec Lötes suon: 

368 «durch iwer zuht sult ir daz tuon, 
und lät mich triwe niht enbern. 
eins dinges wil ich iuch gewern: 
ich sage iu hint bi dirre naht, 
wes ich mich drumbe hän bedäht.» 


5 Lyppaut im dancte und fuor zehant. 
ame hove er sine tohter vant, 
unt des burcgräven tohterlin: 
diu zwei snalten vingerlin. 
dö sprach er Obilöte zuo 

10 <«tohter, wannen kumest duo?» 
«vatr, ich var dä nider her. 
ich getrüwe im wol daz er michs wer: 
ich wil den fremden ritter biten 
dienstes näch lönes siten.» 

15 «tohter, sö si dir geklagt, 
ern hät mir an noch ab gesagt. 
kum miner bete anz ende näch.» 
der meide was zem gaste gäch. 


dö se in die kemenäten gienc, 

20 Gäwän spranc üf. dö er sie 'nphienc, 
zuo der süezen er dö saz. 
er danct ir daz si niht vergaz 

25 sin dä man im misseböt. 


er sprach «geleit ie ritter nöt 
durch ein sus wEnec frouwelin, 
30 dä solt ich durch iuch inne sin.» 
Diu junge süeze cläre 
sprach än alle väre 
«got sich des wol versinnen kan: 
369 hErre, ir sit der &rste man 
der ie min redegeselle wart: 
ist min zuht dar an bewart, 
und och min schamlicher sin, 
daz git an freuden mir gewin: 
5 wan mir min meisterin verjach, 
diu rede waere des sinnes dach. 


her, ich bit iwer unde min: 
daz lert mich endehafter pin. 
den nenne ich iu, geruochet irs: 

10 habt ir mich ihtes deste wirs, 
ich var doch üf der mäze pfat, 
wande ich dä ziu min selber bat. 
ir sit mit der wärheit ich, 
swie die namen teilen sich. 

15 mins libes namen sult ir hän: 
nu sit maget unde man. 
ich hän iwer und min gegert. 
lät ir mich, herre, ungewert 
nu schamliche von iu gen, 

20 dar umbe muoz ze rehte sten 
iwer pris vor iwer selbes zuht, 
sit min magtuomlichiu fluht 
iwer genäde suochet. 
ob ir des, hErre, ruochet, 

25 ich wil iu geben minne 

30 mit herzenlichem sinne. 

Ob ir manliche site hät, 
sö wane ich wol daz ir niht lät 
irn dient mir: ich pin diens wert. 

370 sit och min vater helfe gert 
an friwenden unde an mägen, 
lät iuch des niht beträgen, 
irn dient uns beiden üf min [eins] lön.» 
er sprach «frouwe, iurs mundes dön 

5 wil mich von triwen scheiden. 

10 untriwe iu solde leiden. 


min triwe dolt die pfandes nöt: 
ist si unerloeset, ich pin töt. 
doch lät mich dienst unde sinne 
keren gegen iwerre minne: 

& daz ir minne megt gegebn, 

ir müezet fünf jar & lebn: 

deist iwerr minne zit ein zal.» 
nu dähter des, wie Parziväl 

15 wiben baz getrüwt dan gote: 
sin bevelhen dirre magde bote 
was Gäawän in daz herze sin. 
dö lobter dem freuwelin, 
er wolde durch si wäpen tragen. 

20 er begunde ir fürbaz me&re sagen 
«in iwerre hende si min swert. 
ob iemen tjoste gein mir gert, 
den poynder müezt ir riten, 
ir sult dä für mich striten. 

25 man mac mich dä in strite sehn: 

30 der muoz minhalp von iu geschehn.» 
Si sprach «vil wenc mich des bevilt. 
ich pin iur scherm und iwer schilt 
und iwer herze und iwer tröst, 

371 sit ir mich zwivels hät erlöst. 
ich pin für ungevelle 
iwer geleite und iwer geselle, 
für ungelückes schür ein dach 
bin ich iu senfteclich gemach. 

5 min minne sol iu fride bern, 
gelückes vor der angest wern, 
daz iwer ellen niht verbirt 
irn wert iuch vaste unz an den wirt. 
ich pin wirt und wirtin 

10 und wil in strite bi iu sin. 
swenne ir des gedingen hät, 
saelde und ellen iuch niht lät.» 


dö sprach der werde Gäwäan 
«frouwe, ich wil beidiu hän, 

15 sit ich in iwerm gebote lebe, 
iwer minne und iwers tröstes gebe.» 
die wile was ir händelin 
zwischen den handen sin. 

20 dö sprach si «h£r, nu lät mich varn. 


ich muoz ouch mich dar an bewarn. 
wie füert ir äne minen solt? 
dar zuo weere i'u alze holt. 
ich sol mich arbeiten, 
min kleincete iu bereiten. 
25 swenne ir daz traget, decheinen wis 
30 überhaeht iuch nimmer ander pris.» 
Dan fuor diu magt und ir gespil. 
si buten beide ir dienstes vil 
Gäwäne dem gaste: 
372 der neig ir hulden vaste. 
dö sprach er «sult ir werden alt, 
trüeg dan niht wan sper der walt 
als erz am andern holze hät, 
daz wurde iu zwein ein ringiu sdt. 
5 kan iwer jugent sus twingen, 
welt irz inz alter bringen, 
iwer minne l&rt noch ritters hant 
dä von ie schilt gein sper verswant.» 


dan fuorn die magede beide 
10 mit fröuden sunder leide. 
des burcgräven tohterlin 
diu sprach «nu saget mir, frouwe min, 
wes habt ir im ze gebne wän? 
sit daz wir niht wan tocken hän, 
15 sin die mine iht schoener baz, 
die gebt im äne minen haz: 
dä wirt vil wEnec näch gestriten.» 
der fürste Lippaut kom geriten 
an dem berge enmitten. 
20 Obylöt und Clauditten 
saher vor im üf hin gen: 
er bat si b&de stille sten. 
dö sprach diu junge Obilöt 
«vater, mir wart nie sö nöt 
25 diner helfe: dar zuo gip mir rät. 
30 der ritter mich gewert hät.» 
«Tohter, swes din wille gert, 
hän ichz, des bistu gewert. 
öwol der fruht diu an dir lac! 
373 din geburt was der salden tac.» 
«vater, sö wil ich dirz sagen, 
5 heinliche minen kumber klagen: 


10 


15 


20 


25 


30 


374 


10 


15 


näch dinn genäden dar zuo sprich.» 
er bat si heben für sich: 

si sprach «war koem dan min gespil?>» 
dö hielt der ritter bi im vil: 

die striten wer si solde nemen. 

des moht ieslichen wol gezemen: 
iedoch böt man se einem dar: 
Clauditte was och wol gevar. 

al ritnde sprach ir vater zir 
«Obylöt, nu sage mir 

ein teil von diner noete.» 

«dä hän ich kleinoete 

dem fremden ritter gelobt. 

ich waen min sin hät getobt. 

hän ich im niht ze gebenne, 

waz toug ich dan ze lebenne, 

sit er mir dienst hät geboten? 

sö muoz ich schämeliche roten, 

ob ich im niht ze gebne hän. 

nie magede wart sö liep ein man.» 
dö sprach er «tohter, wart an mich: 
ich sol des wol bereiten dich. 

sit du diens von im gerst, 

ich gib dir daz du in gewerst, 

Ob dich halt din muoter lieze. 

got gebe daz ichs genieze. 

öwi er stolz werder man, 

waz ich gedingen gein im hän! 

nie wort ich dennoch zim gesprach: 
in mime släfe i'n hinte sach.» 


Lyppaut gienc für die herzogin, 
unt Obylöt diu tohter sin. 

dö sprach er «frouwe, stiurt uns zwei. 
min herze näch freuden schrei, 

dö mich got dirre magt beriet 

und mich von ungemüete schiet.>» 
diu alte herzogin sprach sän 
«waz welt ir mines quotes hän?» 
«frouwe, sit irs uns bereit, 

Obylöt wil bezzer kleit. 

si dunket si's mit wirde wert, 

sit sö werder man ir minne gert 
und er ir biutet dienstes vil 

und ouch ir kleinoete wil.>» 

dö sprach der magede muoter 
«er süezer man vil guoter! 

ich waene, ir meint den fremden gast. 
sin blic ist reht ein meien glast.» 
dö hiez dar tragen diu wise 
samit von Ethnise. 

unversniten wät truoc man dä mite. 
pfelle von Tabronite 

üzem lande ze Tribaliböt. 

an Kaukasas daz golt ist röt, 
Dar üz die heiden manege wät 
wurkent, diu vil spahe hät, 

mit rehter art üf siden. 

Lyppaut hiez balde sniden 

siner tohter kleider: 

er miste gern ir beider, 

der baesten unt der besten. 

einen pfell mit golde vesten 

den sneit man an daz freuwelin. 
ir muose ein arm gebloezet sin: 
dä was ein ermel von genomn, 
der solte Gäwäne komn. 


daz was ir prisente, 

pfell von Neuriente, 

verre üz heidenschaft gefuort. 

der het ir zeswen arm geruort, 
doch an den roc niht genat: 

dane wart nie vadem zuo gedrt. 
den brähte Clauditte dar 

Gäwäne dem wol gevar. 

dö wart sin lip gar sorgen vri. 
siner schilde wären dri: 

üf einen sluogern al zehant. 

al sin trüren gar verswant: 

sinen grözen danc er niht versweic, 
vil dicke er dem wege neic, 

den diu juncfrouwe gienc, 

diu in sö güetliche enpfienc 

und in sö minnecliche 

an fröuden machte riche. 

Der tac het ende und kom diu naht. 
ze b&der sit was gröziu maht, 


manec werlich ritter guot. 

waer des üzern hers niht solhiu fluot, 
sö heten die inren strites vil. 

dö mäzen si ir letze zil 

bi dem liehtem mänen. 

si kunden sich wol änen 

5 vorhteclicher zageheit. 
vor tages wart von in bereit 
zwelf zingel wite, 
vergrabet gein dem strite, 
daz ieslich zingel muose hän 
ze orse üz dri barbigän. 

10 
Kardefabl&t de Jämor, 
des marschalc nam dä vier tor, 
dä man smorgens sach sin her 
wol mit ellenthafter wer. 

15 der herzoge riche 
streit da riterliche. 
diu wirtin was sin swester. 
er was des muotes vester 
denne anders manec stritec man, 

20 der wol in strite türen kan: 
des leit er dicke in strite pin. 
sin her dä zogete snahtes in. 
er was verre dar gestrichen, 
wander selten was entwichen 

25 striteclicher herte. 

30 vier porte er dä wol werte. 
Swaz hers anderhalp der brücken lac, 
daz zogete über, & kom der tac, 
ze Beärosche in die stat, 

377 als si Lyppaut der fürste bat. 
dö wären die von Jämor 
geriten über die brücken vor. 
man bevalh iesliche porten sö, 
daz si werliche dö 

5 stuonden, dö der tag erschein. 
Scherules der kös im ein, 
die er und min her Gäwän 
niht unbehuot wolden län. 


man hört dä von den gesten 
10 (ich waen daz wärn die besten), 


die klagten daz dä was geschehn 

ritterschaft gar än ir sehn, 

unt daz diu vesperie ergienc 

daz ir deheiner tjost da enpfienc. 
15 diu klage was gar äne nöt: 

ungezalt mans in dä böt, 

allen den dies ruochten 

unts üz ze velde suochten. 


in den gazzen kös man gröze sla: 
20 ouch sach man her unde dä 
mange banier zogen in 
allez bi des mänen schin, 
und mangen helm von richer kost 
(man wolt si füeren gein der tjost) 
25 unt manec sper wol gemäl. 
30 ein Regenspurger zindäl 
Da war ze swachem werde, 
vor B&ärosche üf der erde: 
man sach dä wäpenrocke vil 
höher an der koste zil. 
378 
diu naht tet näch ir alten site: 
am orte ein tac ir zogte mite. 
den kös man niht bi lerchen sanc: 
manc hurte dä vil lüte erklanc. 
5 daz kom von strites sachen. 
man hört diu sper dä krachen 
reht als ez waere ein wolken riz. 
dä was daz junge her von Liz 
komn an die von Lirivoyn 
10 und an den künec von Avendroyn. 
da erhal manc richiu tjoste guot, 
als der würfe in gröze gluot 
ganze castäne. 
dvoy wie üf dem pläne 
15 von den gesten wart geriten 
und von den burgaern gestriten! 


Gäawaän und der schahteliur, 

durch der s&le äventiur 

und durch ir s&lden urhap 
20 ein pfaffe in eine messe gap. 
25 der sanc se beide got unt in: 


dö nähte ir werdekeit gewin: 
wand ez was ir gesetze. 
dö riten se in ir letze. 
ir zingel was dä vor behuot 

30 mit mangem werden ritter guot: 
Daz wären Scherules man: 
von den wart ez dä guot getän. 


waz mag ich nu sprechen mär? 

379 wan Poydiconjunz was h£r: 
der reit dar zuo mit solher kraft, 
war Swarzwalt ieslich stüde ein schaft, 
man dorft dä niht mer waldes sehn, 
swer sine schar wolde spehn. 

5 der reit mit sehs vanen zuo, 
vor den man strits begunde fruo. 
pusüner gaben dözes klac, 
alsö der doner der ie pflac 
vil angestlicher vorhte. 

10 manc tambürr dä worhte 
mit der pusüner galm. 
wart inder dä kein stupfen halm 
getretet, des enmoht ich niht. 
Erffurter wingarte giht 

15 von treten noch der selben nöt: 
maneg orses fuoz die släge böt. 


dö kom der herzoge Astor 
mit strite an die von Jämor. 
dä wurden tjoste gewetzet, 
20 manc werder man entsetzet 
hinderz ors üfn acker. 
si wärn ir strites wacker. 
vil fremder krie man dä rief. 
manc vole än sinen meister lief, 
25 des hErre dort ze fuoze stuont: 
30 ich wen dem was gevelle kuont. 
Dö ersach min her Gawän 
daz geflohten was der plän, 
die friunde in der vinde schar: 
380 erhuob ouch sich mit poynder dar. 
müelich sin was ze warten: 
diu ors doch wEnec sparten 
5 Scherules unt die sine: 


Gäwän si bräht in pine. 
waz er dä ritter nider stach, 
und waz er starker sper zebrach! 
der werden tavelrunder bote, 
het er die kraft niht von gote, 
sö wer dä pris für in gegert. 
10 dö wart erklenget manec swert. 
im wärn al ein beidiu her: 
gein den was sin hant ze wer; 
die von Liz und die von Gors. 
von b&der sit er manec ors 
15 gezogen brähte schiere 
zuo sines wirts baniere. 
er frägte obs iemen wolte dä: 
der was dä vil, die sprächen ja. 
si wurden al geliche 
siner geselleschefte riche. 
20 
dö kom ein ritter her gevarn, 
der ouch diu sper niht kunde sparn. 
der burcgräve von B&äveis 
und Gäwän der kurteis 
25 kömen an ein ander, 
30 daz der junge Lysavander 
Hinderm orse üf den bluomen lac, 
wan er von tjost gevelles pflac. 
daz ist mir durch den knappen leit, 
381 ders änderen tages mit zühten reit 
und Gäwän sagte maere, 
wä von diz komen waere. 
der erbeizte über sin hErren nider. 
Gawänn erkante und gab im wider 
5 daz ors daz dä wart bejagt. 
der knappe im neic, wart mir gesagt. 


nu seht wä Kardefablet 

selbe üfem acker stet 

von einer tjost mit hurt erkant: 
10 die zilte Meljacanzes hant. 

dö zucten in die sine enbor. 

dä wart dicke Jamor 

mit herten swertslegen geschrit. 

dä wart enge, und niht ze wit, 
15 dä hurte gein der hurte dranc. 

manc helm in in diu ören klanc. 
Gäwän nam sine geselleschaft: 
do ergienc sin poynder mit kraft, 
mit sines wirts baniere 
beschutter harte schiere 

von Jämor den werden. 

dö wart üf die erden 

ritter vil gevellet. 

geloubetz, ob ir wellet: 

geziuge sint mir gar verzagt, 
wan als diu äventiure sagt. 

Leh kuns de Muntäne 

fuor gein Gäwäne. 

dä wart ein richiu tjost getän, 
daz der starke Lahedumän 
hinderm orse üfm acker lac; 
dar näch er sicherheite pflac, 
der stolze degen wert erkant: 
diu ergienc in Gäwänes hant. 


dö streit der herzoge Astor 

den zingeln aller nahste vor: 

da ergienc manc hurteclicher strit. 
dicke Nantes wart geschrit, 
Artüss herzeichen. 

die herten, niht die weichen, 
was dä manc ellender Berteneis, 
unt die soldier von Destrigleis, 
üz Erekes lande; 

der tät man dä bekande. 

ir pflac duc de Lanverunz. 

ouch möhte Poydiconjunz 

die Berteneis hän ledec län: 

sö wart ez dä von in getän. 

si wären Artüse 

zer muntäne Clüse 

ab gevangen, dä man striten sach: 
in eime sturme daz geschach. 

si schriten Nantes näch ir siten 
hie od swä si strites biten: 

daz was ir krie unde ir art. 
etslicher truoc vil gräwen bart. 
Ouch het ieslich Bertün 

durch bekantnisse ein gampilün 


eintwedr üf helm odr üf den schilt 
näch Ilinötes wäpne gezilt: 
daz was Artüs werder suon. 
waz mohte Gawän dö tuon, 
ern siufzete, do er diu wäpen sach, 
wande im sin herze jämers jach. 
5 sin oaheimes sunes töt 
bräht Gäwänn in jämers nöt. 
erekande wol der wäpen schin: 
dö liefen über diu ougen sin. 
er liez die von Bertäne 
10 sus türen üf dem pläne: 
er wolde mit in striten niht, 
als man noch friwentschefte giht. 


er reit gein Meljanzes her. 
da wärn die burg&r ze wer, 
15 daz mans in danken mohte; 
wan daz in doch niht tohte 
daz velt gein überkraft ze behaben: 
si wärn entwichen geime graben. 
den burgaern manege tjost da böt 
20 ein ritter allenthalben röt: 
der hiez der ungenante, 
wande in niemen dä bekante. 


ich sagz iu als ichz hän vernomn. 
er was zuo Meljanze komn 

25 dä vor ame dritten tage. 

30 des kömn die burgaere in klage: 
Meljanze er helfe sich bewac. 
der erwarb ouch im von Semblidac 
zwelf knappen, die sin nämen war 

384 an der tjoste und an der poynder schar: 
swaz sper gebieten moht ir hant, 
diu wurden gar von im verswant. 
sin tjoste wärn mit hurte hel, 
wand er den künec Schirniel 

5 und sinen bruoder dä vienc. 
dennoch dä mä&r von im ergienc. 
sicherheit er niht erliez 
den herzogen Marangliez. 
die wärn des ortes herte. 

10 ir volc sich dennoch werte. 

Meljanz der künec dä selbe streit: 
swem er lieb od herzeleit 

hete getän, die muosen jehn 

daz selten m&re ware geschehn 
von deheinem alsö jungen man, 
als ez dä von im wart getän. 

sin hant vil vester schilde kloup: 
waz starker sper vor im zestoup, 
dä sich poynder in den poynder slöz! 
sin jungez herze was sö gröz 

daz er strites muose gern: 

des enmoht in niemen dä gewern 
volleclich ( daz was ein nöt), 

unz er Gäwän tjostieren böt. 


Gäawän ze sinen knappen nam 

der zwelf sper einz von Angram, 
als erz erwarp zem Plymizeel. 
Meljanzes kri was Barbygetl, 

diu werde houptstat in Liz. 

Gäwän nam siner tjoste vliz: 

dö lerte Meljanzen pin 

von Oraste Gentesin 

der starke roerine schaft, 

durch den schilt in dem arme gehaft. 
ein richiu tjost dä geschach: 
Gawän in flügelingen stach, 

unde enzwei sin hindern satelbogn, 
daz die held für unbetrogn 

hindern orsen stuonden. 

dö täten se als si kuonden, 

mit den swerten türen. 

dä ware zwein gebüren 
gedroschen mär denne genuoc. 
iewedr des andern garbe truoc: 
stuckoht die wurden hin geslagn. 
Meljanz ein sper ouch muose tragn, 
daz stacte dem helde durch den arm: 
bluotec sweiz im machte warm. 

dö zuct in min her Gäwän 

in Brevigariezer barbigän 

unt twanc in sicherheite: 

der was er im bereite. 

wre der junge man niht wunt, 

dane war nie man sö gähes kunt 
daz er im wurde undertän: 

man müese'in langer hän erlän. 
Lyppaut der fürste, des landes wirt, 
sin manlich ellen niht verbirt. 

gein dem streit der künec von Gors. 
dä muosen beidiu liute unt ors 

von geschütze liden pine, 

dä die Kahetine 

unt die sarjant von Semblydac 
ieslicher siner künste pflac: 
turkople kunden wenken. 

die burgzer muosen denken, 

waz vinde von ir letzen schiet. 

si heten sarjande ad piet: 

ir zingel wären sö behuot 

als dä man noch daz beste tuot. 
swelch wert man dä den lip verlös, 
Obien zorn unsanfte er kös, 

wande ir tumbiu lösheit 

vil liute bräht in arbeit. 

wes enkalt der fürste Lyppaut? 

sin herre der alte künec Schaut 
hetes in erläzen gar. 

do begunde müeden ouch diu schar: 


dennoch streit vaste Meljacanz. 
op sin schilt waere ganz? 

des enwas niht hende breit belibn: 
dö het in verr hin dan getribn 
der herzoge Kardefablät. 

der turnei al stille stet 

üf einem blüeminen plän. 

dö kom ouch min her Gäwän. 
Des kom Meljacanz in nöt, 

daz im der werde Lanzilöt 

nie sö vaste Zuo getrat, 

do er von der swertbrücke pfat 
kom und dä näch mit im streit. 
im was gevancnusse leit, 

die frou Ginover dolte, 

dier da mit strite holte. 


dö punierte Lötes suon. 


waz mohte Meljacanz nu tuon, 
ern tribe ochz ors mit sporen dar? 
vil liute nam der tjoste war. 

wer dä hinderm orse la@ge? 

10 den der von Norwzege 
gevellet hete üf de ouwe. 
manc ritter unde frouwe 
dise tjost ersähen, 
die Gawän prises jähen. 

15 den frowen ez guot ze sehne was 
her nider von dem palas. 
Meljacanz wart getretet, 
durch sin kursit gewetet 
maneg ors daz sit nie gruose enbeiz: 

20 ezreis üf in der bluotec sweiz. 
da ergienc der orse schelmetac, 
dar näch den giren ir bejac. 
dö nam der herzoge Astor 
Meljacanzen den von Jämor: 

25 der was vil näch gevangen. 

30 der turney was ergangen. 

Wer dä näch prise wol rite 
und näch der wibe löne strite? 
ine möht ir niht erkennen. 

388 solt ich se iu alle nennen, 
ich wurde ein unmüezec man. 
inrehalp wart ez dä guot getän 
durch die jungen Obilöt, 
und üzerhalb ein ritter röt, 

5 die zwene behielten dä den pris, 
für si niemen keinen wis. 


dö des üzern hers gast 
innen wart daz im gebrast 
dienstdankes von dem meister sin 
10 (der was gevangen hin in), 
er reit da er sine knappen sach. 
ze sin gevangen er dö sprach 
«ir herren gabt mir sicherheit. 
mir ist hie widervaren leit, 
15 gevangen ist der künec von Liz: 
nu kEret allen iwern flız, 
ober ledec müge sin, 
20 mager sö vil geniezen min, » 


sprach er zem künec von Avendroyn 
unt ze Schirniel von Lyrivoyn 
unt zem herzogen Marangliez. 
mit spzeher glübde er si liez 
von im riten in die stat: 
Meljanzen er si loesen bat, 
25 oder daz si erwurben im den gräl. 
30 sine kunden im ze keinem mäl 
Niht gesagen wä der was, 
wan sin pflaege ein künec hiez Anfortas. 


dö diu rede von in geschach, 

389 der röte ritter aber sprach 
«ob miner bete niht erget, 
sö vart dä Pelrapeire stet. 
bringt der küngin iwer sicherheit, 
und sagt ir, der durch si dä streit 

5 mit Kingrüne und mit Clämid6&, 
dem si nu näch dem gräle we, 
unt doch wider näch ir minne. 
näch be&den i'emer sinne. 
nu sagt ir sus, ich sant iuch dar. 
ir helde, daz iuch got bewar.» 

10 
mit urloube se riten in. 
dö sprach ouch er zen knappen sin 
«wir sin gewinnes unverzagt. 
nemt swaz hie orse si bejagt. 

15 wan einz lät mir an dirre stunt: 
ir seht wolz min ist sere wunt.» 
dö sprächen die knappen guot 
«her, iwer genäd daz ir uns tuot 
iwer helfe sö groezliche. 

20 _ wir sin nu immer riche.» 
er welt im einz üf sine vart, 
mit den kurzen ören Ingliart, 
daz dort von Gäwäne gienc, 
innen des er Meljanzen vienc. 

25 dä holtz des röten ritters hant: 
30 des wart verdürkelt etslich rant. 
Mit urloub tet er dank£re. 

fünfzehn ors oder me@re 
liez er in äne wunden. 
390 die knappen danken kunden. 


si bäten in beliben vil: 
fürbaz gestözen was sin zil. 
dö kerte der gehiure 
dä gröz gemach was tiure: 

5 ern suochte niht wan striten. 
ich waen bi sinen ziten 
ie dechein man sö vil gestreit. 
daz üzer her al zogende reit 


ze herbergen durch gemach. 

10 dort inne der fürste Lyppaut sprach, 
und vrägte wiez dä waere komn: 
wander hö&te vernomn, 

Meljanz waere gevangen. 
daz was im liebe ergangen: 

15 ez kom im sit ze tröste. 
Gawän den ermel löste 
äne zerren vonme schilte 
(sinen pris er höher zilte): 
den gap er Clauditten: 

20 an dem orte und ouch dä mitten 
was er durchstochen und durchslagn: 
er hiez in Obilöte tragen. 
dö wart der magede freude gröz. 
ir arm was blanc unde blöz: 

25 dar über hefte sin dö sän. 

30 si sprach «wer hät mir dä getän?» 
Immer swenn si für ir swester gienc, 
diu disen schimpf mit zorn enpfienc. 


den rittern dä was ruowe nöt, 
391 _wande in gröz müede daz geböt. 
Scherules nam Gäwän 
unt den gräven Lahedumän. 
dennoch mer ritter er dä vant, 
die Gawän mit siner hant 
5 des tages üf dem velde vienc, 
dä manec gröziu hurte ergienc. 
dö sazte se ritterliche 
der burcgräve riche. 
er und al sin müediu schar 
10 stuonden vor dem künege gar, 
unze Meljanz enbeiz: 
15 guoter handelunge er sich dä vleiz. 

des dühte Gäwän ze vil: 

«obez der künec erlouben wil, 

her wirt, sö sult ir sitzen, >» 

sprach Gäwän mit witzen: 

sin zuht in dar zuo jagte. 

der wirt die bete versagte: 

er sprach «min h£rre ist skünges man. 
disen dienst het er getän, 

ob den künec des gezeme 

daz er sinen dienst name. 

min her durch zuht sin niht ensiht: 
wand ern hät siner hulde niht. 
gesament die friuntschaft iemer got, 
sö leist wir alle sin gebot.» 

Dö sprach der junge Meljanz 

«iwer zuht was ie sö ganz, 

die wile daz ich wonte hie, 

daz iwer rät mich nie verlie. 

het ich iu baz gevolget dö, 

sö sehe man mich hiute frö. 

nu helft mir, gräve Scherules, 
wande ich iu wol getrüwe des, 

um minen herrn der mich hie hät, 
(si hoernt wol b&de iwern rät) 

und Lyppaut, der ander vater min, 
der tuo sin zuht nu gein mir schin. 
siner hulde het ich niht verlorn, 
wold es sin tohter hän enborn. 

diu prüevete gein mir tören schimpf: 
daz was unfrouwenlich gelimpf.» 


dö sprach der werde Gäwän 
«hie wirt ein suone getän, 

die niemen scheidet wan der töt.» 
dö kömen, die der ritter röt 

hin üz hete gevangen, 

üf für den künec gegangen: 

die sageten wiez dd waere komn. 
dö Gäwän häte vernomn 

siniu wäpen, der mit in dä streit, 
und wem si gäben sicherheit, 
und dö sim sagten umben gräl, 
dö dähter des, daz Parziväl 


diss maeres waere ein urhap. 
30 sin nigen er gein himel gap, 

Daz got ir strites gegenniet 

des tages von ein ander schiet. 

des was ir helendiu zuht ein pfant, 
393 daz ir neweder wart genant. 

sine erkande ouch niemen da: 

daz tet man aber anderswa. 


zuo Meljanz sprach Scherules 
«herre, muoz i'uch biten des, 

5 sö ruochet minen härren sehn. 
swes friunt dä b&denthalben jehn, 
des sult ir gerne volgen, 
unt sit im niht erbolgen.» 
daz dühte se guot über al. 

10 dö fuorens üf des küneges sal, 
daz inner her von der stat: 
des fürsten marschalc si des bat. 
dö nam min her Gawän 
den gräven Lahedumän 

15 und ander sine gevangen 
(die kömn dar zuo gegangen): 
er bat si geben sicherheit, 
die er des tages ab in erstreit, 
Scherulese sime wirt. 

20 männeglich nu niht verbirt, 
sine füern, als dä gelobet was, 
ze B&ärosche üfen palas. 
Meljanze gap diu burcgrävin 
riıchiu kleider unde ein riselin, 

25 da'r sinen wunden arm in hienc, 

30 dä Gäwäns tjoste durch gienc. 
Gawän bi Scherulese enböt 
siner frouwen Obilöt, 
daz er si gerne wolde sehn 

394 und ouch mit wärheite jehn 
sines libes undertän, 
und er wolt ouch ir urloup hän. 
«und sagt, ich läze irn künec hie: 
bit si sich bedenken wie 

5 daz sin alsö behalte 
daz pris ir fuore walte.» 

10 


dise rede hörte Meljanz. 

er sprach «Obilöt wirt kranz 

aller wiplichen güete. 

daz senft mir min gemüete, 

ob ich ir sicherheit muoz gebn, 

daz ich ir frides hie sol lebn.» 

«ir sult si dä für hän erkant, 

iuch envienc hie niemen wan ir hant:» 
15 sus sprach der werde Gäwän 

«minen pris sol si al eine hän.» 


Scherules kom für geriten. 
nune was ze hove niht vermiten, 
dane ware magt man unde wip 
20 in solher waete iesliches lip, 
daz man kranker armer wät 
des tages dä hete lihten rät. 
mit Meljanz ze hove reit 
al die dort üze ir sicherheit 
25 ze pfande heten läzen. 
30 dort elliu vieriu säzen, 
Lyppaut, sin wip und siniu kint. 
üf giengen die dä komen sint. 


der wirt gein sime härren spranc: 
395 üf dem palase was gröz gedranc, 
dä ern vint und die friunde enpfienc. 
Meljanz bi Gäwäne gienc. 
«kund ez iu niht versmähen, 
mit kusse iuch wolt enpfähen 
5 iwer altiu friwendin: 
ich mein min wip, die herzogin.» 
Meljanz antwurt dem wirte sän 
«ich wil gern ir kus mit gruoze hän, 
zweier frouwen diech hie sihe: 
10 der dritten ich niht suone gihe.» 
des weinten die eltern dö: 
Obilöt was vaste vrö. 


der künec mit kusse enpfangen wart, 
unt zwen ander künege äne bart: 
15 als tet der herzog Marangliez. 
Gäwänn man kuss ouch niht erliez, 
20 und daz er nam sin frouwen dar. 

er dructez kint wol gevar 

als ein tockn an sine brust: 

des twang in friwentlich gelust. 
hin ze Meljanze er sprach 

«iwer hant mir sicherheite jach: 
der sit nu ledec, und gebt si her. 
aller miner freuden wer 

sitzet an dem arme min: 

ir gevangen sult ir sin.» 

Meljanz durch daz dar näher gienc. 
diu magt Gäwänn zuo zir gevienc: 
Obilöt doch sicherheit geschach, 
da ez manc werder ritter sach. 
«her künec, nu habt ir missetän, 
sol min ritter sin ein koufman, 
des mich min swester vil an streit, 
daz ir im gäbet sicherheit.» 

sus sprach diu maget Obilöt: 
Meljanze si da näch geböt 

daz er sicherheit verjzehe, 

diu in ir hant geschzhe, 

ir swester Obien. 

«zeiner dmien 

sult ir si hän durch ritters pris: 
zeim herren und zeim ämis 

sol si iuch immer gerne hän. 

ine wils iuch dwederhalp erlän.» 


got üz ir jungen munde sprach: 
ir bete bedenthalp geschach. 

dä meistert frou minne 

mit ir krefteclichem sinne, 

und herzenlichiu triuwe, 

der zweier liebe al niuwe. 

Obien hant fürn mantel sleif, 

dä si Meljanzes arm begreif: 

al weinde kust ir röter munt 

dä der was von der tjoste wunt. 
manc zaher im den arm begöz, 
der von ir liehten ougen vlöz. 
Wer macht si vor der diet sö balt? 
daz tet diu minne junc unt alt. 
Lyppaut dö sinen willen sach, 
wande im sö liebe nie geschach. 

sit got der Ern in niht erliez, 
sin tohter er dö frouwe hiez. 


wie diu höchzit ergienc, 

des vrägt den der dä gäbe enpfienc: 
und war dö männeglich rite, 

er hete gemach odr er strite, 
des mag ich niht ein ende hän. 
man sagte mir daz Gäwän 
urloup nam üf dem palas, 

dar er durch urloup komen was. 
Obilöt des weinde vil: 

si sprach «nu füert mich mit iu hin.» 
dö wart der jungen süezen magt 
diu bete von Gäwäne versagt: 

ir muoters küm von im gebrach. 
urloup er dö zin allen sprach. 
Lyppaut im diens böt genuoc, 
wand er im holdez herze truoc. 
Scherules, sin stolzer wirt, 

mit al den sinen niht verbirt, 

ern rite üz mit dem degene balt. 
Gäwäns sträze üf einen walt 
gienc: dar sander weideman 

und spise verre mit im dan. 
urloup nam der werde helt: 
Gäwän gein kumber was verselt. 


Buch VIll 


Swer was ze B&ärosche komn, 
doch hete Gäawän dä genomn 
den pris ze b&der sit al ein; 

398 wan daz dervor ein ritter schein, 
bi rötem wäpen unrekant, 
des pris man in die hoehe bant. 


Gäawaän het Ere unde heil, 
ieweders volleclichen teil: 

5 nu näht och sines kampfes zit. 
der walt was lanc unde wit, 
dä durch er muose strichen, 
wolder kampfes niht entwichen: 
äne schulde er was derzuo erkorn. 

10 nu was ouch Ingliart verlorn, 
sin ors mit kurzen ören: 
in Tabronit von Mören 
wart nie bezzer ors ersprenget. 
nu wart der walt gemenget, 

15 hie ein schache, dort ein velt, 
etslichz sö breit daz ein gezelt 
vil küme drüffe stüende. 
mit sehn gewan er küende 
erbüwens lands, hiez Ascalün. 

20 dä frägter gegen Schanpfanzün 
swaz im volkes widerfuor. 
höch gebirge und manec muor, 
des het er vil durchstrichen dar. 
dö nam er einer bürge war: 

25 avoy diu gap vil werden glast: 

30 dä körte gegen des landes gast. 
Nu hoert von äventiure sagen, 
und helfet mir dar under klagen 
Gäwäns grözen kumber. 

399 min wiser und min tumber, 
die tuonz durch ir gesellekeit 
und läzen in mit mir [sin] leit. 
öwe nu solt ich swigen. 
nein, lät fürbaz sigen 

5 der etswenne gelücke neic 

10 und nu gein ungemache seic. 


disiu burc was geh£ret sö, 
daz En&as Kartägö 
nie sö hErrenliche vant, 
dä froun Didön töt was minnen pfant. 
waz si palase pflagge, 
und wie vil dä türne lage? 
ir hete Acratön genuoc, 
diu äne Babylöne ie truoc 
15 ame grif die groesten wite 
näch heiden worte strite. 
si was alumbe wol sö höch, 
unt dä si gein dem mer gezöch: 
decheinen sturm si widersaz, 
noch grözen ungefüegen haz. 
20 
dervor lac raste breit ein plän: 
dar über reit her Gäwän. 
fünf hundert ritter oder mer 
(ob den alln was einer her) 
25 die kömen im dä widerriten 
30 in liehten kleidern wol gesniten. 
Als mir d'äventiur sagete, 
ir vederspil dä jagete 
den kranch od swaz vor in dä vlöch. 
400 ein rävit von Späne höch 
reit der künec Vergulaht. 
sin blic was tac wol bi der naht. 
sin geslähte sante Mazadän 
für den berc ze Fämorgän: 
5 sin art was von der feien. 
in dühte er sehe den meien 
in rehter zit von bluomen gar, 
swer nam des küneges varwe war. 
Gäwänen des bedühte, 
10 do der künec sö gein im lühte, 
ez waere der ander Parziväl, 
unt daz er Gahmuretes mäl 
hete alsö diz mare weiz, 
dö der reit in ze Kanvoleiz. 


15 ein reiger tet durch fluht entwich 
in einen muorigen tich: 
20 den brähten valken dar gehurt. 


der künec suochte unrehten furt, 
in valken hilfe wart er naz: 
sin ors verlös er umbe daz 
dar zuo al diu kleider sin 
(doch schiet er valken von ir pin): 
daz nämn die valkenaere. 
op daz ir reht iht waere? 
25 ez was ir reht, si soltenz hän: 
30 man muose och si bi rehte län. 
Ein ander ors man im dö lech: 
des sinen er sich gar verzäch. 
man hienc ouch ander kleit an in: 
jenz was der valkenzere gewin. 
401 
hie kom Gäwän zuo geriten. 
dvoy nu wart dä niht vermiten, 
erne wurde baz enpfangen 
dan ze Karidael waere ergangen 
5 Ereckes enpfähen, 
dö er begunde nähen 
Artüs näch sime strite, 
unt dö frou Enite 
siner freude was ein condewier, 
10 sit im Maliclisier 
daz twerc sin vel unsanfte brach 
mit der geisel da'z Gynover sach, 
unt dö ze Tulmeyn ein strit 
ergienc in dem kreize wit 
15 umben spärweere. 
Ider fil Noyt der mare 
im sine sicherheit da böt: 
er muose'im bieten für den töt. 


die rede lät sin, und hoertz och hie: 

20 ich waene sö vriescht ir nie 
werdern antpfanc noch gruoz. 
öwe des wirt unsanfte buoz 
des werden Lötes kinde. 
rät irz, ich erwinde 

25 unt sag iu fürbaz niht m£re. 

30 durch trüren tuon ich widerke&re. 
Doch vernemt durch iwer güete, 
wie ein lüter gemüete 

402 fremder valsch gefrumte trüebe. 

ob ich iu fürbaz üebe 
diz m&re mit rehter sage, 
sö kumt irs mit mir in klage. 


dö sprach der künec Vergulaht 
«herre, ich hän mich des bedäht, 
ir sult riten dort hin in. 

magez mit iweren hulden sin, 

ich priche iu nu gesellekeit. 

ist ab iu min fürbaz riten leit, 

ich läz swaz ich ze schaffen hän.» 
dö sprach der werde Gäwän 
«her, swaz ir gebietet, 

billiche ir iuch des nietet: 

daz ist och äne minen zorn 

mit guotem willen gar verkorn.> 


dö sprach der künec von Ascalün 
«herre, ir seht wol Schamfanzün. 
dä ist min swester üf, ein magt: 
swaz munt von schoene hät gesagt, 
des hät si volleclichen teil. 

welt irz iu prüeven für ein heil, 
deiswär sö muoz si sich bewegen 
daz se iwer unz an mich sol pflegen. 
ich kum iu schierre denn ich sol: 
ouch erbeit ir min vil wol, 

gesehet ir die swester min: 

irn ruocht, wolt ich noch lenger sin.» 
«Ich sihe iuch gern, als tuon ich sie. 
doch hänt mich gröze frouwen ie 

ir werden handelunge erlän.» 

sus sprach der stolze Gäwän. 

der künec sande ein ritter dar, 

und enböt der magt daz si sin war 
sö nam daz langiu wile 

in diuhte ein kurziu Ile. 

Gäawän fuor dar der künec geböt. 
welt ir, noch swig ich grözer nöt. 


nein, ich wilz iu fürbaz sagen. 
sträze und ein pfärt begunde tragen 
Gawän gein der porte 

an des palas orte. 

swer büwes ie begunde, 

baz denne ich sprechen kunde 
von dises büwes veste. 

dä lac ein burc, diu beste 

diu ie genant wart ertstift: 
unmäzen wit was ir begrift. 

der bürge lop sul wir hie län, 
wande ich iu vil ze sagen hän 
von des küneges swester, einer magt. 
hie ist von büwe vil gesagt: 

die prüeve ich rehte als ich sol. 
was si schoen, daz stuont ir wol: 
unt hete si dar zuo rehten muot, 
daz was gein werdekeit ir guot; 
sö daz ir site und ir sin 

was gelich der marcgrävin, 

Diu dicke vonme Heitstein 

über al die marke schein. 

wol im derz heinliche an ir 

sol prüeven! des geloubet mir, 
der vindet kurzewile dä 

bezzer denne anderswä. 

ich mac des von frouwen jehn 
als mir diu ougen kunnen spehn. 
swar ich rede ker ze guote, 

diu bedarf wol zühte huote. 

nu hoer dise äventiure 

der getriwe unt der gehiure: 

ich enruoche umb d'ungetriuwen. 
mit dürkelen riuwen 

hänt se alle ir saelekeit verlorn: 
des muoz ir s&le liden zorn. 


üf den hof dort für den palas reit 
Gawän gein der gesellekeit, 

als in der künec sande, 

der sich selben an im schande. 
ein ritter, der in brähte dar, 

in fuorte dä saz wol gevar 
Antikonie de künegin. 

sol wiplich &re sin gewin, 

des koufes het si vil gepflegn 
und alles valsches sich bewegn: 
dä mite ir kiusche pris erwarp. 


öwe daz sö fruo erstarp 
von Veldeke der wise man! 
30 der kunde se baz gelobet hän. 
Dö Gawän die magt ersach, 
der bote gienc näher unde sprach 
al daz der künec werben hiez. 
405 diu künegin dö niht enliez, 
sine sprache «h£r, get näher mir. 
miner zühte meister daz sit ir: 
nu gebietet unde l£ret. 
wirt iu kurzewile gem£ret, 
5 daz muoz an iwerm gebote sin. 
sit daz iuch der bruoder min 
mir bevolhen hät sö wol, 
ich küsse iuch, ob ich küssen sol. 
nu gebiet näch iweren mäzen 
min tuon odr min läzen.» 
10 
mit grözer zuht si vor im stuont. 
Gawän sprach «frouwe, iwer muont 
ist sö küssenlich getän, 
ich sol iweren kus mit gruoze hän.» 
15 ir munt was heiz, dick unde röt, 
dar an Gäwän den sinen böt. 
da ergienc ein kus ungastlich. 
zuo der meide zühte rich 
saz der wol geborne gast. 
20 süezer rede in niht gebrast 
b&edenthalp mit triuwen. 
si kunden wol geniuwen, 
er sine bete, si ir versagen. 
daz begunder herzenlichen klagen: 
25 ouch bat er si genäden vil. 
30 diu magt sprach als i'u sagen wil. 
«<HErre, sit ir anders kluoc, 
sö mages dunken iuch genuoc. 
ich erbiutz iu durch mins bruoder bete, 
406 daz ez Ampflise Gamurete 
minem oeheim nie baz erböt; 
äne bi ligen. min triwe ein löt 
an dem orte fürbaz wage, 
der uns wegens ze rehte pflaege: 
5 und enweiz doch, herre, wer ir sit; 
10 doch ir an sö kurzer zit 

welt mine minne hän.» 

dö sprach der werde Gäwän 
«mich leret miner künde sin, 
ich sage iu, frouwe, daz ich pin 
miner basen bruoder suon. 
welt ir mir genäde tuon, 

daz enlät niht durch minen art: 
derst gein iwerm sö bewart, 
daz si b&de al gliche stEnt 

unt in rehter mäze gent.» 


ein magt begunde in schenken, 
dar näch schier von in wenken. 
mer frowen dennoch dä säzen, 
die och des niht vergäzen, 

si giengn und schuofen umb ir pflege. 
ouch was der ritter von dem wege, 
der in dar brähte. 

Gawän des gedähte, 

dö si alle von im kömen üz, 

daz dicke den grözen strüz 
vzehet ein vil kranker ar. 

er greif ir undern mantel dar: 

Ich waene, er ruort irz hüffelin. 
des wart gem£ret sin pin. 

von der liebe alsölhe nöt gewan 
beidiu magt und ouch der man, 
daz dä näch was ein dinc geschehen, 
hetenz übel ougen niht ersehen. 
des willn si bede wärn bereit: 

nu seht, dö näht ir herzeleit. 

dö gienc zer tür in aldä 

ein ritter blanc: wand er was grä. 
in wäfenheiz er nante 

Gäwänen, do ern erkante. 

dä bi er dicke lüte schrei 

«öwe unde heid hei 

mins herren den ir sluoget, 

daz iuch des niht genuoget, 

irn nötzogt och sin tohter hie.» 
dem wäfenheiz man volget ie: 
der selbe site aldä geschach. 
Gawän zer juncfrouwen sprach 
«frowe, nu gebet iweren rät: 

unser dwederz niht vil wer hie hät.» 
er sprach «wan het ich doch min swert!» 
dö sprach diu juncfrouwe wert 

«wir sulen ze wer uns ziehen, 

üf jenen turn dort fliehen, 

der bi miner kemenäten stet. 
genadeclichez lihte erget.» 

Hie der ritter, dort der koufman, 

diu juncfrouwe erhörte san 

den bovel komen üz der stat. 

mit Gäwän si geim turne trat. 

ir friunt muost kumber liden. 

si bat siz dicke miden: 

ir kradem unde ir döz was sö 

daz ez ir keiner marcte dö. 


durch strit si drungen gein der tür: 
Gawän stuont ze wer derfür. 

ir in gen er bewarte: 

ein rigel dern turn besparte, 

den zucter üz der müre. 

sin arge nächgebüre 

entwichn im dicke mit ir schar. 
diu künegin lief her unt dar, 

ob üf dem turn iht war ze wer 
gein disem ungetriwen her. 

dö vant diu maget reine 

ein schächzabelgesteine, 

unt ein bret, wol erleit, wit: 

daz bräht si Gawäne in den strit. 
an eim Iseninem ringez hienc, 

dä mit ez Gäwän enpfienc. 

üf disen vierecken schilt 

was schächzabels vil gespilt: 

der wart im s@r zerhouwen. 

nu hoert och von der frouwen. 


ez wzre künec oder roch, 

daz warf si gein den vinden doch: 
ez was gröz und swaere. 

man sagt von ir diu mzere, 

Swen dä erreichte ir wurfes swanc, 
der strüchte äne sinen danc. 

diu küneginne riche 

streit da ritterliche, 

bi Gawän si werliche schein, 

daz diu koufwip ze Tolenstein 

an der vasnaht nie baz gestriten: 
wan si tuontz von gampelsiten 
unde müent än nöt ir lip. 

swä harnaschrämec wirt ein wip, 
diu hät ir rehts vergezzen, 

sol man ir kiusche mezzen, 

sine tuoz dan durch ir triuwe. 
Antikonien riuwe 

wart ze Schanfanzün erzeiget 
unt ir höher muot geneiget. 

in strit si sere weinde: 

wol si daz bescheinde, 

daz friwentlich liebe ist state. 
waz Gäwän dö txte? 


swenne im diu muoze geschach, 
daz er die maget reht ersach; 

ir munt, ir ougen, unde ir nasen. 
baz geschict an spizze hasen, 
ich waene den gesäht ir nie, 

dan si was dort unde hie, 
zwischen der hüffe unde ir brust. 
minne gerende gelust 

kunde ir lip vil wol gereizen. 

irn gesäht nie ämeizen, 

Diu bezzers gelenkes pflac, 

dan si was dä der gürtel lac. 
daz gap ir gesellen 

Gäwäne manlich ellen. 

si türte mit im in der nöt. 

sin benantez gisel was der töt, 
und anders kein gedinge. 
Gäwänen wac vil ringe 

vinde haz, swenn er die magt erkös; 
dä von ir vil den lip verlös. 


dö kom der künec Vergulaht. 
der sach die striteclichen maht 
gegen Gäwäne kriegen. 

ich enwolt iuch denne triegen, 
sone mag i'n niht beschoenen, 


ern well sich selben hoenen 
an sinem werden gaste. 
der stuont ze wer al vaste: 
dö tet der wirt selbe schin, 
daz mich riwet Gandin 
der künec von Anschouwe, 
20 daz ein sö werdiu frouwe 
sin tohter, ie den sun gebar, 
der mit ungetriwer schar 
sin volc bat s@re striten. 
Gawän muose biten 
25 unze der künec gewäpent wart: 
30 er huop sich selbe an strites vart. 
Gäwän dö muose entwichen, 
doch unlasterlichen: 
Unders turnes tür er wart getän. 
411 nu seht, dö kom der selbe man, 
der in kampfliche an & sprach: 
vor Artüse daz geschach. 
der lantgräve Kyngrimursel 
gram durch swarten unt durch vel, 
5 durch Gawäns nöt sin hende er want: 
wan des was sin triwe pfant, 
daz er dä solte haben vride, 
ezen war daz eines mannes lide 
in in kampfe twungen. 
10 die alten unt die jungen 
treib er vonme turne wider: 
den hiez der künec brechen nider. 


Kyngrimursel dö sprach 
hin üf da er Gäwänen sach 

15 «helt, gib mir vride zuo dir dar in. 
ich wil geselleclichen pin 
mit dir hän in dirre nöt. 
mich muoz der künec slahen töt, 
odr ich behalde dir din lebn.» 

20 _Gäwän den vride begunde gebn: 
der lantgräve spranc zuo zim dar. 
des zwivelte diu üzer schar 
(er was ouch burcgräve aldä): 
si waeren junc oder grä, 

25 die blügten an ir strite. 

30 __Gäwän spranc an die wite, 

als tet ouch Kyngrimursel: 
gein elln si b&de wären snel. 


Der künec mant die sine. 

«wie lange sulen wir pine 

von disen zwein mannen pflegen? 
mins vetern sun hät sich bewegen, 
er wil erneren disen man, 

der mir den schaden hät getän, 
den er billicher rache, 

ob im ellens niht gebraeche.» 


genuoge, dens ir triwe jach, 

kurn einen der zem künege sprach 
«herre, müeze wirz iu sagn, 

der lantgräve ist unerslagn 

hie von manger hende. 

got iuch an site wende, 

die man iu vervähe baz. 
werltlich pris iu sinen haz 

teilt, erslaht ir iwern gast: 

ir ladet üf iuch der schanden last. 
sö ist der ander iwer mäc, 

in des geleite ir disen bäc 

hebt. daz sult ir läzen: 

ir sit dervon verwäzen. 

nu gebt uns einen vride her, 

die wil daz dirre tac gewer: 

der vride si och dise naht. 

wes ir iuch drumbe habt bedäht, 
daz stet dannoch ziwerre hant, 
ir sit gepriset odr geschant. 

Min frouwe Antikonie, 

vor valscheit diu vrie, 

dort al weinde bi im st&t. 

ob iu daz niht ze herzen get, 

sit iuch p&de ein muoter truoc, 
so gedenket, hErre, ob ir sit kluoc, 
ir sandet in der magede her: 
waer niemen sins geleites wer, 

er solt iedoch durch si genesen. >» 
der künec liez einen vride wesen, 
unz er sich baz bespr&che 

wier sinen vater raeche. 

unschuldec was her Gäwän: 
ez hete ein ander man getän, 
wande der stolze Ehcunat 
ein lanzen durch in l&rte pfat, 
do er Jofreyden fiz Ydoel 
fuorte gegen Barbigeel, 

den er bi Gäwäne vienc. 
durch den disiu nöt ergienc. 


dö der vride wart getän, 

daz volc huop sich von strite san, 
manneglich zen herbergen sin. 
Antikonie de künegin 

ir vetern sun vast umbevienc: 

manc kus an sinen munt ergienc, 
daz er Gäwänen het ernert 

und sich selben untät erwert. 

si sprach «du bist mins vetern suon: 
du kundst durch niemen missetuon.» 
Welt ir hoern, ich tuon iu kunt 

wä von &@ sprach min munt 

daz lütr gemüete trüebe wart. 
gun£rt si diu strites vart, 

die ze Schampfanzün tet Vergulaht: 
wan daz was im niht geslaht 

von vater noch von muoter. 

der junge man vil guoter 

von schame leit vil grözen pin, 

dö sin swester diu künegin 

in begunde v&hen: 

man hört in s@re vlähen. 


dö sprach diu juncfrouwe wert 
«her Vergulaht, trüege ichz swert 
und wer von gotes gebot ein man, 
daz ich schildes ambet solde hän, 
iwer striten waer hie gar verzagt. 
dö was ich äne wer ein magt, 

wan daz ich truoc doch einen schilt, 
üf den ist werdekeit gezilt: 

des wäpen sol ich nennen, 

ob ir ruochet diu bekennen. 

guot gebzerde und kiuscher site, 
den zwein wont vil state mite. 

den böt ich für den ritter min, 

den ir mir sandet dä her in: 

anders schermes het ich niht. 

swä man iuch nu bi wandel siht, 

ir habt doch an mir missetän, 

ob wiplich pris sin reht sol hän. 
Ich hört ie sagen, swa ez sö gezöch 
daz man gein wibes scherme vlöch, 
dä solt ellenthaftez jagen 

an sime strite gar verzagen, 

op dä waere manlich zuht. 

her Vergulaht, iurs gastes vluht, 
dier gein mir tet für den töt, 

lert iwern pris noch lasters nöt.» 
Kingrimursel dö sprach 

«herre, üf iwern tröst geschach 
daz ich hern Gäwän 

üf dem Plimizoeles plän 

gap vride her in iwer lant. 

iwer sicherheit was pfant, 

ob in sin ellen trüege her, 

daz ich des für iuch wurde wer, 

in bestüend hie niht wan einec man. 
her, dä bin ich bekrenket an. 

hie sehen mine genöze zuo: 

diz laster ist uns gar ze fruo. 
kunnet ir niht fürsten schönen, 

wir krenken ouch die krönen. 

sol man iuch bi zühten sehn, 

sö muoz des iwer zuht verjehn 

daz sippe reicht ab iu an mich. 
wer daz ein kebeslicher slich 
minhalp, swä uns diu wirt gezilt, 

ir hetet iuch gähs gein mir bevilt: 
wande ich pin ein ritter doch, 

an dem nie valsch wart funden noch: 
Ouch sol min pris erwerben 

daz ichs äne müeze ersterben; 

des ich vil wol getrüwe gote: 

des si min s&lde gein im bote. 
ouch swä diz mare wirt vernomen, 
Artüs swester sun si komen 

in mime geleite üf Schanpfanzün, 
Franzoys od Bertün, 


10 


15 


20 


25 


30 


417 


10 


15 


Provenzäle od Burgunjoys, 
Galiciäne unt die von Punturtoys, 
erhoerent die Gäwänes nöt, 

hän ich pris, derst denne töt. 

mir frümt sin angestlicher strit 
vil engez lop, min laster wit. 

daz sol mir freude swenden 

und mich üf &ren pfenden.» 


dö disiu rede was getän, 

dö stuont dä einer sküneges man, 
der was geheizen Liddamus. 

Kyöt in selbe nennet sus. 

Kyöt la schantiure hiez, 

den sin kunst des niht erliez, 

er ensunge und sprache sö 

d&s noch genuoge werdent frö. 
Kyöt ist ein Provenzäl, 

der dise äventiur von Parziväl 
heidensch geschriben sach. 

swaz er en franzoys dä von gesprach, 
bin ich niht der witze laz, 

dez sage ich tiuschen fürbaz. 

Dö sprach der fürste Liddamus 
«waz solt der in mins herren hüs, 
der im sinen vater sluoc 

und daz laster im so nähe truoc? 
ist min hörre wert bekant, 

daz richt alhie sin selbes hant. 

sö gelt ein töt den andern töt. 
ich waene geliche sin die nöt.» 


nu seht ir wie Gawän dö stuont: 
alr&st was im gröz angest kuont. 


dö sprach Kingrimursel 

«swer mit der drö waer sö snel, 
der solt och gähen in den strit. 
ir habt gedrenge oder wit, 

man mac sich iwer lihte erwern. 
her Liddamus, vil wol ernern 
trüwe ich vor iu disen man: 
swaz iu der hete getän, 

ir liezetz ungerochen. 

ir habt iuch gar versprochen. 
man sol iu wol gelouben 

daz iuch nie mannes ougen 
gesähn ze vorderst dä man streit: 
iu was ie striten wol sö leit 

daz ir der fluht begundet. 
dennoch ir mer wol kundet: 

swä man ie gein strite dranc, 

dä tat ir wibes widerwanc. 
swelch künec sich lat an iwern rät, 
vil twerhes dem diu kröne stät. 
Dä waer von minen handen 

in kreize bestanden 

Gawän der ellenthafte degen: 
des het ich mich gein im bewegen, 
daz der kampf waere alhie getän, 
wolt es min h£erre gestatet hän. 
der treit mit sünden minen haz: 
ich trüwte im ander dinge baz. 
her Gawän, lobt mir her für wär 
daz ir von hiute über ein jär 

mir ze gegenrede stet 

in kampfe, ob ez sö hie erget 

daz iu min herre lat dez lebn: 

dä wirt iu kampf von mir gegebn. 
ich sprach iuch an zem Plimizeel: 
nu si der kampf ze Barbigeel 

vor dem künc Meljanze. 

der sorgen zeime kranze 

trag ich unz üf daz teidinc 

daz ich gein iu kum in den rinc: 
dä sol mir sorge tuon bekant 
iwer manlichiu hant.» 


Gawän der ellens riche 

böt gezogenliche 

näch dirre bete sicherheit. 

dö was mit rede aldä bereit 

der herzoge Liddamus 

begunde ouch siner rede alsus 

mit spaehlichen worten, 

aldä siz alle hörten. 

Er sprach: wand im was sprechens zit: 
«swä ich kum zuome strit, 


hän ich dä vehtens pflihte 

ode fluht mit ungeschihte, 

bin ich verzagetliche ein zage, 

ode ob ich pris aldä bejage, 

her lantgräve, des danket ir 

als irz geprüeven kunnt an mir. 
5 enpfähe ichs nimmer iweren solt, 

ich pin iedoch mir selben holt.» 


sus sprach der riche Liddamus. 
«welt irz sin her Turnus, 
sö lät mich sin her Tranzes, 

10 und sträft mich ob ir wizzet wes, 
unde enhebt iuch niht ze gröze. 
ob ir fürsten minre genöze 
der edelste und der hahste birt, 
ich pin ouch [landes] herre und landes wirt 

15 ich hän in Galiciä 
beidiu her unde dä 
mange burc reht unz an Vedrün. 
swaz ir unt ieslich Bertün 
mir dä ze schaden meget getuon, 
ine gefloehe nimmer vor iu huon. 

20 
her ist von Bertäne komn 
gein dem ir kampf hät genomn: 
nu rechet herren unt den mäc. 
mich sol vermiden iwer bäc. 

25 iwern vetern (ir wärt sin man), 

30 swer dem sin leben an gewan, 
Dä rechetz. ich entet im niht: 
ich waene mirs och iemen giht. 
iwern vetern sol ich wol verklagn: 

420 sin sun die krön näch im sol tragn: 
derst mir ze herren höch genuoc. 
diu küngin Flürdämürs in truoc: 
sin vater was Kingrisin, 
sin an der künec Gandin. 

5 ich wil iuch baz bescheiden des, 
Gahmuret und Gälöes 
sin ceheime wären. 
ine wolt sin gerne vären, 
ich möht mit Ern von siner hant 

10 mit vanen enpfähen min lant. 

swer vehten welle, der tuo daz. 

bin ich gein dem strite laz, 

ich vreische iedoch diu maere wol. 
swer pris ime strite hol, 

des danken im diu stolzen wip. 

ich wil durch niemen minen lip 
verleiten in ze scharpfen pin. 

waz Wolfhartes solt ich sin? 

mirst in den strit der wec vergrabt, 
gein vehten diu gir verhabt. 
wurdet ir mirs nimmer holt, 

ich tate & als Rümolt, 

der künec Gunthere riet, 

do er von Wormz gein Hiunen schiet: 
er bat in lange sniten baen 

und inme kezzel umbe draen.» 

Der lantgräve ellens riche 

sprach «ir redet dem gliche 

als manger weiz an iu für wär 
iwer zit unt iwer jär. 

ir rat mir dar ich wolt iedoch, 

unt sprecht, ir txt als riet ein koch 
den küenen Nibelungen, 

die sich unbetwungen 

üz huoben dä man an in rach 

daz Sivride dä vor geschach. 

mich muoz her Gawän slahen töt, 
odr ich gelEre in räche nöt.» 

«des volge ich,» sprach Liddamus. 
«wan swaz sin aheim Artüs 

hät, unt die von India, 

der mirz hie gabe als siz hänt da, 
der mirz ledecliche brahte, 

ich liezez & daz ich vahte. 

nu behaldet pris des man iu giht. 
Segramors enbin ich niht, 

den man durch vehten binden muoz: 
ich erwirbe sus wol küneges gruoz. 
Sibche nie swert erzöch, 

er was ie bi [den] dä man vlöch: 
doch muose man in vle&hen, 

gröz gebe und starkiu lähen 
enpfienger von Ermriche genuoc: 

nie swert er doch durch helm gesluoc. 
mir wirt verschert nimmer vel 
durch iuch, her Kyngrimursel: 

Des hän ich mich gein iu bedäht.» 
dö sprach der künec Vergulaht 
«swiget iwerr wehselmaere. 

ez ist mir von iu beden swaere, 
daz ir der worte sit sö vri. 

ich pin iu alze nähen bi 

ze sus getänem gebrehte: 

ez stet mir noch iu niht rehte.» 


diz was üf dem palas, 

aldä sin swester komen was. 

bi ir stuont her Gawän 

und manec ander werder man. 

der künec sprach zer swester sin 
«nu nim den gesellen din 

und ouch den lantgräven zuo dir. 

die mir guotes günn, die gen mit mir, 
und rät mirz waggest was ich tuo.» 
si sprach «dä lege din triwe zuo.» 


nu get der künec an sinen rät. 
diu küneginne genomen hät 

ir vetern sun unt ir gast: 

dez dritte was der sorgen last. 
än alle missewende 

nam si Gäwänn mit ir hende 
unt fuort in dä si wolte wesn. 
si sprach zim «weert ir niht genesn, 
des heten schaden elliu lant.>» 
an der küneginne hant 

gienc des werden Lötes suon: 
er mohtz och dö vil gerne tuon. 
In die kemenäten sän 

gienc diu küngin unt die zwene man: 
vor den andern bleip si laere: 
des pflägen kameraere. 

wan cläriu juncfröwelin, 

der muose vil dort inne sin. 

diu künegin mit zühten pflac 
Gawäns, der ir ze herzen lac. 
dä was der lantgräve mite: 

der schiet si ninder von dem site. 
doch sorgte vil diu werde magt 
umb Gäwäns lip, wart mir gesagt. 
sus waern die zwen dä inne 

bi der küneginne, 

unz daz der tac liez sinen strit. 
diu naht kom: dö was ezzens zit. 
möraz, win, lütertranc, 

brähten juncfrowen dä mitten kranc, 
und ander guote spise, 

fasän, pardrise, 

guote vische und blankiu wastel. 
Gawän und Kyngrimursel 

wären komn üz grözer nöt. 

sit ez diu künegin geböt, 

si äzen als si solten, 

unt ander dies iht wolten. 
Antikonie in selbe sneit: 

daz was durch zuht in b&den leit. 
swaz man dä kniender schenken sach, 
ir deheim diu hosennestel brach: 
Ez wären meide, als von der zit, 
den man diu besten jär noch git. 
ich pin des unervzeret, 

heten si geschaeret 

als ein valke sin gevidere: 

dä rede ich niht widere. 


nu hoert, & sich der rät geschiet, 
waz man des landes künege riet. 
die wisen heter zim genomn: 

an sinen rät die wären komn. 
etslicher sinen willen sprach, 

als im sin bester sin verjach. 

dö mäzen siz an manege stat: 
der künec sin rede och haeren bat. 


er sprach «ez wart mit mir gestriten. 
ich kom durch äventiure geriten 

inz förest Laahtamris. 

ein ritter alze höhen pris 

in dirre wochen an mir sach, 

wand er mich flügelingen stach 
hinderz ors al sunder twäl, 


25 
30 


425 


10 


15 


20 


25 


30 


426 


er twanc mich des daz ich den gräl 
gelobte im zerwerben. 

solt ich nu drumbe ersterben, 

sö muoz ich leisten sicherheit 
die sin hant an mir erstreit. 

dä rätet umbe: des ist nöt. 

min bester schilt was für den töt 
daz ich dar um böt mine hant, 
als iu mit rede ist hie bekant. 

Er ist manheit und ellens h£r. 
der helt geböt mir dennoch mer 
daz ich än arge liste 

inre järes vriste, 

ob ichs gräls erwurbe niht, 

daz ich ir koeme, der man giht 
der krön ze Pelrapeire 

(ir vater hiez Tampenteire); 
swenne si min ouge an s&he, 
daz ich sicherheit ir jaehe. 

er enböt ir, ob si dahte an in, 
daz waere an freuden sin gewin, 
und er waerez der si löste & 

von dem künege Clämid&.» 

dö si die rede erhörten sus, 

dö sprach aber Liddamus 

«mit dirre herrn urloube ich nuo 
spriche: och räten si derzuo. 
swes iuch dort twanc der eine man, 
des si hie pfant her Gäwän: 

der vederslagt üf iweren klobn. 
bitt in iu vor uns allen lobn 

daz er iu den gräl gewinne. 

lät in mit guoter minne 

von iu hinnen riten 

und näch dem gräle striten. 

die scham wir alle müesen klagn, 
wurd er in iwerem hüs erslagn. 
nu vergebt im sine schulde 

durch iwerre swester hulde. 

Er hät hie'rliten gröze nöt 

und muoz nu k&ren in den töt. 
swaz erden hät umbslagenz mer, 
dane gelac nie hüs sö wol ze wer 
als Munsalvssche: swä diu stet, 


von strite rüher wec dar get. 

bi sime gemach in hinte lät: 
morgen sag man im den rät.» 

des volgten al die rätgeben. 

sus behielt her Gäwän dä sin leben. 


man pflac des heldes unverzagt 
des nahts aldä, wart mir gesagt, 
daz harte guot was sin gemach. 
10 dö man den mitten morgen sach 
unt dö man messe gesanc, 
üf dem palase was gröz gedranc 
von bovel unt von werder diet. 
der künec tet als man im riet, 
15 er hiez Gäwänen bringen: 
den wolter nihtes twingen, 
wan als ir selbe hät gehört. 
nu seht wä in brähte dort 
Antikoni diu wol gevar: 
20 ir vetern sun kom mit ir dar, 
unt andr genuoge des küneges man. 
diu küngin fuorte Gawän 
für den künec an ir hende. 
ein schapel was ir gebende. 
25 ir munt den bluomen nam ir pris: 
30 üf dem schapele decheinen wis 
Stuont ninder keiniu alsö röt. 
swem si güetliche ir küssen böt, 
des muose swenden sich der walt 
mit manger tjost ungezalt. 


427 
mit lobe wir solden grüezen 
die kiuschen unt die süezen 
Antikonien, 
vor valscheit die vrien. 

5 wan si lebte in solhen siten, 


daz ninder was underriten 
ir pris mit valschen worten. 
al die ir pris gehörten, 
ieslich munt ir wunschte dö 

10 daz ir pris bestüende alsö 
bewart vor valscher trüeben jehe. 
lüter virrec als ein valkensehe 

15 was balsemmzzec stzxte an ir. 

daz riet ir werdeclichiu gir: 
diu süeze saelden riche 
sprach gezogenliche 


«bruoder, hie bring ich den degen, 
des du mich selbe hieze pflegen. 
nu läz in min geniezen: 

des ensol dich niht verdriezen. 
denke an brüederliche triwe, 

unde tuo daz äne riwe. 

dir stet manlichiu triwe baz, 

dan daz du dolst der werlde haz, 
und minen, kunde ich hazen: 

den ler mich gein dir mäzen.» 

Dö sprach der werde süeze man 
«daz tuon ich, swester, ob ich kan: 
dar zuo gip selbe dinen rät. 

dich dunket daz mir missetät 
werdekeit habe underswungen, 
von prise mich gedrungen: 

waz töht ich dan ze bruoder dir? 
wan dienden alle kröne mir, 

der stüende ich ab durch din gebot: 
din hazzen waer min höhstiu nöt. 
mirst unmaere freude und Ere, 
niht wan näch diner l£re. 

her Gäwän, ich wil iuch des biten: 
ir kömt durch pris dä her geriten: 
nu tuotz durch prises hulde, 

helft mir daz min schulde 

min swestr üf mich verkiese. 

& daz ich si verliese, 

ich verkiuse üf iuch min herzeleit, 
welt ir mir geben sicherheit 

daz ir mir werbet sunder twäl 
mit guoten triwen umben gräl.» 


dä wart diu suone gendet 

unt Gäwän gesendet 

an dem selben mäle 

durch striten näch dem gräle. 
Kyngrimursel och verkös 

üf den künec, der in dä vor verlös, 
daz er im sin geleite brach. 

vor al den fürsten daz geschach; 
Dä ir swert wärn gehangen: 

diu wärn in undergangen, 

Gawäns knappn, ans strites stunt, 
daz ir decheinr was worden wunt: 
ein gewaltec man von der stat, 
der in vrides vor den andern bat, 
der vienc se und leit se in prisün. 
ez waer Franzeis od Bertün, 

starke knappn unt kleiniu kint, 

von swelhen landen sie [komen|] sint, 
die brähte man dö ledeclichen 
Gawäne dem ellens richen. 

dö in diu kint ersähen, 

dä wart gröz umbevähen. 

ieslichz sich weinende an in hienc: 
daz weinn iedoch von liebe ergienc. 


von Curnewäls mit im dä was 
cons Liäz fiz Tinas. 

ein edel kint wont im och bi, 
duk Gandilüz, fiz Gurzgri 

der durch Schoydelakurt den lip verlös, 
dä manec frouwe ir jämer kös. 
Lyäze was des kindes base. 

sin munt, sin ougen unt sin nase 
was reht der minne kerne: 

al diu werlt sah in gerne. 

dar zuo sehs andriu kindelin. 
dise ahte junch£erren sin 

wärn gebürte des bewart, 

elliu von edeler höhen art. 

Si wären im durch sippe holt 
unt dienden im üf sinen solt. 
werdekeit gap er ze löne, 

unt pflac ir anders schöne. 


Gawän sprach zen kindelin 

«wol iu, süezen mäge min! 

mich dunket des, ir wolt mich klagn, 
ob ich waere alhie erslagn.>» 

man moht in klage getrüwen wol: 

si wärn halt sus in jämers dol. 

er sprach «mir was umb iuch vil leit. 

wä wärt ir dö man mit mir streit?» 
si sagtenz im, ir keiner louc. 

«ein müzersprinzelin enpflouc 
uns, dö ir bi der künegin 

säzt: dä lief wir elliu hin.» 

die dä stuondn und säzen, 

die merkens niht vergäzen, 

die prüeveten daz her Gäwän 
waere ein manlich höfsch man. 
urloubes er dö gerte, 

des in der künec gewerte, 

unt daz volc al gemeine, 

wan der lantgräve al eine. 

die zwene nam diu künegin, 

unt Gawäns junch£rrelin: 

si fuorte se dä ir pflägen 
juncfrouwen äne bägen. 

dö nam ir wol mit zühten war 
manc juncfrouwe wol gevar. 

Dö Gäwän enbizzen was 

(ich sage iu als Kyöt las), 

durch herzenliche triuwe 

huop sich dä gröziu riuwe. 

er sprach zer küneginne 
«frouwe, hän ich sinne 

unt sol mir got den lip bewaren, 
sö muoz ich dienstlichez varen 
unt riterlich gemüete 

iwer wiplichen güete 

ze dienste immer kEren. 

wande iuch kan salde lEren, 

daz ir habt valsche an gesigt: 
iwer pris für alle prise wigt. 
gelücke iuch müeze saelden wern. 
frowe, ich wil urloubes gern: 

den gebt mir, unde lät mich varn. 
iwer zuht müez iwern pris bewarn.» 


ir was sin dan scheiden leit: 

dö weinden durch gesellekeit 
mit ir manc juncfrouwe clär. 

diu küngin sprach än allen vär 
«het ir min genozzen mi£r, 

min fröude waer gein sorgen h£r: 

nu moht iur vride niht bezzer sin. 
des gloubt ab, swenne ir lidet pin, 
ob iuch vertreit ritterschaft 

in riwebaere kumbers kraft, 

sö wizzet, min her Gäwän, 

des sol min herze pflihte hän 

Ze flüste odr ze gewinne.» 

diu edele küneginne 

kuste den Gäwänes munt. 

der wart an freuden ungesunt, 
daz er sö gähes von ir reit. 

ich wzene, ez was in beiden leit. 
sin knappen heten sich bedäht, 
daz siniu ors wären bräht 

üf den hof für den palas, 

aldä der linden schate was. 

ouch wärn dem lantgräven komn 
sin gesellen (sus hän ichz vernomn): 
der reit mit im üz für die stat. 
Gawän in zühteclichen bat 

daz er sich arbeite 

unt sin gezoc im leite 

ze B&ärosch. «da ist Scherules: 
den sulen si selbe biten des 
geleites ze Dianazdrün. 

dä wonet etslich Bertün, 

der se bringet an den herren min 
oder an Ginovern die künegin.» 


daz lobt im Kyngrimursel: 

urloup nam der degen snel. 
Gringuljet wart gewäpent sän, 

daz ors, und min her Gäwaän. 

er kust sin mäg diu kindelin 

und ouch die werden knappen sin. 
näch dem gräle im sicherheit geböt: 
er reit al ein gein wunders nöt. 


Buch IX 


«Tuot üf.» «wem? wer sit ir?» 
«ich wil inz herze hin zuo dir.» 
«sö gert ir zengem rüme.» 

433 _«waz denne, belibe ich küme? 
min dringen soltu selten klagn: 
ich wil dir nu von wunder sagn.» 
ja sit irz, frou äventiure? 
wie vert der gehiure? 

5 ich meine den werden Parziväl, 
den Cundrie näch dem gräl 
mit unsüezen worten jagte, 
dä manec frouwe klagte 
daz niht wendec wart sin reise. 

10 von Artüse dem Berteneise 
huop er sich dö: wie vert er nuo? 
den selben mz&ren grifet zuo, 
ober an freuden si verzagt, 
oder hät er höhen pris bejagt? 

15 oder ob sin ganziu werdekeit 
si beidiu lang unde breit, 
oder ist si kurz oder smal? 
nu prüevet uns die selben zal, 
waz von sin henden si geschehen. 

20 hät er Munsalvzsche sit gesehen, 
unt den süezen Anfortas, 
des herze dö vil siufzec was? 
durch iwer güete gebt uns tröst, 
op der von jämer si erlöst. 

25 lät hoeren uns diu mare, 

30 ob Parziväal dä waere, 

Beidiu iur herre und ouch der min. 
nu erliuhtet mir die fuore sin: 
der süezen Herzeloyden barn, 

434 wie hät Gahmurets sun gevarhn, 
sit er von Artüse reit? 
ober liep od herzeleit 
sit habe bezalt an strite. 
habt er sich an die wite, 

5 oder hät er sider sich verlegn? 
sagt mir sin site und al sin pflegn. 

nu tuot uns de äventiure bekant, 
er habe erstrichen manec lant, 
zors, unt in schiffen üf dem wäc; 
ez waere lantman oder mäc, 

der tjoste poinder gein im maz, 
daz der decheiner nie gesaz. 

sus kan sin wäge seigen 

sin selbes pris üf steigen 

und d'andern lären sigen. 

in mangen herten wigen 

hät er sich schumpfentiure erwert, 
den lip gein strit alsö gezert, 
swer pris zim wolte borgen, 

der müesez tuon mit sorgen. 

sin swert, daz im Anfortas 

gap dö er bime gräle was, 

brast sit dö er bestanden wart: 
dö machtez ganz des brunnen art 
bi Karnant, der dä heizet Lac. 
daz swert gehalf im priss bejac. 
Swerz niht geloubt, der sündet. 
diu äventiure uns kündet 

daz Parziväl der degen balt 

kom geriten üf einen walt, 

ine weiz ze welhen stunden; 
aldä sin ougen funden 

ein klösen niwes büwes sten, 

dä durch ein snellen brunnen gen: 
einhalp si drüber was geworht. 
der junge degen unervorht 

reit durch äventiur suochen: 

sin wolte got dö ruochen. 

er vant ein klösnaerinne, 

diu durch die gotes minne 

ir magetuom unt ir freude gap. 
wiplicher sorgen urhap 

üz ir herzen blüete alniuwe, 

unt doch durch alte triuwe. 
Schiänatulander 

unt Sigünen vander. 

der helt lac dinne begraben töt: 
ir leben leit üf dem sarke nöt. 
Sigüne doschesse 

hörte selten messe: 

ir leben was doch ein venje gar. 

ir dicker munt heiz röt gevar 

was dö erblichen unde bleich, 

sit werltlich freude ir gar gesweich. 
ez erleit nie magt sö höhen pin: 
durch klage si muoz al eine sin. 
Durch minne diu an im erstarp, 
daz si der fürste niht erwarp, 

si minnete sinen töten lip. 

ob si worden waer sin wip, 

dä hete sich frou Lünete 

gesümet an sö gaher bete 

als si riet ir selber frouwen. 

man mac noch dicke schouwen 
froun Lüneten riten zuo 

etslichem räte gar ze fruo. 

swelch wip nu durch geselleschaft 
verbirt, und durch ir zühte kraft, 
pflihte an vremder minne, 

als ich michs versinne, 

laet siz bi ir mannes lebn, 

dem wart an ir der wunsch gegebn. 
kein beiten stet ir alsö wol: 

daz erziuge ich ob ich sol. 

dar näch tuo als siz l&re: 

behelt si dennoch Ere, 

sine treit dehein sö liehten kranz, 
get si durch freude an den tanz. 


wes mizze ich freude gein der nöt 
als Sigün ir triwe geböt? 

daz möht ich gerne läzen. 

über ronen äne sträzen 

Parziväl fürz venster reit 

alze nähn: daz was im leit. 

dö wolter vrägen umben walt, 

ode war sin reise waere gezalt. 

Er gerte der gegenrede alda: 

«ist iemen dinne?» si sprach «jd.» 
do er hört deiz frouwen stimme was, 
her dan üf ungetretet gras 

warf erz ors vil dräte. 

ez düht in alze späte: 

daz er niht was erbeizet &, 


diu selbe schame tet im we. 


er bant daz ors vil vaste 
zeins gevallen ronen aste: 
sinen dürkeln schilt hienc er ouch dran. 
dö der kiusche vrävel man 
durch zuht sin swert von im gebant, 
10 er gienc fürz venster zuo der want: 
dä wolter vrägen maere. 
diu klös was freuden laere, 
dar zuo aller schimpfe blöz: 
er vant dä niht wan jämer gröz. 
15 er gert ir anz venster dar. 
diu juncfrouwe bleich gevar 
mit zuht üf von ir venje stuont. 
dennoch was im hart unkuont 
wer si waere od möhte sin. 
20 si truog ein hemde haerin 
under gräwem roc zenzhst ir hüt. 
gröz jämer was ir sundertrüt: 
die het ir höhen muot gelegt, 
vonme herzen siufzens vil erwegt. 


25 mit zuht diu magt zem venster gienc, 
30 mit süezen worten sin enpfienc. 
Si truoc ein salter in der hant: 
Parziväl der wigant 
ein kleinez vingerlin dä kös, 
438 daz si durch arbeit nie verlös, 
sine behieltz durch rehter minne rät. 
dez steinlin was ein gränät: 
des blic gap üz der vinster schin 
reht als ein ander gänsterlin. 
5 senlich was ir gebende. 
«dä üzen bi der wende,» 
sprach si, «her, dä stet ein banc: 
ruocht sitzen, lErtz iuch iwer gedanc 
unt ander unmuoze. 
10 daz ich her ziwerem gruoze 
bin komen, daz vergelt iu got: 
der gilt getriulich urbot.» 


der helt ir rätes niht vergaz, 
15 für daz venster er dö saz: 


er bat ouch dinne sitzen sie. 
si sprach «nu hän ich selten hie 
gesezzen bi decheinem man.» 
der helt si vrägen began 
umbe ir site und umb ir pflege, 
20 «.daz ir sö verre von dem wege 
sitzt in dirre wilde. 
ich hänz für unbilde, 
frouwe, wes ir iuch bege£t, 
sit hie niht büwes umb iuch st&t.» 


25 Sisprach «dä kumt mir vonme gräl 
30 min spis dä her al sunder twäl. 
Cundrie la surziere 
mir dannen bringet schiere 
alle samztage naht 
439 min spis (des hät si sich bedäht), 
die ich ganze wochen haben sol.» 
si sprach «waer mir anders wol, 
ich sorgete wenec umb die nar: 
der bin ich bereitet gar.» 


5 dö wände Parziväl, si lüge, 
unt daz sin anders gerne trüge. 
er sprach in schimpfe zir dar in 
«durch wen tragt ir daz vingerlin? 
ich hört ie sagen maere, 

10 klösnaerinne und klösnaere 
die solten miden dmürschaft.» 
si sprach «het iwer rede kraft, 
ir wolt mich velschen gerne. 
swenne ich nu valsch gelerne, 

15 sö hebt mirn üf, sit ir da bi. 
ruochts got, ich pin vor valsche vri: 
ich enkan decheinen widersaz.>» 
si sprach «disen mähelschaz 
trag ich durch einen lieben man, 

20 des minne ich nie an mich gewan 
mit menneschlicher tate: 
magtuomlichs herzen r&te 
mir gein im rätent minne.» 
si sprach «den hän ich hinne, 

25 des kleincet ich sider truoc, 

30 sit Orilus tjost in sluoc. 

Miner jaemerlichen zite jär 

wil ich im minne gebn für wär. 

der rehten minne ich pin sin wer, 
wand er mit schilde und ouch mit sper 
dä näch mit ritters handen warp, 
unz er in mime dienste erstarp. 
magetuom ich ledecliche hän: 

er ist jedoch vor gote min man. 

ob gedanke wurken sulen diu werc, 
sö trag ich niender den geberc 

der underswinge mir min &. 

mime leben tet sin sterben we. 

der rehten & diz vingerlin 

für got sol min geleite sin. 

daz ist ob miner triwe ein slöz, 
vonme herzen miner ougen vlöz. 


ich pin hinne selbe ander: 
Schiänatulander 

ist daz eine, dez ander ich.» 
Parziväl verstuont dö sich 

daz ez Sigüne waere: 

ir kumber was im sweere. 

den helt dö wenec des verdröz, 
vonme hersenier dez houbet blöz 
er macht & daz er gein ir sprach. 
diu juncfrouwe an im ersach 
durch isers ram vil liehtez vel: 
do erkande si den degen snel. 

si sprach «ir sitz her Parziväl. 
sagt an, wie stetz iu umben gräl? 
Habt ir geprüevet noch sin art? 
oder wiest bewendet iwer vart?>» 


er sprach zer meide wol geborn 

«dä hän ich freude vil verlorn. 

der gräl mir sorgen git genuoc. 

ich liez ein lant da ich kröne truoc, 

dar zuo dez minneclichste wip: 

üf erde nie sö schoener lip 

wart geborn von menneschlicher fruht. 
ich sen mich näch ir kiuschen zuht, 
näch ir minne ich trüre vil; 

und mer näch dem höhen zil, 


wie ich Munsalvzsche mege gesehn, 
und den gräl: daz ist noch ungeschehn. 
niftel Sigün, du tuost gewalt, 
sit du min kumber manecvalt 
erkennest, daz du v&hest mich.» 
diu maget sprach «al min gerich 

15 sol üf dich, neve, sin verkorn. 
du häst doch freuden vil verlorn, 
sit du lieze dich beträgen 
umb daz werdecliche vrägen, 
unt dö der süeze Anfortas 

20 din wirt unt din gelücke was. 
dä hete dir vrägen wunsch bejagt: 
nu muoz din freude sin verzagt, 
unt al din höher muot erlemt. 
din herze sorge hät gezemt, 

25 diu dir vil wilde waere, 

30 hetest dö gevrägt der maere.» 
«Ich warp als der den schaden hät,» 
sprach er. «liebiu niftel, [gip mir] rät, 
gedenke rehter sippe an mir, 

442 und sage mir ouch, wie stet ez dir? 
ich solte trürn umb dine klage, 
wan daz ich hahern kumber trage 
danne ie man getrüege. 
min nöt ist zungefüege.» 


5 si sprach «nu helfe dir des hant, 
dem aller kumber ist bekant; 
ob dir sö wol gelinge, 
daz dich ein slä dar bringe, 
alda du Munsalvzsche sihst, 
10 dä du mir diner freuden gihst. 
Cundrie la surziere reit 
vil niulich hinnen: mir ist leit 
daz ich niht vrägte ob si dar 
wolte kern ode anderswar. 
15 immer swenn si kumt, ir mül dort stet, 
dä der brunne üzem velse get. 
ich rät daz du ir rites nach: 
ir ist lihte vor dir niht sö gäch, 
dune mügest si schiere hän erriten.» 
20 dane wart niht langer dö gebiten, 
25 urloup nam der helt alda: 

dö kErter üf die niwen sla. 
Cundrien mül die reise gienc, 
daz ungeverte im undervienc 
eine slä dier het erkorn. 

sus wart aber der gräl verlorn. 
Al siner vröude er dö vergaz. 
ich waene er het gevräget baz, 
war er ze Munsalvssche komn, 
denne als ir & hät vernomn. 


nu lät in riten: war sol er? 

dort gein im kom geriten her 

ein man: dem was daz houbet blöz, 
sin wäpenroc von koste gröz, 

dar underz harnasch blanc gevar: 
änz houbt was er gewäpent gar. 
gein Parziväle er vaste reit: 

dö sprach er «härre, mir ist leit 
daz ir mins herren walt sus pant. 
ir wert schiere drumbe ermant 

dä von sich iwer gemüete sent. 
Munsalvzsche ist niht gewent 

daz iemen ir sö nähe rite, 

ezn war der angestliche strite, 

ode der alsolhen wandel böt 

als man vor dem walde heizet töt.» 


einen helm er in der hende 
fuorte, des gebende 

wären snüere sidin, 

unt eine scharpfe glavin, 

dar inne al niwe was der schaft. 
der helt bant mit zornes kraft 
den helm üfz houbet ebene. 

ez enstuont in niht vergebene 
an den selben ziten 

sin dröun und ouch sin striten: 
ledoch bereit er sich zer tjost. 
Parziväl mit solher kost 

het ouch sper vil verzert: 

er dähte «ich waere unernert, 
rit ich über diss mannes sät: 
wie wurde denn sins zornes rät? 
nu trite ich hie den wilden varm. 

mirn geswichen hende, ieweder arm, 
ich gibe für mine reise ein pfant, 
daz ninder bindet mich sin hant.» 
daz wart ze b&der sit getän, 

diu ors in den walap verlän, 

mit sporn getriben und ouch gefurt 
vast üf der rabbine hurt: 

ir enweders tjost dä misseriet. 
manger tjost ein gegenniet 

was Parziväles höhiu brust: 

den lErte kunst unt sin gelust 

daz sin tjost als eben fuor 

reht in den stric der helmsnuor. 

er traf in da man haht den schilt, 
sö man ritterschefte spilt; 

daz von Munsalvzsche der templeis 
von dem orse in eine halden reis, 

sö verr hin ab (diu was sö tief), 

daz dä sin leger wänec slief. 


Parziväl der tjoste näch 

volgt. dem orse was ze gäch: 
ez viel hin ab, deiz gar zebrast. 
Parziväl eins z&ders ast 
Begreif mit sinen handen. 

nu jehts im niht ze schanden, 
daz er sich äne schergen hienc. 
mit den fuozen er gevienc 

undr im des velses herte. 

in grözem ungeverte 

lac daz ors dort niden töt. 

der ritter gähte von der nöt 
anderhalp üf die halden hin: 
wolt er teilen den gewin 

den er erwarp an Parziväl, 

sö half im baz dä heime der gräl. 


Parziväl her wider steic. 

der zügel gein der erden seic: 

dä hete daz ors durch getreten, 

als ob ez bitens waere gebeten, 

des jener ritter dä vergaz. 

dö Parziväl dar üf gesaz, 

done was niht wan sin sper verlorn: 


diu vlust gein vinden was verkorn. 
ich waene, der starke Lähelin 
noch der stolze Kyngrisin 
noch roys Gramoflanz 
20 noch cons Lascoyt fiz Gurnemanz 
nie bezzer tjost geriten, 
denne als diz ors wart erstriten. 
dö reit er, ern wiste war, 
sö daz diu Munsalvsscher schar 
25 in mit strite gar vermeit. 
30 des gräles vremde was im leit. 
Swerz ruocht vernemn, dem tuon ich kuont 
wie im sin dinc dä näch gestuont. 


desn prüeve ich niht der wochen zal, 
446 über wie lanc sider Parzival 

reit durch äventiure als &. 

eins morgens was ein dünner sn&, 

iedoch sö dicke wol, gesnit, 

als der noch frost den liuten git. 
5 ez was üf einem grözen walt. 

im widergienc ein riter alt, 

des part al grä was gevar, 

dä bi sin vel lieht unde clär: 

die selben varwe truoc sin wip; 
10 diu bediu über blözen lip 

truogen gräwe röcke herte 

üf ir bihte verte. 

siniu kint, zwuo juncfrowen, 

die man gerne mohte schowen, 
15 dä giengen in der selben wät. 

daz riet in kiusches herzen rät: 

si giengen alle barfuoz. 

Parziväl böt sinen gruoz 

dem gräwen riter der dä gienc; 
20 von des räte er sit gelücke enphienc. 

ez mohte wol ein h£rre sin. 

dä liefen frouwen bräckelin. 

mit senften siten niht ze her 

gienc dä rittr und knappen mer 
25 mit zühten üf der gotes vart; 
30 _genuog sö junc, gar äne bart. 

Parziväl der werde degen 
447 het des libes sö gepflegen 

daz sin zimierde riche 

stuont gar riterliche: 

in selhem harnasch er reit, 

dem ungelich was jeniu kleit 
die gein im truoc der gräwe man. 
daz ors üzem pfade sän 

kerter mit dem zoume. 

dö nam sin vrägen goume 
umbe der guoten liute vart: 

mit süezer rede ers innen wart. 
dö was des gräwen riters klage, 
daz im die heileclichen tage 
niht hulfen gein alselhem site, 
daz er sunder wäpen rite 

ode daz er barfuoz gienge 

unt des tages zit begienge. 


Parziväl sprach zim dö 

«her, ich erkenne sus noch sö 

wie des järs urhap gestet 

ode wie der wochen zal g£t. 

swie die tage sint genant, 

daz ist mir allez unbekant. 

ich diende eim der heizet got, 

& daz sö lasterlichen spot 

sin gunst übr mich erhancte: 

min sin im nie gewancte, 

von dem mir helfe was gesagt: 

nu ist sin helfe an mir verzagt.» 
Dö sprach der riter grä gevar 
«meint ir got den diu magt gebar? 
geloubt ir siner mennescheit, 

waz er als hiut durch uns erleit, 
als man diss tages zit beget, 
unrehte iu denne dez harnasch ste&t. 
ez ist hiute der karfritac, 

des al diu werlt sich freun mac 
unt dä bi mit angest siufzec sin. 
wä wart ie höher triwe schin, 

dan die got durch uns begienc, 

den man durch uns anz kriuze hienc? 
herre, pflegt ir toufes, 

sö jämer iuch des koufes: 

er hät sin werdeclichez lebn 


mit töt für unser schult gegebn, 
durch daz der mensche was verlorn, 
durch schulde hin zer helle erkorn. 
ob ir niht ein heiden sit, 

sö denket, hErre, an dise zit. 

ritet fürbaz üf unser spor. 

iu ensitzet niht ze verre vor 

ein heilec man: der git iu rät, 

20  wandel für iwer missetät. 
welt ir im riwe künden, 
er scheidet iuch von sünden. >» 
sin tohter begunden sprechen 
«waz wilt du, vater, rechen? 

25 sö base weter wir nu hän, 

30 waz räts nimstu dich gein im an? 
Wan füerstun da er erwarme? 
sine giserten arme, 
swie riterlich die sin gestalt, 

449 uns dunct doch des, si haben kalt: 
er erfrüre, waern sin eines dri. 
du häst hie stände nähen bi 
gezelt und slavenien hüs: 
koem dir der künec Artüs, 

5 du behieltst in ouch mit spise wol. 
nu tuo als ein wirt sol, 
füer disen riter mit dir dan.» 
dö sprach aber der gräwe man 
«her, min tohter sagent al wär. 

10 hie nähen bi elliu jär 
var ich üf disen wilden walt, 
ez sı warm oder kalt, 
immer gein des marter zit, 
der staeten lön näch dienste git. 

15 swaz spise ich üz bräht durch got, 
die teil ich mit iu äne spot.» 
diez mit guoten willen täten, 
die juncfrouwen bäten 
in beliben se£re: 

20 unt er hete belibens E£re, 
iewederiu daz mit triwen sprach. 
Parziväl an in ersach, 
swie tiur von frost dä was der sweiz, 
ir munde wärn röt, dicke, heiz: 

25 die stuonden niht senliche, 


30 des tages Zzite geliche. 

Ob ich kleinez dinc dar r&che, 

ungern ich daz versprzche, 

ichn holt ein kus durch suone dä, 
450 op si der suone spraechen jd. 

wip sint et immer wip: 

werliches mannes lip 

hänt si schier betwungen: 

in ist dicke alsus gelungen. 


5 Parziväl hie unde dort 
mit bete hört ir süezen wort, 
des vater, muotr unt [der] kinde. 
er dähte «ob ich erwinde, 
ich gen ungerne in dirre schar. 
10 dise meide sint sö wol gevar, 
daz min riten bi in übel st&t, 
sit man und wip ze fuoz hie get. 
sich füegt min scheiden von in baz, 
sit ich gein dem trage haz, 
15 den si von herzen minnent 
unt sich helfe dä versinnent. 
der hät sin helfe mir verspart 
und mich von sorgen niht bewart.>» 


Parziväl sprach zin dö san 
20 «herre und frouwe, lät mich hän 
iwern urloup. gelücke iu heil 
gebe, und freuden vollen teil. 
ir jJuncfrouwen süeze, 
iwer zuht iu danken müeze, 
25 sit ir gundet mir gemaches wol. 
30 iwern urloup ich haben sol.» 
Er neic, unt die andern nigen. 
dä wart ir klage niht verswigen. 


hin ritet Herzeloyde fruht. 
451 dem riet sin manlichiu zuht 

kiusch unt erbarmunge: 

sit Herzeloyd diu junge 

in het üf gerbet triuwe, 

sich huop sins herzen riuwe. 
5 alrerste er dö gedähte, 
10 wer al die werlt volbrähte, 


an sinen schepfaere, 
wie gewaltec der waere. 
er sprach «waz ob got helfe phligt, 
diu minem trüren an gesigt? 
wart ab er ie ritter holt, 
gedient ie ritter sinen solt, 
ode mac schilt unde swert 
siner helfe sin sö wert, 
15 und rehtiu manlichiu wer, 
daz sin helfe mich vor sorgen ner, 
ist hiut sin helflicher tac, 
sö helfe er, ob er helfen mac.» 


er kert sich wider dann er dä reit. 
20 si stuonden dannoch, den was leit 
daz er von in kärte. 
ir triwe si daz lErte: 
die juncfrowen im sähen näch; 
gein den ouch im sin herze jach 
25 daz er si gerne s&he, 
30 wand ir blic in schoene jaehe. 
Er sprach «ist gotes kraft sö fier 
daz si beidiu ors unde tier 
unt die liut mac wisen, 
452 sin kraft wil i'm prisen. 
mac gotes kunst die helfe hän, 
diu wise mir diz kastelän 
dez waegest umb die reise min: 
sö tuot sin güete helfe schin: 
5 nu genc näch der gotes kür.» 
den zügel gein den ören für 
er dem orse legte, 
mit den sporn erz vaste regte. 


gein Fontän la salvätsche ez gienc, 
10 dä Orilus den eit enpfienc. 
der kiusche Trevrizent dä saz, 
der manegen mäntac übel gaz: 
als tet er gar die wochen. 
er hete gar versprochen 
15 möraz, win, und ouch dez pröt. 
sin kiusche im dennoch mö&r geböt, 
der spise het er keinen muot, 
20 vische noch fleisch, swaz trüege bluot. 

sus stuont sin heileclichez lebn. 
got het im den muot gegebn: 
der hErre sich bereite gar 

gein der himelischen schar. 

mit vaste er grözen kumber leit: 
sin kiusche gein den tievel streit. 


an dem ervert nu Parziväl 

diu verholnen maere umben gräl. 
Swer mich dervon & frägte 

unt drumbe mit mir bägte, 

ob ichs im niht sagte, 

umpris der dran bejagte. 

mich batez helen Kyöt, 

wand im diu äventiure geböt 
daz es immer man gedzhte, 

& ez d'äventiure brahte 

mit worten an der mzxre gruoz 
daz man dervon doch sprechen muoz. 


Kyöt der meister wol bekant 

ze Dölet verworfen ligen vant 

in heidenischer schrifte 

dirre äventiure gestifte. 

der karakteräbc 

muoser hän gelernet &, 

än den list von nigrömanzi. 

ez half daz im der touf was bi: 
anders waer diz maer noch unvernumn. 
kein heidensch list möht uns gefrumn 
ze künden umbes gräles art, 

wie man siner tougen innen wart. 


ein heiden Flegetänis 

bejagte an künste höhen pris. 
der selbe fisiön 

was geborn von Salmön, 

üz israhelscher sippe erzilt 
von alter her, unz unser schilt 
der touf wart fürz hellefiur. 
der schreip vons gräles äventiur. 
Er was ein heiden vaterhalp, 
Flegetänis, der an ein kalp 
bette als ob ez wer sin got. 

wie mac der tievel selhen spot 
gefüegen an sö wiser diet, 

daz si niht scheidet ode schiet 

dä von der treit die höhsten hant 
unt dem elliu wunder sint bekant? 


Flegetänis der heiden 

kunde uns wol bescheiden 
iesliches sternen hinganc 

unt siner künfte widerwanc; 

wie lange ieslicher umbe get, 

& er wider an sin zil gestät. 

mit der sternen umbereise vart 
ist gepüfel aller menschlich art. 
Flegetänis der heiden sach, 

dä von er blüwecliche sprach, 
im gestirn mit sinen ougen 
verholenbzeriu tougen. 

er jach, ez hiez ein dinc der gräl: 
des namen las er sunder twäl 
inme gestirne, wie der hiez. 
«ein schar in üf der erden liez: 
diu fuor üf über die sterne höch. 
op die ir unschult wider zöch, 
sit muoz sin pflegn getouftiu fruht 
mit alsö kiuschlicher zuht: 

diu menscheit ist immer wert, 
der zuo dem gräle wirt gegert.» 
Sus schreip dervon Flegetänis. 
Kyöt der meister wis 

diz m&re begunde suochen 

in latinschen buochen, 

wä gewesen ware 

ein volc dä zuo gebaere 

daz ez des gräles pflege 

unt der kiusche sich bewagge. 

er las der lande chrönicä 

ze Britäne unt anderswä, 

ze Francriche unt in Yrlant: 

ze Anschouwe er diu mzere vant. 
er las von Mazadäne 

mit wärheit sunder wäne: 

umb allez sin geslehte 

stuont dä geschriben rehte, 


unt anderhalp wie Tyturel 
unt des sun Frimutel 

den gräl braht üf Amfortas, 
des swester Herzeloyde was, 
bi der Gahmuret ein kint 
gewan, des disiu maere sint. 
der rit nu üf die niwen sla, 
die gein im kom der riter grä. 

20 
er erkande ein stat, swie lage der sn& 
dä liehte bluomen stuonden &. 
daz was vor eins gebirges want, 
aldä sin manlichiu hant 

25 froun Jeschüten die hulde erwarp, 

30 unt dä Orilus zorn verdarp. 

Diu slä in dä niht halden liez: 
Fontäne la salvätsche hiez 

ein wesen, dar sin reise gienc. 

er vant den wirt, der in enphienc. 

456 
der einsidel zim sprach 
«ouwe, her, daz iu sus geschach 
in dirre heileclichen zit. 
hät iuch angestlicher strit 

5 in diz harnasch getriben? 
ode sit ir äne strit beliben? 
sö stüende iu baz ein ander wät, 
lieze iuch höchferte rät. 
nu ruocht erbeizen, hErre, 

10 (ich waene iu daz iht werre) 
und erwarmt bi einem fiure. 
hät iuch äventiure 
üz gesant durch minnen solt, 
sit ir rehter minne holt, 

15 sö minnt als nu diu minne get, 
als disses tages minne st&t: 
dient her näch umbe wibe gruoz. 
ruocht erbeizen, ob ichs biten muoz.>» 


Parziväl der wigant 
20 erbeizte nider al zehant, 
mit grözer zuht er vor im stuont. 
er tet im von den liuten kuont, 
25 die in dar wisten, 


wie die sin räten pristen. 
dö sprach er «her, nu gebt mir rät: 

30 ich bin ein man der sünde hät.» 
Dö disiu rede was getän, 
dö sprach aber der quote man 
«ich bin rätes iwer wer. 

457 nu sagt mir wer iuch wiste her.» 
«her, üf dem walt mir widergienc 
ein grä man, der mich wol enpfienc: 
als tet sin massenie. 
der selbe valsches frie 

5 hät mich zuo ziu her gesant: 
ich reit sin släa, unz ich iuch vant.» 
der wirt sprach «daz was Kahenis: 
der ist werdeclicher fuore al wis. 
der fürste ist ein Punturteis: 

10 der riche künec von Käreis 
sine swester hät ze wibe. 
nie kiuscher fruht von libe 
wart geborn dan sin selbes kint, 
diu iu dä widergangen sint. 

15 der fürste ist von küneges art. 
alle jär ist zuo mir her sin vart.» 


Parziväl zem wirte sprach 
«.dö ich iuch vor mir stände sach, 
vorht ir iu iht, do ich zuo ziu reit? 
20 was iu min komen dö iht leit?» 
dö sprach er «härre, geloubet mirz, 
mich hät der ber und ouch der hirz 
erschrecket dicker denne der man. 
ein wärheit ich iu sagen kan, 
25 ichn fürhte niht swaz mennisch ist: 
30 ich hän ouch mennischlichen list. 
Het irz niht für einen ruom, 
sö trüege ich fluht noch magetuom. 
min herze enpfienc noch nie den kranc 
458 daz ich von wer getzxte wanc. 
bi miner werlichen zit, 
ich was ein riter als ir sit, 
der ouch näch höher minne ranc. 
etswenne ich sündebzern gedanc 
5 gein der kiusche parrierte. 
10 min lebn ich dar üf zierte, 


daz mir genäde tate ein wip. 
des hät vergezzen nu min lip. 


gebt mir den zoum in mine hant. 
dort under jenes velses want 
sol iwer ors durch ruowe sten. 
bi einer wile sul wir beide gen 
und brechn im grazzach unde varm: 
anders fuoters bin ich arm. 
15 wir sulenz doch harte wol ernern.» 
Parziväl sich wolde wern, 
daz ers zoums enpfienge niht. 
«iwer zuht iu des niht giht, 
daz ir stritet wider decheinen wirt, 
20 ob unfuoge iwer zuht verbirt.> 
alsus sprach der guote man. 
dem wirte wart der zoum verlän. 
der zöch dez ors undern stein, 
dä selten sunne hin erschein. 
25 daz was ein wilder marstal: 
30 dä durch gienc eins brunnen val. 
Parziväl stuont üffem sn&. 
ez tzte eim kranken manne we, 
ob er harnasch trüege 
459 dä der frost sus an in slüege. 
der wirt in fuorte in eine gruft, 
dar selten kom des windes luft. 
dä lägen glüendige koln: 
die mohte der gast vil gerne doln. 
5 ein kerzen zunde des wirtes hant: 
do entwäpent sich der wigant. 
undr im lac ramschoup unde varm. 
al sine lide im wurden warm, 
sö daz sin vel gap liehten schin. 
10 er moht wol waltmüede sin: 
wand er het der sträzen wEnc geriten, 
äne dach die naht des tages erbiten: 
als het er manege ander. 
getriwen wirt dä vander. 


15 dä lac ein roc: den l&ch im an 
der wirt, unt fuort in mit im dan 
zeiner andern gruft: dä inne was 
20 siniu buoch dar an der kiusche las. 


näch des tages site ein alterstein 
dä stuont al blöz. dar üf erschein 
ein kefse: diu wart schier erkant; 
dar üffe Parziväles hant 
swuor einen ungefelschten eit, 
dä von froun Jeschüten leit 

25 ze liebe wart verkeret 

30 unt ir fröude geme£ret. 
Parziväl zem wirte sin 
sprach «h£rre, dirre kefsen schin 
erkenne ich, wand ich drüffe swuor 

460 zeinen ziten do ich hie für si fuor. 
ein gemält sper derbi ich vant: 
her, daz nam al hie min hant: 
dä mit ich pris bejagte, 
als man mir sider sagte. 

5 ich verdäht mich an min selbes wip 
sö daz von witzen kom min lip. 
zwuo riche tjoste dermit ich reit: 
unwizzende ich die b&de streit. 
dannoch het ich &re: 

10 nu hän ich sorgen m&re 
denne ir an manne ie wart gesehn. 
durch iwer zuht sult ir des jehn, 
wie lanc ist von der zite her, 
her, daz ich hie nam daz sper?» 


15 dö sprach aber der guote man 
«des vergaz min friunt Taurian 
hie: er kom mirs sit in klage. 
fünfthalp jär unt dri tage 
ist daz irz im nämet hie. 

20 welt irz hoern, ich prüeve iu wie.» 
ame salter laser im über al 
diu jär und gar der wochen zal, 
die dä zwischen wären hin. 
«alrerst ich innen worden bin 

25 wie lange ich var wiselös 

30 unt daz freuden helfe mich verkös, >» 
Sprach Parziväl. «mirst freude ein troum: 
ich trage der riwe swaeren soum. 


herre, ich tuon iu m&r noch kuont. 
461 swä kirchen ode münster stuont, 


dä man gotes &re sprach, 
kein ouge mich dä nie gesach 
sit den selben ziten: 

ichn suochte niht wan striten. 

5 ouch trage ich hazzes vil gein gote: 
wand er ist miner sorgen tote. 
die hät er alze höhe erhabn: 
min freude ist lebendec begrabn. 
kunde gotes kraft mit helfe sin, 

10 waz ankers waer diu vreude min? 
diu sinket durch der riwe grunt. 
ist min manlich herze wunt, 
od mag ez dä vor wesen ganz, 
daz diu riuwe ir scharpfen kranz 

15 mir setzet üf werdekeit 
die schildes ambet mir erstreit 
gein werlichen handen, 
des gihe ich dem ze schanden, 
der aller helfe hät gewalt, 

20 ist sin helfe helfe balt, 
daz er mir denne hilfet niht, 
sö vil man im der hilfe giht.» 


der wirt ersiuft unt sah an in. 
dö sprach er «härre, habt ir sin, 

25 sö schult ir got getrüwen wol: 

30 er hilft iu, wand er helfen sol. 
Got müeze uns helfen beiden. 
her, ir sult mich bescheiden 
(ruochet alrerst sitzen), 

462 sagt mir mit kiuschen witzen, 
wie der zorn sich an gevienc, 
dä von got iwern haz enpfienc. 
durch iwer zuht gedolt 
vernemt von mir sin unscholt, 

5 & daz ir mir von im iht klagt. 
sin helfe ist immer unverzagt. 


doch ich ein leie waere, 

der wären buoche maere 

kund ich lesen unde schriben, 
10 wie der mensche sol beliben 

mit dienste gein des helfe gröz, 
15 den der statten helfe nie verdröz 

für der s&le senken. 

sit getriwe än allez wenken, 

sit got selbe ein triuwe ist: 

dem was unmeere ie falscher list. 
wir suln in des geniezen län: 

er hät vil durch uns getän, 

sit sin edel höher art 

durch uns ze menschen bilde wart. 
got heizt und ist diu wärheit: 
dem was ie falschiu fuore leit. 
daz sult ir gar bedenken. 

ern kan an niemen wenken. 

nu l&ret iwer gedanke, 

hüet iuch gein im an wanke. 

Irn megt im ab erzürnen niht: 
swer iuch gein im in hazze siht, 
der hät iuch an den witzen kranc. 
nu prüevt wie Lucifern gelanc 
unt sinen nötgestallen. 

si wärn doch äne gallen: 

ja her, wä nämen si den nit, 

dä von ir endelöser strit 

zer helle enpfähet süren lön? 
Astiroth und Belcimön, 

Belet und Radamant 

unt ander diech dä hän erkant, 
diu liehte himelische schar 

wart durch nit näch helle var. 


dö Lucifer fuor die hellevart, 

mit schär ein mensche näch im wart. 
got worhte üz der erden 

Adämen den werden: 

von Adäms verhe er Even brach, 
diu uns gap an daz ungemach, 
dazs ir schepfaere überhörte 

unt unser freude störte. 

von in zwein kom gebürte fruht: 
einem riet sin ungenuht 

daz er durch giteclichen ruom 
siner anen nam den magetuom. 

nu beginnt genuoge des gezemen, 
& si diz mare vernemen, 

daz si freischen wie daz möhte sin: 

ez wart iedoch mit sünden schin.» 
Parziväl hin zim dö sprach 

«herre, ich waen daz ie geschach. 
vom wem was der man erborn, 
von dem sin ane hät verlorn 

den magetuom, als ir mir sagt? 
daz möht ir gerne hän verdagt.» 
der wirt sprach aber wider zim 
«von dem zwivel ich iuch nim. 

sag ich niht wär die wärheit, 

sö lät iu sin min triegen leit. 

diu erde Adämes muoter was: 

von erden fruht Adam genas. 
dannoch was diu erde ein magt: 
noch hän ich iu niht gesagt 

wer ir den magetuom benam. 
Käins vater was Adam: 

der sluoc Abeln umb krankez guot. 
dö üf die reinen erdenz bluot 

viel, ir magetuom was vervarn: 
den nam ir Adämes barn. 

dö huop sich @rst der menschen nit: 
alsö wert er immer sit. 

in der werlt doch niht sö reines ist, 
sö diu magt än valschen list. 

nu prüevt wie rein die meide sint: 
got was selbe der meide kint. 

von meiden sint zwei mennisch komn. 
got selbe antlütze hät genomn 
näch der Ersten meide fruht: 

daz was sinr höhen art ein zuht. 
Von Adämes künne 

huop sich riwe und wünne, 

sit er uns sippe lougent niht, 

den ieslich engel ob im siht, 

unt daz diu sippe ist sünden wagen, 
sö daz wir sünde müezen tragen. 
dar über erbarme sich des kraft, 
dem erbarme git geselleschaft, 

sit sin getriuwiu mennischeit 

mit triwen gein untriwe streit. 


ir sult üf in verkiesen, 
welt ir saelde niht verliesen. 


lat wandel iu für sünde bi. 
sit rede und werke niht sö fri: 
wan der sin leit sö richet 
daz er unkiusche sprichet, 
von des löne tuon i'u kunt, 
in urteilt sin selbes munt. 
15 nemt altiu maer für niuwe, 
op si iuch l&ren triuwe. 
der pareliure Plätö 
sprach bi sinen ziten dö, 
unt Sibill diu prophätisse, 
20 sunder fälierens misse 
si sagten dä vor manec jär, 
uns solde komen al für wär 
für die höhsten schulde pfant. 
zer helle uns nam diu höhste hant 
25 mit der gotlichen minne: 
30 die unkiuschen liez er dinne. 
Von dem wären minnaere 
sagent disiu süezen maere. 
der ist ein durchliuhtec lieht, 
466 und wenket siner minne nieht. 
swem er minne erzeigen sol, 
dem wirt mit siner minne wol. 
die selben sint geteilet: 
al der werlde ist geveilet 
5 bediu sin minne und ouch sin haz. 
nu prüevet wederz helfe baz. 
der schuldige äne riuwe 
fliuht die gotlichen triuwe: 
swer ab wandelt sünden schulde, 
der dient näch werder hulde. 
10 
die treit der durch gedanke vert. 
gedanc sich sunnen blickes wert: 
gedanc ist äne slöz bespart, 
vor aller cr&atiure bewart: 
15 gedanc ist vinster äne schin. 
diu gotheit kan lüter sin, 
si glestet durch der vinster want, 
und hät den heleden sprunc gerant, 
der endiuzet noch enklinget, 
20 sö er vom herzen springet. 
25 ez ist dechein gedanc sö snel, 


& er vom herzen für dez vel 
küm, ern si versuochet: 
des kiuschen got geruochet. 
sit got gedanke speht sö wol, 
30 öwe der braden werke dol! 
Swä werc verwurkent sinen gruoz, 
daz gotheit sich schamen muoz, 
wem lät den menschlichiu zuht? 
467 war hät diu arme se&le fluht? 
welt ir nu gote füegen leit, 
der ze b&den siten ist bereit, 
zer minne und gein dem zorne, 
sö sit ir der verlorne. 
5 nu keret iwer gemüete, 
daz er iu danke güete.> 


Parziväl sprach zim dö 

«herre, ich bin des immer frö, 

daz ir mich von dem bescheiden hät, 
10 der nihtes ungelönet lät, 

der missewende noch der tugent. 

ich hän mit sorgen mine jugent 

alsus bräht an disen tac, 

daz ich durch triwe kumbers pflac.>» 


15 der wirt sprach aber wider zim 
«nimts iuch niht hl, gern ich vernim 
waz ir kumbers unde sünden hät. 
ob ir mich diu prüeven lät, 
dar zuo gib ich iu lihte rät, 

20 des ir selbe niht enhät.» 
dö sprach aber Parziväl 
«min höhstiu nöt ist umben gräl; 
dä näch umb min selbes wip: 
üf erde nie schoener lip 

25 gesouc an keiner muoter brust. 

30 näch den beiden sent sich min gelust.» 
Der wirt sprach «hö£rre, ir sprechet wol. 
ir sit in rehter kumbers dol, 
sit ir näch iwer selbes wibe 

468 sorgen pflihte gebt dem libe. 
wert ir erfundn an rehter &, 
iu mac zer helle werden we, 

5 diu nöt sol schiere ein ende hän, 


und wert von bandn aldä verlän 
mit der gotes helfe al sunder twäl. 
ir jeht, ir sent iuch umben gräl: 
ir tumber man, daz muoz ich klagn. 
jane mac den gräl nieman bejagn, 
wan der ze himel ist sö bekant 
10 daz er zem gräle si benant. 
des muoz ich vome gräle jehn: 
ich weizz und hänz für wär gesehn.» 
Parziväl sprach «wärt ir da?» 
der wirt sprach gein im «hö£rre, jä.>» 
15 Parziväl versweic in gar 
daz ouch er was komen dar: 
er frägte in von der küende, 
wiez umben gräl dä stüende. 


der wirt sprach «mir ist wol bekant, 

20 _ez wont manc werlichiu hant 
ze Munsalvssche bime gräl. 
durch äventiur die alle mäl 
ritent manege reise: 
die selben templeise, 

25 swä si kumbr od pris bejagent, 

30 für ir sünde si daz tragent. 

Dä wont ein werlichiu schar. 
ich wil iu künden umb ir nar. 
si lebent von einem steine: 

469 des geslähte ist vil reine. 
hät ir des niht erkennet, 
der wirt iu hie genennet. 
er heizet lapsit exillis. 
von des steines kraft der fEnis 

5 verbrinnet, daz er zaschen wirt: 
diu asche im aber leben birt. 
sus rert der fenis müze sin 
unt git dar näch vil liehten schin, 
daz er schoene wirt als &. 

10 ouch wart nie menschen sö we, 
swelhes tages ez den stein gesiht, 
die wochen mac ez sterben niht, 
diu aller schierst dar näch gest&t. 
sin varwe im nimmer ouch zerg&t: 

15 man muoz im sölher varwe jehn, 

20 dä mit ez hät den stein gesehn, 


ez si maget ode man, 

als dö sin bestiu zit huop an, 

sah ez den stein zwei hundert jär, 

im enwurde denne grä sin här. 

selhe kraft dem menschen git der stein, 
daz im fleisch unde bein 

jugent enpfaeht al sunder twäl. 

der stein ist ouch genant der gräl. 


25 dar üf kumt hiute ein botschaft, 
30 dar an doch lit sin höhste kraft. 
Ez ist hiute der karfritac, 
daz man für wär dä warten mac, 
ein tüb von himel swinget: 
470 üf den stein diu bringet 
ein kleine wize oblät. 
üf dem steine si die lät: 
diu tübe ist durchliuhtec blanc, 
ze himel tuot si widerwanc. 
5 immer alle karfritage 
bringet se üf den, als i'u sage, 
dä von der stein enpfahet 
swaz guots üf erden dra&het 
von trinken unt von spise, 
10 als den wunsch von pardise: 
ich mein swaz d'’erde mac gebern. 
der stein si fürbaz mEr sol wern 
swaz wildes underm lufte lebt, 
ez fliege od louffe, unt daz swebt. 
15 der riterlichen bruoderschaft, 
die pfrüende in git des gräles kraft. 
die aber zem gräle sint benant, 
hoert wie die werdent bekant. 
zende an des steines drum 
20 von karacten ein epitafum 
sagt sinen namen und sinen art, 
swer dar tuon sol die szelden vart. 
ez si von meiden ode von knaben, 
die schrift darf niemen danne schaben: 
25 sö man den namen gelesen hät, 
30 vor ir ougen si zergät. 
Si kömen alle dar für kint, 
die nu dä gröze liute sint. 
471 wol die muoter diu daz kint gebar 

daz sol ze dienste hoeren dar! 
der arme unt der riche 

fröunt sich al geliche, 

ob man ir kint eischet dar, 

daz siz suln senden an die schar: 
man holt se in manegen landen. 
vor sündebzren schanden 

sint si immer mö@r behuot, 

und wirt ir lön ze himel guot. 
swenne in erstirbet hie daz lebn, 
sö wirt in dort der wunsch gegebn. 


di newederhalp gestuonden, 

dö striten beguonden 

Lucifer unt Trinitas, 

swaz der selben engel was, 

die edelen unt die werden 
muosen üf die erden 

zuo dem selben steine. 

der stein ist immer reine. 

ich enweiz op got üf si verkös, 
ode ob ers fürbaz verlös. 

was daz sin reht, er nam se wider. 
des steines pfligt iemer sider 

die got derzuo benande 

unt in sin engel sande. 

her, sus st&t ez umben gräl.» 

dö sprach aber Parziväl 

«Mac riterschaft des libes pris 
unt doch der s&le pardis 

bejagen mit schilt und ouch mit sper, 
sö was ie riterschaft min ger. 

ich streit ie swä ich striten vant, 
sö daz min werlichiu hant 

sich nahert dem prise. 

ist got an strite wise, 

der sol mich dar benennen, 

daz si mich dä bekennen: 

min hant dä strites niht verbirt.» 
dö sprach aber sin kiuscher wirt 
«ir müest aldä vor höchvart 

mit senften willen sin bewart. 
iuch verleit liht iwer jugent 

daz ir der kiusche braechet tugent. 


höchvart ie seic unde viel, > 

sprach der wirt: ieweder ouge im wiel, 
dö er an diz mare dähte, 

daz er dä mit rede volbrähte. 


dö sprach er «härre, ein künec dä was: 
der hiez und heizt noch Anfortas. 
daz sol iuch und mich armen 

20 immer m&r erbarmen, 
umb sin herzebzre nöt, 
die höchvart im ze löne böt. 
sin jugent unt sin richeit 
der werlde an im fuogte leit, 

25 unt daz er gerte minne 

30 üzerhalp der kiusche sinne. 
Der site ist niht dem gräle reht: 
dä muoz der riter unt der kneht 
bewart sin vor lösheit. 

473 _diemüet ie höchvart überstreit. 
dä wont ein werdiu bruoderschaft: 
die hänt mit werlicher kraft 
erwert mit ir handen 
der diet von al den landen, 

5 daz der gräl ist unerkennet, 
wan die dar sint benennet 
ze Munsalvssche ans gräles schar. 
wan einr kom unbenennet dar: 
der selbe was ein tumber man 

10 und fuorte ouch sünde mit im dan, 
daz er niht zem wirte sprach 
umben kumber den er an im sach. 
ich ensol niemen schelten: 
doch muoz er sünde engelten, 

15 daz er niht frägte des wirtes schaden. 
er was mit kumber sö geladen, 
ez enwart nie'rkant sö höher pin. 
dä vor kom roys Lähelin 
ze Brumbäne an den s& geriten. 

20 durch tjoste het sin dä gebiten 
Lybb&äls der werde helt, 
des töt mit tjoste was erwelt. 
er was erborn von Prienlascors. 
Lähelin des heldes ors 

25 dannen zöch mit siner hant: 


30 dä wart der räroup bekant. 
HErre, sit irz Lähelin? 
sö stet in dem stalle min 
den orsn ein ors gelich gevar, 
474  diu dä heernt ans gräles schar. 
ame satel ein turteltübe st&t: 
daz ors von Munsalvzssche get. 
diu wäpen gap in Anfortas, 
dö er der freuden herre was. 
5 ir schilte sint von alter sö: 
Tyturel si brähte dö 
an sinen sun rois Frimutel: 
dar unde vlös der degen snel 
von einer tjoste ouch sinen lip. 
10 der minnet sin selbes wip, 
daz nie von manne m£re 
wip geminnet wart sö sere; 
ich mein mit rehten triuwen. 
sine site sult ir niuwen, 
15 und minnt von herzen iwer konen. 
siner site sult ir wonen: 
iwer varwe im treit gelichiu mäl. 
der was ouch h£rre übern gräl. 
öwi her, wanne ist iwer vart? 
nu ruocht mir prüeven iwern art.» 
20 
ieweder vaste ann andern sach. 
Parziväl zem wirte sprach 
«ich bin von einem man erborn, 
der mit tjost hät den lip verlorn, 
25 unt durch riterlich gemüete. 
30 her, durch iwer güete 
Sult ir in nemen in iwer gebet. 
min vater der hiez Gahmuret, 
er was von arde ein Anschevin. 
475  h£rre, in binz niht Lähelin. 
genam ich ie den r&roup, 
sö was ich an den witzen toup. 
ez ist jedoch von mir geschehn: 
der selben sünde muoz ich jehn. 
5 Ithern von Cucümerlant 
den sluoc min sündebaeriu hant: 
ich leit in töten üffez gras, 
10 unt nam swaz dä ze nemen was.» 

«öwe werlt, wie tuostu sö?>» 
sprach der wirt: der was des mars unfrö. 
«du gist den liuten herzeser 

unt riwebaeres kumbers mer 

dan der freud. wie stet din lön! 
sus endet sich dins maeres dön.» 
dö sprach er «lieber swester suon, 
waz rätes möht ich dir nu tuon? 
du häst din eigen verch erslagn. 
wiltu für got die schulde tragn, 
sit daz ir b&de wärt ein bluot, 

ob got dä reht gerihte tuot, 

sö giltet im din eigen leben. 

waz wilte im dä ze gelte geben, 
Ithern von Kaheviez? 

der rehten werdekeit geniez, 

des diu werlt was gereinet, 

het got an im erscheinet. 
Missewende was sin riuwe, 

er balsem ob der triuwe. 

al werltlichiu schande in flöch: 
werdekeit sich in sin herze zöch. 
dich solden hazzen werdiu wip 
durch sinen minnerclichen lip: 

sin dienst was gein in sö ganz, 

ez machte wibes ougen glanz, 
dien gesähn, von siner süeze. 

got daz erbarmen müeze 

daz de ie gefrumtest selhe nöt! 
min swester lac ouch näch dir töt, 
Herzeloyd din muoter.» 

«neind h&rre guoter, 

waz sagt ir nu?» sprach Parziväl. 
«waer ich dan h&rre übern gräl, 
der möhte mich ergetzen niht 

des mars mir iwer munt vergiht. 
bin ich iwer swester kint, 

sö tuot als die mit triwen sint, 
und sagt mir sunder wankes vär, 
sint disiu maere beidiu wär?» 


dö sprach aber der guote man 
«ich enbinz niht der dä triegen kan: 


diner muoter daz ir triwe erwarp, 
dö du von ir schiet, zehant si starp. 
du waer daz tier daz si da souc, 
unt der trache der von ir dä flouc. 
25 ez widerfuor in släfe ir gar, 
30 &.daz diu süeze dich gebar. 
Minre geswistrede zwei noch sint. 
min swester Tschoysiäne ein kint 
gebar: der frühte lac si töt. 
477 der herzoge Kyöt 
von Katelange was ir man: 
dern wolde ouch sit niht freude hän. 
Sigün, des selben töhterlin, 
bevalch man der muoter din. 
5 Tschoysiänen töt mich smerzen 
muoz enmitten ime herzen: 
ir wiplich herze was sö guot, 
ein arke für unkiusche fluot. 
ein magt, min swester, pfligt noch site 
10 sö daz ir volget kiusche mite. 
Repanse de schoye pfligt 
des gräles, der sö swaere wigt 
daz in diu falschlich menscheit 
nimmer von der stat getreit. 
15 ir bruodr und min ist Anfortas, 
der bediu ist unde was 
von art des gräles h£rre. 
dem ist leider freude verre: 
wan daz er hät gedingen, 
20 in sül sin kumber bringen 
zem endelösme gemache. 
mit wunderlicher sache 
ist ez im komen an riwen zil, 
als ich dir, neve, künden wil. 
25 pfligstu denne triuwe, 
30 so erbarmet dich sin riuwe. 
Dö Frimutel den lip verlös, 
min vater, näch im man dö kös 
sinen eltsten sun ze künege dar, 
478 ze vogte dem gräl unts gräles schar. 
daz was min bruoder Anfortas, 
der kröne und richeit wirdec was. 
dannoch wir weEnec wären. 
5 dö min bruoder gein den jären 


kom für der gransprunge zit, 

mit selher jugent hät minne ir strit: 

sö twingts ir friunt sö sEre, 

man mages ir jehn zun£re. 

swelch gräles herre ab minne gert 
10 anders dan diu schrift in wert, 

der muoz es komen ze arbeit 

und in siufzebzriu herzeleit. 


min herre und der bruoder min 
kös im eine friundin, 

15 des in düht, mit guotem site. 
swer diu was, daz si dä mite. 
in ir dienst er sich zöch, 
sö daz diu zageheit in flöch. 
des wart von siner clären hant 

20 verdürkelt manec schildes rant. 
da bejagte an äventiure 
der süeze unt der gehiure, 
wart ie höher pris erkant 
über elliu riterlichiu lant, 

25 von dem mar was er der frie. 

30 Amor was sin krie. 

Der ruoft ist zer demuot 
iedoch niht volleclichen guot. 


eins tages der künec al eine reit 
479  (daz was gar den sinen leit) 
üz durch äventiure, 
durch freude an minnen stiure: 
des twanc in der minnen ger. 
mit einem gelupten sper 
5 wart er ze tjostieren wunt, 
sö daz er nimmer mär gesunt 
wart, der süeze oeheim din, 
durch die heidruose sin. 
ez was ein heiden der dä streit 
10 unt der die selben tjoste reit, 
geborn von Ethnise, 
dä üzzem pardise 
rinnet diu Tigris. 
der selbe heiden was gewis, 
15 sin ellen solde den gräl behaben. 
20 inme sper was sin nam ergraben: 

er suocht die verren ritterschaft, 
niht wan durch des gräles kraft 
streich er wazzer unde lant. 

von sime strite uns freude swant. 


dins oeheims strit man prisen 
muoz: des spers Isen 

fuort er in sime libe dan. 

dö der junge werde man 

kom heim zuo den sinen, 

dä sach man jämer schinen. 
Den heiden het er dort erslagn: 
den sul ouch wir ze mäze klagn. 


dö uns der künec kom sö bleich, 
unt im sin kraft gar gesweich, 

in de wunden greif eins arztes hant, 
unz er des spers Isen vant: 

der trunzün was rcoerin, 

ein teil in der wunden sin: 

diu gewan der arzet beidiu wider. 
mine venje viel ich nider: 

dä lobet ich der gotes kraft, 

daz ich deheine riterschaft 

gette nimmer m£re, 

daz got durch sin &re 

minem bruoder hulfe von der nöt. 
ich verswuor ouch fleisch, win unde bröt, 
unt dar näch al daz trüege bluot, 
daz ichs nimmer m&r gewünne muot. 
daz was der diet ander klage, 
lieber neve, als ich dir sage, 

daz ich schiet von dem swerte min. 
si sprächen «wer sol schirmer sin 
über des gräles tougen?» 

dö weinden liehtiu ougen. 


si truogenn künec sunder twäl 
durch die gotes helfe für den gräl. 
dö der künec den gräl gesach, 
daz was sin ander ungemach, 
daz er niht sterben mohte, 

wand im sterben dö niht dohte, 
Sit daz ich mich het ergebn 

in alsus ärmeclichez lebn, 

unt des edelen ardes herschaft 

was komen an sö swache kraft. 
des küneges wunde geitert was. 
swaz man der arzetbuoche las, 
diene gäben keiner helfe lön. 

gein aspis, ecidemon, 

ehcontius unt lisis, 

jecis unt m&atris 

(die argen slangenz eiter heiz 
tragent), swaz iemen dä für weiz, 
unt für ander würm diez eiter tragent, 
swaz die wisen arzt dä für bejagent 
mit fisiken liste an würzen, 

(la dir die rede kürzen) 

der keinz gehelfen kunde: 

got selbe uns des verbunde. 


wir gewunnen G&ön 

ze helfe unde Fisön, 

Eufrätes unde Tigris, 

diu vier wazzer üzem pardis, 

sö nähn hin zuo ir süezer smac 
dennoch niht sin verrochen mac, 
ob kein wurz dinne quame, 

diu unser trüren naeme. 

daz was verlorniu arbeit: 

dö niwet sich unser herzeleit. 


doch versuochte wirz in mangen wis. 
do gewunne wir das selbe ris 

Dar üf Sibille jach 

En&as für hellesch ungemach 

und für den Flegetönen rouch, 

für ander flüzze die drin fliezent ouch. 
des nämen wir uns muoze 

unt gewunn daz ris ze buoze, 

ob daz sper ungehiure 

in dem helschen fiure 

wzer gelüppet ode gelcetet, 

daz uns an freuden tcetet. 


dö was dem sper niht alsus. 
ein vogel heizt pellicänus: 


swenne der fruht gewinnet, 
alze sere er die minnet: 
in twinget siner triwe gelust 
daz er bizet durch sin selbes brust, 
unt letz bluot den jungen in den munt: 
er stirbet an der selben stunt. 
15 do gewunnen wir des vogels bluot, 
ob uns sin triwe waere guot, 
unt strichens an die wunden 
sö wir beste kunden. 


daz moht uns niht gehelfen sus. 

20 ein tier heizt monicirus: 
daz erkennt der meide rein sö gröz 
daz ez slafet üf der meide schöz. 
wir gewunn des tieres herzen 
über des küneges smerzen. 

25 wir nämen den karfunkelstein 

30 üf des selben tieres hirnbein, 
Der dä wehset under sime horn. 
wir bestrichen die wunden vorn, 
und besouften den stein drinne gar: 
diu wunde was et lüppec var. 

483 
daz tet uns mit dem künege we. 
wir gewunn ein wurz heizt trachonte& 
(wir hoeren von der würze sagen, 
swä ein trache werde erslagen, 

5 si wahse von dem bluote. 
der würze ist sö ze muote, 
si hät al des luftes art), 
ob uns des trachen umbevart 
dar zuo möhte iht gefromen, 

10 für der sterne wider komen 
unt für des mänen wandeltac, 
dar an der wunden smerze lac. 
der [würze] edel höch geslehte 
kom uns dä für niht rehte. 


15 unser venje viel wir für den gräl. 
dar an gesäh wir zeinem mäl 
geschriben, dar solde ein riter komn: 
wurd des fräge aldä vernomn, 

20 sö solde der kumber ende hän: 

ez wzere kint magt ode man, 

daz in der fräge warnet iht, 

sone solt diu fräge helfen niht, 

wan daz der schade stüende als & 
und herzelicher tte we. 

diu schrift sprach «habt ir daz vernomn? 
iwer warnen mac ze schaden komn. 
Frägt er niht bi der Ersten naht, 

sö zerget siner fräge maht. 

wirt sin fräge an rehter zit getän, 
sö sol erz künecriche hän, 

unt hät der kumber ende 

von der höhsten hende. 

dä mit ist Anfortas genesen, 

ern sol ab niemer künec wesen.» 


sus läsen wir am gräle 

daz Anfortases quäle 

dä mit ein ende naeme, 

swenne im diu fräge quaeme. 

wir strichen an die wunden 

swä mit wir senften kunden, 

die guoten salben nardas, 

unt swaz gedriakelt was, 

unt den rouch von lign alö&: 

im was et zallen ziten we. 

dö zöch ich mich dä her: 

swachiu wünne ist miner järe wer. 
sit kom ein riter dar geriten: 

der möhtez gerne hän vermiten; 
von dem ich dir & sagte, 

unpris der dä bejagte, 

sit er den rehten kumber sach, 
daz er niht zuo dem wirte sprach 
«herre, wie stet iwer nöt?» 

sit im sin tumpheit daz geböt 
daz er aldä niht vrägte, 

grözer saelde in dö beträgte.» 

Si bede wärn mit herzen klage: 
dö näht ez dem mittem tage. 

der wirt sprach «g& wir näch der nar. 
din ors ist unberäten gar: 

ich mac uns selben niht gespisen, 
esne welle uns got bewisen. 


min küche riuchet selten: 

des muostu hiute enkelten, 

unt al die wil du bi mir bist. 

ich solt dich hiute lEren list 

an den würzen, lieze uns der sn&. 

got gebe daz der schier zerge. 

nu brechen die wil Iiwin graz. 
10 ich waen din ors dicke gaz 

ze Munsalvssche baz dan hie. 

du noch ez ze wirte nie 

kömt, der iwer gerner pflaege, 

ob ez hie bereitez lege.» 


15 si giengen üz umb ir bejac. 
Parziväl des fuoters pflac. 
der wirt gruop im würzelin: 
daz muose ir beste spise sin. 
der wirt sinr orden niht vergaz: 

20 swie vil er gruop, decheine er az 
der würze vor der nöne: 
an die stüden schöne 
hienc ers und suochte m£re. 
durch die gotes &re 

25 manegen tac ungäz er gienc, 

30 so er vermiste dä sin spise hienc. 
Die zwEne gesellen niht verdröz, 
si giengen dä der brunne flöz, 
si wuoschen würze unde ir krüt. 

486 ir munt wart selten lachens lüt. 
ieweder sine hende 
twuoc. an eime gebende 
truoc Parziväl iwin loup 
fürz ors. üf ir ramschoup 

5 giengens wider zuo den koln. 
man dorfte in niht m£r spise holn: 
dane was gesoten noch gebräten, 
unt ir küchen unberäten. 
Parziväl mit sinne, 

10 durch die getriwe minne 
dier gein sinem wirte truoc, 
in dühte er hete baz genuoc 
dan dö sin pflac Gurnemanz, 
und dö sö maneger frouwen varwe glanz 

15 ze Munsalvzssche für in gienc, 

da er wirtschaft vome gräle enpfienc. 


der wirt mit triwen wise 

sprach «neve, disiu spise 

sol dir niht versmähen. 

dune fündst in allen gähen 

dehein wirt der dir gunde baz 
guoter wirtschaft äne haz.» 
Parziväl sprach «härre, 

der gotes gruoz mir verre, 

op mich ie baz gezeme 

swes ich von wirte naeme. >» 

Swaz dä was spise für getragen, 
beliben si dd näch ungetwagen, 
daz enschadet in an den ougen niht, 
als man fischegen handen giht. 

ich wil für mich geheizen, 

man möhte mit mir beizen, 

wer ich für vederspil erkant, 

ich swunge al gernde von der hant, 
bi selhen kröpfelinen 

taete ich fliegen schinen. 


wes spotte ich der getriwen diet? 
min alt unfuoge mir daz riet. 

ir hät doch wol gehceret 

waz in richeit hät gestoeret, 
war umb si wären freuden arm, 
dicke kalt unt selten warm. 

si dolten herzen riuwe 

niht wan durch rehte triuwe, 

an alle missewende. 

von der höhsten hende 
enpfiengens umb ir kumber solt: 
got was und wart in b&den holt. 


si stuonden üf und giengen dan, 
Parziväl unt der guote man, 

zem orse gein dem stalle. 

mit kranker freuden schalle 

der wirt zem ors sprach «mir ist leit 
din hungerb&riu arbeit 

durch den satel der üf dir ligt, 

der Anfortases wäpen pfligt.» 


Dö si daz ors begiengen, 
niwe klage si an geviengen. 
Parziväl zem wirte sin 

488 sprach «h£rre und lieber ceheim min, 
getorst ichz iu vor scham gesagn, 
min ungelücke ich solde klagn. 
daz verkiest durch iwer selbes zuht: 
min triwe hät doch gein iu fluht. 

5 ich hän sö s&re missetän, 
welt ir michs engelten län, 
sö scheide ich von dem tröste 
unt bin der unerlöste 
immer me£r von riuwe. 

10 ir sult mit rätes triuwe 
klagen mine tumpheit. 
der üf Munsalvzsche reit, 
unt der den rehten kumber sach, 
unt der deheine vräge sprach, 

15 daz bin ich uns&lec barn: 
sus hän ich, herre, missevarn.» 


der wirt sprach «neve, waz sagestu nuo? 
wir sulen bede samt zuo 
herzenlicher klage grifen 

20 unt die freude läzen slifen, 
sit din kunst sich saelden sus verze&ch. 
dö dir got fünf sinne l&ch, 
die hänt ir rät dir vor bespart. 
wie was din triwe von in bewart 

25 an den selben stunden 

30 bi Anfortases wunden? 
Doch wil ich rätes niht verzagn: 
dune solt och niht ze s@re klagn. 
du solt in rehten mäzen 

489 klagen und klagen läzen. 
diu menscheit hät wilden art. 
etswä wil jugent an witze vart: 
wil dennez alter tumpheit üeben 
unde lüter site trüeben, 

5 dä von wirt daz wize sal 
unt diu grüene tugent val, 
dä von bekliben möhte 
daz der werdekeit töhte. 

10 möht ich dirz wol begrüenen 


unt din herze alsö erküenen 

daz du den pris bejagtes 

unt an got niht verzagtes, 

so gestüende noch din linge 

an sö werdeclichem dinge, 
15 daz wol ergetzet hieze. 

got selbe dich niht lieze: 


ich bin von gote din rätes wer. 
nu sag Mir, she du daz sper 
ze Munsalvssche üf dem hüs? 
20 dö der sterne Säturnus 
wider an sin zil gestuont, 
daz wart uns bi der wunden kuont, 
unt bi dem sumerlichen sn&. 
im getet der frost nie sö we, 
25 dem süezen oeheime din. 
30 daz sper muos in die wunden sin: 
Dä half ein nöt für d'andern nöt: 
des wart daz sper bluotec röt. 


etslicher sterne komende tage 
490 die diet dä lEret jämers klage, 
die sö höhe ob ein ander st@nt 
und ungeliche wider gent: 
unt des mänen wandelkere 
schadet ouch zer wunden s£re. 
5 dise zit diech hie benennet hän, 
sö muoz der künec ruowe län: 
sö tuot im grözer frost sö we, 
sin fleisch wirt kelter denne der sn&. 
sit man daz gelüppe heiz 
10 an dem spers isen weiz, 
die zit manz üf die wunden leit: 
den frost ez üzem libe treit, 
al umbez sper glas var als Is. 
dazne moht ab keinen wis 
15 vome sper niemen bringen dan: 
wan Trebuchet der wise man 
der worht zwei mezzer, diu ez sniten, 
üz silber, diu ez niht vermiten. 
den list tet im ein segen kuont, 
20 der an des küneges swerte stuont, 
25 maneger ist der gerne giht, 


aspind& dez holz enbrinne niht: 
sö dises glases drüf iht spranc, 
fiuwers lohen dä näch swanc: 
aspind& dä von verbran. 
30 waz wunders diz gelüppe kan! 
Er mac geriten noch gegen, 
der künec, noch geligen noch gesten: 
er lent, äne sitzen, 
491 mit siufzebaeren witzen. 
gein des mänen wandel ist im we. 
Brumbäne ist genant ein s&: 
dä treit mann üf durch süezen luft, 
durch siner süren wunden gruft. 
5 daz heizt er sinen weidetac: 
swaz er aldä gevähen mac 
bi sö smerzlichem s£re, 
er bedarf dä heime me£re. 
dä von kom üz ein maere, 
10 er waer ein fischaere. 
daz mare muoser liden: 
salmen, lampriden, 
hät er doch lützel veile, 
der trürege, niht der geile.» 


15 Parziväl sprach al zehant 
«in dem s& den künec ich vant 
gankert üf dem wäge, 
ich waen durch vische läge 
od durch ander kurzewile. 

20 ich hete manege mile 
des tages dar gestrichen. 
Pelrapeire ich was entwichen 
reht umbe den mitten morgen. 
des äbents pflac ich sorgen, 

25 wä diu herberge möhte sin: 

30 der beriet mich der eheim min.» 
«Du rite ein angestliche vart, » 
sprach der wirt, «durch warte wol bewart. 
ieslichiu sö besetzet ist 

492 mit rotte, selten iemens list 
in hilfet gein der reise: 
er kErte ie gein der freise, 
swer jenen her dä zuo zin reit. 

5 si nement niemens sicherheit, 


si wägnt ir lebn gein jenes lebn: 
daz ist für sünde in dä gegebn.» 


«nu kom ich äne striten 
an den selben ziten 
geriten dä der künec was,» 

10 sprach Parziväl. «des palas 
sach ich des äbents jämers vol. 
wie tet in jämer dö sö wol? 
ein knappe aldä zer tür in spranc, 
dä von der palas jämers klanc. 

15 der truoc in sinen henden 
einen schaft zen vier wenden, 
dar inne ein sper bluotec röt. 
des kom diu diet in jämers nöt.» 


der wirt sprach «neve, sit noch & 
20 wart dem künige niht sö we, 

wan dö sin komen zeigte sus 

der sterne Säturnus: 

der kan mit grözem froste komn. 

drüf legen moht uns niht gefromn, 
25 als manz & drüffe ligen sach: 
30 daz sper man in die wunden stach. 

Säturnus louft sö höhe enbor, 

daz ez diu wunde wesse vor, 

& der ander frost kaem her näch. 
493 dem sn& was ninder als gäch, 

er viel alrerst an dr andern naht 

in der sumerlichen maht. 

dö mans küneges frost sus werte, 

die diet ez freuden herte.» 


5 dö sprach der kiusche Trevrizzent 
«si enpfiengen jämers soldiment: 
daz sper in freude enpfuorte, 
daz ir herzen verch sus ruorte. 
dö machte ir jämers triuwe 
des toufes l&Ere al niuwe.» 

10 
Parziväl zem wirte sprach 
«fünf und zweinzec meide ich dä sach, 
die vor dem künege stuonden 

15 und wol mit zühten kuonden.>» 


der wirt sprach «es suln meide pflegn 
(des hät sich got gein im bewegn), 
des gräls, dem si dä dienden für. 

der gräl ist mit höher kür. 

sö suln sin riter hüeten 

20 mit kiuscheclichen güeten. 
der höhen sterne komendiu zit 
der diet aldä gröz jämer git, 
den jungen unt den alten. 
got hät zorn behalten 

25 gein in alze lange dä: 

30 wenne suln si freude sprechen jä? 
Neve, nu wil ich sagen dir 
daz du maht wol gelouben mir. 
ein tschanze dicke st&t vor in, 

494 si gebent unde nement gewin. 
si enpfähent kleiniu kinder dar 
von höher art unt wol gevar. 
wirt iender h&rrenlös ein lant, 
erkennt si dä die gotes hant, 

5 sö daz diu diet eins herren gert 
vons gräles schar, die sint gewert. 
des müezn och si mit zühten pflegn: 
sin hüet aldä der gotes segn. 


got schaft verholne dan die man, 

10 offenlich git man meide dan. 
du solt des sin vil gewis 
daz der künec Castis 
Herzeloyden gerte, 
der man in schöne werte: 

15 dine muoter gap man im ze konen. 
er solt ab niht ir minne wonen: 
der töt in & leit in daz grap. 
dä vor er diner muoter gap 
Wäleis unt Norgäls, 

20 Kanvoleis und Kingriväls, 
daz ir mit sale wart gegebn. 
der künec niht lenger solde lebn. 
diz was üf siner reise wider: 
der künec sich leite sterbens nider. 

25 dö truoc si kröne über zwei lant: 

30 da erwarp si Gahmuretes hant. 

495 Sus git man vome gräle dan 


offenlich meide, verholn die man, 
durch fruht ze dienste wider dar, 
ob ir kint des gräles schar 

mit dienste suln mä@ren: 

daz kan si got wol lEren. 


swer sich diens geim gräle hät bewegn, 
gein wiben minne er muoz verpflegn. 

5 wan der künec sol haben eine 
ze rehte ein konen reine, 
unt ander die got hät gesant 
ze hErrn in häerrenlösiu lant. 
über daz gebot ich mich bewac 

10 daz ich näch minnen dienstes pflac. 
mir geriet min flateclichiu jugent 
unde eins werden wibes tugent, 
daz ich in ir dienste reit, 
da ich dicke herteclichen streit. 

15 die wilden äventiure 
mich dühten sö gehiure 
daz ich selten turnierte. 
ir minne condwierte 
mir freude in daz herze min: 

20 durch si tet ich vil strites schin. 
des twanc mich ir minnen kraft 
gein der wilden verren riterschaft. 
ir minne ich alsus koufte: 
der heidn unt der getoufte 

25 wärn mir strites al gelich. 

30 si dühte mich lönes rich. 

Sus pflac ichs durch die werden 
üf den drin teiln der erden, 
ze Euröpä unt in Asiä 

496 unde verre in Affricä. 
so ich riche tjoste wolde tuon, 
sö reit ich für Gauriuon. 
ich hän ouch manege tjoste getän 
vor dem berc ze Fämorgän. 

5 ich tet vil richer tjoste schin 
vor dem berc ze Agremontin. 
swer einhalp wil ir tjoste hän, 
dä koment üz fiurige man: 
anderhalp si brinnent niht, 

10 swaz man dä tjostiure siht. 

und dö ich für den Röhas 
durch äventiure gestrichen was, 
dä kom ein werdiu windisch diet 
üz durch tjoste gegenbiet. 


ich fuor von Sibilje 

daz mer alumb gein Zilje, 
durch Friül üz für Aglei. 

öwe unde heidä hei 

daz ich dinen vater ie gesach, 
der mir ze sehen aldä geschach. 
do ich ze Sibilje zogte in, 

dö het der werde Anschevin 
vor mir geherberget &. 

sin vart tuot mir iemer we, 
die er fuor ze Baldac: 

ze tjostiern er dä töt lac. 

Daz was & von im din sage: 
ez ist im&r mins herzen klage. 


min bruodr ist quotes riche: 
verholne riterliche 

er mich dicke von im sande. 

sö ich von Munsalvssche wande, 
sin insigel nam ich dä 

und fuort ez ze Karchobrä, 

dä sich sewet der Plimizoel, 

in dem bistuom ze Barbigeel. 

der burcgräve mich dä beriet 
üfez insigl, @ ich von im schiet, 
knappn und ander koste 

gein der wilden tjoste 

und üf ander riterliche vart: 

des wart vil wenc von im gespart. 
ich muose al eine komen dar: 

an der widerreise liez ich gar 

bi im swaz ich gesindes pflac: 
ich reit da Munsalvssche lac. 


nu hoere, lieber neve min. 

dö mich der werde vater din 
ze Sibilje alr&ste sach, 

balde er min ze bruoder jach 
Herzeloyden sinem wibe, 

doch wart von sime libe 

min antlütze nie m&r gesehn. 

man muose ouch mir für wär dä jehn 
daz nie schoener mannes bilde wart: 
dannoch was ich äne bart. 

In mine herberge er fuor. 

für dise rede ich dicke swuor 
manegen ungestabten eit. 

dö er mich sö vil an gestreit, 
verholn ichz im dö sagte; 

des er freude vil bejagte. 


er gap sin kleincete mir: 

swaz ich im gap daz was sin gir. 
mine kefsen, die du s&he &, 

(diu ist noch grüener denne der kle) 
hiez ich wurken üz eim steine 

den mir gap der reine. 

sinen neven er mir ze knehte liez, 
Ithern, den sin herze hiez 

daz aller valsch an im verswant, 
den künec von Kucümerlant. 

wir mohten vart niht lenger sparn, 
wir muosen von ein ander varn. 

er kerte dä der bäruc was, 

und ich fuor für den Röhas. 


üz Zilje ich für den Röhas reit, 

dri maentage ich dä vil gestreit. 
mich dühte ich het dä wol gestriten: 
dar näch ich schierste kom geriten 
in die witen Gandine, 

dä näch der ane dine 

Gandin wart genennet. 

dä wart Ith@r bekennet. 

diu selbe stat lit aldä 

dä diu Greian in die Trä, 

Mit golde ein wazzer, rinnet. 

dä wart Ith@r geminnet. 

dine basen er dä vant: 

diu was frouwe überz lant: 
Gandin von Anschouwe 

hiez si dä wesen frouwe. 

si heizet Lammire: 


so istz lant genennet Stire. 
swer schildes ambet üeben wil, 
der muoz durchstrichen lande vil. 


nu riwet mich min knappe röt, 
durch den si mir gröz Ere böt. 
von Ith&r du bist erborn: 
10 din hant die sippe hät verkorn: 
got hät ir niht vergezzen doch, 
er kan si wol geprüeven noch. 
wilt du gein got mit triwen lebn, 
sö solte im wandel drumbe gebn. 
15 mit riwe ich dir daz künde, 
du treist zwuo gröze sünde: 
Ithern du häst erslagen, 
du solt ouch dine muoter klagen. 
ir gröziu triwe daz geriet, 
20 din vart si vome leben schiet, 
die du jungest von ir tete. 
nu volge miner rate, 
nim buoz für missewende, 
unt sorge et umb din ende, 
25 daz dir din arbeit hie erhol 
30 daz dort diu s&le ruowe dol.» 
Der wirt än allez bägen 
begunde in fürbaz frägen 
«neve, noch hän ich niht vernomen 
500 wannen dir diz ors si komen.» 
«herre, daz ors ich erstreit, 
dö ich von Sigünen reit. 
vor einer klösen ich die sprach: 
dar näch ich flügelingen stach 
5 einen riter drabe und zöch ez dan. 
von Munsalvzsche was der man.» 
der wirt sprach «ist ab der genesen, 
des ez von rehte solde wesen?» 
«herre, ich sach in vor mir gen, 
10 unt vant daz ors bi mir sten.» 
«wilt dus gräls folc sus rouben, 
unt dä bi des gelouben, 
du gewinnest ir noch minne, 
sö zweient sich die sinne.» 
15 «herre, ich namz in eime strit. 
20 swer mir dar umbe sünde git, 

der prüeve alrerste wie diu ste. 
min ors het ich verlorn &.» 


dö sprach aber Parziväl 

«wer was ein maget diu den gräl 
truoc? ir mantel l&ch man mir.» 
der wirt sprach «neve, was er ir 
(diu selbe ist din muome), 

sine lEch dirs niht ze ruome: 

si wänd du soltst da härre sin 

des gräls unt ir, dar zuo min. 

Din ceheim gap dir ouch ein swert, 
dä mit du sünden bist gewert, 

sit daz din wol redender munt 

dä leider niht tet fräge kunt. 

die sünde lä bi dn andern sten: 

wir suln ouch tälanc ruowen gen.» 
wenc wart in bette und kulter bräht: 
si giengn et ligen üf ein bäht. 

daz leger was ir höhen art 

geliche ninder dä bewart. 


sus was er dä fünfzehen tage. 

der wirt sin pflac als ich iu sage. 
krüt unde würzelin 

daz muose ir bestiu spise sin. 
Parziväl die swaere 

truoc durch süeziu maere, 

wand in der wirt von sünden schiet 
unt im doch riterlichen riet. 


eins tages frägt in Parziväl 

«wer was ein man lac vorme gräl? 
der was al grä bi liehtem vel.» 
der wirt sprach «daz was Titurel. 
der selbe ist diner muoter an. 
dem wart alrerst des gräles van 
bevolhen durch schermens rät. 
ein siechtuom heizet pögrät 

treit er, die leme helfelös. 

sine varwe er iedoch nie verlös, 
wand er den gräl sö dicke siht: 

dä von mager ersterben niht. 
Durch rät si hänt den betterisen. 

in siner jugent fürt unde wisen 
reit er vil durch tjostieren. 

wilt du din leben zieren 

und rehte werdeclichen varn, 

sö muostu haz gein wiben sparn. 
wip und pfaffen sint erkant, 

die tragent unwerliche hant: 

sö reicht übr pfaffen gotes segen. 


der sol din dienst mit triwen pflegen, 


dar umbe, ob wirt din ende guot: 
du muost zen pfaffen haben muot. 
swaz din ouge üf erden siht, 

daz glichet sich dem priester niht. 
sin munt die marter sprichet, 

diu unser flust zebrichet: 

ouch grifet sin gewihtiu hant 

an daz haheste pfant 

daz ie für schult gesetzet wart: 
swelch priester sich hät sö bewart 
daz er dem kiusche kan gegebn, 
wie möht der heileclicher lebn?» 


diz was ir zweier scheidens tac. 
Trevrizent sich des bewac, 

er sprach «gip mir din sünde her: 
vor gote ich bin din wandels wer. 
und leist als ich dir hän gesagt: 
belip des willen unverzagt.» 

von ein ander schieden sie: 

ob ir welt, sö prüevet wie. 


Buch X 


Ez n&ht nu wilden maeren, 
diu freuden kunnen laeren 
und diu höchgemüete bringent: 

503 mit den b&den si ringent. 
nu wasez ouch über des järes zit. 
gescheiden was des kampfes strit, 
den der lantgräve zem Plimizoel 
erwarp. der was ze Barbigoel 

5 von Tschanfanzün gesprochen: 
da beleip ungerochen 
der künec Kingrisin. 

Vergulaht der sun sin 
kom gein Gäwäne dar: 

10 dö nam diu werlt ir sippe war, 
und schiet den kampf ir sippe maht; 
wand ouch der gräve Ehcunaht 
üf im die grözen schulde truoc, 
der man Gäwän z&ch genuoc. 

15 des verkös Kingrimursel 
üf Gawän den degen snel. 


si fuoren beide sunder dan, 
Vergulaht unt Gäwän, 
an dem selben mäle 
20 durch vorschen näch dem gräle, 
aldä si mit ir henden 
mange tjoste muosen senden. 
wan swers gräles gerte, 
der muose mit dem swerte 
25 sich dem prise nähen. 
30 sus sol man prises gähen. 
Wiez Gäwäne komen si, 
der ie was missewende fri, 
sit er von Tschanfanzün geschiet, 
504 op sin reise üf strit geriet, 
des jehen diez dä sähen: 
er muoz nu strite nähen. 


eins morgens kom her Gäwän 
geriten üf einen grüenen plän. 
5 dä sach er blicken einen schilt: 


dä was ein tjoste durch gezilt; 

und ein pfert daz frowen gereite truoc: 
des zoum unt satel was tiur genuoc. 
ez was gebunden vaste 

10 zuome schilte an einem aste. 
dö dähter «wer mac sin diz wip, 
diu alsus werlichen lip 
hät, daz si schildes pfligt? 
op si sich strits gein mir bewigt, 

15 wie sol ich mich ir danne wern? 
ze fuoz trüw ich mich wol ernern. 
wil si die lenge ringen, 
si mac mich nider bringen, 
ich erwerbes haz ode gruoz, 

20 sol dä ein tjost ergen ze fuoz. 
ob ez halt frou Kamille waere, 
diu mit riterlichem mare 
vor Laurente pris erstreit, 
war si gesunt als si dort reit, 

25 ez wurde iedoch versuocht an sie, 

30 op si mir striten büte alhie.» 

Der schilt was ouch verhouwen: 
Gawän begunde in schouwen, 
dö er derzuo kom geriten. 

505 der tjoste venster was gesniten 
mit der glävine wit. 
alsus mälet si der strit: 
wer gults den schiltzeren, 
ob ir varwe alsus waeren? 

5 der linden gröz was der stam. 
och saz ein frouwe an freuden lam 
derhinder üf grüenem kle: 
der tet gröz jämer als we, 
daz si der freude gar vergaz. 

10 er reit hin umbe gein ir baz. 
ir lac ein riter in der schöz, 
dä von ir jämer was sö gröz. 


Gäwän sin grüezen niht versweic: 
diu frouwe im dancte unde neic. 
15 er vant ir stimme heise, 
verschrit durch ir freise. 
do erbeizte min her Gawän. 
20 dä lac durchstochen ein man: 

dem gienc dez bluot in den lip. 

dö frägter des heldes wip, 

op der riter lebte 

ode mit dem töde strebte. 

dö sprach si «h£rre, er lebet noch: 
ich ween daz ist unlenge doch. 

got sande iuch mir ze tröste her: 
nu rät näch iwerre triwen ger. 

Ir habt kumbers m£r dan ich gesehn: 
lät iwern tröst an mir geschehn, 
daz ich iwer hilfe schouwe.» 

«ich tuon,» sprach er, «frouwe. 


disem riter wold ich sterben wern, 
ich trüwt in harte wol ernern, 

het ich eine roeren: 

sehen unde hoeren 

möht ir in dicke noch gesunt. 
wan er ist niht ze verhe wunt: 
daz bluot ist sines herzen last.» 
er begreif der linden einen ast, 

er sleiz ein louft drabe als ein rör 
(er was zer wunden niht ein tör): 
den schoup er zer tjost in den lip. 
dö bat er sügen daz wip, 

unz daz bluot gein ir flöz. 

des heldes kraft sich üf entslöz, 
daz er wol redte unde sprach. 

do er Gawänn ob im ersach, 

dö dancte er im s£re, 

und jach, er hetes &re 

daz er in schied von unkraft, 

und frägt in ober durch riterschaft 
waer komen dar gein Lögrois. 
«ich streich ouch verr von Punturtois 
und wolt hie äventiure bejagn. 
von herzen sol ichz immer klagn 
daz ich sö nähe geriten bin. 

ir sultz ouch miden, habt ir sin. 
Ich enwände niht deiz koem alsus. 
Lishoys Gwelljus 

hät mich sEre geletzet 

und hinderz ors gesetzet 

mit einer tjoste riche: 


diu ergienc sö hurtecliche 
durch minen schilt und durch den lip. 
dö half mir diz guote wip 
üf ir pfert an dise stat.» 
Gäwän er sere beliben bat. 
Gawän sprach, er wolde sehn 
wä im der schade dä waere geschehn. 
«lit Lögroys sö nähen, 

10 mac i'n dervor ergähen, 
sö muoz er antwurten mir: 
ich fräge in waz er rache an dir.» 
«des entuo niht,> sprach der wunde man. 
«der wärheit ich dir jehen kan. 

15 dar eng&t niht kinde reise: 
ez mac wol heizen freise.» 


Gawän die wunden verbant 
mit der frouwen houbtgewant, 
er sprach zer wunden wunden segn, 
20 er bat got man und wibes pflegn. 
er vant al bluotec ir sla, 
als ein hirze waere erschozzen dä. 
daz enliez niht irre in riten: 
er sach in kurzen ziten 
25 Lögroys die geh@rten. 
30  villiut mit lobe si Erten. 
An der bürge lägen lobes werc. 
näch trendeln mäze was ir berc: 
swä si verre sach der tumbe, 
508 er wänd si liefe alumbe. 
der bürge man noch hiute giht 
daz gein ir sturmes hörte niht: 
si forhte wEnec selhe nöt, 
swä man hazzen gein ir böt. 
5 alumben berc lac ein hac, 
des man mit edelen boumen pflac. 
vigen boum, gränät, 
öle, win und ander rät, 
des wuohs dä ganziu richeit. 
10 Gawän die sträze al üf hin reit: 
da ersaher niderhalben sin 
freude und sins herzen pin. 


15 ein brunne üzem velse schöz: 

dä vander, des in niht verdröz, 

ein alsö cläre frouwen, 

dier gerne muose schouwen, 

aller wibes varwe ein b&ä flürs. 
äne Condwirn ämürs 

wart nie geborn sö schoener lip. 
mit clärheit süeze was daz wip, 
wol geschict unt kurtoys. 

si hiez Orgelüse de Lögroys. 

och sagt uns d’äventiur von ir, 

si ware ein reizel minnen gir, 
ougen süeze än smerzen, 

unt ein spansenwe des herzen. 
Gäwän böt ir sinen gruoz. 

er sprach «ob ich erbeizen muoz 
mit iweren hulden, frouwe, 

ob ich iuch des willen schouwe 
daz ir mich gerne bi iu hät, 

gröz riwe mich bi freuden lät: 

sone wart nie riter mer sö frö. 

min lip muoz ersterben sö 

daz mir nimmer wip gevellet baz.» 
«deist et wol: nu weiz ich ouch daz:» 
selch was ir rede, dö se an in sach. 
ir süezer munt m&r dannoch sprach 


«nu enlobt mich niht ze s£re: 
ir enpfähtes lihte un£re. 

ichn wil niht daz ieslich munt 
gein mir tuo sin prüeven kunt. 
waer min lop gemeine, 

daz hiez ein wirde kleine, 

dem wisen unt dem tumben, 
dem slehten und dem krumben: 
wä riht ez sich danne für 

näch der werdekeite kür? 

ich sol min lop behalten, 

daz es die wisen walten. 

ichn weiz niht, herre, wer ir sit: 
iwers ritens waere von mir zit. 


min prüeven lät iuch doch niht fri: 
ir sit minem herzen bi, 
verre üzerhalp, niht drinne. 


30 _ gert ir miner minne, 
Wie habt ir minne an mich erholt? 
maneger siniu ougen bolt, 
er möhts üf einer slingen 
510 ze senfterm wurfe bringen, 
ob er sehen niht vermidet 
daz im sin herze snidet. 
lat walzen iwer kranken gir 
üf ander minne dan ze mir. 
5 dient näch minne iwer hant, 
hät iuch äventiure gesant 
näch minne üf riterliche tät, 
des lönes ir an mir niht hät: 
ir mugt wol laster hie bejagn, 
muoz ich iu die wärheit sagn.» 
10 
dö sprach er «frouwe, ir sagt mir wär. 
min ougen sint des herzen vär: 
die hänt an iwerem libe ersehn, 
daz ich mit wärheit des muoz jehn 
15 daz ich iwer gevangen bin. 
kert gein mir wiplichen sin. 
swies iuch habe verdrozzen, 
ir habt mich in geslozzen: 
nu loeset oder bindet. 
20 des willen ir mich vindet, 
het ich iuch swä ich wolte, 
den wunsch ich gerne dolte.>» 


sisprach «nu füert mich mit iu hin, 
welt ir teilen den gewin, 
25 den ir mit minne an mir bejagt, 
30 mit laster irz da näch beklagt. 
Ich wiste gerne ob ir der sit, 
der durch mich getorste liden strit. 
daz verbert, bedurft ir Ere. 
511  solt ich iu räten m£re, 
spraecht ir denne der volge ja, 
sö suocht ir minne anderswä. 
ob ir miner minne gert, 
minne und freude ir sit entwert. 
5 ob ir mich hinnen füeret, 
gröz sorge iuch dä näch rüeret.» 
10 

dö sprach min her Gäawän 

«wer mac minne ungedienet hän? 
muoz ich iu daz künden, 

der treit si hin mit sünden. 

swem ist ze werder minne gäch, 
dä hoeret dienst vor unde näch.» 
sisprach «welt ir mir dienst gebn, 
sö müezt ir werliche lebn, 

unt megt doch laster wol bejagn. 
min dienst bedarf decheines zagn. 
vart jenen pfat (&st niht ein wec) 
dort über jenen höhen stec 

in jenen boumgarten. 

mins pferts sult ir dä warten. 

dä hoert ir und seht manege diet, 
die tanzent unde singent liet, 
tambüren, floitieren. 

swie si iuch condwieren, 

get durch si dä min pfärt dort stet, 
unt loest ez üf: näch iu ez get.» 
Gäwän von dem orse spranc. 

dö het er mangen gedanc, 

wie daz ors sin erbite. 

dem brunnen wonte ninder mite 
dä erz geheften möhte. 

er dähte, ob im daz töhte 

daz siz ze behalten naeme, 

ob im diu bete gezaeme. 

«ich sihe wol wes ir angest hät,» 
sprach si. «diz ors mir sten hie lät: 
daz behalt ich unz ir wider kumt. 
min dienst iu doch vil kleine frumt.» 


dö nam min her Gäwän 

den zügel von dem orse dan: 

er sprach «nu habt mirz, frouwe.» 
«bi tumpheit ich iuch schouwe, » 
sprach si: «wan dä lac iwer hant, 
der grif sol mir sin unbekant.» 

dö sprach der minne gernde man 
«frouwe, in greif nie vorn dran.» 
«nu, dä wil ichz enpfähen, » 
sprach si. «nu sult ir gähen, 

und bringt mir balde min pfert. 


miner reise ir sit mit iu gewert.» 
daz dühte in freudehaft gewin: 
dö gäht er balde von ir hin 
über den stec zer porten In. 
dä saher manger frouwen schin 
25 und mangen riter jungen, 
30 die tanzten unde sungen. 
Dö was min her Gäwän 
sö gezimiert ein man, 
daz ez si lerte riuwe: 

513 _wan si heten triuwe, 
die des boumgarten pflägen. 
si stuonden ode lägen 
ode s&xzen in gezelten, 
die vergäzen des vil selten, 

5 sine klageten sinen kumber gröz. 
man unt wip des niht verdröz, 
genuoge sprächen, denz was leit, 
«miner frowen trügeheit 
wil disen man verleiten 

10 ze grözen arbeiten. 
öwe daz er ir volgen wil 
üf alsus riwebeeriu zil.> 


manec wert man dä gein im gienc, 
der in mit armen umbevienc 
15 durch friwentlich enpfähen. 
dar näch begunder nähen 
einem ölboum: dä stuont dez pfert: 
ouch was maneger marke wert 
der zoum unt sin gereite. 
20 mit einem barte breite, 
wol geflohten unde grä, 
stuont derbi ein riter dä 
über eine krücken gleinet: 
von dem wart ez beweinet 
25 daz Gäwän zuo dem pfärde gienc. 
30 mit süezer rede ern doch enpfienc. 
Er sprach «welt ir rätes pflegn, 
ir sult diss pfärdes iuch bewegn. 
ezn wert iu doch niemen hie. 
514  getät ab ir dez waggest ie, 
sö sult irz pfärt hie läzen. 
5 min frouwe si verwäzen, 

daz si sö manegen werden man 
von dem libe scheiden kan.» 
Gäwän sprach, ern liezes niht. 
«öwe des dä näch geschiht!» 
sprach der gräwe riter wert. 

die halftern löster vome pfert, 

er sprach «ir sult niht langer sten: 
lat diz pfärt näh iu gen. 

des hant dez mer gesalzen hät, 
der geb iu für kumber rät. 

hüet daz iuch iht gehoene 

miner frouwen schoene: 

wan diu ist bi der süeze al sür, 
reht als ein sunnenblicker schür.» 


«nu waltes got,» sprach Gäwän. 
urloup nam er zem gräwen man: 
als tet er hie unde dort. 

si sprächen alle klagendiu wort. 
daz pfärt gienc einen smalen wec 
zer porte üz näch im üf den stec. 
sins herzen voget er dä vant: 

diu was frouwe überz lant. 

swie sin herze gein ir flöch, 

vil kumbers si im doch drin zöch. 
Si hete mit ir hende 

underm kinne daz gebende 

hin üfez houbet geleit. 
kampfbaeriu lide treit 

ein wip die man vindet sö: 

diu waer vil lihte eins schimpfes vrö. 
waz si anderr kleider trüege? 

ob ich nu des gewüege, 

daz ich prüeven solt ir wät, 

ir liehter blic mich des erlät. 


dö Gäwän zuo der frouwen gienc, 

ir süezer munt in sus enpfienc. 

si sprach «west willekomn, ir gans. 
nie man sö gröze tumpheit dans, 
ob ir mich diens welt gewern. 

öwe wie gern irz möht verbern!» 

er sprach «ist iu nu zornes gäch, 
dä hoert iedoch genäde näch. 


sit ir sträfet mich sö sere, 

ir habt ergetzens &re. 

die wil min hant iu dienst tuot, 

unz ir gewinnet lönes muot. 

welt ir, ich heb iuch üf diz pfert.» 
20 si sprach «des hän ich niht gegert. 

iwer unversichert hant 

mac grifen wol an smaher pfant.» 

hin umbe von im si sich swanc, 

von den bluomen üfez pfärt si spranc. 
25 si bat in daz er rite für. 
30 «ez ware et schade ob ich verlür 

Sus ahtbaeren gesellen, > 

sprach si: «got müeze iuch vellen!» 


swer nu des wil volgen mir, 

516 der mide valsche rede gein ir. 
niemen sich verspreche, 
ern wizze & waz er reche, 
unz er gewinne küende 
wiez umb ir herze stüende. 

5 ich kunde ouch wol gerechen dar 
gein der frouwen wol gevar: 
swaz si hät gein Gäwän 
in ir zorne missetän, 
ode daz si noch getuot gein im, 
die räche ich alle von ir nim. 

10 
Orgelüs diu riche 
fuor ungesellecliche: 
zuo Gäwän si kom geriten 
mit alsö zornlichen siten, 

15 daz ich michs wEnec tröste 
daz si mich von sorgen löste. 
si riten dannen beide, 
üf eine liehte heide. 
ein krüt Gäwän dä stende sach, 

20 des würze er wunden helfe jach. 
do rebeizte der werde 
nider zuo der erde: 
er gruop se, wider üf er saz. 
diu frouwe ir rede ouch niht vergaz, 

25 si sprach «kan der geselle min 

30 arzet unde riter sin, 

Er mac sich harte wol bejagn, 
gelernt er bühsen veile tragn.» 

zer frouwen sprach Gäwänes munt 
«ich reit für einen riter wunt: 

des dach ist ein linde. 

ob ich den noch vinde, 

disiu wurz sol in wol ernern 

unt al sin unkraft erwern.» 

si sprach «daz sih ich gerne. 

waz ob ich kunst gelerne?» 


dö fuor in balde ein knappe näch: 
dem was zer botschefte gäch, 
die er werben solte. 

Gawän sin beiten wolte: 

dö düht ern ungehiure. 
Malcr&atiure 

hiez der knappe fiere: 

Cundrie la surziere 

was sin swester wol getän: 

er muose ir antlütze han 

gar, wan daz er was ein man. 

im stuont ouch ietweder zan 

als einem eber wilde, 

unglich menschen bilde. 

im was dez här ouch niht sö lanc 
als ez Cundrien üf den mül dort swanc: 
kurz, scharf als igels hüt ez was. 
bi dem wazzer Ganjas 

ime lant ze Tribaliböt 

wahsent liute alsus durch nöt. 
Unser vater Adäm, 

die kunst er von gote nam, 

er gap allen dingen namn, 

beidiu wilden unde zamn: 

er rekant ouch iesliches art, 

dar zuo der sterne umbevart, 
der siben plänäten, 

waz die krefte h&ten: 

er rekant ouch aller würze maht, 
und waz ieslicher was geslaht. 
dö siniu kint der järe kraft 
gewunnen, daz si berhaft 
wurden menneschlicher fruht, 


er widerriet in ungenuht. 

swä siner tohter keiniu truoc, 
vil dicke er des gein in gewuoc, 
den rät er selten gein in liez, 
vil würze er se miden hiez 

15 die menschen fruht verkerten 
unt sin geslähte un£rten, 
«anders denne got uns maz, 
dö er ze werke übr mich gesaz, >» 
sprach er. «miniu lieben kint, 
nu sit an s&lekeit niht blint.» 

20 
diu wip täten et als wip: 
etslicher riet ir broeder lip 
daz si diu werc volbrähte, 
des ir herzen gir gedähte. 

25 sus wart verk@rt diu mennischeit: 

30 daz was iedoch Adamae leit, 

Doch engezwivelt nie sin wille. 
diu küneginne Secundille, 
die Feirefiz mit riters hant 

519 erwarp, ir lip unt ir lant, 
diu het in ir riche 
hart unlougenliche 
von alter dar der liute vil 
mit verk&rtem antlützes zil: 

5 si truogen vremdiu wilden mäl. 
dö sagete man ir umben gräl, 
daz üf erde niht sö riches was, 
unt des pflaege ein künec hiez Anfortas. 
daz dühte se wunderlich genuoc: 

10 wan vil wazzer in ir lant truoc 
für den griez edel gesteine: 
gröz, niht ze kleine, 
het si gebirge guldin. 
dö däht diu edele künegin 

15 «wie gewinne ich künde dises man, 
dem der gräl ist undertän?» 
si sant ir kleinoete dar, 
zwei mennesch wunderlich gevar, 
Cundrien unde ir bruoder clär. 

20 si sante im m&r dennoch für wär, 
daz niemen möhte vergelten: 

25 man fündez veile selten. 


dö sande der süeze Anfortas, 
wand er et ie vil milte was, 
Orgelüsen de Lögroys 

30 disen knappen kurtoys. 
Von wibes gir ein underscheit 
in schiet von der mennescheit. 


der würze unt der sterne mäc 
520 huop gein Gäwän grözen bäc. 
der hete sin üfem wege erbitn. 
Malcr&atiure kom geritn 
üf eime runzide kranc, 
daz von leme an allen vieren hanc. 
5 ez strüchte dicke üf d’erde. 
frou Jeschüt diu werde 
iedoch ein bezzer pfärt reit 
des tages dö Parziväl erstreit 
ab Orilus die hulde: 
die vlös se än alle ir schulde. 
10 
der knappe an Gäwänen sach: 
Malcr&atiur mit zorne sprach 
«her, sit ir von riters art, 
sö möht irz gerne hän bewart: 
15 ir dunket mich ein tumber man, 
daz ir mine frouwen füeret dan: 
och wert irs underwiset, 
daz man iuch drumbe priset, 
op sichs erwert iwer hant. 
20 sit ab ir ein sarjant, 
sö wert ir gälünt mit stabn, 
daz irs gern wandel möhtet habn.» 


Gäwän sprach «min riterschaft 
erleit nie sölher zühte kraft. 

25 sus sol man walken gampelher, 

30 die niht sint mit manlicher wer: 
Ich pin noch ledec vor solhem pin. 
welt ab ir unt diu frouwe min 
mir smzhe rede bieten, 

521 ir müezt iuch eine nieten 
daz ir wol meget für zürnen hän. 
swie freisliche ir sit getän, 

5 ich enbaer doch sanfte iwer drö6.» 


Gawän in bime häre dö 

begreif und swang in underz pfert. 

der knappe wis unde wert 

vorhtliche wider sach. 

sin igelmazec här sich rach: 

daz versneit Gawän sö die hant, 
10 diu wart von bluote al röt erkant. 

des lachte diu frouwe: 

si sprach «vil gerne ich schouwe 

iuch zwene sus mit zornes site.» 

si kerten dan: dez pfärt lief mite. 


15 si kömen dä si funden 
ligen den riter wunden. 
mit triwen Gawänes hant 
die wurz üf die wunden bant. 
der wunde sprach «wie'rgienc ez dir, 

20 sit daz du schiede hie von mir? 
du häst eine frouwen bräht, 
diu dins schaden hät gedäht. 
von ir schuldn ist mir sö we: 
in dv'estroit mävoie 

25 half si mir schärpfer tjoste 

30 üf libs und guotes koste. 
Wellestu behalten dinen lip, 
sö lä diz trügehafte wip 
riten unde ker von ir. 

522 nu prüeve selbe ir rät an mir. 
doch möht ich harte wol genesen, 
ob ich bi ruowe solte wesen. 
des hilf mir, getriwer man.» 
dö sprach min her Gäawän 

5 «nim aller miner helfe wal.» 
«hie nähen st&t ein spitäl:» 
alsö sprach der riter wunt: 
<«koeme ich dar in kurzer stunt, 
dä möht ich ruowen lange zit. 

10 miner friundin runzit 
hab wir noch stende al starkez hie: 
nu heb si drüf, mich hinder sie.» 
dö bant der wol geborne gast 
der frouwen pfärt von dem ast: 

15 er woldez ziehen näher ir. 

20 der wunde sprach «hin dan von mir! 


wie ist iuch tretens mich sö gäch?» 
er zöhz ir verr: diu frowe gienc näch, 
sanfte unt doch niht dräte, 
al näch ir mannes räte. 
Gawän üf daz pfärt si swanc. 
innen des der wunde riter spranc 
üf Gäwänes kastelän. 
ich waene daz was missetän. 
25 er unt sin frouwe riten hin: 
30 daz was ein sündehaft gewin. 
Gawän daz klagete s£re: 
diu frouwe es lachete m£re 
denn inder schimpfes in gezam. 
523 sit man im daz ors genam, 
ir süezer munt hin zim dö sprach 
«für einen riter ich iuch sach: 
dar näch in kurzen stunden 
wurdt ir arzet für die wunden: 
5 nu müezet ir ein garzün wesn. 
sol iemen siner kunst genesn, 
sö troest iuch iwerre sinne. 
gert ir noch miner minne?» 
«ja, frouwe,» sprach her Gäwän: 
10 «möhte ich iwer minne hän, 
diu wer mir lieber danne iht. 
ez enwont üf erde nihtes niht, 
sunder kröne und al die kröne tragent, 
unt die freudehaften pris bejagent: 
15 der gein iu teilte ir gewin, 
sö raetet mir mins herzen sin 
daz ichz in läzen solte. 
iwer minne ich haben wolte. 
mag ich der niht erwerben, 
20 sö muoz ein sürez sterben 
sich schiere an mir rezeigen. 
ir wüestet iwer eigen. 
ob ich vriheit ie gewan, 
ir sult mich doch für eigen hän: 
25 daz dunct mich iwer ledec reht. 
30 nu nennt mich riter oder kneht, 
Garzün oder vilän. 
swaz ir spottes hät gein mir getän, 
dä mite ir sünde enpfähet, 
524 ob ir min dienst smähet. 


solt ich diens geniezen, 
iuch möhte spots verdriezen. 
ob ez mir nimmer wurde leit, 
ez krenket doch iur werdekeit.> 
5 wider zuo zin reit der wunde man 
und sprach «bistuz Gawän? 
hästu iht geborget mir, 
daz ist nu gar vergolten dir, 
dö mich din manliıchiu kraft 
10 vienc in herter riterschaft, 
und dö du brahte mich ze hüs 
dinem aeheim Artüs. 
vier wochen er des niht vergaz: 
die zit ich mit den hunden az.» 


15 dö sprach er «bistuz Urjäns? 
ob du mir nu schaden gans, 
den trag ich äne schulde: 
ich erwarp dir sküneges hulde. 
ein swach sin half dir unde riet: 

20 von schildes ambet man dich schiet 
und sagte dich gar rehtlös, 
durch daz ein magt von dir verlös 
ir reht, dar zuo des landes vride. 
der künec Artüs mit einer wide 

25 woltz gerne hän gerochen, 

30 het ich dich niht versprochen.» 
«Swaz dort geschach, du st&st nu hie. 
du hörtst och vor dir sprechen ie, 
swer dem andern half daz er genas, 

525 dazer sin vient da näch was. 
ich tuon als die bi witzen sint. 
sich füeget paz ob weint ein kint 
denn ein bartohter man. 
ich wil diz ors al eine hän.» 

5 mit sporn erz vaste von im reit: 
daz was doch Gäwäne leit. 
der sprach zer frowen «ez kom also. 
der künec Artüs der was dö 
in der stat ze Dianazdrün, 

10 mit im dä manec Bertün. 
dem was ein frouwe dar gesant 
durch botschaft in sin lant. 

15 ouch was dirre ungehiure 


üz komn durch äventiure. 

er was gast, unt si gestin. 

do geriet im sin kranker sin 

daz er mit der frouwen ranc 

näch sinem willen än ir danc. 

hin ze hove kom daz geschrei: 
20 der künec rief lüte heid hei. 

diz geschach vor einem walde: 

dar gäht wir alle balde. 

ich fuor den andern verre vor 

unt begreif des schuldehaften spor: 
25 gevangen fuort ich wider dan 
30 für den künec disen man. 

Diu juncfrouwe reit uns mite: 

riwebzerec was ir site, 

durch daz ir höte genomen 
526 der nie was in ir dienst komen 

ir kiuscheclichen magetuom. 

ouch bezalter dä vil kleinen ruom 

gein ir unwerlichen hant. 

minen härren si mit zorne vant, 
5 Artüsen den getriuwen. 

er sprach «die werlt sol riuwen 

dirre vermaldite mein. 

öwe daz ie der tag erschein, 

bi des liehte disiu nöt geschach, 
10 unt dä man mir gerihtes jach, 

unt dä ich hiute rihter bin.» 

er sprach zer frouwen «habt ir sin, 

nemt fürsprechen unde klagt.» 

diu frouwe was des unverzagt, 
15 si tet als ir der künec riet. 

dä stuont von ritern gröziu diet. 


Urjäns der fürste üz Punturtoys 
der stuont dä vor dem Bertenoys 
üf al sin @re und üf den lip. 

20 für gienc daz klagehafte wip, 
daz ez riche und arme hörten. 
si bat mit klagenden worten 
den künec durch alle wipheit, 
daz er im lieze ir laster leit, 

25 unt durch magtuomlich Ere. 

30 si bat in fürbaz me@re 

Durch der tavelrunder art, 

und durch der botschefte vart, 
als si waere an in gesant; 

war er ze rihtzere erkant, 

daz er denne riht ir swaere 
durch gerihtes meere. 

si bat der tavelrunder schar 
alle ir rehtes nemen war, 

sit daz ir waere ein roup genomn, 
der nimmer möhte wider komn, 
ir magtuom kiusche reine, 

daz si al gemeine 

den künec gerihtes baten 

und an ir rede traten. 


fürsprechen nam der schuldec man, 
dem ich nu kranker &ren gan. 

der wert in als er mohte. 

diu wer im doch niht tohte: 

man verteilte imz leben unt sinen pris, 
unt daz man winden solt ein ris, 
dar an im sterben wurd erkant 
äne bluotige hant. 

er rief mich an (des twang in nöt) 
unt mant mich des daz er mir böt 
sicherheit durch genesn. 

ich vorhte än al min &re wesn, 

ob er verlür dä sinen lip. 

ich bat daz klagehafte wip, 

sit si mit ir ougen sach 

daz ich si manliche rach, 

Daz si durch wibes güete 

senfte ir gemüete, 

sit daz si müese ir minne jehn 
swaz ir dä was von im geschehn, 
unt ir clärem libe: 

unt ob ie man von wibe 

mit dienste koeme in herzenöt, 

ob sim dä näch ir helfe böt, 

«der helfe tuot ez zEren, 

lät iuch von zorne k&ren.» 


ich bat den künec unt sine man, 
ob ich im häte getän 

kein dienst, daz ers gedzhte, 

daz er mir lasters &hte 

mit eime site werte, 

daz er den riter nerte. 

sin wip die küneginne 

bat ich durch sippe minne, 

wand mich der künec von kinde zöch 
und daz min triwe ie gein ir vlöch, 
daz si mir hulfe. daz geschach. 
die juncfrowen si sunder sprach: 
do genaser durch die künegin, 

er muose ab liden höhen pin. 

sus wart sin lip gereinet, 

solch wandel im bescheinet: 

ez waer vorlouft od leithunt, 

üz eime troge az sin munt 

mit in dä vier wochen. 

sus wart diu frouwe gerochen. 
Frowe, daz ist sin räche üf mich.» 
si sprach «sich twirhet sin gerich. 
ich enwirde iu lihte nimmer holt: 
doch enpfzht er drumbe alsolhen solt, 
& er scheid von mime lande, 

des er jehen mac für schande. 

sit ez der künec dort niht rach, 
alda'z der frouwen dä geschach, 
und ez sich hät an mich gezogt, 
ich pin nu iwer b&der vogt, 

und enweiz doch wer ir bediu sit. 
er muoz dar umbe enpfähen strit, 
durch die frouwen eine, 

unt durch iuch harte kleine. 

man sol unfuoge rechen 

mit slahen unt mit stechen.» 


Gawän zuo dem pfärede gienc, 

mit lihtem sprunge erz doch gevienc. 
dä was der knappe komen näch, 

ze dem diu frouwe heidensch sprach 
al daz si wider üf enböt. 

nu naehet och Gäwänes nöt. 


Malcr&atiur ze fuoz fuor dan. 
do gesah ouch min her Gäwän 

des juncherren runzit: 

daz was ze kranc üf einen strit. 
ez hete der knappe dort genomn, 
& er von der halden waere komn, 
einem viläne: 

do geschach ez Gäwäne 

Für sin ors ze behalten: 

des geltes muoser walten. 

si sprach hin zim, ich wen durch haz, 
«sagt an, welt ir iht fürbaz?>» 
dö sprach min her Gäawän 

«min vart von hinnen wirt getän 
al näch iwerm räte.» 

si sprach «der kumt iu späte.» 
«nu diene ich iu doch drumbe. >» 
«des dunct ir mich der tumbe. 
welt ir daz niht vermiden, 

sö müezt ir von den bliden 

keren gein der riuwe: 

iwer kumber wirt al niuwe.>» 

dö sprach der minnen gernde 
«ich pin iuch diens wernde, 

ich enpfähes freude ode nöt, 

sit iwer minne mir geböt 

daz ich muoz ziwerm gebote sten, 
ich mege riten oder gen.» 


al stEnde bi der frouwen 

daz marc begunder schouwen. 
daz was ze drter tjoste 

ein harte krankiu koste, 

diu sticledr von baste. 

dem edeln werden gaste 

was etswenne gesatelt baz. 

üf sitzen meit er umbe daz, 

er forht daz er zetrate 

des sateles gewaete. 

Dem pfärde was der rücke junc: 
wer drüf ergangen dä sin sprunc, 
im waere der rücke gar zevarn. 
daz muoser allez dö bewarn. 


es het in etswenne bevilt: 
er zöhez unde truoc den schilt 


unt eine glavine. 
siner scharpfen pine 
diu frouwe se@re lachte, 
diu im vil kumbers machte. 
sinen schilt er üfez pfärt pant. 
si sprach «füert ir krämgewant 
in mime lande veile? 

10 wer gap Mir ze teile 
einen arzet unde eins krämes pflege? 
hüet iuch vor zolle üfem wege: 
eteslich min zolnaere 
iuch sol machen fröuden lzere. > 


15 ir scharpfiu salliure 
in dühte sö gehiure 
daz ern ruochte waz si sprach: 
wan immer swenner an si sach, 
sö was sin pfant ze riwe quit. 

20 si was im reht ein meien zit, 
vor allem blicke ein flörı, 
ougen süeze unt sür dem herzen bi. 
sit vlust unt vinden an ir was, 
unt des siechiu freude wol genas, 

25 daz frumt in zallen stunden 

30 ledec unt sere gebunden. 

Manec min meister sprichet sö, 
daz Amor unt Cupidö 
unt der zweier muoter V@nus 

532 den liuten minne gebn alsus, 
mit geschöze und mit fiure. 
diu minne ist ungehiure. 
swem herzenlichiu triwe ist bi, 
der wirt nimmer minne fri, 

5 mit freude, etswenn mit riuwe. 
reht minne ist wäriu triuwe. 
Cupidö, din sträle 
min misset zallem mäle: 
als tuot des hern Amores ger. 

10 sit ir zwene ob minnen he£r, 
unt Venus mit ir vackeln heiz, 
umb solhen kumber ich niht weiz. 
sol ich der wären minne jehn, 
diu muoz durch triwe mir geschehn. 

hulfen mine sinne 

iemen iht für minne, 

hern Gäwän bin ich wol sö holt, 
dem wolt ich helfen äne solt. 

er ist doch äne schande, 

lit er in minnen bande; 

ob in diu minne rüeret, 

diu starke wer zefüeret. 

er was doch ie sö werlich, 

der werden wer alsö gelich, 

daz niht twingen solt ein wip 
sinen werlichen lip. 

Lät näher gen, her minnen druc. 
ir tuot der freude alsolhen zuc, 
daz sich dürkelt freuden stat 
unt bant sich der riwen pfat. 
sus breitet sich der riwen slä: 
gienge ir reise anderswä 

dann in des herzen höhen muot, 
daz diuhte mich gein freuden guot. 
ist minne ir unfuoge balt, 

dar zuo dunket si mich zalt, 
ode giht sis üf ir kintheit, 

swem si füeget herzeleit? 
unfuoge gan ich paz ir jugent, 
dan daz si ir alter braeche tugent. 
vil dinges ist von ir geschehn: 
wederhalp sol ich des jehen? 
wil si mit jungen raten 

ir alten site unstzten, 

sö wirt si schiere an prise laz. 
man sol sis underscheiden baz. 
lüter minne ich prise 

unt alle die sint wise, 

ez si wip oder man: 

von den ichs ganze volge hän. 
swä liep gein liebe erhüebe 
lüter äne trüebe, 

da newederz des verdrüzze 

daz minne ir herze slüzze 

mit minne von der wanc ie flöch. 
diu minne ist ob den andern höch. 
Swie gern ich in naeme dan, 
doch mac min her Gäwän 


der minn des niht entwenken, 
sine welle in freude krenken. 
waz hilfet dan min underslac, 
swaz ich dä von gesprechen mac? 
wert man sol sich niht minne wern: 
wan den muoz minne helfen nern. 

5 Gäwän durch minne arbeit enphienc. 
sin frouwe reit, ze fuoz er gienc. 


Orgelüse unt der degen balt 
die kömn in einen grözen walt. 
dennoch muoser gens wonen. 

10 er zöch dez pfärt zuo zeime ronen: 
sin schilt, der & drüfe lac, 
des er durch schildes ambet pflac, 
nam er ze halse: üfz pfärt er saz. 
ez truog in küme fürbaz, 

15 anderhalp üz in erbüwen lant. 
eine burg er mit den ougen vant: 
sin herze unt diu ougen jähen 
daz si erkanten noch gesähen 
decheine burc nie der gelich. 

20 si was alumbe riterlich: 
türne unde palas 
manegez üf der bürge was. 
dar zuo muoser schouwen 
in den venstern manege frouwen: 

25 der was vier hundert ode m£r, 

30 _ viere undr in von arde h£r. 

Von passäschen ungeverte gröz 
gienc an ein wazzer daz dä flöz, 
schefrahe, snel unde breit, 

535 da engein er unt diu frouwe reit. 
an dem urvar ein anger lac, 
dar üfe man vil tjoste pflac. 
überz wazzer stuont dez kastel. 
Gawän der degen snel 

5 sach einen riter näch im varn, 
der schilt noch sper niht kunde sparn. 


Orgelüs diu riche 

sprach höchvertecliche 

«op mirs iwer munt vergiht, 
10 sö brich ich miner triwe niht: 

ich hets iu & sö vil gesagt, 

daz ir vil lasters hie bejagt. 

nu wert iuch, ob ir kunnet wern: 
iuch enmac anders niht ernern. 
der dort kumt, iuch sol sin hant 
sö vellen, ob iu ist zetrant 

inder iwer niderkleit, 

daz lät iu durch die frouwen leit, 
die ob iu sitzent unde sehent. 
waz op die iwer laster spehent?» 


des schiffes meister über her 

kom durch Orgelüsen ger. 

vome lande inz schif si kErte, 

daz Gäwänen trüren l£rte. 

diu riche und wol geborne 

sprach wider üz mit zorne 

«Ir enkomt niht zuo mir dä her in: 
ir müezet pfant dort üze sin,» 

er sprach ir trüreclichen näch 
«frowe, wiest iu von mir sö gäch? 
sol ich iuch immer mer gesehn?» 
si sprach «iu mac der pris geschehn, 
ich state iu sehens noch an mich. 
ich waen daz s£re lenget sich.» 


diu frouwe schiet von im alsus: 
hie kom Lischoys Gwelljus. 

sagte ich iu nu daz der flüge, 

mit der rede ich iuch betrüge: 

er gähte abe anders s£re, 

daz es dez ors het @re 

(wan daz erzeigte snelheit), 

über den grüenen anger breit. 

dö dähte min her Gawän 

«wie sol ich beiten dises man? 
wederz mac dez wager sin? 

ze fuoz ode üf dem pfärdelin? 

wil er vollich an mich varın, 

daz er den poinder niht kan sparn, 
er sol mich nider riten: 

wes mac sin ors dä biten, 

ez enstrüche ouch über daz runzit? 
wil er mir denne bieten strit 


alda wir be&de sin ze fuoz, 
ob mir halt nimmer wurde ir gruoz, 
diu mich diss strites hät gewert, 
30 ich gib im strit, ob er des gert.» 
Nu, diz was unwendec. 
der komende was genendec: 
als was ouch der dä beite. 
537 zer tjost er sich bereite. 
dö sazter die glaevin 
vorn üf des satels vilzelin, 
des Gäwän vor het erdäht. 
sus wart ir b&der tjoste bräht: 
5 diu tjost ieweder sper zebrach, 
daz man die helde ligen sach. 
dö strüchte der baz geriten man, 
daz er unt min her Gäwän 
üf den bluomen lägen. 
10 wes si dö b&de pflägen? 
üf springens mit den swerten: 
si b&de strites gerten. 
die schilde wären unvermiten: 
die wurden alsö hin gesniten, 
15 ir bleip in lützel vor der hant: 
wan der schilt ist immer strites pfant. 


man sach dä blicke und helmes fiur. 
ir megts im jehen für äventiur, 
swen got den sic dan l&zet tragn: 
20 der muoz vil prises & bejagn. 
sus türten si mit strite 
üf des angers wite: 
es waeren müede zwene smide, 
op sie halt heten starker lide, 
25 von alsö manegem grözem slage. 
30 sus rungen si näch priss bejage. 
Wer solte se drumbe prisen, 
daz die unwisen 
striten äne schulde, 
538 niwan durch prises hulde? 
sine heten niht ze teilen, 
än nöt ir leben ze veilen. 
ietweder üf den andern jach, 
daz er die schulde nie gesach. 


Gawän kunde ringen 

unt mit dem swanke twingen: 

swem er daz swert undergienc 

unt in mit armen zim gevienc, 

den twanger swes er wolde. 
10 sit er sich weren solde, 

do gebärter werliche. 

der werde muotes riche 

begreif den jungen ellenthaft, 

der ouch het manliche kraft. 
15 er warf in balde under sich: 

er sprach hin zim <helt, nu gich, 

wellestu genesen, sicherheit.» 

der bete volge unbereit 

was Lischoys der dä unden lac, 
20 wand er nie sicherheit gepflac. 

daz düht in wunderlich genuoc, 

daz ie man die hant getruoc, 

diu in solte überkomen 

daz nie wart von im genomen, 
25 betwungenlichiu sicherheit, 
30 der sin hant & vil erstreit. 

Swiez dä was ergangen, 

er hete vil enpfangen 

des er niht fürbaz wolde gebn: 
539 für sicherheit böt er sin lebn, 

und jach, swaz im geschzhe, 

daz er nimer verjaahe 

sicherheit durch dwingen. 

mit dem töde wolder dingen. 


5 dö sprach der unde ligende 
«bistu nu der gesigende? 
des pflag ich dö got wolte 
und ich pris haben solte: 
nu hät min pris ein ende 
10 von diner werden hende. 
swä vreischet man ode wip 
daz überkomen ist min lıp, 
des pris sö höhe & swebt enbor, 
sö stet mir baz ein sterben vor, 
15 & mine friwent diz maere 
sol machen freuden laere.> 
20 _Gäwän warp sicherheit an in: 

dö stuont sin gir und al sin sin 
niwan üffes libs verderben 

oder üf ein gahez sterben. 

dö dähte min her Gäwän 

«durch waz tcete ich disen man? 
wolt er sus ze mime gebote sten, 
gesunt lieze i'n hinnen gen.» 

mit rede warb erz an in sö: 

daz enwart niht gar geleistet dö. 
Uf liez er doch den wigant 

äne gesicherte hant. 

ietweder üf die bluomen saz. 
Gawän sins kumbers niht vergaz, 
daz sin phärt was sö kranc: 

den wisen lErte sin gedanc 

daz er daz ors mit sporn rite 
unz er versuochte sinen site. 

daz was gewäpent wol für strit: 
pfellel unde samit 

was sin ander covertiur. 

sit erz erwarp mit äventiur, 
durch waz solt erz nu riten niht, 
sit ez ze riten im geschiht? 

er saz drüf: dö fuor ez sö6, 

siner witen sprunge er was al vrö. 


dö sprach er «bistuz Gringuljete? 
daz Urjäns mit valscher bete, 

er weiz wol wie, an mir rewarp: 
dä von iedoch sin pris verdarp. 
wer hät dich sus gewäpent sider? 
ob duz bist, got hät dich wider 
mir schöne gesendet, 

der dicke kumber wendet.» 

er rebeizte drab. ein marc er vant: 
des gräles wäpen was gebrant, 
ein turteltübe, an sinen buoc. 
Lähelin zer tjoste sluoc 

drüffe den von Prienlascors. 
Oriluse wart ditze ors: 

Der gabez Gäwäne 

üf dem Plimizeels pläne. 


hie kom sin trürec güete 


aber wider in höchgemüete; 
wan daz in twang ein riuwe 
unt dienstbaeriu triuwe, 
die er näch siner frouwen truoc, 
diu im doch sm&he erböt genuoc: 
5 näch der jaget in sin gedanc. 
innen des der stolze Lischoys spranc 
da er ligen sach sin eigen swert, 
daz Gäwän der degen wert 
mit strite üz siner hende brach. 
manec frouwe ir ander striten sach. 
10 
die schilde wären sö gedigen, 
ieweder lie den sinen ligen 
und gähten sus ze strite. 
ietweder kom bezite 
15 mit herzenlicher mannes wer. 
ob in saz frouwen ein her 
in den venstern üf dem palas 
unt sähen kampf der vor in was. 
dö huop sich @rste niwer zorn. 
20  ietweder was sö höch geborn 
daz sin pris unsanfte leit 
ob in der ander überstreit. 
helm unt ir swert liten nöt: 
diu wärn ir schilde für den töt: 
25 swer dä der helde striten sach, 
30 ich wzene ers in für kumber jach. 
Lischoys Gwelljus 
der junge süeze warb alsus: 
vrechheit und ellenthaftiu tät, 
542 daz was sins höhen herzen rät. 
er frumte manegen snellen swanc: 
dicke er von Gäwäne spranc, 
und aber wider s&re üf in. 
Gäwän truoc statlichen sin: 
5 er dähte «ergrife ich dich zuo mir, 
ich sols vil gar gelönen dir.» 


man sach dä fiwers blicke 
unt diu swert üf werfen dicke 
üz ellenthaften henden. 
10 si begundn ein ander wenden 
15 neben, für unt hinder sich. 


äne nöt was ir gerich: 
si möhtenz äne striten län. 
do begreif in min her Gäwän, 
er warf in under sich mit kraft. 
mit halsen solch geselleschaft 
müeze mich vermiden: 
ine möht ir niht erliden. 
Gäwän bat sicherheite: 
20 der was als unbereite 
Lischoys der dä unde lac, 
als do er von Erste strites pflac. 
er sprach «du sümest dich än nöt: 
für sicherheit gib ich den töt. 
25 laz enden dine werden hant 
30 swaz mir ie prises wart bekant. 
Vor gote ich pin verfluochet, 
mins priss er nimmer ruochet. 
durch Orgelüsen minne, 
543 der edelen herzoginne, 
muose mir manc werder man 
sinen pris ze minen handen län: 
du maht vil prises erben, 
ob du mich kanst ersterben.»> 


5 dö däht des künec Lötes suon 
«deiswär in sol alsö niht tuon: 
so verlür ich prises hulde, 
erslüege ich äne schulde 
disen küenen helt unverzagt. 

10 in hät ir minne üf mich gejagt, 
der minne mich ouch twinget 
und mir vil kumbers bringet: 
wan läze ich in durch si genesn? 
op min teil an ir sol wesn, 

15 des enmager niht erwenden, 
sol mirz gelücke senden. 
waer unser strit von ir gesehn, 
ich wen si müese ouch mir des jehn 
daz ich näch minnen dienen kan.» 

20 dö sprach min her Gäwän 
«ich wil durch die herzogin 
dich bi dem leben läzen sin.» 


25 grözer müede se niht vergäzen: 


er liez in üf, si säzen 
von ein ander verre. 

30 dö kom des schiffes härre 
Von dem wazzer üfez lant. 
er gienc unt truog üf siner hant 
ein müzersprinzelin al grä. 

544  ez was sin reht l&hen da, 
swer tjostierte üf dem plän, 
daz er daz ors solte hän 
jenes der dä lagge: 
unt disem der siges pflaege, 

5 des hende solt er nigen 
und sin pris niht verswigen. 
sus zinste man im blüemin velt: 
daz was sin beste huoben gelt, 
ode ob sin müzersprinzelin 

10 ein galandern lErte pin. 
von anders nihtiu gienc sin pfluoc: 
daz düht in urbor genuoc. 
er was geborn von riters art, 
mit guoten zühten wol bewart. 


15 er gienc zuo Gäwäne, 
den zins von dem pläne 
den iesch er zühtecliche. 
Gäawän der ellens riche 
sprach «h£rre, in wart nie koufman: 
20 ir megt mich zolles wol erlän.» 
des schiffes herre wider sprach 
«her, sö manec frouwe sach 
daz iu der pris ist hie geschehen: 
ir sult mir mines rehtes jehen. 
25 herre, tuot mir reht bekant. 
30 _ ze rehter tjost hät iwer hant 
Mir diz ors erworben 
mit prise al unverdorben, 
wand iwer hant in nider stach, 
545 dem al diu werlt ie prises jach 
mit wärheit unz an disen tac. 
iwer pris, sinhalp der gotes slac, 
im freude hät enpfüeret: 
gröz saelde iuch hät gerüeret.» 


5 Gawän sprach «er stach mich nider: 


des erholt ich mich sider. 

sit man iu tjost verzinsen sol, 
er mag iu zins geleisten wol. 
her, dort stet ein runzit: 

10 daz erwarb an mir sin strit: 
daz nemt, ob ir gebietet. 
der sich diss orses nietet, 
daz pin ich: ez muoz mich hinnen tragn, 
solt halt ir niemer ors bejagn. 

15 ir nennet reht: welt ir daz nemn, 
sone darf iuch nimmer des gezemn 
daz ich ze fuoz hinnen ge. 
wan daz txte mir ze we, 
solt diz ors iwer sin: 

20 daz was sö ledecliche min 
dennoch hiute morgen fruo. 
wolt ir gemaches grifen zuo, 
sö ritet ir sanfter einen stap. 
diz ors mir ledeclichen gap 

25 Orilus der Burgunjoys: 

30 Urjäns der fürste üz Punturtoys 
Eine wil het mirz verstolen. 
einer mülinne volen 
möht ir noch & gewinnen. 

546 ich kan iuch anders minnen: 
sit er iuch dunket alsö wert, 
für daz ors des ir hie gert 
habt iu den man derz gein mir reit. 
ist im daz liep ode leit, 

5 dä k&re ich mich wenec an.» 
dö freute sich der schifman. 


mit lachendem munde er sprach 
«sö riche gäbe ich nie gesach, 
swem si rehte waere 
10 zenpfähen gebaere. 
doch, hörre, welt irs sin min wer, 
übergolten ist min ger. 
für wär sin pris was ie sö hel, 
fünf hundert ors starc unde snel 
15 ungern ich für in naeme, 
wand ez mir niht gezaeme. 
welt ir mich machen riche, 
20 sö werbet riterliche: 


25 
30 


547 


10 


15 


20 


25 


30 


548 


megt irs sö gewaldec sin, 

antwurten in den kocken min, 

sö kunnt ir werdekeit wol tuon.» 

dö sprach des künec Lötes suon 
«beidiu drin unt derfür, 

unz innerhalp iwer tür, 

antwurte i'n iu gevangen. >» 

«sö wert ir wol enpfangen, » 

Sprach der schifman: des grözer danc 
was mit nigen niht ze kranc. 


dö sprach er «lieber herre min, 
dar zuo ruochet selbe sin 

mit mir hinte durch gemach. 
groezer @re nie geschach 
decheinem verjen, mime genöz: 
man prüevet mirz für saelde gröz, 
behalt ich alsus werden man.» 
dö sprach min her Gäawän 

«des ir gert, des solt ich biten. 
mich hät gröz müede überstriten, 
daz mir ruowens waere nöt. 

diu mir diz ungemach geböt, 

diu kan wol süeze siuren 

unt dem herzen freude tiuren 

unt der sorgen machen riche: 

si lönet ungeliche. 

öwe vindenlichiu flust, 

du senkest mir die einen brust, 
diu & der haehe gerte 

dö mich got freuden werte. 

dä lag ein herze unden: 

ich wen daz ist verswunden. 

wä sol ich nu trossten holn, 
muoz ich äne helfe doln 

näch minne alsolhe riuwe? 

pfligt si wiplicher triuwe, 

si sol mir freude m£ren, 

diu mich kan sus vers@ren.» 

Der schifman hörte daz er ranc 
mit sorge und daz in minne twanc. 
dö sprach er «härre, ez ist hie reht, 
üfem pläne unt in dem föreht 

unt aldä Clinschor h£rre ist: 


zageheit noch manlich list 
füegentz anders niht wan sö, 

hiute riwec, morgen vrö. 

ez ist iu lihte unbekant: 

gar äventiure ist al diz lant: 

sus wert ez naht und ouch den tac. 
bi manheit salde helfen mac. 

diu sunne kan sö nider sten: 

10 herre, ir sult ze schiffe gen.» 
des bat in der schifman. 
Lischoysen fuorte Gäwän 
mit im dannen üf den wäc: 
gedulteclich än allen bäc 

15 man den helt des volgen sach. 
der verje zöch daz ors hin näch. 


sus fuorens über an den stat. 
der verje Gawänen bat 
«sit selbe wirt in mime hüs.» 
20 daz stuont alsö daz Artüs 
ze Nantes, dä er dicke saz, 
niht dorfte hän gebüwet baz. 
dä fuort er Lischoysen in. 
der wirt unt daz gesinde sin 
25 sich des underwunden. 
30 an den selben stunden 
Der wirt ze siner tohter sprach 
«du solt schaffen guot gemach 
mime herren der hie stet. 
549 ir zwei mit ein ander get. 
nu diene im unverdrozzen: 
wir hän sin vil genozzen.» 


sime sune bevalher Gringuljeten. 
des diu maget was gebeten, 
5 mit grözer zuht daz wart getän. 
mit der meide Gawän 
üf eine kemenäten gienc. 
den estrich al übervienc 
niwer binz und bluomen wol gevar 
10 wären drüf gesniten dar. 
do entwäppent in diu süeze. 
«got iu des danken müeze, » 
15 sprach Gäwän. «frouwe, es ist mir nöt: 


wan daz manz iu von hove geböt, 
sö dient ir mir ze sere.» 

si sprach «ich diene iu m£re, 

her, näch iweren hulden 

dan von andern schulden.» 


des wirtes sun, ein knappe, truoc 
20 senfter bette dar genuoc 
an der want gein der tür: 
ein teppich wart geleit derfür. 
dä solte Gäwän sitzen. 
der knappe truoc mit witzen 
25 eine kultern sö gemäl 
30 üfz bet, von rötem zindaäl. 
Dem wirte ein bette ouch wart geleit. 
dar näch ein ander knappe treit 
dar für tischlachen unde bröt. 
550 der wirt den b&den daz geböt: 
dä gienc diu hüsfrouwe näch. 
dö diu Gäwänen sach, 
si enpfieng in herzenliche. 
si sprach «ir hät uns riche 
5 nu alrerst gemachet: 
her, unser s&lde wachet.» 


der wirt kom, daz wazzer man dar truoc. 
dö sich Gäwän getwuoc, 
eine bete er niht vermeit, 
10 er bat den wirt gesellekeit, 
«lät mit mir ezzen dise magt.» 
«herre, ez ist si gar verdagt 
daz si mit herren ze 
ode in sö nähe saze: 
15 si wurde lihte mir ze h£r. 
doch habe wir iwer genozzen me&r. 
tohter, leist al sine ger: 
des bin ich mit der volge wer.» 
diu süeze wart von scheme röt, 
20 doch tet si daz der wirt geböt: 
zuo Gäwän saz frou Bäne. 
starker süne zwene 
het der wirt ouch erzogn. 
nu hete daz sprinzelin erflogn 
25 des äbents dri galander: 


30 


551 


10 


15 


20 


25 


30 


552 


10 


die hiez er mit ein ander 
Gawän tragen alle dri, 

und eine salsen derbi. 

diu juncfrouwe niht vermeit, 
mit guoten zühten sie sneit 
Gäawän süeziu mursel 

üf einem blanken wastel 

mit ir clären henden. 

dö sprach si «ir sult senden 
dirre gebräten vogel einen 
(wan si hät enkeinen), 

herre, miner muoter dar.» 

er sprach zer meide wol gevar, 
daz er gern ir willen tete 

dar an ode swes si bte. 

ein galander wart gesant 

der wirtin. Gäwänes hant 
wart mit zühten vil genigen 
unt des wirtes danken niht verswigen. 


dö bräht ein des wirtes sun 
purzeln unde lätün 

gebrochen in den vinzger. 

ze grözer kraft daz unwager 

ist die lenge solhiu nar: 

man wirt ir ouch niht wol gevar. 
solch varwe tuot die wärheit kunt, 
die man sloufet in den munt. 
gestrichen varwe üfez vel 

ist selten worden lobes hel. 
swelch wiplich herze ist state ganz, 
ich ween diu treit den besten glanz. 
Kunde Gäwän guoten willen zern, 
des möht er sich dä wol nern: 

nie muoter gunde ir kinde baz 
denn im der wirt des bröt er az. 
dö man den tisch hin dan enpfienc 
unt dö diu wirtin üz gegienc, 

vil bette man dar üf dö treit: 

diu wurden Gäwäne geleit. 

einez was ein pflümit, 

des zieche ein grüener samit; 

des niht von der höhen art: 

ez was ein samit pastart. 

ein kulter wart des bettes dach, 


niht wan durch Gäwäns gemach, 


mit einem pfellel, sunder golt 
verre in heidenschaft geholt, 
gesteppet üf palmät. 

dar über zöch man linde wät, 
zwei Üilachen sn@var. 

man leit ein wanküssen dar, 
unt der meide mantel einen, 
härmin niwe reinen. 


mit urloube erz undervienc, 
der wirt, & daz er släfen gienc. 
Gawän al eine, ist mir gesagt, 
beleip aldä, mit im diu magt. 
het er iht hin zir gegert, 

ich ween si hetes in gewert. 

er sol ouch släfen, ob er mac. 
got hüete sin, sö kom der tac. 

Buch XI 


Gröz müede im zöch diu ougen zuo: 
sus slief er unze des morgens fruo. 
do rewachete der wigant. 

einhalp der kemenäten want 

vil venster hete, dä vor glas. 

der venster einez offen was 

gein dem boumgarten: 

dar in gienc er durch warten, 

durch luft und durch der vogel sanc. 
sin sitzen wart dä niht ze lanc, 

er kös ein burc, diers äbents sach, 
dö im diu äventiure geschach; 

vil frouwen üf dem palas: 

mangiu under in vil schoene was. 
ez düht in ein wunder gröz, 

daz die frouwen niht verdröz 

ir wachens, daz si sliefen nieht. 
dennoch der tac was niht ze lieht. 


er dähte «ich wil in zeren 
mich an släfen k&ren.» 

wider an sin bette er gienc: 
der meide mantel übervienc 
in: daz was sin decke. 

op man in dä iht wecke? 
nein, daz waere dem wiirte leit. 
diu maget durch gesellekeit, 
alda si vor ir muoter lac, 

si brach ir släf des si pflac, 
unt gienc hin üf zir gaste: 

der slief dennoch al vaste. 
Diu magt ir diens niht vergaz: 
fürz bette üfen teppech saz 
diu cläre juncfrouwe. 

bi mir ich selten schouwe 
daz mir äbents oder fruo 
sölch äventiure sliche zuo. 


bi einer wil Gäwän erwachte: 
er sach an si und lachte, 
unt sprach «got halde iuch, freuwelin, 

daz ir durch den willen min 
iwern släf sus brechet 

und an iu selber rechet 

des ich niht hän gedienet gar.» 
dö sprach diu maget wol gevar 
«iwers diens wil ich enbern: 
ich ensol niwan hulde gern. 
herre, gebietet über mich: 
swaz ir gebiet, daz leist ich. 

al die mit minem vater sint, 
beidiu min muoter unde ir kint 
suln iuch ze herren immer hän: 
sö liebe habt ir uns getän.» 


er sprach «sit ir iht lange komn? 
het ich iwer kunft & vernomn, 
daz wer mir liep durch vrägen, 
wolt iuch des niht beträgen 

daz ir mirz geruochet sagn. 

ich hän in disen zwein tagn 

vil frouwen obe mir gesehn: 

von den sult ir mir verjehn 

Durch iwer güete, wer die sin.» 
do erschrac daz juncfreuwelin, 

si sprach «h£r, nu vrägt es niht: 
ich pin dius nimmer iu vergiht. 
ichn kan iu nicht von in gesagn: 
ob ichz halt weiz, ich solz verdagn. 
lätz iu von mir niht swaere, 

und vräget ander maere: 

daz rät ich, welt ir volgen mir.» 
Gawän sprach aber wider zir, 
mit vräge er gienc dem mare näch 
umb al die frouwen dier dä sach 
sitzende üf dem palas. 

diu magt wol sö getriwe was 
daz si von herzen weinde 

und gröze klage erscheinde. 


dennoch was ez harte fruo: 
innen des gienc ir vater zuo. 
der liezez äne zürnen gar, 
ob diu maget wol gevar 
ihts dä waere betwungen, 

und ob dä was gerungen: 

dem gebärt se geliche, 

diu maget zühte riche, 

wand si dem bette nähe saz. 

daz liez ir vater äne haz. 

dö sprach er «tohter, wein et niht. 
swaz in schimpfe alsus geschiht, 
ob daz von Erste bringet zorn, 

der ist schier dä näch verkorn.» 
Gawän sprach «hiest niht geschehn, 
wan des wir vor iu wellen jehn. 

ich vrägte dise magt ein teil: 

daz dühte si min unheil, 

und bat mich daz ichz lieze. 

ob iuch des niht verdrieze, 

sö lät min dienst umb iuch bejagn, 
wirt, daz ir mirz ruochet sagn, 
umb die frouwen ob uns hie. 

ich enfriesch in al den landen nie 
dä man möhte schouwen 

sö manege cläre frouwen 

mit sö liehtem gebende.» 

der wirt want sine hende: 

dö sprach er «vrägets niht durch got: 
her, dä ist nöt ob aller nöt.» 


«sö muoz ich doch ir kumber klagen, » 
sprach Gäwän. «wirt, ir sult mir sagen, 
war umbe ist iu min vrägen leit?» 
«her, durch iwer manheit. 

kunnt ir vrägen niht verbern, 

sö welt ir lihte fürbaz gern: 

daz lErt iuch herzen swaere 

und macht uns freuden laere, 

mich und elliu miniu kint, 

diu iu ze dienste erboren sint.> 

Gawän sprach «ir sult mirz sagen. 
welt ab ir michz gar verdagen, 

daz iwer maere mich verg&t, 

ich freische iedoch wol wiez dä stet.» 
Der wirt sprach mit triuwen 

«her, sö muoz mich riuwen 

daz iuch des vrägens niht bevilt. 

ich wil iu lihen einen schilt: 


nu wäpent iuch üf einen strit. 
ze Terre marveile ir sit: 

Lit marveile ist hie. 

herre, ez wart versuochet nie 

5 üf Schastel marveil diu nöt. 
iwer leben wil in den töt. 
ist iu dventiure bekant, 
swaz ie gestreit iwer hant, 
daz was noch gar ein kindes spil: 
nu naehent iu riubaeriu zil.> 

10 
Gäwän sprach «mir waere leit, 
op min gemach än arbeit 
von disen frouwen hinnen rite, 
ichn versuocht & baz ir site. 

15 ich hän ouch & von in vernomen: 
sit ich sö nähen nu bin komen, 
mich ensol des niht beträgen, 
ich enwellez durch si wägen.» 
der wirt mit triwen klagete. 

20 sime gaste er dö sagete 
«aller kumber ist ein niht, 
wan dem ze liden geschiht 
disiu äventiure: 
diu ist scharpf und ungehiure 

25 für wär und äne liegen. 

30 herre, in kan niht triegen.» 
Gawän der priss erkande 
an die vorhte sich niht wande: 
er sprach «nu gebt mir strites rät. 

558 ob ir gebietet, riters tät 
sol ich hie leisten, ruochets got. 
iwern rät und iwer gebot 
wil ich immer gerne hän. 
her wirt, ez waere missetän, 

5 solt ich sus hinnen scheiden: 
die lieben unt die leiden 
heten mich für einen zagen.» 
alrerst der wirt begunde klagen, 
wand im sö leide nie geschach. 

10 hin ze sime gaste er sprach 
«op daz got erzeige 
daz ir niht sit veige, 

15 sö wert ir her diss landes: 

swaz frouwen hie stet pfandes, 
die starkez wunder her betwanc, 
daz noch nie riters pris erranc, 
manc sarjant, edeliu riterschaft, 
op die hie'rloeset iwer kraft, 

sö sit ir priss geh@ret 

und hät iuch got wol g£ret: 

ir muget mit freuden h£rre sin 
über manegen liehten schin, 
frowen von manegen landen. 
wer jaehe iu des ze schanden, 
ob ir hinnen schiet alsus? 

sit Lischoys Gwelljus 

lu sinen pris hie läzen hät, 

der manege riterliche tät 
gefrümet hät, der süeze: 

von rehte i'n alsus grüeze. 

mit ellen ist sin riterschaft: 

sö manege tugent diu gotes kraft 
in mannes herze nie gestiez, 

än Ith&rn von Gahaviez. 


der Ithern vor Nantes sluoc, 

min schif in gestern über truoc. 

er hät mir fünf ors gegebn 

(got in mit saelden läze lebn), 

diu herzogen und künege riten. 
swaz er hät ab in erstriten, 

daz wirt ze Pelrapeire gesagt: 

ir sicherheit hät er bejagt. 

sin schilt treit maneger tjoste mäl. 
er reit hie vorschen umben gräl.» 


Gawän sprach «war ist er komn? 
saget mir, wirt, hät er vernomn, 
dö er sö nähe was hie bi, 

waz disiu äventiure si.» 

«herre, ern hätes niht ervarn. 
ich kunde mich des wol bewarn 
daz ichs im zuo gewüege: 
unfuoge ich danne trüege. 

het ir selbe vrägens niht erdäht, 
nimmer waert irs innen bräht 
von mir, waz hie maeres ist, 

mit vorhten scharpf ein strenger list. 
Welt ir niht erwinden, 

mir unt minen kinden 
geschach sö rehte leide nie, 
ob ir den lip verlieset hie. 
sult ab ir pris behalten 

unt diss landes walten, 

sö hät min armuot ende. 
ich getrüw des iwerr hende, 
si hoehe mich mit richeit. 
mit freuden liep äne leit 
mac iwer pris hie'rwerben, 
sult ir niht ersterben. 


nu wäpent iuch gein kumber gröz.» 
dennoch was Gäwän al blöz: 

er sprach «tragt mir min harnasch her.» 
der bete was der wirt sin wer. 

von fuoz üf wäpent in dö gar 

diu süeze maget wol gevar. 

der wirt näch dem orse gienc. 

ein schilt an siner wende hienc, 

der dicke unt alsö herte was, 

dä von doch Gäwän sit genas. 

schilt und ors im wären bräht. 

der wirt was alsö bedäht 

daz er wider für in stuont: 

dö sprach er «härre, ich tuon iu kuont 
wie ir sult gebären 

gein iwers verhes vären. 


minen schilt sult ir tragn. 
dern ist durchstochen noch zerslagn: 
Wande ich strite selten: 

wes möht er danne enkelten? 
herre, swenn ir üf hin kumt, 
ein dinc iu zem orse frumt. 
ein krämer sitzet vor dem tor: 
dem lät dez ors hie vor. 

kouft umb in, enruochet waz: 
er behalt iuz ors deste baz, 
ob irz im versetzet. 

wert ir niht geletzet, 

ir mugt dez ors gerne hän.» 

dö sprach min her Gäwän 

«sol ich niht zorse riten in?» 
«nein, herre, al der frouwen schin 
ist vor iu verborgen: 

sö nahet ez den sorgen. 


den palas vint ir eine: 

weder gröz noch kleine 

vint ir niht daz dä lebe. 

sö waldes diu gotes gebe, 

so ir in die kemenäten get 

dä Lit marveile stet. 

daz bette und die stollen sin, 

von Marroch der mahmumelin, 
des kröne und al sin richeit, 

were daz dar gegen geleit, 

dä mit ez waere vergolten niht. 
dar an ze liden iu geschiht 

swaz got an iu wil meinen: 

näch freude erz müeze erscheinen. 
Gedenket, herre, ob ir sit wert, 
disen schilt unt iwer swert 

läzet ninder von iu komn. 

so ir want daz ende habe genomn 
iwer kumber grogzlich, 

alrerst strite ist er gelich.» 


dö Gäwän üf sin ors gesaz, 

diu maget wart an freuden laz. 
al die dä wären klageten: 
wenc si des verdageten. 

er sprach zem wirte «gan mirs got, 
iwer getriulich urbot, 

daz ir min sus pfläget, 

gelts mich niht beträget.» 
urloup er zer meide nam, 

die grözes jämers wol gezam. 
er reit hin, si klageten hie. 

ob ir nu gerne hceret wie 
Gawäne dä geschahe, 

deste gerner i'us verjaehe. 


ich sag als ichz hän vernomn. 
do er was für die porten komn, 

er vant den krämaere, 

unt des kräm niht laere. 

dä lac inne veile, 

daz ichs waere der geile, 

het ich alsö riche habe. 

Gawän vor im erbeizte abe. 

sö richen markt er nie gesach, 

als im ze sehn aldä geschach. 
der kräm was ein samit, 

vierecke, höch unde wit. 

waz dar inne veiles laege? 

derz mit gelte widerwzge, 

der bäruc von Baldac 

vergulte niht daz drinne lac: 

als tete der katolicö 

von Ranculät: dö Kriechen sö 
stuont daz man hort dar inne vant, 
da vergultez niht des keisers hant 
mit jener zweier stiure. 

daz krämgewant was tiure. 


Gawän sin grüezen sprach 

zuo dem krämer. do er gesach 
waz wunders dä lac veile, 

näch siner mäze teile 

bat im zeigen Gäwän 

gürtelen ode fürspan. 

der krämer sprach «ich hän für wär 
hie gesezzen manec jär, 

daz nie man getorste schouwen 
(niht wan werde frouwen) 

waz in mime kräme ligt. 

ob iwer herze manheit pfligt, 

sö sit irs alles heErre. 

ez ist gefüeret verre. 

habt ir den pris an iuch genomn, 
sit ir durch äventiure komn 

her, sol iu gelingen, 

lihte ir megt gedingen 

Um mich: swaz ich veiles hän, 
daz ist iu gar dan undertän. 
vart fürbaz, lätes walten got. 
hät iuch Plippalinöt 

der verje her gewiset? 


manec frouwe priset 
iwer komn in ditze lant, 
ob si hie'rloeset iwer hant. 


welt ir näch äventiure gen, 
sö lät daz ors al stille sten: 
des hüete ich, welt irz an mich län.» 
dö sprach min her Gäwän 
«waerz in iwern mäzen, 
10 ich woltz iu gerne läzen. 
nu entsitze ich iwer richeit: 
sö richen marschalc ez erleit 
nie, sit ich dar Üf gesaz.» 
der krämer sprach än allen haz 
15 «herre ich selbe und al min habe 
(waz möht ich m&r nu sprechen drabe?) 
ist iwer, sult ir hie genesn. 
wes möht ich pillicher wesn?» 


Gäwaän sin ellen lErte, 

20 ze fuozer fürbaz kerte 
manliche und unverzagt. 
als ich iu & hän gesagt, 
er vant der bürge wite, 
daz ieslich ir site 

25 stuont mit büwenlicher wer. 

30 für allen sturm niht ein ber 
Gab si ze drizec jären, 
op man ir wolte vären. 
enmitten drüf ein anger: 

565 daz Lechvelt ist langer. 
vil türne ob den zinnen stuont. 
uns tuot diu äventiure kuont, 
dö Gäwän den palas sach, 
dem was alumbe sin dach 

5 reht als pfäwin gevider gar, 
lieht gemäl unt sö gevar, 
weder regen noch der sn& 
entet des daches blicke we. 


innen er was gezieret 
10 unt wol gefeitieret, 

der venster siule wol ergrabn, 
15 dar üf gewelbe höhe erhabn. 

dar inne bette ein wunder 

lac her unt dar besunder: 
kultern maneger slahte 

lägen drüf von richer ahte. 

dä wärn die frowen gesezzen. 
dine heten niht vergezzen, 
sine wzeren dan gegangen. 
von in wart niht enpfangen 

ir freuden kunft, ir saelden tac, 
der gar an Gäwäne lac. 
müesen sin doch hän gesehn, 
waz möhte in liebers sin geschehn? 
ir neheiniu daz tuon solte, 
swie er in dienen wolte. 

Dä wärn si doch unschuldec an. 
dö gienc min her Gäwäan 
beidiu her unde dar, 

er nam des palases war. 

er sach an einer wende, 

ine weiz ze wederr hende, 

eine tür wit offen sten, 

dä inrehalp im solte ergen 
höhes priss erwerben 

ode näch dem prise ersterben. 


er gienc zer kemenäten in. 
der was ir estriches schin 
lüter, haele, als ein glas, 

dä Lit marveile was, 

daz bette von dem wunder. 
vier schiben liefen drunder, 
von rubbin lieht sinewel, 

daz der wint wart nie sö snel: 
dä wärn die stollen üf geklobn. 
den estrich muoz ich iu lobn: 
von jaspis, von crisolte, 

von sardin, als er wolte, 
Clinschor, der des erdähte, 

üz manegem lande brähte 

sin listeclichiu wisheit 

werc daz hier an was geleit. 
der estrich was gar sö sleif, 
daz Gäwän küme aldä begreif 
mit den fuozen stiure. 

er gienc näch äventiure. 

Immer, als dicke er trat, 

daz bette fuor von siner stat, 

daz & was gestanden. 

Gäwäne wart enblanden 

daz er den swaeren schilt getruoc, 
den im sin wirt bevalch genuoc. 
er dähte «wie kum ich ze dir? 
wiltu wenken sus vor mir? 

ich sol dich innen bringen, 

ob ich dich mege erspringen.>» 

do gestuont im daz bette vor: 

er huop sich zem sprunge enbor, 
und spranc rehte enmitten dran. 
die snelheit vreischet niemer man, 
wie daz bette her unt dar sich stiez. 
der vier wende deheine'z liez, 

mit hurte an iesliche'z swanc, 
daz al diu burc dä von erklanc. 


sus reit er manegen poynder gröz. 
swaz der doner ie gedöz, 

und al die pusünzere, 

op der Erste waere 

bi dem jungesten dinne 

und bliesen näch gewinne, 

ezn dorft niht mer dä krachen. 
Gäwän muose wachen, 

swier an dem bette lege. 

wes der helt dö pflaage? 

des galmes het in sö bevilt 

daz er zucte über sich den schilt: 
Er lac, unde liez es walten 

den der helfe hät behalten, 

und den der helfe nie verdröz, 
swer in sinem kumber gröz 

helfe an in versuochen kan. 

der wise herzehafte man, 

swä dem kumber wirt bekant, 
der rüefet an die höhsten hant: 
wan diu treit helfe riche 

und hilft im helfecliche. 

daz selbe ouch Gäwän dä geschach. 
dem er ie sins prises jach, 

sinen krefteclichen güeten, 

den bat er sich behüeten. 

nu gewan daz krachen ende, 

sö daz die vier wende 

geliche wärn gemezzen dar 
aldä daz bette wol gevar 

an dem estriche enmitten stuont. 
dä wart im grazer angest kuont. 
fünf hundert stabeslingen 

mit listeclichen dingen 

zem swanke wärn bereite. 

der swanc gab in geleite 

üf daz bette aldä er lac. 

der schilt alsolher herte pflac, 
daz ers enpfant vil kleine. 

ez wären wazzersteine 

sinewel unde hart: 

etswä der schilt doch dürkel wart. 
Die steine wären ouch verbolt. 
er hete selten & gedolt 

sö swinde würfe üf in geflogn. 
nu was zem schuzze üf gezogn 
fünf hundert armbrust ode m£r. 
die heten algelichen ker 

reht üf daz bette aldä er lac. 
swer ie solher naete gepflac, 
der mag erkennen pfile. 

daz werte kurze wile, 

unz daz si wärn versnurret gar. 
swer wil gemaches nemen war, 
dern kum an solch bette niht: 
gemaches im dä niemen giht. 


es möhte jugent werden grä, 
des gemaches alsö dä 

Gäwän an dem bette vant. 
dannoch sin herze und ouch sin hant 
der zagheit lägen eine. 

die pfile und ouch die steine 
heten in niht gar vermiten: 
zequaschiert und ouch versniten 
was er durch die ringe. 

dö het er gedinge, 

sins kumbers waere ein ende: 


dannoch mit siner hende 
muoser pris erstriten. 
an den selben ziten 
tet sich gein im üf ein tür. 

30 ein starker gebür gienc dar für: 
Der was freislich getän. 
von visches hiute truoger an 
ein surköt unt ein bönit, 

570 und des selben zwuo hosen wit. 
einen kolbn er in der hende truoc, 
des kiule groezer denne ein kruoc. 


er gienc gein Gäwäne her: 
daz enwas doch ninder sin ger, 
5 wande in sins kumens dä verdröz. 
Gawän dähte «dirre ist blöz: 
sin wer ist gein mir harte laz.» 
er riht sich üf unde saz, 
als ob in swaere ninder lit. 
10 jener trat hinder einen trit, 
als ob er wolde entwichen, 
und sprach doch zornlichen 
«irn durfet mich entsitzen niht: 
ich füege ab wol daz iu geschiht 
15 dä von irn lip ze pfande gebt. 
vons tiuvels kreften ir noch lebt: 
sol iuch der hie hän ernert, 
ir sit doch sterbens unerwert. 
des bringe ich iuch wol innen, 
20 als ich nu scheide hinnen.» 
der vilän trat wider in. 
Gawän mit dem swerte sin 
vome schilde sluoc die zeine. 
die pfile algemeine 
25 wärn hin durch gedrungen, 
30 daz se in den ringen klungen. 
Dö hörter ein gebrummen, 
als der wol zweinzec trummen 
slüege hie ze tanze. 
571 sin vester muot der ganze, 
den diu wäre zageheit 
nie verscherte noch versneit, 
dähte «waz sol mir geschehn? 
5 ich möhte nu wol kumbers jehn: 

wil sich min kumber m&ren? 
ze wer sol ich mich k&ren.» 
nu sah er geins gebüres tür. 
ein starker lewe spranc derfür: 
der was als ein ors sö höch. 
Gawän der ie ungerne vlöch, 
den schilt er mit den riemen nam, 
er tet als ez der wer gezam, 
er spranc üf den estrich. 

durch hunger was vreislich 
dirre starke lewe gröz, 

des er doch wEnec dä genöz. 
mit zorne lief er an den man: 
ze wer stuont her Gawän. 


er hetem den schilt näch genomn: 
sin Erster grif was alsö komn, 
durch den schilt mit al den klän. 
von tiere ist selten & getän 

sin grif durch solhe herte. 

Gäwän sich zuckes werte: 

ein bein hin ab er im swanc. 

der lewe üf drien füezen spranc: 
Ime schilde beleip der vierde fuoz. 
mit bluote gaber solhen guoz 

daz Gäwän mohte vaste sten: 

her unt dar begundez gen. 

der lewe spranc dicke an den gast: 
durch die nasen manegen pfnäst 
tet er mit pleckenden zenen. 

wolt man in solher spise wenen 
daz er guote liute gxze, 

ungern ich pi im s&ze. 

ez was ouch Gäwäne leit, 

der üf den lip dä mit im streit. 


er het in sö geletzet, 

mit bluote wart benetzet 

al diu kemenäte gar. 

mit zorne spranc der lewe dar 
und wolt in zucken under sich. 
Gäwän tet im einen stich 

durch die brust unz an die hant, 
dä von des lewen zorn verswant: 


wander strüchte nider töt. 
Gawän het die gröze nöt 

mit strite überwunden. 

in den selben stunden 

dähter «waz ist mir nu guot? 
ich sitze ungern in ditze bluot. 
och sol ich mich des wol bewarn: 
diz bette kan sö umbe varn; 

25 daz ich dran sitze oder lige, 

30 ob ich rehter wisheit pflige.» 

Nu was im sin houbet 
mit würfen sö betoubet, 
unt dö sine wunden 

573 _sö bluoten begunden, 
daz in sin snellichiu kraft 
gar liez mit ir geselleschaft: 
durch swindeln er strüchens pflac. 
das houbt im üf dem lewen lac, 

5 der schilt viel nider under in. 
gewan er ie kraft ode sin, 
diu wärn im beide enpfüeret: 
unsanfter was gerüeret. 
aller sin tet im entwich. 

10 sin wanküssen ungelich 
was dem daz Gyme&le 
von Monte Ryb&le, 
diu süeze und diu wise, 
legete Kahenise, 

15 dar üffe er sinen pris verslief. 
der pris gein disem manne lief: 
wande ir habt daz wol vernomn, 
wä mit er was von witzen komn, 
daz er lac unversunnen, 
wie des wart begunnen. 

20 
verholne ez wart beschouwet, 
daz mit bluote was betouwet 
der kemenäten estrich. 
si bede dem töde wärn gelich, 

25 der lewe unde Gäwän. 

30 ein juncfrowe wol getän 
Mit vorhten luogete oben in: 
des wart vil bleich ir liehter schin. 

574  diu junge sö verzagete 

daz ez diu alte klagete, 
Arnive diu wise. 

dar umbe ich si noch prise, 
daz si den riter nerte 

unt im dö sterben werte. 


si gienc ouch dar durch schouwen. 
dö wart von der frouwen 

zem venster oben in gesehen 

daz si neweders mohte jehen, 

ir künfteclicher freuden tage 

ode immer herzenlicher klage. 

si vorhte, der riter waere töt: 

des lerten si gedanke nöt; 

wand er sus üf dem lewen lac 
unt anders keines bettes pflac. 

si sprach «mir ist von herzen leit, 
op din getriwiu manheit 

din werdez leben hät verlorn. 
hästu den töt alhie rekorn 

durch uns vil ellenden diet, 

sit dir din triwe daz geriet, 

mich erbarmet immer din tugent, 
du habest alter ode jugent.>»> 

hin zal den frouwen si dö sprach, 
wand si den helt sus ligen sach, 
«ir frouwen die des toufes pflegn, 
rüeft alle an got umb sinen segn.» 
Si sande zwuo juncfrouwen dar, 
und bat si rehte nemen war 

daz si sanfte slichen, 

& daz si dan entwichen, 

daz si ir brahten maere, 

ob er bi leben ware 

ode ob er waere verscheiden. 

daz geböt si den beiden. 

die süezen meide reine, 

ob ir dewedriu weine? 

ja si beide seEre, 

durch rehtes jämers l£re, 

dö sin sus ligen funden, 

daz von sinen wunden 

der schilt mit bluote swebete. 

si besähen ob er lebete. 

einiu mit ir clären hant 

den helm von sime houbte bant, 
und ouch die fintälen sin. 

dä lag ein kleinez schiumelin 
vor sime röten munde. 

ze warten si begunde, 

ob er den ätem inder züge 

od ober si des lebens trüge: 

daz lac dannoch in strite. 

üf sime kursite 

von zobele wärn zwei gampilün, 
als Ilynöt der Bertün 

mit grözem prise wäpen truoc: 
der brähte werdekeit genuoc 

In der jugende an sin ende. 

diu maget mit ir hende 

des zobels roufte und habt in dar 
für sine nasen: dö nam si war, 
ob der ätemz här sö regete 

daz er sich inder wegete. 


der ätem wart dä funden. 

an den selben stunden 

hiez si balde springen, 

ein lüter wazzer bringen: 

ir gespil wol gevar 

bräht ir daz snelliche dar. 

diu maget schoub ir vingerlin 
zwischen die zene sin: 

mit grözen fuogen daz geschach. 
dö göz si daz wazzer näch, 
sanfte, und aber mö£re. 

sine göz iedoch niht sere, 

unz daz er d'ougen üf swanc. 

er böt in dienst und sagt in danc, 
den zwein süezen kinden. 

«daz ir mich soldet vinden 

sus ungezogenliche ligen! 

ob daz wirt von iu verswigen, 
daz prüeve ich iu für güete. 

iur zuht iuch dran behüete.» 


si jähn «ir läget unde liget 

als der des höhsten prises pfliget. 
ir habt den pris alhie bezalt, 

des ir mit freuden werdet alt: 

Der sig ist iwer hiute. 

nu troest uns armen liute, 

ob iwern wunden si alsö 

daz wir mit iu wesen vrö.» 

er sprach «sz&ht ir mich gerne lebn, 
sö sult ir mir helfe gebn.» 

des bat er die frouwen. 

«lät mine wunden schouwen 
etswen der dä künne mite. 

sol ich begen noch strites site, 

sö bint mirn helm üf [und] get ir hin: 
den lip ich gerne wernde bin.» 

si jähn «ir sit nu strites vri: 

her, lät uns iu wesen bi. 

wan einiu sol gewinnen 

an vier küneginnen 

daz potenbröt, ir lebet noch. 

man sol iu bereiten och 

gemach und erzenie clär, 

unt wol mit triwen nemen war 
mit salben sö gehiure, 

diu für die quaschiure 

unt für die wunden ein genist 

mit senfte helfeclichen ist.» 


der meide einiu dannen spranc 
sö balde daz si ninder hanc. 
din bräht ze hove mare 

daz er bi lebne waere, 

«unt alsö lebeliche, 

daz er uns freuden riche 

mit freuden machet, ruochets got. 
im ist ab guoter helfe nöt.» 

Si sprächen alle «die merzis.» 
diu alte küniginne wis 

ein bette hiez bereiten, 

dä für ein teppech breiten, 

bi einem guotem fiure. 

salben harte tiure, 

wol geworht mit sinne, 

die gewan diu küneginne, 

zer quaschiure unt ze wunden. 

do geböt si an den stunden 

vier frouwen daz si giengen 

unt sin harnasch enpfiengen, 

daz siz sanfte von im naemen, 

unt daz si kunden ramen 

daz er sich des iht dorfte schemen. 
«einen pfelle sult ir umbe iuch nemen, 
unde entwäpentn in dem schate. 
op danne gen si sin state, 

daz dolt, ode tragt in hin 

aldä ich pi dem bette bin: 

ich warte aldä der helt sol ligen. 
op sin kampf ist sö gedigen 

daz er niht ist ze verhe wunt, 

ich mache in schiere wol gesunt. 
swelch sin wunde stüent ze verhe, 
daz weer diu freuden twerhe: 

dä mite waern ouch wir reslagn 
und müesen lebendec sterben tragn.» 
Nu, diz wart alsö getän. 
entwäpent wart her Gawän 

unt dannen geleitet 

unde helfe bereitet 

von den die helfen kunden. 

dä wären siner wunden 

fünfzec ode m£re, 

die pfile jedoch niht sere 

durch die ringe [wärn] gedrucket: 
der schilt was für gerucket. 

dö nam diu alte künegin 

dictam und warmen win 

unt einen bläwen zindäl: 

do erstreich si diu bluotes mäl 

üz den wunden, swä decheiniu was, 
unt bant in sö daz er genas. 

swä der helm was in gebogn, 

da engein daz houbet was erzogn, 
daz man die würfe erkande: 

die quaschiur si verswande 

mit der salben krefte 

unt von ir meisterschefte. 


si sprach «ich senfte iu schiere. 


Cundrie la surziere 

ruochet mich sö dicke sehn: 
swaz von erzenie mac geschehn, 
des tuot si mich gewaltec wol. 
sit Anfortas in jämers dol 

25 kom, daz man im helfe warp, 

30 diu salbe im half, daz er niht starp: 
Si ist von Munsalvssche komn, >» 
dö Gäwän häte vernomn 
Munsalvzssche nennen, 

580 do begunder freude erkennen: 
er wände er waer dä nähe bi. 
dö sprach der ie was valsches vri, 
Gäwän, zer küneginne 
«frouwe, mine sinne, 

5 die mir wärn entrunnen, 
die habt ir gewunnen 
wider in min herze: 
ouch senftet sich min smerze. 
swaz ich krefte od sinne han, 

10 die hät iwer dienstman 
gar von iwern schulden.» 
si sprach «h£r, iwern hulden 
sul wir uns alle nähen 
unt des mit triwen gähen. 

15 nu volgt mir unt enredet niht vil. 
eine wurz i'u geben wil, 
dä von ir släfet: deist iu guot. 
ezzens trinkens keinen muot 
sult ir haben vor der naht. 

20 sö kumt iu wider iwer maht: 
sö trit ich iu mit spise zuo, 
daz ir wol bitet unze fruo.» 


eine wurz si leite in sinen munt: 
dö slief er an der selben stunt. 
25 wol si sin mit decke pflac. 
30 alsus überslief den tac 
Der Eren riche und lasters arm 
lag al sanfte unt im was warm. 
etswenne in doch in släfe vrös, 
581 daz er heschte unde nös, 
allez von der salben kraft. 
5 von frouwen gröz geselleschaft 


giengen üz, die andern in: 
die truogen liehten werden schin. 
Arnive diu alte 
geböt mit ir gewalte 
daz ir enkeiniu riefe 
die wile der helt dä sliefe. 
si bat ouch den palas 
10 besliezen: swaz dä riter was, 
sarjande, burgzere, 
der necheiner disiu maere 
vriesch vor dem andern tage. 
dö kom den frouwen niwiu klage. 


15 sus slief der helt unz an die naht. 
diu künegin was sö bedäht, 
die wurz sim üzem munde nam. 
er rewachte: trinkens in gezam. 
dö hiez dar tragen diu wise 
20  trinkn unt guote spise. 
er riht sich üf unde saz, 
mit guoten freuden er az. 
vil manec frouwe vor im stuont. 
im wart nie werder dienst kuont: 
25 ir dienst mit zühten wart getän. 
30 _ _dö prüevete min her Gäwän 
Dise, die, und aber jene: 
er was et in der alten sene 
näch Orgelüse der clären, 
582 wande im in sinen jären 
kein wip sö nähe nie gegienc 
etswä dä er minne enpfienc 
ode dä im minne was versagt. 
dö sprach der helt unverzagt 
5 zuo siner meisterinne, 
der alten küneginne. 


«frouwe, ez krenkt mir mine zuht, 
ir meget mirs jehn für ungenuht, 
suln dise frouwen vor mir sten: 
10 gebiet in daz si sitzen gen, 
oder heizt si mit mir ezzen.»> 
«alhie wirt niht gesezzen 
von ir enkeiner unz an mich. 
15 her, si möhten schamen sich, 


20 


25 
30 


soltens iu niht dienen vil: 

wande ir sit unser freuden zil. 
doch, her, swaz ir gebietet in, 
daz suln si leisten, hab wir sin.> 
die edelen mit der höhen art 
wärn ir zühte des bewart, 

wan siz mit willen täten, 

ir süezen munde in bäten 

dä stenes unz er gaze, 

daz ir enkeiniu s&ze. 

dö daz geschach, si giengen wider: 
Gawän sich leite släfen nider. 


Buch {ll 


Swer im nu ruowe nzeme, 
ob ruowens in gez&eme, 
ich ween der hetes sünde. 
583 näch der äventiure urkünde 
het er sich garbeitet, 
gehashet unt gebreitet 
sinen pris mit grözer nöt. 
swaz der werde Lanzilöt 
5 üf der swertbrücke erleit 
unt sit mit Meljacanze streit, 
daz was gein dirre nöt ein niht; 
unt des man Gärelle giht, 
dem stolzen künege riche, 
10 der alsö riterliche 
den lewen von dem palas 
warf, der dä ze Nantes was. 
Gärel ouchz mezzer holte, 
dä von er kumber dolte 
15 in der marmelinen sül. 
trüege dise pfile ein mül, 
er wer ze vil geladen dermite, 
die Gawän durch ellens site 
gein sime verhe snurren liez, 
20 als in sin manlich herze hiez. 
Li gweiz prelljüs der furt, 
und Erek der Schoydelakurt 
erstreit ab Mäbonagrin, 
der newederz gap sö höhen pin, 
25 noch dö der stolze Iwän 
30 sinen guz niht wolde län 
Uf der äventiure stein. 
solten dise kumber sin al ein, 
Gawäns kumber slüege für, 
wege iemen ungemaches kür. 
584 
welhen kumber mein ich nuo? 
ob iuch des diuhte niht ze fruo, 
ich solt in iu benennen gar. 
Orgelüse kom aldar 
5 in Gawäns herzen gedanc, 
10 der ie was zageheite kranc 


unt gein dem wären ellen starc. 
wie kom daz sich dä verbarc 
sö gröz wip in sö kleiner stat? 
si kom einen engen pfat 
in Gäwänes herze, 
daz aller sin smerze 
von disem kumber gar verswant. 
ez was iedoch ein kurziu want, 
15 dä sö lanc wip inne saz, 
der mit triwen nie vergaz 
sin dienstlichez wachen. 
niemen sol des lachen, 
daz alsus werlichen man 
20 ein wip enschumpfieren kan. 
wohri woch, waz sol daz sin? 
dä tuot frou minne ir zürnen schin 
an dem der pris hät bejagt. 
werlich und unverzagt 
25 hät sin iedoch funden. 
30 gein dem siechen wunden 
solte si gewalts verdriezen: 
er möht doch des geniezen, 
daz sin äne sinen danc 
wol gesunden & betwanc. 
585 
Frou minne, welt ir pris bejagn, 
möht ir iu doch läzen sagn, 
iu ist än Ere dirre strit. 
Gawän lebt ie sine zit 
5 als iwer hulde im geböt: 
daz tet ouch sin vater Löt. 
muoterhalp al sin geslehte 
daz stuont iu gar ze rehte 
sit her von Mazadäne, 
10 den ze Fämurgäne 
Terdelaschoye fuorte, 
den iwer kraft dö ruorte. 
Mazadänes nächkomn, 
von den ist dicke sit vernomn 
15 daz ir enkein iuch nie verliez. 
Ither von Gaheviez 
iwer insigel truoc: 
swä man vor wiben sin gewuoc, 
20 des wolte sich ir keiniu schamen, 

swä man nante sinen namen, 

ob si der minne ir krefte jach. 

nu prüevet denne diu in sach: 

der wärn diu rehten mare komn. 
an dem iu dienst wart benomn. 
Nu tuot ouch Gäwän den töt, 

als sime neven Ilynöt, 

den iwer kraft dar zuo betwanc 
daz der junge süeze ranc 

näch werder ämien, 

von Kanadic Flörien. 

sins vater lant von kinde er vlöch: 
diu selbe küneginne in zöch: 

ze Bertäne er was ein gast. 

Flörie in luot mit minnen last, 
daz sin verjagte für daz lant. 

in ir dienste man in vant 

töt, als ir wol hät vernomn. 
Gawäns künne ist dicke komn 
durch minne in herzeberiu ser. 
ich nenne iu siner mäge me£r, 

den ouch von minne ist worden we. 
wes twanc der bluotvarwe sn& 
Parziväls getriwen lip? 

daz schuof diu künegin sin wip. 
Gälöesen und Gamureten, 

die habt ir bede übertreten, 

daz ir se gäbet an den re. 

diu junge werde Itonje 

truoc näch roys Gramoflanz 

mit triwen state minne ganz: 
daz was Gäwäns swester clär. 
frou minne, ir teilt ouch iwern vär 
Sürdämür durch Alexandern. 

die eine unt die andern, 

Swaz Gawän künnes ie gewan, 
frou minn, die wolt ir niht erlän, 
sine müesen dienst gein iu tragen: 
nu welt ir pris an im bejagen. 


ir soltet kraft gein kreften gebn, 
und liezet Gäwänen lebn 

siech mit sinen wunden, 

unt twunget die gesunden. 


maneger hät von minnen sanc, 
den nie diu minne alsö getwanc. 
ich möhte nu wol stille dagen: 
ez solten minnzere klagen, 
waz dem von Norwzege was, 
dö er der äventiure genas, 
daz in bestuont der minnen schür 
äne helfe gar ze sür. 
10 
er sprach «öwe daz ich ie'rkös 
disiu bette ruowelös. 
einz hät mich vers£ret, 
untz ander mir geme&ret 
15 gedanke näch minne. 
Orgelüs diu herzoginne 
muoz genäde an mir begen, 
ob ich bi freuden sol besten.» 
vor ungedolt er sich sö want 
20 daz brast etslich sin wunden bant. 
in solhem ungemache er lac. 
nu seht, dö schein üf in der tac: 
des het er unsanfte erbiten. 
er hete dä vor dicke erliten 
25 mit swerten manegen scharpfen strit 
30 sanfter dan die ruowens zit. 
Ob kumber sich geliche dem, 
swelch minnzer den an sich genem, 
der werde alr&rst wol gesunt 
588 mit pfilen alsus s&re wunt: 
daz tuot im lihte als we 
als sin minnen kumber &. 


Gäwän truoc minne und ander klage. 
do begundez liuhten vome tage, 
5 daz siner grözen kerzen schin 
unnäch sö virrec mohte sin. 
üf rihte sich der wigant. 
dö was sin linin gewant 
näch wunden unde harnaschvar. 
10 zuo zim was geleget dar 
hemde und bruoch von buckeram: 
den wehsel er dö gerne nam, 
unt eine garnasch märderin, 
15 des selben ein kürsenlin, 

ob den b&den schürbrant 
von Arraze aldar gesant. 
zwen stivale ouch dä lägen, 
die niht grözer enge pflägen. 


diu niwen kleider leiter an: 
dö gienc min her Gäwän 

üz zer kemenäten tür. 

sus gienc er wider unde für, 
unz er den richen palas vant. 
sinen ougen wart nie bekant 
richheit diu dar zuo töhte 
daz si dem glichen möhte. 

Uf durch den palas einesit 
gienc ein gewelbe niht ze wit, 
gegr&det über den palas höch: 
sinwel sich daz umbe zöch. 
dar üffe stuont ein cläriu sül: 
diu was niht von holze fül, 

si was lieht unde starc, 

sö gröz, froun Camillen sarc 
wer drüffe wol gestanden. 
üz Feirefizes landen 

bräht ez der wise Clinschor, 
werc daz hie stuont enbor. 


sinwel als ein gezelt ez was. 
der meister J&ometras, 

solt ez geworht hän des hant, 
diu kunst ware im unbekant. 
ez was geworht mit liste. 
adamas und amatiste 

(diu Aventiure uns wizzen lät), 
thöpazje und gränät, 

crisolte, rubbine, 

smäräde, sardine, 

sus wärn diu venster riche. 

wit unt höch geliche 

als man der venster siule sach, 
der art was obene al daz dach. 


dechein sül stuont dar unde 
diu sich gelichen kunde 
der grözen sül dä zwischen stuont. 

uns tuot diu äventiure kuont 
Waz diu wunders mohte hän. 
durch schouwen gienc her Gäwän 
üf daz warthüs eine 

zuo manegem tiwerem steine. 
dä vander solch wunder gröz, 
des in ze sehen niht verdröz. 

in dühte daz im al diu lant 

in der grözen siule waern bekant, 
unt daz diu lant umb giengen, 
unt daz mit hurte enpfiengen 

die grözen berge ein ander. 

in der siule vander 

liute riten unde gen, 

disen loufen, jenen sten. 

in ein venster er gesaz, 

er wolt daz wunder prüeven baz. 


dö kom diu alte Arnive, 

und ir tohter Sangive, 

unde ir tohter tohter zwuo: 

die giengen alle viere zuo. 

Gäwän spranc üf, dö er se sach. 
diu küneginne Arnive sprach 
«herre, ir solt noch släfes pflegn. 
habt ir ruowens iuch bewegn, 

dar zuo sit ir ze sere wunt, 

sol iu ander ungemach sin kunt.» 
dö sprach er «frouwe und meisterin, 
mir hät kraft unde sin 

iwer helfe alsö gegeben, 

daz ich gediene, muoz ich leben.» 
Diu künegin sprach «muoz ich sö spehn 
daz ir mir, herre, habt verjehn, 
daz ich iwer meisterinne si, 

sö küsset dise frouwen [alle] dri. 
dä sit ir lasters an bewart: 

si sint erborn von küneges art.» 
dirre bete was er vrö, 

die clären frouwen kuster dö, 
Sangiven unde Itonje 

und die süezen Cundrie. 

Gawän saz selbe fünfte nider. 

dö saher für unde wider 


15 


20 


25 


30 


592 


10 


15 


20 


an der clären meide lip: 
iedoch twang in des ein wip 
diu in sime herzen lac, 

dirre meide blic ein nebeltac 
was bi Orgelüsen gar. 

diu düht et in sö wol gevar, 
von Lögroys diu herzogin: 
dä jagete in sin herze hin. 


nu, diz was ergangen, 

daz Gäwän was enpfangen 

von den frouwen allen drin. 

die truogen sö liehten schin, 
des liht ein herze ware versniten, 
daz & niht kumbers het erliten. 
zuo siner meisterinne er sprach 
umb die sül die er dä sach, 

daz si im sagete mare, 

von welher art diu waere. 

Dö sprach si «hörre, dirre stein 
bi tage und alle nähte schein, 
sit er mir Erste wart erkant, 
alumbe sehs mil in daz lant. 
swaz in dem zil geschiht, 

in dirre siule man daz siht, 

in wazzer und üf velde: 

des ist er wäriu melde. 

ez sı vogel oder tier, 

der gast unt der forehtier, 

die vremden unt die kunden, 
die hät man drinne funden. 
über sehs mile get sin glanz: 
er ist sö veste und ouch sö ganz 
daz in mit starken sinnen 
kunde nie gewinnen 

weder hamer noch der smit. 

er wart verstolen ze Thabronit 
der künegin Secundillen, 

ich wen des, än ir willen.» 


Gäwän an den ziten 

sach in der siule riten 

ein riter und ein frouwen 
moht er dä beidiu schouwen. 

dö düht in diu frouwe clär, 
man und ors gewäpent gar, 
unt der helm gezimieret. 

si kömen geheistieret 

durch die passäschen üf den plän. 
näch im diu reise wart getän. 
Si kömn die sträzen durch taz muor, 
als Lischoys der stolze fuor, 
den er entschumpfierte. 

diu frouwe condwierte 

den riter mit dem zoume her: 
tjostieren was sin ger. 

Gäawän sich umbe k£rte, 

sinen kumber er gem£rte. 

in düht diu sül het in betrogn: 
dö sach er für ungelogn 
Orgelüsen de Lögroys 

und einen riter kurtoys 

gein dem urvar üf den wasn. 
ist diu nieswurz in der nasn 
drxte unde strenge, 

durch sin herze enge 

kom alsus diu herzogıin, 
durch siniu ougen oben In. 


gein minne helfelös ein man, 
öwe daz ist her Gäwän. 

zuo siner meisterinne er sprach, 
dö er den riter komen sach, 
«frowe, dort vert ein riter her 
mit üf gerihtem sper: 

der wil suochens niht erwinden, 
ouch sol sin suochen vinden. 

sit er riterschefte gert, 

strits ist er von mir gewert. 
sagt mir, wer mac diu frouwe sin?» 
si sprach «daz ist diu herzogin 
Von Lögroys, diu cläre. 

wem kumt si sus ze väre? 

der turkoyte ist mit ir komn, 
von dem sö dicke ist vernomn 
daz sin herze ist unverzagt. 

er hät mit speren pris bejagt, 
es waern geh£ret driu lant. 

gein siner werlichen hant 

sult ir striten miden nuo. 

striten ist iu gar ze fruo: 

ir sit üf strit ze sere wunt. 

ob ir halt waeret wol gesunt 

ir solt doch striten gein im län.» 
dö sprach min her Gawän 


«ir jeht, ich sül hie hErre sin: 
swer denne üf al die &re min 
riterschaft sö nähe suochet, 

sit er strites geruochet, 

frouwe, ich sol min harnasch hän.» 
des wart gröz weinen dä getän 
von den frouwen allen vieren. 

si sprächen «welt ir zieren 

iwer saelde und iwern pris, 

sö stritet niht decheinen wis. 
laeget ir da vor im töt, 

alrerst wüehse unser nöt. 

sult ab ir vor im genesn, 

welt ir in harnasche wesn, 

iu nement iur Ersten wundenz lebn: 
sö sin wir an den töt gegebn.» 
Gawän sus mit kumber ranc: 

ir mugt wol hoeren waz in twanc. 
für schande heter an sich genomn 
des werden turkoyten komn: 

in twungen ouch wunden se£re, 
unt diu minne michels m£re, 

unt der vier frouwen riuwe: 

wand er sach an in triuwe. 

er bat se weinen verbern: 

sin munt dar zuo begunde gern 
harnasch, ors unde swert. 

die frouwen clär unde wert 
fuorten Gawänen wider. 

er bat se vor im gen dar nider, 
dä die andern frouwen wären, 

die süezen und die clären. 


Gäwän üf sins strites vart 
balde aldä gewäpent wart 
bi weinden liehten ougen: 


si tätenz alsö tougen 
daz niemen vriesch diu mare, 
niwan der kamerzere, 
der hiez sin ors erstrichen. 

20 _ _Gäwän begunde slichen 
aldä Gringuljete stuont. 
doch was er sö sere wuont, 
den schilt er küme dar getruoc: 
der was dürkel ouch genuoc. 


25 Ufz ors saz her Gawän. 

30 __dö kErter von der burc her dan 
gein sime getriwen wirte, 
der in vil wEnec irte 
alles des sin wille gerte. 

596 eines spers er in gewerte: 
daz was starc und unbeschabn. 
er het ir manegez üf erhabn 
dort anderhalp üf sinem plän. 
dö bat in min her Gawän 

5 überverte schiere. 
in einem ussiere 
fuort ern über an daz lant, 
dä er den turkoyten vant 
wert unde höchgemuot. 

10 er was vor schanden sö behuot 
daz missewende an im verswant. 
sin pris was sö höh erkant, 
swer gein im tjostierens pflac, 
daz der hinderm orse lac 

15 von siner tjoste valle. 
sus het er si alle, 
die gein im ie durch pris geriten, 
mit tjostieren überstriten. 
ouch tet sich üz der degen wert, 

20 daz er mit spern sunder swert 
höhen pris wolt erben, 
oder sinen pris verderben: 
swer den pris bezalte 
daz ern mit tjoste valte, 

25 dä wurder äne wer gesehn, 

30 dem wolter sicherheit verjehn. 
Gäwän vriesch diu maere 

597 von der tjoste pfandeere. 

Plippalinöt nam alsö pfant: 
swelch tjoste wart aldä bekant, 
daz einer viel, der ander saz, 

so enpfienger än ir beider haz 
dises flust unt jens gewin: 

ich mein daz ors: daz zöher hin. 
ern ruochte, striten si genuoc: 
swer pris oder laster truoc, 

des liez er jehn die frouwen: 

si mohtenz dicke schouwen. 
Gäwänn er vaste sitzen bat. 

er zöch imz ors an den stat, 

er böt im schilt unde sper. 

hie kom der turkoyte her, 
kalopierende als ein man 

der sine tjoste mezzen kan 
weder ze höch noch ze nider. 
Gäwän kom gein im hin wider. 
von Munsalvzsche Gringuljete 
tet näch Gäwänes bete 

als ez der zoum gel£rte. 

üf den plän er kärte. 

hurtä, lät die tjoste tuon. 

hie kom des künec Lötes suon 
manlich unde än herzen schric. 
wä hät diu helmsnuor ir stric? 
des turkoyten tjost in traf alda. 
Gäwän ruort in anderswa, 
Durch die barbiere. 

man wart wol innen schiere, 
wer dä gevelles was sin wer. 

an dem kurzen starken sper 

den helm enpfienc her Gäwän: 
hin reit der helm, hie lac der man, 
der werdekeit ein bluome ie was, 
unz er verdacte alsus daz gras 
mit valle von der tjoste, 

siner zimierde koste 

ime touwe mit den bluomen striten. 
Gawän kom üf in geriten, 

unz er im sicherheit verjach. 

der verje nach dem orse sprach. 
daz was sin reht: wer lougent des? 
«ir vröut iuch gerne, west ir wes,>» 


sprach Orgelüs diu cläre 
Gäwäne aber ze väre, 
«durch taz des starken lewen fuoz 
in iwerem schilde iu volgen muoz. 
nu waent ir iu si pris geschehn, 
sit dise frouwen hänt gesehn 
iwer tjost alsö getän. 
20 wir müezen iuch bi fröuden län, 
sit ir des der geile, 
ob Lit marveile 
sö klein sich hät gerochen. 
iu ist doch der schilt zerbrochen, 
25 als ob iu strit sül wesen kunt. 
30 ir sit ouch liht ze sere wunt 
Uf strites gedense: 
daz tte iu w@ zer gense. 
iu mac durch rüemen wesen liep 
599 der schilt dürkel als ein siep, 
den iu sö manec pfil zebrach. 
an disen ziten ungemach 
muget ir gerne vliehen: 
lat iu den vinger ziehen. 
5 ritet wider üf zen frouwen. 
wie getörstet ir geschouwen 
strit, den ich werben solde, 
ob iwer herze wolde 
mir dienen näch minne.» 
er sprach zer herzoginne 
10 
«frouwe, hän ich wunden, 
die hänt hie helfe funden. 
ob iwer helfe kan gezemn 
daz ir min dienst ruochet nemn, 
15 sö wart nie nöt sö hert erkant, 
ine si ze dienste iu dar benant.» 
si sprach «ich läz iuch riten, 
mer näch prise striten, 
mit mir gesellecliche.» 
20 des wart an freuden riche 
der stolze werde Gäwän. 
den turkoyten santer dan 
mit sinem wirt Plippalinöt: 
üf die burg er enböt 
25 daz sin mit wirde nemen war 


30 al die frouwen wol gevar. 
Gäwäns sper was ganz belibn, 
swie bediu ors waern getribn 
mit sporn üÜf tjoste huorte: 

600 in siner hant erz fuorte 
von der liehten ouwe. 
des weinde manec frouwe, 
daz sin reise aldä von in geschach. 
diu künegin Arnive sprach 

5 «unser tröst hät im erkorn 
siner ougen senfte, sherzen dorn. 
öwe daz er nu volget sus 
gein Li gweiz prelljüs 
Orgelüse der herzogin! 

10 deist siner wunden ungewin.» 
vier hundert frouwen wärn in klage: 
er reit von in näch priss bejage. 


swaz im an sinen wunden war, 
die nöt het erwendet gar 

15 Orgelüsen varwe glanz. 
si sprach «ir sult mir einen kranz 
von eines boumes rise 
gewinn, dar umbe ich prise 
iwer tät, welt ir michs wern: 

20 sö muget ir miner minne gern.» 
dö sprach er «frouwe, swä daz ris 
stet, daz alsö höhen pris 
mir ze selden mac bejagn, 
daz ich iu, frouwe, müeze klagn 

25 näch iwern hulden mine nöt, 

30 daz brich ich, ob mich lat der töt.» 
Swaz dä stuonden bluomen lieht, 
die wärn gein dirre varwe ein nieht, 
die Orgelüse brähte. 

601 Gäwän an si gedähte 
sö daz sin Erste ungemach 
im deheines kumbers jach. 
sus reit si mit ir gaste 
von der burc wol ein raste, 

5 ein sträzen wit unde sleht, 
für ein clärez föreht. 
der art des boume muosen sin, 

10 tämris unt prisin. 


daz was der Clinschores walt. 

Gawän der degen balt 

sprach «frouwe, waä brich ich den kranz, 
des min dürkel freude werde ganz?» 


er solts et hän gediuhet nider, 
als dicke ist geschehen sider 
15 maneger clären frouwen. 
si sprach «ich läz iuch schouwen 
aldä ir pris megt behabn.» 
über velt gein eime grabn 
riten si sö nähen, 
20 des kranzes poum si sähen. 
dö sprach si «h£rre, jenen stam 
den heiet der mir freude nam: 
bringet ir mir drab ein ris, 
nie riter alsö höhen pris 
25 mit dienst erwarp durch minne.>» 
30 sus sprach diu herzoginne. 
«Hie wil ich mine reise sparn. 
got waldes, welt ir fürbaz varn: 
sone durfet irz niht lengen, 
602 ellenthafte sprengen 
müezet ir zorse alsus 
über Li gweiz prelljüs.» 


si habet al stille üf dem plän: 
fürbaz reit her Gäwän. 

5 er rehörte eins draten wazzers val: 
daz het durchbrochen wit ein tal, 
tief, ungevertecliche. 

Gäawän der ellens riche 
nam daz ors mit den sporn: 

10 ez treip der degen wol geborn, 
daz ez mit zwein füezen trat 
hin über an den andern stat. 
der sprunc mit valle muoste sin. 
des weinde iedoch diu herzogin. 

15 der wäc was snel unde gröz. 
Gäwän siner kraft genöz: 
doch truoger harnasches last. 
dö was eines boumes ast 
gewahsen in des wazzers trän: 

20 den begreif der starke man, 


wander dennoch gerne lebte. 
sin sper dä bi im swebte: 
daz begreif der wigant. 

er steic hin üf an daz lant. 


25 Gringuljet swam ob und unde, 
30 dem er helfen dö begunde. 
Daz ors sö verr hin nider vlöz: 
des loufens in dernäch verdröz, 
wander sware harnas truoc: 
603 er hete wunden ouch genuoc. 
nu treib ez ein werve her, 
daz erz erreichte mit dem sper, 
aldä der regen unt des guz 
erbrochen hete witen vluz 
5 an einer tiefen halden: 
daz uover was gespalden; 
daz Gringuljeten nerte. 
mit dem sper erz k&rte 
sö nähe her zuo an daz lant, 
den zoum ergreif er mit der hant. 
10 
sus zöch min her Gawän 
daz ors hin üz üf den plän. 
ez schutte sich. dö ez genas, 
der schilt dä niht bestanden was: 
15 er gurt dem orse unt nam den schilt. 
swen sins kumbers niht bevilt, 
daz läz ich sin: er het doch nöt, 
sit ez diu minne im geböt. 
Orgelüs diu glanze 
20 in jagete näch dem kranze: 
daz was ein ellenthaftiu vart. 
der boum was alsö bewart, 
warn Gawäns zwen, die müesn ir lebn 
umb den kranz hän gegebn: 
25 des pflac der künec Gramoflanz. 
30 Gawän brach iedoch den kranz. 
Daz wazzer hiez Sabins. 
Gäawän holt unsenften zins, 
dö er untz ors drin bleste. 
604 swie Orgelüse gleste, 
ich wolt ir minne alsö niht nemn: 
5 ich weiz wol wes mich sol gezemn. 

dö Gäwän daz ris gebrach 

unt der kranz wart sins helmes dach, 
ez reit zuo zim ein riter clär. 

dem wären siner zite jär 

weder ze kurz noch ze lanc. 

sin muot durch höchvart in twanc, 
swie vil im ein man tet leit, 

daz er doch mit dem niht streit, 
irn waeren zw@ne oder me£r. 

sin höhez herze was sö her, 

swaz im tet ein man, 

den wolter äne strit doch län. 


fil li roy Iröt 

Gäwän guoten morgen böt: 

daz was der künec Gramoflanz. 
dö sprach er «härre, umb disen kranz 
hän ich doch niht gar verzigen. 
min grüezen waer noch gar verswigen, 
ob iwer zwene waren, 

die daz niht verbaeren 

sine holten hie durch höhen pris 
ab mime boume alsus ein ris, 

die müesen strit enpfähen: 

daz sol mir sus versmähen.» 
Ungern ouch Gäwän mit im streit: 
der künec unwerliche reit. 

doch fuort der degen maere 

einen müzersperwaere: 

der stuont üf siner clären hant. 
Itonj@ het in im gesant, 

Gäwäns süeziu swester. 

phzewin von Sinzester 

ein huot üf sime houbte was. 

von samit grüene als ein gras 

der künec ein mantel fuorte, 

daz vaste üf d'’erden ruorte 
iewederthalb die orte sin: 

diu veder was lieht härmin. 

niht ze gröz, doch starc genuoc 
waz ein pfärt daz den künec truoc, 
an pfärdes schoene niht betrogn, 
von Tenemarken dar gezogn 


oder bräht üf dem mer. 
der künec reit än alle wer: 
wander fuorte swertes niht. 
«iwer schilt iu strites giht, >» 
sprach der künec Gramoflanz. 
20 «iwers schildes ist sö wenec ganz: 
Lit marveile 
ist worden iu ze teile. 


ir habt die äventiure erliten, 
diu min solte hän erbiten, 
25 wan daz der wise Clinschor 
30 mir mit vriden gieng ie vor, 
Unt daz ich gein ir krieges pflige, 
diu den wären minnen sige 
mit clärheit hät behalden. 
606 si kan noch zornes walden 
gein mir. ouch twinget si des nöt: 
Cidegasten sluog ich töt, 
in selbe vierdn, ir werden man. 
Orgelüsen fuort ich dan, 
5 ich böt ir kröne und al min lant: 
swaz ir diens böt min hant, 
dä kErt si gegen ir herzen vär. 
mit vl&hen hät ich se ein jär: 
ine kunde ir minne nie bejagen. 
10 ich muoz iu herzenliche klagen. 
ich weiz wol dazs iu minne böt, 
sit ir hie werbet minen töt. 
waert ir nu selbe ander komn, 
ir möht mirz leben hän benomn, 
15 ode ir waert b&de erstorben: 
daz het ir drumbe erworben. 


min herz näch ander minne get, 
dä helfe an iwern genäden stet, 
sit ir ze Terr marveile sit 
20 worden h£rre. iwer strit 
hät iu den pris behalden: 
welt ir nu güete walden, 
sö helfet mir umb eine magt, 
näch der min herze kumber klagt. 
25 diu ist des künec Lötes kint. 
30 alle die üf erden sint, 

Die getwungen mich sö s£Ere nie. 
ich hän ir kleincete alhie: 

nu gelobet ouch min dienst dar 
gein der meide wol gevar. 

ouch trüwe ich wol, si si mir holt: 
wand ich hän nöt durch si gedolt. 
sit Orgelüs diu riche 

mit worten herzenliche 

ir minne mir versagete, 

ob ich sit pris bejagete, 

mir wurde wol ode we, 

daz schuof diu werde Itonje. 

ine hän ir leider niht gesehn. 

wil iwer tröst mir helfe jehn, 

sö bringt diz kleine vingerlin 

der clären süezen frouwen min. 

ir sit hie strites ledec gar, 

ezn wer dan grazer iwer schar, 
zw&ne oder m£re. 

wer jaeh mir des für Ere, 

ob i'uch slüege od sicherheit 
twung? den strit min hant ie meit.» 


dö sprach min her Gäwän 

«ich pin doch werlich ein man. 
wolt ir des niht pris bejagn, 

wurd ich von iwerr hant erslagn, 
sone hän ouch ichs decheinen pris 
daz ich gebrochen hän diz ris. 
wer jaahe mirs für @re gröz, 

ob i'uch slüege alsus blöz? 

Ich wil iwer bote sin: 

gebt mir her daz vingerlin, 

und lät mich iwern diens sagen 
und iwern kumber niht verdagen.>» 
der künec des dancte s£re. 
Gawän vrägte in m@re 

«sit iu versmähet gein mir strit, 
nu sagt mir, herre, wer ir sit.» 


«irn sult ez niht für laster doln,>» 

sprach der künec, «min name ist unverholn. 
min vater der hiez Iröt: 

den ersluoc der künec Löt. 


ich pinz der künec Gramoflanz. 
min höhez herze ie was sö ganz 
daz ich ze keinen ziten 

nimmer wil gestriten, 

swaz mir t&te ein man; 

wan einer, heizet Gäwän, 

15 von dem ich pris hän vernomn, 
daz ich gerne gein im wolte komn 
üf strit durch mine riuwe. 
sin vater der brach triuwe, 
ime gruoze er minen vater sluoc. 

20 ich hän ze sprechen dar genuoc. 
nu ist Löt erstorben, 
und hät Gawän erworben 
solhen pris vor üz besunder 
daz ob der tavelrunder 

25 im prises niemen glichen mac: 

30 ich geleb noch gein im strites tac.» 
Dö sprach des werden Lötes suon 
«welt ir daz ze liebe tuon 
iwer friundin, ob ez diu ist, 

609 daz ir sus valschlichen list 
von ir vater kunnet sagn 
unt dar zuo gerne het erslagn 
ir bruoder, so ist se ein übel magt, 
daz si den site an iu niht klagt. 

5 kund si tohter unde swester sin, 
sö waer se ir beider vogetin, 
daz ir verbzeret disen haz. 
wie stüende iwerem sweher daz, 
het er triwe zebrochen? 

10 habt ir des niht gerochen, 
daz ir in töt gein valsche sagt? 
sin sun ist des unverzagt, 
in sol des niht verdriezen, 
mager niht geniezen 

15 siner swester wol gevar, 
ze pfande er git sich selben dar. 
herre, ich heize Gäwän. 
swaz iu min vater hät getän, 
daz rechet an mir: er ist töt. 

20 ich sol für sin lasters nöt, 
hän ich werdeclichez lebn, 

25 üf kampf für in ze gisel gebn.» 


dö sprach der künec «sit ir daz, 
dar ich trage unverkornen haz, 
sö tuot mir iwer werdekeit 
30 beidiu liep unde leit. 
Ein dinc tuot mir an iu wol, 
daz ich mit iu striten sol. 
ouch ist iu höher pris geschehn, 
610 daz ich iu einem hän verjehn 
gein iu ze kampfe kumende. 
uns ist ze prise frumende 
ob wir werde frouwen 
den kampf läzen schouwen. 
5 fünfzehen hundert bringe ich dar: 
ir habt ouch eine cläre schar 
üf Schastel marveile. 
iu bringet ziwerm teile 
iwer oeheim Artüs 
10 von eime lande daz alsus, 
Löver, ist genennet; 
habt ir die stat erkennet, 
Bems bi der Korchä? 
diu massenie ist elliu dä: 
15 von hiute übern ahten tac 
mit grözer joye er komen mac. 
von hiute am sehzehenden tage 
kum ich durch min alte klage 
üf den plän ze Jöflanze 
näch gelte disem kranze.» 
20 
der künec Gawänn mit im bat 
ze Rosche Sabbins in die stat: 
«irn mugt niht anderr brücken hän.» 
dö sprach min her Gäawän 
25 «ich wil hin wider alse her: 
30 anders leiste ich iwer ger.» 
Si gaben fianze, 
daz si ze Jöflanze 
mit ritern und mit frouwen her 
611 _koemen durch ir zweier wer, 
als was benant daz teidinc, 
si zwene al ein üf einen rinc. 


sus schiet min her Gawän 
5 dannen von dem werden man. 

mit freuden er leischierte: 

der kranz in zimierte: 

er wolt daz ors niht üf enthabn, 
mit sporn treib erz an den grabn. 
Gringuljet nam bezite 

sinen sprunc sö wite 

daz Gawän vallen gar vermeit. 
zuo zim diu herzoginne reit, 
aldä der helt erbeizet was 

von dem orse üf daz gras 

und er dem orse gurte. 

ze siner antwurte 

erbeizte snelliche 

diu herzoginne riche. 

gein sinen fuozen si sich böt: 

dö sprach si «hErre, solher nöt 
als ich hän an iuch gegert, 

der wart nie min wirde wert. 
für wär mir iwer arbeit 

füeget sölich herzeleit, 

diu enpfähen sol getriwez wip 
umb ir lieben friundes lip.> 

Dö sprach er «frouwe, ist daz wär 
daz ir mich grüezet äne vär, 

sö nähet ir dem prise. 

ich pin doch wol sö wise: 

ob der schilt sin reht sol han, 
an dem hät ir missetän. 

des schildes ambet ist sö höch, 
daz er von spotte ie sich gezöch, 
swer riterschaft ze rehte pflac. 
frouwe, ob ich sö sprechen mac, 
swer mich derbi hät gesehn, 

der muoz mir riterschefte jehn. 
etswenne irs anders jähet, 

sit ir mich &rest sähet. 

daz läz ich sin: nemt hin den kranz. 
ir sult durch iwer varwe glanz 
neheime riter m&re 

erbieten solh un&re 

solt iwer spot wesen min, 

ich wolt & äne minne sin.» 

diu cläre unt diu riche 

sprach weinde herzenliche 


«herre, als i'u nöt gesage, 

waz ich der im herzen trage, 

sö gebt ir jämers mir gewin. 
gein swem sich krenket min sin, 
der solz durch zuht verkiesen. 
ine mac nim£@r verliesen 

25 freuden, denne ich hän verlorn 

30 an Cidegast dem üz erkorn. 

Min cläre süeze beäs mis, 
sö durchliuhtic was sin pris 
mit rehter werdekeite ger, 

613 ez ware dirre oder der, 
die muoter ie gebären 
bi siner zite jären, 
die muosn im jehen werdekeit 
die ander pris nie überstreit. 

5 er was ein quecprunne der tugent, 
mit alsö berhafter jugent 
bewart vor valscher pfliehte. 
üz der vinster gein dem liehte 
het er sich enblecket, 

10 sinen pris sö höch gestecket, 
daz in niemen kunde erreichen, 
den valscheit möhte erweichen. 
sin pris höch wahsen kunde, 
daz d'andern wären drunde, 

15 üz sines herzen kernen. 
wie louft ob al den sternen 
der snelle Säturnus? 
der triuwe ein monizirus, 
sit ich die wärheit sprechen kan, 

20 sus was min erwünschet man. 
daz tier die meide solten klagn: 
ez wirt durch reinekeit erslagn. 
ich was sin herze, er was min lip: 
den vlös ich flüstebaerez wip. 

25 in sluoc der künec Gramoflanz, 

30 von dem ir füeret disen kranz. 
Herre, ob ich iu leide sprach, 
von den schulden daz geschach, 
daz ich versuochen wolde 

614 ob ich iu minne solde 
bieten durch iur werdekeit. 

5 ich weiz wol, hErre, ich sprach iu leit: 


daz was durch ein versuochen. 
nu sult ir des geruochen 
daz ir zorn verlieset 
unt gar üf mich verkieset. 
ir sitz der ellensriche. 
dem golde ich iuch geliche, 
daz man liutert in der gluot: 
10 als ist geliutert iwer muot. 
dem ich iuch ze schaden brähte, 
als ich denke unt dö gedähte, 
der hät mir herzeleit getän.» 
dö sprach min her Gäwän 
15 «frouwe, esn wende mich der töt, 
ich l&Ere den künec sölhe nöt 
diu sine höchvart letzet. 
mine triwe ich hän versetzet 
gein im üf kampf ze riten 
20 in kurzlichen ziten: 
dä sul wir manheit urborn. 
frouwe, ich hän üf iuch verkorn. 
ob ir iu minen tumben rät 
durch zuht niht versmähen lät, 
25 ich riet iu wiplich &re 
30 und werdekeite lEre: 
Nun ist hie niemen denne wir: 
frouwe, tuot genäde an mir.» 


si sprach «an gisertem arm 

615 bin ich selten worden warm. 
dä gein ich niht wil striten, 
irn megt wol zandern ziten 
diens lön an mir bejagn. 
ich wil iwer arbeit klagn, 

5 unz ir werdet wol gesunt 
über al swä ir sit wunt, 
unz daz der schade geheile. 
üf Schastel marveile 
wil ich mit iu k&ren.» 

10 «ir welt mir freude m£&ren, » 
sus sprach der minnen gernde man. 
er huop die frouwen wol getän 
mit drucke an sich üf ir pfert. 
des düht er si dä vor niht wert, 

15 do er si ob dem brunnen sach 


unt si sö twirhlingen sprach. 


Gäwän reit dan mit freude siten: 
doch wart ir weinen niht vermiten, 
unz er mit ir klagete. 
20 er sprach daz si sagete 
war umbe ir weinen waere, 
daz siz durch got verbeere. 
si sprach «h£rre, ich muoz iu klagn 
von dem der mir hät erslagn 
25 den werden Cidegasten. 
30 des muoz mir jämer tasten 
Inz herze, dä diu freude lac 
do ich Cidegastes minne pflac. 
ine bin sö niht verdorben, 
616 ine habe doch sit geworben 
des küneges schaden mit koste 
unt manege schärpfe tjoste 
gein sime verhe gefrümt. 
waz ob mir an iu helfe kümt, 
5 diu mich richet unt ergetzet 
daz mir jämerz herze wetzet. 


üf Gramoflanzes töt 
enpfieng ich dienst, daz mir böt 
ein künec ders wunsches h&rre was. 
10 her, der heizet Amfortas. 
durch minne ich nam von siner hant 
von Thabronit daz krämgewant, 
daz noch vor iwerr porten stet, 
dä tiwerz gelt engegen get. 
15 der künec in mime dienst erwarp 
dä von min freude gar verdarp. 
dö ich in minne solte wern, 
dö muos ich niwes jämers gern. 
in mime dienste erwarb er ser. 
20  glichen jämer oder mer, 
als Cidegast geben kunde, 
gab mir Anfortases wunde. 
nu jeht, wie solt ich armez wip, 
sit ich hän getriwen lip, 
25 alsolher nöt bi sinne sin? 
30 etswenn sich krenket ouch der min, 
617 Sit daz er lit sö helfelös, 

den ich näch Cidegaste erkös 
zergetzen unt durch rechen. 
her, nu hoeret sprechen, 

wä mit erwarp Clinschor 

den richen kräm vor iwerm tor. 


dö der cläre Amfortas 

minne und freude erwendet was, 
der mir die gäbe sande, 

dö forht ich die schande. 
Clinschore ist stteclichen bi 
der list von nigrömanzi, 

daz er mit zouber twingen kan 
beidiu wib unde man. 

swaz er werder diet gesiht, 

dien let er äne kumber niht. 
durch vride ich Clinschore dar 
gap minen kräm näch richeit var: 
swenn diu äventiur wurde erliten, 
swer den pris het erstriten, 

an den solt ich minne suochen: 
wolt er minne niht geruochen, 
der kräm waer anderstunde min. 
der sol sus unser zweier sin. 

des swuoren die da wären. 

dä mite ich wolde vären 
Gramoflanzes durch den list 

der leider noch ungendet ist. 

het er die äventiure geholt, 

sö müeser sterben hän gedolt. 
Clinschor ist hövesch unde wis: 
der reloubet mir durch sinen pris 
von miner massenie erkant 
riterschaft übr al sin lant 

mit manegem stiche unde slage. 
die ganzen wochen, alle ir tage, 
al die wochen in dem jär, 
sunderrotte ich hän ze var, 

dise den tac und jene de naht: 
mit koste ich schaden hän gedäht 
Gramoflanz dem höchgemuot. 
manegen strit er mit in tuot. 
waz bewart in ie drunde? 

sins verhs ich vären kunde. 

die wärn ze rich in minen solt, 

wart mir der keiner anders holt, 
näch minne ich manegen dienen liez, 
dem ich doch lönes niht gehiez. 


minen lip gesach nie man, 

ine möhte wol sin diens hän; 

wan einer, der truoc wäpen röt. 
min gesinde er bräht in nöt: 

für Lögroys er kom geritn: 

da entworht ers mit solhen sitn, 
sin hant se nider streute, 

daz ich michs wEnec vreute. 
zwischen Lögroys unde iurm urvar, 
miner ritr im volgeten fünfe dar: 
die enschumpfierter üf dem plän 
und gap diu ors dem schifman. 

Dö er die mine überstreit, 

näch dem helde ich selbe reit. 

ich böt im lant unt minen lip: 

er sprach, er hete ein schoener wip, 
unt diu im lieber waere. 

diu rede was mir sweere: 

ich vrägete wer diu möhte sin. 
«von Pelrapeir diu künegin, 

sus ist genant diu lieht gemäl: 

sö heize ich selbe Parziväl. 

ichn wil iwer minne niht: 

der gräl mir anders kumbers giht.» 
sus sprach der helt mit zorne: 

hin reit der üz erkorne. 

hän ich dar an missetän, 

welt ir mich daz wizzen län, 

ob ich durch mine herzenöt 

dem werden riter minne böt, 

sö krenket sich min minne.» 
Gawän zer herzoginne 

sprach «frouwe, ih erkenne in alsö wert, 
an dem ir minne hät gegert, 

het er iuch ze minne erkorn, 

iwer pris waer an im unverlorn.» 


Gawän der kurtoys 
und de herzoginne von Lögroys 

vast an ein ander sähen. 

dö riten si sö nähen, 

daz man se von der burg ersach, 
dä im diu äventiure geschach. 

Dö sprach er «frouwe, tuot sö wol, 
ob ich iuch des biten sol, 

lät minen namen unrekant, 

als mich der riter hät genant, 

der mir entreit Gringuljeten. 

leist des ich iuch hän gebeten: 
swer iuch des vrägen welle, 

sö sprecht ir «min geselle 

ist mir des unerkennet, 

er wart mir nie genennet.» 

si sprach «vil gern ich siz verdage, 
sit ir niht welt daz ichz in sage.» 


er unt diu frouwe wol gevar 
kerten gein der bürge dar. 

die riter heten dä vernomn 

daz dar ein riter waere komn, 
der het die äventiur erlitn 

unt den lewen überstritn 

unt den turkoyten sider 

ze rehter tjost gevellet nider. 
innen des reit Gawän 

gein dem urvar üf den plän, 

daz sin von zinnen sähen. 

si begunden vaste gähen 

üz der burc mit schalle. 

dö fuorten sie alle 

riche baniere: 

sus kömen sie schiere 

üf snellen räviten. 

er wände se wolden striten. 

Do er se verre komen sach, 

hin zer herzoginne er sprach 
<«kumt jenez volc gein uns ze wer?» 
si sprach «ez ist Clinschores her, 
die iwer küme hänt erbiten. 

mit freuden koment si nu geriten 
unt wellent iuch enpfähen. 

daz endarf iu niht versmähen, 
sit ez diu freude in geböt.» 

nu was ouch Plippalinöt 

mit siner clären tohter fier 
komen in einem ussier. 

verre üf den plän si gein im gienc: 
diu maget in mit freude enpfienc. 


Gäwän böt ir sinen gruoz: 

si kust im stegreif unde fuoz, 
und enpfienc ouch die herzogin. 
si nam in bi dem zoume sin 
und bat erbeizen den man. 

diu frouwe unde Gäwän 
giengen an des schiffes ort. 

ein teppich unt ein kulter dort 
lägen: an der selben stete 

diu herzogin durch sine bete 
zuo Gäwäne nider saz. 

des verjen tohter niht vergaz, 
si entwäpente in. sus hört ich sagn. 
ir mantel hete si dar getragn, 
der des nahtes ob im lac, 

do er ir herberge pflac: 

Des was im nöt an der zit. 

ir mantel unt sin kursit 

leit an sich her Gawän. 

si truogez harnasch her dan. 


alrerst diu herzoginne clär 
nam sins antlützes war, 

dä si säzen bi ein ander. 
zwene gebräten gälander, 

mit win ein glesin barel 

unt zwei blankiu wastel 

diu süeze maget dar näher truoc 
üf einer tweheln wiz genuoc. 
die spise ervloug ein sprinzelin. 
Gawän unt diu herzogin 
mohtenz wazzer selbe nemn, 
ob twahens wolde si gezemn; 
daz si doch be&diu täten. 

mit freude er was beräten, 

daz er mit ir ezzen solde, 
durch die er liden wolde 

beidiu freude unde nöt. 


swenn siz parel im geböt, 
daz gerüeret het ir munt, 
sö wart im niwe freude kunt 
daz er dä näch solt trinken. 
sin riwe begunde hinken, 
und wart sin höchgemüete snel. 
ir süezer munt, ir liehtez vel 

25 in sö von kumber jagete, 

30 daz er kein wunden klagete. 
Von der burc die frouwen 
dise wirtschaft mohten schouwen. 
anderhalp anz urvar, 

623 manec wert ritter kom aldar: 
ir buhurt mit kunst wart getän. 
disehalb her Gäwän 
danctem verjen unt der tohter sin 
(als tet ouch diu herzogin) 

5 ir güetlichen spise. 
diu herzoginne wise 
sprach «war ist der riter komn, 
von dem diu tjoste wart genomn 
gester dö ich hinnen reit? 

10 ob den iemen überstreit, 
weder schiet daz leben oder töt?» 
dö sprach Plippalinöt 


«frouwe, ich sah in hiute lebn. 
er wart mir für ein ors gegebn: 

15 welt ir ledegen den man, 
dar umbe sol ich swalwen hän, 
diu der künegin Secundillen was, 
und die iu sante Anfortas. 
mac diu härpfe wesen min, 

20 ledec ist duc de Göwerzin.» 
«die härpfn untz ander krämgewant, » 
sprach si, «wil er, mit siner hant 
mac geben unt behalden 
der hie sitzet: läts in walden. 

25 ob ich im sö liep wart ie, 

30 er loeset mir Lischoysen hie, 
Den herzogen von Göwerzin, 
und ouch den andern fürsten min, 
Flöranden von Itolac, 

624 der nahtes miner wahte pflac: 


er was min turkoyte alsö, 
sins trüren wirde ich nimmer vrö.>» 


Gawän sprach zer frouwen 
«ir muget se bede schouwen 

5 ledec & daz uns kom diu naht.» 
dö heten si sich des bedäht 
und fuoren über an daz lant. 
die herzoginne lieht erkant 
huop Gäwän aber üf ir pfert. 

10 manec edel riter wert 
enpfiengn in unt die herzogin. 
si kerten gein der bürge hin. 
dä wart mit freuden geritn, 
von in diu kunst niht vermitn, 

15 deis der buhurt het £re. 
waz mag ich sprechen m£re? 
wan daz der werde Gawän 
und diu herzoginne wol getän 
von frouwen wart enpfangen sö, 

20 si mohtens be&diu wesen vrö, 
üf Schastel marveile. 
ir mugts im jehen ze heile, 
daz im diu saelde ie geschach. 
dö fuort in an sin gemach 

25 Arnive: und die daz kunden, 

30 die bewarten sine wunden. 
ZArniven sprach Gawän 
«frouwe, ich sol ein boten hän.» 
ein juncfrouwe wart gesant: 

625 diu brähte einen sarjant, 
manlich, mit zühten wise, 
in sarjandes prise. 
der knappe swuor des einen eit, 
er wurbe lieb oder leit, 

5 daz er des niemen dä 
gewüege noch anderswaä, 
wan dä erz werben solte. 
er bat daz man im holte 
tincten unde permint. 

10 Gawän des künec Lötes kint 
schreib gefuoge mit der hant. 
er enböt ze Löver in daz lant 

15 Artüse unt des wibe 

dienst von sime libe 

mit triwen unverschertet: 

und het er pris behertet, 

der waere an werdekeite töt, 

sine hulfen im ze siner nöt, 

daz si beide an triwe daehten 

unt ze Jöflanze bra&hten 

die masseni mit frouwen schar: 
und er koeme ouch selbe gein in dar 
durch kampf üf al sin Ere. 
ernböt in dennoch m£re, 

der kampf waere alsö genomn 
daz er werdecliche müese komn. 
Do enböt ouch her Gäwän, 

ez waere frouwe oder man, 

al der massenie gar, 

daz si ir triwe namen war 

und daz sim künege rieten kumn: 
daz möhte an werdekeit in frumn. 
al den werden er enböt 

sin dienst unt sines kampfes nöt. 


der brief niht insigels truoc: 

er schreib in sus erkant genuoc 
mit wärzeichen ungelogen. 

«nu ensoltuz niht langer zogen, > 
sprach Gäwän zem knappen sin. 
«der künec unt diu künegin 

sint ze Bems bi der Korca. 

die küneginne soltu dä 

sprechen eines morgens fruo: 
swaz si dir räte, daz tuo. 

unt läz dir eine witze bi, 

verswic daz ich hie h£rre si. 

daz du hie massenie sis, 

daz ensage in niht decheinen wis.» 


dem knappen was dannen gäch. 
Arnive sleich im sanfte näch: 

diu vrägte in war er wolde 

und waz er werben solde. 

dö sprach er «frouwe, in sags iu niht, 
ob mir min eit rehte giht. 

got hüete iur, ich wil hinnen varn.» 


30 er reit nach werdeclichen scharn. 


Buch Xlll 


Arnive zorn bejagete, 
daz der knappe ir niht ensagete 
alsus getäniu mare, 

627 war er gesendet waere. 
si bat den der der porten pflac 
«ez sı naht oder tac, 
so der knappe wider rite, 
füeg daz er min bite 

5 unz daz ich in gespreche: 
mit diner kunst daz zeche.» 
doch truoc si üfen knappen haz. 
wider in durch vrägen baz 
gienc si zer herzoginne. 

10 diu pflac ouch der sinne, 
daz ir munt des niht gewuoc, 
welhen namen Gäwän truoc. 
sin bete hete an ir bewart, 
si versweic sin namen unt sinen art. 


15 pusine unt ander schal 
üf dem palas erhal 
mit vreelichen sachen. 
manec rückelachen 
in dem palas wart gehangen. 

20 aldä wart niht gegangen 
wan üf tepchen wol geworht. 
ez het ein armer wirt ervorht. 
alumbe an allen siten 
mit senften plümiten 

25 manec gesiz dä wart geleit, 

30 dar üf man tiure kultern treit. 
Gawän näch arbeite pflac 
släfens den mitten tac. 

im wären sine wunden 

628 mit kunst alsö gebunden, 
ob friundin waer bi im gelegen, 
het er minne gepflegen, 
daz were im senfte unde guot. 
er het ouch bezzern släfes muot, 

5 dan des nahtes dö diu herzogin 

10 an ungemache im gap gewin. 


er erwachte gein der vesper zit. 
doch het er in släfe strit 
gestriten mit der minne 
abe mit der herzoginne. 


ein sin kamerzere 

mit tiurem golde swaere 

bräht im kleider dar getragen 

von liehtem pfelle, hört ich sagen. 
15 dö sprach min her Gäwän 

«wir suln der kleider m&r noch hän, 

diu al geliche tiure sin; 

dem herzogen von Göwerzin, 

unt dem clären Flörande, 
20 der in manegem lande 

hät gedienet werdekeit. 

nu schaffet daz diu sin bereit.» 


bi eime knappen er enböt 
sime wirt Plippalinöt 
25 daz er im sant Lischoysen dar. 
30 bi siner tohter wol gevar 
Wart Lischoys dar üf gesant. 
frou B&ne bräht in an der hant, 
durch Gäwänes hulde; 
629 und ouch durch die schulde: 
Gawän ir vater wol gehiez, 
dö er si sere weinde liez, 
des tages dö er von ir reit 
dä pris erwarp sin manheit. 


5 der turkoyte was ouch komn. 
an den b&den wart vernomn 
Gäwäns enpfähen äne haz. 
iewederr nider zuo zim saz, 
unz man in kleider dar getruoc: 

10 diu wären kostlich genuoc, 
daz si niht bezzer möhten sin. 
diu brähte man in allen drin. 
ein meister hiez Särant, 
näch dem S£res wart genant: 

15 der was von Triande. 
in Secundillen lande 

20 stet ein stat heizet Thasme: 

diu ist greezer danne Ninnive 
oder dan diu wite Acratön. 
Särant durch prises lön 

eins pfelles dd gedähte 

(sin werc vil spahe brähte): 
der heizet saranthasm&. 

ob der iht rilichen ste? 

daz muget ir äne vrägen län: 
wand er muoz gröze koste hän. 
Diu selben kleider leiten an 
die zw&ne unde Gäwän. 

si giengen üf den palas, 

dä einhalp manec riter was, 
anderhalp die clären frouwen. 
swer rehte kunde schouwen, 
von Lögroys diu herzogin 
truoc vor üz den besten schin. 
der wirt unt die geste 
stuonden für si diu dä gleste, 
diu Orgelüse was genant. 

der turkoyte Flörant 

und Lischoys der cläre 
wurden ledec äne väre, 

die zwEne fürsten kurtoys, 
durch die herzogin von Lögroys. 
si dancte Gawän drumbe, 
gein valscheit diu tumbe 

unt diu herzeliche wise 

gein wiplichem prise. 

dö disiu rede geschach, 
Gawän vier küneginne sach 

bi der herzoginne sten. 

er bat die zw&ne näher gen 
durch sine kurtösie: 

die jungeren drie 

hiez er küssen dise zwene. 

nu was ouch frouwe B&ne 

mit Gäwän dar gegangen: 

diu wart da wol enpfangen. 
Der wirt niht langer wolde sten: 
er bat die zwene sitzen gen 
zuo den frouwen swä si wolden. 
dö si sö tuon solden, 

diu bete tet in niht ze we. 


«welhez ist Itonje?» 
sus sprach die werde Gäwän: 
«diu sol mich bi ir sitzen län.» 
des vrägter Bänen stille. 
sit ez was sin wille, 
si zeigete im die maget clär. 
«diu den röten munt, daz prüne här 
dort treit bi liehten ougen. 

10 welt ir si sprechen tougen, 
daz tuot gefuocliche, » 
sprach frou BEn diu zühte riche. 
diu wesse Itonj@ minnen nöt, 
und daz ir herze dienst böt 

15 der werde künec Gramoflanz 
mit riterlichen triwen ganz. 


Gawän saz nider zuo der magt 
(ich sag iu daz mir wart gesagt): 
siner rede er dä begunde 
20 mit fuoge, wand erz kunde, 
ouch kunde si gebären, 
daz von sö kurzen jären 
als Itonje diu junge truoc, 
den hete si zühte gar genuoc. 
25 er hete sich vrägns gein ir bewegn, 
30 ob si noch minne kunde pflegn. 
Dö sprach diu magt mit sinnen 
«her, wen solt ich minnen? 
sit mir min Erster tag erschein, 
632 sö wart riter nie dechein 
ze dem ich ie gespraeche wort, 
wan als ir hiute hät gehört.» 
«sö möhten iu doch mare komn, 
wä ir mit manheit hät vernomn 
5 bejagten pris mit riterschaft, 
und wer mit herzenlicher kraft 
näch minnen dienst bieten kan.» 
sus sprach min her Gäwän: 
des antwurt im diu cläre magt 
10 «näch minne ist diens mich verdagt. 
wan der herzoginne von Lögroys 
dient manc riter kurtoys, 
beidiu nach minne und umb ir solt. 
15 der hät maneger hie geholt 


tjostieren dä wirz sähen. 

ir keiner nie sö nähen 

kom als ir uns komen sit. 
den pris üf hoehet iwer strit.» 


er sprach zer meide wol gevar 
20 «war kriegt der herzoginne schar, 
sus manec riter üz erkorn? 
wer hät ir hulde verlorn?» 
si sprach «daz hät roys Gramoflanz, 
der der werdekeite kranz 
25 treit, als im diu volge giht. 
30 her, des erkenne ich anders niht.» 
Dö sprach min her Gäwän 
«ir sult sin fürbaz künde han, 
sit er sich prise nähet 
633 unt des mit willen gähet. 
von sinem munde ich hän vernomn, 
daz er herzenliche ist komn 
mit dienst, ob irs geruochet, 
sö daz er helfe suochet 
5 durch tröst an iwer minne. 
künec durch küneginne 
sol billiche enpfähen nöt. 
frouwe, hiez iur vater Löt, 
sö sit irz die er meinet, 
10 näch der sin herze weinet: 
unde heizt ir Itonje, 
sö tuot ir im von herzen we. 


ob ir triwe kunnet tragn, 
sö sult ir wenden im sin klagn. 
15 beidenthalp wil ich des bote sin. 
frouwe, nemt diz vingerlin: 
daz sant iu der cläre. 
ouch wirb ichz äne väre: 
frowe, daz lät al balde an mich.» 
20 si begunde al röt värwen sich: 
als & was gevar ir munt, 
wart al dem antlütze kunt: 
dar näch schier wart si anders var. 
si greif al blüwecliche dar: 
25 daz vingerlin wart schier erkant: 
30 si enpfiengez mit ir clären hant. 


Dö sprach si «hörre, ich sihe nu wol, 
ob ich sö vor iu sprechen sol, 
daz ir von im ritet, 

634 näch dem min herze stritet. 
ob ir der zuht ir reht nu tuot, 
her, diu lErt iuch helenden muot. 
disiu gäbe ist mir ouch & gesant 
von des werden küneges hant. 

5 von im sagt wär diz vingerlin: 
er enpfiengez von der hende min. 
swaz er kumbers ie gewan, 
dä bin ich gar unschuldec an: 
wan sinen lip hän ich gewert 

10 mit gedanken swes er an mich gert. 
er hete schiere daz vernomn, 
möht ich iemmer fürbaz komn. 
Orgelüsen ich geküsset hän, 
diu sinen töt sus werben kan. 

15 daz was ein kus den Jüdas truoc, 
dä von man sprichet noch genuoc. 
elliu triwe an mir verswant, 
daz der turkoite Flörant 
unt der herzoge von Göwerzin 

20 von mir geküsset solden sin. 
min suon wirt in doch nimmer ganz, 
die gein dem künege Gramoflanz 
mit staete ir hazzen kunnen tragn. 
min muoter sult ir daz verdagn, 

25 und min swester Cundrie.» 

30 des bat Gäwän Itonje. 

«<Herre, ir bätet mich alsus, 
daz ich enpfähen müese ir kus, 
doch unverkorn, an minen munt: 

635 des ist min herze ungesunt. 
wirt uns zwein immer freude erkant, 
diu helfe st&t in iwer hant. 
für wär der künec minen lip 
minnet für elliu wip. 

5 des wil ich in geniezen län: 
ich pin im holt für alle man. 
got lEre iuch helfe unde rät, 
sö daz ir uns bi freuden lät.» 


10 dö sprach er «frowe, nu lErt mich wie. 


er hät iuch dort, ir habt in hie, 
unt sit doch underscheiden: 
möht ich nu wol iu beiden 
mit triwen solhen rät gegebn, 
des iwer werdeclichez lebn 
15 genüzze, ich woldez werben: 
des enlieze ich niht verderben.» 
si sprach «ir sult gewaldec sin 
des werden küneges unde min. 
iwer helfe unt der gotes segn 
20 müeze unser zweier minne pflegn, 
sö daz ich ellende 
im sinen kumber wende. 
sit al sin freude stet an mir, 
swenne ich untriwe enbir, 
25 so ist immer mines herzen ger 
30 daz ich in miner minne wer.» 
Gäawaän hört an dem frouwelin, 
daz si bi minne wolde sin: 
dar zuo was ouch niht ze laz 
636 gein der herzoginne ir haz. 
sus truoc si minne unde haz. 
ouch het er sich gesündet baz 
gein der einvaltigen magt 
diu im ir kumber hät geklagt; 
5 wander ir niht zuo gewuoc 
daz in unt si ein muoter truoc: 
ouch was ir b&der vater Löt. 
der meide er sine helfe böt: 
da engein si tougenlichen neic, 
daz er si tresten niht versweic. 
10 
nu was ouch zit daz man dar truoc 
tischlachen manegez wiz genuoc 
untz pröt üf den palas, 
dä manec cläriu frouwe was. 
15 daz het ein underscheit erkant, 
daz die riter eine want 
heten sunder dort hin dan. 
den sedel schuof her Gäwän. 
der turkoyte zuo zim saz. 
20 Lischoys mit Gäwäns muoter az, 
der clären Sangiven. 
25 mit der küneginne Arniven 


az diu herzoginne clär. 
sin swester bede wol gevar 
Gäwän zuo zim sitzen liez: 

30 iewedriu tet als er si hiez. 

Min kunst mir des niht halbes giht, 
ine bin solch küchenmeister niht, 
daz ich die spise künne sagn, 

637 diu dä mit zuht wart für getragn. 
dem wirte unt den frouwen gar 
dienden meide wol gevar: 
anderhalp den ritern an ir want 
diende manec sarjant. 

5 ein vorhtlich zuht si des betwanc, 
daz sich der knappen keiner dranc 
mit den juncfrouwen: 
man muoste se sunder schouwen, 
si trüegen spise oder win: 
sus muosen si mit zühten sin. 

10 
si mohten dö wol wirtschaft jehn. 
ez was in selten & geschehn, 
den frouwen unt der riterschaft, 
sit si Clinschores kraft 

15 mit sinen listen überwant. 
si wärn ein ander unbekant, 
unt beslöz se doch ein porte, 
daz si ze gegenworte 
nie kömen, frouwen noch die man. 

20 dö schuof min her Gäwän 
daz diz volc ein ander sach; 
dar an in liebes vil geschach. 
Gäwän was ouch liep geschehen: 
doch muoser tougenlichen sehen 

25 an die clären herzoginne: 

30 diu twanc sins herzen sinne. 

Nu begunde ouch strüchen der tac, 
daz sin schin vil näch gelac, 
unt daz man durch diu wolken sach 

638 des man der naht ze boten jach, 
manegen stern, der balde gienc, 
wand er der naht herberge vienc. 
näch der naht baniere 
kom si selbe schiere. 

5 manec tiuriu kröne 


was gehangen schöne 
alumbe üf den palas, 
diu schiere wol bekerzet was. 
üf al die tische sunder 
10 truoc man kerzen dar ein wunder. 
dar zuo diu äventiure gieht, 
diu herzoginne waer sö lieht, 
waere der kerzen keiniu bräht, 
da waer doch ninder bi ir naht: 
15 ir blic wol selbe kunde tagn. 
sus hört ich von der süezen sagn. 


man welle im unrehtes jehen, 
sö habt ir selten & gesehen 
decheinen wirt sö freuden rich. 

20 ez was den freuden dä gelich. 
alsus mit freudehafter ger, 
die riter dar, die frouwen her, 
dicke an ein ander blicten. 
die von der vremde erschricten, 

25 werdents iemmer heinlicher baz, 

30 daz sol ich läzen äne haz. 

Ezn si denne gar ein vräz, 
welt ir, si habent genuoc dä gäüz. 
man truoc die tische gar her dan. 

639 dö vrägte min her Gäwän 
umb guote videlzere, 
op der dä keiner waere. 
dä was werder knappen vil, 
wol gelErt üf seitspil. 

5 irnkeines kunst was doch sö ganz, 
sine müesten strichen alten tanz: 
niwer tänze was dä wenc vernomn, 
der uns von Dürngen vil ist komn. 


nu danct es dem wirte: 
10 ir freude er si niht irte. 
manec frouwe wol gevar 
giengen für in tanzen dar. 
sus wart ir tanz gezieret, 
wol underparrieret 
15 die riter underz frouwen her: 
gein der riwe kömen si ze wer. 
20 och mohte man dä schouwen 


ie zwischen zwein frouwen 

einen clären riter gen: 

man mohte freude an in versten. 
swelch riter pflac der sinne, 

daz er dienst böt näch minne, 
diu bete was urlouplich. 

die sorgen arm und freuden rich 

25 mit rede vertribn die stunde 

30 gein manegem süezem munde. 
Gawän und Sangive 
unt diu künegin Arnive 
säzen stille bi des tanzes schar. 

640 diu herzoginne wol gevar 
her umb zuo Gäwän sitzen gienc. 
ir hant er in die sine enpfienc: 
si sprächen sus unde sö. 
ir komens was er zuo zim vrö. 

5 sin riwe smal, sin vreude breit 
wart dö: sus swant im al sin leit. 
was ir freude am tanze gröz, 
Gawän noch minre hie verdröz. 


diu künegin Arnive sprach 
10 «her, nu prüevet iwer gemach. 
ir solt an disen stunden 
ruowen ziwern wunden. 
hät sich diu herzogin bewegn 
daz se iwer wil mit decke pflegn 
15 noch hinte gesellecliche, 
diu ist helfe und rätes riche.» 
Gawän sprach «des vräget sie. 
in iwer b&dr gebot ich hie 
bin.» sus sprach diu herzogin 
20 «er sol in miner pflege sin. 
lat ditz volc släfen varn: 
ich sol in hinte sö bewarn 
daz sin nie friundin baz gepflac. 
Flöranden von Itolac 
25 und den herzogen von Göwerzin 
30 lat in der riter pflege sin.» 
Gar schiere ein ende nam der tanz. 
juncfrowen mit varwen glanz 
säzen dort unde hie: 
641 die riter säzen zwischen sie. 


des freude sich an sorgen rach, 
swer dä näch werder minne sprach, 
ob er vant süeziu gegenwort. 

von dem wirte wart gehört, 

5 man soltez trinken für in tragn. 
daz mohten werbaere klagn. 
der wirt warp, mit den gesten: 
in kund och minne lesten. 
ir sitzen düht in gar ze lanc: 

10 sin herze ouch werdiu minne twanc. 
daz trinken gab in urloup. 
manegen kerzinen schoup 
truogen knappen vor den ritern dan. 
do bevalch min her Gäwän 

15 dise zwene geste in allen: 
daz muose in wol gevallen. 
Lyschoys unt Flörant 
fuoren släfen al zehant. 
diu herzogin was sö bedäht, 

20 si sprach si gunde in guoter naht. 
dö fuor och al der frouwen schar 
dä si gemaches nämen war: 
ir nigens si begunden 
mit zuht die si wol kunden. 

25 Sangive und Itonj& 

30 fuoren dan: als tet ouch Cundrie. 
Bene und Arnive dö 
schuofen daz ez stuont alsö, 
dä von der wirt gemach erleit: 

642 diu herzogin daz niht vermeit, 
dane were ir helfe nähe bi. 
Gawän fuorten dise dri 
mit in dan durch sin gemach. 
in einer kemenäte er sach 

5 zwei bette sunder lign. 
nu wirt iuch gar von mir verswign 
wie diu geh@ret waeren: 
ez naehet andern maeren. 


Arnive zer herzoginne sprach 

10 «nu sult ir schaffen guot gemach 
disem riter den ir brähtet her. 
op der helfe an iu ger, 

15 iwerr helfe habt ir Ere. 

ine sage iu nu niht m£re, 

wan daz sine wunden 

mit kunst sö sint gebunden, 

er möhte nu wol wäpen tragn. 
doch sult ir sinen kumber klagn: 
ob ir im senftet, daz ist guot. 
leret ir in höhen muot, 

des muge wir alle geniezen: 

nu läts iuch niht verdriezen.» 

diu künegin Arnive gienc, 

dö si ze hove urloub enpfienc: 
Bene ein lieht vor ir truoc dan. 
die tür beslöz her Gawän. 

Kunn si zwei nu minne steln, 

daz mag ich unsanfte heln. 

ich sage vil liht waz dä geschach, 
wan daz man dem unfuoge ie jach, 
der verholniu maere machte breit. 
ez ist ouch noch den höfschen leit: 
och unseeliget er sich dermite. 
zuht si dez slöz ob minne site. 


nu fuogt diu strenge minne 

unt diu cläre herzoginne 

daz Gäwäns freude was verzert: 
er waer immer unernert 

sunder ämien. 

die philosophien 

und al die ie gesäzen 

dä si starke liste mäzen, 
Kancor unt The&bit, 

unde Trebuchet der smit, 

der Frimutels swert ergruop, 

dä von sich starkez wunder huop, 
dar zuo al der arzte kunst, 

ob si im trüegen guote gunst 
mit temperie üz würze kraft, 
äne wiplich geselleschaft 

sö müeser sine schärpfe nöt 
hän bräht unz an den süren töt. 


ich wil iuz maere machen kurz. 
er vant die rehten hirzwurz, 
diu im half daz er genas 


30 sö daz im arges niht enwas: 
Diu wurz was bi dem blanken brün. 
muoterhalp der Bertün, 
Gawän fil li roy Löt, 
644 süezer senft für süre nöt 
er mit werder helfe pflac 
helfecliche unz an den tac. 
sin helfe was doch sö gedigen 
deiz al daz volc was verswigen. 
5 sit nam er mit freuden war 
al der riter unt der frouwen gar, 
sö daz ir trürn vil näch verdarp. 
nu hoert ouch wie der knappe warp, 
den Gäwän hö&te gesant 
10 hin ze Löver in daz lant, 
ze Bems bi der Korcad. 
der künec Artüs was alda, 
unt des wip diu künegin, 
und maneger liehten frouwen schin, 
15 und der massenie ein fluot. 
nu hoert och wie der knappe tuot. 


diz was eines morgens fruo: 
siner botschefte greif er zuo. 
diu künegin zer kappeln was, 
20 an ir venje si den salter las. 
der knappe für si kniete, 
er böt ir freuden miete: 
einen brief si nam üz siner hant, 
dar an si geschriben vant 
25 schrift, die si bekante 
30 _& sinen herren nante 
Der knappe den si knien dä sach. 
diu künegin zem brieve sprach 
«öwol der hant diu dich schreip! 
645  Ääne sorge ich nie beleip 
sit des tages daz ich sach 
die hant von der diu schrift geschach.» 


si weinde s@re und was doch vrö: 
hin zem knappen sprach si dö 
5 «du bist Gäwänes kneht.>» 
«ja, frowe. dernbiutet iu sin reht, 
10 dienstlich triwe än allen wanc, 


und da bi sine freude kranc, 

irn welt im freude machen höch. 

sö kumberlich ez sich gezöch 

nie umb al sin Ere. 

frouwe, ernbiut iu mEre, 

daz er mit werden freuden lebe, 

und vreischer iwers tröstes gebe. 
15 ir mugt wol an dem brieve sehn 

märe denne i'us künne jehn.» 


si sprach «ich hän für wär erkant 
durch waz du zuo mir bist gesant. 
ich tuon im werden dienst dar 
20 mit wünneclicher frouwen schar, 
die für wär bi miner zit 
an prise vor üz hänt den strit. 
äne Parziväles wip 
unt än Orgelüsen lip 
25 sone erkenne ich üf der erde 
30 bi toufe kein sö werde. 
Daz Gawän von Artüse reit, 
sit hät sorge unde leit 
mit krache üf mich geleit ir vliz. 
646 mir sagete Meljanz von Liz, 
er sahe in sit ze Barbigeel. 
«öwe,» sprach si, «Plimizoel, 
daz dich min ouge ie gesach! 
waz mir doch leides dä geschach! 
5 Cunnewäre de Lälant 
wart mir nimmer me£r bekant, 
min süeziu werdiu gespil. 
tavelrunder wart dä vil 
mit rede ir reht gebrochen. 
10 fünftehalp jär und sehs wochen 
ist daz der werde Parziväl 
von dem Plimizoel näch dem gräl 
reit. dö kert och Gäwän 
gein Ascalün, der werde man. 
15 Jeschüte und Eckubä 
schieden sich von mir aldäa. 
gröz jäamer näch der werden diet 
mich sit von staeten fröuden schiet.>» 


20  diu künegin trürens vil verjach: 

hin zem knappen si dö sprach 
«nu volge miner l£Ere. 

verholne von mir k£re, 

unz sich erhebe höch der tac, 
deiz volc ze hove wesen mac, 
riter, sarjande 

diu gröze mahinande, 

Uf den hof du balde trabe. 
enruoch din runzit iemen habe: 
dä von soltu balde gen 

aldä die werden riter sten. 

die vrägnt dich äventiure: 

als du gähest üzem fiure 

gebär mit rede und ouch mit siten. 
von in vil küme wirt erbiten 

waz du meere bringest: 

waz wirrt ob du dich dringest 
durchz volc unz an den rehten wirt, 
der gein dir grüezen niht verbirt? 
disen brief gib im in die hant, 
dar an er schiere hät erkant 
diniu mare und dins herren ger: 
des ist er mit der volge wer. 


noch m£re wil ich lEren dich. 
offenliche soltu sprechen mich, 

dä ich und ander frouwen 

dich hoeren unde schouwen. 

dä wirb umb uns als du wol kanst, 
ob du dim härren guotes ganst. 
und sage mir, wä ist Gäwän?» 

der knappe sprach «daz wirt verlän: 
ich sage niht wä min h£rre si. 

welt ir, er blibet freuden bi.» 

der knappe was ir rätes vrö: 

von der küneginne er dö 

schiet als ir wol habt vernomn, 
und kom ouch als er solde komn. 
Reht umbe den mitten morgen 
offenliche und unverborgen 

üf den hof der knappe reit. 

die höfschen prüeveten siniu kleit 
wol näch knappelichen siten. 

ze b&den siten was versniten 


daz ors mit sporn s£re. 

näch der künegin lere 

er balde von dem orse spranc. 
umb in huop sich gröz gedranc. 
kappe swert unde sporn 

untz ors, wurden diu verlorn, 
dä k&rt er sich wenec an. 

10 der knappe huop sich balde dan, 
dä die werden riter stuonden, 
die vrägen in beguonden 
von äventiure mare. 
si jehent daz reht dä waere, 

15 ze hove az weder wip noch man, 
& der hof sin reht gewan, 
äventiur sö werdeclich, 
diu äventiure waere gelich. 


der knappe sprach «in sag iu niht. 

20 min unmuoze mir des giht: 
daz sult ir mir durch zuht vertragn, 
und ruocht mir vome künege sagn. 
den het ich gern gesprochen &: 
mir tuot min unmuoze we. 

25 ir vreischt wol waz ich maere sage: 

30 got lEre iuch helfe und kumbers klage.» 
Diu botschaft den knappen twanc 
daz ern ruochte wer in dranc, 
unz in der künec selbe sach, 

649 der sin grüezen gein im sprach. 
der knappe gab im einen brief, 
der Artüs in sin herze rief, 
dö er von im wart gelesn, 
dö muoser bi beiden wesn, 

5 daz ein was freude untz ander klage. 
er sprach «wol disem süezem tage, 
bi des liehte ich hän vernomen, 
mir sint diu wären maere komen 
um minen werden swestersuon. 

10 kan ich manlich dienst tuon, 
durch sippe und durch geselleschaft, 
ob triwe an mir gewan ie kraft, 
sö leist ich daz mir Gäwän 
hät enboten, ob ich kan.» 

15 


hin zem knappen sprach er dö 
«nu sage mir, ist Gäwän vrö?» 
«ja, herre, ob ir wellet, 
zer freude er sich gesellet:» 
sus sprach der knappe wise. 

20 «er schiede gar von prise, 
ob ir in liezet under wegen: 
wer solt ouch dä bi freuden pflegen? 
iwer tröst im zucket freude enbor: 
unz üzerhalb der riwe tor 

25 von sime herzen kumber jagt 

30 dazir an im iht sit verzagt. 
Sin herze enböt sin dienst dä her 
der küneginne: ouch ist sin ger, 
daz al der tavelrunder schar 

650 sines diens nemen war, 
daz si an triwe denken 
und im freude niht verkrenken, 
sö daz si iu komen räten.» 
al die werden des dä bäten. 


5 Artüs sprach «trütgeselle min, 
trac disen brief der künegıin, 
laz si dran lesen unde sagn, 
wes wir uns frewen und waz wir klagn. 
daz der künec Gramoflanz 

10 höchvart mit lösheite ganz 
gein mime künne bieten kan! 
er waent, min neve Gaäwän 
si Cidegast, den er sluoc, 
dä von er kumbers hät genuoc. 

15 ich sol im kumber mä&ren 
und niwen site leren.» 


der knappe kom gegangen 

dä er wart wol enpfangen. 

er gap der küneginne den brief, 
20 des manec ouge über lief, 

dö ir süezer munt gelas 

al daz dran geschriben was, 

Gäwäns klage und sin werben. 

döne liez och niht verderben 
25 der knappe zal den frouwen warp 
30 dar an sin kunst niht verdarp. 


Gawäns mäc der riche 
Artüs warp herzenliche 
zer messenie dise vart. 
651 vor sümen het ouch sich bewart 
Gynover diu kurteise 
warp zen frouwen dise stolzen reise. 
Keie sprach in sime zorn 
«wart abe ie sö werder man geborn, 
5 getorst ich des gelouben hän, 
sö von Norwzge Gäwän, 
ziu dar näher! holt in dä! 
sö ist er lihte anderswä. 
wil er wenken als ein eichorn, 
ir mugt in schiere hän verlorn.» 
10 
der knappe sprach zer künegin 
«frouwe, gein dem herren min 
muoz ich balde k&ren: 
werbt sin dinc näch iweren &ren.» 
15 zeime ir kamerzr si sprach 
«schaffe disem knappen guot gemach. 
sin ors sult du schouwen: 
si daz mit sporn verhouwen, 
gib imz beste daz hie veile si. 
20 won im ander kumber bi, 
ez sı pfantlöse oder kleit, 
des sol er alles sin bereit.» 
si sprach «nu sage Gawän, 
im si min dienst undertän. 
25 urloup ich dir zem künege nim: 
30 _ dime härren sag och dienst von im.» 
Nu warp der künec sine vart. 
des wart der tavelrunder art 
des tages dä volrecket. 
652 ez het in freude erwecket, 
daz der werde Gäwän 
dennoch sin leben solte hän: 
des wären se innen worden. 
der tavelrunder orden 
5 wart dä begangen äne haz. 
der künec ob tavelrunder az, 
unt die dä sitzen solten, 
die pris mit arbeit holten. 
10 al die tavelrunderzere 

genuzzen dirre mzere. 


nu lät den knappen wider komn, 
von dem diu botschaft si vernomn. 
der huop sich dan ze rehter zit. 
der künegin kamerzre im git 
pfantlöse, ors unt ander kleit. 

der knappe dan mit freuden reit, 
wand er an Artüse erwarp 

dä von sins härren sorge erstarp. 
er kom wider, in solhen tagen, 

des ich für wär niht kan gesagen, 
üf Schastel marveile. 

Arnive wart diu geile, 

wand ir der portenzere enböt, 

der knappe war mits orses nöt 
balde wider gestrichen: 

gein dem si kom geslichen, 

Aldä der in verläzen wart. 

si vrägt in umbe sine vart, 

war näch er üz waere geritn. 

der knappe sprach «daz wirt vermitn, 
frouwe, in tars iu niht gesagen: 

ich muozz durch minen eit verdagen. 
ez waere ouch mime herren leit, 
brach ich mit maeren minen eit: 
des diuhte ich in der tumbe. 
frouwe, vrägt in selben drumbe.» 
si spiltz mit vräge an manegen ort: 
der knappe sprach et disiu wort, 
«frouwe, ir sümet mich än nöt: 

ich leist daz mir der eit geböt.» 


er gienc da er sinen härren vant. 
der turkoite Flörant 

und der herzoge von Göwerzin 
und von Lögroys diu herzogin 
saz dä mit grözer frouwen schar. 
der knappe gienc ouch zuo zin dar. 
üf stuont min her Gäwän: 

er nam den knappen sunder dan 
unt bat in willekomen sin. 

er sprach «sag an, geselle min, 
eintweder freude oder nöt, 

oder swaz man mir von hove enböt. 


funde du den künec dä?» 

der knappe sprach «hö£rre, jd, 

ich vant den künec unt des wip, 
und manegen werdeclichen lip. 

Si enbietent iu dienst unde ir komn. 
iwer botschaft wart von in vernomn 
alsö werdecliche, 

daz arme unde riche 

sich freuten: wand ich tet in kunt 
daz ir noch waeret wol gesunt. 

ich vant dä hers ein wunder: 

ouch wart diu tavelrunder 

besetzet durch iur botschaft. 

ob riters pris gewan ie kraft, 

ich meine an werdekeite, 

die lenge und ouch die breite 

treit iwer pris die kröne 

ob anderen prisen schöne.» 


er sagte im ouch wie daz geschach 
daz er die küneginne sprach, 

und waz im diu mit triwen riet. 
er sagte im ouch von al der diet, 
von ritern und von frouwen, 

daz er se möhte schouwen 

ze Jöflanze vor der zit 

& wurde sines kampfes strit. 
Gäwäns sorge gar verswant: 

niht wan freud er im herzen vant. 
Gäwän üz sorge in fröude trat. 
den knappen erz verswigen bat. 
al siner sorge er gar vergaz, 

er gienc hin wider unde saz, 

und was mit freuden dä ze hüs, 
unz daz der künec Artüs 

mit her in sine helfe reit. 

nu hceret lieb unde leit. 


Gäwän was zallen ziten vrö. 
eins morgens fuogtez sich alsö 
daz üf dem richen palas 
manec riter unde frouwe was. 

in ein venster gein dem pflüm 
nam er im sunder einen rüm, 
dä er und Arnive saz, 

diu vremder meere niht vergaz. 


Gawän sprach zer künegin 
«öwe liebiu frouwe min, 

wolt iuch des niht beträgen, 

daz ich iuch müeste vrägen 

von sus getänen maeren, 

diu mich verswiget waeren! 

wan daz ich von iur helfe gebe 
alsus mit werden freuden lebe; 
getruoc min herze ie mannes sin, 
den het diu edele herzogin 

mit ir gewalt beslozzen: 

nu hän ich iwer genozzen, 

daz mir gesenftet ist diu nöt. 
minne und wunden waere ich töt, 
wan daz iur helfeclicher tröst 
mich üz banden hät erlöst. 

von iwerr schult hän ich den lip. 
nu sagt mir, sldehaftez wip, 
um wunder daz hie was unt ist, 
durch waz sö strengeclichen list 
der wise Clinschor het erkorn: 
wan ir, ich hets den lip verlorn.» 


Diu herzenliche wise 

(mit sö wiplichem prise 

kom jugent in daz alter nie) 
sprach «h£rre, siniu wunder hie 
sint da engein kleiniu wunderlin, 
wider den starken wundern sin 
dier hät in manegen landen. 
swer uns des giht ze schanden, 
der wirbet niht wan sünde mite. 
herre, ich sage iu sinen site: 

der ist maneger diete worden sür. 
sin lant heizt Terre de Läbür: 
von des nächkomn er ist erborn, 
der ouch vil wunders het erkorn, 
von Näpels Virgilius. 

Clinschor des neve warp alsus. 

Caps was sin houbetstat. 

er trat in pris sö höhen pfat, 
an prise was er unbetrogen. 
von Clinschor dem herzogen 
sprächen wib unde man, 

unz er schaden sus gewan. 
Sicilje het ein künec wert: 

der was geheizen Ibert, 

Iblis hiez sin wip. 

diu truoc den minnerclichsten lıip 
der ie von brüste wart genomn. 
in der dienst was er komn, 

unz sis mit minnen lönde; 

dar umbe der künec in hönde. 


Muoz ich iu siniu tougen sagn, 
des sol ich iwern urloup tragn: 
doch sint diu selben mzere 

mir ze sagen ungebaere, 

wä mit er kom in zoubers site. 
zeim kapün mit eime snite 
wart Clinschor gemachet.» 
des wart aldä gelachet 

von Gäwäne sö£re. 

si sagte im dennoch märe 


«Uüf Kalot enbolot 

erwarber der werlde spot: 

daz ist ein burc vest erkant. 

der künec bi sinem wibe in vant: 
Clinschor slief an ir arme. 

lager dä iht warme, 

daz muoser sus verpfenden: 

er wart mit küneges henden 
zwischenn beinn gemachet sleht. 
des dühte den wirt, ez waer sin reht. 
der besneit in an dem libe, 

daz er decheinem wibe 

mac ze schimpfe niht gefrumn. 
des ist vil liute in kumber kumn. 


ez ist niht daz lant ze Persia: 
ein stat heizet Persida, 

dä Erste zouber wart erdäht. 

dä fuor er hin und hät dan bräht 
daz er wol schaffet swaz er wil, 
mit listen zouberlichiu zil. 

Durch die scham an sime libe 
wart er man noch wibe 

guotes willen nimmer me£r bereit; 
ich mein die tragent werdekeit. 
swaz er den freuden mac genemn, 
des kan von herzen in gezemn. 


ein künec der hiez Iröt, 

der ervorht im die selben nöt, 
von Rosche Sabines. 

der böt im des sines 

ze gebenne swaz er wolde, 

daz er vride haben solde. 
Clinschor enpfienc von siner hant 
disen berc vest erkant 

und an der selben zile 

alumbe aht mile. 

Clinschor dö worhte üf disen berc, 
als ir wol seht, diz spaehe werc. 
aller richeit sunder 

sint hie üf starkiu wunder. 

wolt man der bürge vären, 

spis ze drizec jären 

waer hie üffe manecvalt. 

er hät ouch aller der gewalt, 
mal unde b&ä schent, 

die zwischen dem firmament 
wonent unt der erden zil; 

niht wan die got beschermen wil. 
her, sit iwer starkiu nöt 

ist worden wendec äne töt, 

Sin gäbe st&t in iwer hant: 

dise burc unt diz gemezzen lant, 
ern kert sich nimmer m£r nu dran. 
er solt ouch vride von im hän, 
des jaher offenbäre 

(er ist mit rede der wäre), 

swer dise äventiure erlite, 

daz dem sin gäbe wonte mite. 
swaz er gesach der werden 

üf kristenlicher erden, 

ez ware magt wip oder man, 
der ist iu hie vil undertän: 
manc heiden unde heidenin 
muose ouch bi uns hie üf sin. 
nu lät daz volc wider komn 
dä näch uns sorge si vernomn. 
ellende frumt mirz herze kalt. 
der die sterne hät gezalt, 

der müeze iuch helfe l&ren 
und uns gein freuden k@ren. 


ein muoter ir fruht gebirt: 

diu fruht sinr muoter muoter wirt. 
von dem wazzer kumt daz Is: 

daz l&t dan niht decheinen wis, 
daz wazzer kum ouch wider von im. 
swenne ich gedanke an mich nim 
daz ich üz freuden bin erborn, 

wirt freude noch an mir erkorn, 

dä git ein fruht die andern fruht. 
diz sult ir füegen, habt ir zuht. 


Ez ist lanc daz mir freude enpfiel. 
von segel balde get der kiel: 

der man ist sneller der drüf get. 

ob ir diz bispel verstet, 

iwer pris wirt höch unde snel. 

ir mugt uns freude machen hel, 

daz wir freude füern in manegiu lant, 
dä näch uns sorge wart erkant. 


etswenne ich freuden pflac genuoc. 
ich was ein wip diu kröne truoc: 
ouch truoc min tohter kröne 
vor ir landes fürsten schöne. 
wir heten bede werdekeit. 

her, ichn geriet nie mannes leit, 
beidiu wib unde man 

kund ich wol näh ir rehte hän: 
erkennen unde schouwen 

zeiner rehten volkes frouwen 
muose man mich, ruochtes got, 
wand ich nie manne misseböt. 


nu sol ein ieslich salec wip, 

ob si wil tragen werden lip, 

erbietenz guoten liuten wol: 

si kumt vil lihte in kumbers dol, 

daz ir ein swacher garzün 

enger freude gabe witen rün. 
25 her, ich hän lange hie gebitn: 
30 nie geloufen noch geritn 

kom her der mich erkande, 

der mir sorgen wande.» 


Dö sprach min her Gäwän 

661 _«frowe, muoz ich min leben hän, 
sö wirt noch freude an iu vernomn.» 
des selben tages solt ouch komn 
mit her Artüs der Bertün, 
der klagenden Arniven sun, 

5 durch sippe unt durch triuwe. 
manege banier niuwe 
sach Gäwän gein im trecken, 
mit rotte'z velt verdecken, 
von Lögroys die sträzen her, 

10 mit manegem lieht gemälem sper. 
Gäwäne tet ir komen wol. 
swer samnunge warten sol, 
den l&ret sümen den gedanc: 
er fürht sin helfe werde kranc. 

15 Artüs Gawäne den zwivel brach. 
ävoy wie man den komen sach! 


Gawän sich hal des tougen, 
daz siniu liehten ougen 
weinen muosen lernen. 

20 zeiner zisternen 
wärn si beidiu dö enwiht: 
wan si habtens wazzers niht. 
von der liebe was daz weinen, 
daz Artüs kunde erscheinen. 

25 von kinde het er in erzogen: 

30 ir b&der triuwe unerlogen 
stuont gein ein ander äne wanc, 
daz si nie valsch underswanc. 
Arnive wart des weinens innen. 

662 si sprach «härre, ir sult beginnen 

vreud mit vreuden schalle: 

her, daz treest uns alle. 

gein der riwe sult ir sin ze wer. 
hie kumt der herzoginne her: 
daz trosst iuch fürbaz schiere.> 
herberge, baniere, 

sah Arnive und Gäwän 

manege füeren üf den plän, 

bi den allen niht wan einen schilt: 
des wäpen wären sus gezilt, 

daz in Arnive erkande, 

Isäjesen si nande; 

des marschalc, Utepandragün. 
den fuort ein ander Bertün, 

mit den schoenen schenkeln Maurin, 
der marschalc der künegin. 
Arnive wesse weEnec des: 
Utepandragün und Isdjes 

wären be&de erstorben: 

Maurin het erworben 

sins vater ambet: daz was reht. 
gein dem urvar üf den anger sleht 
reit diu gröze mahinante. 

der frouwen sarjante 

herberge nämen, 

die frouwen wol gezämen, 

bi einem clären snellen bach, 

dä man schier üf geslagen sach 
Manec gezelt wol getän. 

dem künege sunder dort hin dan 
wart manc witer rinc genomn, 
und ritern die dä wären komn. 
die heten äne vräge 

üf ir reise gröze släge. 

Gawän bi Ben hin ab enböt 

sime wirt Plippalinöt, 

kocken, ussiere, 

daz er die slüzze schiere, 

sö daz vor siner übervart 

daz her des tages waere bewart. 
frou Bene üz Gawäns hende nam 
d'ersten gäbe üz sime richen kräm, 
swalwen, diu noch zEngellant 
zeiner tiwern härpfen ist erkant. 


Bene fuor mit freuden dan. 
dö hiez min her Gäwän 
besliezen d'üzern porten: 
alt und junge hörten 
wes er si zühteclichen bat. 
20 «dä derhalben an den stat 
sich leget ein alsö grözez her, 
weder üf lant noch in dem mer 
gesach ich rotte nie gevarn 
mit alsus krefteclichen scharn. 
25 wellents uns hie suochen mit ir kraft, 
30 helft mir, ich gib in riterschaft.» 
Daz lobten se al geliche. 
die herzoginne riche 
si vrägten, ob daz her weer ir. 
664 diu sprach «ir sult gelouben mir, 
ich erkenn da weder schilt noch man. 
der mir & schaden hät getän, 
derst lihte in min lant geriten 
und hät vor Lögroys gestriten. 
5 ich ween die vant er doch ze wer: 
si heten strit wol disem her 
an zingeln unde an barbigän. 
hät dä riterschaft getän 
der zornege künec Gramoflanz, 
10 sö suochter gelt für sinen kranz: 
oder swer si sint, die muosen sper 
üf geriht sehn durch tjoste ger.» 
ir munt in louc dä wäEnec an. 
Artüs schaden vil gewan, 
15 & daz er koeme für Lögroys. 
des wart etslich Bertenoys 
ze rehter tjost ab gevalt. 
Artüs her ouch wider galt 
market den man in dä böt. 
20 si kömn ze be&der sit in nöt. 
man sach die stritmüeden komn, 
von den sö dicke ist vernomn 
daz se ir kotzen gerne werten: 
si wärn gein strit die herten. 
25 beidenthalbz mit schaden st&t. 
30 _ Gärel unt Gaherjet 
Und rois Meljanz de Barbigoel 
665 unde Jofreit fiz Idoel 

die sint hin üf gevangen, 

& der buhurt waere ergangen. 
och viengen si von Lögroys 

duc Friam de Vermendoys, 

und kuns Ritschart de Nävers. 
der vertet niwan eines spers: 
gein swem ouch daz sin hant geböt, 
der viel vor im durch tjoste nöt. 
Artüs mit sin selbes hant 

vienc den degen wert erkant. 

dä wurden unverdrozzen 

die poinder sö geslozzen, 

des möhte swenden sich der walt. 
manec tjoste ungezalt 

rerten trunzüne. 

die werden Bertüne 

wärn ouch manlich ze wer 

gein der herzoginne her. 

Artüs nächhuote 

muose strites sin ze muote. 

man hardierte si den tac 

unz dar diu fluot des hers lac. 
och solte min her Gawän 

der herzogin gekündet hän 

daz ein sin helfaere 

in ir Lande waere: 

sö waere des strites niht geschehn. 
done wolters ir noch niemen jehn 
E siz selbe sehen mohte. 

er warp als ez im tohte, 

unde schuof ouch sine reise 

gein Artüse dem Berteneise 

mit tiuren gezelten. 

nieman dä moht enkelten, 

ob er im was unrekant: 

des milten Gäwänes hant 
begunde in sö mit willen gebn 
als er niht langer wolde lebn. 
sarjande, riter, frouwen, 

muosn enpfähn und schouwen 
sine gäbe sö grazliche, 

daz si sprächen al geliche, 

in waer diu wäre hilfe komn. 

dö wart ouch freude an in vernomn. 


dö hiez gewinn der degen wert 
starke soumaer, schaeniu frouwen pfert, 
und harnasch al der riterschaft. 
sarjande ziser gröze kraft 
aldä bereit wären. 
dö kunder sus gebären: 
dö nam min her Gawän 
20 vier werde riter sunder dan, 
daz einer kamerzere 
und der ander schenke waere, 
und der dritte truhsze, 
und daz der vierde niht vergzze, 
25 ern waere marschalc. sus warp er: 
30 dise viere leisten sine ger. 
Nu lät Artüsen stille ligen. 
Gäwäns grüezen wart verswigen 
in den tac: unsanfte erz meit. 
667 des morgens fruo mit krache reit 
gein Jöflanze Artüses her. 
sin nachhuot schuof er ze wer: 
dö die niht strites funden dä, 
si kerten näch im üf die slä. 
5 dö nam min her Gawän 
sin ambetliute sunder dan. 
niht langr er wolde biten, 
er hiez den marschalc riten 
ze Jöflanze üf den plän. 
10 «sunderleger wil ich han. 
du sihst daz gröze her dä ligen: 
ez ist et nu alsö gedigen, 
ir herren muoz i'u nennen, 
daz ir den müget erkennen. 
15 ez ist min oaheim Artüs, 
in des hove und in des hüs 
ich von kinde bin erzogn. 
nu schaffet mir für unbetrogn 
min reise alsö mit koste dar, 
20 daz mans für richheit neme war, 
und lät hie üffe unvernomn 
daz Artüs her durch mich si komn.» 
si leisten swaz er in geböt. 
des wart Plippalinöt 
25 dar näch unmüezic schiere. 
30 kocken, ussiere, 

Seytiez und snecken, 

mit rotte der quecken 

beidiu zorse und ze fuoz 

mit dem marschalc über muoz 
sarjande, garzüne. 

hin nach dem Bertüne 

si kerten her unde dä 

mit Gawäns marschalc üf die sla. 
si fuorten ouch, des sit gewis, 
ein gezelt daz Iblis 

Clinschore durch minne sande, 
dä von man Erste erkande 

ir zweier tougen über lüt: 

si wären b&de ein ander trüt. 
dem gezelt was koste niht vermiten: 
mit schaer nie bezzerz wart gesniten, 
wan einz daz Isenhartes was. 

bi Artüs sunder üf ein gras 

wart daz gezelt üf geslagen. 
manec zelt, hört ich sagen, 

sluoc man drumbe an witen rinc: 
daz dühten rilichiu dinc. 

vor Artüse wart vernomn, 
Gawäns marschalc ware komn: 
der herberget üf den plän; 

unt daz der werde Gawän 

solt ouch komen bi dem tage. 
daz wart ein gemeiniu sage 

von al der mässenie. 

Gawän der valsches vrie 

Von hüs sich rottierte: 

sine reise er alsus zierte, 

dä von möhte i'u wunder sagn. 
manec soumzr muose tragn 
kappeln unde kamergewant. 
manec soum mit harnasche erkant 
giengen ouch dar unden, 

helm oben drüf gebunden 

bi manegem schilde wol getän. 
manec schoene kastelän 

man bi den soumen ziehen sach. 
ritr und frouwen hinden näch 
riten an ein ander vaste. 

daz gezoc wol eine raste 

an der lenge was gemezzen. 
done wart dä niht vergezzen, 
Gawän ein riter wol gevar 
immer schuof zeiner frouwen clär. 
daz wären kranke sinne, 

op die sprächen iht von minne. 
der turkoite Flörant 

zeime gesellen wart erkant 
Sangiven von Norwaege. 
Lyschoys der gar untr&ge 

reit bi der süezen Cundrie. 

sin swester Itonje 

bi Gawän solde riten. 

an den selben ziten 

Arnive unt diu herzogin 

och gesellen wolden sin. 

Nu, diz was et alsus komn: 
Gäwäns rinc was genomn 
durch Artüs her, aldä der lac. 
waz man schouwens dä gepflac! 
& diz volc durch si gerite, 
Gawän durch hoflichen site 
und ouch durch werdeclichiu dinc 
hiez an Artüses rinc 

die Ersten frouwen halden. 

sin marschalc muose walden 
daz einiu nähe zuo der reit. 
der andern keiniu dä vermeit, 
sine habten sus alumbe, 

hie diu wise, dort diu tumbe; 
bi ieslichr ein riter, der ir pflac 
unt der sich diens dar bewac. 
Artüs rinc den witen 

man sach an allen siten 

mit frouwen umbevangen. 

dö wart alrerst enpfangen 
Gäawaän der szalden riche, 

ich waen des, minnecliche. 
Arnive, ir tohter unde ir kint 
mit Gäwäne erbeizet sint, 

und von Lögroys diu herzogıin, 
und der herzoge von Göwerzin, 
und der turkoite Flörant. 

gein disen liuten wert erkant 

Artüs üz dem poulün gienc, 
der si dä friwentliche enpfienc. 
Als tet diu künegin sin wip. 

diu enpfienc Gäwänes lip 

und ander sine geselleschaft 
mit getriulicher liebe kraft. 

dä wart manec kus getän 

von maneger frouwen wol getän. 
Artüs sprach zem neven sin 
«wer sint die gesellen din?» 
Gäwän sprach «mine frouwen 
sol ich si küssen schouwen. 
daz wre unsanfte bewart: 

si sint wol b&de von der art.» 
der turkoite Flörant 

wart dä geküsset al zehant, 
unt der herzoge von Göwerzin, 
von Ginovern der künegıin. 

si giengen wider inz gezelt. 
mangen dühte daz daz wite velt 
vollez frouwen waere. 

dö warp niht sö der swaere 
Artüs spranc üf ein kastelän. 
al dise frouwen wol getän 

und al die riter neben in, 

er reit den rinc alumbe hin. 

mit zühten Artüses munt 

si enpfienc an der selben stunt. 
daz was Gawäns wille, 

daz si alle habten stille, 

unz daz er mit in dannen rite: 
daz was ein höfschlicher site. 
Artüs erbeizte und gienc dar in. 
er saz zuo dem neven sin: 

den bestuont er sus mit maeren, 
wer die fünf frouwen waeren. 
dö huop min her Gäwän 

an der eldesten zem ärsten an. 
sus sprach er zuo dem Bertün 
«erkant ir Utepandragün, 

so ist diz Arnive sin wip: 

von den zwein kom iwer lip. 

sö ist diz diu muoter min, 

von Norwzgge de künegin. 


dise zwuo min swester sint, 
nu seht wie flaetigiu kint.> 


ein ander küssen dä geschach. 
freude unde jämer sach 

al die daz sehen wolten: 

von der liebe si daz dolten. 

15 beidiu lachen unde weinen 
kunde ir munt vil wol bescheinen: 
von grözer liebe daz geschach. 
Artüs ze Gäwäne sprach 
«neve, ich pin des mars noch vri, 
wer diu cläre fünfte frouwe si.» 

20 
dö sprach Gäwän der kurtoys 
«ez ist de herzogin von Lögroys: 
in der genäden bin ich hie. 
mirst gesagt, ir habt gesuochet sie: 

25 swaz ir des habt genozzen, 

30 daz zeiget unverdrozzen. 

Ir möht zeinr witwen wol tuon.» 
Artüs sprach «diner muomen suon 
Gaherjeten si dort hät, 

673 unt Gäreln der riters tät 
in manegem poynder worhte. 
mir wart der unrevorhte 
an miner siten genomn. 
ein unser poynder was sö komn 

5 mit hurte unz an ir barbigän. 
hurtä wiez dä wart getän 
von dem werden Meljanz von Liz! 
undr eine baniere wiz 
ist er hin Üf gevangen. 

10 diu banier hät enpfangen 
von zoble ein swarze sträle 
mit herzen bluotes mäle 
näch mannes kumber gevar. 
Lirivoyn rief al diu schar, 

15 die under der durch striten riten: 
die hänt den pris hin üf erstriten. 
mirst ouch min neve Jofreit 
hin üf gevangen: deist mir leit. 
diu nächhuot was gestern min: 

20 dä von gedäch mir dirre pin.» 

der künec sins schaden vil verjach: 
diu herzogin mit zühten sprach 
«herre, ich sage iuchs lasters buoz. 
irn het min decheinen gruoz: 

ir mugt mir schaden hän getän, 
den ich doch ungedienet hän. 

Sit ir mich gesuochet hät, 

nu lEre iuch got ergetzens rät. 

in des helfe ir sit geritn, 

op der hät mit mir gestritn, 

dä wart ich äne wer bekant 

unt zer blözen siten an gerant. 

op der noch strites gein mir gert, 
der wirt wol gendet äne swert.» 


zArtüse sprach dö Gäwän 
«waz rät irs, ob wir disen plän 
baz mit ritern überlegn, 

sit wirz wol getuon megn? 

ich erwirb wol an der herzogin 
daz die iwern ledec sulen sin 
und daz ir riterschaft dä her 
kumt mit manegem niwen sper.» 
«des volge ich,» sprach Artüs. 
diu herzogin dö hin zir hüs 
sande näch den werden. 

ich waene üf der erden 

nie schoener samnunge wart. 
gein herbergen siner vart 
Gawän urloubes gerte, 

des in der künec gewerte. 

die man mit im komen sach, 
fuoren dan mit im an ir gemach. 
sin herberge riche 

stuont sö riterliche 

daz si was kostebaere 

unt der armüete laere. 

In sine herberge reit 

maneger dem von herzen leit 
was sin langez üz wesn. 

nu was ouch Keye genesn 

bi dem Plimizeel der tjoste: 

der prüevete Gawäns koste, 

er sprach «mins herren swäger Löt, 
von dem was uns dehein nöt 
ebenhiuz noch sunderringes.> 

dö dähter noch des dinges, 

wand in Gäwän dort niht rach, 

dä im sin zeswer arm zebrach. 
«got mit den liuten wunder tuot. 
wer gap Gäwän die frouwen luot?» 
sus sprach Keye in sime schimpf. 
daz was gein friunde ein swach gelimpf. 
der getriwe ist friundes &ren vrö: 
der ungetriwe wäfenö 

rüefet, swenne ein liep geschiht 
sinem friunde und er daz siht. 
Gawän pflac s&lde und Ere: 

gert iemen fürbaz m£re, 

war wil er mit gedanken? 

sö sint die muotes kranken 

gites unde hazzes vol. 

sö tuot dem ellenthaften wol, 

swä sines friundes pris gestet, 

daz schande flühtec von im get. 
Gäwän äne valschen haz 

manlicher triwen nie vergaz: 

Kein unbilde dran geschach, 

swä man in bi salden sach. 


wie der von Norwzge 

sines volkes pflaege, 

der riter unt der frouwen? 

dä mohten richheit schouwen 
Artüs unt sin gesinde 

von des werden Lötes kinde. 

si sulen ouch släfen, dö man gaz: 
ir ruowens hän ich selten haz. 


smorgens kom vor tage geritn 
volc mit werlichen sitn, 

der herzoginne riter gar. 

man nam ir zimierde war 

al bi des mänen schine, 

dä Artüs und die sine 

lägen: durch die zogten sie, 
unz anderhalp dä Gäwän hie 

lac mit witem ringe. 

swer solhe helfe ertwinge 

mit siner ellenthaften hant, 

den mac man hän für pris erkant. 
Gäawän sinen marschalc bat 

in zeigen herberge stat. 

als der herzoginne marschalc riet, 
von Lögroys diu werde diet 
mangen rinc wol sunder zierten. 
& si geloschierten, 

ez was wol mitter morgen. 

hie nzeht ez niwen sorgen. 

Artüs der priss erkande 

sine boten sande 

ze Rosche Sabins in die stat: 

den künec Gramoflanz er bat, 
«sit daz unwendec nu sol sin, 
daz er gein dem neven min 

sinen kampf niht wil verbern, 

des sol in min neve wern. 

bit in gein uns schiere komn, 

sit sin gewalt ist sus vernomn 
daz erz niht vermiden wil. 

es waere eim andern man ze vil.> 


Artüss boten fuoren dan. 

dö nam min her Gawän 
Lischoysen unt Flöranden: 

die von manegen landen, 
minnen soldiere, 

bat er im zeigen schiere, 

die der herzogin üf höhen solt 
wärn sö dienstlichen holt. 

er reit zin unde enpfienc se sö 
daz se al geliche sprächen dö 
daz der werde Gäwän 

waere ein manlich höfsch man. 


dä mite kErter von in wider. 
sus warber tougenliche sider. 
in sine kameren er gienc, 

mit harnasche er übervienc 
den lip zen selben stunden, 
durch daz, op sine wunden 

sö geheilet waeren 

daz die mäsen in niht swaeren. 
Er wolte baneken den lip, 

sit söO manec man unde wip 
sinen kampf solden sehn, 

dä die wisen riter möhten spehn 
op sin unverzagtiu hant 

des tages gein prise wurde erkant. 
einen knappen het er des gebetn 
daz er im braehte Gringuljetn. 
daz begunder leischieren: 

er wolde sich mövieren, 

daz er untz ors waern bereit. 
mir wart sin reise nie sö leit: 

al ein reit min her Gäwän 

von dem her verre üf den plän. 


gelücke müezes walden! 

er sah ein riter halden 

bi dem wazzer Sabins, 

den wir wol möhten heizen flins 
der manlichen krefte. 

er schür der riterschefte, 

sin herze valsch nie underswanc. 
er was des libes wol sö kranc, 
swaz man heizet unpris, 

daz entruoger nie decheinen wis 
halbes vingers lanc noch spanne. 
von dem selben werden manne 
mugt ir wol & hän vernomn: 

an den rehten stam diz mxere ist komn. 

Buch XIV 


Ob von dem werden Gawän 
werliche ein tjost dä wirt getän, 
so gevorht ich siner @re 

an strite nie sö sere. 

ich solt ouch sandern angest hän: 
daz wil ich üz den sorgen län. 

der was in strite eins mannes her. 
üz heidenschaft verr über mer 
was bräht diu zimierde sin. 

noch reeter denn ein rubbin 

was sin kursit unt sins orses kleit. 
der helt näch äventiure reit: 

sin schilt was gar durchstochen. 
er het ouch gebrochen 

von dem boum, des Gramoflanz 
huote, ein sö liehten kranz 

daz Gäwänz ris erkande. 

dö vorht er die schande, 

op sin der künec dä het erbitn: 
wer der durch strit gein im geritn, 
sö müese ouch striten da geschehn, 
und solt ez nimmer frouwe ersehn. 


von Munsalvssche wären sie, 
beidiu ors, diu alsus hie 

liezen näher strichen 

üfen poynder hurteclichen: 

mit sporn si wurden des ermant. 
al grüene kl&, niht stoubec sant, 
stuont touwec dä diu tjost geschach. 
mich müet ir beider ungemach. 

Si tätn ir poynder rehte: 

üz der tjoste geslehte 

wärn si bede samt erborn. 

wenc gewunnen, vil verlorn 

hät swer behaldet dä den pris: 
der klagtz doch immer, ist er wis. 
gein ein ander stuont ir triwe, 
der enweder alt noch niwe 

dürkel scharten nie enpfienc. 

nu hoeret wie diu tjost ergienc. 

hurtecliche, unt doch alsö, 

si möhtens b&de sin unvrö. 

erkantiu sippe unt höch geselleschaft 
was dä mit hazlicher kraft 

durch scharpfen strit zein ander komen. 
von swem der pris dä wirt genomen, 
des freude ist drumbe sorgen pfant. 
die tjoste brähte iewedriu hant, 

daz die mäge unt die gesellen 

ein ander muosen vellen 

mit orse mit alle nider. 

alsus wurben si dö sider. 

ez wart aldä verzwicket, 

mit swerten verbicket. 

schildes schirben und daz grüene gras 
ein glichiu temperie was, 

sit si begunden striten. 

si muosen scheidens biten 

alze lange: si begundens fruo. 

dane greif et niemen scheidens zuo. 
Dane was dennoch nieman wan sie. 
welt ir nu hoeren fürbaz wie 

an den selben stunden 

Artüss boten funden 

den künec Gramoflanz mit her? 

üf einem pläne bi dem mer. 

einhalp vlöz der Sabbins 

und anderhalp der Poynzaclins: 

diu zwei wazzer seuten däd. 

der plän was vester anderswaä: 
Rosche Sabbins dort 

diu houbetstat den vierden ort 
begreif mit müren und mit grabn 
und mit manegem turne höhe erhabn. 
des hers loschieren was getän 

wol mile lanc üf den plän, 

und och wol halber mile breit. 
Artüs boten widerreit 

manc riter in gar unbekant, 
turkople, manec sarjant 

ziser unt mit lanzen. 

dar näch begunde swanzen 

under manger banier 


manec gröziu rotte schier. 


von pusinen was dä krach. 
daz her man gar sich regen sach: 
si wolden an den ziten 
gein Jöflanze riten. 
25 von frouwen zoumen klingä klinc. 
30 des künec Gramoflanzes rinc 
Was mit frouwen umbehalden. 
kan ich nu maere walden, 
ich sage iu wer durch in da was 
682 geherberget üffez gras 
an sine samenunge komn. 
habt ir des & niht vernomn, 
sö lät michz iu machen kunt. 
üz der wazzervesten stat von Punt 
5 bräht im der werde asheim sin, 
der künec Brandelidelin, 
sehs hundert cläre frouwen, 
der ieslichiu moht schouwen 
gewäpent dä ir ämis 
10 durch riterschaft unt durch pris. 
die werden Punturteise 
wärn wol an dirre reise. 


dä was, welt ir glouben miers, 
der cläre Bernout de Riviers: 
15 des richer vater Närant 
het im läzen Uckerlant. 
der brähte in kocken üf dem mer 
ein alsö clärez frouwen her, 
den man dä liehter varwe jach 
20 und anders niht dä von in sprach. 
der wären zwei hundert 
ze magden üz gesundert: 
zwei hundert heten dä ir man. 
ob ichz geprüevet rehte hän, 
25 Bernout fiz cons Närant, 
30 fünf hundert riter wert erkant 
mit im da komen wären, 
die vinde kunden vären. 


Sus wolte der künec Gramoflanz 
683 mit kampfe rechen sinen kranz, 


daz ez vil liute she, 
wem man dä prises jaehe. 
die fürsten üz sim riche 
mit ritern werliche 
5 wärn dä und ouch mit frouwen schar. 
man sach dä liute wol gevar. 


Artüss poten kömen hie: 
die fundenn künec, nu hoeret wie. 
palmäts ein dicke matraz 
10 lac underm künege aldä er saz, 
dar üf gestept ein pfelle breit. 
juncfrouwen clär und gemeit 
schuohten Isrin kolzen 
an den künec stolzen. 
15 ein pfelle gap kostlichen pris, 
geworht in Ecidemornis, 
beidiu breit unde lanc, 
höhe ob im durch schate swanc, 
an zwelf schefte genomn. 
20  Artüs boten wären komn: 
gein dem der höchverte hort 
truoc si sprächen disiu wort. 
«herre, uns hät dä her gesant 
Artüs, der dä für erkant 
25 was daz er pris etswenne truoc. 
30 er het ouch werdekeit genuoc: 
Die welt ir im verkrenken. 
wie megt ir des erdenken, 
daz ir gein siner swester suon 
684 solch ungenäde wellet tuon? 
het iu der werde Gäwän 
groezer herzeleit getän, 
er möht der tavelrunder 
doch geniezen sunder, 
5 wand in geselleschefte wernt 
al die drüber pflihte gernt.> 


der künec sprach «den gelobten strit 
min unverzagtiu hant sö git 
daz ich Gawän bi disem tage 
10 gein prise oder in laster jage. 
ich hän mit wärheit vernomn, 
15 Artüs si mit storje komn, 

unt des wip diu künegin. 

diu sol willekomen sin. 

op diu arge herzoginne 

im gein mir rat unminne, 

ir kint, daz sult ir understen. 
dane mac niht anders an ergen, 
wan daz ich den kampf leisten wil. 
ich hän riter wol sö vil 

daz ich gewalt entsitze niht. 
swaz mir von einer hant geschiht, 
die nöt wil ich liden. 

solt ich nu vermiden 

des ich mich vermezzen hän, 

sö wolt ich dienst näch minnen län. 
In der genäde ich hän ergebn 

al min freude und min lebn, 

got weiz wol daz er ir genöz; 
wande mich des ie verdröz, 
strites gein einem man; 

wan daz der werde Gäwän 

den Lip hät gurboret sö, 

kampfes bin ich gein im vrö. 

sus nidert sich min manheit: 

sö swachen strit ich nie gestreit. 
ich hän gestriten, giht man mir 
(ob ir gebiet, des vräget ir), 

gein liuten, die des miner hant 
jähn, si waer für pris erkant. 

ine bestuont nie einen lip. 

ez ensulen ouch loben niht diu wip, 
ob ich den sige hiute erhol. 

mir tuot ime herzen wol, 

mirst gesagt si si üz banden län, 
durch die der kampf nu wirt getän. 
Artüs derrkante verre, 

sö manec vremdiu terre 

zuo sime gebote ist vernomn: 

sist lihte her mit im komn, 

durch die ich freude unde nöt 

in ir gebot unz an den töt 

sol dienstlichen bringen. 

wä möht mir baz gelingen, 

op mir diu salde sol geschehn 
daz si min dienst ruochet sehn?» 

Bene unders küneges armen saz: 
diu liez den kampf gar äne haz. 
si het des künges manheit 

sö vil gesehen dä er streit, 

daz siz wolt üzen sorgen län. 
wiste ab si daz Gäwän 

ir frouwen bruoder waere 

unt daz disiu strengen mzere 

üf ir herren waern gezogn, 

si waere an freuden dä betrogn. 


si bräht dem künege ein vingerlin 
daz Itonj& diu junge künegin 

hete durch minne im gesant, 

daz ir bruoder wert erkant 

holte über den Sabbins. 

Bene üf dem Poynzaclins 

kom in eime seytiez. 

disiu mare si niht liez, 

«von Schastel marveile gevarn 
ist min frowe mit frouwen scharn.» 
si mant in triwe unt &re 

von ir frouwen m£re 

denne ie kint manne enböt, 

und daz er dahte an ir nöt, 

sit si für alle gewinne 

dienst büte näch siner minne. 
daz machte den künec höchgemuot. 
unreht er Gawän doch tuot. 

solt i'nkelten sus der swester min, 
ich wolte & äne swester sin. 

Man truog im zimierde dar 

von tiwerre koste alsö gevar, 
swen diu minne ie des betwanc 
daz er näch wibe löne ranc, 

ez waer Gahmuret od Gälöes 

ode der künec Kyllicrates, 

der decheiner dorfte sinen lip 

nie baz gezieren durch diu wip. 
von Ipopotiticön 

oder üz der witen Acratön 

oder von Kalomidente 

oder von Agatyrsjente 

wart nie bezzer pfelle bräht 

dan dä zer zimier wart erdäht. 
dö kuster daz vingerlin 

daz Itonje diu junge künegin 
im durch minne sande. 

ir triwe er sö bekande, 

swä im kumbers waere bevilt, 
dä was ir minne für ein schilt. 


der künec was gewäpent nuo. 
zwelf juncfrouwen griffen zuo 

üf schoenen runziden: 

diene solden daz niht miden, 

diu cläre geselleschaft, 

ieslichiu het an einen schaft 

den tiwern pfelle genomn, 

dar unde der künec wolde komn: 
den fuorten si durch schate dan 
ob dem stritgernden man. 

Niht ze kranc zwei fröwelin 

(diu truogn et dä den besten schin) 
unders künges starken armen riten. 
done wart niht langer dä gebiten, 
Artüs poten fuoren dan 

und kömen dar dä Gawän 

üf ir widerreise streit. 

dö wart den kinden nie sö leit: 

si schriten lüte umb sine nöt, 
wande in ir triwe daz geböt. 


ez was vil näch alsö komn 

daz den sig hete aldä genomn 
Gäwänes kampfgenöz. 

des kraft was über in sö gröz, 
daz Gäwän der werde degen 
des siges hete näch verpflegen; 
wan daz in klagende nanten 
kint diu in bekanten. 


der & des was sins strites wer, 
verbar dö gein im strites ger. 

verre üz der hant er warf daz swert: 
«unszlec unde unwert 

bin ich,» sprach der weinde gast. 
«aller saelden mir gebrast, 


daz miner gun&rten hant 
dirre strit ie wart bekant. 
des was mit unfuoge ir ze vil. 
schuldec ich mich geben wil. 
25 hie trat min ungelücke für 
30 unt schiet mich von der saelden kür. 
Sus sint diu alten wäpen min 
& dicke und aber worden schin. 
daz ich gein dem werden Gawän 
689 alhie min striten hän getän! 
ich hän mich selben überstriten 
und ungelückes hie erbiten. 
do des strites wart begunnen, 
dö was mir s&lde entrunnen.» 


5 Gäawän die klage hört unde sach: 
zuo sime kampfgenöze er sprach 
«wi herre, wer sit ir? 
ir sprecht genadeclich gein mir. 
wan waere diu rede & geschehn, 

10 die wile ich krefte mohte jehn! 
sone waere ich niht von prise komn. 
ir habt den pris alhie genomn. 
ich hete iur gerne künde, 
wä ich her näch fünde 

15 minen pris, ob ich den suochte. 
die wile es min salde ruochte, 
so gestreit ich ie wol einer hant.» 
«neve, ich tuon mich dir bekant 
dienstlich nu unt elliu mäl. 

20 ich pinz din neve Parziväl.» 
Gawän sprach «sö was ez reht: 
hiest krumbiu tumpheit worden sleht. 
hie hänt zwei herzen einvalt 
mit hazze erzeiget ir gewalt. 

25 din hant uns b&de überstreit: 

30 nu lä dirz durch uns be&de leit. 

Du häst dir selben an gesigt, 
ob din herze triwen phligt.» 


dö disiu rede was getän, 

690 done moht ouch min her Gäwän 
vor unkraft niht langer sten. 

5 er begunde al swindelde gen, 

wand imz houbt erschellet was: 
er strüchte nider an dez gras. 
Artüss junch£rrelin 

spranc einez underz houbet sin: 
dö bant im daz süeze kint 

ab den helm, unt swanc den wint 
mit eime huote pfswin wiz 
under d'ougen. dirre kindes vliz 
lerte Gäwänn niwe kraft. 

üz beiden hern geselleschaft 
mit storje kömen hie unt dort, 
ieweder her an sinen ort, 

dä ir zil wärn gestözen 

mit gespieglten ronen grözen. 


Gramoflanz die koste gap 

durch sins kampfes urhap. 

der boume hundert wären 

mit liehten blicken clären. 

dane solte niemen zwischen komn. 
si stuonden (sus hän ichz vernomn) 
vierzec poynder von ein ander, 

mit gevärweten blicken glander, 
fünfzec iewedersit. 

dä zwischen solt ergen der strit: 
Daz her solt üzerhalben habn, 

als ez schiede müre od tiefe grabn. 
des heten hantvride getän 
Gramoflanz und Gäwän. 


gegen dem ungelobten strite 

manec rotte kom bezite 

üz beiden hern, die sehen 

wem si dä prises jaehen. 

die nam ouch wunder wer dä strite 
mit alsö striteclichem site, 

ode wem des strits dd waere gedäht. 
neweder her h&te bräht 

sinen kempfen in den rinc: 

ez dühte se wunderlichiu dinc. 


dö dirre kampf was getän 
üf dem bluomvarwen plän, 
dö kom der künec Gramoflanz: 


der wolde ouch rechen sinen kranz. 
der vriesch wol daz dä was geschehn 
ein kampf, daz nie wart gesehn 
herter strit mit swerten. 
die des ein ander werten, 
si tätenz äne schulde gar. 

20 Gramoflanz üz siner schar 
zuo den kampfmüeden reit, 
herzenlicher klagt ir arbeit. 


Gäwän was üf gesprungen: 
dem wärn die lide erswungen. 

25 hie stuonden dise zwene. 

30 nu was ouch frou B&ne 
Mit dem künege in den rinc geriten, 
aldä der kampf was erliten. 
diu sach Gäwänn kreftelös 

692 den si für al die werlt erkös 
zir höhsten freuden kröne. 
näch herzen jamers döne 
si schrinde von dem pfärde spranc: 
mit armen sin vast umbeswanc, 

5 si sprach «verfluochet si diu hant, 
diu disen kumber hät erkant 
gemacht an iwerm libe clär, 
bi allen mannen. daz ist wär, 
iwer varwe ein manlich spiegel was.» 

10 si satzt in nider üffez gras: 
ir weinens w@nec wart verdagt. 
dö streich im diu süeze magt 
aben ougen bluot unde sweiz. 
in harnasche was im heiz. 


15 der künec Gramoflanz dö sprach 
«Gäwän, mirst leit din ungemach, 
ezn waer von miner hant getän. 
wiltu morgen wider üf den plän 
gein mir komn durch striten, 

20 des wil ich gerne biten. 
ich bestüende gerner nu ein wip 
dan dinen kreftelösen lip. 
waz priss möht ich an dir bejagn, 
ine hört dich baz gein kreften sagn? 

25 nu ruowe hint: des wirt dir nöt, 

wiltu fürsten den künec Löt.>» 

Dö truoc der starke Parziväl 
ninder müede lit noch erblichen mäl. 
er het an den stunden 

sinen helm ab gebunden, 

dä in der werde künec sach, 

zuo dem er zühteclichen sprach 
«her, swaz min neve Gäwän 

gein iwern hulden hät getän, 

des lät mich für in wesen pfant. 
ich trage noch werliche hant: 
welt ir zürnen gein im kErn, 

daz sol ich iu mit swerten wern.» 


der wirt üz Rosche Sabbins 

sprach «h£rre, er git mir morgen zins: 
der stet ze gelt für minen kranz, 

des sin pris wirt höch unde ganz, 
oder daz er jaget mich an die stat 
aldä ich trit üf lasters pfat. 

ir muget wol anders sin ein helt: 

dirre kampf ist iu doch niht erwelt.» 


dö sprach B&nen süezer munt 

zem künege «ir ungetriwer hunt! 
iwer herze in siner hende ligt, 

dar iwer herze hazzes pfligt. 

war habt ir iuch durch minne ergebn? 
diu muoz doch sinre genäden lebn. 

ir sagt iuch selben sigelös. 

diu minne ir reht an iu verlös: 
getruoget ir ie minne, 

diu was mit valschem sinne.» 

Dö des zornes vil geschach, 

der künec B@nen sunder sprach. 

er bat si «frouwe, zürne niht 

daz der kamph von mir geschiht. 
belip hie bi dem h£rren din: 

sage Itonj& der swester sin, 

ich si für wär ir dienstman 

und ich welle ir dienen swaz ich kan.» 


dö Bene daz gehörte 
mit waerlichem worte, 


daz ir hErre ir frouwen bruoder was, 
der dä solde striten üfme gras, 

dö zugen jämers ruoder 

in ir herzen wol ein fuoder 

der herzenlichen riuwe: 

wan si pflac herzen triuwe. 

si sprach «vart hin, verfluochet man! 
ir sit der triwe nie gewan.» 


15 der künec reit dan, und al die sin. 
Artüss junch£rrelin 
viengen d'ors disen zwein: 
an den orsen sunder kampf ouch schein. 
Gäwän und Parziväl 

20 unt BEne diu lieht gemäl 
riten dannen gein ir her. 
Parziväl mit mannes wer 
het den pris behalden sö, 
si wären siner künfte vrö. 

25 die in dd komen sähen, 

30 höhes priss sim alle jähen. 

Ich sage iu m£@re, ob ich kan. 
dö sprach von disem einem man 
in beden hern die wisen, 

695 daz si begunden prisen 
sine riterliche tät, 
der dä den pris genomen hät. 
welt irs jehn, deist Parziväl. 
der was ouch sö lieht gemäl, 

5 ezn wart nie riter baz getän: 
des jähen wib unde man, 
dö in Gawän brähte, 
der des hin zim gedähte 
daz er in hiez kleiden. 

10 dö truoc man dar in beiden 
von tiwerr koste glich gewant. 
über al diz mare wart erkant, 
daz Parzival dä waere komn, 
von dem sö dicke was vernomn 

15 daz er höhen pris bejagte. 
für wär daz manger sagte. 


Gawän sprach «wiltu schouwen 
20 dins künnes vier frouwen 


und ander frouwen wol gevar, 
sö gen ich gerne mit dir dar.» 
dö sprach Gahmuretes kint 
«op hie werde frouwen sint, 
den soltu mich unmeeren niht. 
ein ieslich [frouwe] mich ungerne siht, 
25 diu bi dem Plimizcoel gehört 
30 hät von mir valschlichiu wort. 
Got müeze ir wiplich &re sehn! 
ich wil immer frouwen szelden jehn: 
ich scham mich noch sö sere, 
696 ungern ich gein in k&re.» 
«ez muoz doch sin,» sprach Gäwän. 
er fuorte Parzivälen dan, 
da in kusten vier künegıin. 
die herzogin ez lErte pin, 
5 daz si den küssen solde, 
der ir gruozes dö niht wolde 
dö si minne unde ir lant im böt 
(des kom si hie von scham in nöt), 
dö er vor Lögroys gestreit 
10 unt si sö verre näch im reit. 
Parziväl der cläre 
wart des äne väre 
überparlieret, 
daz wart gecondwieret 
15 elliu scham üz sime herzen dö: 
äne blükeit wart er vrö. 


Gäwän von rehten schulden 

geböt bi sinen hulden 

froun BEnen, daz ir süezer munt 
20 Itonj& des niht tete kunt, 

«daz mich der künec Gramoflanz 

sus hazzet umbe sinen kranz, 

unt daz wir morgn ein ander strit 

sulen gebn ze rehter kampfes zit. 
25 miner swester soltu des niht sagn, 
30 unt sult din weinen gar verdagn.» 

Sisprach «ich mac wol weinen 

und immer klage erscheinen: 

wan sweder iwer dä beligt, 
697 näch dem min frouwe jämers pfligt, 
5 diu ist ze b&der sit erslagn. 


10 


15 


20 


25 


30 


698 


10 


15 


min frowen und mich muoz ich wol klagn. 
waz hilft daz ir ir bruoder sit? 
mit ir herzen welt ir vehten strit.>»> 


daz her was gar gezoget in. 
Gawän unt den gesellen sin 

was ir ezzen al bereit. 

mit der herzogin gemeit 

Parziväl solt ezzen. 

dane wart des niht vergezzen, 
Gawän dern befülhe in ir. 

si sprach «welt ir bevelhen mir 
den der frouwen spotten kan? 
wie sol ich pflegen dises man? 
doch diene ich im durch iwer gebot: 
ich enruoche ob er daz nimt für spot.» 
dö sprach Gahmuretes suon 
<«frouwe, ir welt gewalt mir tuon. 
sö wise erkenne ich minen lip: 

der midet spottes elliu wip.» 

ob ez dä was, man gap genuoc: 
mit grözer zuht manz für si truoc. 
magt wib und man mit freuden az. 
Itonj@ des doch niht vergaz, 

sine warte an Bönen ougen 

daz diu weinden tougen: 

Dö wart ouch si näch jämer var, 
ir süezer munt meit ezzen gar. 

si düähte «waz tuot BEne hie? 

ich hete iedoch gesendet sie 

ze dem der dort min herze tregt, 
daz mich hie gar unsanfte regt. 
waz ist an mir gerochen? 

hät der künc widersprochen 

min dienst unt mine minne? 

sin getriwe manlich sinne 

mugen hie niht m@r erwerben, 
wan dar umbe muoz ersterben 
min armer lip den ich hie trage 
näch im mit herzenlicher klage.» 


dö man ezzens dä verpflac, 
dö wasez ouch über den mitten tac. 
Artüs unt daz wip sin, 


frou Gynover diu künegin, 
mit ritern unt mit frouwen schar 
riten dä der wol gevar 
saz bi werder frouwen diet. 
Parziväls antfanc dö geriet, 
manege cläre frouwen 
20 muos er sich küssen schouwen. 
Artüs böt im @re 
unt dancte im des s£re, 
daz sin höhiu werdekeit 
waer sö lanc und ouch sö breit, 
25 daz er den pris für alleman 
30 von rehten schulden solte hän. 
Der Wäleis zArtüse sprach 
«herre, do ich iuch jungest sach, 
dö wart üf d'ere mir gerant: 
699 von prise ich gap sö höhiu pfant 
daz ich von prise näch was komn. 
nu hän ich, hEr, von iu vernomn, 
ob ir mirz saget äne vär, 
daz pris ein teil an mir hät wär. 
5 swie unsanfte ich daz lerne, 
ich geloubtez iu doch gerne, 
wold ez gelouben ander diet, 
von den ich mich dö schamende schiet.» 
die dä säzen jähen siner hant, 
10 si het den pris übr mangiu lant 
mit sö höhem prise erworben 
daz sin pris waer unverdorben. 


der herzoginne riter gar 
ouch kömen dä der wol gevar 
15 Parziväl bi Artüse saz. 
der werde künec des niht vergaz, 
er enpfienge se in des wirtes hüs. 
der höfsche wise Artüs, 
swie wit waer Gäwäns gezelt, 
20 er saz derfür üfez velt: 
si sazen umb in an den rinc. 
sich samenten unkundiu dinc. 
wer dirre unt jener waere, 
daz wurden witiu maere, 
25 solt der kristen und der Sarrazin 
30 kuntliche dä genennet sin. 


Wer was Clinschores her? 
wer wären die sö wol ze wer 
von Lögroys vil dicke riten, 
700 dä si durch Orgelüsen striten? 
wer wären die bräht Artüs? 
der ir aller lant unt ir hüs 
kuntliche solte nennen, 
müelich si wärn zerkennen. 
5 die jähen al gemeine, 
daz Parziväl al eine 
vor üz trüeg sö clären lip, 
den gerne minnen möhten wip; 
unt swaz ze höhem prise züge, 
daz in des werdekeit niht trüge. 
10 
üf stuont Gahmuretes kint. 
der sprach «alle die hie sint, 
sitzen stille unt helfen mir 
des ich gar unsanfte enbir. 
15 mich schiet von tavelrunder 
ein verholnbaerez wunder: 
die mir & gäben geselleschaft, 
helfen mir geselleclicher kraft 
noch drüber.» des er gerte 
Artüs in schöne werte. 
20 
einer andern bete er dö bat 
(mit wenec liutn er sunder trat), 
daz Gäwän gabe im den strit 
den er ze rehter kampfes zit 
25 des morgens solde striten. 
30 «ich wil sin gern dä biten, 
Der dä heizt rois Gramoflanz. 
von sinem boume ich einen kranz 
brach hiute morgen fruo, 
701 dazer mir striten fuorte zuo. 
ich kom durch striten in sin lant, 
niwan durch strit gein siner hant. 
neve, ich solt din wenec trüwen hie: 
mirn geschach sö rehte leide nie: 
5 ich wänd ez der künec waere, 
der mich strites niht verbaere. 
neve, noch läz mich in besten: 
10 sol immer sin unpris ergen, 

min hant im schaden füeget, 

des in für wär genüeget. 

mir ist min reht hie wider gegebn: 
ich mac gesellecliche lebn, 

lieber neve, nu gein dir. 

gedenke erkanter sippe an mir, 
und läz en kampf wesen min: 

dä tuon ich manlich ellen schin.» 


dö sprach min her Gäwän 
«mäge und bruoder ich hie hän 
bime künege von Bretäne vil: 
iwer keinem ich gestaten wil 
daz er für mich vehte. 

ich getrüwe des mim rehte, 
süles gelücke walden, 

ich müge'n pris behalden. 

got lön dir daz du biutes strit: 
es ist ab für mich noh niht zit.» 
Artüs die bete hörte: 

daz gesprache er zestörte, 

mit in widr an den rinc er saz. 
Gawäns schenke niht vergaz, 
dar entrüegen junch£rrelin 
mangen tiwern kopf guldin 

mit edelem gesteine. 

der schenke gienc niht eine. 

dö daz schenken geschach, 

daz folc fuor gar an sin gemach. 


do begundz ouch nähen der naht. 
Parziväal was sö bedäht, 

al sin harnasch er besach. 

op dem iht riemen gebrach, 

daz hiez er wol bereiten 

unt wünneclichen feiten, 

unt ein niwen schilt gewinnen: 
der sin was üze unt innen 
zerhurtiert und ouch zerslagn: 
man muose im einen starken tragn. 
daz täten sarjande, 

die vil wenc er bekande: 

etslicher was ein Franzeys. 

sin ors daz der templeys 

gein im zer tjoste brähte, 

ein knappe des gedähte, 

ez wart nie baz erstrichen sit. 
dö was ez naht unt släfes zit. 
Parziväl ouch släfes pflac: 

sin harnasch gar vor im dä lac. 
Ouch rou den künec Gramoflanz 
daz ein ander man für sinen kranz 
des tages hete gevohten: 

da getorsten noch enmohten 
die sin daz niht gescheiden. 

er begundez s£re leiden 

daz er sich versümet hate. 

waz der helt dö tate? 

wand er & pris bejagte, 

reht indes dö ez tagte 

was sin ors gewäpent und sin lip. 
ob gaben richlösiu wip 

siner zimierde stiure? 

si was sus als tiure. 

er zierte'n lip durch eine magt: 
der was er diens unverzagt. 

er reit ein üf die warte. 

den künec daz müete harte, 

daz der werde Gäwän 

niht schiere kom üf den plän. 


nu het ouch sich vil gar verholn 
Parziväl her üz verstoln. 

üz einer banier er nam 

ein starkez sper von Angram: 
er het ouch al sin harnasch an. 
der helt reit al eine dan 

gein den ronen spiegelin, 

aldä der kampf solde sin. 

er sach den künec halden dort. 
& daz deweder ie wort 

Zem andern gesprzcche, 

man giht iewederr stzeche 

den andern durch des schildes rant, 
daz die sprizen von der hant 

üf durch den luft sich wunden. 
mit der tjost si bede kunden, 
unt sus mit anderm strite. 

üf des angers wite 

wart daz tou zerfüeret, 

unt die helme gerüeret 

mit scharpfen eken die wol sniten. 
unverzagetlich si b&de striten. 


dä wart der anger getret, 

an maneger stat daz tou gewet. 
des riwent mich die bluomen röt, 
unt mär die helde die da nöt 
dolten äne zageheit. 

wem waer daz liep äne leit, 

dem si niht h&ten getän? 

do bereite ouch sich her Gawän 
gein sines kampfes sorgen. 

ez was wol mitter morgen, 

& man vriesch daz mare 

daz dä vermisset waere 
Parziväls des küenen. 

ob erz welle süenen? 

dem gebärt er ungeliche: 

er streit sö manliche 

mit dem der ouch strites pflac. 
nu was ez höch üf den tac. 
Gäwäne ein bischof messe sanc. 
von storje wart dä gröz gedranc: 
ritter unde frouwen 

man mohte zorse schouwen 

an Artüses ringe, 

& daz man dä gesinge. 

der künec Artüs selbe stuont, 
dä die pfaffenz ambet tuont. 

dö der benditz wart getän, 

dö wäpent sich her Gäwän: 
man sah & tragen den stolzen 
sin iserine kolzen 

an wol geschicten beinen. 

do begunden frouwen weinen. 
daz her zogte üz über al, 

dä si mit swerten hörten schal 
und fiwer üz helmen swingen 
unt slege mit kreften bringen. 


der künec Gramoflanz pflac site, 


im versmähte s@re daz er strite 
mit einem man: dö dühte in nuo 
daz hie sehse griffen strites zuo. 
ez was doch Parziväl al ein, 
20 der gein im werliche schein. 
er het in underwiset 
einer zuht die man noch priset: 
ern genam sit nimmer m£re 
mit rede an sich die Ere 
25 daz er zwein mannen büte strit, 
30 _wan einers im ze vil dä git. 
Daz her was komn ze b&der sit 
üf den grüenen anger wit 
iewederhalp an siniu zil. 
706 si prüeveten diz nitspil. 
den küenen wiganden 
diu ors wärn gestanden: 
dö striten sus die werden 
ze fuoz üf der erden 
5 einen herten strit scharpf erkant. 
diu swert üf höhe üz der hant 
wurfen dicke die recken: 
si wandelten die ecken. 


sus enpfienc der künec Gramoflanz 
10 süren zins für sinen kranz. 
siner vriwendinne künne 
leit ouch bi im swache wünne. 
sus enkalt der werde Parziväl 
Itonj@ der lieht gemäl, 
15 der er geniezen solde, 
ob reht ze rehte wolde. 
näch pris die vil gevarnen 
mit strite muosen arnen, 
einer streit für friundes nöt, 
20 dem andern minne daz geböt 
daz er was minne undertän. 
dö kom ouch min her Gawan, 
do ez vil näch alsus was komn 
daz den sig het aldd genomn 
25 der stolze küene Wäleis. 
30 Brandelidelin von Punturteis, 
Unde Bernout de Riviers, 
707 und Affinamus von Clitiers, 

mit blözen houpten dise dri 
riten dem strite näher bi: 

Artüs und Gawän 

riten anderhalp üf den plän 
zuo den kampfmüeden zwein. 
die fünve wurden des enein, 

si wolden scheiden disen strit. 
scheidens dühte rehtiu zit 
Gramoflanzen, der sö sprach 
daz er dem siges jach, 

den man gein im dä het ersehn. 
des muose ouch mi£re liute jehn. 


dö sprach des künec Lötes suon 
«her künec, ich wil iu hiute tuon 
als ir mir gestern tätet, 

dö ir mich ruowen bätet. 

nu ruowet hint: des wirt iu nöt. 
swer iu disen strit geböt, 

der het iu swache kraft erkant 
gein miner werlichen hant. 

ich bestüende iuch nu wol ein: 
nu veht ab ir niwan mit zwein. 
ich wilz morgen wägen eine: 

got ez ze rehte erscheine.» 

der künec reit dannen zuo den sin. 
er tet & fianze schin, 

daz er smorgens gein Gäwän 
durch striten koeme üf den plän. 
Artüs ze Parziväle sprach 
«neve, sit dir sus geschach 

daz du des kampfes bate 

und manliche t&te 

unt Gäwän dirz versagte, 

daz din munt dö s£re klagete, 
nu häste den kamph idoch gestriten 
gein im der sin dä het erbiten, 
ez waere uns leit ode liep. 

du sliche von uns als ein diep: 
wir heten anders dine hant 
disses kampfes wol erwant. 

nu darf Gäwän des zürnen niht, 
swaz man dir drumbe prises giht.» 
Gäwän sprach «mir ist niht leit 

mins neven höhiu werdekeit. 
mirst dennoch morgen alze fruo, 
sol ich kampfes grifen zuo. 

wolt michs der künec erläzen, 

des jahe ich im gein mäzen.» 

daz her reit in mit maneger schar. 
man sach dä frouwen wol gevar, 
und manegen gezimierten man, 
daz nie dechein her mer gewan 
solher zimierde wunder. 

die von der tavelrunder 

und diu mässenie der herzogıin, 

ir wäpenrocke gäben schin 

mit pfell von Cynidunte 

und bräht von Pelpiunte: 

Lieht wärn ir kovertiure. 

Parziväl der gehiure 

wart in b&den hern gepriset sö, 
sine friwent des mohten wesen vrö. 
si jäahn in Gramoflanzes her 

daz ze keiner zit sö wol ze wer 
nie koeme riter dechein, 

den diu sunne ie überschein: 

swaz ze b&den siten dä waere getän, 
den pris mües er al eine hän. 
dennoch si sin erkanten niht, 

dem ieslich munt dä prises giht. 
Gramoflanz si rieten, 

er möhte wol enbieten 

Artüse, daz er name war 

daz kein ander man üz siner schar 
gein im koem durch vehten, 

daz er im sande den rehten: 
Gäawän des künec Lötes suon, 

mit dem wolt er den kampf tuon. 
die boten wurden dan gesant, 
zwei wisiu kint höfsch erkant. 

der künec sprach «nu sult ir spehn, 
wem ir dä prises wellet jehn 
under al den clären frouwen. 

ir sult ouch sunder schouwen, 

bi welher B&ne sitze. 

nemt daz in iwer witze, 

in welhen baerden diu sı. 


30 won ir freude od trüren bi, 
Daz sult ir prüeven tougen. 
ir seht wol an ir ougen, 
op si näch friunde kumber hät. 
710 seht daz ir des niht enlät, 
Benen miner friundin 
gebt den brief unt diz vingerlin: 
diu weiz wol wem daz fürbaz sol. 
werbt gefuog: sö tuot ir wol.» 
5 nu wasez ouch anderhalp sö komn, 
Itonj@ het aldä vernomn 
daz ir bruoder unt der liebste man, 
den magt inz herze ie gewan, 
mit ein ander vehten solden 
10 unt des niht läzen wolden. 
dö brast ir jämer durch die schem. 
swen ir kumbers nu gezem, 
der tuot ez äne minen rät, 
sit siz ungedienet hät. 
15 Bede ir muoter und ir ane 
die maget fuorten sunder dane 
in ein wEnc gezelt sidin. 
Arnive weiz ir disen pin, 
si sträfte se umb ir missetät. 
20 des was et dö kein ander rät: 
si verjach aldä unverholn 
daz si lange in hete vor verstoln. 
dö sprach diu maget wert erkant 
«sol mir nu mins bruoder hant 
25 mins herzen verch versniden, 
30 _daz möht er gerne miden.» 
Arnive zeim junch£rrelin 
sprach «nu sage dem sune min, 
daz er mich balde spreche 
711 unt daz al eine zeche.>»> 
der knappe Artüsen brähte. 
Arnive des gedähte, 
si woltz in läzen hoeren, 
ob er möht zestoeren, 
5 näch wem der clären Itonje 
was sö herzenliche we. 
des künec Gramoflanzes kint 
näch Artüse komen sint. 
10 die erbeizten üf dem velde. 

vor dem kleinn gezelde 

einer Benen sitzen sach 

bi der diu zArtüse sprach 

«giht des diu herzogin für pris, 
ob min bruoder mir min amis 
sleht durch ir lösen rät? 

des möht er jehen für missetät. 
waz hät der künec im getän? 

er solt in min geniezen län. 

treit min bruoder sinne, 

er weiz unser zweier minne 

sö lüter äne truopheit, 

pfligt er triwe, ez wirt im leit. 

sol mir sin hant erwerben 

näch dem künge ein sürez sterben, 
herre, daz si iu geklagt,» 

sprach zArtüs diu süeze magt. 
«Nu denct ob ir min oeheim sit: 
durch triwe scheidet disen strit.>» 
Artüs üz wisem munde 

sprach an der selben stunde 
«öwe, liebiu niftel min, 

daz din jugent sö höher minne schin 
tuot! daz muoz dir werden sür. 
als tet din swester Sürdämür 
durch der Kriechen lampriure. 
süeziu magt gehiure, 

den kampf möht ich wol scheiden, 
wesse ich daz an iu beiden, 

op sin herze untz din gesamnet sint. 
Gramoflanz Irötes kint 

vert mit sö manlichen siten, 

daz der kampf wirt gestriten, 

ezn underst& diu minne din. 
gesaher dinen liehten schin 

bi friunden ie ze keiner stunt, 

unt dinen röten süezen munt?» 

si sprach «desn ist niht geschehn: 
wir minn ein ander äne sehn. 

er hät ab mir durch liebe kraft 
unt durch rehte geselleschaft 

sins kleincetes vil gesant: 

er enpfienc ouch von miner hant 
daz zer wären liebe hörte 

und uns beiden zwivel störte. 
der künec ist an mir state, 

an valsches herzen rate.» 

Do erkante wol frou B&ne 

dise knappen zwäne, 

des künec Gramoflanzes kint, 

die näch Artüse komen sint. 

si sprach «hie solte niemen sten. 
welt ir, ich heize fürder gen 

daz volc üzen snüeren. 

wil mine frouwen rüeren 

solch ungenäde umb ir trüt, 

daz mar kumt schiere über lüt.» 
frou B@ne her üz wart gesant. 
der kinde einez in ir hant 

smucte den brief untz vingerlin. 
si heten ouch den höhen pin 

von ir frouwen wol vernomn, 
und jähen des, si waeren komn 
und woltn Artüsen sprechen, 

op si daz ruochte zechen. 

si sprach «stet verre dort hin dan 
unz ich iuch gens zuo mir man.» 
von B&nen der süezen maget 

ime gezelde wart gesaget, 

daz Gramoflanzes boten dä 
waeren unde vrägten wä 

Artüs der künec waere. 

«daz düht mich ungebaere, 

ob i'n zeigete an diz gespraeche. 
seht denne waz ich raeche 

an miner frouwen, ob si sie 
alsus sahen weinen hie.» 

Artüs sprach «sint ez die knabn, 
diech an den rinc näch mir sach drabn? 
daz sint von höher art zwei kint: 
waz op si sö gefüege sint, 

gar bewart vor missetät, 

daz si wol gent an disen rät? 
eintweder pfligt der sinne, 

daz er sins herren minne 

an miner nifteln wol siht.» 

Bene sprach «desn weiz ich niht. 
herre, magez mit hulden sin, 

der künec hät diz vingerlin 

dä her gesant unt disen brief: 

dö ich nu fürz poulün lief, 

der kinde einez gab in mir: 
frouwe, set, den nemet ir.» 

dö wart der brief vil gekust: 
Itonj@ druct in an ir brust. 

dö sprach si «h£r, nu seht hie an, 
ob mich der künec minne man.» 
Artüs nam den brief in die hant, 
dar an er geschriben vant 

von dem der minnen kunde, 

waz üz sin selbes munde 
Gramoflanz der stte sprach. 
Artüs an dem brieve sach, 

daz er mit sime sinne 

sö endehafte minne 

bi sinen ziten nie vernam. 

dä stuont daz minne wol gezam. 
«Ich grüeze die ich grüezen sol, 
dä ich mit dienste grüezen hol. 
frouwelin, ich meine dich, 

sit du mit tröste troestes mich. 
unser minne gebent geselleschaft: 
daz ist wurzel miner freuden kraft. 
din tröst für ander tröste wigt, 
sit din herze gein mir triwen pfligt. 
du bist slöz ob miner triwe 

unde ein flust mins herzen riwe. 
din minne git mir helfe rät, 

daz deheiner slahte untät 

an mir nimmer wirt gesehn. 

ich mac wol diner güete jehn 
staete üäne wenken sus, 

alz pölus artanticus 

gein dem tremuntäne stet, 

der neweder von der stete get: 
unser minne sol in triwen sten 
unt niht von ein ander gen. 

nu gedenke ane mir, werdiu magt, 
waz ich dir kumbers hän geklagt: 
wis diner helfe an mir niht laz. 
ob dich ie man durch minen haz 
von mir welle scheiden, 


so gedenke daz uns beiden 
diu minn mac wol gelönen. 
du solt froun &ren schönen, 
und läz mich sin din dienstman: 

30 ich wil dir dienen swaz ich kan.» 
Artüs sprach «niftel, du häst wär, 
der künec dich grüezet äne vär. 
dirre brief tuot mir maere kunt, 

716 daz ich sö wunderlichen funt 
gein minne nie gemezzen sach. 
du solt im sin ungemach 
wenden: alsö sol er dir. 
lät ir daz peidiu her ze mir: 

5 ich wil den kampf undervarn. 
die wile soltu weinen sparn. 
nu waer du doch gevangen: 
sage mir, wiest daz ergangen 
daz ir ein ander wurdet holt? 

10 du solt im diner minne solt 
teiln: dä wil er dienen näch.» 
Itonj& Artüs niftel sprach 
«sist hie diu daz zesamne truoc. 
unser enwedrius nie gewuoc. 

15 welt ir, si füegt wol daz i'n sihe, 
dem ich mines herzen gihe.» 
Artüs sprach «die zeige mir. 
mac ich, sö füege ich im unt dir, 
daz iwer wille dran gestet 

20 und iwer beider freude erget.» 
Itonj@ sprach «ez ist BEne. 
ouch sint siner knappen zwene 
alhie. mugt ir versuochen, 
welt ir mins lebens ruochen, 

25 op mich der künec welle sehn, 

30 dem ich muoz miner freuden jehn?» 
Artüs der wise höfsche man 
gienc her üz zuo den kinden sän: 
er gruozte si, dö er si sach. 

717 der kinde einez zim dö sprach 
«herre, der künec Gramoflanz 
iuch bitet daz ir machet ganz 
gelübde, diu dä si getän 
zwischen im unt Gäwän, 

5 durch iwer selbes re. 


herre, er bitet iuch m£re, 
daz kein ander man im füere strit. 
iwer her ist sö wit, 
solt ers alle übervehten, 
10 daz englichte niht dem rehten. 
ir sult Gawänn läzen komn, 
gein dem der kampf dä si genomn.» 


der künec sprach zen kinden 
«ich wil uns des enbinden. 
15 mime neven geschach nie grogzer leit, 
daz er selbe dä niht streit. 
der mit iwerm h£rren vaht, 
dem was der sig wol geslaht: 
er ist Gahmuretes kint. 
20 al die in drien heren sint 
komn von allen siten, 
dine vrieschen nie gein striten 
deheinen helt sö manlich: 
sin tät dem prise ist gar gelich. 
25 ez ist min neve Parziväl. 
30 irsult in sehn, den lieht gemäl. 
Durch Gäwänes triwe nöt 
leist ich daz mir der künec enböt.» 


Artüs und B&ne 

718 _unt dise knappen zwene 
riten her unde dar. 
er liez diu kint nemen war 
liehter blicke an manger frouwen. 
si mohten ouch dä schouwen 

5 üf den helmen manec gesnürre. 
wenec daz noch würre 
eim man der waere riche, 
gebärter gesellecliche. 
si kömen niht von pferden. 

10 Artüs liez die werden 
über al daz her diu kinder sehn, 
dä si den wunsch mohten spehn, 
ritter, magde unde wip, 
mangen vlaetigen lip. 


15 des hers wärn driu stücke, 
20 dä zwischen zwuo lücke: 


Artüs reit mit den kinden dan 
von dem her verre üf den plän. 
er sprach «BEne, süeziu magt, 
du hoers wol waz mir hät geklagt 
Itonj@ miner swester barn: 
diu kan ir weinen w@nec sparn. 
daz glouben mine gesellen, 
die hie habent, op si wellen: 
25 ltonj@ hät Gramoflanz 
30 verleschet näch ir liehten glanz. 
Nu helfet mir, ir zwene, 
und ouch du, friundin BEne, 
daz der künc her zuo mir rite 
719 unt den kampf doch morgen strite. 
minen neven Gäwän 
bringe ich gein im üf den plän. 
rit der künc hiut in min her, 
er ist morgen deste baz ze wer. 
5 hie git diu minne im einen schilt, 
des sinen kampfgenöz bevilt: 
ich mein gein minne höhen muot, 
der bi den vinden schaden tuot. 
er sol höfsche liute bringen: 
10 ich wil hie teidingen 
zwischen im und der herzogin. 
nu werbetz, trütgeselle min, 
mit fuog: des habt ir Ere. 
ich sol iu klagen m£re, 
15 waz hän ich uns&lic man 
dem künege Gramoflanz getän, 
sit er gein mime künne pfligt, 
daz in lihte unhöhe wigt, 
minne und unminne gröz? 
20 ein ieslich künec min genöz 
min gerne möhte schönen. 
wil er nu mit hazze lönen 
ir bruoder, diu in minnet, 
ob er sich versinnet, 
25 sin herze tuot von minnen wanc, 
30 swenn ez in l&ret den gedanc.» 
Der kinde einz zem künege sprach 
«her, swes ir für ungemach 
jeht, daz sol min h£rre län, 
720 wiler rehte fuoge hän. 


ir wizt wol umb den alten haz: 
mime herren stet beliben baz, 
dan daz er dä her zuo ziu rite. 
diu herzoginne pfligt noch site, 
5 daz sim ir hulde hät versagt 
und manegem man ab im geklagt.» 
«er sol mit wEnec liuten komn, >» 
sprach Artüs. «die wil han ich genomn 
vride für den selben zorn 
10 von der herzoginne wol geborn. 
ich wil im guot geleite tuon: 
Beäkurs miner swester suon 
nimt in dort an halbem wege. 
er sol varn in mins geleites pflege: 
15 des darf er niht für laster jehn. 
ich läze in werde liute sehn.» 


mit urloube si fuoren dan: 
Artüs hielt eine üf dem plän. 
Bene unt diu zwei kindelin 
20 ze Rosche Sabbins riten in, 
anderhalp üz da'z her lac. 
done gelebte nie sö lieben tac 
Gramoflanz, dö in gesprach 
Bene unt diu kint. sin herze jach, 
25 im waere alsolhiu mare bräht, 
30 der s&lde gein im het erdäht. 
Er sprach, er wolte gerne komn. 
dä wart geselleschaft genomn: 
sines landes fürsten dri 
721 riten dem künege dannen bi. 
als tet ouch der oeheim sin, 
der künec Brandelidelin. 
Bernout de Riviers 
und Affinamus von Clitiers, 
5 ieweder einen gesellen nam, 
der üf die reise wol gezam: 
zwelve wärn ir über al. 
junch£rren vil äne zal 
und manec starker sarjant 
üf die reise wart benant. 
10 
welch der riter kleider möhten sin? 
15 pfellel, der vil liehten schin 


gap von des goldes sweere. 
des küneges valkenzere 
mit im dan durch peizen ritn. 
nu het ouch Artüs niht vermitn, 
Beäakurs den lieht gevar 
sand er ze halbem wege aldar 
dem künege zeime geleite. 
20 über des gevildes breite, 
ez waere tich ode bach, 
swä er die passäschen sach, 
dä reit der künec peizen her, 
und märe durch der minne ger. 
25 Beakurs in dä enphienc 
30 sö daz ez mit freude ergienc. 
Mit Beäkurs komen sint 
mer danne fünfzec cläriu kint, 
die von art gäben liehten schin, 
722 herzogen unde gravelin: 
dä reit ouch etslich küneges suon. 
dö sah man gröz enpfähen tuon 
von den kinden ze b&der sit: 
si enphiengn ein ander äne nit. 


5 Beäkurs pflac varwe lieht: 
der künec sich vrägens sümte nieht, 
Bene im sagete maere, 
wer der cläre riter waere, 
«ez ist Beäkurs Lötes kint.» 
10 dö dähter «herze, nuo vint 
si diu dem geliche, 
der hie rit sö minnecliche. 
si ist für wär sin swester, 
diu geworht in Sinzester 
15 mit ir spärwaer sande mir den huot. 
op si mir m&r genäde tuot, 
al irdischiu richeit, 
op d'erde waer noch alsö breit, 
dä für nem ich si einen. 
20 si solz mit triwen meinen. 
üf ir genäde kum ich hie: 
si hat mich sö getrosstet ie, 
ich getrüwe ir wol daz si mir tuot 
dä von sich hoehert baz min muot.» 
25 in nam ir clären bruoder hant 

in die sin: diu was ouch lieht erkant. 
Nu wasez ouch ime her sö komn, 
Artüs hete aldd genomn 

vride von der herzogin. 

der was ergetzens gewin 

komen näch Cidegaste, 

den si & klaget sö vaste. 

ir zorn was näch verdecket: 

wan si het erwecket 

von Gäwän etslich umbevanc: 
dä von ir zürnen was sö kranc. 


Artüs der Bertenoys 

nam die clären frouwen kurtoys, 
beide magde unde wip, 

die truogen flaeteclichen lip. 

er hete der werden hundert 

in ein gezelt gesundert. 

niht lieber möht ir sin geschehn, 
wan daz se den künec solde sehn, 
Itonje, diu ouch dä saz. 

stzeter freude se niht vergaz: 
doch kös man an ir ougen schin, 
daz si diu minne l£Erte pin. 


dä saz manc riter lieht gemäl: 
doch truoc der werde Parziväl 
den pris vor ander clärheit. 
Gramoflanz an die snüere reit. 
dö fuorte der künec unervorht 
in Gampfassäsche geworht 
einen pfell mit golde vesten: 
der begunde verre glesten. 

Si erbeizten, die dd komen sint. 
des künec Gramoflanzes kint 
mangiu vor im sprungen, 

inz poulün si sich drungen. 

die kamerzere wider strit 
rümten eine sträze wit 

gein der Berteneyse künegin. 
sin ceheim Brandelidelin 

vorem künege inz poulün gienc: 
Ginover den mit kusse enpfienc. 
der künec wart ouch enpfangen sus. 


Bernouten unde Affinamus 

die künegin man ouch küssen sach. 
Artüs ze Gramoflanze sprach 

«E& ir sitzens beginnet, 

seht ob ir keine minnet 

dirre frouwen, und küsset sie. 

iu beiden siz erloubet hie.» 


15 im sagte, wer sin friundin was, 
ein brief den er ze velde las: 
ich mein daz er ir bruoder sach, 
diu im vor al der werlde jach 
ir werden minne tougen. 
20 Gramoflanzes ougen 
si erkanten, diu im minne truoc. 
sin freude höch was genuoc. 
sit Artüs het erloubet daz, 
daz si beide ein ander äne haz 
25 mit gruoze enphähen taten kunt, 
30 er kuste Itonj@ an den munt. 
Der künec Brandelidelin 
saz zuo Ginovern der künegıin. 
ouch saz der künec Gramoflanz 
725  zuo der diu ir liehten glanz 
mit weinen hete begozzen. 
daz hete si sin genozzen: 
ern welle unschulde rechen, 
sus muoser hin zir sprechen, 
5 sin dienst näch minnen bieten. 
si kunde ouch sich des nieten, 
daz se im dancte umb sin komn. 
ir rede von niemen wart vernomn: 
si sahn ein ander gerne. 
10 swenne ich nu rede gelerne, 
sö prüeve ich waz si spraechen dä, 
eintweder nein oder jd. 


Artüs ze Brandelidelin 
sprach «ir habt dem wibe min 
15 iwer maere nu genuoc gesagt.» 
er fuorte den helt unverzagt 
in ein minre gezelt 
kurzen wec überz velt. 
20 Gramoflanz saz stille 

(daz was Artüss wille), 

und ander die gesellen sin. 

dä gäben frouwen clären schin, 

daz die riter wenec dä verdröz. 

ir kurzewile was sö gröz, 

si möhte ein man noch gerne dolen, 
der näch sorgen freude wolt erholen. 
Für die küngin man dö truoc 

daz trinken. trunken si genuoc, 

die riter unt die frouwen gar, 

si wurden deste baz gevar. 

man truog ouch trinken dort hin in 
Artüs und Brandelidelin. 

der schenke gienc her wider dan: 
Artüs sin rede alsus huop an. 


«her künec, nu lät siz alsö tuon, 
daz der künec, iur swester suon, 
miner swester sun mir het erslagn: 
wolt er denne minne tragn 

gein miner niftel, der magt 

diu im ir kumber ouch dort klagt 
dä wir se liezen sitzen, 

füer si dan mit witzen, 

si wurde im nimmer drumbe holt, 
unt teilte im solhen hazzes solt, 
des den künc möht erdriezen, 

wolt er ir iht geniezen. 

swä haz die minne undervert, 

dem stzten herzen freude er wert.» 


dö sprach der künec von Punturtoys 
zArtüse dem Bertenoys 

«her, si sint unserr swester kint, 
die gein ein andr in hazze sint: 
wir sulen den kampf understen. 
dane mac niht anders an ergen, 
wan daz se ein ander minnen 

mit herzenlichen sinnen. 

Iwer niftel Itonj& 

sol mime neven gebieten &, 

daz er den kampf durch si verber, 
si daz er ir minne ger. 

sö wirt für wär der kampf vermitn 

gar mit striteclichen sitn. 
und helfet ouch dem neven min 
hulde dä zer herzogin.» 


Artüs sprach «daz wil ich tuon. 
Gäwän miner swester suon 

ist wol sö gewaldec ir, 

daz si beidiu im unde mir 

durch ir zuht die schulde git. 

sö scheidt ir disehalp den strit.» 
«ich tuon,» sprach Brandelidelin. 
si giengen beide wider in. 


dö saz der künec von Punturtoys 
zuo Ginovern: diu was kurtoys. 
anderhalb ir saz Parziväl: 

der was ouch sö lieht gemäl, 

nie ouge ersach sö schoenen man. 
Artüs der künec huop sich dan 
zuo sime neven Gäwän. 

dem was ze wizzen getän, 

rois Gramoflanz waere komn. 

dö wart ouch schier vor im vernomn, 
Artüs erbeizte vorem gezelt: 

gein dem spranger üfez velt. 


si truogen daz ze samne dä, 

daz diu herzogin sprach suone jd, 
Abe anders niht decheinen wis, 
wan op Gawän ir ämis 

wolte den kampf durch si verbern, 
sö wolt ouch si der suone wern: 
diu suone wurd von ir getän, 

op der künec wolde län 

biziht üf ir sweher Löt. 

bi Artüs si daz dan enböt. 


Artüs der wise höfsche man 

disiun maere brähte dan. 

dö muose der künec Gramoflanz 
verkiesen umbe sinen kranz: 

und swaz er hazzes pfla@ege 

gein Löt von Norwaege, 

der zergienc, als in der sunnen sn6&, 


durch die clären Itonj& 

lüterliche än allen haz. 

daz ergienc die wile er bi ir saz: 
alle ir bete er volge jach. 
Gäwänn man dort komen sach 
mit clärlichen liuten: 

in möht iu niht gar bediuten 
irnamn und wan si wärn erborn. 
dä wart durch liebe leit verkorn. 

20 
Orgelüs diu fiere, 
und ir werden soldiere, 
und ouch diu Clinschores schar, 
ir ein teil (sin wärnz niht gar) 

25 sach man mit Gäwäne komn. 

30 Artüs gezelde was genomn 
Diu winde von dem huote. 
Arnive diu guote, 

Sangive unt Cundrie, 

729 die hete Artüs gebeten & 
an dirre suone teidinc. 
swer prüevet daz für kleiniu dinc, 
der groeze swaz er welle. 

Jofreit Gäwäns geselle 

5 fuort die herzoginne lieht erkant 
underz poulün an siner hant. 
diu pflac durch zuht der sinne, 
die dri küneginne 
lie si vor ir gen dar in. 

10 die kuste Brandelidelin: 
Orgelüse in ouch mit kusse enpfienc. 
Gramoflanz durch suone gienc 
und üf genäde gein ir dar. 
ir süezer munt röt gevar 

15 den künec durch suone kuste, 
dar umb si weinens luste. 
si dähte an Cidegastes töt: 
dö twanc si wiplichiu nöt 
näch im dennoch ir riuwe. 
welt ir, des jeht für triuwe. 

20 
Gäwän unt Gramoflanz 
mit kusse ir suone ouch machten ganz. 

25 Artüs gab Itonje 


Gramoflanz ze rehter &. 
dä het er vil gedienet näch: 
30 Ben was frö, dö daz geschach. 
Den ouch ir minne l£rte pin, 
den herzogen von Göwerzin, 
Lischoys wart Cundri& gegebn: 
730 äne freude stuont sin lebn, 
unz er ir werden minne enpfant. 
dem turkoiten Flörant 
Sangiven Artüs ze wibe böt: 
die het dä vor der künec Löt. 
5 der fürste ouch si vil gerne nam: 
diu gäbe minne wol gezam. 


Artüs was frouwen milte: 

sölher gäbe in niht bevilte. 

des was mit räte vor erdäht. 
10 nu disiu rede wart volbräht, 

dö sprach diu herzoginne 

daz Gäwän het ir minne 

gedient mit prise höch erkant, 

daz er ir libs und über ir lant 
15 von rehte h&rre waere. 

diu rede dühte swaere 

ir soldier, die manec sper 

& brächen durch ir minne ger. 


Gawän unt die gesellen sin, 

20  Arnive und diu herzogıin, 
und manec frouwe lieht gemäl, 
und ouch der werde Parziväl, 
Sangive und Cundri& 
nämen urloup: Itonje 

25 beleip bi Artüse dä. 

30 nu darf niemen sprechen wä 
Schoener höchgezit ergienc. 
Ginover in ir pflege enpfienc 
ltonj& und ir ämis, 

731 den werden künec, der manegen pris 
mit riterschefte & dicke erranc, 
des in Itonj& minne twanc. 
ze herbergen maneger reit, 
dem höhiu minne fuogte leit. 

5 des nahtes umb ir ezzen 

muge wir maere wol vergezzen. 
swer dä werder minne pflac, 
der wunscht der naht für den tac. 


der künec Gramoflanz enböt 

(des twang in höchverte nöt) 

ze Rosch Sabbins den sinen, 

si solten sich des pinen 

daz se abe br&chen bi dem mer 
und vor tage koemn mit sime her, 
unt daz sin marschalc name 
stat diu her gezaeme. 

«mir selben prüevet höhiu dinc, 
ieslichem fürsten sunderrinc.>» 
des wart durch höhe kost erdäht. 
die boten fuorn: dö was ez naht. 


man sach dä mangen trürgen lip, 
den daz gel@ret heten wip: 

wan swem sin dienst verswindet, 
daz er niht lönes vindet, 

dem muoz gein sorgen wesen gäch, 
dane reiche wibe helfe näch. 

Nu dähte aber Parziväl 

an sin wip die lieht gemäl 

und an ir kiuschen süeze. 

ob er kein ander grüeze, 

daz er dienst näch minne biete 

und sich unstate niete? 

solch minne wirt von im gespart. 
gröz triwe het im sö bewart 

sin manlich herze und ouch den lip, 
daz für wär nie ander wip 

wart gewaldec siner minne, 

niwan diu küneginne 

Condwir dmürs, 

diu geflörierte b&ä flürs. 


er dähte «sit ich minnen kan, 
wie hät diu minne an mir getän? 
nu bin ich doch üz minne erborn: 
wie hän ich minne alsus verlorn? 
sol ich näch dem gräle ringen, 
sö muoz mich immer twingen 

ir kiuschlicher umbevanc, 

von der ich schiet, des ist ze lanc. 
sol ich mit den ougen freude sehn 
und muoz min herze jämers jehn, 
diu werc st@nt ungeliche. 

höhes muotes riche 

wirt niemen solher pflihte. 
gelücke mich berihte, 

waz mirz waegest drumbe si.» 

im lac sin harnasch nähe bi. 

Er dähte «sit ich mangel hän 

daz den s&ldehaften undertän 

ist (ich mein die minne, 

diu manges trürgen sinne 

mit freuden helfe ergeilet), 

sit ich des pin verteilet, 

ich enruoche nu waz mir geschiht. 
got wil miner freude niht. 

diu mich twinget minnen gir, 
stüend unser minne, min unt ir, 
daz scheiden dar zuo hörte 

sö daz uns zwivel störte, 

ich möht wol zanderr minne komn: 
nu hät ir minne mir benomn 
ander minne und freudebzren tröst. 
ich pin trürens unerlöst. 

gelücke müeze freude wern 

die endehafter freude gern: 

got gebe freude al disen scharn: 
ich wil üz disen freuden varn.» 


er greif dä sin harnasch lac, 

des er dicke al eine pflac, 

daz er sich palde wäpnde drin. 

nu wil er werben niwen pin. 

dö der freudenflühtec man 

het al sin harnasch an, 

er sateltz ors mit siner hant: 

schilt unt sper bereit er vant. 

man hört sin reise smorgens klagn. 

do er dannen schiet, do begundez tagn. 


Buch XV 


Vil liute des hät verdrozzen, 
den diz mar was vor beslozzen: 
genuoge kundenz nie ervarn. 
734 nu wil ich daz niht langer sparn, 
ich tuonz iu kunt mit rehter sage, 
wande ich in dem munde trage 
daz slöz dirre äventiure, 
wie der süeze unt der gehiure 
5 Anfortas wart wol gesunt. 
uns tuot diu Aventiure kunt, 
wie von Pelrapeir diu künegin 
ir kiuschen wiplichen sin 
behielt unz an ir lönes stat, 
10 dä si in höhe saelde trat. 
Parziväl daz wirbet, 
ob min kunst niht verdirbet. 


ich sage alr&st sin arbeit. 
swaz sin hant ie gestreit, 

15 daz was mit kinden her getän. 
möht ich diss maeres wandel hän, 
ungerne wolt i'n wägen: 
des kunde ouch mich beträgen. 
nu bevilh ich sin gelücke 

20 sim herze, der saelden stücke, 
dä diu vrävel bi der kiusche lac, 
wand ez nie zageheit gepflac. 
daz müeze im vestenunge gebn, 
daz er behalde nu sin lebn; 

25 sit ez sich hät an den gezogt, 
30 in bestet ob allem strite ein vogt 
Uf sinr unverzagten reise. 

der selbe kurteise 
was ein heidenischer man, 
der toufes künde nie gewan. 

735 
Parziväl reit balde 
gein eime grözen walde 
üf einer liehten waste 
gein eime richen gaste. 

5 ez ist wunder, ob ich armer man 


die richeit iu gesagen kan, 
die der heiden für zimierde truoc. 
sage ich des m@re denne genuoc, 
dennoch mac ichs iu m&r wol sagn, 
10 wil ich siner richeit niht gedagn. 
swaz diende Artüses hant 
ze Bertäne unde in Engellant, 
daz vergulte niht die steine 
die mit edelem arde reine 
15 lägen üf des heldes wäpenroc. 
der was tiure än al getroc: 
rubbine, calcidöne, 
wärn dä ze swachem löne. 
der wäpenroc gap planken schin. 
20  ime berge zAgremuntin 
die würme salamander 
in worhten zein ander 
in dem heizen fiure. 
die wären steine tiure 
25 lägen drüf tunkel unde lieht: 
30 ir art mac ich benennen nieht. 
Sin gir stuont näch minne 
unt näch priss gewinne: 
daz gäbn ouch allez meistec wip, 
736 dä mite der heiden sinen lip 
kostliche zimierte. 
diu minne condwierte 
in sin manlich herze höhen muot, 
als si noch dem minne gernden tuot. 
5 er truog ouch durch prises lön 
üf dem helme ein ecidemön: 
swelhe würm sint eiterhaft, 
von des selben tierlines kraft 
hänt si lebens decheine vrist, 
10 swenn ez von in ersmecket ist. 
Thopedissimonte 
unt Assigarzionte, 
Thasm& und Aräbi 
sint vor solhem pfelle vri 
15 als sin ors truoc covertiure. 
der ungetoufte gehiure 
ranc näch wibe löne: 
des zimiert er sich sus schöne. 
20 sin höhez herze in des betwanc, 

daz er näch werder minne ranc. 


der selbe werliche knabe 

het in einer wilden habe 

zem föreht gankert üf dem mer. 
er hete fünf und zweinzec her, 
der neheinez sandern rede vernam, 
als siner richeit wol gezam: 
Alsus manec sunder lant 
diende siner werden hant, 

Mör und ander Sarrazine 

mit ungelichem schine. 

in sinem wit gesamenten her 
was manc wunderlichiu wer. 


och reit näch äventiure dan 

von sime her dirre eine man 

durch paneken in daz föreht. 

sit si selbe namen in daz reht, 

die künge ich läze riten, 

al ein näch prise striten. 

Parziväl reit niht eine: 

dä was mit im gemeine 

er selbe und ouch sin höher muot, 
der sö manlich wer dä tuot, 

daz ez diu wip solden lobn, 

sine wolten dan durch lösheit tobn. 


hie wellnt ein ander vären 

die mit kiusche lember wären 
und lewen an der vrecheit. 

öwe, sit d'’erde was sö breit, 
daz si ein ander niht vermiten, 
die da umb unschulde striten! 
ich sorge des den ich hän bräht, 
wan daz ich tröstes hän gedäht, 
in süle des gräles kraft ernern. 
in sol ouch diu minne wern. 

den was er beiden diensthaft 
äne wanc mit dienstlicher kraft. 
Min kunst mir des niht witze git, 
daz ich gesage disen strit 
bescheidenlich als er regienc. 
ieweders ouge blic enpfienc, 


10 


15 


20 


25 
30 


739 


10 
15 


daz er den andern komen sach. 
sweders herze drumbe freuden jach, 
dä stuont ein trüren nähe bi. 

die lütern truopheite vri, 

ieweder des andern herze truoc: 

ir vremde was heinlich genuoc. 


nune mac ich disen heiden 
vom getouften niht gescheiden, 
sine wellen haz erzeigen. 

daz solt in freude neigen, 

die sint erkant für guotiu wip. 
ieweder durch friwendinne lip 
sin verch gein der herte böt. 
gelücke scheidez äne töt. 


den lewen sin muoter töt gebirt: 
von sins vater galme er lebendec wirt. 
dise zw&ne wärn üz krache erborn, 
von maneger tjost üz prise erkorn: 
si kunden ouch mit tjoste, 

mit sper zernder koste. 
leischiernde si die zoume 

kurzten, unde täten goume, 
swenne si punierten, 

daz si niht failierten. 

si pflägens unvergezzen: 

dä wart vaste gesezzen 

Unt gein der tjost geschicket 

unt d’ors mit sporn gezwicket. 


hie wart diu tjost alsö geriten, 
bediu collier versniten 

mit starken spern diu sich niht pugen: 
die sprizen von der tjoste vlugen. 
ez het der heiden gar für haz, 

daz dirre man vor im gesaz; 

wand es nie man vor im gepflac, 
gein dem er strites sich bewac. 

op si iht swerte fuorten, 

dä si zein ander ruorten? 

diu wären dä scharph unde al breit. 
ir kunst unde ir manheit 

wart dä erzeiget schiere. 

ecidemön dem tiere 

wart etslich wunde geslagen, 

ez moht der helm dar under klagen. 
diu ors vor müede wurden heiz: 

si versuochten manegen niwen kreiz. 
si bede ab orsen sprungen: 

alrerst diu swert erklungen. 


der heiden tet em getouften we. 
des krie was Thasm&: 

und swenn er schrite Thabronit, 

sö trat er fürbaz einen trit. 

werlich was der getoufte 

üf manegem drten loufte, 

den si zein ander täten. 

ir strit was sö geräten, 

Daz ich die rede mac niht verdagen, 
ich muoz ir strit mit triwen klagen, 
sit ein verch und ein bluot 

solch ungenäde ein ander tuot. 

si wärn doch b&de eins mannes kint, 
der geliutrten triwe fundamint. 


den heiden minne nie verdröz: 
des was sin herze in strite gröz. 
gein prise truoger willen 

durch die künegin Secundillen, 
diu daz lant ze Tribaliböt 

im gap: diu was sin schilt in nöt. 
der heiden nam an strite zuo: 
wie tuon ich dem getouften nuo? 
ern welle an minne denken, 

sone Mager niht entwenken, 
dirre strit müez im erwerben 
vors heidens hant ein sterben. 
daz wende, tugenthafter gräl. 
Condwir ämürs diu lieht gemäl: 
hie stet iur beider dienstman 

in der groesten nöt dier ie gewan. 


der heiden warf daz swert üf höch. 
manec sin slac sich sus gezöch, 
daz Parziväl kom üf diu knie. 

man mac wol jehn, sus striten sie, 

der se b&de nennen wil ze zwein. 

si wärn doch b&de niht wan ein. 
min bruodr und ich daz ist ein lip, 
als ist guot man unt des guot wip. 
Der heiden tet em getouften we. 
des schilt was holz, hiez aspind&: 
daz fület noch enbrinnet. 

er was von ir geminnet, 

diun im gap, des sit gewis. 
turkoyse, crisoprassis, 

smäräde und rubbine, 

vil stein mit sunderschine 

wärn verwiert durch kostlichen pris 
alumbe üf diu buckelris. 

üf dem buckelhüse stuont 

ein stein, des namn tuon ich iu kuont; 
antrax dort genennet, 

karfunkel hie bekennet. 

durch der minne condwier 
ecidemön daz reine tier 

het im ze wäpen gegebn 

in der genäde er wolde lebn, 

diu küngin Secundille: 

diz wäpen was ir wille. 


dä streit der triwen lüterheit: 
gröz triwe aldä mit triwen streit. 
durch minne heten si gegebn 

mit kampfe üf urteil b&de ir lebn: 
ieweders hant was sicherbote. 
der getoufte wol getrüwet gote 
sit er von Trevrizende schiet, 

der im sö herzenlichen riet, 

er solte helfe an den gern, 

der in sorge freude kunde wern. 
Der heiden truog et starkiu lit. 
swenner schrite Thabronit, 

da de küngin Secundille was, 

vor der muntäne Kaukasas, 

so gewan er niwen höhen muot 
gein dem der ie was behuot 

vor solhem strites überlast: 

er was schumpfentiure ein gast, 
daz er se nie gedolte, 


doch si manger zim erholte. 


mit kunst si de arme erswungen: 
fiurs blicke üz helmen sprungen, 
von ir swerten gienc der süre wint. 
10 got ner dd Gahmuretes kint. 
der wunsch wirt in beiden, 
dem getouften unt dem heiden: 
die nante ich & für einen. 
sus begunden siz ouch meinen, 
15 weern se ein ander baz bekant: 
sine satzten niht sö höhiu pfant. 
ir strit galt niht m£re, 
wan freude, salde und Ere. 
swer dä den pris gewinnet, 
20 op er triwe minnet, 
werltlich freude er hät verlorn 
und immer herzen riwe erkorn. 


wes sümestu dich, Parziväl, 
daz du an die kiuschen lieht gemäl 
25 niht denkest (ich mein din wip), 
30 wviltu behalten hie den lip? 
Der heiden truoc zwuo geselleschaft, 
dar an doch lac sin meistiu kraft: 
einiu daz er minne pflac, 
743 _diu mit state in sime herzen lac: 
daz ander wären steine, 
die mit edelem arde reine 
in höchgemüete lerten 
und sine kraft gem£rten. 
5 mich müet daz der getoufte 
an strite und an loufte 
sus müedet unde an starken slegen. 
ob im nu niht gehelfen megen 
Condwir ämürs noch der gräl, 
10 werlicher Parziväl, 
sö müezest einen tröst doch habn, 
daz die clären süezen knabn 
sus fruo niht verweiset sin, 
Kardeiz unt Loherangrin; 
15 die b&de lebendec truoc sin wip, 
do er jungest umbevieng ir lip. 
20 mit rehter kiusche erworben kint, 

ich waen diu smannes saelde sint. 


der getoufte nam an kreften zuo. 
er däht (des was im niht ze fruo) 
an sin wip die küneginne 

unt an ir werden minne, 

die er mit swertes schimpfe erranc, 
dä fiwer von slegen üz helmen spranc, 
vor Pelrapeire an Clämide. 
Thabronit und Thasm&, 

Den wart hie widerruoft gewegn: 
Parziväl begunde ouch pflegn 

daz er Pelrapeire schrite. 

Condwir ämürs bezite 

durch vier künecriche aldar 

sin nam mit minnen kreften war. 
dö sprungen (des ich waene) 

von des heidens schilde spzene, 
etslicher hundert marke wert. 

von Gaheviez daz starke swert 

mit slage üfs heidens helme brast, 
sö daz der küene riche gast 

mit strüche venje suochte. 

got des niht langer ruochte, 

daz Parziväl daz r& nemen 

in siner hende solde zemen: 

daz swert er Ithere nam, 

als siner tumpheit dö wol zam. 
der & nie geseic durch swertes swanc, 
der heiden snelliche üf dö spranc. 
ez ist noch ungescheiden, 

zurteile stetz in beiden 

vor der höhsten hende: 

daz diu ir sterben wende! 


der heiden [was] muotes riche 

der sprach dö höfschliche, 

en franzois daz er kunde, 

üz heidenischem munde 

«ich sihe wol, werlicher man, 

din strit wurde än swert getän: 

Waz priss bejagete ich danne an dir? 
stant stille, unde sage mir, 
werlicher helt, wer du sis. 

für wär du hetes minen pris 
behabt, der lange ist mich gewert, 
waer dir zebrosten niht din swert. 
nu si von uns b&den vride, 

unz uns geruowen baz diu lide.> 
si sazen nider üfez gras: 

manheit bi zuht an beiden was, 
unt ir beder jär von solher zit, 
zalt noch ze junc si b&de üf strit. 


der heiden zem getouften sprach 
«nu geloube, helt, daz ich gesach 
bi minen ziten noch nie man, 

der baz den pris möhte hän, 

den man in strite sol bejagen. 

nu ruoche, helt, mir beidiu sagen, 
dinen namen unt dinen art: 

so ist wol bewendet her min vart.» 
dö sprach Herzeloyden suon 
«sol ich daz durch vorhte tuon, 
sone darf es niemen an mich gern, 
sol ichs betwungenliche wern.» 
der heiden von Thasm& 

sprach «ich wil mich nennen 8, 
und lä daz laster wesen min. 

ich pin Feirefiz Anschevin, 

sö riche wol daz miner hant 

mit zinse dienet manec lant.>» 
Dö disiu rede von im geschach, 
Parziväl zem heiden sprach 

«wä von sit ir ein Anschevin? 
Anschouwe ist von erbe min, 
bürge, lant unde stete. 

herre, ir sult durch mine bete 
einen andern namen kiesen. 

solt ich min lant verliesen, 

unt die werden stat B&alzenän, 
sö het ir mir gewalt getän. 

ist unser dweder ein Anschevin, 
daz sol ich von arde sin. 

doch ist mir für wär gesagt, 

daz ein helt unverzagt 

won in der heidenschaft: 

der habe mit riterlicher kraft 

minne unt pris behalten, 

daz er muoz beider walten. 
der ist ze bruoder mir benant: 
si hänt in dä für pris erkant.» 


aber sprach dö Parziväl 

«her, iwers antlützes mäl, 

het ich diu kuntliche ersehn, 

sö wurde iu schier von mir verjehn, 
als er mir kunt ist getän. 

herre, welt irs an mich lan, 

so enbloezet iwer houbet. 

ob ir mirz geloubet, 

min hant iuch strites gar verbirt, 
unz ez anderstunt gewäpent wirt.» 
Dö sprach der heidenische man 
«dins strits ich wenec angest hän. 
stüend ich gar blöz, sit ich hän swert, 
du waerst doch schumpfentiure gewert, 
sit din swert zebrosten ist. 

al din werlicher list 

mac dich vor töde niht bewarn, 

ine well dich anders gerne sparn. 

& du begundest ringen, 

min swert lieze ich klingen 

beidiu durch iser unt durch vel.» 
der heiden starc unde snel 

tet manliche site schin, 

«diz swert sol unser dweders sin:» 
ez warf der küene degen balt 

verre von im in den walt. 

er sprach «sol nu hie strit ergen, 
dä muoz glichiu schanze sten.» 

dö sprach der riche Feirefiz 

«helt, durch diner zühte vliz, 

sit du bruoder megest hän, 

sö sage mir, wie ist er getän? 

tuo mir sin antlütze erkant, 

wie dir sin varwe si genant.» 

dö sprach Herzeloyden kint 

«als ein geschriben permint, 

swarz und blanc her unde dä, 

sus nante mirn Eckubd.» 


30 


748 


10 


15 


20 


25 
30 


749 


10 


der heiden sprach «der bin ich.» 
si bede wenc dö sümten sich, 
leweder sin houbet schier 

von helme unt von hersenier 
enblözte an der selben stunt. 
Parziväl vant höhen funt, 

unt den liebsten den er ie vant. 
der heiden schiere wart erkant: 
wander truoc agelstern mäl. 
Feirefiz unt Parziväl 

mit kusse understuonden haz: 

in zam ouch b&den friuntschaft baz 
dan gein ein ander herzen nit. 
triwe und liebe schiet ir strit. 


der heiden dö mit freuden sprach 
«öwol mich daz ich ie gesach 
des werden Gahmuretes kint! 

al mine gote des geret sint. 

min gotinne Jünö 

dis prises mac wol wesen vrö. 
min kreftec got Jupiter 

dirre selden was min wer. 

gote unt gotinne, 

iwer kraft ich immer minne. 
geert si des plänäten schin, 

dar inne diu reise min 

näch äventiure wart getän 

gein dir, vorhtlich süezer man, 
daz mich von diner hant gerou. 
geert si luft unde tou, 

daz hiute morgen üf mich reis. 
minnen slüzzel kurteis! 

Owol diu wip dich sulen sehn! 
waz den doch saelden ist geschehn!» 


«ir sprechet wol: ich spraeche baz, 
ob ich daz kunde, än allen haz. 

nu bin ich leider niht sö wis, 

des iwer werdeclicher pris 

mit worten mege gehoehet sin: 

got weiz ab wol den willen min. 
swaz herze und ougen künste hät 
an mir, diu beidiu niht erlät 


iwer pris sagt vor, si volgent näch. 
daz nie von riters hant geschach 

mir groezer nöt, für wär ichz weiz, 

dan von iu,» sprach der von Kanvoleiz. 
dö sprach der riche Feirefiz 

«Jupiter hät sinen vliz, 

werder helt, geleit an dich. 

du solt niht m£re irzen mich: 

15 wir heten bed doch einen vater.» 
mit brüederlichen triwen bater 
daz er irzens in erlieze 
und in duzenliche hieze. 
diu rede was Parzivaäle leit. 

20 der sprach «bruodr, iur richeit 
glichet wol dem bäruc sich: 
sö sit ir elter ouch dan ich. 
min jugent unt min armuot 
sol sölher lösheit sin behuot, 

25 daz ich iu duzen biete, 

30 swenn ich mich zühte niete.> 
Der von Tribalibot 
Jupiter sinen got 
mit worten &rte manegen wis. 

750 er gap ouch vil höhen pris 
siner gotin Jünö, 
daz si daz weter fuogte sö, 
dä mit er und al sin her 
gein dem lande üz dem mer 

5 lantveste namen, 
dä si zein ander quämen. 


anderstunt si nider säzen, 
die b&de des niht vergäzen, 
sine büten einander Ere. 
10 der heiden sprach dö m£re 
«ich wil läzen dir zwei richiu lant, 
dienstliche immer diner hant, 
diu min vater und der dine erwarp, 
do der künec Isenhart erstarp, 
15 Zazamanc und Azagouc. 
sin manheit dä niemen trouc, 
wan daz er lie verweiset mich. 
gein minem vater der gerich 
20 ist minhalp noch unverkorn. 


sin wip, von der ich wart geborn, 
durh minne ein sterben näch im kös, 
dö si minne an im verlös. 
ich saeh doch gern den selben man: 
mir ist ze wizzen getän 
25 daz nie bezzer riter wart: 
30 näh im ist kostenlich min vart.» 
Parziväl hin zim dö sprach 
«ich pin ouch der in nie gesach. 
man sagt mir guotiu werc von im 
751 (an maneger stat ich diu vernim), 
daz er wol kunde in striten 
sinen pris gewiten 
und werdekeit gemachen höch. 
elliu missewende in vlöch. 
5 er was wiben undertän: 
op die triwe kunden hän, 
si löndens äne valschen list. 
dä von der touf noch ge£ret ist 
pflager, triwe än wenken: 
10 er kunde ouch wol verkrenken 
alle valschliche tät: 
herzen state im gap den rät. 
daz ruochten si mich wizzen län, 
den kündec was der selbe man, 
15 den ir sö gerne sahet. 
ich waene ir prises jaahet 
im, ob er noch lebte, 
wand er näch prise strebte. 
sin dienst twanc der wibe lön, 
20  daz der künec Ipomidön, 
gein im tjostierens pflac. 
diu tjost ergienc vor Baldac: 
dä wart sin werdeclichez lebn 
durh minne an den r& gegebn. 
25 wir hänn ze rehter tjost verlorn, 
30 von dem wir b&de sin erborn.» 
«Owe der unregezten nöt!» 
sprach der heiden, «ist min vater töt? 
ich mac wol freuden vlüste jehn 
752 und freuden funt mit wärheit spehn. 
ich hän an disen stunden 
freude vlorn und freude funden. 
5 wil ich der wärheit grifen zuo, 

beidiu min vater unde ouch duo, 
und ich, wir wären gar al ein, 

doch ez an drien stücken schein. 
swä man siht den wisen man, 

dern zelt decheine sippe dan, 
zwischen vater unt des kinden, 

wil er die wärheit vinden. 

mit dir selben hästu hie gestritn. 
gein mir selbn ich kom üf strit geritn, 
mich selben het ich gern erslagn: 
done kundestu des niht verzagn, 
dune wertest mir min selbes lip. 
Jupiter, diz wunder schrip: 

din kraft tet uns helfe kuont, 

daz se unser sterben understuont.> 


er lachte und weinde tougen. 

sin heidenschiu ougen 

begunden wazzer reren 

al näch des toufes &ren. 

der touf sol leren triuwe, 

sit unser & diu niuwe 

näch Kriste wart genennet: 

an Kriste ist triwe erkennet. 

Der heiden sprach, ich sag iu wie. 
«wir sulen niht langer sitzen hie. 
rit mit mir niht ze verre. 
loschieren üf die terre, 

durh din schouwen, von dem mer 
heiz ichz richeste her 

dem Jünö ie gap segels luft. 

mit wärheit äne triegens guft 
zeige ich dir mangen werden man 
der mir ist diens undertän. 

dar soltu riten hin mit mir.» 
Parziväl sprach zim «sit ir 

so gewaldec iwerr liute, 

daz se iwer biten hiute 

und al die wile ir von in sit?» 
der heiden sprach «äne strit. 
waere ich von in halbez jär, 

min biten riche und arme gar: 
sine getorsten ninder kären. 
gespiset wol näch &ren 


sint ir schif in der habe: 

ors noch man niht dorften drabe, 
ezn ware durch fontäne 

unt durch luft gein dem pläne.» 


Parziväl zem bruoder sin 
sprach «sö sult ir frouwen schin 
sehen unt gröze wünne, 
von iwerm werden künne 
25 mangen riter kurtoys. 
30 Artüs der Bertenoys 
Lit hie bi mit werder diet, 
von den ich mich hiute schiet, 
mit grözer minneclicher schar: 
wir sehen dä frouwen wol gevar.» 
754 
do der heiden hörte nennen wip 
(diu wären et sin selbes lip), 
er sprach «dar füere mich mit dir. 
dar zuo soltu sagen mir 
5 maer der ich dich vräge. 
sehe wir unser mäge, 
sö wir zArtüse komn? 
von des fuore ich hän vernomn, 
daz er si prises riche, 
und er var ouch werdecliche.» 
10 
dö sprach aber Parziväl 
«wir sehen dä frouwen lieht gemäl. 
sich failiert niht unser vart: 
wir vinden unsern rehten art, 
15 liut von den wir sin erborn, 
etsliches houbt zer kröne erkorn.» 


ir deweder dö niht langer saz. 
Parziväl des niht vergaz, 

ern holte sines bruoder swert: 

20 daz stiez er dem degen wert 

wider in die scheiden. 

dä wart von in beiden 
zornlicher haz vermiten 

unt gesellecliche dan geriten. 


25 & si zArtüse wären komn, 


30 dä was ouch mar von in vernomn. 
Dö was bi dem selben tage 
über al daz her gemeiniu klage, 
daz Parziväl der werde man 

755 von in was sus gescheiden dan. 
Artüs mit räte sich bewac 
daz er unz an den ahten tac 
Parziväls dä wolt biten 
unt von der stat niht riten. 

5 Gramoflanzs her was ouch komn: 
dem was manc witer rinc genomn, 
mit zelten wol gezieret. 
dä was geloschieret 
den stolzen werden liuten. 

10 man möhtez den vier briuten 
niht baz erbietn mit freude siten. 
von Schastel marveile geriten 
kom ein man zer selben zit: 
der seite alsus, ez waere ein strit 

15 üfem warthüs in der sül gesehn, 
swaz ie mit swerten waere geschehn, 
«.daz ist gein disem strite ein niht.» 
vor Gäwän er des marres giht, 
dä er bi Artüse saz. 

20 manc riter dä mit rede maz, 
von wem der strit dä waere getän. 
Artüs der künec sprach dö sän 
«den strit ich einhalp wol weiz: 
in streit min neve von Kanvoleiz, 

25 der von uns schiet hiute fruo.»> 

30 dö riten ouch dise zwEne zuo. 
Wol näch strites @re 
helm unt ir schilde s&re 
wärn mit swerten an gerant. 

756 ieweder wol gelerte hant 
truoc, der diu strites mäl entwarf. 
in strite man ouch kunst bedarf. 
bi Artüses ringe hin 
si riten. dä wart vil näch in 

5 geschouwet, dä der heiden reit: 
der fuort et solhe richeit. 


wol beherberget was daz velt. 
10 si kerten für daz höchgezelt 


an Gäwänes ringe. 
op mans iht innen bringe 
daz man se gerne s&he? 
ich waen daz dä geschahe. 
Gäawän kom snelliche näch, 
wander vor Artüse sach 
15 daz si gein sime gezelte riten. 
der enpfienc se dä mit freude siten. 


si hetenz harnasch dennoch an: 
Gawän der höfsche man 
hiez se entwäpen schiere. 
20  ecidemön dem tiere 
was geteilet mit der strit. 
der heiden truog ein kursit: 
dem was von slegen ouch worden we. 
daz was ein saranthasm&: 
25 dar an stuont manc tiwer stein. 
30 dar unde ein wäpenroc erschein, 
Rüch gebildet, sn@var. 
dar an stuont her unde dar 
tiwer steine gein ein ander. 
757 die würme salamander 
in worhten in dem fiure. 
si liez in äventiure 
ir minne, ir lant unde ir lip: 
dise zimierde im gab ein wip 
5 (er leist ouch gerne ir gebot 
beidiu in freude und in nöt), 
diu küngin Secundille. 
ez was ir herzen wille, 
daz se im gab ir richeit: 
sin höher pris ir minne erstreit. 
10 
Gäawaän bat des nemen war, 
daz diu zimierde wol gevar 
iender wurde verrucket 
oder iht dervon gezucket, 
15 kursit helm oder schilt. 
es het ein armez wip bevilt 
an dem wäpenrocke al eine: 
sö tiwer wärn die steine 
an den stücken allen vieren. 
20 höch minne kan wol zieren, 

swä richheit bi dem willen ist 

unt ander werdeclicher list. 

der stolze riche Feirefiz 

truoc mit dienste grözen vliz 
näch wibe hulde: umbe daz 

einiu ir löns im niht vergaz. 

Dez harnasch was von in getän. 
dö schouweten disen bunten man 
al die wunders kunden jehn, 

die mohtenz dä mit wärheit spehn: 
Feirefiz truoc vremdiu mäl. 
Gawän sprach ze Parziväl 

«neve, tuo den gesellen din 

mir kunt: er treit sö wachen schin, 
dem ich gelichez nie gesach.» 
Parziväl zuo sim wirte sprach 
«bin ich din mäc, daz ist ouch er: 
des si Gahmuret din wer. 

diz ist der künec von Zazamanc. 
min vater dort mit prise erranc 
Belakän, diu disen riter truoc.» 
Gawän den heiden dö genuoc 
kuste: der riche Feirafiz 

was beidiu swarz unde wiz 

über al sin vel, wan daz der munt 
gein halbem zil tet roete kunt. 


man bräht in beiden samt gewant: 
daz was für tiwer kost erkant: 

üz Gawäns kamer truoc manz dar. 
dö kömen frouwen lieht gevar. 

diu herzogin liez Cundrie 

unt Sangiven küssen &: 

si selbe unt Arnive in dö 

kusten. Feirefiz was vrö, 

daz er sö cläre frouwen sach: 

ich wzene im liebe dran geschach. 
Gawän zuo Parziväle sprach 
«neve, din niwez ungemach 

sagt mir din helm und ouch der schilt. 
iu ist beden strites mit gespilt, 

dir und dem bruoder din: 

gein wem erholt ir disen pin?» 
«ez wart nie herter strit erkant, >» 


sprach Parziväl. «mins bruoder hant 
twanc mich wer in grözer nöt. 
wer ist ein segen für den töt. 
üf disen heinlichen gast 
von slage min starkez swert zebrast. 
dö tet er kranker vorhte schin: 
10 er warf verr üz der hant daz sin. 
er vorhte et an mir sünde, 
& wir gerechenten ze künde. 
nu hän ich sine hulde wol, 
die ich mit dienste gern erhol.>» 


15 Gäawän sprach «mir wart gesagt 
von eime strite unverzagt. 
üf Schastel marveil man siht 
swaz inre sehs miln geschiht, 
in der sül üf mime warthüs. 
20 dö sprach min oeheim Artüs, 
der dä strite des selben mäls, 
daz waerstu, neve von Kingriväls. 
du häst diu wären mare bräht: 
dir was des strits doch vor gedäht. 
25 nu geloube mir daz ich dir sage: 
30 din waere gebiten hie aht tage 
Mit grözer richer höchgezit. 
mich müet iwer beider strit: 
dä sult ir bi mir ruowen näch. 
760 sit aber strit von iu geschach, 
ir erkennt ein ander deste baz. 
nu kieset friwentschaft für den haz.» 
Gäawän des äbents az dest &, 
daz sin neve von Thasme, 
5 Feirefiz Anschevin, 
dennoch vaste, und der bruoder sin. 
matraze dicke unde lanc, 
der wart ein witer umbevanc. 
kultern maneger künne 
10 von palmät niht ze dünne 
wurden dö der matraze dach. 
tiwer pfell man drüf gesteppet sach, 
beidiu lanc unde breit. 
diu Clinschores richeit 
15 wart dä ze schouwen für getragen. 
20 dö sluoc man üf (sus hört ich sagen) 


von pfell vier ruclachen 

mit rilichen sachen, 

gein ein ander viersite; 
darunde senfte plumite, 
mit kultern verdecket, 
ruclachen drüber gestecket. 


der rinc begreif sö wit ein velt, 
dä waern gestanden sehs gezelt 

25 äne gedrenge der snüere. 

30 (unbescheidenliche ich füere, 
Wolt ich d'äventiur fürbaz län.) 
dö enböt min her Gawän 
ze hove Artüse maere, 

761 wer dä komen waere: 
der riche heiden waere dä, 
den diu heidnin Eckubä 
sö priste bi dem Plimizeel. 
Jofreit fiz Ydoel 

5 Artüs daz mare sagte, 
des er freude vil bejagte. 


Jofreit bat in ezzen fruo, 
unt clärliche grifen zuo 
mit ritern und mit frouwen schar, 

10 unt höfschliche komen dar, 
daz siz sö ane geviengen 
und werdecliche enpfiengen 
des stolzen Gahmuretes kint. 
«swaz hie werder liute sint, 

15 die bringe ich,» sprach der Bertenoys. 
Jofreit sprach «erst sö kurtoys, 
ir muget in alle gerne sehn: 
wan ir sult wunder an im spehn. 
er vert üz grözer richeit: 

20 siniu wäpenlichiu kleit 
nie man vergelten möhte: 
deheiner hant daz töhte. 

Löver, Bertäne, Engellant, 
von Päris unz an Wizsant, 

25 der dergein leit al die terre, 

30 ez waerem gelte verre.>» 
Jofreit was wider komn. 

762 von dem het Artüs vernomn, 


wie er werben solde, 

ob er enpfähen wolde 
sinen neven den heiden. 
daz sitzen wart bescheiden 
an Gäwänes ringe 

mit höfschlichem dinge. 

5 diu messenie der herzogin 
unt die gesellen under in 
ze Gäwänes zeswen saz. 
anderhalp mit freuden az 
ritter, Clinschores diet. 

10 der frouwen sitzen man beschiet 
über gein Gawän an den ort 
säzen Clinschors frouwen dort: 
des was manegiu lieht gemäl. 
Feirefiz und Parziväl 

15 säzen mitten zwischenn frouwen: 
man moht dä clärheit schouwen. 
der turkoyte Flörant 
unt Sangive diu wert erkant, 
unt der herzoge von Göwerzin 

20 unt Cundrie daz wip sin 
über gein ein ander säzen. 
ich waen des, niht vergäzen 
Gawän und Jofreit 
ir alten gesellekeit: 

25 si dzen mit ein ander. 

30 diu herzogin mit blicken glander 
Mit der küneginne Arniven az: 
ir enwedriu dä niht vergaz, 
ir gesellekeite 

763 wärns ein ander vil bereite. 
bi Gäwäne saz sin ane, 
Orgelüse üzerhalp her dane. 


da rezeigt diu rehte unzuht 

von dem ringe ir snellen fluht. 
5 man truoc bescheidenliche dar 

den ritern und den frouwen gar 

ir spise zühtecliche. 

Feirefiz der riche 

sprach ze Parzival dem bruoder sin 
10 «Jupiter die reise min 
15 mir ze salden het erdäht, 


daz mich sin helfe her hät bräht, 
da ich mine werden mäge sihe. 
von rehter schult ich prises gihe 
minem vater, den ich hän verlorn: 
der was üz rehtem pris erborn.» 


der Wäleis sprach «ir sult noch sehn 
liut den ir prises müezet jehn, 
bi Artüs dem houbetman, 
20 mangen riter manlich getän. 
swie schier diz ezzen nu zerge£t, 
unlange'z dä näch gestet, 
unz ir die werden sehet komn, 
an den vil prises ist vernomn. 
25 swaz tavelrunder kreft ist bi, 
30 dern sizt hie niwan riter dri; 
Der wirt unde Jofreit: 
etswenne ich ouch den pris erstreit, 
daz man min drüber gerte, 
des ich si dö gewerte.» 
764 
sinamn diu tischlachen dan 
vor al den frowen und vor den man: 
des was zit, dö man gaz. 
Gawän der wirt niht langer saz: 
5 die herzogin und ouch sin anen 
begunder biten unde manen, 
daz si Sangiven & 
unt die süezen Cundri& 
nzemen unde giengen dar 
10 aldä der heiden bunt gevar 
saz, unt daz si pflaegen sin. 
Feirefiz Anschevin 
sach dise frouwen gein im gen: 
gein den begunder üf dö sten. 
15 als tet sin bruoder Parziväl. 
diu herzoginne lieht gemäl 
nam Feirefizen mit der hant: 
swaz si frowen und riter sten dä vant, 
die bat si sitzen alle. 
20 dö reit dar zuo mit schalle 
Artüs mit den sinen. 
man hört dä pusinen, 
25 tambürn, floitiern, stiven. 

der suon Arniven 

reit dar zuo mit krache. 

dirre froelichen sache 

Der heiden jach für werdiu dinc. 
sus reit an Gäwänes rinc 

Artüs mit sinem wibe 

und mit manegem clären libe, 
mit ritern und mit frouwen. 
der heiden mohte schouwen 
daz ouch dä liute wären 

junc mit solhen jären 

daz si pflägen varwe glanz. 

dö was der künec Gramoflanz 
dennoch in Artüses pflege: 

dä reit och üf dem selben wege 
Itonj& sin ämie, 

diu süeze valsches vrie. 


do rebeizte der tavelrunder schar 
mit manger frouwen wol gevar. 
Ginover liez Itonj& 

ir neven den heiden küssen &: 

si selbe dö dar näher gienc, 
Feirefizen si mit kusse enpfienc. 
Artüs und Gramoflanz 

mit getriulicher liebe ganz 
enpfiengen disen heiden. 

dä wart im von in beiden 

mit dienst erboten Ere, 

und siner mäge m£re 

im täten guoten willen schin. 
Feirefiz Anschevin 

was dä ze guoten friunden komn: 
daz het er schiere an in vernomn. 
Nider säzen wip unde man 

und manec maget wol getän. 
wolt er sichs underwinden, 
etslich riter moht da vinden 
süeziu wort von süezem munde, 
ob er minne werben kunde. 

die bete liez gar äne haz 

manc cläriu frouwe diu dä saz. 
guot wip man nie gezürnen sach, 
ob wert man näch ir helfe sprach: 


si hät versagen unt wern bevor. 
giht man freude iht urbor, 

den zins muoz wäriu minne gebn. 
sus sah ich ie die werden lebn. 
dä saz dienst unde lön. 

ez ist ein helfeclicher dön, 

swä friundin rede wirt vernomn, 
diu friunde mac ze staten komn. 


15 Artüs zuo Feirefize saz. 
ir deweder dö vergaz, 
sine taten b&de ir vräge reht 
mit süezer gegenrede sleht. 
Artüs sprach «nu lob ichs got, 
20 daz er dise @re uns erböt, 
daz wir dich hie gesehen hän. 
üz heidenschaft gefuor nie man 
üf toufpflegenden landen, 
den mit dienstlichen handen 
25 ich gerner diens werte, 
30 swar des din wille gerte.» 
Feirefiz zArtüse sprach 
«al min ungelücke brach, 
dö diu gotinne Jünö 
767 min segelweter fuogte sö 
in disiu westerriche. 
du gebärest vil geliche 
einem man des werdekeit 
ist mit maeren harte breit: 
5 bistu Artüs genant, 
sö ist din name verre erkant.» 


Artüs sprach «er Erte sich, 
der mich gepriset wider dich 
und gein andern liuten hät. 

10 sin selbes zuht gap im den rät 
mär dan ichz gedienet hän: 
er hätz durch höfscheit getän. 
ich pin Artüs genennet, 
und hete gern erkennet 

15 wie du sist komn in ditze lant. 
hät dich friwendin üz gesant, 
diu muoz sin vil gehiure, 

20 op du durh äventiure 

alsus verre bist gestrichen. 

ist si ir Lönes ungeswichen, 

daz hoehet wibe dienst noch paz. 
ein ieslich wip enpfienge haz 
von ir dienstbietzere, 

op dir ungelönet waere.» 


«ez wirt al anders vernomn, >» 
sprach der heiden: «nu hoer ouch min komn. 
Ich füer sö kreftigez her, 
Troyzere lantwer 

unt jene die si besäzen 

müesen rümen mir die sträzen, 
op si beidenthalp noch lebten 
und strites gein mir strebten, 

si möhten siges niht erholn, 

si müesen schumpfentiure doln 
von mir und von den minen. 

ich hän in manegen pinen 
bejagt mit riterlicher tät 

daz min nu genäde hät 

diu küngin Secundille. 

swes diu gert, deist min wille. 
si hät gesetzet mir min lebn: 

si hiez mich miltecliche gebn 
unt guote riter an mich nemen: 
des solte mich durch si gezemen. 
daz ist alsö ergangen: 

mit schilde bevangen 

ist zingesinde mir benant 
manec riter wert erkant. 

da engein ir minne ist min lön. 
ich trage ein ecidemön 

üf dem schilde, als si mir geböt. 
swä ich sider kom in nöt, 
zehant so ich an si dähte, 

ir minne helfe brähte. 

diu was mir bezzer tröstes wer 
denne min got Jupiter.» 

Artüs sprach «von dem vater din, 
Gahmurete, dem neven min, 

ist ez din volleclicher art, 

in wibe dienst din verriu vart. 
ich wil dich diens wizzen län, 


daz selten graezer ist getän 

üf erde decheinem wibe, 

ir wünneclichem libe. 

ich mein die herzoginne, 

diu hie sitzet. näch ir minne 

ist waldes vil verswendet: 

ir minne hät gepfendet 

an freuden manegen riter guot 
und in erwendet höhen muot.» 

10 
er sagt ir urliuge gar, 
und ouch von [der] Clinschores schar, 
die dä säzen en allen siten, 
unt von den zwein striten 

15 die Parziväl sin bruoder streit 
ze Jöflanze üf dem anger breit. 

«und swaz er anders hät ervaren 
da er den lip niht kunde sparen, 
er sol dirz selbe machen kunt. 

20 er suochet einen höhen funt, 
näch dem gräle wirbet er. 
von iu beiden samt ist daz min ger, 
ir saget mir liute unde lant, 
die iu mit strite sin bekant.» 

25 der heiden sprach «ich nenne sie, 

30 die mir die riter füerent hie. 

Der künec Papiris von Trogodjente, 
und der gräve Behantins von Kalomidente, 
der herzoge Farjelastis von Affricke, 

770 und der künec Liddamus von Agrippe, 
der künec Tridanz von Tinodonte, 
und der künec Amaspartins von Schipelpjonte, 
der herzoge Lippidins von Agremuntin, 
und der künec Milön von Nomadjentesin, 

5 von Assigarzionte der gräve Gabarins, 
und von Rivigitas der künec Translapins, 
von Hiberborticön der gräve Filones, 
und von Centriün der künec Killicrates, 
der gräve Lysander von Ipopotiticön, 

10 und der herzoge Tirid& von Elixodjön, 
von Orastegentesin der künec Thöaris, 
und von Satarchjonte der herzoge Alamis, 
der künec Amincas von Sotofeititön, 

15 und der herzoge von Duscontemedön, 

von Aräbie der künec Zaröaster, 

und der gräve Possizonjus von Thiler, 
der herzoge Sennes von Narjoclin, 

und der gräve Edissön von Lanzesardin, 
von Janfüse der gräve Fristines, 

und von Atropfagente der herzoge Meiones, 
von Nourjente der herzoge Archeinor, 
und von Panfatis der gräve Astor, 

die von Azagouc und Zazamanc, 

und von Gampfassasche der künec Jetakranc, 
der gräve Jüräns von Blemunzin, 

unt der herzoge Affinamus von Amantasin. 
Ich hete ein dinc für schande. 

man jach in mime lande, 

kein bezzer riter möhte sin 

dan Gahmuret Anschevin, 

der ie ors überschrite. 

ez was min wille und och min site, 

daz ich füere unz ich in fünde: 

sit gewan ich strites künde. 

von minen zwein landen her 

fuort ich kreftec üfez mer. 

gein riterschefte het ich muot: 

swelch lant was werlich unde guot, 
daz twang ich miner hende, 

unz verre inz ellende. 

dä werten mich ir minne 

zwuo riche küneginne, 

Olimpie und Clauditte. 

Secundille ist nu diu dritte. 

ich hän durch wip vil getän: 

hiute alr&st ich künde hän 

daz min vater Gahmuret ist töt. 

min bruoder sage ouch sine nöt.» 

dö sprach der werde Parziväl 

«sit ich schiet vonme gräl, 

sö hät min hant mit strite 

in der enge unt an der wite 

vil riterschefte erzeiget, 

etsliches pris geneiget, 

der des was ungewenet ie. 

die wil ich iu nennen hie, 

Von Lirivoyn den künec Schirniel, 

und von Avendroyn sin bruoder Mirabel, 

den künec Serabil von Rozokarz, 

und den künec Piblesün von Lorneparz, 
von Sirnegunz den künec Senilgorz, 

und von Villegarunz Strangedorz, 

von Mirnetalle den gräven Rogedäl, 

und von Pleyedunze Landunäl, 

den künec Onipriz von Itolac, 

und den künec Zyrolan von Semblidac, 
von Jeroplis den herzogn Jerneganz, 

und von Zambrön den gräven Plineschanz, 
von Tutel&unz den gräven Longefiez, 

und von Privegarz den herzogen Marangliez, 
von Pictacön den herzogen Strennolas, 
und von Lampregün den gräven Parfoyas, 
von Ascalün den künec Vergulaht, 

und von Pranzile den gräven Bogudaht, 
Postefar von Laudundrehte, 

und den herzogn Leidebrön von Redunzehte, 
von Leterbe Colleväl, 

und Jovedast von Arl ein Provenzäl, 

von Tripparün den gräven Karfodyas. 

diz ergienc dä turnieren was, 

die wile ich näch dem gräle reit. 

solt ich gar nennen dä ich streit, 

daz waeren unkundiu zil: 

durch nöt ichs muoz verswigen vil. 

swaz ir mir kunt ist getän, 

die waene ich genennet hän.» 

Der heiden was von herzen vrö, 

daz sins pruoder pris alsö 

stuont, daz sin hant erstreit 

sö manege höhe werdekeit. 

des dancter im s£re: 

er hetes selbe och Ere. 


innen des hiez tragen Gäwän, 

als ez unwizzende waere getän, 

des heidens zimierde in den rinc. 

si prüevetenz dä für höhiu dinc. 

riter unde frouwen 

begunden alle schouwen 

[den] wäpenroc, [den] schilt, [daz] kursit. 
der helm was zenge noch ze wit. 

si pristen al gemeine 

die tiwern edeln steine 

die dran verwieret lägen. 

niemen darf mich vrägen 

von ir arde, wie sie waeren, 

die lihten unt die swaeren: 

iuch hete baz bescheiden des 
Eraclius ode Ercules 

unt der Krieche Alexander, 

unt dennoch ein ander, 

der wise Pictagoras, 

der ein astronomierre was, 

unt sö wise äne strit, 

niemen sit Adämes zit 

möhte im glichen sin getragen. 
der kunde wol von steinen sagen. 
Die frouwen rünten dä, swelch wip 
dä mite zierte sinen lip, 

het er gein in gewenket, 

sö wer sin pris verkrenket. 
etslichiu was im doch sö holt, 

si hete sin dienst wol gedolt, 

ich waen durch siniu fremdiu mäl. 
Gramoflanz, Artüs und Parziväl 
unt der wirt Gawan, 

die viere giengen sunder dan. 

den frouwen wart bescheiden 

in ir pflege der riche heiden. 


Artüs warp ein höchgezit, 

daz diu des morgens äne strit 
üf dem velde ergienge, 

daz man dä mite enpfienge 
sinen neven Feirefiz. 

«an den gewerp k&rt iwern vliz 
und iwer besten witze, 

daz er mit uns besitze 

ob der tavelrunder. >» 

si lobten al besunder, 

si wurbenz, warez im niht leit. 
dö lobte in gesellekeit 

Feirefiz der riche. 

daz volc fuor al geliche, 

dö man geschancte, an ir gemach. 
manges freude aldä geschach 


smorgens, ob ich sö sprechen mac, 
30 do erschein der süeze mzre tac. 
Utepandragüns suon 
Artüsen sah man alsus tuon. 
er prüevete kostenliche 
775 ein tavelrunder riche 
üz eime drianthasme. 
ir habet wol gehorret &, 
wie üf dem Plimizoeles plän 
einer tavelrunder wart getän: 
5 näch der disiu wart gesniten, 
sinewel, mit solhen siten, 
si erzeigte rilichiu dinc. 
sinwel man drumbe nam den rinc 
üf einem touwec grüenen gras, 
10 daz wol ein poynder landes was 
vome sedel an tavelrunder: 
diu stuont dä mitten sunder, 
niht durch den nutz, et durh den namn. 
sich moht ein boese man wol schamn, 
15 ob er dä bi den werden saz: 
die spis sin munt mit sünden az. 


der rinc wart bi der schoenen naht 
gemezzen unde vor bedäht 
wol näch rilichen ziln. 
20 es möhte ein armen künec beviln, 
als man den rinc gezieret vant, 
da der mitte morgen wart erkant. 
Gramoflanz unt Gäwän, 
von in diu koste wart getän. 
25 Artüs was des landes gast: 
30 siner koste iedoch dä niht gebrast. 
Ez ist selten worden naht, 
woan deiz der sunnen ist geslaht, 
sine br&hte ie den tac dernäch. 
776 aldaz selbe ouch dä geschach: 
er schein in süeze lüter clär. 
dä streich manc ritter wol sin här, 
dar üf bluominiu schapel. 
manc ungevelschet frouwen vel 
5 man dä bi röten münden sach, 
ob Kyöt die wärheit sprach. 
10 rittr und frouwen truogn gewant, 

niht gesniten in eime lant; 

wibe gebende, nider, höch, 

als ez näch ir lantwise zöch. 

dä was ein wit gesamentiu diet: 
durch daz ir site sich underschiet. 
swelch frowe was sunder ämis, 
diu getorste niht decheinen wis 
über tavelrunder komn. 

het si dienst üf ir lön genomn 
und gap si lönes sicherheit, 

an tavelrunder rinc si reit. 

die andern muosenz läzen: 

in ir herberge se säzen. 


Dö Artüs messe hete vernomn, 
man sach Gramoflanzen komn, 
unt den herzogen von Göwerzin, 
und Flöranden den gesellen sin. 
die dri gerten sunder 

pfliht über tavelrunder. 

Artüs werte si des sän. 

vräge iuch wib oder man, 

wer trüege die richsten hant, 
der ie von deheime lant 

über tavelrunder gesaz, 

irn mugt sis niht bescheiden baz, 
ez was Feirefiz Anschevin. 

dä mite lät die rede sin. 


si zogten gein dem ringe 

mit werdeclichem dinge. 
etslich frouwe wart gehurt, 
waere ir pfert niht wol gegurt, 
si waere gevallen schiere. 
manc riche baniere 

sah man zallen siten komn. 

dä wart der buhurt wit genomn 
alumbe der tavelrunder rinc. 
ez wären höfschlichiu dinc, 
daz ir keiner in den rinc gereit: 
daz velt was üzerhalp sö breit, 
si mohten d’'ors ersprengen 
unt sich mit hurte mengen 

und ouch mit künste riten sö, 

des diu wip ze sehen wären vrö. 


si kömn och dä si säzen, 

aldä die werden äzen. 

kamerzr, truhsxzen, schenken, 
muosen daz bedenken, 

wie manz mit zuht dä für getruoc. 
ich waen man gab in dä genuoc. 
leslich frouwe hete pris, 

diu dä saz bi ir ämis. 

manger durch gerndes herzen rät 
gedient was mit höher tät. 
Feirefiz unt Parziväal 

mit prüeven heten süeze wal 

jene frouwen unde dise. 

man gesach üf acker noch üf wise 
liehter vel noch roeter munt 

sö manegen nie ze keiner stunt, 
alsö man an dem ringe vant. 

des wart dem heiden freude erkant. 


wol dem künfteclichen tage! 

gert si ir suezen mare sage, 

als von ir munde wart vernomn! 
man sach ein juncfrouwen komn, 
ir kleider tiwer und wol gesniten, 
kostbaere näch Franzoyser siten. 
ir kappe ein richer samit 

noch swerzer denn ein genit. 
aräbesch golt gap drüffe schin, 
wol geworht manc turteltiubelin 
näch dem insigel des gräles. 

si wart des selben mäles 
beschouwet vil durch wunders ger. 
nu lät si heistieren her. 

ir gebende was höh unde blanc: 
mit manegem dicken umbevanc 
was ir antlütze verdecket 

und niht ze sehen enblecket. 
Senftecliche und doch in vollen zelt 
kom si ritende über velt. 

ir zoum, ir satel, ir runzit, 

was riche und tiure än allen strit. 
man liez se an den ziten 


in den rinc riten. 
diu wise, niht diu tumbe, 
reit den rinc alumbe. 
man zeigete ir wä Artüs saz, 
gein dem si grüezens niht vergaz. 
en franzoys was ir spräche: 
si warp daz ein räche 
üf si verkorn waere 
10 unt daz man hört ir mare. 
den künec unt die künegin 
bat si helfe und an ir rede sin. 


si kerte von in al zehant 
dä si Parzivälen sitzen vant 

15 bi Artüse nähen. 
si begunde ir sprunges gähen 
von dem pfärde üfez gras. 
si viel mit zuht, diu an ir was, 
Parziväle an sinen fuoz, 

20 si warp al weinde umb sinen gruoz, 
sö daz er zorn gein ir verlür 
und äne kus üf si verkür. 

Artüs unt Feirefiz 
an den gewerp leiten vliz. 

25 Parziväl truoc üf si haz: 

30 durch friunde bet er des vergaz 
Mit triwen äne väre. 
diu werde, niht diu cläre, 
snelliche wider üf spranc: 

780 si.neig in unde sagte in danc, 
die ir näch grözer schulde 
geholfen heten hulde. 


si want mit ir hende 
wider ab ir houbtgebende: 
5 ez war bezel oder snürrinc, 
daz warf si von ir an den rinc. 
Cundrie la surziere 
wart dö bekennet schiere, 
und des gräls wäpen daz si truoc, 
10 daz wart beschouwet dö genuoc. 
si fuorte och noch den selben lip, 
den sö manc man unde wip 
15 sach zuo dem Plimizcele komn. 


ir antlütze ir habt vernomn: 

ir ougen stuonden dennoch sus, 

gel als ein thopazius, 

ir zene lanc: ir munt gap schin 

als ein viol weitin. 

wan daz si truoc gein prise muot, 
20 si fuorte än nöt den tiuren huot 

üf dem Plimizeeles plän: 

diu sunne het ir niht getän. 

diune moht ir vel durch daz här 

niht verselwen mit ir blickes vär. 


25 si stuont mit zühten unde sprach 
30 des man für höhiu maere jach. 

An der selben stunde 

ir rede si sus begunde. 

«öwol dich, Gahmuretes suon! 
781 got wil genäde an dir nu tuon. 

ich mein den Herzeloyde bar. 

Feirefiz der vech gevar 

muoz mir willekomen sin 

durch Secundilln die frouwen min 
5 und durch manege höhe werdekeit, 

die von kindes jugent sin pris erstreit.» 


zuo Parziväle sprach si dö 
«nu wis kiusche unt dä bi vrö. 
wol dich des höhen teiles, 
10 du kröne menschen heiles! 
daz epitafjum ist gelesen: 
du solt des gräles h&rre wesen. 
Condwir ädmürs daz wip din 
und din sun Loherangrin 
15 sint beidiu mit dir dar benant. 
dö du rümdes Bröbarz daz lant, 
zwen süne si lebendec dö truoc. 
Kardeiz hät och dort genuoc. 
waer dir niht mer s&lden kunt, 
20  wan daz din wärhafter munt 
den werden unt den süezen 
mit rede nu sol grüezen: 
den künec Anfortas nu nert 
dins mundes vräge, diu im wert 
25 siufzebaeren jämer gröz: 


30 wä wart an sa&lde ie din genöz?» 
Siben sterne si dö nante 
heidensch. die namen bekante 
der riche werde Feirafiz, 

782 der vor ir saz swarz unde wiz. 
si sprach «nu prüeve, Parziväl. 
der höhste plänäte Zväl, 
und der snelle Almustri, 

Almaret, [und] der liehte Samsı, 

5 erzeigent saelekeit an dir. 
der fünfte heizt Alligafir, 
unde der sehste Alkiter, 
und uns der nahste Alkamer. 
ich ensprichez niht üz eime troum: 

10 die sint des firmamentes zoum, 
die enthalden sine snelheit: 
ir kriec gein sime loufte ie streit. 
sorge ist dinhalp nu weise. 
swaz der plänäten reise 

15 umblouft, [und] ir schin bedecket, 
des sint dir zil gestecket 
ze reichen und zerwerben. 
din riwe muoz verderben. 
wan ungenuht al eine, 

20 dern git dir niht gemeine 
der gräl und des gräles kraft 
verbietent valschlich geselleschaft. 
du hetes junge sorge erzogn: 
die hät kumendiu freude an dir betrogn. 

25 du häst der s&le ruowe erstriten 

30 und des libes freude in sorge erbiten.» 
Parziväln ir maeres niht verdröz. 
durch liebe üz sinen ougen vlöz 
wazzer, sherzen ursprinc. 

783 dö sprach er «frouwe, solhiu dinc 
als ir hie habt genennet, 
bin ich vor gote erkennet 
sö daz min sündehafter lıp, 
und hän ich kint, dar zuo min wip, 

5 daz diu des pflihte sulen hän, 
sö hät got wol zuo mir getän. 
swar an ir mich ergetzen meget, 
dä mite ir iwer triwe reget. 

10 iedoch het ich niht missetän, 


ir het mich zorns etswenne erlän. 
done wasez et dennoch niht min heil: 
nu gebt ir mir sö höhen teil, 
dä von min trüren ende hät. 
die wärheit sagt mir iwer wät. 

15 dö ich ze Munsalvssche was 
bi dem trürgen Anfortas, 
swaz ich dä schilde hangen vant, 
die wärn gemäl als iwer gewant: 
vil turteltüben tragt ir hie. 

20 frowe, nu sagt, wenn ode wie 
ich süle gein minen freuden varhn, 
und lät mich daz niht lange sparn.» 
dö sprach si «lieber h&rre min, 
ein man sol din geselle sin. 

25 den wel: geleites wart an mich. 

30 durch helf niht lange süme dich.» 
Uber al den rinc wart vernomn 
«Cundrie la surziere ist komn, >» 
und waz ir maere meinde. 

784 Orgelüs durh liebe weinde, 
daz diu vräg von Parziväle 
die Anfortases quäle 
solde machen wendec. 
Artüs der priss genendec 

5 ze Cundrien mit zühten sprach 
«frouwe, ritt an iwer gemach, 
lat iwer pflegn, lErt selbe wie.» 
si sprach «ist Arnive hie, 
swelch gemach mir diu git, 

10 des wil ich leben dise zit, 
unz daz min h£rre hinnen vert. 
ist ir gevancnisse erwert, 
so erloubet daz ich müeze schouwen 
si unt ander frouwen 

15 den Clinschor teilte sinen vär 
mit gevancnisse nu manec jär.» 
zwen riter huoben se üf ir pfert: 
zArniven reit diu maget wert. 


nu wasez ouch zit daz man dä gaz. 
20 Parziväl bi sim bruoder saz: 

den bat er gesellekeit. 
25 Feirefiz was im al bereit 


gein Munsalvasch ze riten. 
an den selben ziten 
si stuonden üf übr al den rinc. 
30 Feirefiz warp höhiu dinc: 
Er frägte den künec Gramoflanz, 
op diu liebe waere ganz 
zwischen im unt der nifteln sin, 
785 dazer daz t&te an im schin. 
«helft ir unt min neve Gawän, 
swaz wir hie künge und fürsten hän, 
barüne und arme riter gar, 
daz der decheiner hinnen var 
5 & si min kleinoete ersehn. 
mir waere ein laster hie geschehn, 
schied ich vor gäbe hinnen vri. 
swaz hie varndes volkes si, 
die warten alle gäbe an mich. 
10 Artüs, nu wil ich biten dich, 
deiz den höhen niht versmähe, 
des gewerbes gein in gähe, 
und wis des lasters für si pfant: 
si rekanten nie sö riche hant. 
15 und gib mir boten in mine habe, 
dä der präsent sol komen abe.» 


dö lobten si dem heiden, 
sine wolten sich niht scheiden 
von dem velde in vier tagen. 
20 der heidn wart vrö: sus hört ich sagn. 
Artüs im wise boten gap, 
dier solde senden an daz hap. 
Feirefiz Gahmuretes kint 
nam tincten unde permint. 
25 sin schrift wärzeichens niht verdarp: 
30 ich waene ie brief sö vil erwarp. 
Die boten fuorn endehafte dan: 
Parziväl sin rede alsus huop an. 
en franzoys er zin allen sprach 
786 als Trevrizent dort vorne jach, 
daz den gräl ze keinen ziten 
niemen möht erstriten, 
wan der von gote ist dar benant. 
daz mare kom übr elliu lant, 
5 kein strit möht in erwerben: 

vil liut liez dö verderben 
näch dem gräle gewerbes list, 
dä von er noch verborgen ist. 


Parziväl unt Feirefiz 

diu wip lErten jämers vliz. 

si hetenz ungern vermiten: 

in diu vier stücke shers si riten, 

si namen urloup zal der diet. 
ieweder dan mit freuden schiet, 
gewäpent wol gein strites wer. 
ame dritten tage üzs heidens her 
wart ze Jöflanze bräht, 

sö grözer gab wart nie gedäht. 
swelch künec dä siner gäbe enpfant, 
daz half immer mör des lant. 
ieslichem man näh mäze sin 
wart nie sö tiuriu gäbe schin, 

al den frouwen riche pr&sent 

von Triande und von Nourient. 
ine weiz wiez her sich schiede hie: 
Cundri, die zwen, hin riten sie. 

Buch XVl 


Anfortas unt die sin 

noch vor jämer dolten pin. 

ir triwe liez in in der nöt. 

dick er warb umb si den töt: 

der waere och schiere an im geschehn, 
wan daz sin dicke liezen sehn 
den gräl und des gräles kraft. 

er sprach zuo siner riterschaft 
«ich weiz wol, pflaegt ir triuwe, 
so erbarmet iuch min riuwe. 

wie lange sol diz an mir wern? 
welt ir iu selben rehtes gern, 

sö müezt ir gelten mich vor gote. 
ich stuont ie gerne ziwerm gebote, 
sit ich von Erste wäpen truoc. 

ich hän enkolten des genuoc, 

op mir ie unpris geschach, 

unt op daz iwer keiner sach. 

sit ir vor untriwen bewart, 

sö lest mich durch des helmes art 
unt durch des schildes orden. 

ir sit dick innen worden, 

ob ez iu niht versmähte, 

daz ich diu beidiu brähte 
unverzagt üf riterlichiu werc. 

ich hän tal unde berc 

mit maneger tjost überzilt 

unt mit dem swerte alsö gespilt, 
daz es die vinde an mir verdröz, 
swie wenc ich des gein iu genöz. 
Ich freuden ellende, 

zem urteillichem ende 

beklage ich eine iuch alle: 

sö naht ez iwerem valle, 

irn lät mich von iu scheiden. 

min kumber solt iu leiden. 

ir habt gesehn und ouch vernomn, 
wie mir diz ungelücke ist komn. 
waz toug ich iu ze herren nuo? 
ez ist iu leider alze vruo, 

wirt iwer sele an mir verlorn. 

waz sites habt ir iu erkorn?>» 


si heten kumbers in erlöst, 

wan der trosstenliche tröst, 

den Trevrizent dort vorne sprach, 
als er am gräle geschriben sach. 
si warten anderstunt des man 
dem al sin freude aldä entran, 
und der helflichen stunde 

der vräge von sim munde. 

der künec sich dicke des bewac, 
daz er blinzender ougen pflac 
etswenne gein vier tagn. 

sö wart er zuome gräle getragn, 
ez were im lieb ode leit: 

sö twang in des diu siechheit, 
daz er d'ougen üf swanc: 

sö muoser äne sinen danc 

lebn und niht ersterben. 

sus kundens mit im werben 

Unz an den tac daz Parziväl 

unt Feirefiz der vech gemäl 

mit freudn üf Munsalvssche riten. 
nu hete diu wile des erbiten, 

daz Mars oder Jupiter 

wären komen wider her 

al zornec mit ir loufte 

(sö was er der verkoufte) 

dar si sich von sprunge huoben &. 
daz tet an siner wunden we 
Anfortase, der sö qual, 

magede und riter hörten schal 
von sime geschreie dicke, 

unt die jämerlichen blicke 

tet er in mit den ougen kunt. 

er was unhelfecliche wunt: 

si mohten im gehelfen niht. 
iedoch diu äventiure giht, 

im kom diu wäre helfe nuo. 

si griffen herzen jämers zuo. 
swenn im diu scharphe süre nöt 
daz strenge ungemach geböt, 

sö wart der luft gesüezet, 

der wunden smac gebüezet. 

vor im üfern teppech lac 
pigment und zerbenzinen smac, 
müzzel unt arömatd. 

durch süezen luft lag ouch dä 
driakl und amber tiure: 

der smac was gehiure. 

Swä man üfen teppech trat, 
cardemöm, jeroffel, muscät, 
lac gebrochen undr ir füezen 
durh den luft süezen: 

sö daz mit triten wart gebert, 
sö was dä sür smac erwert. 
sin fiwer was lign alö&: 

daz hän ich iu gesaget &. 


ame spanbette die stollen sin 
wären vipperhornin. 

durch ruowen fürz gelüppe 
von würzen manec gestüppe 
was üf den kultern gest. 
gesteppet unde niht genzt 
was dä er üfe lente, 

pfell von Nouriente, 

unt palmät was sin matraz. 
sin spanbette was noch paz 
gehärt mit edelen steinen, 
unt anders enkeinen. 

daz spanbette zöch zein ander 
strangen von salamander: 
daz wärn undr im diu ricseil. 
er hete an freuden kranken teil. 
ez was riche an allen siten: 
niemen darf des striten 

daz er bezzerz ie ges&he. 

ez was tiwer unde waehe 

von der edeln steine geslehte. 
die hoert hie nennen rehte. 
Karfunkl unt silenites, 

balax unt gagätromes, 

Onix unt calcidön, 

coralis unt bestiön, 

unjö unt optallies, 

ceräuns unt epistites, 
jerachites unt eljotröpia, 


panthers unt antrodrägmä, 
prasem unde saddä, 
emathites unt djonisia, 
achätes unt celidön, 
sardonis unt calcofön, 
corniol unt jaspis, 
10 echites unt Iris, 
gagätes unt ligürius, 
abestö unt cegölitus, 
galactiıdä unt jacinctus, 
orites unt enidrus, 
15 absist unt alabanda, 
crisolecter unt hienniä, 
smärät unt magnes, 
sapfir unt pirrites. 
ouch stuont her unde dä 
20 turkoyse unt lippar&ä, 
crisolte, rubine, 
paleise unt sardine, 
adamas unt crisoprassis, 
melochites unt diadochis, 
25 p&anites unt m&dus, 
30 berillus unt topazius. 
Etslicher lerte höhen muot: 
ze salde unt ze erzenie guot 
was dä maneges steines sunder art. 
792 vil kraft man an in innen wart, 
derz versuochen kund mit listen. 
dä mite si muosen vristen 
Anfortas, der ir herze truoc: 
sime volke er jämers gap genuoc. 
5 doch wirt nu freude an im vernomn. 
in Terre de salv&sche ist komn, 
von Jöflanze gestrichen, 
dem sin sorge was entwichen, 
Parziväl, sin bruoder unde ein magt. 
10 mir ist niht für wär gesagt, 
wie verr dä zwischen waere. 
si erfüern nu strites maere: 
wan Cundrie ir geleite 
schiet si von arbeite. 


15 si riten gein einer warte. 
20 dä gähte gein in harte 

manc wol geriten templeis, 
gewäpent. die wärn sö kurteis, 
ame geleite si wol sähen 

daz in freude solte nähen. 

der selben rotte meister sprach, 
dö er vil turteltüben sach 
glesten ab Cundrien wät, 
«unser sorge ein ende hät: 

mit des gräls insigel hie 

kumt uns des wir gerten ie, 

Sit uns der jämerstric beslöz. 
habt stille: uns nahet freude gröz.» 


Feirefiz Anschevin 

mant Parziväln den bruoder sin 
an der selben zite, 

und gähte geime strite. 

Cundrie in mit dem zoume vienc, 
daz siner tjost dä niht ergienc. 
dö sprach diu maget rüch gemäl 
bald zir herren Parziväl 

«schilde und baniere 

möht ir rekennen schiere. 

dort habt niht wans gräles schar: 
die sint vil diensthaft iu gar.» 
dö sprach der werde heiden 

«sö si der strit gescheiden.» 


Parziväl Cundrien bat 

gein in riten üf den pfat. 

diu reit und sagt in mare, 

waz in freuden komen weere. 
swaz dä templeise was, 

die rebeizten nider üfez gras. 
an den selben stunden 

manc helm wart ab gebunden. 
Parziväln enpfiengen si ze fuoz: 
ein segen dühte si sin gruoz. 

si enpfiengn och Feirefizen 

den swarzen unt den wizen. 

üf Munsalvssche wart geriten 
al weinde und doch mit freude siten. 
Si funden volkes ungezalt, 
mangen wünneclichen riter alt, 


edeliu kint, vil sarjante. 
diu trürge mahinante 
dirre künfte vrö wol mohten sin. 
Feirefiz Anschevin 
unt Parziväl, si b&de, 
vor dem palas an der gr&de 
5 si wurden wol enpfangen. 
in den palas wart gegangen. 


dä lac näh ir gewonheit 
hundert sinwel teppech breit, 
üf ieslichem ein pflümit 

10 und ein kulter lanc von samit. 
fuorn die zwen mit witzen, 
si mohtn etswa dä sitzen, 
unz manz harnasch von in enpfienc. 
ein kamerzer dar näher gienc: 

15 der bräht in kleider riche, 
den beiden al geliche. 
si sazen, swaz dä riter was. 
man truoc von golde (ez was niht glas) 
für si manegen tiwern schäl. 

20 Feirefiz unt Parziväl 
trunken unde giengen dan 
zAnfortase dem trürgen man. 


ir habt wol & vernomen daz 
der lente, unt daz er selten saz, 

25 unt wie sin bette gehäret was. 

30 _ dise zw&ne enpfienc dö Anfortas 
Vreeliche unt doch mit jämers siten. 
er sprach «ich hän unsanfte erbiten, 
wirde ich immer von iu vrö. 

795 ir schiet nu jungest von mir sö, 
pflegt ir helflicher triuwe, 
man siht iuch drumbe in riuwe. 
wurde ie pris von iu gesagt, 
hie si riter oder magt, 

5 werbet mir dä zin den töt 
und lät sich enden mine nöt. 
sit ir genant Parziväl, 
sö wert min sehen an den gräl 
siben naht und aht tage: 

10 dä mite ist wendec al min klage. 

ine getar iuch anders warnen niht: 
wol iu, op man iu helfe giht. 

iwer geselle ist hie ein vremder man: 
sins stens ich im vor mir niht gan. 
wan lät irn varn an sin gemach?» 
alweinde Parzival dö sprach 
«saget mir wä der gräl hie lige. 
op diu gotes güete an mir gesige, 
des wirt wol innen disiu schar.>» 
sin venje er viel des endes dar 
dristunt zern der Trinität: 

er warp daz müese werden rät 
des trürgen mannes herzeser. 

er riht sich üf und sprach dö mer 
«oeheim, waz wirret dier?>» 

der durch sant Silvestern einen stier 
Von töde lebendec dan hiez gen, 
unt der Lazarum bat üf sten, 

der selbe half daz Anfortas 

wart gesunt unt wol genas. 

swaz der Franzoys heizt flöri, 

der glast kom sinem velle bi. 
Parziväls schoen was nu ein wint, 
und Absalön Dävides kint, 

von Ascalün Vergulaht, 

und al den schoene was geslaht, 
unt des man Gahmurete jach 

dö mann in zogen sach 

ze Kanvoleiz sö wünneclich, 

ir decheins schoen was der gelich, 
die Anfortas üz siechheit truoc. 
got noch künste kan genuoc. 


da ergienc dö dehein ander wal, 
wan die diu schrift ame gräl 
hete ze herren in benant: 
Parziväl wart schiere bekant 
ze künige unt ze herren dä. 
ich waene iemen anderswä 
funde zwene als riche man, 
ob ich richeit prüeven kan, 
als Parziväl unt Feirefiz. 
man böt vil dienstlichen vliz 
dem wirte unt sime gaste. 

ine weiz wie mange raste 

Condwir dmürs dö was geriten 
gein Munsalvzsch mit freude siten. 
Si hete die wärheit & vernomen: 
solch botschaft was näh ir komen, 
daz wendec waere ir klagendiu nöt. 
der herzoge Kyöt 

und anders manec werder man 
heten si gefüeret dan 

ze Terre de salvssche in den walt, 
dä mit der tjoste wart gevalt 
Segramors unt dä der sn& 

mit bluote sich ir glicht &. 

dä solte Parziväl si holn: 

die reise er gerne mohte doln. 


disiu mar sagt im ein templeis, 
«manec riter kurteis 

die küngin hänt mit zühten bräht.» 
Parziväal was sö bedäht, 

er nam ein teil des gräles schar 
und reit für Trevrizenden dar. 

des herze wart der maere vrö, 

daz Anfortases dinc alsö 

stuont daz er der tjost niht starp 
unt im diu vräge ruowe erwarp. 

dö sprach er «got vil tougen hät. 
wer gesaz ie an sinen rät, 

ode wer weiz ende siner kraft? 

al die engel mit ir geselleschaft 
bevindentz nimmer an den ort. 

got ist mensch unt sins vater wort, 
got ist vater unde suon, 

sin geist mac gröze helfe tuon.» 
Trevrizent ze Parziväle sprach 
«groezer wunder selten ie geschach, 
sit ir ab got erzürnet hät 

daz sin endelösiu Trinität 

iwers willen werhaft worden ist. 
ich louc durch ableitens list 

vome gräl, wiez umb in stüende. 
gebt mir wandel für die süende: 

ich sol gehörsam iu nu sin, 
swester sun unt der herre min. 

daz die vertriben geiste 

mit der gotes volleiste 

bi dem gräle waeren, 

kom iu von mir ze mzeren, 

unz daz si hulde dä gebiten. 

got ist staet mit sölhen siten, 

er stritet iemmer wider sie, 

die ich iu ze hulden nante hie. 
swer sins lönes iht wil tragn, 

der muoz den selben widersagn. 
eweclich sint si verlorn: 

die vlust si selbe hänt erkorn. 
mich müet et iwer arbeit: 

ez was ie ungewonheit, 

daz den gräl ze keinen ziten 
iemen möhte erstriten: 

ich het iuch gern dä von genomn. 
nu ist ez anders umb iuch komn: 
sich hät gehashet iwer gewin. 

nu kert an diemuot iwern sin.» 
Parziväl zuo sim oeheim sprach 
«ich wil si sehen, diech nie gesach 
inre fünf jären. 

dö wir bi ein ander wären, 

si was mir liep: als ist se ouch noch. 
dinen rät wil ich haben doch, 

die wile uns scheidet niht der töt: 
du riet mir & in grözer nöt. 

ich wil gein mime wibe komn, 

der kunft ich gein mir han vernomn 
bi dem Plimizeele an einer stat.» 
urloup er im dö geben bat. 


do bevalh in gote der guote man. 
Parziväl die naht streich dan: 

sinen gesellen was der walt wol kunt. 
do ez tagt, dö vant er lieben funt, 
manec gezelt üf geslagen. 

üzem lant ze Bröbarz, hört ich sagen, 
was vil banier dä gestecket, 

manec schilt dernäch getrecket: 

sins landes fürsten lägen dä. 
Parziväl der vrägte wä 

diu küngin selbe laege, 


ob si sunderringes pflagge. 

man zeigte im aldä si lac 

und wol geh£rtes ringes pflac, 

mit gezelten umbevangen. 

nu was von Katelangen 
25 der herzog Kyöt smorgens vruo 
30 üf gestanden: dise riten zuo. 

Des tages blic was dennoch grä. 

Kyöt iedoch erkant aldä 

des gräles wäpen an der schar: 
800 si fuorten turteltüben gar. 

do ersiufte sin alter lip, 

wan Schoysiän sin kiusche wip 

ze Munsalvssche im s&lde erwarp, 

diu von Sigün gebürte erstarp. 
5 Kyöt gein Parziväle gienc, 

in unt die sine er wol enpfienc. 

er sant ein juncherrelin 

näch dem marschalke der künegin, 

und bat in schaffen guot gemach 
10 swaz er dä riter halden sach. 

er fuort in selben mit der hant, 

da er der küngin kamern vant, 

ein kleine gezelt von buckeram. 

dez harnasch man gar von im dä nam. 


15 diu küngin des noch niht enweiz. 
Loherangrin unt Kardeiz 
vant Parziväl bi ir ligen 
(dö muose freude an im gesigen) 
in eime gezelt höh unde wit, 

20 däher unt dä in alle sit 
clärer frouwen lac genuoc. 

Kyöt üfz declachen sluoc, 
er bat die küngin wachen 
unt vreeliche lachen. 

25 si blicte üf und sah ir man. 

30 si hete niht wanz hemde an: 
Umb sich siz deckelachen swanc, 
fürz pette üfen teppech spranc 
Cundwir ämürs diu lieht gemäl. 

801 ouch umbevienc si Parziväl: 
man sagte mir, si kusten sich. 

5 si sprach «mir hät gelücke dich 

gesendet, herzen freude min.» 
si bat in willekomen sin, 

«nu solt ich zürnen: ine mac. 
gert si diu wile unt dirre tac, 
der mir bräht disen umbevanc, 
dä von min trüren wirdet kranc. 
ich hän nu des min herze gert: 
sorge ist an mir vil ungewert. >» 


nu erwachten ouch diu kindelin, 
Kardeiz unt Loherangrin: 

diu lägen üf dem bette al blöz. 
Parziväln des niht verdröz, 

ern kuste se minnecliche. 

Kyöt der zühte riche 

bat die knaben dannen tragn. 

er begunde och al den frouwen sagn 
daz se üzme gezelte giengen. 

si tätenz, dö si enpfiengen 

ir herrn von langer reise. 

Kyöt der kurteise 

bevalch der künegin ir man: 

al die juncfrowen er fuorte dan. 
dennoch was ez harte fruo: 
kamerzere sluogn die winden zuo. 
Gezucte im ie bluot unde sn& 
geselleschaft an witzen & 

(üf der selben owe erz ligen vant), 
für solhen kumber gap nu pfant 
Condwir ämürs: diu hetez dä. 

sin ip enpfienc nie anderswä 
minne helfe für der minne nöt: 
manc wert wip im doch minne böt. 
ich waene er kurzwile pflac 

unz an den mitten morgens tac. 


dez her übr al reit schouwen dar: 
si nämen der templeise war. 

die wären gezimieret 

unt wol zerhurtieret 

ir schilt mit tjosten ser durch riten, 
dar zuo mit swerten och versniten. 
ieslicher truog ein kursit 

von pfelle oder von samit. 

iserkolzen heten se dennoch an: 
dez ander harnasch was von in getän. 


dane mac niht mär gesläfen sin. 

der künec unt diu künegin 

stuonden üf. ein priester messe sanc. 
üf dem ringe huop sich gröz gedranc 
von dem ellenthaften her, 

die gen Clämid& & wärn ze wer. 

dö der bendiz wart getän, 

Parziväln enpfiengen sine man 

mit triwen werdecliche, 

manec riter ellens riche. 

Des gezeltes winden nam man abe. 
der künc sprach «wederz ist der knabe 
der künc sol sin übr iwer lant?» 

al den fürsten tet er dä bekant 
«Wäls unde Norgaäls, 

Kanvoleiz unt Kyngriväls 

der selbe sol mit rehte hän, 
Anschouwe und B&alzenän. 

kom er imer an mannes kraft, 

dar leistet im geselleschaft. 
Gahmuret min vater hiez, 

der mirz mit rehtem erbe liez: 

mit saelde ich gerbet hän den gräl: 
nu enpfähet ir an disem mäl 

iweriu l&hn von mime kinde, 

ob ich an iu triwe vinde.>»> 


mit guotem willen daz geschach: 
vil vanen man dort füeren sach. 

dä lihen zwuo kleine hende 

witer Lande manec ende. 

gekroenet wart dö Kardeiz. 

der betwang och sider Kanvoleiz 
und vil des Gahmuretes was. 

bi dem Plimizoel üf ein gras 

wart gesidel und witer rinc genomn, 
dä si zem bröte solden komn. 
snelliche dä enbizzen wart. 

daz her kErt an die heimvart: 

diu gezelt nam man elliu nider: 

mit dem jungen künge se fuoren wider. 


Manec juncfrouwe unde ir ander diet 
sich von der küneginne schiet, 
sö daz si täten klage schin. 

804 dö nämen Loherangrin 
und sin muoter wol getän 
die templeise und riten dan 
gein Munsalvzsche balde. 

«zeiner zit üf disem walde,» 

5 sprach Parziväl, «dä sah ich sten 
eine klösen, dä durch balde gen 
einen snellen brunnen clär: 
ob ir si wizt, sö wist mich dar.» 
von sinen geselln wart im gesagt, 

10 si wisten ein: «dä wont ein magt 
al klagende üf friundes sarke: 
diu ist rehter güete ein arke. 
unser reise get ir nähe bi. 
man vint si selten jämers vri.» 

15 der künec sprach «wir sulen si sehn.» 
dä wart im volge an in verjehn. 


si riten für sich dräte 
und funden säbents späte 
Sigünen an ir venje töt. 
20 dä sach diu künegin jämers nöt. 
si brächen zuo zir dar in. 
Parziväl durch die nifteln sin 
bat üf wegen den sarkes stein. 
Schianatulander schein 
25 unrefült schöne balsemvar. 
30 man leit si nähe zuo zim dar, 
Diu magtuomliche minne im gap 
dö si lebte, und sluogen zuo daz grap. 
Condwir dmürs begunde klagn 
805 ir vetern tohter, hört ich sagn, 
und wart vil freuden äne, 
wand si Schoysiäne 
der töten meide muoter zöch 
kint wesnde, drumb si freude vlöch, 
5 diu Parziväles muome was, 
op der Provenzäl die wärheit las. 


der herzoge Kyöt 
10 wesse wenc umb siner tohter töt, 


des künec Kardeyzes magezoge. 
ez ist niht krump alsö der boge, 
diz maere ist wär unde sleht. 
si täten dö der reise ir reht, 
bi naht gein Munsalvasch si riten. 
dä het ir Feirefiz gebiten 

15 mit kurzwile die stunde. 
vil kerzen man do enzunde, 
reht ob prünne gar der walt. 
ein templeis von Patrigalt 
gewäpent bi der küngin reit. 

20 der hof was wit unde breit: 
dar üffe stuont manc sunder schar. 
si enpfiengn die küneginne gar, 
unt den wirt unt den sun sin. 
dö truoc man Loherangrin 

25 gein sinem vetern Feirafiz. 

30 dö der was swarz unde wiz, 
Der knabe sin wolde küssen niht. 
werden kinden man noch vorhte giht. 


des lachte der heiden. 
806 do begunden si sich scheiden 
üf dem hove, unt dö diu künegin 
erbeizet was. in kom gewin 
an ir mit freuden künfte aldar. 
man fuorte si dä werdiu schar 
5 von maneger clären frouwen was. 
Feirefiz unt Anfortas 
mit zühten stuonden b&de 
bi der frouwen an der gräde. 
Repanse de schoye 
10 unt von Gruonlant Garschiloye, 
Flörie von Lunel, 
liehtiu ougn und cläriu vel 
die truogn und magtuomlichen pris. 
dä stuont ouch swankel als ein ris, 
15 der schoene und güete niht gebrach, 
und der man im ze tohter jach, 
von Ryl Jernise: 
diu maget hiez Ampflise. 
von Tenabroc, ist mir gesagt, 
20 stuont dä Clärischanze ein süeziu magt, 
25 liehter var gar unverkrenket, 

als ein ämeize gelenket. 


Feirefiz gein der wirtin trat: 

diu künegin den sich küssen bat. 
si kust och Anfortasen dö 

und was sinr urloesunge vrö. 
Feirefiz si fuorte mit der hant, 

dä si des wirtes muomen vant, 
Repansen de schoye, sten. 

dä muose küssens vil ergen. 

dar zuo ir munt was & sö röt: 
der leit von küssen nu die nöt, 
daz ez mich müet und ist mir leit 
daz ich niht hän solch arbeit 

für si: wand si kom müediu zin. 
juncfrouwen fuortn ir frouwen hin. 


die riter in dem palas 

belibn, der wol gekerzet was, 

die harte liehte brunnen. 

dö wart mit zuht begunnen 
gereitschaft gein dem gräle. 

den truoc man zallem mäle 

der diet niht durch schouwen für, 
niht wan ze höchgezite kür. 
durch daz si tröstes wänden, 

dö si sich freuden änden 

des äbents umb daz pluotec sper, 
dö wart der gräl durch helfe ger 
für getragen an der selben zit: 
Parziväl si liez in sorgen sit. 

mit freude er wirt nu für getragen: 
ir sorge ist under gar geslagen. 
dö diu künegin ir reisegewant 

ab gezöch unt sich gebant, 

si kom als ez ir wol gezam: 
Feirefiz an einer tür si nam. 

Nu, diz was et äne strit, 

daz hört od sprach ze keiner zit 
ie man von schoenrem wibe. 

si truog ouch an ir libe 

pfellel den ein künstec hant 
worhte als in Särant 

mit grözem liste erdäaht & 


in der stat ze Thasm&. 
Feirefiz Anschevin 
si brähte, diu gap liehten schin, 
mitten durch den palas. 
driu gröziu fiwer gemachet was, 
lign alö& des fiwers smac. 

10 vierzec tepch, [und] gesitze mer dä lac, 
dan zeiner zit dö Parziväl 
ouch dä für sach tragn den gräl. 
ein gesiz vor üz gehäret was, 
dä Feirefiz unt Anfortas 

15 bi dem wirte solde sitzen. 
dö warp mit zühte witzen 
swer dä dienen wolde, 
sö der gräl komen solde. 


ir habt gehört & des genuoc, 

20 wie mann für Anfortasen truoc: 
dem siht man nu geliche tuon 
für des werden Gahmuretes suon 
und och für Tampenteires kint. 
juncfrouwen nu niht langer sint: 

25 ordenlich si kömen über al, 

30 fünf unt zweinzec an der zal. 
Der Ersten blic den heiden clär 
dühte und reideloht ir här, 
die andern schoener aber dä näch, 

809 die er dö schierest komen sach, 
unde ir aller kleider tiwer. 
süeze minneclich gehiwer 
was al der meide antlütze gar. 
näh in allen kom diu lieht gevar 

5 Repanse de schoye, ein magt. 
sich liez der gräl, ist mir gesagt, 
die selben tragen eine, 
und anders enkeine. 
ir herzen was vil kiusche bi, 
ir vel des blickes flöri. 

10 
sage ich des diens urhap, 
wie vil kameraer dä wazzer gap, 
und waz man tafeln für si truoc 
mer denn ichs iu & gewuoc, 

15 wie unfuoge den palas vlöch, 


waz man dä karräschen zöch 
mit tiuren goltvazen, 
unt wie die riter säzen, 
daz wurde ein alze langez spel: 
20 ich wil der kürze wesen snel. 
mit zuht man vorem gräle nam 
spise wilde unde zam, 
disem den met und dem den win, 
als ez ir site wolde sin, 
25 möraz, sinöpel, cläret. 
30 fil li roy Gahmuret 
Pelrapeire al anders vant, 
dö sim zem ä@rsten wart erkant. 


der heiden vrägte mare, 

810 wä von diu goltvaz laere 
vor der tafeln wurden vol. 
daz wundr im tet ze sehen wol. 
dö sprach der cläre Anfortas, 
der im ze geselln gegeben was, 

5 «her, seht ir vor iu ligen den gräl?» 
dö sprach der heiden vech gemäl 
«ich ensihe niht wan ein achmardi: 
daz truoc min juncfrouwe uns bi, 
diu dort mit kröne vor uns st&t. 

10 ir blic mir inz herze get. 
ich wände sö starc waer min lip, 
daz iemmer maget ode wip 
mir freuden kraft benzeme. 
mirst worden widerzaeme, 

15 ob ich ie werde minne enpfienc. 
unzuht mir zuht undervienc, 
daz ich iu künde mine nöt, 
sit ich iu dienst nie geböt. 
waz hilfet al min richheit, 

20 und swaz ich ie durch wip gestreit, 
und op min hant iht hät vergeben, 
muoz ich sus pinecliche leben? 
ein kreftec got Jupiter, 
waz woltstu min zunsenfte her?» 


25 minnen kraft mit freuden krenke 
30 frumt in bleich an siner blenke. 
811 _Cundwir dmürs diu lieht erkant 


vil näch nu ebenhiuze vant 
an der clären meide velles blic. 
dö slöz sich in ir minnen stric 
Feirefiz der werde gast. 
siner Ersten friuntschaft im gebrast 
mit vergezzenlichem willen. 
waz half dö Secundillen 

5 ir minne, ir lant Tribaliböt? 
im gab ein magt sö strenge nöt: 
Clauditte unt Olimpiad, 
Secundille, unt witen anderswä 
da wib im diens lönden 

10 unt sins prises schönden, 
Gahmurets sun von Zazamanc 
den düht ir aller minne kranc. 


dö sach der cläre Anfortas 
daz sin geselle in pinen was, 

15 des plankiu mäl gar wurden bleich, 
sö daz im höher muot gesweich. 
dö sprach er «h£r, diu swester min, 
mirst leit ob iuch diu l&ret pin, 
den noch nie man durch si erleit. 

20 nie riter in ir dienst gereit: 
dö nam och niemen lön dä zir. 
si was mit jämer gröz bi mir. 
daz krenket och ir varwe ein teil, 
daz man si sach sö selten geil. 

25 iwer bruoder ist ir swester suon: 

30 der mag iu dä wol helfe tuon.» 
«Sol diu magt iur swester sin,» 
sprach Feirefiz Anschevin, 

«diu die kröne üf blözem här dort hät, 

812 sö gebt mir umb ir minne rät. 
näch ir ist al mins herzen ger. 
ob ich ie pris erwarp mit sper, 
wan weer daz gar durch si geschehn, 
und wolt si danne ir lönes jehn! 

5 fünf stiche mac turnieren hän: 
die sint mit miner hant getän. 
einer ist zem puneiz: 
ze triviers ich den andern weiz: 
der dritte ist zentmuoten 

10 ze rehter tjost den guoten: 

hurteclich ich hän geriten, 

und den zer volge ouch niht vermiten. 
sit der schilt von Erste wart min dach, 
hiut ist min höhste ungemach. 

ich stach vor Agremuntin 

gein eime riter fiurin: 

wan min kursit salamander, 

aspind& min schilt der ander, 

ich waer verbrunnen von der tjost. 
swa ich holt ie pris üfs libes kost, 
öwi het mich gesendet dar 

iwer swester minneclich gevar! 

ich waer gein strite noch ir bote. 
Jupiter mime gote 

wil ich iemmer hazzen tragn, 

ern wende mir diz starke klagn.» 

Ir beder vater hiez Frimutel: 

glich antlütze und glichez vel 
Anfortas bi siner swester truoc. 

der heiden sach an si genuoc, 

unde ab wider dicke an in. 

swie vil man her ode hin 

spise truoc, sin munt ir doch niht az: 
ezzen er doch gliche saz. 


Anfortas sprach ze Parziväl 
«her, iwer bruoder hät den gräl, 
des ich ween, noh niht gesehn.» 
Feirefiz begundem wirte jehn 
daz er des gräles niht ens&he. 
daz dühte al die riter spaehe. 

diz mzaere och Titurel vernam, 
der alte betterise lam. 

der sprach «ist ez ein heidensch man, 
sö darf er des niht willen hän 
daz sin ougn äns toufes kraft 
bejagen die geselleschaft 

daz si den gräl beschouwen: 

da ist hämit für gehouwen.» 


daz enböt er in den palas. 

dö sprach der wirt und Anfortas, 
daz Feirefiz neme war, 

wes al daz volc lebte gar: 


dä waere ein ieslich heiden 
mit sehen von gescheiden. 
si wurben daz er name en touf 
30 und endelösn gewinnes kouf. 
«Ob ich durch iuch ze toufe kum, 
ist mir der touf ze minnen frum?» 
sprach der heiden, Gahmuretes kint. 
814 <«ez was ie jenen her ein wint, 
swaz mich strit od minne twanc. 
des si kurz ode lanc 
daz mich Erster schilt übervienc, 
sit ich nie graezer nöt enpfienc. 
5 durh zuht solt ich minne heln: 
nune mag irz herze niht versteln.» 


«wen meinstu?» sprach Parziväl. 
«et jene maget lieht gemäl, 
mins gesellen swester hie. 
10 wiltu mir helfen umbe sie, 
ich tuon ir richheit bekant, 
sö daz ir dienent witiu lant.» 


«wiltu dich toufes läzen wern, >» 
sprach der wirt, «sö mahte ir minne gern. 

15 ich mac nu wol duzen dich: 
unser richtuom näch gelichet sich, 
minhalp vons gräles krefte.» 
«hilf mir geselleschefte,» 
sprach Feirefiz Anschevin, 

20 «bruoder, umb die muomen din. 
holt man den touf mit strite, 
dar schaffe mich bezite 
und läz mich dienen umb ir lön. 
ich hörte ie gerne solhen dön, 

25 dä von tjoste sprizen sprungen 

30 unt dä swert üf helmen klungen.» 
Der wirt des lachte seEre, 
und Anfortas noch m£re. 

«kanstu sus touf enpfähen, » 

815 sprach der wirt, «ich wil si nähen 
durh rehten touf in din gebot. 
Jupitern dinen got 
muostu durch si verliesen 

5 unt Secundilln verkiesen. 

morgen fruo gib ich dir rät, 
der fuoge an dime gewerbe hät.» 


Anfortas vor siechheit zit 

sinen pris gemachet häte wit 

mit riterschaft durch minne. 

an sins herzen sinne 

was güete unde mildekeit: 

sin hant och mangen pris erstreit. 
dä säzen dem gräle b1 

der aller besten riter dr, 

die dö der schilde pflägen: 

wan si getorstenz wägen. 


welt ir, si hänt dä gäz genuoc. 

mit zuht man von in allen truoc 
tafeln, tischlachen. 

mit dienstlichen sachen 

nigen al diu juncfrouwelin. 

Feirefiz Anschevin 

sach si von im kEren: 

daz begunde im trüren m£ren. 

sins herzen slöz truoc dan den gräl. 
urloup gab in Parziväl. 

Wie diu wirtin selbe dan gegienc, 
unt wie manz dä näch an gevienc, 
daz man sin wol mit betten pflac, 
der doch durch minne unsanfte lac, 
wie al der templeise diet 

mit senfte unsenfte von in schiet, 
dä von wurde ein langiu sage: 

ich wil iu künden von dem tage. 


dö der smorgens lieht erschein, 
Parziväl wart des enein 

und Anfortas der guote, 

mit endehaftem muote 

si bäten den von Zazamanc 
komen, den diu minne twanc, 

in den tempel für den gräl. 

er geböt ouch an dem selben mäl 
den wisen templeisen dar. 
sarjande, riter, gröziu schar 

dä stuont. nu gienc der heiden in. 

der toufnapf was ein rubbin, 

von jaspes ein grede sinwel, 

dar üf er stuont: Titurel 

het in mit kost erziuget sö. 
Parziväl zuo sim bruoder dö 
sprach «wiltu die muomen min 
haben, al die gote din 

muostu durch si versprechen 

unt immer gerne rechen 

den widersatz des höhsten gots 
und mit triwen schönen sins gebots.» 
«Swä von ich sol die maget hän, » 
sprach der heiden, «daz wirt gar getän 
und mit triwen an mir rezeiget.> 
der toufnapf wart geneiget 

ein wenec geinme gräle. 

vol wazzers an dem mäle 

wart er, ze warm noch ze kalt. 

dä stuont ein gräwer priester alt, 
der üz heidenschaft manc kindelin 
och gestözen höäte drin. 


der sprach «ir sult gelouben, 
iwerr s@le den tiuvel rouben, 

an den höhsten got al eine, 

des drivalt ist gemeine 

und al geliche gurbort. 

got ist mensch und sins vater wort. 
sit er ist vater unde kint, 

die al geliche ge£ret sint, 

eben h@re sime geiste, 

mit der drier volleiste 

wert iu diz wazzer heidenschaft, 
mit der Trinitäte kraft. 

ime wazzer er ze toufe gienc, 

von dem Adäam antlütze enpfienc. 
von wazzer boume sint gesaft. 
wazzer früht al die geschaft, 

der man für cr&atiure giht. 

mit dem wazzer man gesiht. 
wazzer git maneger se&le schin, 
daz die engl niht liehter dorften sin.» 
Feirefiz zem priester sprach 

«ist ez mir guot für ungemach, 


ich gloub swes ir gebietet. 
op mich ir minne mietet, 
sö leist ich gerne sin gebot. 
bruoder, hät din muome got, 
an den geloube ich unt an sie 
(sö gröze nöt enpfieng ich nie): 
5 al mine gote sint verkorn. 
Secundill hab och verlorn 
swaz si an mir ie gerte sich. 
durh diner muomen got heiz toufen mich.» 


man begund sin kristenliche pflegn 
10 und sprach ob im den toufes segn. 
dö der heiden touf enpfienc 
unt diu westerlege ergienc, 
des er unsanfte erbeite, 
der magt man in bereite: 
15 man gab im Frimutelles kint. 
an den gräl was er ze sehen blint, 
& der touf het in bedecket: 
sit wart im vor enblecket 
der gräl mit gesihte. 
20 näch der toufe geschihte 
ame gräle man geschriben vant, 
swelhen templeis diu gotes hant 
gab ze herren vremder diete, 
daz er vrägen widerriete 
25 sines namen od sins geslehtes, 
30 unt daz er in hulfe rehtes. 
Sö diu vräge wirt gein im getän, 
sö mugen sis niht langer hän. 
durch daz der süeze Anfortas 
819 sö lange in süren pinen was 
und in diu vräge lange meit, 
in ist immer mär nu vrägen leit. 
al des gräles pflihtgesellen 
von in vrägens niht enwellen. 


5 der getoufte Feirafız 
an sinen swäger leite vliz 
mit bete dan ze varne 
und niemer niht ze sparne 
vor im al siner richen habe. 
10 dö leite in mit zühten abe 

Anfortas von dem gewerbe. 

«ine wil niht daz verderbe 

gein gote min dienstlicher muot. 
des gräles kröne ist alsö guot: 
die hät mir höchvart verlorn: 

nu hän ich diemuot mir rekorn. 
richheit und wibe minne 

sich verret von mim sinne. 

ir füeret hinne ein edel wip: 

diu git ze dienste iu kiuschen lip 
mit guoten wiplichen siten. 

min orden wirt hie niht vermiten: 
ich wil vil tjoste riten, 

ins gräles dienste striten. 

durch wip gestrite ich niemer m&r: 
ein wip gab mir herzeser. 

Idoch ist iemmer al min haz 

gein wiben vollecliche laz: 

höch manlich vreude kumt von in, 
swie klein dä waere min gewin.» 


Anfortasen bat dö s&re 

durch siner swester @re 

Feirefiz der danverte: 

mit versagen er sich werte. 
Feirefiz Anschevin 

warp daz Loherangrin 

mit im dannen solde varn. 

sin muoter kund daz wol bewarn: 
och sprach der künec Parziväl 
«min sun ist gordent üf den gräl: 
dar muoz er dienstlich herze tragn, 
lzet in got rehten sin bejagn.» 


vreude unt kurzwile pflac 
Feirefiz aldä den eilften tac: 
ame zwelften schiet er dan. 
gein sime her der riche man 
sin wip wolde füeren. 

des begunde ein trüren rüeren 
Parziväln durch triuwe: 

diu rede in lErte riuwe. 

mit den sin er sich beriet, 

daz er von ritern gröze diet 

mit im sande für den walt. 
Anfortas der süeze degen balt 
mit im durch condwieren reit. 
manc magt dä weinen niht vermeit. 
Si muosen machen niwe slä 
üz gegen Carcobrä. 

dar enböt der süeze Anfortas 
dem der dä burcgräve was, 
daz er wzere der gemant, 

ob er ie von siner hant 
enpfienge gäbe riche, 

daz er nu dienstliche 

sine triwe an im gepriste 

unt im sinen swäger wiste, 
unt des wip die swester sin, 
durch daz föreht L&prisin 

in die wilden habe wit. 

nu wasez och urloubes zit. 
sine solten dö niht fürbaz komn. 
Cundri la surzier wart genomn 
zuo dirre botschefte dan. 
urloup zuo dem richen man 
nämen al die templeise: 

hin reit der kurteise. 


der burcgräve dö niht liez 
swaz in Cundrie leisten hiez. 
Feirefiz der riche 

wart dö riterliche 

mit grözer fuore enpfangen. 

in dorft dä niht erlangen: 

man fuort in fürbaz schiere 
mit werdem condwiere. 

ine weiz wie manec lant er reit 
unz ze Jöflanze üf den anger breit. 
Liute ein teil si funden. 

an den selben stunden 

Feirefiz frägete maere, 

war daz her komen waere. 
ieslicher was in sin lant, 

dar im diu reise was bekant: 
Artüs was gein Schamilöt. 

der von Tribaliböt 

kunde an den selben ziten 


gein sime her wol riten. 

daz lag al trürec in der habe, 

daz ir herre was gescheiden drabe. 

sin kunft dä manegem riter guot 
10 brähte niwen höhen muot. 

der burcgräve von Carcobrä 

und al die sine wurden dä 

mit richer gäbe heim gesant. 

Cundri dä gröziu mare bevant: 
15 boten wärn näch dem here komn, 

Secundillen het der töt genomn. 


Repanse de schoye mohte dö 
alr&st ir verte wesen vrö. 
diu gebar sit in Indyän 
20 ein sun, der hiez Jöhan. 
priester Jöhan man den hiez: 
iemmer sit man dä die künege liez 
bi dem namn beliben. 
Feirefiz hiez schriben 
25 ze Indyä übr al daz lant, 
30 wie kristen leben wart erkant: 
Daz was & niht sö kreftec dä. 
wir heizenz hie India: 
dort heizet ez Tribaliböt. 
823 Feirefiz bi Cundrin enböt 
sinem bruodr üf Munsalvssche wider, 
wiez im was ergangen sider, 
daz Secundille verscheiden was. 
des freute sich dö Anfortas, 
5 daz sin swester äne strit 
was frouwe übr manegiu lant sö wit. 


diu rehten mzere iu komen sint 
umb diu fünf Frimutelles kint, 
daz diu mit güeten wurben, 
10 und wie ir zwei ersturben. 
daz ein was Schoysiäne, 
vor gote diu valsches äne: 
diu ander Herzeloyde hiez, 
diu valscheit üz ir herzen stiez. 
15 sin swert und riterlichez lebn 
hete Trevrizent ergebn 
20 an die süezen gotes minne 


und näch endelösme gewinne. 

der werde cläre Anfortas 

manlich bi kiuschem herzen was. 
ordenliche er manege tjoste reit, 

durch den gräl, niht durch diu wip er streit. 
Loherangrin wuohs manlich starc: 

diu zageheit sich an im barc. 

25 dö er sich riterschaft versan, 

30 ins gräles dienste er pris gewan. 
Welt ir nu hoeren fürbaz? 
sit über lant ein frouwe saz, 
vor aller valscheit bewart. 

824 richheit und höher art 
üf si beidiu gerbet wären. 
si kunde alsö gebären, 
daz si mit rehter kiusche warp: 
al menschlich gir an ir verdarp. 

5 werder liute warb umb si genuoc, 
der etslicher kröne truoc, 
und manec fürste ir genöz: 
ir diemuot was sö gröz, 
daz si sich dran niht wande. 

10 vil gräven von ir lande 
begundenz an si hazzen; 
wes si sich wolde lazzen, 
daz se einen man niht name, 
der ir ze herren zaame. 

15 si hete sich gar an got verlän, 
swaz zornes wart gein ir getän. 
unschulde manger an si rach. 
einen hof sir Landes härren sprach. 
manc bote üz verrem lande fuor 

20 hin zir: die man si gar verswuor; 
wan den si got bewiste: 
des minn si gerne priste. 


si was fürstin in Bräbant. 
von Munsalvzsche wart gesant 
25 der den der swane brähte 
30 unt des ir got gedähte. 
ZAntwerp wart er Üz gezogn. 
siwas an im vil unbetrogn. 
er kunde wol gebären: 
825 man muose in für den clären 


und für den manlichen 

habn in al den richen, 

swä man sin künde ie gewan. 

höfsch, mit zühten wis ein man, 
5 mit triwen milte än äderstöz, 

was sin lip missewende blöz. 


des landes frouwe in schöne enpfienc. 
nu hoeret wie sin rede ergienc. 
rich und arme ez hörten, 
10 die dä stuonden en allen orten. 
dö sprach er «frouwe herzogin, 
sol ich hie landes h£rre sin, 
dar umbe läz ich als vil. 
nu hoeret wes i'uch biten wil. 
15 gevräget nimmer wer ich si: 
sö mag ich iu beliben bi. 
bin ich ziwerr vräge erkorn, 
sö habt ir minne an mir verlorn. 
ob ir niht sit gewarnet des, 
20 sö warnt mich got, er weiz wol wes.» 
si sazte wibes sicherheit, 
diu sit durch liebe wenken leit, 
si wolt ze sime gebote sten 
unde nimmer übergen 
25 swaz er si leisten hieze, 
30 ob si got bi sinne lieze. 
Die naht sin lip ir minne enpfant: 
dö wart er fürste in Bräbant. 
diu höhzit riliche ergienc: 
826 manc härr von siner hende enpfienc 
ir l&hen, die daz solten hän. 
guot rihtazer wart der selbe man: 
er tet ouch dicke riterschaft, 
daz er den pris behielt mit kraft. 


5 si gewunnen samt scheeniu kint. 
vil liute in Bräbant noch sint, 
die wol wizzen von in beiden, 
ir enpfähen, sin dan scheiden, 
daz in ir vräge dan vertreip, 
10 und wie lange er dä beleip. 
er schiet ouch ungerne dan: 
15 nu bräht im aber sin friunt der swan 

ein kleine gefüege seitiez. 

sins kleinoetes er dä liez 

ein swert, ein horn, ein vingerlin. 
hin fuor Loherangrin. 

wel wir dem maere reht tuon, 

sö was er Parziväles suon. 

der fuor wazzer unde wege, 

unz wider in des gräles pflege. 


durch waz verlös daz guote wip 
werdes friunts minneclichen lip? 
er widerriet ir vrägen &, 

do er für sie gienc vome se. 

hie solte Ereck nu sprechen: 

der kund mit rede sich rechen. 
Ob von Troys meister Cristjän 
disem mzre hät unreht getän, 
daz mac wol zürnen Kyöt, 

der uns diu rehten maere enböt. 
endehaft giht der Provenzäl, 

wie Herzeloyden kint den gräl 
erwarp, als im daz gordent was, 
dö in verworhte Anfortas. 

von Provenz in tiuschiu lant 

diu rehten mzxre uns sint gesant, 
und dirre äventiur endes zil. 

niht mer dä von nu sprechen wil 
ich Wolfram von Eschenbach, 
wan als dort der meister sprach. 
siniu kint, sin höch geslehte 

hän ich iu benennet rehte, 
Parziväls, den ich hän bräht 

dar sin doch s&lde het erdäht. 
swes lebn sich sö verendet, 

daz got niht wirt gepfendet 

der sele durch des libes schulde, 
und der doch der werlde hulde 
behalten kan mit werdekeit, 

daz ist ein nütziu arbeit. 

guotiu wip, hänt die sin, 

deste werder ich in bin, 

op mir decheiniu guotes gan, 

sit ich diz maer volsprochen hän. 
ist daz durh ein wip geschehn, 


30 diu muoz mir süezer worte jehn. 


